
CUVÂNT LA VIAŢA FERICITULUI AVRAAMIE ŞI A NEPOATEI SALE 
MARIA 

Fraţii mei, doresc să vă povestesc o petrecere bună şi desăvârşită a unui 
bărbat minunat care, începând-o şi săvârşind-o, s-a slăvit. însă mă tem a istorisi 
acea minunată şi strălucită istorie a icoanei faptei lui celei bune de Dumnezeu 
iubită, că iată, petrecerea bărbatului este bună şi desăvârşită, iar eu sunt 
neputincios şi prost. Şi icoana, adică a faptei bune, este luminată şi minunată, iar 
vopselele sunt posomorâte şi înfricoşate. Dar, cu toate acestea, deşi sunt 
neputincios şi prost, deşi după vrednicie nu cuprind desăvârşirea, povestesc după 
cât pot, nefiind îndestulat a grăi cele pentru al doilea Avraam, care, ca şi primul, 
a fost în vremurile noastre, şi cu îngerească şi cerească vieţuire a petrecut pe 
pământ. A câştigat răbdare ca un damnat şi s-a învrednicit darului ceresc, fiindcă 
din tinereţile sale s-a curăţit pe sine, făcându-se biserică Sfântului Duh, şi s-a 
pregătit pe sine vas sfânt, ca să locuiască întru dânsul Dumnezeu, Cel ce l-a 
chemat. 

Fericitul acesta avea părinţi foarte bogaţi care îl iubeau mai presus de măsura 



firii omeneşti şi l-au logodit din pruncie şi aşteptau să vină la vârsta cea 
cuviincioasă 

pentru căsătorie. Dar el nu voia asta, ci din tânără vârstă mergea adesea la 
biserică, iar din Dumnezeieştile Scripturi cu dulceaţă asculta şi cu bucurie cugeta 
la ele. Părinţii însă, îl sileau să se căsătorească, dar el nu voia. Şi. fiind supărat 
de multe ori de dânşii, din multa ruşine a primit. Iar după ce s-a făcut nunta, în a 
şaptea zi, şezând el împreună cu mireasa, deodată, ca o lumină, a strălucit darul 
în inima lui. Şi, ieşind din casă, a plecat. Iar lumina aceea i s-a făcut povăţuitor 
şi, urmându-i, a ieşit din cetate. Şi la două mile depărtare, aflând o chilie goală, a 
intrat şi a locuit într-însa, şi cu mare bucurie şi veselie a inimii slăvea pe 
Dumnezeu. 

Iar părinţii împreună cu rudeniile s-au înspăimân?tat de ceea ce s-a 
întâmplat, şi îl căutau pretutindeni. După şaptesprezece zile l-au aflat în chilie, 
mgându-se lui Dumnezeu, şi, văzându-1, s-au minunat. Iar fericitul a zis către 
dânşii: „Ce vă minunaţi? Mai bine slăviţi pe Dumnezeu, Iubitorul de oameni, 
Care m-a izbăvit pe mine din noroiul fărădelegilor mele şi vă rugaţi pentru mine, 
ca până în sfârşit să port jugul în care Domnul m-a învrednicit pe mine, 
nevrednicul, să intru şi, petrecând după buna Lui plăcere, voia Lui să şi-o 
împlinească întru mine”. Iar ei, răspunzându-i, au zis: „Amin”. 

Apoi i-a rugat pe dânşii ca să nu-1 caute adeseori şi, astupând uşa, a încuiat-o 
pe dinăuntru, lăsând numai o fereastră mică prin care primea hrană, iar mintea 
lui s-a luminat de dar, sporind întru petrecerea cea bună, câşti?gând mereu 
înfrânare, priveghere şi plângere, smerită cugetare şi dragoste. Şi străbătea 
vestea despre dânsul pretutindeni, iar oamenii, auzind, veneau să-l vadă şi să se 
folosească, pentru că primise de la Dumnezeu cuvântul înţelepciunii şi al 
priceperii. Şi aşa, vorba şi vestea despre dânsul şi părinţii lui era ca un luceafăr 
luminos. 

După ce au trecut zece ani de când a plecat din lume, părinţii lui s-au 
săvârşit, lăsându-i avuţii şi mult aur. Iar el a rugat pe un adevărat prieten al său 
ca să le împartă săracilor şi sărmanilor, ca să nu fie împiedicat la rugăciune din 
cauza acestora, şi, astfel făcând, a rămas fără de grijă. Că aceasta era sârguinţa 
fericitului, ca să nu se lege mintea lui cu vreun lucru pământesc şi pentru aceasta 
nimic nu şi-a câştigat pe pământ, decât numai un sac şi o haină de păr pe care le 
purta; avea încă şi un vas din care mânca. 

Dar împreună cu acestea a câştigat peste măsură smerita cugetare şi 
dragostea la fel faţă de toţi oamenii. Nu a cinstit mai mult pe bogat decât pe 
sărac, nici pe stăpânitor decât pe cel stăpânit, ci pe toţi îi cinstea la fel. Nu a 



privit la faţă de om, nici nu a certat cu obrăznicie pe cineva vreodată, ci cuvântul 
lui era îndulcit cu sare, cu dragoste şi cu blândeţe. Că cine, auzind răspunsul lui 
cel prea bun, se sătura vreodată de dulceaţa din cuvântul său? Sau cine se 
îndestula privind faţa lui cea cinstită şi cu chip de înger? Că în toată vremea 
pustniciei sale, în care s-a nevoit cu toată osâr?dia timp de cincizeci de ani, nu 
şi-a schimbat pravila, însă pentru nemărginita râvnă şi dragoste ce avea către 
Hristos, toată vremea i s-a părut ca nişte zile puţine, şi toată petrecerea pustniciei 
i s-a arătat nesăţioasă. 

în apropierea acelei cetăţi era un sat foarte mare, în care toţi erau elini, de la 
cel mai mic până la cel mai mare. Şi nimeni n-a putut să-i întoarcă de la 
îndrăcirea idolească, măcar că mulţi preoţi şi diaconi au fost puşi de episcopul de 
acolo pentru aceasta, dar se întorceau toţi nelucrători, neputând suferi prigoana 
adusă asupra lor. Chiar şi mulţi monahi s-au dus la ei de mai multe ori, dar n-au 
reuşit nimic spre întoarcerea acestora. 

într-una din zile, episcopul, fiind de faţă şi clericii, aducându-şi aminte de 
fericitul bărbat, a zis către dânşii: „în vremea mea, nu am cunoscut un astfel de 
bărbat desăvârşit, cu tot lucrul bun împodobit, care întru toate iubeşte pe 
Dumnezeu, ca Avraamie”. Şi au răspuns clericii, zicând: „Cu adevărat este rob al 
lui Hristos şi pustnic desăvârşit”. Şi a zis către dânşii episcopul: „Voiesc să-l 
hirotonesc pe el pentru satul elinilor, căci prin răbdarea şi dragostea lui îi va 
putea întoarce pe dânşii la Dumnezeu”. 

Şi, sculându-se numaidecât, împreună cu clericii au venit la dânsul. Şi după 
ce au venit şi l-au sărutat pe el. a început episcopul a-i zice pentru satul acela şi 
a-1 ruga să se ducă acolo. Iar el, auzind, s-a întristat foarte şi a zis către episcop: 
„Iartă-mă, părinte, dar lasă-mă, te rog, să-mi plâng fărădelegile mele, că eu sunt 
nedesă?vârşit şi neputincios la lucrul acesta”. Şi iarăşi a zis către dânsul 
episcopul: „Cu darul lui Hristos eşti puternic şi nu te lenevi a face această 
ascultare”. Şi, răspunzându-i, fericitul a zis: „Rog pe preacuvioşia ta. miluieşte 
nedesă?vârşirea mea, ca să-mi plâng răutăţile mele!”. Zis-a către dânsul 
episcopul: „Iată, toate le-ai părăsit: lumea şi cele dintr-însa, toate le-ai urât şi pe 
tine te-ai răstignit; dar toate acestea isprăvindu-le, ascultare nu ai”. 

Auzind aceasta, a lăcrimat şi a zis: „Cine sunt eu, câinele cel mort, şi ce este 
viaţa mea că ai socotit pentru mine unele ca acestea?”. Şi i-a zis lui episcopul: 
„Iată, şezând aici singur numai pe tine te mântuieşti, iar acolo, prin darul lui 
Dumnezeu, pe mulţi ai să-i mântuieşti şi să-i întorci către Dumnezeu. Deci, 
socoteşte întru tine care plată este mai mare: aceasta sau aceea; adică a te mântui 
numai pe tine sau împreună cu tine şi pe mulţi alţii?”. 

Atunci, fericitul, plângând, a zis: „Facă-se voia Domnului. însă eu pentru 
ascultare mă duc”. Şi, scoţându-1 din chilie, l-a dus în cetate şi, hirotonindu-1, l-a 
petrecut cu bucurie împreună cu tot clerul. Iar fericitul se ruga către Dumnezeu, 
zicând: „Iubitorule de oameni, Bunule, vezi neputinţa mea şi trimite darul Tău 
spre ajutorul meu, ca să se slăvească numele Tău cel Sfânt”. 

După ce a venit în sat, i-a văzut pe dânşii cufundaţi în nebunia slujirii de 
idoli şi, suspinând, a plâns şi şi-a ridicat ochii la cer, zicând: „Cel ce eşti singur 
fără de păcat, singur îndurat, singur iubitor de oameni, să nu treci cu vederea 
lucrurile mâinilor Tale”. Şi, sârguindu-se, a trimis în cetate la prietenul lui cel 
adevărat ca să-i trimită banii ce i-au rămas. Şi, pe aceştia primindu-i, în puţine 
zile a zidit o biserică unde aducea mgăciuni lui Dumnezeu, cu multe lacrimi 
mgându-se şi zicând: „Doamne, adună pe poporul Tău cel risipit şi îl bagă pe 
dânsul în această biserica Ta şi luminează ochii minţii lor ca să Te cunoască pe 
Tine Unul, Adevăratul Dumnezeu”. Şi, împlinindu-şi rugăciu?nea, a ieşit din 
biserică şi, mergând la capiştea elinilor, a răsturnat urâciunile şi jertfelnicele lor 
le-a risipit. 

Iar ei, văzând ce a făcut, ca nişte fiare sălbatice s-au pornit asupra lui şi cu 
bice l-au alungat din sat. Dar el, întorcându-se, a venit la locul său şi, ducându-se 
în biserică, ruga pe Dumnezeu cu plângere şi cu tânguire ca să-i mântuiască. 
După ce s-a făcut ziuă, l-au aflat pe el rugându-se şi s-au înspăimântat, fiind 
uimiţi. 

Venind ei în fiecare zi la biserică, nu ca să se roage, ci ca să vadă frumuseţile 
zidirii şi podoaba cea de pe dânsa, a început a-i ruga ca să cunoască pe 
Adevăratul Dumnezeu. Iar ei l-au bătut pe el cu toiege, 

ca pe o piatră neînsufleţită, şi socotind că a murit, l-au lăsat şi s-au dus. 

Făcându-se miezul nopţii, şi-a venit întru sine şi suspinând a plâns foarte şi a 
zis: „Pentru ce, Stăpâne, treci cu vederea smerenia mea, şi pentru ce îţi întorci 
faţa de la mine? Pentru ce lepezi sufletul meu şi treci cu vederea lucrurile 
mâinilor Tale? Şi acum, Stăpâne, Iubitorule de oameni, caută spre robii Tăi şi le 
dă lor a Te cunoaşte pe Tine, că nu este Dumnezeu afară de Tine”. 

După rugăciune, sculându-se, a venit în sat şi, intrând în biserică, a început 
să cânte. Iar după ce s-a făcut ziuă, venind elinii, iarăşi l-au bătut pe el, făcându- 
se înfricoşători şi plecându-se spre nebunie. Cei cruzi şi nemilostivi şi care nu 
aveau îndurări, l-au muncit fără de milă şi, legându-1 cu funii, iarăşi l-au târât 
precum şi prima dată. 

Aceasta pătimindu-le ca un damnat, până la trei ani a răbdat întru aceste mari 
necazuri şi nevoi: fiind bătut, ocărât, târât, necăjit, flămânzind şi însetând. Şi 
pentru toate cele ce i s-au întâmplat, nu s-a întors de la dânşii, nu s-a mâniat, ci, 



răbdând, mai mult înmulţea dragostea pentm dânşii. Şi ca la un foc, cu blândeţe, 
de tot a stins mânia lor: rugându-i, sfătuindu-i, atrăgându-i. Pe cei bătrâni îi ruga 
ca pe nişte părinţi, pe cei mai tineri ca pe nişte fraţi, iar pe copii ca pe nişte fii, 
deşi era batjocorit de dânşii. 

într-una din zile, adunându-se împreună toţi ai satului, de la mic până la 
mare, şi minunându-se, au început a zice unii către alţii: „Vedeţi răbdarea 
bărbatului şi negrăita lui dragoste către noi, cum, întru atâtea necazuri şi răutăţi 
care i-am făcut, nu s-a depărtat de aici, nici vreunuia din noi nu i-a zis vreun 
cuvânt rău, nici nu s-a întors dinspre noi, ci cu bucurie mare a 

suferit acestea toate? De nu ar fi fost, după cum zice, Dumnezeu Cel viu cu 
dânsul, şi împărăţie şi rai şi izbândă şi răsplată, nu în zadar ar fi răbdat acestea de 
la noi, şi pe toţi zeii singur răsturnându-i, aceştia nu au putut să-l biruiască pe el. 
Cu adevărat, acesta este rob al lui Dumnezeu şi toate cele zise de dânsul sunt 
dumnezeieşti şi adevărate. Deci veniţi să credem în Dumnezeu Cel propovăduit 
de dânsul”. Zicând acestea, cu un cuget s-au pornit toţi spre dânsul la biserică, 
strigând şi zicând: „Slavă Dumnezeului ceresc, Celui ce a trimis pe robul Său ca, 
izbăvindu-ne din înşelăciune, să ne mântuiască pe noi!”. 

Iar fericitul, văzându-i pe dânşii, s-a bucurat cu bucurie mare şi faţa lui s-a 
făcut ca o floare frumos colorată şi, deschizându-şi gura sa, a zis către dânşii: 
„Părinţi, fraţi şi fii, binecuvântaţi sunteţi voi care aţi intrat întru Numele 
Domnului. Veniţi cu un glas să dăm slavă lui Dumnezeu, Celui ce a luminat 
ochii inimii voastre pentru a-L cunoaşte pe Dânsul şi luaţi pecetea vieţii, ca să vă 
curăţiţi de necurăţia idolilor şi să credeţi din tot sufletul că este Dumnezeu, 
Făcător al cerului şi al pământului şi al tuturor celor ce sunt întru dânsele, fără de 
început, necuprins, nepovestit, neschimbat, fără de sfârşit, dătător de lumină, 
iubitor de oameni, mare şi minunat, înfricoşat şi puternic, dulce şi bun. Şi întru 
Fiul Lui Cel Unul-Născut, Care este puterea şi înţelepciunea Tatălui, strălucirea 
Slavei Lui, prin Care toate s-au făcut. Şi întru Sfântul Lui Duh, Cel de o fiinţă, 
Care împreună împărăţeşte între netrecuţii şi nesfârşiţii veci, Cel ce înviază pe 
toate. Şi, crezând, să dobândiţi viaţa cea veşnică”. Şi, răspunzând, toţi au zis: 
„Aşa, părintele nostru; aşa, povăţuitorul vieţii noastre; aşa va fi precum zici; aşa 
să ne înveţi pe noi; aşa credem şi aşa slăvim”. 

12 

Apoi, fericitul, i-a botezat pe dânşii întm numele Tatălui şi al Fiului şi al 
Sfântului Duh, de la cel mic până la cel mare al lor, până la o mie de suflete. Şi 
în toate zilele le citea lor Dumnezeieştile Scripturi, învăţându-i şi spunându-le 
cele despre împărăţia cerurilor, despre credinţă şi dreptate, despre învierea 
morţilor şi înfricoşata judecată. Şi ca un pământ bun şi bine lucrat ce primeşte 



sămânţa, care dă rod bun, adică unul o sută, altul şaizeci, altul treizeci, aşa şi ei, 
cu mare osârdie, primeau cuvintele lui, cu dulceaţă ascultându-i învăţătura, şi ca 
un înger al lui Dumnezeu era înaintea lor. Şi ca o legătură a unei zidiri tari şi 
prea bune, aşa, cu dragostea şi cu dorirea şi cu tot sufletul s-au legat de dânsul, 
iar mintea lor s-a luminat cu mângâierea credinţei şi a învăţăturii lui. 

După ce au crezut ei, fericitul a petrecut cu dânşii un an întreg, învăţându-i 
cuvântul lui Dumnezeu neîncetat, ziua şi noaptea. Apoi, văzând sârguinţa lor 
către Dumnezeu şi tăria credinţei lor, dragostea către dânsul, sârguinţa, cinstea şi 
slava, şi temându-se să nu fie slăvit de ei şi ca să nu-şi strice pravila pustniciei 
sale şi să nu se lege mintea lui de grija lucrurilor pământeşti, sculându-se 
noaptea s-a rugat lui Dumnezeu, zicând: „Cel ce singur eşti fără de păcat, Cel 
singur Sfânt, Cel ce întru sfinţi Te odihneşti, Cel singur iubitor de oameni şi 
îndurat Stăpân, Cel ce din întuneric ai chemat pe poporul Tău acesta şi l-ai 
întemeiat întru minunata lumină a cunoştinţei Tale, Stăpâne, Cel ce l-ai dezlegat 
pe el din legăturile împotrivă-luptătorului, Cel ce i-ai întors pe dânşii din 
rătăcire, Cel ce le-ai dat credinţa cea adevărată, până în sfârşit păzeşte-i pe ei, 
Doamne, şi apără turma Ta aceasta, pe care ai câştigat-o prin iubirea Ta de 
oameni; îngrădeşte-i pe dânşii cu darul Tău cel 

atotputernic şi luminează-le totdeauna mintea, ca să împlinească cele 
bineplăcute Ţie şi să se învrednicească vieţii celei veşnice. însă şi pe mine, 
neputinciosul, mă sprijineşte şi să nu mi se socotească mie osândă lucrul acesta, 
mai înainte-cunoscătorule, căci pe Tine Te doresc şi după Tine alerg”. Şi, după 
ce a sfârşit rugăciunea, a pecetluit satul cu semnul Crucii de trei ori şi s-a dus pe 
ascuns într-un alt loc. 

După ce s-a făcut ziuă, după obiceiul lor, au venit şi l-au căutat şi, neaflându- 
1, s-au spăimântat, căci ca nişte oi rătăcite, înconjurând, căutau pe păstorul lor, şi 
cu frică şi cu plângere chemau numele lui. Şi dacă l-au căutat pretutindeni şi nu 
l-au aflat, foarte s-au scârbit şi îndată intrând la episcop, i-au vestit ceea ce s-a 
întâmplat. Iar episcopul, auzind şi întristându-se, cu sârguinţă a trimis să-l mai 
caute pe fericitul, mai ales pentru lacrimile şi mângâierea turmei lui. Şi ca o 
piatră scumpă fiind căutat pretutindeni şi neaflându-1, cei trimişi întorcându-se, 
episcopul împreună cu tot clerul, venind în sat, i-au mângâiat pe dânşii cu 
cuvântul vieţii, şi dintre dânşii le-a ales preoţi şi diaconi şi citeţi, că toţi erau 
întăriţi întru credinţa şi dragostea lui Hristos. 

Dacă a auzit fericitul de venirea clerului şi de rânduiala făcută, foarte s-a 
bucurat şi slăvind pe Dumnezeu a zis: „Ce voi răsplăti Ţie, Stăpâne al meu, 
Bunule, pentru toate câte mi-ai dat mie? Mă închin şi slăvesc mântuitoarea Ta 
iconomie”. Şi aşa rugându-se şi bucurându-se, a venit la chilia lui. Apoi a făcut o 



chilie mică, mai îndepărtată decât prima, şi s-a încuiat în ea cu bucurie mare şi 
cu veselia inimii lui, astupând uşa. 

Iar după ce au auzit oamenii satului de el, venind la fericitul Avraamie, s-au 
bucurat cu bucurie mare că l-au aflat pe adevăratul povăţuitor al vieţii lor. Şi 

veneau la dânsul ca la un părinte, învăţându-se şi luminându-se din 
petrecerea lui cea mai presus de cuvânt şi foarte îi mulţumeau că îl vedeau şi 
auzeau cuvinte de mântuire de la dânsul. 

O, minune, iubiţilor! Cu adevărat, plin este de laudă şi de slavă unul ca 
acesta! Că, întru atâtea necazuri câte avusese în sat, nu şi-a schimbat rânduiala 
pustniciei sale, nu s-a abătut de la ea, la dreapta sau la stânga. Slavă şi mare 
cuviinţă Domnului şi Dumnezeului nostru. Cel ce i-a dat lui atât de multă 
răbdare! 

Deci, văzând satana, cel dintru început urător de bine şi de oameni, că întru 
atâtea necazuri pe care le-a ridicat asupra lui în sat nu l-a putut alunga pe el, nici 
întru lenevire n-a reuşit a-1 arunca, nici mintea lui a o depărta de la scopul cel 
bun, ci mai mult ca aurul în topitorie a strălucit şi s-a slăvit şi pildă de mântuire 
mai multora s-a făcut, întru răbdare şi dragoste către Dum?nezeu şi întru osârdie 
sporind, s-a amărât foarte urătorul de bine împotriva fericitului. Şi a venit cu 
multe năluciri la dânsul ca, înfricoşându-1, să-l amăgească. 

Şi cum fericitul stătea cântând la miezul nopţii, deodată o lumină mai curată 
decât soarele a strălucit şi glas s-a făcut ca de la o mulţime, zicând: „Fericit eşti 
domnule Avraamie, cu adevărat fericit eşti, că nimeni nu s-a aflat precum tu în 
toate faptele tale, şi nimeni nu a făcut toate voile mele ca tine; pentru aceasta 
fericit eşti”. Dar îndată a cunoscut, fericitul, vicleşugul vicleanului şi, ridicându- 
şi glasul său, a zis: „întunericul tău să fie cu tine întru pieire, că eşti plin de 
vicleşug şi de amăgire, iar eu sunt om păcătos. Şi având darul Domnului meu şi 
nădejdea spre Dânsul, nu mi-e frică de tine, nici nălucirile tale cele multe nu mă 
înfricoşează; zid tare îmi este mie numele Domnului şi Mântuitorului 

meu Iisus Hristos, pe Care L-am iubit şi întru numele Lui te cert pe tine, 
câine necurat şi de trei ori ticălos”. Zicând el acestea, îndată, ca nişte fum 
nevăzut s-a făcut, iar fericitul cu mai multă osârdie, fără de tulburare, 
binecuvânta pe Dumnezeu, ca şi cum nu ar fi văzut nici o nălucire. 

După puţine zile, rugându-se fericitul noaptea, satana, ţinând o secure, a 
început a-i răsturna chilia, şi cu securea spărgând-o, a strigat cu glas mare, 
zicând: „Sârguiţi-vă, o, prietenii mei, sârguiţi-vă şi, intrând, sugrumaţi-1 pe el 
degrabă”. Şi a zis fericitul către dânsul: Toate neamurile m-au înconjurat şi în 
numele Domnu?lui i-am biruit pe ei" (Psalmul 117, 10). Şi îndată vicleanul s-a 



făcut nevăzut, iar chilia a rămas întreagă. 

Altădată, cântând la miezul nopţii, vede rogojina pe care stătea arzând cu 
mare văpaie. Şi, călcând-o, a zis: „«Peste aspidă şi peste vasilisc vei păşi şi vei 
călca peste leu şi peste balaur şi peste toată puterea vrăj?maşului» (Psalmul 90, 
13), cu numele Domnului nostru Iisus Hristos, Cel ce îmi ajută mie”. Iar satana, 
fugind, a strigat şi a zis: „Eu te voi birui pe tine, cel rău la obicei, aflând 
meşteşuguri spre defăimarea ta”. 

într-una din zile, când fericitul mânca după obicei, a intrat vrăjmaşul în 
chilie, în chip de tânăr, şi s-a apropiat să-i răstoarne blidul. Iar el, cunoscând, a 
ţinut blidul şi s-a făcut ca şi cum n-ar băga de seamă vicleşugul lui. Şi vrăjmaşul, 
sărind, a stat înaintea lui. punând sfeşnicul şi candela aprinse pe dânsul, şi a 
început a cânta cu mare glas, zicând: „Fericiţi cei fără prihană în cale, care 
umblă în legea Domnului". Şi a zis din psalm mai multe versete, dar fericitul nu 
i-a răspuns până când nu a mâncat. Iar după ce a mâncat, s-a pecetluit cu semnul 
Sfintei Cruci şi a zis către 

dânsul: „Câine necurat şi de trei ori ticălos, nesimţitule şi fricosule, dacă ştii 
că fericiţi sunt, pentru ce îi sperii pe dânşii? Pentru că, adevărat, fericiţi sunt toţi 
cei ce iubesc pe Dumnezeu din toată inima lor”. Şi, răspunzând, diavolul a zis: 
„Ca să-i biruiesc pe dânşii şi să-i împie?dic de la tot lucrul bun”. 

Apoi a zis fericitul către dânsul: „Să nu-ţi fie ţie nici un bine, blestematule, 
ca să împiedici pe vreunul din cei ce se tem de Dumnezeu; ci tu biruieşti pe cei 
aseme?nea ţie, care s-au îndepărtat de la Dumnezeu cu voia lor. Pe aceştia îi 
biruieşti şi îi amăgeşti, că Dumnezeu nu este întru dânşii. Iar de la cei ce iubesc 
pe Dumnezeu, să te risipeşti ca fumul cel bătut de vânt. Că o rugăciune cu 
lacrimi a lor te alungă pe tine, precum ţărâna de vifor. Şi viu este Dumnezeul 
meu, lauda mea, Cel ce este bine?cuvântat în veci, că nu mă tem de tine, măcar 
de ai sta în toată vremea aici, nici nu mă sperii de tine, câine necurat. Şi te 
defaim pe tine cu adevărat, ca şi cum ar defăima cineva pe un câinişor sfărâmat”. 
Iar după ce a zis fericitul acestea, îndată acela s-a făcut nevăzut. 

După câteva zile, când săvârşea cântarea de psalmi, a venit vrăjmaşul cu 
nălucire de popor şi după părere aruncau funii în chilie şi, târându-1, strigau unii 
către alţii: „Aduceţi-1 pe el în groapă”. Căutând împre?jurul lui, fericitul a zis: 
„înconjuratu-m-au ca albinele fagurul şi s-au aprins ca focul de spini şi cu 
numele Domnului i-am biruit pe ei". Şi, strigând, satana a zis: „Vai mie, vai mie! 
Nu ştiu ce să-ţi mai fac, că iată. întru toate m-ai biruit şi toată puterea mea ai 
defăimat-o, călcându-mă pe mine. Ci şi aşa, tot nu mă voi duce de la tine”. Iar 
fericitul a zis către dânsul: „Anatema ţie, şi tuturor puterilor tale, 
preapângăritule. Slavă şi închină?ciune Stăpânului nostru, Unuia, Sfântului 



Dumnezeu, 

Celui ce te-a lăsat pe tine să fii călcat de cei ce îl iubim pe El. Deci cunoaşte, 
ticăloase şi preaneputinciosule, că noi nu ne temem de tine, nici de nălucirile 
tale”. 

Şi multă vreme luptându-1 pe fericitul, cu multe feluri de ispite şi de necazuri 
şi de nebunii, nici într-o frică nu a reuşit să arunce mintea lui. ci mai vârtos l-a 
ridicat pe el întru osârdia şi dragostea cea către Dumnezeu. Pentru că, din tot 
sufletul iubindu-L pe El, s-a nevoit a petrece după voia Lui, bătând cu răbdare ca 
să i se deschidă comoara darului lui Dumnezeu. Şi, după ce i s-a deschis, şi-a 
ales trei pietre scumpe: credinţa, nădejdea şi dragostea, şi printr-însele a 
împodobit pe celelalte fapte bune şi, împletind cunună de mult preţ, s-a adus pe 
sine lui Hristos, împăratul celor ce au biruit. Că a iubit pe Dumnezeu din toată 
inima sa şi pe aproapele său ca pe sine însuşi (Matei 22, 37). 

Căci cine a fost aşa de milostiv şi de îndurat ca fericitul? Şi pentru care 
monah, auzind că petrecea bine, nu s-a rugat ca să fie păzit de cursele diavolului 
şi să-şi săvârşească drumul său fără prihană? Sau pentru care păcătos şi 
necredincios auzind, nu a rugat îndată cu lacrimi pe Dumnezeu ca să se 
mântuiască? Şi în toată vremea pustniciei sale nu şi-a schimbat rânduiala 
pustniciei şi în aceşti ani nu a trecut o zi fără să verse lacrimi. Nu şi-a dat buzele 
sale la râs, nici măcar până la zâmbire; nu a apropiat de trupul său untdelemn, 
nici nu şi-a spălat faţa sau picioarele sale cu apă. Şi era aşa ca şi cum în fiecare zi 
murea, cu voie nevoindu-se. 

O, preaslăvită minune! Că întru minunata lui înfrânare, şi întru multa 
priveghere, şi întru izvoarele lacrimilor, şi întru culcarea pe jos şi întru smerenia 
trupului, nu a obosit niciodată, nici nu a slăbit, nici nu s-a lenevit, nici nu s-a 
trândăvit, ci ca cel ce flămânzeşte 

şi însetează, fiindu-i mintea hrănită cu puterea darului, nu se sătura de 
dulceaţa pustniciei. Şi era chipul lui ca o floare de trandafir şi trupul lui nu era 
obosit, ca şi cum nu ar fi petrecut într-o pustnicie ca aceasta, ci era alcătuit cu 
socotită obişnuinţă şi putere, fiindcă era ţinut de darul lui Dumnezeu, după cum 
şi în vremea adormirii era cu faţa atât de strălucită, încât am simţit ocrotirea 
făcută de sfinţii îngeri sufletului său. încă şi alt dar al lui Dumnezeu minunat era 
la el, că în cincizeci de ani ai pustniciei sale hainele de păr cu care se îmbrăcase, 
atât de bine i-au slujit, încât şi alţii s-au învrednicit de cele învechite la dânsul. 

însă doresc, iubiţilor, să vă povestesc frăţiilor voastre un lucru preaslăvit pe 
care l-a făcut la bătrâ?neţile lui, fiindcă celor pricepuţi şi duhovniceşti cu 
adevărat este preaslăvit şi plin de folos şi de umilinţă. Iar lucrul este întru acest 



fel: 


Fericitul a avut un frate. Şi acesta adormind, i-a rămas o copilă orfană. 
Luând-o cunoscuţii ei, au dus-o la unchiul ei, fiind ea de şapte ani. Iar el a 
poruncit să stea în chilia cea mai dinafară, că el era încuiat în cea mai dinlăuntru. 
Şi era o ferestruică mică între dânşii prin care o învăţa Psaltirea şi celelalte 
Scripturi. Cu dânsul priveghea şi cânta şi precum acela se înfrâna asemenea şi 
ea. Şi sporind cu osârdie întru pustnicie, s-a sârguit a săvârşi toate faptele cele 
bune. Că de multe ori a rugat fericitul pe Dumnezeu ca ea să-şi aibă mintea către 
Dânsul şi să nu se lege cu grijile lucrurilor pământeşti, fiindcă tatăl ei îi lăsase 
multe averi, şi a poruncit ca acelea să fie date săracilor. Chiar şi ea ruga în 
fiecare zi pe unchiul său, zicând: „Părinte, rog pe sfinţia ta şi poftesc pe cuvioşia 
ta să te rogi pentru mine ca să mă izbăvesc de gândurile cele necuvioase şi 

viclene şi de toată meşteşugirea vrăjmaşului şi de cursele cele de multe feluri 
ale diavolului”. Şi se nevoia cu osârdie, păzind pravila pustniciei sale. Şi se 
bucura, fericitul, văzând petrecerea cea bună a ei, osârdia, blândeţea şi dragostea 
către Dumnezeu. Şi douăzeci de ani s-a nevoit împreună cu dânsul, ca o 
mieluşea bună şi porumbiţă neîntinată. 

După ce s-au împlinit douăzeci de ani, văzând-o şarpele cel făcător de rău 
întraripată cu faptele bune ale vieţii singuratice şi îndeletnicindu-se întru cele 
cereşti, cu preamare foc arzându-se, se topea şi pândea cum să o prindă în cursă 
pe dânsa, ca măcar aşa să poată arunca în scârbă şi în grijă pe fericitul şi, prin 
mâhnirea pentru dânsa, să smulgă mintea lui de la Dumnezeu. Şi precum pe cei 
întâi zidiţi i-a amăgit cu zavistia, aşa şi acum fiara cea înţeleaptă întru răutate a 
aflat pe şarpe unealtă spre amăgire (Facerea 3, 4), ca pe cei ce sălăşluiau întru 
fericire să-i facă a locui, cu multă osteneală. în pământul cel roditor de spini. 

Căutând şi meşteşugind, a aflat un vas pregătit spre pieire; căci era un 
oarecare ce avea nume de monah, care mergea la fericitul cu multă sârguinţă 
pentru a vorbi cu el. Şi văzând pe fericita pe fereastră şi întunecându-se la minte, 
ticălosul voia a vorbi cu dânsa. Şi a pândit multă vreme, aproape un an, până 
când, aflând vreme, s-a în?străinat de fericita petrecere a adevăratului rai. Căci 
ca o amăgită de şarpe, nepoata fericitului a deschis uşa chiliei şi a ieşit şi, prin 
înşelăciunea vicleanului balaur, a căzut din mărirea iubirii de Dumnezeu şi a 
curatei feciorii. 

Şi precum cei dintâi zidiţi, după ce au gustat din rod, deschizându-li-se ochii, 
au cunoscut că erau goi, aşa şi aceasta, după ce a făcut păcatul, s-a înspăimântat 
cu mintea şi s-a deznădăjduit şi şi-a sfâşiat haina ei cea 

de păr şi, bătându-şi faţa sa, voia să se sugrume, întru sine plângând, întru 



sine zicând: „Pe Dumnezeu L-am întărâtat şi pe mine m-am ucis, iar pe unchiul 
meu cel cuvios întru prea amară scârbă l-am aruncat şi batjocură diavolului l-am 
făcut. Pentru ce să mai trăiesc aici eu, ticăloasa? Vai mie, ce-am făcut! Vai mie, 
ce am pătimit! Vai mie, de unde am căzut! Cum mintea mea s-a întunecat, cum 
de vicleanul m-am furat! Cum am căzut, nu pricep; cum am alunecat, nu cunosc; 
cum m-am spurcat, nu ştiu. Ce fel de nor a acoperit inima mea ca să nu iau 
aminte ce fac? Unde mă voi ascunde? Unde mă voi duce? în care groapă mă voi 
arunca? Unde este sfătuirea cuviosului meu unchi? Unde este învăţătura lui 
Efrem, prietenul lui? Că îmi zicea mie: «Ia aminte la tine şi păzeşte sufletul tău 
neîntinat Mirelui Celui Nestricăcios şi fără de moarte, că Mirele Tău este Sfânt şi 
râvnitor». Nu mai îndrăznesc a privi la cer, că am murit pentru Dumnezeu şi 
pentru oameni. A privi spre ferestruica aceea nu mai pot de acum, căci cum eu, 
păcătoasa, voi grăi iarăşi cu sfântul acela? Iar de voi grăi, oare nu va ieşi foc pe 
fereastră şi mă va arde pe mine? Mai bine îmi este să mă duc unde nu este 
nimeni cine să mă cunoască, fiindcă o dată am murit şi nu îmi mai este mie 
nădejde de mântuire”. Şi, sculându-se, îndată s-a dus în altă cetate şi, 
schimbându-şi numele, s-a aşezat într-o cârciumă. 

Iar când i s-a întâmplat ei aceasta, a văzut cuviosul în vedenie un balaur mare 
şi înfricoşat cu chipul, şuierând cu putere, şi ieşind din locul său şi venind până 
la chilia lui şi văzând o porumbiţă a înghiţit-o pe ea şi iarăşi s-a întors la locul 
său. Şi deşteptându-se fericitul, s-a întristat foarte şi a plâns, zicând: „Oare, 
prigoană vrea să ridice satana asupra Sfintei Biserici şi pe mulţi 

să-i îndepărteze de la credinţă? Oare, dezbinare şi eres se va face în Biserica 
lui Dumnezeu?”. Şi rugându-se lui Dumnezeu, a zis: „Mai înainte-cunoscătorule, 
Iubitorule de oameni, Tu singur ştii viclenia aceasta mare”. 

După două zile a văzut iarăşi pe acelaşi balaur ieşind din locul lui şi, intrând 
în chilie la dânsul şi punând sub picioarele sale capul său, s-a strivit şi s-a aflat 
porumbiţa vie, neavând întinăciune. Şi îndată deşteptându-se, a chemat o dată şi 
de două ori pe Maria, zicând: „Scoală, pentru ce te-ai lenevit astăzi? Două zile 
nu ai deschis gura ta întru slavoslovia lui Dumnezeu!”. Dar n-a primit răspuns, 
căci două zile erau de când nu o mai auzise pe ea după obicei cântând. 

Atunci a priceput că vedenia care a văzut-o a fost pentru dânsa şi, suspinând, 
a plâns foarte şi a zis: „Vai mie, că pe mieluşeaua mea a răpit-o cumplitul lup şi 
fiica mea robită s-a făcut!”. Şi, înălţându-şi glasul său, a zis: „Hristoase, 
Mântuitorul lumii. întoarce mieluşeaua Ta, pe Maria, în staulul vieţii, ca să nu se 
pogoare bătrâneţile mele cu scârbă în iad. Să nu treci cu vederea rugăciunea 
mea, Doamne, ci trimite darul Tău degrabă, ca să o scoată pe dânsa din gura 
balaurului”. Şi acele două zile în care fericitul văzuse vedenia însemnau doi ani, 



pe care nepoată-sa i-a făcut afară. însă petrecea ziua şi noaptea rugând pe 
Dumnezeu pentru dânsa. 

După doi ani a auzit de dânsa unde este şi cum petrece şi, rugând pe oarecare 
din cunoscuţi, l-a trimis acolo să se înştiinţeze cu de-amănuntul despre dânsa şi 
să-i spună locul şi cum petrece. Deci, ducându-se trimisul şi înştiinţându-se 
despre ea, şi văzând-o şi pe dânsa, după ce a venit i-a vestit lui toate. Iar el, 
încredinţându-se că este ea cu adevărat, a zis să i se aducă îmbrăcăminte 
ostăşească şi un cal şi, deschizând uşa 

chiliei, a ieşit. Şi îmbrăcându-se în chip ostăşesc, şi o căciulă mare punând pe 
capul său, care-i acoperea faţa, a luat şi un galben cu sine şi s-a dus. 

Şi precum un spion ce voieşte să iscodească vreo cetate sau ţară poartă 
chipul celor ce locuiesc acolo, ca să se tăinuiască de locuitori, aşa şi fericitul 
Avraamie în chip de străin s-a dus, ca să-l biruiască pe vrăjmaş. Cu adevărat, 
vrednic lucru este a ne minuna de minunatul acesta al doilea Avraam, că cel 
dintâi, ieşind la războiul împăraţilor şi bătându-i pe dânşii, a întors pe Lot, nepo? 
tul său, iar al doilea, ieşind la război împotriva diavolu?lui şi biruindu-1 pe 
dânsul, a întors înapoi pe nepoata sa. 

Deci, venind la locul acela şi intrând în cârciumă şi găzduind, căuta ici şi 
colo ca să o vadă pe ea. Apoi trecând mult timp şi nevăzând-o pe ea, zâmbind, a 
zis cârciumarului: „Prietene, am auzit că ai aici o copilă foarte frumoasă şi foarte 
dorim de ea”. Iar cârciumarul, văzând vârsta cărunteţii lui, foarte l-a defăimat pe 
el. Apoi, răspunzând, a zis: „Este şi foarte frumoasă”, căci, fericita, era peste fire 
de frumoasă. Şi a zis fericitul către dânsul: „Cum se numeşte?”. Iar el a zis: 
„Maria”. Atunci, cu faţa luminată a zis către dânsul: „Cheam-o, ca să ne veselim 
cu dânsa astăzi, că, din cele auzite, foarte am îndrăgit-o pe ea”. Iar ea, fiind 
chemată, a venit la dânsul. 

Dacă a văzut-o pe dânsa întru podoaba aceea şi în chipul cel desfrânat, mai 
tot trupul lui şi toată fiinţa sa lacrimă s-a făcut. Ci cu filosofia şi cu înfrânarea, ca 
întru nişte ascunzători s-a ţinut pe sine întru inima sa, ca nu cumva, înţelegând 
ea, să fugă. Şi şezând ei, şi bând, a început a grăi către ea, fericitul, ca şi cum ar 
fi un oarecare îndrăgostit, aprinzându-se cu foc nearzător. Aşa a făcut fericitul 
acesta, care s-a nevoit tare împotriva 

diavolului şi luând pe cea robită a aşezat-o în cămara lui Hristos. Şi grăind 
fericitul, ea, sculându-se şi cuprinzându-1, i-a sărutat grumazul. Şi sărutându-1 pe 
dânsul, i-a mirosit sudorile petrecerii lui celei îngereşti şi îndată şi-a adus aminte 
de pustnicia ei şi, suspinând, a zis: „Amar mie!”. Iar cârciumarul, spăimântându- 
se, a zis către ea: „Doamnă Mărie, doi ani ai aici şi niciodată nu am auzit vreun 



suspin al tău sau vreun cuvânt ca acesta. Dar acum ce-ţi este ţie?”. Iar ea a zis: 
„Ah, de aş fi murit înainte de trei ani, eram fericită”. Şi îndată, fericitul, ca să nu- 
1 bănuiască, zise aspru către dânsa: „Acum, înaintea mea, ţi-ai adus aminte de 
păcatele tale?”. 

Oare, nu o fi zis întru inima ei: „Vederea acestuia se arată ca a unchiului 
meu”? Dar, Unul, Iubitorul de oameni şi Preaînţeleptul Dumnezeu aşa a 
iconomisit ca să nu-1 cunoască pe el şi, temându-se, să fugă. Iar el, îndată 
scoţând galbenul, l-a dat cârciumarului şi i-a zis: „Fă-ne nouă cină bună, ca să ne 
veselim astăzi cu copila aceasta, că de departe vin pentru ea”. 

O, înţelepciune, cu adevărat după Dumnezeu! O, pricepere duhovnicească! 
O, măiestrie şi amăgire a diavolului şi curăţie a sufletului! Cel ce în cincizeci de 
ani ai pustniciei sale pâine nu a gustat, acum de carne s-a împărtăşit, ca pe 
sufletul cel vânat de diavol să-l cheme înapoi. Ceata sfinţilor îngeri în cer s-a 
înspăimântat pentru părută nebăgare de seamă a acestui fericit, dar mai vârtos 
mărime de suflet şi amăgire, cum de cu osârdie şi fără de socoteală mânca şi bea, 
zicând şi el cuvântul din Evanghelie: Astăzi se cuvine a ne veseli şi a ne bucura, 
că fiica mea aceasta moartă a fost şi a înviat, pierdută a fost şi s-a aflat (Luca 15, 
32). O, înţelepciune a înţelepţilor şi pricepere a pricepuţilor! O, vrednică de 
lucru preaslăvit, această minunată nebăgare 

de seamă, cea mai înaltă decât toată socoteala, prin care, răpind din dinţii 
balaurului aruncător de venin, a mântuit un suflet! Iar după ce s-au veselit ei, a 
zis copila: „Scoală, domnule, şi, intrând, să dormim”. Iar el a zis: „Să intrăm”. Şi 
intrând, a văzut un pat înalt aşternut şi, suindu-se cu osârdie, a şezut. 

Cum te voi chema sau cum te voi numi pe tine, o, omule desăvârşit al lui 
Hristos, nu ştiu? înfrânat să te numesc pe tine, sau nebăgător de seamă? înţelept, 
sau neînţelept? Socotitor, sau nesocotitor? Cel ce în cei cincizeci de ani ai 
pustniciei tale pe o rogojină ai dormit, cu ce fel de osârdie ai şezut pe pat? Toate 
acestea le-ai făcut întru slava lui Hristos şi întru lauda petrecerii tale celei de 
Dumnezeu următoare. Pe la cârciumă ai umblat, din cărnuri te-ai împărtăşit şi 
vin ai băut, ca să mântuieşti suflet pierit. Iar noi, fiind mici la suflet, întru îndoire 
necuviincioasă venim, ca să grăim măcar vreun cuvânt de folos aproapelui. 

Deci, şezând el pe pat, a zis ea către dânsul: „Vino, domnule, să îţi trag 
încălţămintele tale”. Iar el a zis către dânsa: „încuie uşa şi vino de le trage”. Ea 
voia mai întâi să-l descalţe pe el, dar el nu a voit. Atunci, încuind uşa, a venit la 
dânsul. Şi a zis către dânsa, fericitul: „Doamna mea, Mărie, apropie-te de 
mine!”. Iar ea apropiindu-se, el a ţinut-o ca să nu poată fugi. Şi, ridicându-şi 
căciula de pe cap şi lăcrimând, a zis către dânsa: „Fiica mea, Mărie, nu mă 
cunoşti pe mine? Oare, nu sunt eu părintele tău Avraamie? Fiica mea, oare, nu 



mă cunoşti pe mine? Oare, nu sunt eu cel ce te-am crescut pe tine? Ce ţi s-a 
întâmplat ţie, o, fiica mea? Unde îţi este chipul cel îngeresc care îl aveai, o, fiica 
mea? Unde-ţi sunt lacrimile? Unde-i privegherea cea cu durere de suflet şi de 
inimă zdrobitoare? Unde-i culcarea 

pe jos şi deasa plecare a genunchilor? Cum dintru înălţimea cerului în groapa 
pieirii te-ai pogorât? Pentru ce nu mi-ai arătat mie că viforul iadului te-a 
întâmpinat pe tine? Şi eu, împreună cu Efrem, am fi strigat către Cel ce poate a 
te mântui pe tine din moarte. Pentru ce, cu totul deznădăjduindu-te, te-ai dat pe 
tine diavolului? Pentru ce m-ai părăsit şi întru nesuferită mâhnire m-ai pogorât 
pe mine? Că cine este fără de păcat între oameni, o, fiica mea? Fără numai Unul 
Dumnezeu”. 

Iar ea, înspăimântându-se. de frică a amuţit, neputând să-şi ridice faţa şi a 
rămas ca o piatră nesimţită în mâinile lui, fiind ţinută de ruşine şi de frică. 
Fericitul îngăduia cu lacrimi, zicându-i ei: „Nu îmi răspunzi mie, fiica mea, 
Mărie? Oare, nu pentru tine, chinuindu-mă, am venit aici? O, fiica mea! Asupra 
mea fie păcatul tău! Eu răspund pentru tine în ziua Judecăţii. Eu mă pocăiesc 
pentru păcatul acesta al tău”. Şi până la miezul nopţii aşa a mângâiat-o şi a 
sfătuit-o pe dânsa. 

Şi ea, luând puţină îndrăznire, a grăit către dânsul, zicând: „Nu pot privi la 
tine pentru ruşinea feţei mele. Cum voi chema eu Preacuratul Nume al 
Hristosului meu, după ce întru necurăţenia noroiului m-am pângărit?”. Zis-a 
către dânsa fericitul: „Asupra mea fie păcatul tău, fiica mea. Din mâinile mele să 
ceară Dumnezeu păcatul acesta. Numai tu ascultă-mă pe mine şi vino să mergem 
la locul nostru, că, iată, şi iubitul nostru Efrem plânge şi roagă pe Dumnezeu 
pentru tine. Fiica mea, te rog pe tine, miluieşte bătrâneţile mele şi îndură-te de 
cărunteţile mele. Fiica mea iubită, rogu-mă ţie, sculându-te vino după mine”. Iar 
ea a zis către dânsul: „Dacă va primi Dumnezeu pocăinţa mea, merg, însă cad şi 
rog pe cuvioşia ta şi sărut picioarele tale cele sfinte, că atâta te-ai milostivit spre 
mine şi ai venit aici 

ca să mă smulgi din cursa diavolului”. Şi, punându-şi capul ei pe picioarele 
lui, a plâns toată noaptea, zicând: „Ce voi răspunde Ţie, pentru toate acestea, 
Stăpâne?”. 

Iar după ce s-a făcut ziuă a zis către dânsa fericitul: „Fiica mea, scoală să ne 
ducem!”. Iar ea, răspunzând, a zis către dânsul: „Am aici puţin aur şi haine şi ce 
porunceşti pentru acestea?”. Zis-a către dânsa fericitul: „Fasă-le pe ele aici, că 
toate acestea sunt partea vicleanului”. Şi, sculându-se, au ieşit îndată. Şi a pus-o 
pe dânsa pe cal, iar el, bucurându-se, îl trăgea mergând înainte. Şi ca un păstor, 



când află oaia pierdută o ridică pe umerii săi (Luca 15, 5), tot aşa fericitul, 
bucurându-se cu inima, călătorea. Iar după ce au ajuns la locul lor, pe dânsa a 
încuiat-o în chilia cea mai dinlăuntru, iar el a rămas în cea mai dinafară. Iar ea, 
cu sac şi cu smerenie, cu lacrimi multe şi cu plângere, cu multă în frânare şi cu 
osârdie scopul pocăinţei l-a săvârşit, rugându-se cu îndrăzneală şi căzând la 
Dumnezeu. 

Cu adevărat, o pocăinţă ca aceasta este adevărată! Cu adevărat, aceasta este 
tămăduire şi vindecare din nou a sufletului! Printr-acest fel de nevoinţă se cade 
toţi să se mărturisească lui Dumnezeu. Că cine este atât de vârtos şi de împietrit 
cu inima, şi auzind glasul plângerii ei nu s-ar umili, slăvind pe Dumnezeu? Că pe 
lângă pocăinţa aceea, a noastră este umbră şi nălucire. Cu o răbdare ca aceasta, şi 
sârguinţă şi nevoinţă, neîncetat se apropia de Dumnezeu, cerând semn dacă a 
fost primită pocăinţa ei. Iar Bunul şi Iubitorul de oameni Dumnezeu, spre 
deplina încredinţare a pocăinţei celei bineprimite, i-a dat darul tămăduirii. 

A mai trăit fericitul încă zece ani, văzând pocăinţa ei cea curată şi osârdia ei 
cea aleasă, şi slăvind pe Dumnezeu şi mărturisindu-L, s-a odihnit întru bătrâneţe 

bune, cel cu adevărat cuvios şi rob al lui Dumnezeu. Şi s-a săvârşit fiind de o 
sută de ani, postind cincizeci de ani, cu osârdie mare şi cu nevoinţă minunată, 
îmbogăţindu-se întru smerită cugetare şi dragoste, neprivind la faţă de om, lucru 
care stă în fire la cei mulţi să facă: pe unul a-1 cinsti, iar pe altul a-1 netrebnici. Şi 
întru atâta vreme a pustniciei sale nu s-a lenevit niciodată, nici nu şi-a schimbat 
pravila vieţii celei prea bune, ci aşa se afla ca şi cum în fiecare zi ar fi murit. 

Aceasta este petrecerea fericitului Avraamie şi aceasta îi este viaţa cea 
preaplăcută lui Dumnezeu şi nevoinţele răbdării. Şi din cămara de mire cea 
stricăcioasă, ca o căprioară din cursă a ieşit. Nicidecum nu a lăsat gândul lui cel 
tare şi de diamant a ieşi afară şi a se răspândi la cele dinapoi sau în ispitele 
satului cele aduse asupra lui de la vrăjmaş. Trândăvia cea primej?dioasă nu a 
aflat intrare înlăuntrul lui; nici vreo frică nu a avut vreodată în războiul cel 
neîncetat al nălucirilor diavoleşti. împlinit-a nevoinţă pentru Maria, prin 
înţelepciunea cea duhovnicească şi negrăita pricepere, adică ceea ce se socoteşte 
prostime, dar se înţelege neguţătorie, căci, călcând dinţii balaurului, a scos pe 
preadorita lui porumbiţă şi a adus-o adevăratului Mire, lui Iisus Hristos. 

Acestea sunt nevoinţele şi sudorile fericitului Avraamie. Aici, în acest fel le- 
am scris spre mângâierea şi osârdia celor ce voiesc să se apuce de viaţa cea 
veşnică spre lauda şi slava lui Dumnezeu, Celui ce ne dă nouă tuturor cele de 
folos. Iar în ceasul săvârşirii lui s-a adunat mai toată cetatea şi satele cele de 
primprejur şi fiecare dintr-înşii, apropiindu-se cu sârguinţă de cinsti?tul şi sfântul 
lui trup, lua o bucăţică din îmbrăcămintea lui spre binecuvântare. Şi toţi bolnavii, 



de orice fel de 

boală sufereau, care se atingeau de hainele fericitului, îndată primeau 
tămăduire. 

A mai trăit fericita aceea încă cinci ani, nevoindu-se cu covârşire şi cu 
lacrimi, ziua şi noaptea, şi nu înceta a ruga pe Dumnezeu. Şi de multe ori, cei ce 
treceau prin locul acela şi auzind plângerea ei, umilindu-se, stăteau şi plângeau, 
şi venind întru pomenirea păcatelor lor, se rugau şi slăveau pe Dumnezeu. Iar în 
ceasul săvârşirii, s-a arătat faţa ei, celor ce o priveau pe ea, strălucind cu darul, 
încât văzând noi venirea sfinţilor îngeri, blândă şi preaslăvită, am slăvit pe 
Dumnezeu, Care cu negrăită iubire de oameni mântuieşte pe cei ce nădăjduiesc 
spre Dânsul, întru Iisus Hristos, Domnul nostru. 

Vai mie, iubiţilor, că aceştia cu bun sfârşit s-au săvârşit şi cu îndrăznire s-au 
rupt de la lucrurile cele pământeşti şi s-au legat cu dragostea cea către 
Dumnezeu; iar eu, fiind nepregătit, sunt fără de osârdie cu voia. Şi iată că m-a 
apucat pe mine iarna cea fără de sfârşit şi sunt gol şi nepregătit, minunându-mă 
de cele pentru mine, cum în fiecare zi păcătuiesc şi în fiecare zi mă pocăiesc; în 
fiecare ceas zidesc şi în fiecare ceas risipesc. Seara zic: „Mâine mă voi pocăi”, 
şi, făcându-se dimineaţă, mă primeşte trândăvirea şi petrec ziua răspândindu-mă. 
Şi iarăşi, la amiază zic: „în noaptea ce vine mă voi trezi şi cu lacrimi voi ruga pe 
Dumnezeu ca să Se facă milostiv spre păcatele mele”. Şi după ce soseşte 
noaptea, mă biruiesc de somn. Cei ce au luat argintul cu mine se nevoiesc ziua şi 
noaptea, se nevoiesc cu slavă a stăpâni cele zece cetăţi (Luca 19, 17), iar eu, 
pentru lenevirea mea, l-am ascuns în pământ şi Domnul S-a apropiat să vină şi, 
iată, tremură mâna mea şi plâng zilele trândăviei mele, neavând ce să-I răspund. 

Cel ce singur eşti fără de păcat, îndurate, Unule Iubitorule de oameni, 
mântuieşte-mă, că afară de Tine, binecuvântatul Părinte, şi afară de Unul-Născut 
Fiul Tău, Cel ce S-a îngropat pentru noi, şi de Sfântul Duh, 

Cel ce tuturor le dă viaţă, pe altul nu ştiu, nici întru altul n-am crezut. Şi 
acum, pomeneşte-mă, Stăpâne, şi mă scoate din temniţa păcatelor mele. Că ale 
Tale sunt amândouă, Stăpâne: ceasul când am intrat în veacul acesta şi când mă 
voi muta din el. Pomeneşte-mă pe mine, cel fără de răspuns, şi mântuieşte-mă pe 
mine, păcătosul. Darul Tău, cel ce mi s-a făcut mie în veacul acesta sprijin şi 
scăpare, mulţumire şi laudă, acesta să mă acopere sub aripile sale în ziua aceea 
înfricoşată şi groaznică. Că Tu cunoşti, Cel ce cerci inimile şi rărun?chii, că de la 
multe cărări răzvrătite şi de la mulţime de sminteli m-am abătut iar răzvrătite zic 
cărările înţele?gerilor eretice şi tâlcuirea lor iscoditoare. Şi aceasta nu este din 
mine, ci din darul Tău, care a luminat mintea mea. Rogu-mă Ţie, Sfinte Stăpâne, 



mântuieşte sufletul meu întru împărăţia Ta şi mă învredniceşte a Te binecuvânta 
pe Tine, împreună cu toţi cei ce au bineplăcut Ţie. Că Ţie se cuvine slavă, 
închinăciune şi mare cuviinţă, Tatălui şi Fiului şi Sfântului Duh, acum şi pururea 
şi în vecii vecilor. Amin. 

CUVÂNT LA PREAFRUMOSUL IOSIF 

Dumnezeule al lui Avraam, Dumnezeule al lui Isaac, Dumnezeule al lui 
Iacob, Dumnezeule Cel binecuvântat, Cel ce ai ales seminţia cea sfântă a robilor 
Tăi, a celor ce Te-au iubit pe Tine, dăruieşte-mi, ca un bun, să izvorască întru 
mine râurile darului cu multă îndestulare, ca să pot istorisi luminata şi preamarea 
privelişte a preafrumosului Iosif, a celui ce a fost de-a pururi cinstita întărire a 
adâncilor bătrâneţi ale patriarhului Iacob. Că acest copil, din tânără vârstă, pe 
amândouă venirile lui Hristos le-a închipuit: pe cea dintâi, care s-a făcut din 
Fecioara Maria; şi pe cea de-a doua, ce va înspăimânta iarăşi pe toate. 

Drept aceea, iubiţilor, cei de Hristos iubiţi, întăriţi să ne facem, bucurându-ne 
cu sufletul, ca să auzim fără de răspândire şi să vedem aceste lucruri ale prea 
încuviinţatului copil. însă eu, fraţii mei, nu zic numai aceasta, că tânărul este 
prea încuviinţat, ci şi minunat şi izvor al întregii înţelepciuni, biruitor preaviteaz 
şi semn de biruinţă minunat. Şi tocmai pentru aceasta s-a făcut, mai ales, chip al 
venirii Domnului, ce va să fie. 

Deci, să-şi scoată fiecare din sufletul său toată grija lucrurilor pământeşti 
pentru a primi cu dorire cântările cele de miere, că sunt duhovniceşti şi veselesc 
sufletul. Că precum Domnul S-a trimis la noi din sânul 

31 

Părintesc, ca să ne mântuiască, tot aşa şi copilul Iosif, din sânul părintesc al 
lui Iacov, s-a trimis să vadă pe fraţii săi. Şi precum fraţii cei cruzi ai lui Iosif, 
îndată ce l-au văzut, când se apropia ca să le vestească pacea de la tatăl său, au 
început a gândi cu vicleşug asupra lui. aşa şi iudeii cei de-a pururea vârtoşi la 
inimă, cum au văzut pe Mântuitorul, ziceau: „Acesta este cu adevărat 
moştenitorul, să-l ucidem pe dânsul şi va fi totul al nostru” (Matei 21, 38). Şi 
precum fraţii lui Iosif ziceau: „Să-l ucidem pe el şi să ne izbăvim de visurile lui”, 
în acelaşi chip, cu adevărat, şi iudeii ziceau: „Veniţi să-L ucidem pe El şi să 
avem noi moştenirea Lui”. 

Fraţii lui Iosif, mâncând, îndată l-au vândut pe el, junghindu-1 cu voia; tot la 
fel iudeii cei urâţi, mâncând pasca, au junghiat pe Mântuitorul. Pogorârea lui 
Iosif în Egipt înseamnă pogorârea Mântuitorului nostru pe pământ. Şi în ce chip, 
în cămară, a călcat toată puterea păcatului, îmbrăcându-se cu strălucitele plăţi de 
biruinţă împotriva egiptencei, stăpânei sale, tot aşa şi Domnul nostru, 
Mântuitorul sufletelor noastre, cu dreapta Sa, pogorându-Se în iad, a stricat toată 
silnicia tiranului celui preacumplit şi greu de prins. 



Şi precum Iosif, biruind păcatul, se pune în temniţă până la vremea 
încoronării, aşa şi Domnul nostru, ca să ridice tot păcatul lumii, Se sălăşluieşte în 
mormânt. Iosif, a stat în temniţă doi ani, petrecând în mare libertate; iar Domnul 
nostru, trei zile în iad a petrecut, ca un Puternic, nesuferind stricăciune. Iosif, din 
temniţă, cu porunca lui Faraon, cu dragoste se scoate, ca cel ce cu adevărat şi cu 
uşurinţă tâlcuieşte dezlegarea visurilor, care înseamnă îmbelşugarea ce va să fie; 
iar Domnul nostru Iisus Hristos S-a sculat din morţi cu a Sa putere, după ce a 
prădat iadul, aducând 

Tatălui Său împăcarea noastră şi propovăduind înviere şi viaţă veşnică. Iosif, 
a şezut în căruţa lui Faraon, luând stăpânire peste tot Egiptul, iar Mântuitorul 
nostru, împăratul cel mai înainte de veci, după ce S-a înălţat la cer pe nor 
luminat, stă cu slavă pe heruvimi, de-a dreapta Tatălui, ca Unul-Născut Fiul Său. 

Când a împărăţit Iosif în Egipt, după ce luase stăpâ?nire asupra vrăjmaşilor 
săi, fraţii săi vin de bună voie îna?intea divanului celui omorât de dânşii, ca să se 
închine cu frică şi cu cutremur înaintea celui vândut de dânşii spre moarte; şi cu 
frică se închină înaintea lui Iosif, cei care n-au voit ca el să împărăţească peste 
dânşii. 

Cunoscând Iosif pe fraţii săi, i-a vădit printr-un cuvânt ca ucigaşi; iar aceia, 
înştiinţându-se, au stat umiliţi, cu ruşine mare, neîndrăznind să grăiască, neavând 
ce să răspundă, cunoscându-şi cu dinadinsul păcatul lor şi ceasul în care l-au 
vândut pe el. Şi cel ce părea de dânşii că s-a stricat în iad, s-a aflat, fără de veste, 
împărăţind peste ei. Aşa şi în ziua aceea înfrico?şată, când va veni Domnul pe 
norii cerului şi va sta pe Tronul slavei Sale (Matei 25, 31), şi se vor aduce 
înaintea divanului Lui, legaţi de îngerii cei înfricoşaţi, toţi vrăjmaşii Lui, toţi câţi 
nu au vrut să împărăţească peste dânşii. Atunci, iudeii cei fărădelege au socotit 
că dacă Se va răstigni va muri ca un om, necrezând, ticăloşii, că este Dumnezeu, 
Care a venit spre izbăvire, ca să mântuiască sufletele noastre. Precum Iosif zicea 
cu îndrăznire fraţilor săi, înfricoşându-i şi îngrozindu-i: „Eu sunt Iosif, pe care 
voi m-aţi vândut în robie, iar acum împărăţesc peste voi şi nevrând voi”, aşa şi 
Domnul va arăta Crucea în chip strălucit celor ce L-au răstignit pe Dânsul şi vor 
cunoaşte, prin Cruce, şi pe Fiul lui Dumnezeu, Cel răstignit de dânşii. 

33 

Vedeţi cum s-a făcut Iosif chip adevărat al Fiului lui Dumnezeu, Stăpânului 
său? Fiindcă fapta bună a lui a înflorit cu înţelegerea din tânără vârstă, de bună 
voie. Şi începând de aici vom povesti faptele bune ale cuviosului copil, 
tâlcuindu-le. 

Fericitul acesta vreme de şaptesprezece ani a petrecut în casa părintească, 
sporind în fiecare zi întru frica lui Dumnezeu şi întru buna aşezare şi cinstire faţă 



de părinţii săi. Şi văzând necuvioşii la fraţii săi, a vestit tatălui său puţine din 
cele multe. Căci, cu adevărat, fapta bună împreună cu nedreptatea nu poate 
odrăsli, că este lucru necuvios. Aceia urau pe Iosif, de vreme ce era străin de 
răutatea lor. Că fiind îmbunătăţit şi având visuri, vedea cele ce aveau să i se 
întâmple lui după iconomia lui Dumnezeu Celui Preaînalt. 

Iar Iacov, tatăl lui, necunoscând ura ce aveau întru ascuns ceilalţi fii ai lui 
asupra lui Iosif, cu nevinovăţie iubea pe Iosif, care strălucea din tânăra vârstă cu 
floarea faptei celei bune. Şi păscând fraţii lui Iosif oile în Sichem, s-a întâmplat 
ca Iosif să fie împreună cu tatăl său. Iar tatăl lui Iosif, ca un tată iubitor de fii, se 
îngrijea pentru fiii lui din Sichem. Şi a zis lui Iosif: „Vino, fiule, şi du-te la fraţii 
tăi şi cercetează cu dinadinsul sănătatea lor, împreună cu a turmelor, şi să te 
întorci degrab”. 

Primind Iosif porunca tatălui său, s-a dus cu bucurie la fraţii săi, vrând să le 
aducă pace de la tatăl său, împreună cu grija ce o avea pentru dânşii. Mergând, el 
a rătăcit pe cale, neaflând pe fraţii săi. Şi, mâhnindu-se şi suspinând pentru 
dânşii, l-a aflat un om care i-a arătat calea. Văzându-i pe ei de departe, Iosif se 
ducea cu bucurie, dorind să-i salute pe fraţii săi. 



Unknown 


încă mergând el, iar aceia văzându-1, ca nişte fiare sălbatice, se sfătuiau să 
ucidă pe Iosif. Iar el, ca un miel 

fără de răutate, se ducea să cadă în mâinile lupilor fioroşi. Şi dacă s-a 
apropiat de dânşii, i-a salutat pe ei cu dragoste, aducându-le pace de la tatăl său. 
Iar ei, sculându-se, îndată, ca nişte fiare sălbatice, l-au dezbrăcat de haina cea 
pestriţă cu care era îmbrăcat şi se sârguia fiecare să-l înjunghie pe el, pentru 
vrăjmăşia lor, şi pe acest cinstit şi sfânt copil în multe feluri îl munceau. 

Văzându-se Iosif căzut în rele şi niciunul nefiind mai îndurător, îndată se 
porni spre rugăciune, lacrimi şi suspinuri şi, înălţându-şi glasul său, se ruga lor, 
zicând: 

„Pentru ce vă mâniaţi? Rogu-vă pe voi, fraţii mei, lăsaţi-mă puţin ca să mă 
rog. Maică-mea a adormit şi Iacov, tatăl nostru, până acum o plânge pe ea şi voi 
vreţi să aduceţi tatălui nostru alt plâns, când încă nu a încetat cel dintâi? Rogu-vă 
pe voi, suferiţi-mă puţin, să nu mă despart de la Iacov, ca să nu se pogoare 
bătrâneţile lui cu durere în iad. Vă jur pe voi, pe Dumnezeul părinţilor noştri, al 
lui Avraam şi al lui Isaac şi al lui Iacov, Care dintru început a chemat pe Avraam 
şi a zis: „Ieşi din pământul tău şi din rudenia ta şi din casa tatălui tău şi vino în 
pământul pe care ţi-1 voi arăta. Şi ţi-1 voi dărui şi îţi voi înmulţi sămânţa ta ca 
stelele cerului şi ca nisipul de pe marginea mării, care este nenumărat” (Facerea 
10, 1; 16, 10); pe Dumnezeu Cel Preaînalt, Care a dat răbdare lui Avraam, ca pe 
Isaac, unul-născut al său, să-l aducă spre jertfă, ca să se socotească lui Avraam 
întru laudă răbdarea; pe Dumnezeu, Care a izbăvit pe Isaac de moarte şi a dat 
berbec în locul lui, spre ardere de tot bine primită (Facerea 22, 13); pe 
Dumnezeu Cel Sfânt, Care a dat binecuvântare lui Iacov prin gura tatălui său 
Isaac (Facerea 27, 33); pe Dumnezeu, Care S-a pogorât cu Iacov din Haran în 
Mesopotamia, de unde a ieşit Avraam; pe Dumnezeu, Care a izbăvit pe 

Iacov din necaz şi i-a dat lui binecuvântare, să nu mă lipsesc de Iacov. S-a 
lipsit de Rahila; să nu mă plângă pe mine precum a plâns pe Rahila, nici să se 
întunece ochii lui Iacov aşteptând să vadă întoarcerea mea la el. Trimiteţi-mă pe 
mine la Iacov, tatăl meu, primind lacrimile mele; trimiteţi-mă pe mine la el”. 

Jurându-i el cu Dumnezeul părinţilor, cumpliţii, îndată l-au aruncat în 
groapă, nici temându-se de Dumnezeu, nici sfiindu-se de jurământ, deşi el 



îmbrăţişa picioarele tuturor şi uda cu lacrimi urmele fraţilor săi şi striga şi zicea: 
„Fraţilor, miluiţi-mă!”. Cu toate acestea, îndată a fost aruncat de dânşii în 
groapă. Iar după ce a fost aruncat Iosif în groapă, cu lacrimi amare şi cu jalnice 
suspinuri s-a plâns pe sine şi pe tatăl său, Iacov, şi, lăcrimând, zicea cu suspinuri 
negrăite: „Iată, Iacove, vezi faptele fiilor tăi, că sunt aruncat în groapă ca un 
mort. Iată, tu mă aştepţi să mă întorc la tine, tată, iar eu zac ca un ucigaş. Tată, tu 
mi-ai zis: „Mergi şi cercetează pe fraţii tăi împreună cu turmele şi cu sârguinţă să 
te întorci" (Facerea 37, 14), şi, iată, ei ca nişte lupi s-au făcut şi cu mânie m-au 
despărţit de tine, bunule tată. Că nu mă vei mai vedea pe mine, nici glasul meu 
nu-1 vei mai auzi, nici bătrâneţile tale nu se vor mai rezema de mine, nici eu nu 
voi mai vedea sfintele tale cărunteţi, că eu nu sunt mai bun decât mortul cel 
îngropat. Jeleşte, tată, pe fiul tău şi fiule pe tatăl tău, că din pruncie m-am 
despărţit de faţa ta. Cine-mi va da mie o porumbiţă grăitoare să-ţi arate ţie, să 
vestească bătrâneţii tale plângerea mea? Lipsit-au, tată, lacrimile şi suspinurile 
mele; obosit-a şi glasul şi nu este cel ce ajută. O, pământule! O, pământule, care 
ai strigat către Dumnezeu Cel Sfânt pentru Abel cel drept, care a fost ucis fără de 
dreptate! (Facerea 4, 8). Precum este predanie de la 

strămoşi, părinţii noştri, că pământul a strigat către Dumnezeu pentru sângele 
dreptului, tu, pământule, strigă şi acum către Iacov, tatăl meu, făcându-i cunoscut 
ceea ce mi s-a întâmplat de la fraţii mei”. 

Iar cei cruzi şi fără de omenie, după ce au aruncat pe Iosif în groapă, au şezut 
să mănânce şi să bea cu bucurie, ca şi cum s-ar veseli cineva după ce a biruit 
vreun război, tot aşa şi aceştia cu bucuria inimii se aflau. Şi mâncând ei şi bând 
cu veselie, dintr-o dată au ridicat ochii şi au văzut venind nişte negustori 
ismailiteni, ducând aromate în Egipt, având şi cămile. Şi au zis între ei: „Mult 
mai bine este ca să vindem pe Iosif acestor negustori străini, ca, ducându-se, să 
se săvârşească în ţară străină şi să nu fie mâna noastră asupra fratelui nostru”. Şi, 
ca nişte fiare sălbatice, l-au scos din groapă şi, luând preţul lui, l-au dat 
negustorilor, neaducându-şi aminte de grija şi scârba tatălui lor. 

Iar negustorii, călătorind, au ajuns pe cale la locul hipodromului, când se 
întorcea Iacov din Mesopotamia. Cum a văzut Iosif mormântul Rahilei, mama 
sa, alergând, a căzut deasupra mormântului şi, înălţându-şi glasul său, se tânguia 
cu lacrimi şi striga întru amără?ciunea sufletului său, zicând aşa: „Rahilo, 
Rahilo, maica mea, scoală-te din ţărână şi vezi pe Iosif, pe care l-ai iubit, ce i s-a 
întâmplat. Iată, aşa se duce rob în Egipt, în mâinile străinilor, fiind vândut ca un 
făcător de rele. Fraţii mei, cu totul gol m-au vândut în robie şi Iacov nu s-a 
înştiinţat că eu am fost vândut. Deschide-mi, maica mea, şi primeşte-mă în 
mormântul tău! Primeşte, Rahilo, pe fiul tău, ca să nu fie mort de viu! Primeşte, 



maică, pe cel ce s-a lipsit de Iacov, în ce chip şi de tine m-am lipsit din copilărie. 
Auzi, maica mea, suspinurile inimii mele şi mă primeşte în mormântul tău, că nu 
mai 

pot ochii mei a lăcrima, nici sufletul meu nu mai poate a se tângui cu 
suspinuri! Rahilo! Rahilo! Nu auzi glasul fiului tău, al lui Iosif? Iată, cu silă sunt 
dus şi nu vrei să mă primeşti pe mine? Pe Iacov am chemat, dar glasul meu nu 1- 
a auzit. Iată, şi pe tine te chem şi nici tu nu mă auzi pe mine? Aici voi muri, 
deasupra mormântului tău, ca să nu mă duc ca un făcător de rele în pământ 
străin”. 

Iar dacă l-au văzut pe el că aşa a alergat şi cu faţa a căzut pe mormântul 
Rahilei, bărbaţii aceia ismailiteni care luaseră pe Iosif, cu un cuget au zis între 
dânşii: „Tânărul acesta voieşte să ne farmece, ca să poată fugi de la noi. Deci, să- 
1 prindem pe el şi să-l legăm bine, ca să nu ne amăgească pe noi”. 

Apropiindu-se de dânsul, fiind tulburaţi, au zis: „Scoală-te de acum şi 
încetează cu vrăjile, ca nu, ucigându-te deasupra mormântului, să ne păgubim de 
aurul cel dat pe tine”. Şi, sculându-se el, l-au văzut toţi fiind aprins la faţă din 
plânsul cel amar şi a început fiecare să-l întrebe cu blândeţe: „Ce lăcrimezi, că 
greu te mâhneşti de când ai văzut mormântul acesta? Lepă?dând frica, să ne spui 
cu îndrăzneală ce este lucrarea ta şi pentru ce ai fost vândut? Păstorii aceia când 
te-au vândut pe tine aşa ne-au zis: «Păziţi-1 bine ca să nu fugă de la voi pe cale, 
că noi vom fi nevinovaţi. Iată, mai înainte v-am spus vouă». Deci, spune-ne nouă 
cu deamănuntul, al cui rob eşti? Al păstorilor acelora sau al altuia slobod? Şi 
arată-ne nouă pentru ce ai căzut cu dorire deasupra mormântului? Noi te-am 
cumpărat pe tine şi suntem stăpânii tăi. Povesteşte-ne toate cele pentru tine. Dacă 
vei ascunde de noi cele pentru tine, cui vrei să te faci cunoscut? Robul nostru 
eşti. Precum ne-au spus nouă păstorii aceia, voieşti să fugi, dacă noi ne vom 
lenevi. Şi mângâie-te şi ne spune nouă care este 

fapta ta, ca să te arăţi nouă slobod. Nu te vom folosi pe tine ca pe un rob, ci 
ca pe un frate sau ca pe un fiu iubit, că vedem preamare slobozenie şi multă 
ştiinţă întru multă amăgire, că eşti vrednic şi împăratului să-i stai înainte şi 
împreună cu boierii de sfat să te cinsteşti. Că frumuseţea ta, degrab te va pune pe 
tine întru multă bunăcuviinţă şi cinste şi întru stăpânire şi vei fi prieten al nostru 
şi cunoscut acolo unde te ducem pe tine, ca tu să fii întru bucurie. Că cine nu ar 
iubi un tânăr ca acesta plin de frumuseţea ochilor şi de neam bun şi înţelept?”. 

Şi, răspunzând, Iosif a zis cu suspine: „Nici nu am fost rob, nici fermecător, 
nici pentru că am greşit ceva am fost dat în mâinile voastre. Ci am fost fiu iubit 
al tatălui meu şi al maicii mele, iar păstorii aceia sunt fraţii mei. Şi tatăl meu m-a 



trimis să-i văd pe ei, iar ei, apucându-mă pe mine, îndată m-au dat vouă în robie, 
biruindu-se de cumplită zavistie, şi m-au îndepărtat de la tatăl meu, nesuferind 
dragostea cu care mă iubea. Iar mormântul acesta de aici este al maicii mele, căci 
atunci când tatăl meu se urca în Haran, de unde a purces să meargă în locul în 
care acum locuieşte, şi trecând pe aici, maica mea a murit şi a fost îngropată în 
mormântul acesta pe care îl vedeţi şi voi”. 

Şi auzind, aceia au lăcrimat pentru dânsul şi i-au zis: „Nu te teme, tânărule, 
că la preamare cinste mergi tu în Egipt, căci faţa ta arată neamul tău cel bun. Ci 
fii cu inimă bună, mai ales că te-ai izbăvit de zavistia şi ura fraţilor ce te-au 
vândut nouă”. 

Iar fraţii lui Iosif, după ce l-au vândut pe el, aducând un ţap, cu osârdie l-au 
înjunghiat, şi haina lui Iosif cel cuvios stropind-o cu sânge. îndată au trimis-o la 
tatăl lor, zicând: „Noi am aflat această haină aruncată în munţi şi am cunoscut că 
este a fratelui nostru şi întru 

mâhnire suntem toţi pentru dânsul. Pentru aceasta, tată, ţi-am trimis haina 
cea pestriţă a lui Iosif. neaflând pe fratele nostru. Şi vezi şi tu însuţi de este a 
fiului tău. că noi toţi am cunoscut că este a lui Iosif. 

Văzând Iacov haina, a strigat cu plângere şi cu tânguire amară, zicând: 
„Haina aceasta este a fiului meu, Iosif! O fiară rea a mâncat pe fiul meu!”. Şi, 
jelindu-se, zicea cu suspinuri nesuferite: „Era mai bine să mă fi mâncat pe mine 
în locul tău, fiule! Pentru ce nu m-a zdrumicat, mai bine, pe mine fiara şi să mă 
fi făcut ei mâncare spre saţiu? Vai mie, vai mie! Măruntaiele mele se rup pentru 
Iosif. Eu sunt pricinuitorul morţii tale, fiule. Eu sunt cel ce am orbit ochii tăi cei 
luminaţi. Eu, fiule, te-am ucis pe tine, cel ce te-am trimis să mergi în pustie, ca 
să vezi pe fraţii tăi, împreună cu turmele. Voi plânge de acum, fiule, şi voi 
suspina în tot ceasul, până ce mă voi pogorî în iad la tine, fiul meu. Şi în loc de 
trupul tău, haina ta, Iosife, o voi pune înaintea ochilor, lăcrămând neîncetat, iată, 
iarăşi, haina ta întru alt plâns mai mare mă aruncă pe mine, fiul meu, că este 
întreagă întrucât mi se pare că nu te-a mâncat fiara, o, preaiubitule, ci de mâini 
omeneşti ai fost dezbrăcat şi înjunghiat. Că dacă te-ar fi mâncat vreo fiară, 
precum zic fraţii tăi, haina ta s-ar fi sfâşiat pe undeva, că nu aşteaptă fiara ca mai 
întâi să te dezbrace şi apoi să se sature din cărnurile tale. Şi dacă te-ar fi 
dezbrăcat şi apoi te-ar fi mâncat, haina ta ar fi fost neîntinată de sânge. Nu sunt 
sfâşieri de unghii, nici urme de dinţi de fiară pe haina ta. De unde este sângele? 
Iar dacă fiara care a mâncat pe Iosif a fost singură, cum a putut pe toate să le 
facă? Aceasta îmi este mie, însinguratului, plângere şi jale, ca să plâng pe Iosif şi 
să jelesc haina lui. Două plânsuri, două tânguiri şi bocete îmi sunt 

foarte amare: a lui Iosif şi a hainei. Pentru aceasta, oare cum a fost 
dezbrăcat? Voi muri, o, Iosife, lumina şi reazemul meu! Haina ta, împreună cu 
mine, acum să se pogoare în iad (Facerea 37. 35), că nu voiesc să mai văd 
lumina aceasta fără de tine, fiul meu, Iosif. Lipsească sufletul meu împreună cu 
sufletul tău, Iosife. fiul meu”. 

Iar ismailiţii, luând pe Iosif, cu sârguinţă l-au dus în Egipt, socotind că 
îndată, pentru frumuseţea lui, vor dobândi bani de la vreun mare boier. Şi când 
treceau ei prin mijlocul cetăţii, iată şi Putifar i-a întâmpinat pe ei şi, văzând pe 
Iosif, i-a întrebat pe dânşii, zicând: „Spuneţi-mi, negustorilor, de unde este 
tânărul, că nu vă seamănă vouă, că voi toţi sunteţi ismailiţi, iar acesta este 
preafrumos?”. Iar ei i-au răspuns, zicând: „Prea de bun neam şi plin de ştiinţă 
este tânărul acesta!”. Şi dându-le lor preţul cât au voit, cu dragoste a cumpărat pe 
Iosif de la dânşii, şi ducându-1 în casa sa, l-a întrebat de creşterea lui. 

Iar adevăratul urmaş al seminţiei celei cuvioase a dreptului Avraam şi Isaac 
şi Iacov. sporea cu fapta bună şi cu multă statornicie în casa lui Putifar, 
nevoindu-se din zi în zi în privire şi în grai la treapta întregii învăţături, având 
neîncetat pe Dumnezeu Cel Sfânt îna?intea ochilor lui, Care pe toate le vede, pe 
Dumnezeul părinţilor Care l-a izbăvit pe el din groapa morţii şi de ura fraţilor 
săi. Numai inima sa se mâhnea adeseori pentru cuviosul Iacov, tatăl său. 

Văzând Putifar aşezarea tânărului şi multa sa ştiinţă şi buna cunoştinţă, toate 
pe care le avea le-a dat în mâinile lui Iosif celui preafrumos, ca unui fiu adevărat. 
Şi nimic nu ştia ce făcea Iosif în toate lucrurile, nici până la grai, fără numai 
pâinea pe care o mânca în vremea mesei. Că ştia pe Iosif că este foarte 
credincios, 

mai ales după ce a văzut că se înmulţeau averile lui în mâna lui Iosif. Şi 
bucurie mare era între slugi şi între slujnice pentru toate bunătăţile ce se făceau 
de dânsul. 

Iar stăpână-sa, văzând pe Iosif împodobit cu frumuseţe şi cu ştiinţă, s-a rănit 
cu dragoste şi cu nebunie satanicească şi foarte poftea să doarmă cu el; şi pe 
cinstitul acesta şi pe izvorul întregii înţelepciuni, în groapa împreunării dorea să- 
1 arunce. Făcând nenumă?rate meşteşugiri şi împodobiri, socotea că din destul va 
lucra spre amăgirea tânărului, că din ceas în ceas schimbându-şi hainele şi 
sulemenindu-şi faţa, prin zâmbiri şi râsuri urâte voia să amăgească, ticăloasa, 
ochii cei cuvioşi ai dreptului. Căci socotea, ticăloasa, că prin acestea lesne va 
prinde în cursă sufletul cuviosului. Iar Iosif, cu frica lui Dumnezeu fiind îngrădit, 
nici măcar nu a privit cu poftă spre dânsa. 

Văzând că meşteşugurile împodobirilor celor multe erau deşarte înaintea 
dreptului, cu mai multă aprindere se ardea şi foarte se necăjea, neaflând ce să-i 



mai facă lui. Şi se gândea cu neruşinare să-l cheme pe el la lucrul necinstei şi, 
pândind ca o aspidă înnebunită faţa lui, a zis către cuvios: „O, Iosife, dormi cu 
mine, netemându-te nicidecum de bărbatul meu! Cu îndrăzneală apropie-te de 
mine, să mă îndulcesc îndestul de frumuseţea ta. Satură-te încă şi tu de 
frumuseţea mea. Tu ai toată stăpânirea robilor din casă. Altul nu îndrăz?neşte să 
intre la noi, nici să audă lucrarea noastră. Iar dacă de bărbatul meu te temi şi nu 
voieşti, eu îl voi omorî pe dânsul, dându-i otravă. Deci, apropie-te de mine şi 
împlineşte-mi pofta mea, că foarte mă ard de dragostea ta” (facerea 39, 7). 

Iar piatra cea de diamant, cu sufletul şi cu trupul, nu s-a biruit cu mintea, mai 
ales într-o furtună ca 

aceasta. Ci lepădând toate cele ce se făceau, pentru frica lui Dumnezeu şi cu 
aşezarea cea cuviincioasă şi bună a lui, o încredinţa pe dânsa prin graiuri 
dumnezeieşti, zicându-i aşa: „O, femeie! Nu este bun lucrul acesta, ca să fac 
păcatul acesta cu tine, stăpâna mea, fiindcă eu mă tem de Dumnezeu. Că, iată, 
domnul meu toate averile lui din casă şi din ţarini mi le-a dat mie şi nu este 
altceva care să nu fie sub mâna mea, afară de tine, stăpâna mea. Deci, este lucru 
necuvios să lepăd atâta dragoste a unui stăpân ca acesta, mai ales că atât de mult 
mă iubeşte pe mine. Cum pot să fac eu un păcat ca acesta înaintea lui Dumnezeu, 
Care cearcă inimile şi rărunchii?”. 

Aceste graiuri cuvioase le zicea Iosif în fiecare ceas către stăpâna sa, 
sfătuind-o, rugând-o, certând-o şi mustrând-o. Dar ea nici un lucru dumnezeiesc 
nu primea, ci ca o aspidă ce îşi astupă urechile sale se arăta; încă mai mult se 
aprindea, fiindcă izvora în dânsa pofta cea rea. în fiecare ceas pândea cu 
obrăznicie să afle prilej ca să siluiască pe cel întreg înţelept. Iar Iosif, văzând 
atâta obrăznicie la femeie, care, ca o fiară năvăleşte să-l strice pe el, a înălţat 
ochii săi către Dumnezeul părinţilor şi adeseori îl ruga pe Cel Preaînalt, zicând 
aşa: „Dumnezeule al lui Avraam şi al lui Isaac şi al lui Iacov, Cel mare şi 
înfricoşat, scoate-mă de la fiara aceasta. Că iată, însuţi vezi nebunia femeii, cum 
pe ascuns voieşte să mă omoare cu lucruri necinstite, ca să mor întru păcate 
împreună cu dânsa şi desăvârşit să mă despartă de Iacov, tatăl meu. M-ai izbăvit 
pe mine din moarte, Stăpâne, de la fraţii cei fără de lege; izbăveşte-mă şi aici de 
la fiara ce se îndrăceşte, ca să nu fiu străin cu lucrurile şi cu binecuvântarea de 
părinţii mei, care foarte Te-au iubit pe Tine, Doamne”. 

Şi, suspinând din adâncul inimii sale, îl chema iarăşi pe Iacov, zicând: 
„Roagă-te tu însuţi, tată, pentru fiul tău, Iosif, căci cumplit război s-a ridicat 
asupra mea, care poate să mă despartă pe mine de Dumnezeu. Acest război este 
mult mai puternic decât moartea pe care fraţii mei se sfătuiseră să o aducă asupra 



mea. Aceea trupul îl ucide, aceasta sufletul îl desparte de Dumnezeu. Eu, 
părintele meu. ştiu că rugăciunile tale pentru mine s-au suit la Dumnezeul Cel 
Sfânt şi pentru aceasta am fost izbăvit din groapa morţii. Şi acum iarăşi roagă pe 
Cel Preaînalt ca să mă izbăvesc de fiara aceasta, care voieşte să strice pe fiul tău 
şi care nu are ruşine în ochii ei, nici frica lui Dumnezeu în inima ei. Roagă-te, 
tată, ca nu, precum m-am lipsit de sânul tău cel trupesc, şi de sufletul tău să mă 
fac străin. M-am dus la fraţii mei şi ca nişte fiare s-au făcut, ca nişte lupi m-au 
mpt pe mine de la tine, bunule tată, şi în Egipt m-am pogorât în mâinile 
străinilor. Şi, iată, iarăşi m-a întâmpinat altă fiară. Fraţii mei în pustie au voit să 
mă ucidă, iar aceasta în cămară stă să mă rupă pe mine. Roagă-te, tată, ca să nu 
mor înaintea lui Dumnezeu şi a părinţilor mei”. 

Iar după ce nu a voit să se supună îndemnurilor stăpânei sale, în tot ceasul 
alergând aceea la el ca o aspi?dă fără de ruşine, a pândit vreme potrivită ca să-l 
afle pe el în cămară şi aşa să lucreze păcatul. Şi dacă l-a aflat pe el în cămara lui, 
precum dorea, cu obrăznicie apropiindu-se de cel întreg înţelept, îl silea pe 
dânsul, trăgându-1 la sine, ca să lucreze fărădelegea. Iar el, văzând neruşina?rea 
cea preamare a femeii, a fugit în tindă. Şi în ce chip un vultur, când vede 
vânătorul, îşi înalţă la cer aripile sale, aşa şi Iosif a scăpat de vânătoare, ca nu 
prin cuvin?tele cele viclene să se rănească şi cu faptele. Şi, lăsându-şi în mâinile 
ei haina, a fugit de cursele diavolului. 

Văzând femeia că a fugit, cu mare mânie s-a pornit şi a gândit să rănească pe 
drept prin cuvinte preaurâte, vrând să-l pârască bărbatului ei, ca, auzind bărbatul 
ei, şi cu mânia zilotipiei (pizma pe care o are bărbatul asupra iubitului femeii 
sale) aprinzându-se, să ucidă pe Iosif, gândind întru sine că: „Mult mai bine îmi 
este mie să moară Iosif şi eu să dobândesc răsuflare, că nu sufăr a vedea în 
fiecare ceas în casa mea o frumuseţe ca aceasta şi eu să nu mă pot îndulci, la 
vedere sau pe ascuns, de frumuseţea şi de multa lui ştiinţă”. 

Deci, strigând slugile şi slujnicele, le-a zis: „Ştiţi ce mi-a făcut mie bărbatul 
acesta, evreul, pe care bărbatul meu l-a pus peste casa lui? A voit, fără de ruşine, 
să fie cu mine. Nu i-a fost lui din destul cârmuirea casei mele, ci şi pe mine a 
voit să mă despartă de bărbatul meu”. Şi luând haina lui Iosif a arătat-o 
bărbatului ei, imputându-i şi zicând: „Iată, ai adus în casă pe acest băiat evreu, ca 
să mă batjocorească şi să mă ocărască pe mine, femeia ta! Oare nu ştii, domnul 
meu, că eu sunt cu întreagă înţelepciune şi pentru aceasta am vestit ţie? (Facerea 
39, 14-17). 

Auzind acestea, bărbatul ei îndată a crezut graiurile femeii şi numaidecât a 
poruncit ca Iosif să fie dus la temniţă cu multă supraveghere şi groază (Psalmul 
104, 18). Şi fără de cercetare, îndată a hotărât asupra lui nedreapta hotărâre, 



zicând: „Poruncesc ca Iosif să fie aruncat în temniţă şi nicidecum să nu 
dobândească slăbire”. Iar Dumnezeul lui Avraam şi al lui Isaac şi al lui Iacov, 
Care cearcă inimile tuturor, era cu dânsul, şi i-a dat lui să afle îndurări în ochii 
temnicerului şi l-a lăsat pe el temnicerul întru îngăduinţă, că niciodată nu se 
îndepărtează Dumnezeu de cei ce se tem de El cu toată inima. 

După aceasta, au greşit împăratului Faraon doi oameni: paharnicul cel mare 
şi pitarnicul cel mare (Facerea 40, 1). Şi a poruncit ca ei să fie aruncaţi în 
temniţă, iar Iosif le slujea lor (Facerea 40, 4). Petrecând în temniţă timp de doi 
ani, aceştia au avut visuri care le prevesteau ce avea să li se întâmple lor degrab. 
Iar cuviosul Iosif, fiindu-le slujitor, intrând la dânşii să le slujească după obicei, 
i-a aflat întru mare mâhnire, amândoi fiind întristaţi şi împuţinaţi pentru visuri. 
Şi dacă i-a întrebat, vrând să se înştiinţeze de pricina scârbei lor, au zis amândoi: 
„Am văzut nişte visuri şi întru mâhnire ne aflăm, că nu este cine să poată tălmăci 
visurile noastre”. 

Iar el a zis către dânşii: „Acest lucru este al lui Dumnezeu, Care se face 
cunoscut celor ce se tem de El. Dar spuneţi-mi visurile voastre, ca Dumnezeul 
meu să vi le facă arătate prin mine”. Acestea auzindu-le, pahar?nicul cel mare şi 
pitarnicul cel mare şi-au spus visurile lor, fiecare după cum a văzut. Iar Iosif le-a 
descoperit, cu puţine cuvinte, tot adevărul care urma să li se întâmple de la 
împărat, după cum s-a şi făcut. Că pahar?nicului celui mare i-a dat din nou 
cinstea cea dintâi, iar pe mai marele pitarilor l-a dat la moarte. Şi cunoscând Iosif 
cinstea ce avea să se întâmple paharnicului celui mare, l-a rugat pe el, zicând: 
„Pomeneşte-mă pe mine înaintea lui Faraon şi degrab arată-i lui cele pentru 
mine, ca să ies de aici. Că nimic nu am greşit, nici un rău nu am făcut pentru 
care să fiu aruncat în temniţă" (Facerea 40, 14). 

O, sămânţă aleasă şi fericită ce cauţi ajutor de la un om muritor! Făsând pe 
Dumnezeu, pe om îl rogi? Şi încă după ce de ajutorul lui Dumnezeu întru atâtea 
nevoi ai avut parte; când haina întregii tale înţelepciuni ai 

păzit-o neîntinată? Pentru ce te împuţinezi la suflet, o, fericite, când 
Dumnezeu îţi pregăteşte împărăţie şi slavă, când El voieşte? Şi când vitejeşte 
rabzi ispita, nu ştii că mai mult strălucesc cununile biruinţei? 

Şi s-a împlinit dezlegarea celor două visuri după cum a zis Iosif: După trei 
zile a făcut Faraon ospăţ tuturor boierilor celor mari ai lui şi şi-a adus aminte şi 
de pitarul cel mare şi de paharnicul cel mare” (Facerea 40, 20). Şi pe paharnicul 
cel mare l-a chemat iarăşi la dregătoria lui, iar pe celălalt l-a dat la moarte. Şi, 
fiindcă paharnicul cel mare a uitat pe Iosif, după doi ani, din Pronia lui 
Dumnezeu, a văzut Faraon nişte visuri mari, care covârşeau toată mintea 



înţelepţilor Egiptului şi a fermecătorilor (Facerea 41, 1). Şi chemând Faraon pe 
toţi înţelepţii şi vestindu-le visurile, nimeni nu a putut să-i tălmăcească înţelesul 
lor. 

Deci, împăratul fiind întru multă mâhnire, pahar?nicul cel mare, aducându-şi 
aminte, a vestit împăratului toate cele pentru Iosif şi pentru priceperea lui. După 
ce a auzit împăratul de dânsul, s-a bucurat cu bucurie mare şi l-a chemat pe el 
înaintea lui cu sârguinţă. Şi venind Iosif din temniţă, i-a zis Faraon înaintea 
boierilor săi: „Am auzit pentru tine că tu eşti bărbat priceput şi poţi înţelege 
visurile cele adânci”. Şi a răspuns Iosif lui Faraon: „Dătătorului înţelepciunii Ii 
este cu putinţă a tălmăci visuri” (Facerea 41, 16). 

Spunând Faraon visurile înaintea lui Iosif şi a tuturor boierilor săi, îndată a 
auzit tâlcuirile lor din gura lui Iosif, ca din gura lui Dumnezeu. Şi s-a 
înspăimântat Faraon de învăţătura acestuia şi de sfătuirea lui cea preamare, căci 
îl sfătuia pe el, zicând aşa: „Să caute dar împăratul pe un bărbat priceput şi 
înţelept ca să-l pună pe el peste pământul Egiptului, că foamete mare va fi, 

47 

ca roadele cele multe să fie în vremea necazului” (Facerea 41, 33-36). Şi a 
zis împăratul: „Pe tine te voi pune astăzi peste tot Egiptul, fiindcă ai dat un sfat 
ca acesta. Şi cuvântul tău să ia judecata Egiptul în toată casa mea” (Facerea 41, 
40). Atunci a suit pe Iosif în careta sa, şi toţi boierii cei mari mergeau înaintea şi 
în jurul lui Iosif. 

Văzând Putifar, cel ce băgase pe Iosif în temniţă, minunea cea preaslăvită 
care s-a făcut, că a şezut Iosif în careta lui Faraon, s-a temut foarte şi, încetinel, 
despărţindu-se din mijlocul boierilor, a alergat repede la casa lui şi cu mare frică 
i-a spus femeii sale: „Văzut-ai, o, femeie, minune preaslăvită şi care nouă frică 
mare ne-a pricinuit? Că Iosif acela, sluga noastră, s-a făcut domn al nostru şi al 
Egiptului, şi iată că şede cu slavă în careta lui Faraon, fiind cinstit de către toţi ca 
un împărat. Iar eu, neputând să mă arăt lui, încetişor m-am depărtat!”. 

Auzind acestea femeia lui Putifar, l-a făcut pe el să îndrăznească, zicând: „Eu 
îţi voi povesti păcatul meu: Eu am făcut aceasta, căci iubeam pe preafrumosul 
Iosif, cel cu totul înţelept, şi din ceas în ceas cu multe momeli îl pândeam ca să 
pot dormi cu dânsul şi de frumuseţile lui să mă îndulcesc. Şi cu toate acestea nu 
am putut să-mi dobândesc scopul şi nici de vreun grai nu m-a învrednicit pe 
mine. Ci, silindu-1, l-am apucat pe el ca să mă sufere pe mine cât de puţin şi el a 
fugit afară, când ţi-am arătat ţie haina lui. Eu am fost pricinuitoarea împărăţiei 
lui şi slavei lui celei preamări. Că de nu aş fi îndrăgit eu aşa pe Iosif, nu ar fi fost 
aruncat în temniţă. Ci este dator să-mi mulţumească şi mie, ceea ce m-am făcut 
pricină a slavei lui. Drept şi cuvios este Iosif, că fiind clevetit nu a arătat 
nimănui. Deci, scoală-te acum 

şi te du cu bucurie şi te închină lui împreună cu toţi boierii”. Şi, sculându-se, 
Putifar s-a dus să se închine cu multă sfială lui Iosif. 

După ce s-au sfârşit toţi anii îmbelşugării celei mari, s-a făcut foamete în tot 
pământul lui Canaan şi se mâhnea Iacov cu fiii săi. Şi a auzit Iacov că în Egipt 
este pâine cu multă îndestulare, şi a zis fiilor săi: Veniţi şi vă duceţi şi cumpăraţi 
nouă pâine din Egipt, precum am auzit, ca să nu murim toţi de foame” (Facerea 
42, 1). Deci, luând poruncă, cei zece feciori ai lui Iacov s-au dus ca să cumpere 
grâu; însă nu ştiau că este fratele lor. Iar dacă a văzut Iosif pe fraţii săi, i-a 
cunoscut pe toţi şi, făcându-se că este tulburat, a zis: „Aceşti zece bărbaţi sunt 
iscoade rele şi pentru aceasta au venit în Egipt. Prindeţi-i pe dânşii şi legaţi-i cu 
tărie, că au venit aici să iscodească pământul nostru”. 

Şi, fiind cutremuraţi, cu frică i-au răspuns lui, zicând: „Să nu fie, domnule! 
Ci suntem toţi fraţi, fii ai unui tată drept, şi oarecând am fost doisprezece, dar 
unul a fost ucis de o fiară, care era preafrumos şi prea?iubit tatălui său şi îl 
plânge pe el până în ziua aceasta. Iar celălalt frate este cu tatăl nostru, în 
pământul lui Canaan, mângâindu-1 pe dânsul”. Iosif a răspuns cu mânie, zicând: 
„Fiindcă eu mă tem de Dumnezeul cel Sfânt şi îl cinstesc, aceasta vă dăruiesc 
vouă: Luaţi-vă grâul şi mergeţi degrab către tatăl vostru, dacă sunteţi adevăraţi. 
Şi pe fratele vostru, pe care îl iubeşte tatăl vostru, aduceţi-1 la mine, şi aşa vă voi 
crede pe voi”. 

Iar ei, mâhnindu-se, au luat grâul şi s-au dus la tatăl lor, în pământul Canaan, 
şi i-au vestit întrebările cele rele şi mânia acelui bărbat. Şi foarte s-a mâhnit tatăl 
lor pentru grai urile acestea şi a zis cu suspinuri: „De ce aţi făcut aceasta? Pentru 
ce aţi spus stăpânului 

Egiptului că mai aveţi alt frate aici?”. Iar ei i-au răspuns: „El ne-a întrebat 
pentru rudenia noastră cu tot dinadinsul”. Zis-a lor Iacov: „Mai bine voi muri, 
decât să luaţi pe Veniamin de la sânul meu”. Dar foametea silindu-i, le-a zis lor 
Iacov: „Dacă eu singur m-am făcut fără fiu din Rahila şi de prea iubiţii mei fii 
m-am lipsit, precum ziceţi, sculându-vă, luaţi daruri în mâinile voastre şi pe 
fratele vostru şi vă duceţi împreună”. Şi au făcut precum le-a poruncit lor Iacov. 

După ce au venit ei în Egipt, cu frică mare s-au închinat toţi înaintea lui Iosif. 
Iar dacă a văzut Iosif pe fratele său, stând cu frică şi cu temere, s-au clătinat 
măruntaiele lui foarte şi căuta să-l îmbrăţişeze şi să-l sărute pe el, şi l-a întrebat 
pe el: „Trăieşte tatăl tău?”. Iar el cu frică a zis: „Trăieşte robul tău, tatăl nostru”. 
Zis-a lui iarăşi: „Oare, are în inimă pe Iosif?”. Iar el a zis: „Aşa, foarte îl are pe 
el în inima lui şi se arde pentru dânsul”. 

Neputând să-l îmbrăţişeze sau să-l mai întrebe, a intrat în cămară şi a 



lăcrimat cu amar. Că în ceasul acela, când a văzut pe fratele său, îndată şi-a adus 
aminte de bătrâneţile cele bune ale lui Iacov şi zicea cu lacrimi: „Fericiţi sunt cei 
ce văd sfântul chip al bătrâ?neţilor tale, bunule tată! Precum mi se pare, nici 
toată împărăţia mea şi slava nu sunt vrednice de bătrâneţile tale, bunule tată, ci 
am voit să mă încredinţez din gura lui Veniamin de mă ai pe mine în inima ta şi 
de mă doreşti, precum eu pe tine. Pentru aceasta am silit pe fraţii mei cu vicleşug 
ca să aducă pe Veniamin, fratele meu. Că nu i-am crezut pe dânşii când îmi 
spuneau mie cele pentru tine, că au tată şi frate mai mic. Căci eu socoteam că, 
biruindu-se de zavistie, au ucis şi pe prea?iubitul tău fiu, pe Veniamin, cel mai 
mic, şi mai mult au 

băgat sufletul tău în iad cu durere. în ce chip m-au ucis pe mine cu voia lor. 
Căci ne-au urât pe noi amândoi, că eram de o maică, eu şi Veniamin. Ştiu, tată, 
că foarte te vei fi mâhnit pentru noi, şi acum mai ales mai mult se topiră 
bătrâneţile tale în mâhnire pentru fratele meu, Veniamin. Că, iată, şi eu sufăr 
mult luând în minte necazul tău, că nimeni dintre noi doi nu stă înaintea 
bătrâneţilor tale. Nu ţi-a fost din destul plânsul cel dintâi, ci şi alt plâns ţi s-a 
adus ţie, tată. Eu sunt pricinuitorul plânsurilor şi a tânguirilor tale, că am fost 
fără de omenie aducându-1 pe Veniamin. Ci vorbele cele pentru tine m-au silit să 
fac aceasta, vrând să mă înştiinţez dacă trăieşti cu adevărat, tatăl meu. Cine îmi 
va da mie ca să mai văd sfântul tău chip şi să mă satur de faţa ta cea 
îngerească?”. Apoi, după ce a plâns cu amar în cămară, spălându-şi faţa, a ieşit 
vesel. Şi a poruncit ca toţi să fie aduşi în casă să ospăteze împreună cu el. 

Auzit-aţi, fraţii mei, cum de pretutindeni întru frică îi aduce pe dânşii Iosif? 
Că a poruncit fiecăruia să stea, chemându-i după nume şi după rânduială, după 
cum s-au născut. Şi punea pe fiecare la locul său, folosindu-se de un pahar de 
argint, pe care îl ţinea în mâna lui, ca şi cum ar vrăji. Şi a pus paharul în mâna 
stângă, lovindu-1 cu degetul mâinii drepte, iar paharul, fiind lovit, trimitea mare 
huiet în urechile celor ce stăteau în casă. Apoi, lovind o dată, a zis: „întâi este 
Ruvim, primul să şadă, după cinste”. Lovind iarăşi a arătat numele celui de-al 
doilea, zicând: „Acesta, al doilea, este Simeon. Să şadă după naştere”. Lovind a 
treia oară, a zis: „Levi, să şadă şi să se cinstească”. Şi aşa pe toţi i-a aşezat, 
chemându-i pe dânşii după nume şi după rânduială. 

Deci, pentru aceasta i-a adus pe dânşii în spaimă şi în mai multă frică, 
întrucât ei socoteau că acesta pe toţi îi ştie, şi nu cumva, oare, cunoaşte ceva din 
cele întâmplate? Şi mai multă spaimă aveau pentru pahar şi fiecare cugeta întru 
sine, zicând: „Prima dată noi am minţit, când am zis că Iosif a fost ucis de o fiară 
sălbatică”. Şi erau destul de tulburaţi pentru dânsul. Dar pentru ca să se ridice 



presupunerea lor, le-a dat bucate din masa lui, însă mai multe fratelui său, lui 
Veniamin, înzecit mai mult i-a dat decât celorlalţi. Pentru ce, oare, a făcut 
aceasta Iosif fraţilor săi şi din pahar le-a arătat numele fiecăruia? Ca mai mare să 
le facă lor prihănirea. 

Atunci a poruncit ispravnicului său să le dea grâu din destul, fără de preţ, şi 
în sacul lui Veniamin să pună pe ascuns paharul, şi degrab i-a slobozit pe dânşii 
cu bucurie. Iar dacă s-au îndepărtat puţin de cetate, bucurându-se, i-a ajuns pe 
dânşii din urmă ispravnicul lui Iosif, zicându-le grele cuvinte şi ocărându-i cu 
îngrozire, numindu-i furi şi că s-au făcut nevrednici de cinste. Iar ei au răspuns 
ispravnicului: „Şi prima dată am aflat aur în sacii noştri şi l-am adus domnului 
vostru. Iar acum puteam fura paharul domnului tău? Să nu fie!”. Iar el le-a zis 
lor: „Aruncaţi sacii voştri jos, ca să caut”. Şi, sârguindu-se, au dat sacii jos de pe 
dobitoace, iar paharul s-a aflat în sacul lui Veniamin. 

Văzând, şi-au rupt hainele şi au început cu multe îngroziri a imputa şi a ocărî 
şi pe Rahila împreună şi pe Iosif cu maica lui şi cu fratele lui, zicând: „Voi 
sminteală v-aţi făcut tatălui nostru. Tu şi Iosif, feciorii Rahilei! Iosif a vrut să 
împărăţească peste noi şi tu, fratele lui, iarăşi întru ruşine şi ocară ne-ai băgat pe 
noi. Oare nu voi sunteţi fiii Rahilei, cea care a furat idolii tatălui ei şi a zis că nu 
i-a furat?”. 

Iar Veniamin, înălţându-şi glasul, cu plângere şi cu tânguire, a început să-i 
încredinţeze pe dânşii, zicând: „Iată, însuşi Dumnezeul părinţilor noştri ştie. Cel 
ce a luat pe Rahila precum însuşi a voit, Cel ce ştie moartea preafrumosului 
Iosif, Care păzeşte pe Iacov în mângâ?iere pentru despărţirea lui Iosif, şi acum 
iarăşi îl mân?gâie pe el nevăzut precum ştie, Care priveşte pe toate ale noastre 
ale tuturor şi cearcă inimile şi rărunchii, însuşi ştie că paharul acesta, precum 
ziceţi, eu nu l-am furat, nici un astfel de gând n-am avut. Aşa să văd eu 
cuvioasele cărunteţi ale lui Iacov, ca să sărut eu genun?chii lui cu bucurie! Nu 
am furat paharul acesta. Vai mie, vai mie, Rahilo! Ce se întâmplă fiilor tăi? Iosif 
cel fru?mos, precum zice, de fiară a fost ucis. Iar eu, maică, fără de veste sunt 
făcut fur şi nu ştiu cum în pământ străin sunt ţinut în robie. Iosif, în pustie fiind 
mâncat de fiară, a strigat ca să afle pe Cel ce izbăveşte şi nu a aflat. Iată, eu, o, 
maică bună, pe fraţii mei iarăşi îi încredinţez şi nu ştiu cine să mă audă şi să mă 
creadă pe mine, fiul tău”. 

Luând sacii, s-au întors în cetate la Iosif, neavând răspuns pentru aceasta. Şi, 
apucându-i Iosif, le-a zis: „Aceasta este răsplata pentru facerea mea de bine? 
Pentru aceasta v-am cinstit pe voi, ca să-mi luaţi paharul în care eu ghicesc? Nu 
v-am zis vouă că nu sunteţi oameni buni, ci iscoade? Ci, pentru frica lui 
Dumnezeu, aceasta voi face: pe cel ce mi-a furat paharul meu, pe acela îl voi ţine 



în robie”. 

Apropiindu-se unul dintr-înşii, cu numele Iuda, a îngenuncheat şi l-a rugat, 
zicând: „Nu te mânia, domnu?le, că vorbesc. însuţi ne-ai întrebat pe noi, slugile 
tale, zicând: «de aveţi tată sau frate», şi am zis că este tatăl nostru robul tău, care 
a avut doi fii preaiubiţi mai mult decât noi toţi. Pe unul o fiară l-a rupt în munţi, 
şi tatăl îl 

plânge în tot ceasul şi în chinuiri şi suspinuri este până acum. Şi, în scurt să 
zic, că şi pământul plânge de glasul lui. Iar pe celălalt îl ţine cu el spre mângâiere 
în locul fiului celui dintâi. Şi acum, precum ai poruncit, l-am adus pe el şi ne-am 
aflat noi, slugile tale, în cumplită nedreptate. Mă rog ca să fiu eu rob în locul 
copilului acesta, numai să se ducă copilul împreună cu fraţii la tatăl nostru, că eu 
l-am luat pe el în seama mea de la tatăl meu şi să mă duc la tatăl meu fără de 
dânsul nu pot, ca să nu văd moartea cea amară a tatălui meu”. 

Auzind Iosif graiuri jalnice şi văzându-i pe dânşii stând cu ruşine, încă şi pe 
Veniamin cu haina lui ruptă şi cu plângere căzând la genunchii celor ce stăteau 
înainte, ca ei să-l roage pe Iosif pentru dânsul ca să-l slobozească şi să se ducă 
împreună cu fraţii lui, foarte s-a tulburat înlăuntrul lui, şi degrab a poruncit ca cei 
ce stăteau de faţă să fie scoşi afară. Iar după ce au ieşit, înălţându-şi glasul său, 
Iosif, cu plângere şi cu îndrăz?neală a zis lor, în limba evreiască: „Eu sunt Iosif, 
fratele vostru. Nu am fost mâncat de fiară precum voi ziceţi. Eu sunt cel aruncat 
de voi în groapă; eu sunt cel vândut ismailitenilor, care îmbrăţişam genunchii 
voştri ai tuturor şi urmele paşilor voştri. Şi atunci, în acest fel de necaz fiind, 
nimeni nu m-a miluit, ci ca nişte fiare sălbatice aţi fost pentru mine. însă, fraţii 
mei, nimeni din voi să nu se teamă, nici să se înfricoşeze, ci mai vârtos să ne 
bucurăm, şi eu şi voi, că eu împărăţesc. Şi precum prima dată aţi spus tatălui 
nostru că eu am fost ucis de fiară în munţi, aşa, ducându-vă, vestiţi lui Iacov, 
zicând: «Iosif, fiul tău, trăieşte şi iată şede în careta împărăţiei Egiptului». 

Auzind glasul lui Iosif, fraţii săi au rămas ca nişte morţi de frică şi de groază. 
Şi, apropiindu-se Iosif, 

vlăstarul lui Iacov, i-a sărutat pe fiecare dintr-înşii cu dorire, fără de 
pomenire de rău, precum i se cuvenea lui, şi foarte i-a bucurat pe dânşii cu daruri 
şi cu bucurie mare. Şi i-a trimis pe dânşii, pe toţi, la Iacov, zicându-le aşa: „Să nu 
vă certaţi nicidecum pe cale, ci mai vârtos vă duceţi cu sârguinţă la tatăl nostru 
şi-i spuneţi lui: «Acestea zice fiul tău, Iosif: Dumnezeu m-a făcut pe mine 
împărat a tot Egiptul. Vino, tată, întru bucuria inimii, ca să văd îngereasca faţă a 
bătrâneţii tale»“. 

Ducându-se cu sârguinţă, au vestit lui Iacov graiurile lui Iosif, toate câte le 



poruncise lor. Auzind Iacov de numele lui Iosif, a suspinat cu amar şi, lăcrimând, 
a zis lor: „Pentru ce voi tulburaţi duhul meu, ca iarăşi să îmi aduc aminte de 
chipul preafrumosului Iosif şi mâhnirea, cea câte puţin potolită, iarăşi o aprindeţi 
în inima mea?”. Şi apropiindu-se Veniamin, sărutându-i genunchii şi barba, a zis: 
„Adevărate sunt graiurile acestea, bunule tată”. Şi i-a arătat lui toate cele trimise 
de la Iosif. Atunci a crezut graiurilor lui Veni?amin şi, sculându-se cu toată casa, 
cu sârguinţă şi cu mare bucurie s-au pogorât în Egipt la Iosif, fiul său. 

Auzind Iosif că vine Iacov, tatăl său, s-a sculat cu mare bucurie şi a ieşit 
afară din cetate, împreună cu boierii lui Faraon, şi acolo l-au întâmpinat pe el cu 
mare cinste. Iar dacă a văzut Iacov pe Iosif, fiul său, a căzut pe grumazii lui cu 
multă dorire, zicând: „De acum pot să mor, că am văzut faţa ta, preadulcele meu 
fiu, că tu trăieşti cu adevărat” (Facerea 46, 30). Şi au slăvit amândoi pe 
Dumnezeu. 

Iar pentru toate acestea slavă să trimitem Tatălui şi Fiului şi Sfântului Duh, 
Căruia I se cuvine slava şi stăpânirea, cinstea şi închinăciunea, acum şi pururea 
şi în vecii vecilor. Amin. 

CUVÂNT FA SCHIMBAREA FA FAŢĂ A DOMNUFUI NOSTRU IISUS 
HRISTOS 

Din ţarină, bucurie pentru seceriş; din vie, roade pentru gustare şi din 
Scriptură învăţătură de viaţă făcătoare. Ţarina, la o anumită vreme îşi are 
secerişul, şi via la o anumită vreme îşi are culesul, iar Scriptura, totdeauna 
citindu-se, izvorăşte învăţătură de viaţă făcătoare. Ţarina, după ce se seceră, se 
sfârşeşte. Şi via. după ce se culege, se smereşte. Iar Scriptura, în fiecare zi 
secerându-se, spicele celor ce tâlcuiesc întru dânsa nu lipsesc, şi în fiecare zi se 
culege, iar strugurii nădejdii întru dânsa nu se cheltuiesc. 

Deci, să ne apropiem de această ţarină şi din brazdele ei făcătoare de viaţă să 
ne îndulcim. Şi vom secera dintru dânsa spice de viaţă, adică cuvintele 
Domnului nostru Iisus Hristos, Care a zis către ucenicii Săi: „Sunt unii dintre cei 
ce stau aici care nu vor gusta moartea până ce nu vor vedea pe Fiul Omului, 
venind întru slavă” (Matei 16, 28). „Şi după şase zile, Iisus a luat cu Sine pe 
Petru şi pe Iacov şi pe Ioan, fratele lui, la un munte înalt şi S-a schimbat la faţă, 
înaintea lor, şi faţa Fui a strălucit ca soarele, iar hainele Fui s-au făcut albe ca 
lumina (Matei 17, 1 -2). 

Bărbaţii despre care a zis că nu vor gusta moartea până ce vor vedea felul 
venirii Fui, sunt aceştia pe care, luându-i, i-a suit în munte şi le-a arătat cum va 
veni în ziua cea de pe urmă întru slava Sa şi cu trupul omenirii Sale. Şi i-a suit 
pe dânşii în munte şi le-a arătat lor că nu este Ilie, ci Dumnezeul lui Ilie, nici 
Ieremia, ci Cel ce a sfinţit pe Ieremia în pântecele maicii sale. Nici unul din 



prooroci nu este, ci Domnul proorocilor, Care i-a şi trimis pe dânşii. Şi le-a arătat 
lor că însuşi este Făcăto?rul cerului şi al pământului şi însuşi este Domnul viilor 
şi al morţilor. Că a poruncit cerului şi a pogorât pe Ilie. Şi a ameninţat pământul 
şi a pus de faţă pe Moise. Suitu-i-a pe dânşii în munte, ca să le arate lor că este 
însuşi Fiul lui Dumnezeu, Cel ce mai înainte de veci din Tatăl S-a născut şi în 
vremurile cele de pe urmă din Fecioară S-a întrupat, precum însuşi ştie, fără de 
sămân?ţă, născându-Se şi, negrăit, păzind fecioria nestricată. Căci unde voieşte 
Dumnezeu se biruieşte rânduiala firii; că S-a sălăşluit în pântecele Fecioarei. 

Dumnezeu Cuvântul nu a ars cu focul Dumnezeirii Sale pântecele Fecioarei, 
ci a şi păzit-o pe ea în toate cele nouă luni. S-a sălăşluit în pântecele Fecioarei, 
neîngreţoşându-Se de greaua împuţiciune a firii. Şi dintr-însa a ieşit Dumnezeu 
întrupat, ca pe noi să ne mântuiască. 

Suitu-i-a pe dânşii în munte, ca să le arate lor slava Dumnezeirii şi ca să le 
facă lor cunoscut că El este Izbăvitorul lui Israel, după cum a arătat prin 
prooroci, şi ca să nu se smintească întru Dânsul, văzând Patimile Lui cele de 
bună voie, care avea să le pătimească pentru noi de la oameni. Căci îl ştiau pe 
Dânsul că este om şi nu îl ştiau că este Dumnezeu. îl cunoşteau pe El Fiu al 
Măriei, om care petrecea împreună cu dânşii în lume, şi 

le-a arătat lor în munte că este însuşi Fiul lui Dumnezeu şi Dumnezeu. L-au 
văzut pe El că mânca şi bea, şi Se ostenea şi Se odihnea, şi dormita şi adormea şi 
Se temea şi transpira, ceea ce nu se potrivea firii Lui Dumne?zeieşti, ci numai 
omenirii. Şi pentru aceasta i-a suit pe dânşii în munte, ca să strige Tatăl pe Fiul şi 
să le arate lor că este Fiu al Lui cu adevărat şi Dumnezeu (Matei 17, 5). I-a suit 
pe dânşii în munte şi le-a arătat împărăţia Sa mai înainte de patima Sa, şi puterea 
Sa mai înainte de moartea Sa, şi slava Sa mai înainte de ocara Sa, şi cinstea Sa 
mai înainte de necinstirea Sa, ca după ce Se va prinde şi Se va răstigni de iudei, 
să ştie că nu pentm neputinţă S-a răstignit, ci de buna Sa voie, pentru mântuirea 
lumii. 

I-a suit pe dânşii în munte şi le-a arătat lor slava Dumnezeirii Sale mai 
înainte de învierea Sa, ca după ce va învia din morţi cu însăşi slava firii 
Dumnezeirii Lui, să ştie că nu pentru osteneala Sa a luat slava aceasta, ca un 
lipsit, ci era a Lui mai înainte de veci, având-o îm?preună cu Tatăl, precum a zis 
când mergea spre patima cea de bună voie: „Părinte, preaslăveşte-Mă cu slava pe 
care am avut-o la Tine, mai înainte de a fi lumea (Ioan 17, 5). Deci, pe această 
slavă a Dumnezeirii Lui, care era nearătată şi ascunsă întru omenirea Lui, a 
arătat-o Apostolilor în munte. Că au văzut faţa Lui ca un fulger strălucind şi 
hainele Lui albe ca lumina ”. 

Doi sori vedeau ucenicii. Pe unul în cer, după obicei, şi pe Unul afară de 



obicei. Pe unul care le lumina lor şi lumea o strălucea dintru tărie, şi pe Unul 
Care numai lor îşi lumina faţa Lui. Iar hainele Lui albe ca lumina, au arătat că 
din tot trupul Lui a izvorât slava Dumnezeirii Lui şi din toate mădularele Lui a 
strălucit lumina Lui. Căci nu ca şi Moise, din afara trupului lui a 

strălucit cu bună cuviinţă (Ieşirea 30, 34), ci dintru Dânsul izvora slava 
Dumnezeirii Lui. Răsărit-a lumina Lui şi întru Dânsul s-a adunat. Căci nu s-a 
dus în altă parte şi L-a lăsat pe El, că nu a venit de la altul, de alături, şi L-a 
împodobit pe El, că nu-i era Lui de trebuinţă. Şi nu a arătat toată mărimea slavei 
Lui, ci pe cât a încăput măsura luminilor ochilor lor. 

S-au arătat lor Moise şi Ilie, grăind cu Dânsul. Şi cuvintele lor cu Dânsul 
întru acest fel erau: I-au mulţumit Lui căci cuvintele lor şi ale tuturor proorocilor 
cei împreună cu dânşii, cele pentru venirea Lui, s-au împlinit; îi aduceau 
închinăciune pentru mântuirea care a făcut-o lumii, adică neamului omenesc, şi 
pentru taina pe care ei au închipuit-o, iar El cu lucrul a împlinit-o. 

S-a făcut bucurie Proorocilor şi Apostolilor întru urcarea muntelui. S-au 
bucurat Proorocii, văzând ome?nirea Lui, pe care nu o ştiau. S-au bucurat şi 
Apostolii, văzând slava Dumnezeirii Lui pe care nu au cunoscut-o şi auzind 
glasul Tatălui care mărturisea pe Fiul. Şi printr-însul au cunoscut omenirea Lui, 
care le era nearătată. Şi i-a încredinţat pe dânşii, împreună cu glasul Tatălui, 
slava trupului Lui, care s-a arătat din Dumnezeirea ce s-a unit cu trupul, fără de 
schimbare şi fără de amestecare. Şi s-a pecetluit mărturia celor trei în glasul 
Părintesc şi în Moise şi în Ilie, care au stat înaintea Lui ca nişte robi. Şi se 
vedeau unii pe alţii: Proorocii pe Apostoli şi Apostolii pe Prooroci. S-au văzut 
acolo unii pe alţii: începătorii aşezământului celui vechi, pe începătorii celui 
nou. A văzut Sfântul Moise pe Simon cel sfinţit; a văzut iconomul Tatălui pe 
epitropul Fiului. Acela, marea a desfăcut-o, ca să umble poporul prin mijlocul 
valurilor (Ieşirea 14, 21), iar acesta ridica cort ca să zidească Biserica (Psalmul 
17, 13). A 

văzut feciorelnicul aşezământului celui vechi feciorelnicul celui nou: Ilie pe 
Ioan. Cel ce s-a suit în căruţa de foc (IV Regi 2, 11), pe cel ce s-a rezemat pe 
pieptul cel de văpaie (Ioan 21, 20). S-a făcut muntele în chipul Bisericii şi a unit 
Iisus întru Sine pe amândouă aşezămintele pe care le-a primit Biserica, şi ne-a 
făcut cunoscut că El este Dătătorul amândurora. Una a primit tainele Lui, 
cealaltă a arătat slava lucrurilor Lui. 

Zis-a Simon: „Doamne, bine ne este nouă a fi aici” (Matei 17, 4). 

„O, Simone, ce zici? Dacă vom rămâne aici, cuvântul Proorocilor, cine îl va 
împlini? 



Graiurile propovăduitorilor, cine le va pecetlui? Tainele drepţilor, cine le va 
săvârşi? Dacă aici vom rămâne, apoi: «Străpuns-au mâinile Mele şi picioarele 
Mele», întru cine se va împlini? «împărţit-au hainele Mele loruşi şi pentru 
cămaşa Mea au tras sorţii; întru setea Mea M-au adăpat cu oţet», la cine se va 
întâmpla? (Psalmul 21, 18). Pe «întru cei morţi slobod», cine o va adeveri? Dacă 
aici vom rămâne, zapisul lui Adam cine îl va rupe? Şi datoria lui cine o va plăti? 
Şi îmbrăcămintea slavei lui cine o va găti? Dacă aici vom rămâne, cele ce am zis 
ţie cum se vor face? Biserica cum se va zidi? Cheile împărăţiei cerurilor cum le 
vei lua de la Mine? Pe cine vei lega? Pe cine vei dezlega? Dacă aici vom rămâne, 
deşarte rămân toate cele zise prin Prooroci”. 

Zis-a iarăşi: „Să facem aici trei corturi, Ţie unul şi lui Moise unul şi lui Ilie 
unul” (Matei 17, 4; Marcu 9, 5). Simon a fost trimis să zidească Biserica în lume 
şi el face corturi în munte. Căci încă lua aminte la Iisus ca la un om şi împreună 
cu Moise şi cu Ilie L-a numărat pe El. Şi, pe lângă aceasta, i-a arătat lui Simon 
că nu are 

60 

trebuinţă de cortul lui. Căci El era Cel ce a făcut părin?ţilor lui cort de nor în 
pustie timp de patruzeci de ani. 

„Şi încă grăind ei, iată nor luminos i-a umbrit pe ei”. Vezi. Simone, cort fără 
de osteneală; cort care umbreşte arşiţa şi nu are întuneric; cort care străluceşte şi 
luminează? 

Minunându-se ucenicii, iată, glas s-a auzit din nor, de la Tatăl, zicând: 
„Acesta este Fiul Meu Cel iubit întru Care am binevoit, pe Dânsul să-L 
ascultaţi”. I-a învăţat pe dânşii Tatăl că s-a împlinit iconomia lui Moise, şi să-L 
asculte pe Fiul. Că acela, ca un rob. cele ce i s-au poruncit a grăit şi cele ce i s-au 
zis a propovăduit. Şi toţi Proorocii au fost până când a venit Acela Care Se 
aştepta, adică Iisus, Care este Fiu, nu casnic; Domn şi nu rob (Evrei 3, 5-6); 
stăpânind şi nu fiind stăpânit; Fegiuitor şi nu fiind sub lege, având fire 
Dumnezeiască: „Acesta este Fiul Meu Cel iubit”. Iar Apostolilor, ceea ce era la 
dânşii nearătat, Tatăl le-a arătat în munte: Cel ce este vesteşte pe Cel ce este, 
Tatăl arată pe Fiul. 

Fa acest glas, Apostolii au căzut cu faţa la pământ. Că tunetul era înfricoşat, 
încât de glasul Fui pământul s-a cutremurat şi aceştia au căzut la pământ. Le-a 
arătat lor că Tatăl S-a apropiat şi i-a chemat pe ei Fiul cu însuşi glasul Fui şi i-a 
ridicat pe dânşii. Că precum glasul Tatălui i-a aruncat pe dânşii, aşa şi glasul 
Fiului, cu puterea Dumnezeirii Lui, i-a ridicat pe ei, care, sălăşluindu-Se întru 
însuşi Trupul Său şi unindu-se cu Dânsul neschimbat, amândouă, într-un ipostas 
şi într-o faţă, rămân neamestecate şi nedespărţite. Căci nu ca Moise, dinafară S-a 
făcut bineîncuviinţat (Ieşirea 34, 29), ci a strălucit întru slavă, ca un Dumnezeu. 



Căci Moise numai pe deasupra feţii lui s-a făcut întru bună cuviinţă, 

61 

iar Iisus cu tot trupul Lui, ca soarele în strălucirea sa, a strălucit cu slava 
Dumnezeirii Sale. 

Şi Tatăl a strigat: „Acesta este Fiul Meu Cel iubit, întru Care am binevoit, pe 
Acesta să-L ascultaţi", fiindcă nu este despărţit Fiul de slava Dumnezeirii. Că o 
fire este Tatăl şi Fiul, împreună cu Sfântul Duh. O putere şi o fiinţă şi o 
împărăţie. A strigat glasul, întru slavă înfricoşată, ca şi către unul cu nume 
neînsemnat. 

Şi Maria, Fiu L-a numit pe El, nefiind despărţit cu trupul cel omenesc de 
slava Dumnezeirii Lui. Că un Dumnezeu este care S-a arătat cu trupul în lume. 
Slava Lui a vestit omenirea Lui cea din Maria. Amândouă firile s-au împreunat 
şi s-au unit într-un singur ipostas. Unul-Născut este din Tatăl, şi din Maria Unul- 
Născut. Şi cel ce îl desparte, se va despărţi de împărăţia Lui, şi cel ce îi amestecă 
firile, va pieri din viaţa Lui. Cel ce se leapădă că nu a născut Maria pe 
Dumnezeu, să nu vadă slava Dumnezeirii Lui. Şi cel ce se leapădă că nu a purtat 
trup fără de păcat, să fie lepădat din mântuire şi din viaţa cea dată prin Trupul 
Lui. Aceste lucruri mărturisesc şi învaţă puterile Lui pe cei ce socotesc că este 
Dumnezeu adevărat. Patimile Lui îl arată că este Om adevărat, şi dacă deplin nu 
se încredinţează cei neputincioşi cu mintea, se vor osândi în ziua Lui cea 
înfricoşată. 

Dacă nu a fost trup, pentru ce s-a adus în mijloc Maria? Şi dacă nu a fost 
Dumnezeu, Gavriil pe cine a numit Domn? 

Dacă nu a fost trup, în iesle cine s-a culcat? Şi dacă nu a fost Dumnezeu, 
îngerii, când s-au pogorât, pe cine au slăvit? 

Dacă nu a fost trup, cu scutece cine s-a îmbrăcat? Şi dacă nu a fost 
Dumnezeu, păstorii cui s-au închinat? 

62 

Dacă nu a fost trup, Iosif pe cine a tăiat împrejur? Şi dacă nu a fost 
Dumnezeu, steaua pe cer spre a cui cinste a alergat? 

Dacă nu a fost trup, Maria pe cine a alăptat? Şi dacă nu a fost Dumnezeu, 
mari daruri cui s-au adus? Şi dacă nu a fost Dumnezeu, cui zice „slobozeşte-mă 
în pace”? 

Dacă nu a fost trup, Iosif pe cine a luat când a fugit în Egipt? Şi dacă nu a 
fost Dumnezeu. „Din Egipt am chemat pe Fiul Meu" (Matei 2, 14-15) pentru 
cine s-a împlinit? 

Dacă nu a fost trup, Ioan pe cine a botezat? Şi dacă nu a fost Dumnezeu, 
Tatăl din cer cui a zis „Acesta este Fiul Meu Cel iubit întru Care bine am voit”? 

Dacă nu a fost trup, cine a postit şi a flămânzit în pustie? (Matei 4, 1-2). Şi 



dacă nu a fost Dumnezeu, îngerii, pogorându-se, cui slujeau? 

Dacă nu a fost trup, cine a fost chemat la nuntă în Cana Galileii? Şi dacă nu a 
fost Dumnezeu, apa în vin cine a prefăcut-o? (Ioan 2, 2-11). 

Dacă nu a fost trup, pâinile în mâinile căruia s-au pus? Şi dacă nu a fost 
Dumnezeu, pe mii de bărbaţi, afară de femei şi de copii, în pustie, cine i-a săturat 
din cinci pâini şi doi peşti? (Ioan 6, 11). 

Dacă nu a fost trup, în corabie cine a adormit? Şi dacă nu a fost Dumnezeu, 
vânturile şi marea cine le-a certat? (Luca 8, 22-24). 

Dacă nu a fost trup, Simon fariseul cu cine a mâncat? Şi dacă nu a fost 
Dumnezeu, păcatele cine le-a iertat? (Matei 26, 2; Marcu 14, 3). 

Dacă nu a fost trup, deasupra puţului, ostenit de călătorie, cine a şezut? Şi 
dacă nu a fost Dumnezeu, 



Unknown 

samarinencei cine îi dădea apă vie? Şi cine o arăta că a avut cinci bărbaţi? 
(Ioan 4, 18). 

Dacă nu a fost trup, îmbrăcăminte de om cine purta? Şi dacă nu a fost 
Dumnezeu, semne şi minuni cine făcea? 

Dacă nu a fost trup, pe pământ cine a scuipat şi tină a făcut? Şi dacă nu a fost 
Dumnezeu, cu tină pe ochi cine i-a făcut să vadă? (Ioan 9, 6). 

Dacă nu a fost trup, la mormântul lui Lazăr cine a plâns? Şi dacă nu a fost 
Dumnezeu, pe cel ce era mort de patru zile, cu poruncă, cine l-a scos afară? 

Dacă nu a fost trup, pe mânz cine a şezut? Şi dacă nu a fost Dumnezeu, 
popoarele spre întâmpinarea cui au ieşit? (Matei 21,7; Marcu 11,7). 

Dacă nu a fost trup, iudeii pe cine au prins? Şi dacă nu a fost Dumnezeu, cine 
i-a aruncat pe dânşii cu faţa la pământ? 

Dacă nu a fost trup, cu palmele cine a fost pălmuit? Şi dacă nu a fost 
Dumnezeu, urechea cea tăiată de Petru cine a tămăduit-o şi a pus-o la locul ei? 
(Marcu 14, 47). 

Dacă nu a fost trup, scuipările faţa cui le-a primit? (Matei 26, 67; Marcu 14, 
65). Şi dacă nu a fost Dumnezeu, Duhul Sfânt în feţele Apostolilor cine a suflat? 
(Ioan 20, 22). 

Dacă nu a fost trup, înaintea lui Pilat, în divan, cine a stat? (Luca 23, 1). Şi 
dacă nu a fost Dumnezeu, pe fe?meia lui Pilat, în vis, cine a înfricoşat-o? (Matei 
27, 19). 

Dacă nu a fost trup, hainele de pe cine le-au dezbrăcat şi le-au împărţit 
ostaşii? Şi dacă nu a fost Dumnezeu, soarele cum s-a întunecat în vremea crucii? 

Dacă nu a fost trup, pe cruce cine s-a răstignit? (Matei 27, 26). Şi dacă nu a 
fost Dumnezeu, pământul din temelii cine l-a clătinat? 

Dacă nu a fost trup, cu cuie ale cărui mâini şi picioare s-au străpuns? Şi dacă 
nu a fost Dumnezeu, catapeteasma Bisericii cum s-a sfâşiat şi pietrele s-au 
despicat şi mormânturile s-au deschis? (Luca 23, 45; Matei 27, 52). 

Dacă nu a fost trup, Dumnezeul meu, Dumnezeul Meu, pentru ce M-ai 
părăsit” cine a strigat? (Matei 27, 46). Şi dacă nu a fost Dumnezeu, „Părinte, 
iartă-le lor” cine a zis? (Luca 23, 34). 

Dacă nu a fost trup, pe cruce împreună cu tâlharii cine s-a răstignit? Şi dacă 



nu a fost Dumnezeu, tâlharului cum i-a grăit: „Astăzi cu Mine vei fi în rai”? 

Dacă nu a fost trup, oţet şi fiere cui au adus? (Matei 27, 34). Şi dacă nu a fost 
Dumnezeu, iadul al cui glas auzindu-1 s-a cutremurat? 

Dacă nu a fost trup, suliţa a cui coastă a împuns „şi a ieşit sânge şi apă”? Şi 
dacă nu a fost Dumnezeu, porţile iadului cine le-a sfărâmat şi legăturile le-a rupt 
şi la a cui poruncă morţii, fiind încuiaţi, au ieşit? 

Dacă nu a fost trup, Apostolii, în foişor, pe cine au văzut? Şi dacă nu a fost 
Dumnezeu, uşile fiind încuiate ”, cum a intrat? 

Dacă nu a fost trup, întru ale cui mâini rănile cuielor şi a suliţei în coastă le-a 
pipăit Toma? Şi dacă nu a fost Dumnezeu, cui a strigat: „Domnul meu şi 
Dumnezeul Meu!”? (Ioan 20, 26-28). 

Dacă nu a fost trup, lângă Marea Tiberiadei cine a mâncat? Şi dacă nu a fost 
Dumnezeu, cu a cui poruncă năvodul s-a umplut? (Ioan 21, 11-13). 

Dacă nu a fost trup, Apostolii şi îngerii, pe cine au văzut suindu-se la cer? 
(Fapte 1, 9-10). Şi dacă nu a fost Dumnezeu, cerul cui s-a deschis, puterile cui s- 
au închinat cu cutremur şi Tatăl pe cine îndemna: „Şezi 

de-a dreapta Mea”, precum zice şi David: „Zis-a Domnul Domnului meu: 
Şezi de-a dreapta Mea (Psalmul 109, 1) şi celelalte? 

Şi dacă nu a fost Dumnezeu şi Om, mincinoasă este mântuirea noastră; de 
aceea mincinoase sunt şi cuvintele Proorocilor. însă Proorocii au adeverit şi 
nemincinoase sunt mărturiile lor. Cele ce au proorocit, Duhul Sfânt printr-înşii a 
grăit. Pentru aceea şi Ioan cel curat, care pe pieptul cel de văpaie s-a rezemat, 
apărând cuvintele Proorocilor, teologhisind în Evanghelie, ne-a învăţat pe noi, 
zicând: „La început era Cuvântul Cuvântul era la Dumnezeu şi Dumnezeu era 
Cuvântul. Toate prin El s-au făcut; şi fără de El nimic nu s-a făcut din ce s-a 
făcut” (Ioan 1, 1-3). „Şi Cuvântul trup S-a făcut şi S-a sălăşluit între noi”. Cel 
din Dumnezeu, Dumnezeu Cuvântul, şi din Tatăl, Fiu Unul-Născut, de o fiinţă cu 
Tatăl, Cuvântul cel mai înainte de veci, Cel ce este din Cel ce este, Care din Tată 
fără de maică S-a născut negrăit mai înainte de toţi vecii. Acelaşi, mai pe urmă, 
S-a născut din fiică de om, din Maria fecioara, fără de tată. Dumnezeu întrupat, 
Care a purtat dintr-însa trup, şi S-a făcut Om, ceea ce nu era, şi a rămas 
Dumnezeu, ceea ce era, ca pe lume să o mântuiască. Şi El este Hristos, Fiul lui 
Dumnezeu, Cel Unul-Născut din Tatăl şi din Maică Unul-Născut. 

Mărturisesc pe Acelaşi, Dumnezeu desăvârşit şi om desăvârşit, două firi, 
Care într-un ipostas, adică într-o faţă, S-a unit, fiind cunoscut nedespărţit, 
neamestecat şi neschimbat, Care cu trup însufleţit şi cu suflet cuvântător şi de 
gând S-a îmbrăcat şi după toate S-a făcut asemenea nouă, pământenilor, afară de 
păcat. Acelaşi, pământesc şi ceresc, vremelnic şi de-a pururea veşnic, început şi 



fără de început, fără de ani şi sub ani. 

zidit şi nezidit, pătimitor şi fără de patimă; Dumnezeu şi Om, întru amândouă 
desăvârşit, Unul întru cele două şi întru cele două Unul; o faţă a Tatălui şi o faţă 
a Fiului şi o faţă a Sfântului Duh; o dumnezeire, o putere, o împărăţie în trei feţe, 
adică în trei ipostasuri. Aşa să slăvim pe Sfânta Unime în Treime şi pe Sfânta 
Treime în Unime. 

Când a strigat Tatăl din cer: „Acesta este Fiul Meu Cel iubit; pe Acesta să-L 
ascultaţi” (Matei 17, 5), acestea le-a primit Sfânta lui Dumnezeu sobornicească 
Biserică. întru însuşi Sfânta Treime botează spre viaţă veşnică, întru Dânsa 
sfinţeşte cu cinste pe toţi deopotri?vă, şi întru Dânsa mărturiseşte nedespărţit, 
nedeosebit; Ei I se închină negreşit, şi mărturiseşte şi slăveşte. Aceleiaşi Unimi 
în trei ipostasuri I se cuvine slavă, mulţumire, cinste, stăpânire şi mare cuviinţă, 
Tatălui şi Fiului şi Sfântului Duh, acum şi pururea şi în vecii vecilor. Amin. 

DESPRE JUDECATĂ ŞI UMILINŢĂ 

Veniţi, fraţilor, ascultaţi sfatul meu, a păcătosului şi neînvăţatului Efrem. Că 
acum a sosit la noi, o, fraţii mei, ziua aceea înfricoşată şi cutremurătoare. Şi noi, 
iubiţilor, ne răspândim, nevrând să pricepem această vreme scurtă şi să ne 
sârguim să facem milostiv pe Dumnezeu. Iată, zilele, anii şi lunile, ca nişte visuri 
trec şi ca umbra cea de la apus, şi va veni degrab înfricoşata şi marea venire a lui 
Hristos. Cu adevărat, înfricoşată va fi ziua aceea păcătoşilor şi celor ce nu au 
vmt să facă voia lui Dumnezeu şi să se mântuiască! 

Deci, vă rog pe voi, fraţii mei cei adevăraţi, veniţi să lepădăm de la noi grija 
lucrurilor pământeşti, căci toate trec, toate pier. Nimic nu ne va folosi pe noi în 
ceasul acela, afară de faptele cele bune, care de aici le avem. Că singur, fiecare, 
îşi va purta faptele şi graiurile sale înaintea divanului de judecată al 
Judecătorului. Căci inima se va cutremura şi rămnchii se vor schimba, când se 
va face arătarea lucrurilor, a gândurilor şi a graiurilor, şi cercetarea cea cu 
dinadinsul. Mare frică, fraţilor; mare cutremur, prietenilor! Cine, oare, nu se va 
cutremura? Cine, oare, nu va plânge, şi cine nu se va tângui? Că acolo se vor 
arăta cele ce am lucrat fiecare întru ascuns şi întru întuneric. înţelegeţi, fraţii mei, 
cele ce vă zic. Aduc spre încredinţarea doririi voastre pomii 

cei roditori, că dinlăuntrul lor, în timp, îşi pun roadele împreună cu frunzele. 
Nu din afară de undeva se îmbracă pomii cu bună cuviinţa lor, ci dinlăuntrul lor. 
cu porunca lui Dumnezeu, îşi dă fiecare rodul după fire. 

Aşa şi în ziua aceea înfricoşată, trupurile oame?nilor vor pune înainte toate 
faptele pe care le-au lucrat, ori bune ori rele, şi le va purta fiecare înaintea 
divanului celui înfricoşat a lui Hristos. Pe faptă, ca pe un rod bun şi vesel; pe 



cuvinte, ca pe nişte frunze. Sfinţii vor purta rod bun şi bine înflorit, mucenicii 
vor purta lauda răbdării muncilor şi a chinurilor, pustnicii vor purta pustnicie, 
înfrânare, priveghere, rugăciune, iar oamenii cei păcătoşi, necredincioşi şi 
necuraţi vor purta rod urât şi putred (plini fiind de ruşine, de plânsuri şi de 
tânguire) şi viermele cel neadormit în focul cel nestins. 

înfricoşat va fi, o, fraţilor, acolo divanul, că fără de apărare toate se vor arăta: 
faptele şi graiurile, gândurile şi aducerile aminte, atunci când vor sta înainte 
milioane de milioane şi mii de mii de Arhangheli şi de îngeri, de Heruvimi şi de 
Serafimi, de Drepţi şi de Sfinţi, de Prooroci şi de Apostoli. 

Deci, pentru ce ne lenevim, iubiţii mei fraţi? Că vremea s-a apropiat şi ziua a 
sosit, când cele ascunse ale noastre, înfricoşatul Judecător, pe toate le va cerceta 
la lumină. De am fi ştiut, fraţilor, ce ne aşteaptă pe noi, totdeauna am fi plâns, şi 
ziua şi noaptea, rugând pe Dumnezeu ca să ne izbăvească pe noi de ruşinea 
aceea şi de întunericul cel veşnic. Că se va astupa gura păcă?tosului înaintea 
divanului, că va tremura toată zidirea, şi chiar cetele sfinţilor îngeri, de slava 
venirii Lui. 

Deci, ce îi vom zice Lui în ziua judecăţii, dacă în vremea aceasta nu vom lua 
aminte, fraţilor? Că El este îndelung-răbdător şi pe toţi ne trage întru împărăţia 
Lui. 

Seamă va cere de la noi pentru lenevirea vremii acesteia scurte. Şi El ne va 
zice: „Pentru voi M-am întrupat şi pentru voi am umblat pe pământ; pentru voi 
am fost bătut, pentru voi am fost pălmuit, pentru voi am fost răstignit, înălţându- 
Mă pe lemn; pentru voi, pământenii, şi cu oţet M-am adăpat, ca să vă fac pe voi 
sfinţi cereşti, împărăţia Mea v-am dăruit-o vouă, pe voi pe toţi v-am numit fraţi 
ai Mei; Tatălui v-am adus, pe Duhul am trimis. Mai mult decât acestea, din toate 
cele ce am avut să fac, ce nu am făcut ca voi să vă mântuiţi? Numai voinţa nu 
doresc să o silesc, ca să nu vă fie vouă de silă mântuirea. Spuneţi voi, păcătoşilor 
şi muritorilor cu firea, ce aţi pătimit voi pentru Mine, Stăpânul, Cel ce am 
pătimit pentru voi? iată, s-a pregătit împărăţia şi viaţa, odihna şi bucuria, şi 
munca cea veşnică întru întunericul cel mai dinafară. Şi unde va dori cineva 
acolo va merge, fiindcă stăpânire s-a dat fiecăruia”. 

Deci, veniţi toţi împreună să ne închinăm Lui şi să plângem înaintea 
Domnului Celui ce ne-a făcut pe noi, zicând: „O, Stăpâne, toate acestea, ca un 
Dumnezeu, le-ai răbdat pentru noi, iar noi, păcătoşii şi cei care nu ţinem minte, 
am uitat milostivirea Ta cea mare. Deci, ce îţi va răsplăti Ţie neamul păcătoşilor, 
lui Dumnezeu Celui necuprins, Celui bun şi milostiv, Care cu darul toată lumea 
ai luminat-o? Cel ce ai luminat ochii orbului din naştere (Ioan 9, 6), luminează şi 
ochii inimii noastre, ca să Te iubim pe Tine, Stăpâne, ca să săvârşim cu dragoste 



de-a pururea voile Tale. Iată, paharul înfricoşa?tului Tău Sânge este plin de 
lumină şi de viaţa aceasta. Dăruieşte-ne nouă pricepere şi lumină, ca prin 
credinţă, prin dragoste şi sfinţenie să ne apropiem de Dânsul, ca să ni se facă 
nouă spre lăsare de păcate şi nu spre osândă. Că cel ce se apropie de 
Dumnezeieştile Taine cu 

nevrednicie, desăvârşit se osândeşte pe sine cu sufletul, dacă nu se va curăţi 
pe sine ca să primească pe împăratul în cămara cea de Mire”. 

Sufletul nostru este mireasă sfântă a Mirelui Celui fără de moarte, iar nunta 
sunt dumnezeieştile Taine care se mănâncă şi se beau de sufletul cel sfânt. Ia 
aminte la tine, ca pe cămara ta de mire să o păstrezi de-a pururea neîntinată şi să 
doreşti a primi pe Mirele Cel ceresc, pe Hristos împăratul, ca în ziua venirii Lui 
lăcaş întru tine să facă împreună cu Tatăl Său, şi înaintea sfinţilor Arhangheli va 
fi lauda ta şi vei intra în rai cu slavă mare şi cu bucurie. 

Ce cere Dumnezeu de la tine, frate, afară de mântuirea ta? Şi dacă tu te vei 
lenevi, nevrând să te mântuieşti, şi pe căile cele drepte ale lui Dumnezeu nu vei 
umbla, şi poruncile Lui nu vei voi a le săvârşi, pe tine te vei ucide, şi pe tine te 
vei lepăda afară din cămara de Mire cea cerească. Dumnezeul cel Sfânt, Cel 
singur fără de păcat, pe Cel Unul-Născut al Său, pentru tine, nu L-a cruţat, şi tu, 
o, ticăloase, pe tine nu te mântuieşti? Deci, trezeşte-te puţin din somnul tău, o, 
nepriceputule! Deschide gura ta şi roagă-L pe Dânsul! Roagă-te adeseori, 
lăcrimează necurmat, fugi de moleşire. Iubeşte blândeţea, doreşte înfrânarea, 
nevoieşte-te la linişte, cugetă cântarea psalmilor. Iubeşte pe Dumnezeu din tot 
sufletul tău, precum şi El te-a iubit pe tine! Fă-te biserică a lui Dumnezeu şi va 
locui întru tine Dumnezeu Cel Preaînalt! Că sufletul ce are pe Dumne?zeu întru 
sine este biserică a lui Dumnezeu, sfântă şi curată (I Corinteni 6, 19). Fiindcă, 
dacă cu adevărat Domnul Se va sălăşlui în suflet, îngerii se vor bucura întru 
dânsul şi se vor sârgui mai înainte să cinstească pe suflet, căci biserică este a 
aceluiaşi Stăpân. 

Fericit este omul care Te-a iubit pe Tine din tot sufletul lui, care a urât lumea 
şi toate cele din ea, ca numai pe Tine să te aibă Preasfânt Stăpân, Mărgăritar bun, 
Comoară a vieţii. Oricine iubeşte aşa de curat pe Dumnezeu, aceluia nu îi este 
mintea de-a pururi pe pământ, ci totdeauna sus, la lucru pe care l-a iubit şi 
însetează a-1 dobândi. De acolo se îndulceşte, de acolo se luminează, de acolo se 
satură de-a pururea de lumină şi de dragostea lui Dumnezeu. 

Pentru dulceaţa dragostei lui Dumnezeu, cine oare va putea vorbi după 
vrednicie? Pavel Apostolul, care a gustat dintr-însa şi s-a săturat de dânsa, însuşi 
strigă şi zice: Căci sunt încredinţat că nici moartea, nici viaţa, nici îngerii, nici 



stăpâniile, nici cele de acum, nici cele ce vor fi, nici puterile, nici înălţimea, nici 
adâncul şi nici o altă făptură nu va putea să ne despartă pe noi de dragostea lui 
Dumnezeu, cea întru Hristos Iisus, Domnul nostru” (Romani 8, 38-39). Foc fără 
de moarte este dragostea lui Dumnezeu; se înalţă de pe pământ şi urăşte cele 
pământeşti. Ne învaţă pe noi Sfinţii Mucenici, cei ce au gustat-o pe dânsa şi s-au 
săturat dintr-însa. 

Legătură moale este dragostea lui Dumnezeu şi nu poate nici sabia cu două 
ascuţişuri să o taie. Tăiau tira?nii mădularele sfinţilor, dar pe dragostea lor nu o 
puteau tăia. O, legătură moale a dragostei lui Dumnezeu! Sabia pe dânsa nu a 
tăiat-o, focul pe dânsa nu a stins-o; adâncul şi alte legături şi muncile pe dânsa 
nu au cufun?dat-o. Cine, oare, nu se va minuna sau cine nu va dori o dragoste ca 
aceasta? Că pe această dragoste a dat-o Dumnezeu Bisericii Sale, ca să se 
împodobească de-a pururea cu ea. Acest amanet al lui Dumnezeu este în suflet; 
este stâlp şi întărire în sufletul cel sfânt. 

Iarăşi, dragostea aceasta pe Fiul Cel Unul-Născut către noi L-a pogorât; prin 
dragostea aceasta raiul s-a deschis; prin dragostea aceasta sufletul s-a făcut 
mireasă a Mirelui Celui fără de moarte, ca să-şi vadă ca într-o oglindă a sa bună 
cuviinţă; pentru această dragoste a pătimit Mirele Cel fără de moarte şi curat. Că 
de este sufletul fără de dragoste, nu binevoieşte întru dânsul Stăpânul cel Ceresc, 
nici nu voieşte Dumnezeu a-i sili cândva voia lui. Pentru aceea, o dată i-a dat să 
petreacă împreună cu stăpânirea lui de-a pururea, precum voieşte. Cine, oare, va 
putea şi cine, oare, va fi de ajuns să slăvească şi să laude pe Dumnezeu, 
Mântuitorul, pentru darul pe care l-am luat toţi de la Darul Lui? Slavă şi 
închinăciune bunei voirii Lui. 

Ascultaţi, fraţilor, sfătuirea cea bună a netrebniciei mele şi să ne sârguim de- 
a pururi, până avem vreme, să petrecem întru curăţie şi cu vrednicie de 
Dumnezeu. Ca Duhul Sfânt să Se sălăşluiască întru noi şi dragostea lui 
Dumnezeu să prisosească întru noi, ca totdeauna să facem voia Lui. 

Deci, să nu avem, fraţilor, altceva mai mult decât grija aceasta: cum să se 
afle sufletul nostru întru lumină. Să nu-1 legăm pe el cu ceva din lucrurile 
pământeşti şi din averi, ci să-l împodobim cu posturi şi cu rugăciuni, cu 
privegheri şi cu lacrimi, ca să afle sufletul puţină îndrăznire înaintea divanului 
Judecătorului Celui înfri?coşat, când va sta de faţă tot sufletul cu frică, atunci 
când se va face acolo despărţire a celor aleşi de cei păcătoşi, când vor sta oile de- 
a dreapta, iar iezii de-a stânga. 

Credeţi, fraţilor, că aproape este venirea Domnului, ca să dea fiecăruia după 
faptele lui; să odihnească pe sfinţi şi pe cei aleşi ai Lui întru lumină veşnică şi să 
muncească pe păcătoşii care L-au întărâtat pe El. Fericit 

va fi omul care va avea îndrăzneală în acel ceas, şi va auzi glasul acela: 
Veniţi, binecuvântaţii Părintelui Meu, cei aleşi, moşteniţi toţi împărăţia Mea! 
Atunci, văzându-se fiecare pe sine întru lumină, va gândi şi va socoti întru sine, 
zicând: „Oare, eu însumi sunt? Şi cum eu, nevrednicul, mă aflu aici?”. Se vor 
apropia îngerii cu bucurie mare să slăvească pe sfinţi şi le vor povesti petrecerea, 
nevoinţa, înfrânarea, privegherea şi rugăciunea, sărăcia cea de bună voie, toată 
neagoniseala, suferirea în sete, răbdarea în foame, starea întru rugăciuni, bucuria 
în golătate, pentru dragostea cea desăvârşită întru Hristos. Cu bucurie mare le 
vor spune toate acestea drepţilor. 

Iar drepţii le vor răspunde, zicând: „Niciodată pe pământ, în nici o zi a vieţii 
noastră nu s-a aflat întru noi vreo faptă bună”. Şi, iarăşi, îngerii le vor aduce 
aminte locul şi vremea, şi, minunându-se întru sine, vor slăvi pe Dumnezeu, 
văzând în cer trupuri ale sfinţilor strălucind mai mult decât lumina, fiindcă de 
bună voie s-au necăjit pe pământ. Că au aflat în ţarină comoara ascunsă şi, 
vânzând toate averile de pe pământ, pe aceea au câştigat-o, şi prin răbdare au 
ascuns întru sine mărgăritarul cel bun şi haina cea nejefuită. 

Puţină este osteneala nevoinţei, fraţilor, dar mare este odihna. De puţină 
vreme este truda înfrânării, dar în veacul veacului, în raiul desfătării, este odihna 
ei. Oricine ştie întru sine că a greşit de bună voie lui Dumnezeu, cu voia 
moleşindu-se, până este vreme să lăcrimeze cu dorire, să plângă neîncetat, ca 
prin lacrimi să atragă darul spre inima sa. Câştigând umilinţă, să-şi spele trupul 
său cu lacrimi şi cu suspinuri. Mare este puterea lacrimilor, fraţilor; mult pot 
lacrimile după Dumnezeu. Când cineva se roagă astfel, pe Dumnezeu oglindeşte 
în inima sa. 

Doresc, iubiţilor, să vă povestesc puterea lacrimi?lor. Ana, prin rugăciune a 
dobândit pe Samuil proorocul, înălţare şi laudă în inima sa. Şi femeia cea 
păcătoasă, în casa lui Simon a luat de la Domnul iertare păcatelor, fiindcă a plâns 
şi a udat sfintele Lui picioare. Umilinţa, fraţilor, este tămăduire a sufletului; 
iertare de păcate ne pricinuieşte nouă. Umilinţa, fraţilor, pe Fiul Cel Unulnăscut 
îl sălăşluieşte întru noi, când îl dorim pe Dânsul. Umilinţa, fraţilor, pe Duhul Cel 
Sfânt îl atrage spre suflet. Fiţi încredinţaţi, fraţilor, că nu este pe pământ bucurie 
mai dulce decât bucuria cea din umilinţă. 

Oare, aveţi cercare de lacrimi, o, fraţilor? Oare, s-a luminat cineva dintre voi 
întru bucuria aceea a lacrimilor după Dumnezeu? Oricine dintre voi, fiind 
încercat şi îndulcit, rugându-se cu dorire şi înălţându-se de la pământ, în ceasul 
acela el s-a făcut cu totul afară de trup; se face afară de tot veacul acesta; nu mai 
este pe pământ. Unul ca acesta vorbeşte cu Dumnezeu, se luminează întru 



Hristos. Minune mare, fraţilor! Omul cel de lut vorbeşte cu Dumnezeu în 
mgăciunile sale. Sfintele şi curatele lacrimi către Dumnezeu spală de-a pururi pe 
suflet de păcate, îl curăţeşte pe el de fărădelegi. Lacrimile după Dumnezeu, dau 
totdeauna îndrăznire către Dumnezeu. Nu pot cândva gândurile cele spurcate să 
se apropie de sufletul care totdeauna are umilinţă după Dumnezeu. 

Oare, ce este mai înalt decât dulceaţa lui? Oare, ce este întocmai cu fericirea 
lui, când pe însuşi Dumnezeu, ca într-o oglindă, îl vede sufletul când se roagă 
Lui? Când doreşte sufletul pe Dumnezeu, o, fraţilor, pe Dânsul îl priveşte de-a 
pumri în rugăciunile lui şi la Dânsul cugetă ziua şi noaptea. Comoară nejefuită 
este umilinţa. Cu negrăită bucurie se bucură sufletul care are 

umilinţă. Iar umilinţa, zic, nu de o zi, ci ceea ce se face ziua şi noaptea, până 
la sfârşit. 

Izvor curat este umilinţa care adapă sadurile cele aducătoare de roadă ale 
sufletului. Iar saduri aducătoare de roadă numesc, cu adevărat, faptele bune şi 
lucrurile care se adapă de-a pururea cu lacrimi şi cu rugăciuni. Sădeşte saduri 
aducătoare de roadă bine înflorită în sufletul tău de-a pururea. Adapă-le pe ele 
din nou, cu lacrimi rugându-te. Sadurile care se adapă cu lacrimi şi cu rugăciuni 
aduc rod bine înflorit şi sunt folositoare sufletului şi alese. 

Frumoase vor fi sadurile tale, frate, dacă te vei ruga cu lacrimi, ca, adăpându- 
se, să crească. Adu rod din zi în zi. Nu te face următor celui molatec şi păcătos, 
zicând în fiecare zi şi niciodată făcând, fiind trândav cu voia, neavând rugăciune 
curată sau umilinţă. Necunoscându-te pe tine totdeauna păcătos şi netemându-te 
de-a pururea de muncă, nici un răspuns nu vei avea pentru greşelile moleşirii 
tale. 

Deci, vă rog pe voi, cuvioşii mei fraţi, cei ce vă temeţi de Dumnezeu şi faceţi 
totdeauna cele plăcute Lui, rugaţi-vă către El pentru ticăloşia mea, ca să vină 
peste mine Sfântul Lui Dar, pentru rugăciunile voastre, şi să se mântuiască 
sufletul meu în acel ceas înfricoşat şi mare, când va veni Hristos să dea fiecăruia 
după faptele lui. 

Slavă lui Dumnezeu, Sfântului celui fără de moar?te, Preacuratului şi 
înfricoşatului, Bunului şi Milostivului, Celui ce a pornit limba noastră, prin 
Darul, ca să vorbească graiuri ale judecăţii, ale dragostei şi ale umilinţei, spre 
zidirea sufletului, spre luminarea inimii, spre folosul minţii, ca tot sufletul, 
cântându-le pe ele, fiind îndulcit, să se atragă spre viaţa cea veşnică. Amin. 

DESPRE VIAŢA CEA DREAPTĂ 

Nouăzeci de capete 

1. Doreşti viaţă dreaptă? Nevoieşte-te pentru smerita cugetare, că fără de 
aceasta viaţa dreaptă nu se câştigă. 



2. Bărbatul călător, fiind în ţară străină, începutul drumului pierzându-1, se 
rătăceşte. Şi cel ce s-a abătut pe sine de la calea celor smeriţi nu îşi pune cortul 
său în taberele cuvioşilor. 

3. Lucrează întru smerită cugetare toate lucrurile tale, întru numele 
Mântuitorului nostru Iisus Hristos, şi întru aceasta rodul tău la cer se va înălţa. 
Că mândria se aseamănă unui copac foarte înalt şi putred, care are ramurile din 
toate părţile slăbănoage, şi, înfricoşându-se întru sine, degrab s-a sfărâmat dintru 
înălţime. 

4. începutul părăsirii omului de către Dumnezeu este a se depărta pe sine de 
la smerita cugetare. Şi cel părăsit de Dumnezeu se va sugruma ca Saul de duh 
viclean. 

5. Sugrumare cumplită socoteşte înmulţirea păca?telor şi a nu scădea ele din 
năvala lor, până la ceasul morţii. 

6. Dacă vei lua aminte cu dinadinsul, vei afla cursele vrăjmaşului unse cu 
miere şi cu îndulcire, ca cel ce voieşte să guste din miere să se prindă în cursă. 

7. Nu pofti acest fel de miere şi nu te vei prinde în cursă, că dulceaţa ei, mai 
pe urmă, umple de fiere şi de amărăciune pe îndrăgitorii ei. 

8. Să iubeşti smerita cugetare şi de cursa diavolului nu te vei prinde 
niciodată. Că mult mai înalt vei fi decât cursele vrăjmaşului, de aripa cea 
preaiute vei fi uşurat de-a pururea. 

9. Dacă vei vedea pe cineva îngâmfându-se şi mândrindu-se că ar fi frumos 
la faţă şi împodobit cu îmbrăcămintea, purtând gloată de trupuri împrejur, să nu 
râvneşti lui, nici să te tulburi, ci stăpâneşte-ţi mintea. Şi îl vei vedea pe el după 
puţin stingându-se. Că numai cei ce au petrecut după voia lui Dumnezeu au 
înflorit şi au strălucit. 

10. Cei ce s-au făcut sârguitori şi bine plăcuţi Domnului, nu au luat aminte la 
cele înflorite ale vieţii, ştiind că degrab se vor usca, ca o floare de buruiană. Iar 
noi, leneşii, dacă vedem multă încărnoşare a trupului, rumen la faţă, pe acesta îl 
fericim, deşi unul ca acesta petrece întru cea de pe urmă păgânătate, lepădând 
departe de la noi viaţa cea dureroasă, neştiind ce fel de vrednicie are viaţa 
pustnicilor. Pentru aceasta, am urât întreaga înţelepciune şi sfinţenia ne este cu 
îngreţoşare. 

11. Să nu luăm aminte, fraţilor, la jucării copilă?reşti, ci viaţa cea desăvârşită 
să o luăm asupra noastră de-a pururea, ca să nu ne lipsim de bucuria pustnicilor 
şi să nu fim daţi veşnicei munci. 

12. Fericit este cel ce s-a îngrăşat cu nădejdile cele bune şi s-a luminat întru 
înţelegeri sfinte, că lauda acestuia este multă şi nesfârşită. 

13. Liniştea să o agonisim, ca, văzând greşelile noastre, să ne smerim de-a 



pururea şi să nu hrănim 

gândul mândriei sau al vicleniei, care sunt ca nişte fiare înveninate. 

14. Să iubim liniştea, ca să avem inimă curată, şi neîntinată se va păzi de 
stricăciunea păcatelor biserica ce ni s-a încredinţat. 

15. Bună este rugăciunea cu suspinuri şi cu lacrimi, când se face cu linişte. 
Iar a striga ca să fim auziţi este semn că vrem să plăcem oamenilor. Cel ce întru 
cunoştinţă şi întru credinţă se roagă, pe Domnul înaintea lui îl priveşte, fiindcă: 
„întru Dânsul trăim şi ne mişcăm şi suntem” (Fapte 17, 28). 

16. Dacă ţi s-a întunecat inima ta, plângi înaintea lui Dumnezeu, ca să vină 
peste tine lumina cunoştinţei şi nu lua în râs pe cei ce întru fierbinţeala inimii 
strigă la cer. 

17. Că cel ce ia în râs pe cei ostenitori, se dă pe sine rob vicleanului, 
săvârşind voile lui cele urâte. Unul ca acesta nu va afla bucuria cea gătită robilor 
Domnului. 

18. Iar tu, pustnice, întru cunoştinţă săvârşeşte-ţi lucrurile tale totdeauna şi să 
nu dăm pricină celor ce caută pricină. 

19. Vai, nemilostivului! Şi vai, celui viclean! Şi vai, celui desfătat, că amar îi 
va întâmpina pe dânşii iadul! Că robi se dau pe ei înşişi pentru îndrăcirea 
pântecelui şi de Dumnezeu se leapădă, ca începătorie şi stăpânire să afle întru 
această viaţă deşartă. A venit, deodată, moartea; a uscat grumazul, care primea 
adeseori bucate strălucite; a surpat începătoria, prin care se leapădă de Cel ce i-a 
făcut pe dânşii. De aceea s-au aruncat trupurile ticăloşilor pe pământ, ca nişte 
gunoi, iar sufletele se duc la locul lor. 

20. Pe cele veselitoare ale vieţii văzându-le, ia aminte să nu fii atras de ele. 
Că întru dânsele este 

ascuns laţul morţii, fiindcă şi pescarul nu aruncă undiţa goală. 

21. Pofta, vrăjmaşul o foloseşte ca pe o râmă în undiţă, ca pe tot sufletul să-l 
facă vinovat. 

22. Sufletul ce s-a prins primul va fi cursă altora spre voia aceluia care 
îndulceşte sufletele celor ce nu s-au ispitit cu amărăciunea balaurului. Fiindcă şi 
pre?peliţa, fiind prinsă, amăgire va fi celor ce încă nu s-au prins de laţuri. Că, 
pândind-o pe dânsa vânătorul şi punând împrejurul ei laţurile, pe cele ce zboară 
le vânează bine. 

23. La fapta bună nevoieşte-te, ne supăr ându-te în osteneli, că fără de osteneli 
fapta bună nu se cunoaşte. 

24. întru osteneli să ai sus ochiul sufletului. Şi, privind bucuria aceea, să nu 
te lepezi de osteneli. 



25. Cu osteneală şi cu durere nevoieşte-te, ca să scapi de ostenelile deşertelor 
osteneli, că ostenelile drepţilor odrăslesc rod de viaţă, iar ale păcătoşilor sunt 
pline de moarte. 

26. Rabdă necazurile acestei vieţi pentru Dumne?zeu, ca să nu fii lipsit de 
nădejdea sfinţilor. Că jugul vrăjmaşului are scârbă, care întru sine naşte moarte. 

27. Cei ce petrec viaţă deşartă, pe cei ce întru cunoştinţă se ostenesc, voiesc 
a-i împiedica, ca nu de la cel de aproape să aibă mustrare. Şi căderea acelora, 
arată purtători de cunună pe nevoitorii bunei credinţe. 

28. La smerita cugetare nevoieşte-te, ca să nu te păgubeşti de nici una din 
cele bine lucrate. Iar dacă o vei lepăda pe aceasta, şi tu te vei socoti împreună cu 
cei ce în zadar se ostenesc. 

29. Voieşti să povăţuieşti suflet? întăreşte-te pe tine din toate părţile ca un 
priceput, ca să nu te cufunzi de gândurile dulceţii şi să ţi se întâmple cădere la 
liman. 

30. De voieşti a fi liman întemeiat, anghire tari întăreşte, ca nu cu uşurinţă să 
se clatine de viforul dulceţilor şi să fii înecare de corabie în loc de liman. 

31. Nu împletici anghiră cu anghiră, dacă ceva uşor este rămas întru tine, ca 
nu cu uşurinţă să fii tras în jos de patimi. Că cel ce voieşte să tragă în sus pe cel 
căzut în groapă, este dator să se ţină de gând viteaz, ca nu cumva de anghira 
aceluia să se tragă în jos, întru aceeaşi groapă. Căci cuvintele cele pătimaşe, când 
vor afla loc, ca nişte unghii trag jos pe suflet. 

32. Fugi de-a pururea de vorbiri vătămătoare, şi sufletul tău va fi întru multă 
alinare. 

33. Batjocură îşi pricinuieşte monahul care nu lu?crează întru pricepere 
duhovnicească toate lucrurile lui. Cuvântul voieşte ca noi să fim nevinovaţi şi 
înţelepţi. 

34. Dacă te-ai aprins foarte de Sfântul Duh, nu vei auzi gânduri străine, că 
îndoit război vei afla întru dânsele. întâi, că prin pomenirile celor auzite se 
înverşunează sufletul. Apoi, că şi împotrivire suferă de la cel ce se mărturiseşte, 
atunci când sufletul cel viteaz nu va surpa patimile cu puterea cea purtătoare de 
cruce. Că unul ca acesta când iarăşi, din lenevire, în aceleaşi patimi va cădea, pe 
îndreptătorul pe care şi l-a ales îl vede ca pe un vrăjmaş. Iar acela, de va fi 
priceput, cu uitare se făţărniceşte către cel ce i se mărturiseşte lui. 

35. Dacă cineva, având o porumbiţă în casă care, aflând uşa deschisă, ar fi 
zburat afară din casă, nu cu toiag sau cu piatră o prinde pe ea, ci presărând 
seminţe, întru pricepere. Deci, de multă pricepere şi iscusinţă are trebuinţă cel ce 
voieşte a curăţi întinăciunea gândurilor. 

36. Dacă citeşti, nu căuta numai graba şi ritorica, şi nici la aceasta să-ţi fie 



sârguinţa, ca nu cumva dracul plăcerii de sine să pătrundă în inima ta. Ci culege 
din 

ele tămăduirile sufletului, ca albina cea înţeleaptă, care din flori îşi adună 
mierea. 

37. Precum un bărbat măreţ în deşert, care cu averea este sărac, îşi pune 
nume de împărat, dar nu este împărat, aşa şi monahul care mănâncă întru ascuns 
şi la masa fraţilor se făţărniceşte cu nemâncare şi înfrânare, nu este pustnic, că 
ţesătură de păianjen ţese unul ca acesta. El nu călătoreşte pe calea cea dreaptă a 
sfinţilor, ci pe cea care place oamenilor. 

38. Dacă te-ai lepădat de lume, ai grijă de lucrul tău, ca să dobândeşti 
mărgăritarul cel căutat. Că unii, lepădându-se de lume, s-au îndepărtat de viaţa 
lumeas?că: unii părăsind oastea, iar alţii împărţind bogăţia. Dar mai pe urmă, de 
voia proprie fiind traşi, au căzut, fiindcă nici un lucru nu este mai ticălos decât a 
fi stăpânit de voia proprie şi a nu petrece după voia lui Dumnezeu. Că aceştia, 
prin uşa cea împărătească s-au făţărnicit, fiindcă s-au îndepărtat de lucrurile 
vieţii, dar prin fereastră s-au aflat mai înlăuntru. 

39. Precum şi fiii lui Israel, după ce au ieşit din cuptorul cel de fier şi s-au 
mântuit prin Marea Roşie şi s-au îndulcit de atâtea daruri, voii lor urmând, pe 
uscat s-au înecat cu corabia. Şi din atâta mulţime a celor număraţi, numai doi s- 
au mântuit, care cuvântul Domnului l-au împlinit şi sfatul Celui Preaînalt cu 
cuvioşie l-au păzit. 

40. Cei ce, lepădându-se de lume, nimic de obşte nu mai au cu lumea, aceştia 
măcar deşi căpetenii se vor pune, ca şi cum nu ar fi stăpânitori se află. Şi dacă se 
vor scoate din dregătorie, tot aceiaşi se află cu gândul. Iar cei ce se poartă afară 
de gândul cel cucernic, către cele dulci ale lumii sunt lesnicioşi şi nu le mai este 
lor nevoinţa pentru fapta bună. Ci, jugul lepădându-1, mai 

cu osârdie zidesc cele pe care de demult bine le-au risipit. Sunt asemenea ca 
o fecioară preacinstită care, fiind închisă în cămară, lepădând ruşinea, şi-ar strica 
simţurile şi cu neruşinare ar săvârşi cele necuvioase, nici de Dumnezeu temându- 
se, nici de oameni ruşinându-se. Dar pentru aceasta, de mâinile lui Dumnezeu nu 
vor scăpa, fiindcă venind ziua, va arăta lucrul fiecăruia şi în foc se va lămuri. 

41. Fericit este cel ce cu lucrul propovăduieşte fapta bună. Pentru că doar a 
grăi lucrurile faptei bune şi pe cele împotrivă a le lucra, nu mântuieşte. Precum 
nici cel ce vorbeşte pentru întreaga înţelepciune, dar lucrează cele rele, nu 
dobândeşte plată. 

42. Nu te sfărâma cu mintea văzând pe iubitorii de dulceţi săvârşind fără de 
frică cele dulci. Pentru că floarea lor de rea putoare este plină, iar a celor iubitori 



de fapte bune, strălucind întru lumină, este plină de bună mireasmă. Deci, rabdă 
întru fapta bună, ca şi de cei ce sunt împilaţi de dulceţile cele umede şi 
slăbănogite să fii lăudat. Că măcar, deşi la arătare aceasta nu voiesc să o facă, 
însă întru sine fericesc pe lucrătorii faptelor bune. 

43. Când vei vedea trupuri strălucind prin grijă spre dragoste urâtă, nu te 
minuna de aceasta, nici să te amăgească pe tine vopseala pielii, care, după puţin, 
în praf se risipeşte, ci cântă întru tine cu suspin, zicând: „Adu-ţi aminte, 
Doamne, că ţărână suntem. Omul ca iarba, zilele lui ca floarea câmpului, aşa va 
înflori. Că Duh a trecut printr-însul şi nu va mai fi şi nu se va mai cunoaşte încă 
locul său. Iar mila Domnului din veac şi până în veac spre cei ce se tem de 
Dânsul” (Psalmul 102, 14-17). Şi, cugetând aceasta, cu darul lui Dumnezeu nu 
vei mai fi dat vicleanului. 

44. Roagă-te Domnului cu durere, ca să-ţi dăruiască duhul întregii 
înţelepciuni, ca şi în nălucirile cele de noapte să scapi de vicleşugurile 
vicleanului, în ce chip s-ar vedea cineva pe sine alungat de o fiară sau de cineva 
cu făclie de foc şi fuge din casă în casă ca să nu fie ars de foc. 

45. Precum nu este cu putinţă a cumpăra cu bani învăţătura de carte sau 
vreun meşteşug, ci numai cu osteneală, aşa nu este cu putinţă a se face cineva 
monah fără de grijă şi fără de răbdarea cea dureroasă. 

46. Precum capul îl ai mai cinstit decât toate mădularele trupului tău, şi ori 
piatră, ori ciomag, ori sabie dacă se aduce asupra capului tău, pe celelalte 
mădulare ale trupului le întinzi înainte, vrând a uşura rana capului, ştiind că fără 
de acesta a trăi în această viaţă nu este cu putinţă, aşa să-ţi fie mai cinstită decât 
toate credinţa Sfintei şi Celei de o fiinţă Treimi, fiindcă fără de aceasta este cu 
neputinţă a trăi cineva viaţa cea adevărată. 

47. Cu toată inima ta nădăjduieşte spre Domnul şi de năpădirile făcătorului 
de rele cu lesnire vei scăpa. Că nu va trece cu vederea Domnul pe cei ce îi 
slujesc Lui. 

48. Poftea egipteanca să înşele pe iubitorul de Dumnezeu, Iosif, şi hrăneşte 
se silea către scopul cel urât (Facerea 39, 7). Iar tânărul îşi roura sufletul său cu 
pomenirea Atotţiitorului, ca să nu se ardă de focul fără?delegii. Şi îşi întărea 
simţurile ca să nu dea loc gân?durilor străine şi să se facă robit de o femeie 
necinstită. Şi, răbdând ispita, s-a făcut purtător de cunună şi împărat al Egiptului. 

49. Au socotit nelegiuiţii să se ridice în Babilon asupra sufletului cuvioasei 
Susana, ca să o pângărească. Dar ajutător având ea pe Dumnezeul Cel Preaînalt, 
pe 

aceştia cu lesnire i-a surpat. Şi sobor aducând asupra fericitei, precum ei 



socoteau, nu au cunoscut, deşerţii de minte, că întru dânsul aveau să primească 
hotărâre de moarte. Că nu se batjocoreşte Ochiul cel neadormit. 

50. în calea cea strâmtă şi necăjită să umblăm, fraţilor, ca, cinstiţi făcându- 
ne, să avem păzitor pe Dumnezeu. 

51. Mărgăritarele se păzesc totdeauna în cămările cele mai dinlăuntru. Iar 
felurile cele netrebnice se aruncă în uliţe ca nişte gunoaie. 

52. Dacă cineva, ocărându-te, ţi-ar zice relele pe care le-ai făcut, să te 
osândeşti pe tine mai mult decât pe altul. Că tu, de ale tale lucruri te-ai ruşinat, 
pe care de la altul, printr-un cuvânt gol nu rabzi să le auzi. Nu-1 face pe acela, cu 
îngrozirea mâniei, să tacă, ci pe tine te îndreaptă să nu mai faci rele, că eşti 
jefuitor al sufletului tău. 

53. De faptele cele nelegiuite te spală prin pocăinţă şi defăimarea 
ocărâtorului nu te va înfricoşa. 

54. Stai împotriva păcatului, o, lucrătorule al vieţii, şi nu te teme de venirea 
ispitei. Că nu va vătăma cercarea pe pătimitorul cel viteaz. 

55. Deci se cade ca noi, prin focul cel dumneze?iesc, să stăm împotrivă 
focului. Precum cărămida, fiind crudă, este neputincioasă şi moale, iar după ce 
se va uni cu focul şi arderea o va primi, se face zid focului şi îngrădire apei. Şi 
precum în cărămidă se ţine apa, tot aşa cuptorul ţine întru sine văpaia cea 
aprinsă. Şi acest cuptor s-a făcut din cărămidă. 

56. Fă-te şi tu tare în ispite şi în necazuri să stai împotriva dulceţilor înfocate. 
Ca nu, precum cărămida cea crudă, de picăturile ploii să te risipeşti şi statornicia 
ce ţi se pare că o ai să nu o ai. 

57. Nu ceea ce ţi se pare că lucrezi bine să socoteşti că este bună, ci cea 
mărturisită de bărbaţii bunei credinţe. 

58. Ascultă glasul Domnului, ca să îţi ajute ţie şi mâinile să le pună peste cei 
ce te necăjesc pe tine şi pe vrăjmaşii tăi să-i smerească. Ca nu, neascultându-L, 
să auzi: „Şi i-am lăsat să umble după dorinţele inimilor lor şi au mers după 
cugetele lor (Psalmul 80, 11). 

59. Nevoieşte-te ca să nu slujeşti voii tale, ci să te faci ascultător celor ce se 
tem de Domnul şi cu mila lui Dumnezeu vei sfărâma capul balaurului. Iar cât 
timp cu uşurinţă te laşi după voile tale, cunoaşte-te pe tine că stai departe de 
desăvârşire. Şi pe cât stai departe de desăvârşire, pe atât ai trebuinţă de certare şi 
învăţătură. 

60. Rabdă necazul întru Domnul, ca bucuria să te înconjoare pe tine. Rabdă 
osteneala, ca prearodită să afli plata. Că şi pietrarul tăind piatra, şi faurul bătând 
fierul, îşi iau plata. 

61. Cel ce fuge de război, nu va dobândi pradă. Şi cel ce fuge de certare nu 



va primi moştenire cu cei înţelepţi. 

62. Suie-te la înălţime şi vei vedea pe toate cele pământeşti smerite şi 
proaste. Iar de te vei pogorî dintru înălţime, de o căscioară văruită te vei minuna. 

63. Suie-te pe cunoştinţă, o, lucrătorule al bunei credinţe, şi, în loc de căruţă, 
pe sus te va purta şi de multe poticniri te va păzi. Că nu va lăsa pe îndrăgitorul ei 
să zică sau să lucreze ceva spre răsturnarea celor ce aud. 

64. Mireasmă a cunoştinţei în om este ca pe sine să se învinuiască totdeauna. 
Iar a celui ce se învinuieşte pe sine este a nu judeca pe altul, care întru aceleaşi 
greşeli a căzut. 

65. Doi robi, greşind, s-au închis în temniţă pentru aceleaşi greşeli. Deci, 
necunoscător este cel ce ocărăşte pe cel împreună rob cu el. 

66. De cel ce a căzut în ispită nu râde, osândindu-1. ci roagă-te neîncetat, ca 
să nu intri şi tu în ispită. Că cel ce de viforul gândurilor s-a întunecat la inimă şi 
s-a biruit de patimi, de om nu se ruşinează şi de Dumnezeu nu se teme. Dacă este 
stăpânitor, cu slobozenie lucrează cele rele, iar dacă este neputincios şi sărac, 
bizuindu-se răului nărav, cu neruşinare lucrează cele rele. 

67. Nu fi iubitor de dulceţi şi defăimător, ci ascultă pe sfinţitul cântător ce 
strigă: „Să învie Dumnezeu şi să se risipească vrăjmaşii Lui şi să fugă de la faţa 
Lui cei ce îl urăsc pe El. Cum piere fumul, să piară, cum se topeşte ceara de faţa 
focului, aşa să piară păcătoşii de la faţa lui Dumnezeu, iar drepţii să se 
veselească” (Psalmul 67, 1-3). 

68. Ţi-ai luat chilie, o, monahule? Roagă-te neîn?cetat cu inimă smerită, ca 
cei trei tineri în cuptorul cel cu foc, ca să nu te faci pe tine peşteră de tâlhari, 
săvâr?şind cele nelegiuite, şi ca să nu te ruşinezi în ziua Jude?căţii, când se vor 
descoperi cele ascunse ale oamenilor. 

69. Cel ce se leneveşte în vremea secerişului, casa lui va fi lipsită de 
îndestulare. Şi acum, cel ce nu ia aminte, la vremea plăţii va fi lipsit de 
mângâierea drepţilor. 

70. Veni-va vreme la noi, fraţilor, plină de frică şi de cutremur, când se vor 
descoperi cele ce am lucrat întru ascuns şi întru întuneric. Şi vai sufletului ce nu 
va avea pe Domnul ajutător! 

71. Veniţi, fraţilor iubitori de Hristos, să gândim la sfârşitul fiecăruia dintre 
noi, şi să vedem cum ne aflăm în viaţa aceasta deşartă. Că deşert este cel ce 
împreună 

cu cei deşerţi vieţuieşte, şi fericiţi sunt cei ce în această viaţă vor neguţători 
neguţătoria cea bună. 

72. Precum un om bogat, care în vreme de vânt bun îşi porneşte corabia, şi 



şade pe aşternut înalt, avându-şi ochiul aşteptând bucurie, iar bucătarii stau 
frumos, gătindu-i bucatele, şi ceata de ostaşi îl urmează, şi a venit asupra lui fără 
de veste, vifor, a tulburat marea, a sfărâmat corabia şi el, singur-singurel, de 
valuri a fost aruncat în ostrov nelocuit, plin de fiare, strigă şi se tânguieşte şi nu 
este cine să-l audă; îşi bate faţa sa, se sfărâmă cu tot trupul şi în tot ceasul îşi 
aşteaptă moartea, cel ce cu puţin mai înainte era mândru, iar acum se topeşte de 
foame şi de frică, şi se usucă de sete şi nu este cine să-l mângâie pe el, aşa şi noi, 
leneşii, pătimim pe uscat. Că, desfătându-ne în viaţa aceasta deşartă, a venit, 
deodată, moartea, a răpit pe cel leneş şi l-a aruncat în locuri înfricoşate unde se 
vor munci toţi păcătoşii, cei ce s-au lepădat veşnic de Stăpânul lor. 

73. Să socotim cu dinadinsul în ce fel de frică va fi cel ce va fi aruncat de 
valuri în locuri nelocuite, unde nu are nici o mângâiere de la cineva. Să socotim, 
drept aceea, în ce fel de frică va fi şi păcătosul aruncat în locul cel de muncă. 

74. Inima mea suspină şi ochii mei poftesc lacrimi, iar păcatul robeşte mintea 
mea, ca nu umilindu-mă, să mă rog Domnului cu amare lacrimi, ca să nu fiu 
aruncat întru întunericul cel mai dinafară. 

75. Cel ce ai izbăvit pe poporul Tău din mâna lui Faraon, şi din cuptorul cel 
de fier şi i-ai mântuit pe dânşii prin Marea Roşie, izbăveşte-ne şi pe noi de 
fărădelegile noastre, ca să aflăm har înaintea Ta, când vei vrea să judeci viii şi 
morţii. 

76. Până când este putere în noi, să slujim Domnului întru dreptatea inimii, 
ca în vremea necazului să-L aflăm pe El ajutător, izbăvindu-ne pe noi din mari 
primejdii. 

77. Pe cei ce îi slujesc Lui cu inimă curată, îi va slăvi cu slavă neasemuită, 
pentru că slava sfinţilor nu are sfârşit. 

78. Chitul a înghiţit pe Proorocul Iona din porunca lui Dumnezeu, şi ca într-o 
cămară oarecare se păzea în pântecele chitului. Afundatu-s-a capul lui întru 
despicături de munte şi l-a înconjurat pe el adâncul cel mai dinlăuntru. Pogorâtu- 
s-a în pământ, ale cărui zăvoare îi sunt încuietori veşnice. Şi acolo, rugându-se, 
striga aşa: Să se suie din stricăciune viaţa mea, Doamne, Dumnezeul meu”. A 
desfăcut rugăciunea adâncul, a tăiat aerul, s-a suit în ceruri şi a intrat în urechile 
Domnului. Iar, mai vârtos, însuşi Domnul, Cel ce pe toate le umple, nu a stat 
departe de robul Său cel adevărat. 

79. A poruncit Dumnezeu chitului şi a aruncat afară pe prooroc. Şi ca dintr-o 
corabie ieşind, a început propovăduirea (Iona 4, 4). 

80. Scrâşnesc păcătoşii cu dinţii asupra drepţilor. Ispitele vin asupră-le. Se 
încununează cuvioşii. Se ruşinează necredincioşii, care rele s-au sfătuit asupra 
sfinţilor lui Dumnezeu. 



81. Alungat era odinioară Ilie Tezviteanul de o femeie rea (II Regi 19, 2), şi 
Domnul prin pasăre a hrănit pe proorocul (III Regi 17, 6), iar peste cei păcătoşi a 
venit foamete cumplită. 

82. în căruţă de foc a fost înălţat Proorocul Ilie, iar Izabela cea fără de lege a 
fost aruncată pe pământ dintru înălţimea casei sale şi a fost mâncată de câini în 
uliţele cetăţii (IV Regi 9, 36). 

83. Aruncat-au cei fără de lege pe Proorocul Ieremia în groapa noroiului, 
nesuferind să audă cuvântul bunei credinţe. Auzit-a de îndrăzneala lor Abimeleh 
etiopianul, şi fiind alb cu sufletul şi cu credinţa strălucind, a mustrat pe împăratul 
pentru fărădelege, a luat stăpânire, a scos afară pe proorocul şi binecuvântare a 
dobândit (Ieremia 38, 6-13). 

84. Sosit-au pierzătorii la cei ce pierdeau de-a pururea pe proorocii lui 
Dumnezeu şi s-a dat poporul evreilor în mâinile vrăjmaşilor. Văzut-au vrăjmaşii 
pe proorocul lui Dumnezeu şi din butuci l-au dezlegat, daruri aducându-i, că îl 
vedeau pe el întru multă cucernicie. Că, precum cel ce poartă făclie luminează pe 
cei ce sunt de faţă, aşa este fapta bună totdeauna, laudă de-a pururea purtându-şi. 

85. Pentru cinstirea lui Dumnezeu, păgânii au aruncat pe Proorocul Daniil în 
groapa leilor, ca să fie mâncat (Daniil 6, 17), şi nu au cunoscut, nelegiuiţii, că 
aceasta o lucrează spre ruşinea lor. Iar Domnul, cu mâna lui Avacum şi prin 
înger sfânt, prânz a trimis robului Său celui adevărat. Iar fiarele sălbatice, văzând 
pe proorocul în mijlocul lor, plecându-se, i se închinau. Că puterea cerească a 
astupat gurile leilor, ca să nu vatăme pe drept. 

86. Au tras afară din mijlocul fiarelor pe proorocul şi din parte s-a mustrat 
păgânătatea lor, văzându-1 pe el ca pe un mire ce iese din cămară, cu faţa 
zâmbitoare şi cu slavă fiind luminat. 

87. în al doilea rând, după cuviinţă se îndoia neamul babilonienilor, că poate 
ei s-au plecat fiarelor sălbatice, ca să nu mai mănânce trupurile oamenilor. 
Fiindcă alesul lui Dumnezeu, stând şase zile în mijlocul celor şapte lei, nici o 
stricăciune nu a suferit. Iar în a 

şaptea zi a venit împăratul să plângă moartea dreptului şi, aplecându-se în 
groapă, l-a văzut pe el şezând în mijlocul leilor, ca un păstor în mijlocul oilor 
sale. Pentru aceasta, cu cuviinţă se îndoiau necredincioşii pentru mântuirea 
acestuia. Iar când s-au aruncat în groapa leilor vrăjmaşii dreptului, văzându-i pe 
ei rupându-se bucăţele şi oasele lor cu totul zdrobindu-se, foarte minunându-se, 
tare au strigat: „Mare eşti, Doamne, Dumnezeul lui Daniil! 

88. Cei trei tineri care erau împreună cu Azaria, neînchinându-se chipului de 
aur, tare legându-se, aruncaţi au fost în văpaia cea prea-aprinsă (Daniil 3, 20-22), 



iar focul nu a îndrăznit să le ardă pielea lor, ci, ieşind văpaia, a ars pe cei ce au 
făcut-o. 

89. Deci, acestea gândindu-le, o, adevăraţilor fraţi, să nu ne aflăm neiscusiţi 
în vremea ispitelor. Că prin răbdarea ispitelor se măresc de-a pururea iubitorii de 
Dumnezeu. 

90. Cât mai este întru noi tărie, să slujim Domnului cu frică şi cu inimă 
dreaptă şi cu voie bună; ca în vremea ispitei, ajutând neputinţei noastre, 
arătându-ne purtători de cununi, să ne ducă pe noi în împărăţia Lui. Amin. 

CUVINTE SFĂTUITOARE CĂTRE MONAHII DIN EGIPT 

Sfătuirea 1 

Slavă Ţie, Dumnezeule, Slavă Ţie. Şi iarăşi zic: Slavă Ţie Dumnezeule, Cel 
prealăudat şi preaînălţat în veci. Datori suntem a mulţumi totdeauna lui 
Dumnezeu, iubiţilor, Celui ce ne-a învrednicit pe noi sub jugul cel bun şi ne-a 
izbăvit de cele vremelnice şi stricăcioase. Voiesc a vă sluji cu cuvinte cu care 
darul a luminat mintea mea, şi voiesc să grăiesc nu cu cuvinte înţelepte, că eu 
sunt om prost şi prea de nimic. Dar, fiindcă cele ce se zic cu meşteşug filosofic 
nu sunt tuturor arătate şi, mai ales, celor ce nu s-au împărtăşit de filosofia cea 
lumească, pentru aceasta trebuie a da cuvânt luminat, pe care pot să-l înţeleagă 
cei ce îl citesc, după cum zice şi fericitul Apostol: „...dacă nu voi şti înţelesul 
cuvintelor, voi fi barbar pentru cel care vorbeşte, şi cel care vorbeşte barbar 
pentru mine” (I Corinteni 14, 11). însă cuvântul cel duhovnicesc poate să 
încredinţeze pe ai noştri, cei de o credinţă, şi fără de gramatică şi de ritorică 
(Galateni 6, 10). Şi bine este cuvântat Dumnezeu, Cel ce dă tuturor toate şi 
luminează pe fiecare spre cele de folos. Iar cum că mai presus de măsurile mele 
este 

aceasta ştiu prea bine, că scris este: Vreme este să taci şi vreme să grăieşti” 
(Eclesiastul 3, 7). 

Deci, ce fel de răspuns vom da în ziua Judecăţii, dacă nu vom ajuta după 
putere pe cei ce bolesc de neiscusinţă şi, mai ales, în vremea aceasta, când ei se 
viscolesc de învăţătura cea rea şi de sfătuirea cea nelegiuită? Că leul cel 
mâncător de sânge şi vrăjmaş al adevărului, nu încetează să amăgească pe cei ce 
nu prea iau aminte, nevrând să mănânce trupuri de oameni, ci se sârguieşte să 
tragă împreună cu sine în gheenă şi pe suflet (I Petru 5, 8). Pe câţi socotiţi că, 
după îndepăr?tarea de lume, iarăşi i-a supus patimilor celor de necinste? Pe câţi, 
după ce s-au însoţit cu frăţimea, i-a făcut răzvrătiţi şi străini de chipul 
monahicesc? Pentru aceasta se cuvine a nu ne da în lături, ci, frate pe frate 
ajutorându-se, să nu fim prinşi de cursele diavolului. Să zicem şi noi ca 
Apostolul: „Nu că de la noi înşine suntem destoinici să cugetăm ceva ca de la 



noi înşine, ci destoinicia noastră este de la Dumnezeu, Care ne-a împuternicit pe 
noi a-I sluji Lui, nevrednici fiind" (II Corinteni 3, 5). Iar vouă să vă dea Domnul, 
primind cuvântul, să daţi rod desăvârşit şi prea înmulţit, ca un 

pământ bun, întru dreptate, lui Hristos, Mântuitorului nostru, Căruia I se 
cuvine slava în veci. Amin. 

Sfătuirea a 2-a îndemnare spre buna credinţă 

Iubite, cu darul lui Dumnezeu eşti creştin. Deci păzeşte poruncile Domnului 
nostru Iisus Hristos şi te vei mântui, că scris este: „întru adevăr grăiesc, că nu 
este făţarnic Dumnezeu, ci întru tot neamul cel ce se teme de El şi lucrează 
dreptatea, este primit de Dânsul“ (Fapte 10, 34-35). Iar dacă voieşti să vii la 
viaţa cea mai cu dinadinsul a monahilor, ca şi pe cele mai bune să le dobândeşti, 
de nu vei pune în gândul tău că acum te-ai mutat din viaţa aceasta şi de nu vei 
socoti lumea aceasta şi slava ei ca o colibă pârlită, nu poţi să biruieşti patimile 
pământeşti şi poftele cele lumeşti, care cufundă pe oameni în pieirea trupului şi 
pierzare. Căci nemincinos este Cel ce a zis: Voieşte cineva să vină după Mine? 
Să se lepede de sine şi, ridicându-şi crucea sa, să-Mi urmeze Mie. Căci cel ce 
voieşte a-şi afla sufletul său, îl va pierde pe el, iar cel ce îl va pierde pe el pentru 
Mine, îl va afla pe el. Că ce-i va folosi omului de va dobândi toată lumea şi de 
sufletul său se va păgubi? Sau ce va da omul în schimb pentru sufletul său?” 
(Luca 9, 23-25). Căci nu este osteneală a pune temelie, ci a termina zidirea. Că 
pe cât se înalţă zidirea, pe atât mai multă osteneală dă celui ce zideşte, până la 
terminarea lucrului. Să auzim glasul cel mântuitor ce zice: „Că cine din voi 
vrând să zidească un turn, nu stă mai întâi şi-şi face socoteala cheltuielii dacă are 
cu ce să-l isprăvească? Ca nu cumva, punându-i temelia şi neputând să-l termine, 
toţi cei ce vor vedea să înceapă a-1 lua pe el în râs, zicând: Omul acesta a început 
să zidească, dar nu a putut isprăvi” (Luca 14, 28-30). 

Războiul ostaşilor este scurt, iar al monahului până la plecarea lui către 
Domnul. Pentru aceasta se cuvine a începe lucrarea cu toată sârguinţa, trezvirea 
şi răbdarea. Deci, iubite, dacă te apuci să junghii leul, apucă-1 cu tărie, ca nu 
cumva să sfărâme oasele tale ca pe un vas de lut. Şi dacă te vei arunca în mare, 
să nu te împuţinezi la suflet până când vei ieşi la uscat, ca să nu te pogori în 
adânc ca o piatră. Frate, dacă ai venit să te 

nevoieşti, fă-te treaz faţă de potrivnic, ca nu cumva, biruindu-te, să se bucure 
de tine şi în loc de cunună să iei cele împotrivă. 

Deci, cel ce voieşte să se facă monah, să fie gata ca să rabde vitejeşte, ca nu 
cumva, după ce a intrat el în monahism, să zică: „Nu am ştiut că aceasta mi se va 
întâmpla mie”. Iată, mai înainte ţi s-au făcut cunoscute acestea, ca şi tu să îţi 



pregăteşti gândul tău, ştiind că întru aceasta se va arăta cercarea ta. Pricepe ceea 
ce se zice, iubite, ca nu astăzi, înaintea uşilor fiind întrebat, să zici „toate le voi 
răbda”, iar mâine, prin cuvinte şi prin lucruri să te lepezi. Că îngerii lui 
Dumnezeu stau de faţă şi aud toate cele ce ies de pe buzele tale. Vezi, iubite, 
nimeni nu te sileşte pe tine şi dacă te făgăduieşti cu adevărat, vezi să nu minţi, că 
Domnul va pierde pe toţi cei ce grăiesc minciună. 

Deci, acestea se întâmplă celui ce se apropie de Dumnezeu. Mai întâi ispită, 
apoi necaz, apoi osteneală, trândăvie, goliciune, patimi, strâmtorare, defăimare, 
că întru acestea se arată răbdarea şi cercarea celor credin?cioşi. Şi întru acestea 
toate biruieşte cel ce s-a dat pe sine, cu toată inima, purtării de grijă a lui 
Dumnezeu şi rabdă voia Lui. Căci numai punerea înainte cea desăvâr?şită o cere 
de la noi Dumnezeu şi El ne va da putere şi biruinţă, după cum este scris: „Scut 
este tuturor celor ce nădăjduiesc spre Dânsul”. Şi iarăşi zice: „Aproape este 
Domnul de toţi cei ce-L cheamă pe El întru adevăr. Voia celor ce se tem de El o 
va face şi rugăciunea lor o va auzi şi-i va mântui pe dânşii” (Psalmul 144, 18- 
19). 



Unknown 


Vă rog, rugaţi-vă şi pentru noi, ca cele ce vrem să le zicem să ne dea nouă 
Dumnezeu a le face fără prihană. Căci nu sfătuim ca şi cei ce am ajuns la aceste 
măsuri, ci pe Domnul Iisus Hristos, Dătătorul şi 

Dăruitorul cuvintelor îl vom chema, începând a grăi cuvântul, ca împreună să 
ne folosim şi să folosim. Căci dacă cei ce se numesc pimentari, adică doctori, cu 
dinadinsul au cercetat rădăcinile şi felurile ierbilor şi în scris le-au dat, şi aceasta 
arată iconomia lui Dumnezeu cea preamare spre mângâierea celor ce bolesc cu 
trupul, oare nu cu mult mai vârtos suntem noi datori a descoperi comoara darului 
după dăruirea Lui? Fiindcă nu a scăpat de munci robul cel rău, care pentru 
lenevire a ascuns talantul domnului său. 

Dar cine nu va suspina pentru mine, care cu minciună am nume de monah? 
Şi cine nu va plânge pentru mine, cel ce am pierdut evlavia şi răbdarea? Şi ce voi 
face când mă va certa pe mine Stăpânul meu Hristos? Pentru aceea, vă rog, 
iubiţilor, rugaţi-vă pentru mine, neputinciosul rob, ca să mă izbăvesc de veacul 
acesta viclean de acum, şi darul Lui să-mi deschidă buzele spre slavoslovia 
Sfintei şi celei de o fiinţă Treimi, a Tatălui şi a Fiului şi a Sfântului Duh, că în 
mâna Lui suntem şi noi şi cuvintele noastre. Că El este Cel ce învaţă pe om 
cunoştinţa şi Lui I se cuvine slava, în veci. Amin. 

Sfătuirea a 3-a 

Către pustnicii începători 

Iubite, după ce te-ai lepădat de lume, de vei intra între fraţi şi te vei aşeza în 
chinovie şi voieşti să vieţuieşti împreună cu dânşii şi Domnului nostru Iisus 
Hristos să-I slujeşti şi vei vedea pe oarecare dintre fraţi umblând fără de 
rânduială sau grăind cele ce nu plac lui Dumnezeu, tu să nu iei aminte la dânşii, 
nici la cuvintele lor, ci lasă-i pe dânşii să grăiască întru ei. Căci 

cei ce grăiesc cele ce nu plac lui Dumnezeu, nu se tem de Domnul, ci aceştia, 
întru lenevire petrecând, gura lor în toată vremea grăieşte cele de mândrie. Iar tu, 
să ai pe Domnul înaintea ochilor tăi, că scris este în psalm: Văzut-am pe Domnul 
înaintea mea pururea, că de-a dreapta mea este ca să nu mă clatin” (Psalmul 15, 
8). Şi să nu te înveţe pe tine cumplitul şarpe a zice: „Că dacă aceştia sunt bătrâni 
şi petrec rău, ce voi face eu, fiind mai tânăr?”, ci ascultă pe Domnul, Care zice: 
„Mulţi sunt chemaţi, dar puţini aleşi” (Matei 20, 16). 



Deci, iubeşte să te mântuieşti, ca să fii unul din cei aleşi. Căci cei ce fac răul, 
ori în chinovie, ori în alt loc, aceştia sunt fiii vicleanului, care sunt asemenea 
neghinelor prin mijlocul grâului (Matei 13, 25). Deci, fă-te grâu, ca să te aduni în 
jitniţele Domnului, iar nu neghină, ca să te arzi în focul cel nestins. Să nu 
judecăm pe cineva, că nu ştim cum se află el în chilia lui sau ce fel de osteneală 
are către Dumnezeu; nici de vom vedea pe cineva râzând sau grăind. Pentru 
aceea se cuvine fiecăruia din noi a lua aminte la sine, că fiecare din noi pentru 
sine are să dea seamă lui Dumnezeu. 

Ia aminte cu toată inima la cântarea de psalmi şi la citirea Dumnezeieştilor 
Scripturi şi soarbe în sufletul tău grăsimea ce se face dintr-însele, ca un prunc ce 
suge ţâţa, că dintr-însele te vei învăţa plăţile faptelor bune şi va fi bucurie şi 
veselie inimii tale. Fă-te blând, ascultător şi înţelept. Blând ca un copil, care de 
te va sili să îi urmezi lui şi să-i săvârşeşti lucrul. Şi, tăcând, întoarce-te în chilia 
ta; tăcând cu buzele, iar cu inima rugându-te. Să fii ascultător, iar curăţia trupului 
tău să o păzeşti întru Domnul, ca pe un mărgăritar cinstit. 

Cu haine să nu te împodobeşti şi pentru părinţii bogaţi nu te înălţa. Că cel ce 
se laudă, întru Domnul să 

se laude" (I Corinteni 1, 31), căci „tot trupul este ca iarba şi toată slava lui ca 
floarea ierbii. Uscatu-s-a iarba şi floarea a căzut, iar cuvântul Domnului rămâne 
în veac” (I Petru 1, 24; Iacov 1, 10). Privirea să o ai în jos, iar sufletul în sus. Cu 
tânăr să nu-ţi câştigi îndrăzneală, iar cu femeie este de prisos a grăi. Cu copil nu 
înmulţi cuvintele, iar cu cei ce se îmbată, sau cu cei nesupuşi, sau cu 
batjocoritorii să nu te amesteci, ci fii întru frica lui Dumnezeu toată ziua, precum 
zice Apostolul: „întru înţelepciune umblaţi, răscumpărând vremea, că zilele rele 
sunt. Pentru aceasta nu fiţi fără de minte, ci pricepând care este voia lui 
Dumnezeu. Şi nu vă îmbătaţi de vin, întru care este pierzare, ci vă umpleţi de 
Duhul” (Efeseni 5, 15-18). Şi iarăşi: „Ca să se ruşineze potrivnicul, neavând nici 
un lucru rău a zice pentru voi”. 

Sfătuirea a 4-a 

Iubite, iată îţi pun înainte alt aşezământ întru Domnul, şi dacă îl vei păzi pe 
dânsul, mai pe urmă îţi va da veselie. Dacă, după ce te-ai lepădat de viaţa aceasta 
deşartă, vei intra în chinovie de mai mulţi fraţi, vrând să te faci monah, să nu te 
amăgească pe tine vrăjmaşul ca să ieşi din chinovie mai înainte de a lua sfânta 
îmbrăcă?minte monahicească. Dar nici mai pe urmă, că te vei căi mult, ci pune 
începuturi bune cu toată smerita cugetare. De ispitele ce vin asupra ta de la 
vrăjmaşul să nu te temi, ci rabdă, ca să dobândeşti fericirea, căci scris este: 
„Fericit bărbatul care rabdă ispită, căci, lămurit făcându-se, va lua cununa vieţii, 
pe care a făgăduit-o Domnul celor ce îl iubesc pe Dânsul” (Iacov 1, 12). 

Voieşti să nu fii stăpânit de ispite? Taie-ţi toată voia ta. Şi deşi ţi se pare că 
un lucru este bun, iar întâistătătorul tău întru Domnul zice că nu este bun, 
ascultă-1 pe el, întru Domnul. Că a te certa şi a urma socotelii tale este semn de 
cădere. Că dacă este cineva nou începător şi nu se supune, nume prea de ocară 
îşi câştigă lui, căci zice în psalm: „Slujiţi Domnului cu frică şi vă bucuraţi de El 
cu cutremur. Luaţi învăţătură, ca nu cumva să se mânie Domnul şi să pieriţi din 
calea cea dreaptă” (Psalmul 2, 11-12). 

Deci, cel ce iubeşte dreptatea nu va pieri, iar cel ce urăşte certarea, pe sine se 
păgubeşte. Că precum într-un vas de lut nu este cu putinţă a pune vin şi oţet, tot 
aşa nici fapta bună a vieţii monahiceşti nu poate locui împreună cu nepedepsirea. 
Să te înţelepţească pe tine Apostolul, care zice: „Ce învoire este între Hristos şi 
Veliar? Sau care împărtăşire are lumina cu întuneri?cul?” (II Corinteni 6, 14-15). 
Iubeşte desăvârşit întreaga înţelepciune, ca să se sălăşluiască întru tine Duhul lui 
Dumnezeu. Şi încă, după ce te vei învrednici de îmbrăcămintea vieţii 
monahiceşti, nici atunci nu te învoi cu gândurile, dacă voiesc să te despartă de 
frăţime, ca nu cumva, din tinereţile tale, să te înveţi călător şi nestatornic. 

Vezi să nu îţi pierzi evlavia care o aveai când ai intrat, ci ţine-o pe dânsa 
până la sfârşit. Iar hula şi jurământul, nici să nu se numească pe buzele tale, 
precum se cuvine sfinţilor (Efeseni 5, 3-4), ci să ai smerenie. La tot răspunsul tău 
să ai pe „iartă-mă”, ca să strici de la tine obiceiurile cele netrebnice ale lumii şi, 
petrecând cu bună plăcere Domnului, să ai laudă de la Dânsul. Şi după ce vei 
veni în chipul monahicesc, nu ai trebuinţă de aur, nici de argint, nici de podoabe, 
ci pe 

toate trimiţându-le înainte la cer, după porunca Mântuitorului nostru Iisus 
Hristos, îţi câştigă ţie acestea: credinţă, înfrânare, răbdare, smerită cugetare şi 
celelalte pe care Dumnezeu, din bunătatea Sa, ţi le va da ţie. 

Sfătuirea a 5-a Către pustnicii începători 

Dacă cineva a venit la viaţa monahicească din mare slavă a vieţii, să se 
păzească pe sine de dracul înaltei cugetări, ca să nu cadă în duhul mândriei şi al 
nesupunerii şi să se păgubească pe sine. Iubite, nu îţi este ţie aceasta ruşine, dacă 
eşti întru supunere pentru Domnul, nici dacă lucrezi cu mâinile tale lucrul cel 
bun. Că această mică strâmtorare şi necaz ce rabzi întru Domnul, ţi se face 
pricinuitoare de viaţa cea veşnică. Şi ce mai zic? Că precum cel ce schimbă o 
costandă pe milioane de talanţi de aur, aşa este toată strâmtorarea vieţii 
monahiceşti pe lângă necazul ce va să fie, care va întâmpina pe cei ce lucrează 
cele rele. 

Deci, dai lucruri mici şi ţi se dau mari. Trezveşte-te, iubite, ca un bun ostaş. 



Nu te lenevi de darul cel dintru tine, ca nu cumva amândouă să vină peste tine, 
adică: şi pe oameni să-i mâhneşti, care sunt părinţii cei după trup, şi lui 
Dumnezeu să nu-i placi, ci nevoieşte-te, ca şi cei ce te vor vedea pe tine să 
slăvească pe Dumnezeu pentru petrecerea ta cea bună (Matei 5, 16), căci scris 
este: Cei ce se tem de Domnul, Mă vor vedea şi se vor veseli”, şi iarăşi: „Pace 
multă este celor ce iubesc legea Ta şi nu le este lor sminteală”. Pentru aceasta, 
păzeşte-te de înalta cugetare şi Domnul va fi partea ta. Lui I se cuvine slava, în 
veci. Amin. 

Sfătuirea a 6-a 

Iubite, dacă pui începuturi bune, aşa să îţi săvâr?şeşti, cu bună plăcere, 
bătrâneţile tale şi vei fi ca un luminător ce luminează pe mulţi în calea 
Domnului. Iar dacă din pântece rău vei ieşi, rău îţi vei petrece viaţa ta. Pune dar 
temelie tare, ca să se scrie la înălţime lucrul tău. 

Frate, mai înainte de toate, de Dumnezeu teme-te şi pe Dânsul slăveşte-L cu 
toată inima ta, ca şi El să te slăvească pe tine împreună cu sfinţii Lui. Din 
tinereţile tale apucă-te de înţelepciunea cea prea blândă, şi să nu o laşi pe dânsa 
până la răsuflarea cea mai de pe urmă. Aceasta te va trage pe tine spre cărările 
dreptăţii, şi vei fi vas al alegerii din tinereţile tale, şi vei face cinstite bătrâneţile 
tale şi vei avea laude de la Dumnezeu şi oamenii vor mări pe Domnul pentru tine 
(Fapte 9, 15). 

Deci, dacă întâi-stătătorul te va da la ascultare vreunui frate, să nu zici în 
mintea ta: „Eu sunt fecior de părinţi mari şi străluciţi, iar acesta este fecior de 
părinţi neslăviţi şi cerşetori sau, de multe ori, şi din neam de rob se poate trage şi 
cum pot eu să mă supun acestuia? Că ocară îmi este mie de voi face aceasta. 
Căci cel ce gândeşte unele ca acestea, încă nu s-a dezbrăcat de omul cel vechi, 
care se strică întru poftele înşelăciunii (Efeseni 4, 22). Iar noi, iubite, ca cei ce de 
Dumnezeu suntem daţi fraţilor celor de un suflet spre slujbă, să răbdăm, ca să ne 
învrednicim libertăţii drepţilor, aducându-ne aminte de Stăpânul tuturor, Care a 
sărăcit pentru noi, fiind legat ca noi cu sărăcia, Aceluia să ne îmbogăţim (II 
Corinteni 8, 9). 

Iubite, supune-ţi grumazul sub jugul Lui. ca să afli odihnă sufletului tău, că 
scris este: „Necurat este 

înaintea Domnului tot cel înalt cu inima". Că Lui I se cuvine slava, în vecii 
vecilor. Amin. 

Sfătuirea a 7-a Către începători 

Pentru lucrul mâinilor nu te împuţina, că de multe ori te sfătuieşte pe tine 
gândul, zicând: „Niciodată nu vei putea învăţa rucodelia aceasta. Că eşti 



neputincios şi slab şi osteneala lucrului acestuia nu o vei putea purta desăvârşit. 
Că, iată, mădularele tale au început a pătimi de osteneală, că nu ai obişnuit a te 
osteni. Ci, întorcându-te, du-te de unde ai venit. Că şi acolo, dacă vei voi să te 
temi de Dumnezeu, te vei mântui”. Iar tu, ca un credincios, nu te slăbănogi de 
nişte gânduri ca acestea, ci aşteaptă pe Domnul, Cel ce te-a chemat pe tine la 
împărăţia şi bucuria Lui, căci El a zis: „Amin, amin zic vouă. Dacă veţi avea 
credinţă cât un grăunte de muştar, veţi zice muntelui acestuia «mută-te de aici 
dincolo», şi se va muta; şi nimic nu va fi vouă cu neputinţă (Matei 17,20). 

Deci şi noi, iubiţilor, să răbdăm, căci nu spre om am nădăjduit, care nu poate 
să mântuiască, ci spre Dumnezeu, Cel ce mântuieşte pe cei ce nădăjduiesc spre 
Dânsul, precum este scris: „Cei ce nădăjduiesc spre Domnul sunt ca muntele 
Sionului” (Psalmul 124, 1). Şi fericeşte Sfântul Duh pe cei ce nădăjduiesc spre 
Domnul, zicând: „Doamne, Dumnezeul puterilor, fericit este omul care 
nădăjduieşte spre Tine”. 

Mai întâi, rabdă, iubite, pentru Domnul. Oare, carte de ai fi învăţat, nu ai fi 
răbdat supărare? Iar dacă şi vreun meşteşug al lumii, nu ai fi răbdat osteneală? 
Oare, 

nu cu mult mai mult suntem datori să răbdăm toate pentru Domnul? Căci 
este scris: „Rodul muncii mâinilor tale vei mânca. Fericit eşti; bine-ţi va fi” 
(Psalmul 127, 3). Şi Apostolul porunceşte: „Cu mâinile voastre lucraţi lucrul cel 
bun, ca să aveţi ce da, din ostenelile voastre, şi celui ce are trebuinţă” (Efeseni 4, 
28). 

Deci, să ne sârguim cu toţii ca să ne izbăvim de păcatele noastre. Că de vom 
vrea, ne vom izbăvi, căci El a zis: „Cereţi şi se va da vouă. Că tot cel ce cere ia şi 
cel ce caută află şi celui ce bate i se va deschide (Matei 7, 7-8; Luca 11, 9). Că El 
este Cel ce a dăruit lumii comoara cea neîmpuţinată a pocăinţei. Lui I se cuvine 
slava, în veci. Amin. 

Sfătuirea a 8-a 

Iar pentru smintelile ce se întâmplă ştim pe Cel ce a zis: „Nu judecaţi, ca să 
nu fiţi judecaţi. Căci, cu judecata cu care judecaţi, veţi fi judecaţi, şi cu măsura 
cu care măsuraţi, vi se va măsura” (Matei 7, 1-2; Luca 6, 27) şi celelalte. Dar, ca 
să ai ajutoare în gând, adu-ţi aminte că dreptul Lot locuia în Sodoma, dar nu s-a 
dat după mândria şi înverşunarea lor (Facerea 19, 7). Pentru aceea s-a şi mântuit, 
precum este scris. Căci, cu vederea şi cu auzirea locuind dreptul între dânşii, din 
zi în zi sufletul lui cel drept cu nelegiuitele lucruri era muncit. Şi mai adaug, 
zicând: „Ştie Domnul a-i izbăvi pe cei credincioşi din ispite. Iar pe cei nedrepţi 
în ziua Jude?căţii a-i păzi ca să se muncească ”, şi celelalte. 

Deci, să nu avem astăzi înfrânare şi blândeţe, iar mâine neînfrânare şi 



mândrie; nu astăzi linişte, priveghere şi smerenie, iar mâine griji, somn fără de 
saţiu, 

nesupunere şi cele asemenea acestora; nu astăzi lepădare de lume, lepădare 
de lucmrile cele pământeşti, lepădare de patrie, de prieteni şi de părinţii cei după 
trup, pentru nădejdea cea spre Domnul, iar mâine ţară şi moştenire să căutăm, ca 
pe noi înşine întru multe rele să ne cufundăm. Că femeia lui Lot, întorcându-se 
înapoi, stâlp de sare s-a făcut (Facerea 19, 26). Pentru aceasta şi Domnul ne 
învaţă, zicând: „Nimeni, punându-şi mâna pe plug şi întorcându-se înapoi, nu va 
fi îndreptat întru împărăţia cerurilor (Luca 9, 62). 

Deci, să ai de-a pururea în minte ziua aceea întru care, dezbrăcându-te de 
toate, ai ieşit din lume, pentm Domnul, şi când erai înfocat cu frica lui 
Dumnezeu şi fierbeai cu Duhul către Domnul, iar scopul ţine-1 până la sfârşit: Că 
cel ce va răbda până la sfârşit, acela se va mântui” (Marcu 13, 13), ca să iei plata 
lucrării împreună cu viaţa veşnică, deoarece de Dumnezeu Cel adevărat te-ai 
apropiat şi pe toate le-ai defăimat, ca pe Hristos să-L dobândeşti. Căruia I se 
cuvine slava, în veci. Amin. 

Sfătuirea a 9-a Despre ascultare 

Pentru vreme nu te împuţina. Că unora le bagă în minte vrăjmaşul pofta spre 
chipul monahicesc înainte de vreme, ca, nesuferind fratele înmulţirea poftei, să 
fugă din locul cel de nevoinţă. Iar tu, iubite, ca cel ce te sârguieşti să-I placi lui 
Dumnezeu, îngăduieşte îndelung, fiindcă zice Apostolul: „Deşi poţi să te faci 
slobod, mai bine supune-te Şi caută la neamurile cele de demult şi vezi că sfinţii 
toţi prin îndelungă-îngăduinţă şi răbdare au dobândit făgăduinţele. Să ne 
îndemnăm şi noi înşine 

în fiecare zi, ca împreună moştenitori cu dânşii să ne aflăm întru împărăţia 
cerurilor. 

Patriarhul Iacov, oare nu paisprezece ani a slujit pentru Rahila lui Lavan 
Şirul în Mesopotamia, în arşiţa zilei şi în frigul nopţii? (Facerea 29, 17). 
Asemenea şi Iosif cel iubit, oare nu destui ani a fost rob în pământ străin? Căci 
scris este: „Iosif, fiind de şaptesprezece ani, păştea oile tatălui său împreună cu 
fraţii săi” (Facerea 37, 2). Şi iarăşi zice: „Şi era Iosif de treizeci de ani când a stat 
înaintea lui Faraon”. Asemenea şi Moise, sluga Domnului, patruzeci de ani a 
nemernicit în pământul lui Madiam, şi fiii lui Israel după patruzeci de ani au 
intrat în pământul făgăduinţei. La fel şi Daniil, bărbatul cel îmbunătăţit, 
împreună cu cei trei tineri, care, prin credinţă, cuptorul în rouă l-au prefăcut, au 
răbdat robie, necazuri şi defăimări în pământ străin, pentru aceea s-au şi mântuit. 

Iar noi, nici o mică pătimire nu răbdăm. Pentru că noi nu credem, răbdarea 



pleacă de la noi. Că la atâta mâhnire te-ai dat, ca şi cum ai fi pierdut un amanet 
străin, ca şi cum în robie te-ai fi dus. Dă-ţi osârdie întru Domnul şi 
îmbărbătează-te ca un credincios, ca nu cumva, din multa mâhnire să îţi pierzi 
puterile sufletului tău şi la urmă să te căieşti. Socoteşte, iubite, pe cei ce în 
izgoniri, în legături de fier şi întru amară robie sunt certaţi şi supune-te întâi- 
stătătorului tău, întru Domnul. Dacă şi omeneşte socoteşti robia care o rabzi 
pentru Domnul, apoi cine, fiind necinstit vreodată pentru împărat, nu va socoti 
mai mult laudă ocara aceea? Dar, de multe ori, vrei să zici că lucrul acesta are 
osteneală. Vai mie, păcătosului şi netrebnicului rob! Dacă oste?neală nu vrem să 
răbdăm pentru Domnul, pentru ce am mai ieşit din lume? 

Iubite, cine este vrednic şi fericit a pătimi pentru Cel ce a pătimit pentru 
dânsul? Nici lucruri nu dai, iubite, şi mari plăţi iei. însă de răbdare avem 
trebuinţă, ca, făcând voia lui Dumnezeu, să dobândim făgăduinţa Lui: „Că cel ce 
va răbda până în sfârşit, acela se va mântui” (Matei 10, 22). 

Sfătuirea a 10-a 

Iubite, nu te slăbănogi de gândurile ce vin asupra ta, că este început al 
nevoinţei. învaţă-te de la groapa de ploaie, căci când va ploua şi se va aduna apa 
în groapă, la început ea este tulburată. Iar cu cât zăboveşte, se face mai curată. 
Deci, iubite, nu te slăbănogi, că scris este: „Pâraiele fărădelegii m-au tulburat pe 
mine“. Şi în alt psalm zice: „Că s-a umplut de rele sufletul meu şi viaţa mea de 
iad s-a apropiat” (Psalmul 87, 3). Pentru aceea zice: „Domnul este ajutorul meu 
şi nu mă voi teme de ce-mi va face mie omul" (Psalmul 117, 6). 

Deci, când va veni în mintea ta vreun gând rău, strigă către Domnul cu 
lacrimi, zicând: „Doamne, curăţeşte-mă pe mine, păcătosul, şi mă iartă, 
Iubitorule de oameni, Doamne, şi surpă pe vicleanul de la mine!”. Căci 
cunoscător de inimi este Dumnezeu şi ştie gându?rile ce se fac din gândirea cea 
cu obicei rău şi cele ce ni se aduc din amăgirea dracilor. Şi aceasta cunoaşte-o, 
că pe cât te nevoieşti şi rabzi, slujind Domnului, pe atât se curăţă mintea ta şi 
gândurile; că a zis Domnul nostru Iisus Hristos: Orice mlădiţă care aduce roadă, 
o curăţeşte, ca mai multă roadă să aducă" (Ioan 15, 2); numai de voieşti să te 
mântuieşti; că Domnul iubeşte şi ajută celor ce se silesc a dobândi mântuirea. 

Auzi pildă asupra gândurilor urâte: Strugurii, când se culeg din vie şi se bagă 
în jgheab de se zdrobesc şi dau vinul ce se pune în vase, la început atât se umflă, 
ca de o văpaie prea mare şi prea iute înfierbântându-se, încât vasele plesnesc, 
nesuferind văpaia din umflătură. Tot aşa şi gândurile oamenilor când se vor muta 
din veacul acesta deşert şi din grija lui către cele cereşti. Că dracii, nesuferind 
râvna, în multe feluri tulbură mintea omului, amestecare tulbure vrând să-i 



pregătească lui, ca să afle vas nefolositor şi să-l sfărâme pe el, adică pe sufletul 
necredincios şi care se îndoieşte. Că dracii se aseamănă lupilor şi înconjură 
chiliile monahilor, căutând uşă deschisă, ca, sărind înlăuntru, să strice sufletul ce 
se pleacă lor. Iar dacă vor vedea uşa încuiată se duc; zic aceasta pentru sufletul 
cel întemeiat întru credinţă. 

Deci, nu te teme, nici nu te înfricoşa de viclenia lor, că a te vătăma nu pot, 
având tu ajutor pe Hristos, căci zice Apostolul: „Dumnezeu nu ne-a dat duhul 
temerii, ci al puterii şi al dragostei şi al înţelepciunii (II Timotei 1, 7). Şi iarăşi, 
însuşi Domnul zice ucenicilor: „Am văzut pe Satana ca un fulger căzând din cer. 
Iată, v-am dat putere să călcaţi peste şerpi şi peste scorpii, şi peste toată puterea 
vrăjmaşului, şi nimic nu vă va vătăma" (Luca 10, 18-19). Pentru aceea, iubite, 
îmbărbătează-te şi îndrăzneşte întru Dumnezeul tău, că în veac este mila Lui. 

Iar dacă ne-ar aduce aminte de părinţii trupeşti, să zicem către dânşii: 
„Strânge comori şi nu ştie cui le adună pe ele (Psalmul 38, 10); şi iarăşi: 
„împreună cu nebunul şi cu cel fără de minte vor pieri şi vor lăsa străinilor 
bogăţia lor" (Psalmul 48, 10), ca la mine să rămână vinovăţiile, iar la altul 
averile. Nu-mi este de folos aceasta, că este mare răutate. Pentru aceea, nici nu 

ne-am învăţat „a strânge comori pe pământ, unde molia şi rugina le pierde şi 
furii le sapă şi le fură” (Matei 6, 19), ci „unde este comoara ta, acolo va fi şi 
inima ta” (Matei 6, 29). însă bine este cuvântat Dumnezeu, Care ne-a dat nouă 
tărie împotriva nevăzuţilor vrăjmaşi. Lui I se cuvine slava, în vecii vecilor. 
Amin. 

Sfătuirea a 11-a 

Frate, nevoieşte-te ca un bun ostaş al lui Hristos, până încă mai ai vreme, 
ştiind că nu pentru cunună stricăcioasă îţi stă ţie înainte nevoinţa, ci pentru 
iertarea păcatelor şi pentru viaţa veşnică. Deci, câştigă-ţi smerită cugetare întru 
toate lucrurile tale, care este maica ascultării. Leapădă de la tine îndoiala 
sufletului şi îmbracă-te cu credinţă întru toate, ca, văzând Domnul osârdia 
sufletului tău, să te întărească pe tine în lucru. Urăşte foarte lenevirea şi cearta, 
împreună cu toată orânduiala cea rea şi cu zavistia, ca cel ce ai părăsit, pentru 
Domnul, pe părinţii cei trupeşti, pe prieteni şi averea. Că dacă dintru început vei 
înmulţi gândurile, vei avea osteneală şi pagubă. 

Deci, dacă ni se va întâmpla nouă cândva a ne osteni puţin pentru Domnul, 
sau şi mai presus de putere, să nu cârtim, căci cel ce cârteşte se arată pe sine că 
nu dintru a sa bună voinţă lucrează. Dar tu, ca un înţelept, nu te certa cu fraţii cei 
mai leneşi, nici nu râvni pe cei ce nu petrec întru frica lui Dumnezeu, ştiind cu 
dinadinsul că cel ce cade pe sine se zdrobeşte, iar cel ce biruieşte se 
încununează. însă nici nu te certa cu fratele tău, că nu ştii dacă nu cumva vreo 



patimă îl supără pe el, pe care tu n-o cunoşti şi pentru aceasta nu poate suferi. Ci 
se 

cuvine mai vârtos a pătimi cu el şi a-1 mângâia şi a nu-1 necăji, ca un 
nemilostiv. Tu nevoieşte-te, ştiind bine pentru cine ai plecat din lume. Că, iată, 
acum îţi stă înainte vreme potrivită de a aduna bogăţie nepieritoare, prin slujba şi 
aducerea de roadă către fraţi. 

Pentru aceea, iubite, dacă mături curtea din mijloc de gunoaie, mătură-ţi şi 
poftele lumeşti dinlăuntrul tău. Iar dacă scoţi cenuşa din bucătărie, cu multă 
smerită cugetare săvârşeşte-ţi lucrul, aducându-ţi aminte de proorocul ce zice: Că 
cenuşă am mâncat în loc de pâine şi băutura mea cu plângere am amestecat-o 
(Psalmul 101, 10). Şi ia aminte, iubite, deodată, la locul acesta stricăcios şi la 
văpaia cea veşnică ce va mânca de tot pe păcătoşi. Lăcrimează pentru cele ce ai 
păcătuit, încă şi pentru mine, păcătosul, ca lăsare de păcate să ne dăruiască nouă 
Domnul. Căruia I se cuvine slava, în veci. Amin. 

Sfătuirea a 12-a Despre neîngâmfare 

Frate, dacă, lepădându-te de viaţa aceasta deşartă, vei intra în chinovie de 
mai mulţi fraţi şi te va da egumenul altui monah ca să te înveţe nevoinţele 
faptelor bune, să nu răspunzi sau să faci cele împotrivă celui mai mare al tău, şi 
să gândeşti ceva din cele ce nu se cuvin şi să zici: „Eu am lăsat bogăţie, case, 
fraţi, slugi şi sluj?nice, şi toate le-am socotit gunoaie, ca pe Hristos să-L 
dobândesc. Iar acesta, nefiind stăpân al nimănui, de nevoie a venit la mănăstire şi 
acestuia să mă smeresc, şi la o prostime ca aceasta să fiu eu trimis? Au doară am 
venit aici leşinat de foame?”. Deci, să nu gândeşti 

acestea, iubite, că sunt pline de mândrie cuvintele acestea, ci pune în minte 
că Hristos, Stăpânul nostru al tuturor, pentru noi, pe Sine S-a smerit „ascultător 
făcându-Se până la moarte, şi încă moarte de cruce” (Filipeni 2, 8). „înţelege 
cele ce-ţi zic, căci Domnul îţi va da pricepere în toate (II Timotei 2, 7). 

Doi luptători au venit să se lupte împreună şi unul s-a îmbrăcat cu haină 
strălucită, iar celălalt cu haină sărăcăcioasă. Au doară haina cea strălucită o 
aduce luptătorul în vremea luptei? Oare, nu mai vârtos bărbăţia şi meşteşugul, 
împreună cu virtutea? Sau cum vom îndrăzni să cerem iertare păcatelor de la 
Dumnezeu, pentru greşelile noastre cele mai dinainte, când noi nu uităm 
petrecerea cea dintâi? Sau cum ne vom îmbrăca în omul cel nou, cel zidit după 
Dumnezeu, nedezbrăcându-ne de cel vechi, care se strică întru poftele amăgirii? 
(Efeseni 4, 22). Căci nu este cu putinţă pe cel vechi a-1 uni cu cel nou, fiindcă a 
zis Mântuitorul: „Nimeni nu pune un petic de postav nou la o haină veche, căci 
peticul acesta, ca umplutură, trage din haină şi se face o ruptură şi mai rea (Matei 



9, 16; Marcu 2, 2; Luca 5, 36). Şi iarăşi: „Nici nu pun oamenii vin nou în 
burdufuri vechi, ci pun vin nou în burdufuri noi şi amândouă se păstrează 
împreună” (Luca 5, 37- 38). Să nu te faci înţelept după omul cel vechi, că scris 
este: „Cel ce voieşte între voi a fi înţelept în veacul acesta, să se facă nebun, ca 
să fie înţelept. Că înţelepciunea lumii acesteia este nebunie înaintea lui 
Dumnezeu” (I Corinteni 3, 18-19). 

Deci, apucă-te de smerita cugetare, că scris este: „Cele înalte la oameni, 
urâciune sunt la Dumnezeu” (Luca 16, 15), ca toate împlinindu-le bine şi cu 
iscusinţă, să ai laudă înaintea lui Dumnezeu şi să moşteneşti 

cununa vieţii, care a făgăduit-o celor ce-L iubesc pe El. Că Lui I se cuvine 
slava, în vecii vecilor. Amin. 

Sfătuirea a 13-a Despre smerita cugetare 

Se cuvine ca şi cei ce vin la viaţă monahicească din viaţă săracă să nu cugete 
înalt, nici să se înalţe, ci să arate toată blândeţea şi smerita cugetare, aducându-şi 
aminte şi gândind la facerile de bine ale Domnului, din ce fel de strâmtorare a 
veacului acesta i-a smuls pe dânşii. Ca nu cumva, răspândindu-se cu mintea, să 
audă, ca nişte nemulţumitori, de la Făcătorul de bine, ceea ce este scris în psalm: 
„Omul în cinste fiind, n-a priceput; alăturatu-s-a dobitoacelor celor fără de minte 
şi s-a asemănat lor" (Psalmul 48, 21). 

Deci, iubiţilor, să slujim Domnului întru multă smerită cugetare, în toate 
zilele vieţii noastre, Celui „ce ridică de la pământ pe cel sărac şi înalţă din gunoi 
pe cel sărman“ (Psalmul 112, 7). Ca şi la sfârşit să ne învrednicească pe noi 
slavei celor blânzi şi smeriţi, că scris este: „Domnul răsplăteşte cu prisosinţă 
celor ce se mândresc”, şi iarăşi: „Domnul, celor mândri le stă împotrivă, iar celor 
smeriţi le dă dar" (I Petru 5, 5; Iacov 4, 6). Căruia I se cuvine slava, în veci. 
Amin. 

Sfătuirea a 14-a Pentru egumeni 

Frate, ţi s-a încredinţat vreun suflet? încinge mijlocul tău ca un bărbat, că nu 
mică nevoinţă a venit; 

lucru al sufletelor celor desăvârşite ai primit asupra ta. Deci, trezveşte-te 
foarte, că de multă luare aminte are trebuinţă lucrul, şi să nu-1 defaimi, ci întru 
toată sfinţenia să fie petrecerea voastră unii cu alţii. Ca nu cumva, prin neluare 
aminte, să semene pe ascuns ceva dintru ale sale vrăjmaşul, prin ascultarea celui 
supus. Că cel ce trece peste hotarele curăţiei şi ale întregii înţelepciuni, şi îşi cere 
ascultare după patima dulceţii sale, nu va fi nemuncit. Căci via lui este din 
Sodoma şi viţa lui din Gomora, căci zice Apostolul: „Cel ce dispreţuieşte 
(acestea), nu dispreţuieşte un om, ci pe Dumnezeu, Care v-a dat pe Duhul Său 



cel Sfânt” (I Tesaloniceni 4, 8). Şi nici cel ce ascultă un lucru ca acesta nu are 
laudă de la Dumnezeu, că nu a urmat lui Iosif, nici nu a râvnit fericitei Susana. 
Căci Iosif, fiind vândut rob egiptencei, nu s-a supus momelilor ei, nici îngrozirile 
morţii nu l-au înfricoşat pe iubitorul de Dumnezeu. Că uneori, momind pe tânăr, 
se făgăduia să îi dea daruri multe, iar el, neplecându-se, de multe ori şi cu moarte 
îl îngrozea şi cu munci. însă el nimic nu a cinstit mai mult decât întreaga 
înţelepciune şi, fiind supus întru toate, numai de aceasta s-a lepădat, punând 
semn al vieţii noastre. Asemenea şi fericita Susana a ales moartea, decât să 
greşească înaintea lui Dumnezeu. Deci, mare muncă îşi pregăteşte cel ce 
cleveteşte pe cel drept. Pentru aceasta şi Apostolul zice: Cu frică şi cu cutremur 
lucraţi mântuirea voastră” (Filipeni 2, 12). Căci foarte se împotriveşte vrăjmaşul 
celor ce împlinesc faptele bune, fiindcă este călcat de către cei credincioşi. 

Se cuvine celor mai mari să fie chipuri şi pilde celor mai mici, întru toată 
fapta bună, „ca să nu dăm pricină celor ce voiesc pricină (II Corinteni 11, 12). Că 
dacă noi vom fi nesupuşi şi neînfrânaţi, cum vom 

învăţa pe cei mai mici decât noi înfrânarea şi ascultarea? Dacă vom fi noi 
fără luare-aminte, sau mult vorbitori, sau neîntăriţi, cum îi vom învăţa pe cei mai 
mici decât noi curăţia şi îngăduirea, de vreme ce Domnul şi Mântuitorul nostru 
Iisus Hristos a zis: „Cel ce va face şi va învăţa, acesta mare se va chema întru 
împărăţia cerurilor”? (Matei 5, 19). Şi iarăşi, prin Apostolul, zice: „Fă-te pildă 
credincioşilor (I Timotei 4, 12). Dar îmi vei zice: „Dacă nu fac eu, nici fratelui 
meu să nu îi spun ceea ce îi este de folos?”. Eu îţi zic: Şi ce folos este, iubite, 
dacă noi, pe alţii sfătuindu-i, lucrăm cele împotrivă? Că Domnul zice prin 
proorocul: Vă voi judeca pe voi, pe fiecare după căile sale, zice Domnul 
Adonai” (Iezechiel 18, 30). Nu am făcut? Măcar de acum să nu ne mai lenevim 
de a face. Ne-am biruit? De acum să nu ne mai biruim; de acum înainte să ne 
întoarcem către Domnul. Iar pentru a învăţa unul pe altul şi a sfătui, poruncă 
avem de la Sfântul Duh: „Cel ce a întors păcătos de la rătăcirea lui, îşi va mântui 
sufletul din moarte şi va acoperi mulţime de păcate” (Iacov 5, 20). 

Pentru aceea dar, iubiţilor, nici noi nu se cuvine a judeca pe cei mai mari 
decât noi, că scris este: „Nu judecaţi, ca să nu fiţi judecaţi” (Matei 7, 1). Aveţi şi 
pildă de smerită cugetare, fraţilor, pe Proorocul Samuil, că nu s-a înălţat cu inima 
asupra lui Eli preotul, deşi a auzit cuvânt de la Dumnezeu pentru el (I Regi 3, 
12). Porunceşte şi Apostolul Petru, zicând: „Nu numai celor blânzi şi buni 
supuneţi-vă, ci şi celor îndărătnici şi cu rău nărav. Că aceasta este plăcută 
înaintea lui Dumnezeu, dacă cineva pentru ştiinţa lui Dumnezeu, suferă scârbe, 
pătimind cu nedreptate. Căci care laudă este dacă păcătuind şi pălmuindu-vă, 
răbdaţi? Ci, dacă 

făcând bine şi pătimind, răbdaţi, aceasta este plăcut înaintea lui Dumnezeu. 
Căci la aceasta aţi fost chemaţi, că şi Hristos a murit pentru noi, pildă lăsându-ne 
ca să păşim pe urmele Lui, Care păcat n-a făcut, nici nu s-a aflat vicleşug în gura 
Lui, şi Care, fiind ocărât, nu ocăra; pătimind, nu îngrozea, ci Se lăsa în voia 
Celui ce cu dreptate face judecăţi” (I Petru 2, 18-23). 

Deci, iubiţilor, să ne îngrijim de mântuirea noastră, fiind gata spre a împlini 
tot cuvântul pe care îl vom auzi, mai ales de la înainte-stătătorul nostru întru 
Domnul. Că precum apa stinge focul, aşa pocăinţa curată stinge mânia, şi 
iuţimea o întoarce. Şi să te plece pe tine la aceasta sutaşul din vremea lui Ilie, 
care, prin smerita cugetare îmblânzind pe proorocul, s-a mântuit de urgie (IV 
Regi 1, 13). Iubite, să ai ascultare la toate, întru Domnul, ca văzând Domnul 
smerenia inimii tale să te înalţe pe tine. Şi păzeşte cuvintele Lui, şi va fi cu tine 
Cel ce a zis: Unde sunt doi sau trei adunaţi în numele Meu, acolo sunt şi Eu în 
mijlocul lor” (Matei 18, 20). Lui I se cuvine slava, în veci. Amin. 

Sfătuirea a 15-a 

Câte puţin se zideşte cetatea şi cu ocârmuire se face războiul. Nu poate cel 
neiscusit ca cel iscusit să ţină arcul. Şi nu poate copilul să alerge întocmai ca 
bărbatul. Dacă vei pune pe copil sarcină mai presus de puterea lui, îl vei vătăma 
pe el. Şi dacă te vei lenevi a-1 certa pe el, va ieşi netrebnic. Aşa se cuvine şi noul 
începător a se ocârmui cu înţelepciune şi nu cu slavă deşartă a pune peste dânsul 
greutate, nici a nu lua aminte de sufletul lui. Ci, ca un înţelept, socoteşte cum 

te-ai supus celui mai mare al tău şi aşa, câte puţin, dă-i lui nevoinţa. Dar nici 
pentru patima iubirii de argint să sileşti pe frate la lucru, că Dumnezeu este 
cunoscător de inimi, ci ca cel ce de la Domnul nădăjduieşte a lua răsplătiri, 
învaţă-1 pe el nevoinţele faptelor bune şi petrecerea vieţii celei cinstite. 

Dacă după împlinirea privegherii şi a pravilei celei obişnuite vei voi să 
priveghezi singur, iar supusul tău va voi să doarmă puţin, dă-i lui odihnă. Că nu 
poate copilul să alerge, după cum mai sus s-a zis, deopotrivă cu cel desăvârşit. Şi 
dacă va fi neputincios cu trupul, nu îl lepăda pe el, ci împreună cu el osteneşte- 
te, îndelung răbdând pentru el, ca un înţelept lucrător de pământ ce îşi sădeşte 
sad bun în ţarina sa. Şi toată silinţa să îţi fie ca să pui trupul lui jertfă vie, 
bineplăcută înaintea lui Dumnezeu, ca să nu ne osândim împreună cu cei pe care 
îi învinuieşte Apostolul, zicând: „Având numai chip de bună credinţă, iar de 
puterea ei lepădându-se (II Timotei 3, 5). Deci, toată fapta bună învaţă-1 pe cel 
supus, că scris este: „Dacă vei scoate cinstit din netrebnic vei fi ca gura Mea ”, 

Dacă dascălii veacului acestuia nu se leapădă de greutăţile sufletelor 
pruncilor, nici nu fug de a petrece împreună cu copiii, pentru plata oamenilor, cu 



cât mai vârtos se cuvine ca cei desăvârşiţi să sufere pe cei neputincioşi, pentru 
Domnul, că scris este: „Aceasta zice Domnul: Fericit este acela care are sămânţă 
în Sion şi rudenie în Ierusalim (Isaia 31, 9). 

Şi tu, iubite, nu te lepăda de sufletul părintelui tău, care te-a născut pe tine 
întru Domnul, că zice Apostolul: Plecaţi-vă povăţuitorilor voştri şi vă supuneţi 
lor, că ei priveghează pentru sufletele voastre ca cei ce au să dea seama, ca să 
facă aceasta cu bucurie şi nu suspinând, 

căci aceasta nu v-ar fi de folos" (Evrei 13, 17). Pentru aceea zice în psalm: 
Certa-mă-va dreptul cu milă şi mă va mustra, iar untdelemnul păcătosului să nu 
ungă capul meu” (Psalmul 140, 5). Că cei ce suferă cu trupul îşi silesc firea lor a 
păzi toate cele pe care le poruncesc lor doctorii. Au nu cu mult mai vârtos se 
cuvine a ne supune noi celor ce li s-a încredinţat vindecarea sufletelor noastre? 
Să voim încă a ne învăţa şi poruncile Sfântului Duh. Că dacă tâlcuitorii lumii 
acesteia cu dinadinsul se silesc întru citirea înţelepciunii aceleia care nu este 
înţelepciune, cu cât mai vârtos se cuvine ca noi să cugetăm şi să învăţăm 
cuvintele lui Dumnezeu spre mântuirea sufletelor noastre. Şi fericeşte Duhul 
Sfânt pe cei ce cearcă mărturiile Lui, zicând: „Fericiţi cei ce păzesc poruncile 
Lui şi-l caută cu toată inima lor” (Psalmul 118, 2). Şi iarăşi, în alt psalm zice: 
Fericit este poporul care cunoaşte strigăt de bucurie (Psalmul 88, 15). Auzi şi pe 
Apostolul, zicând: „Toată învăţătura întâi se pare că nu are bucurie, ci mâhnire, 
iar mai pe urmă dă roada paşnică a dreptăţii celor ce întru dânsa s-au iscusit” 
(Evrei 12, 11). Căruia I se cuvine slava, în veci. Amin. 

Sfătuirea a 16-a învăţătoare 

Frate, te-ai învrednicit de sfânta îmbrăcăminte monahală? Nu te înălţa asupra 
celor ce au rămas pentru anul viitor. Şi să nu i se pară cuiva că a fi primul este 
faptă bună, ci a răbda până în sfârşit. Nici să nu ţi se pară, după ce ai luat chipul, 
a zice întru tine: „M-am izbăvit acum de osteneală”, ci acum cu mult mai mult te 

osteneşte la faptele bune, ca să nu te păgubeşti pe tine. Căci până acum, de 
multe ori şi de frica celui mai mare nu te-ai lenevit de mântuirea ta. Până acum ai 
fost în tulburarea cea mai dinafară, iar de acum înainte ai intrat în tulburarea cea 
mai dinlăuntru. Deci, să nu te leneveşti, ca să nu îţi pierzi ostenelile tale, ci ca să- 
ţi iei plata ta. 

De acum înainte se va arăta osteneala, sârguinţa, curăţenia şi şederea ta. De 
acum înainte se va arăta ce fel de cale pofteşti, ori cea lată şi desfătată, care duce 
la pieire, ori cea strâmtă şi necăjită, care duce la viaţa cea veşnică. Şi pe calea 
cea lată sunt aceştia: mintea cea rea, îngrijirile, îndrăcirea pântecelui, beţia, 
curvia, înverşu?narea, vrajba, mânia, îngâmfarea, nestatornicia şi cele asemenea 



acestora, cărora le urmează: necredinţa, neplecarea, nesupunerea. Iar cea mai de 
pe urmă decât toate este deznădejdea. Cel ce petrece întru aceasta s-a rătăcit din 
calea adevărului, făcându-se pricinuitor de pieirea sa. Iar în calea cea strâmtă şi 
necăjită sunt acestea: liniştea, înfrânarea, întreaga înţelepciune, dragostea, 
răbdarea, bucuria, pacea, smerita cugetare şi cele asemenea acestora, cărora le 
urmează viaţa cea fără de moarte. 

Deci, iubite, cunoscând cele ascunse în calea cea lată şi desfătată, 
depărtează-te de dânsa, ca să ajungi la viaţa cea veşnică. Şi dacă din tinereţile 
tale vei umbla pe calea dreptăţii, şi ieşirea ta va fi cu pace. Iar dacă vei începe de 
acum a călători cu desfătare, mai pe urmă te vei chinui cu amar. Dacă vei vedea 
pe cei ce întru nefrica lui Dumnezeu petrec, cu trupul graşi şi sănătoşi, să nu 
râvneşti lucrurile nefricii de Dumnezeu. Că ce este mai bun? A te desfăta în 
puţine zile şi pofta trupului a o face şi a te lipsi de viaţa cea veşnică, sau a te lipsi 
puţină vreme şi apoi a scăpa de munca cea veşnică? 

Foarte păzeşte-te pe tine de îndrăzneală, ca nu cumva să te robeşti de multa 
vorbire şi de neruşinare şi să te faci pe tine bucurie dracilor, iar mai pe urmă să te 
arunce pe tine afară de frăţime. Nu atâta vatămă măgarii sălbatici grâul, pe cât 
vatămă îndrăzneala ostenelile monahilor. 

Deci, încinge-te pe tine cu evlavia şi cu smerita cugetare şi cu răbdarea întru 
suferirea adevărului. Sfătuieşte-te pe tine şi te îndeamnă, zicând: „Deşi chipul 
monahal l-am luat, dar obiceiurile monahului încă nu le-am învăţat”. Fiindcă 
întru acestea petrece smerita cugetare a ta. Şi şezând în liniştea chiliei, adună-ţi 
gândurile şi spune inimii tale: „Omule, au nu ai lăsat lumea şi pe părinţii cei 
trupeşti, şi pe prieteni, şi cetatea, şi patria şi bogăţia, Domnul ajutându-ţi ţie? Şi 
ce folos îţi este dacă, venind aici să te mântuieşti, lucrezi cele împotrivă şi 
păcătuieşti înaintea Domnului? Numai cu nume deşert te-ai îmbrăcat, ca să fii 
lăudat de cei cunoscuţi şi să zică: «Fericit este cutare, că a urât lumea aceasta şi 
slava ei şi înşelăciunile ei şi nu se mai îngrijeşte de cele pământeşti, căci a fugit 
şi s-a făcut monah». Şi, iată, tu aici nu petreci ca monahii”. 

Oare, ce ruşine ne va ajunge pe noi, dacă cei ce ne fericesc acum ne vor 
întrece în împărăţia cerurilor? Oare, câtă frică şi cutremur ne va întâmpina pe 
noi, când vom fi cuprinşi de un plâns amar, dacă cei ce ne fericesc pe noi acum 
şi ni se închină şi zic: „Rugaţi-vă pentru noi, păcătoşii, robi ai lui Hristos!”, se 
vor afla întru odihnă, iar noi întru strâmtorări, pentru păcatele noastre? Pentru 
aceea, iubiţilor, să ne trezvim spre Domnul cât avem vreme şi să nu ne 
răspândim cu înşelăciunea veacului acestuia, că lumea aceasta trece şi pofta ei. 
Iar cel ce face voia lui Dumnezeu petrece în veci" (I Ioan 2, 17). Deci, toate 
lucrurile lumeşti care 

împiedică mintea de la cugetarea la Dumnezeu, să le defăimăm, căci pe tărie 
şi frumuseţe le întâmpină bătrâneţile şi neputinţa. Iar pe slavă şi pe bogăţie le 
risipeşte moartea şi stricăciunea; căci dreptatea rămâne în veac. 

Deci, nevoieşte-te bine, iubite, căci locul de nevoinţă este deschis tuturor. Şi 
Dătătorul de nevoinţă zice, prin Apostolul: „Aşa alergaţi ca să ajungeţi. Şi 
oricine se nevoieşte, de toate se înfrânează" (I Corinteni 9, 24- 25). Şi iarăşi zice: 
„Nimeni, ostăşindu-se, nu se împleticeşte cu neguţătoriile vieţii, ca să placă 
voievodului. Iar dacă şi ar pătimi cineva, nu se încununează, de nu va pătimi 
după lege” (II Timotei 2, 4-5). Iar Dumnezeu şi Tatăl Domnului nostru Iisus 
Hristos să ne dea nouă duhul puterii, al înţelepciunii şi al răbdării, ca să îi slujim 
Lui în toate zilele vieţii noastre. Căruia I se cuvine slava, în veci. Amin. 

Sfătuirea a 17-a Despre iubirea de sine şi amăgirea cea deşartă 

Frate, de ce te rătăceşti, fiind îndemnat de diavolul, să treci peste trepte, întru 
care nu te vei folosi, punându-ţi cinste împrejurul tău? Auzi pe Apostolul, 
zicând: „Nu cel ce pe sine se laudă acela este iscusit, ci pe care Domnul îl va 
lăuda” (II Corinteni 10, 18). Auzi încă şi pe Domnul, zicând: „Cum puteţi voi să 
credeţi, slavă de la oameni primind şi slava de la Dumnezeu nu o căutaţi?” (Ioan 
5, 44). Deci, vino-ţi în fire, iubite, şi gândeşte-te pentru ce pricină te-ai lepădat 
de viaţa cea deşartă, de diavolul şi de mândria lui, şi încetează a 

gândi cele lumeşti. Oare nu ştii că dacă vei defăima pe aproapele tău lucrezi 
păcatul iubirii de sine şi al deşartei amăgiri? Şi gândeşte: Acum ai sporit şi eşti 
mai mare peste fratele tău, dar întru aceasta ai sporit prin ceartă, pentm că nu 
voieşti să te smereşti fratelui tău! 

Vezi, frate, ca nu cumva vrând să fii înaintea fratelui tău, să te afli mai mic în 
veacul ce va să fie, şi atunci vei auzi ceea ce a auzit bogatul iubitor de slavă, care 
se ardea în focul cel nestins: „Adu-ţi aminte că ţi-ai luat cele bune în viaţa ta“ 
(Luca 16, 25), căci scris este: „Cele înalte la oameni, urâte sunt la Dumnezeu” 
(Luca 16, 15). Oare, ai uitat pe Cel ce zice: „Cel ce vrea să fie între voi mai 
mare, să vă fie vouă slujitor. Şi care va voi să fie întâiul, să vă fie vouă slugă“? 
(Matei 20, 26-27). Socoteşte că ai murit lumii şi viaţa ta este ascunsă întru 
Hristos. „Iar când Hristos, Care este viaţa voastră, Se va arăta, atunci şi voi 
împreună cu El vă veţi arăta întru slavă” (Coloseni 3, 3-4). 

Deci, nu iubi slava oamenilor, că nu rămâne cu tine în veac, după cel ce zice: 
Tot trupul este ca iarba, şi toată slava lui este ca floarea ierbii 44 (I Petru 1, 24). 
însă mai fericit este cel ce este numărat între oamenii desăvârşiţi, „fiindcă cele 
văzute sunt vremelnice, iar cele nevăzute veşnice” (II Corinteni 4, 18). Căci dacă 
încă te robeşti de înţelegerea cea pământească, deşartă este toată osteneala: Căci 



nimeni nu poate să slujească la doi domni" (Matei 6, 24; Luca 16, 13). 

Deci, leapădă, iubite, jugul vrăjmaşului şi toată mândria lui şi supune-ţi 
grumazul tău sub jugul dulcelui Stăpân, al Domnului şi Mântuitorului nostru 
Iisus Hristos, căci El a zis: „Cel ce se smereşte pe sine, se va înălţa" (Matei 23, 
12); şi iarăşi: „Dumnezeu le stă împotrivă mândrilor, iar smeriţilor le dă har 
(Iacov 4, 6). 

Deci, să ne temem, iubiţilor, ca nu cumva să zică şi către noi: „Au iubit slava 
oamenilor mai mult decât slava lui Dumnezeu” (Ioan 12, 43). Cămia I se cuvine 
slava, în veci. Amin. 

Sfătuirea a 18-a 

Frate, când îţi zice ţie fratele noaptea ca să te scoli la slavoslovia lui Hristos, 
scoală-te cu osârdie, ca şi cel mai leneş, văzând osârdia ta, să-şi deştepte sufletul 
său spre trezvire, după cel ce zice: „Deschis-am ochii mei dis-de-dimineaţă, ca 
să cuget la cuvintele Tale” (Psal?mul 118, 148); şi iarăşi: „în miezul nopţii m-am 
sculat ca să mă mărturisesc Ţie, spre judecăţile dreptăţii Tale” (Psalmul 118, 62). 
Iar dacă se va întâmpla a te cufunda într-un somn adânc, după aceasta nu te 
îngreuia să te scoli la rugăciune, ştiind că, precum cei ce se duc la rele pentru un 
pas şi un cuvânt deşert vor da răspuns în ziua judecăţii (Matei 12, 36), aşa şi 
pentru un cuvânt şi un pas bun plată va lua cel ce aleargă la lucrul cel bun. Deci, 
să nu te leneveşti, ci scoală-te! Şi nu zice întru tine: „Acum s-a isprăvit slujba şi 
eu unde să mă duc?”, că acesta este cuvântul celor leneşi. Ci mai bine scoală-te, 
aruncând de la tine aşternutul şi, dintr-o dată, întinzându-ţi mâinile către 
Dumnezeu şi închinându-te la Tronul darului, deschide-ţi chilia şi aleargă la 
slujbă, ca cel ce ai pătimit silă şi ca o căprioară ce scapă de cursă. Măcar deşi 
numai rugăciunea cea mai de pe urmă de o vei apuca, să nu te leneveşti, ci 
scoală-te. Că poţi după ieşirea din biserică să-ţi împlineşti psalmii în chilia ta, pe 
care i-a furişat nălucirea dracilor. Nici pricină de lenevire să nu pui: „că-i 
mgăciunea cea mai de pe 

urmă”, iubite, şi că mâine vei fi mai pregătit la lucrul Domnului, că dacă o 
vei lăsa, afară de nevoie sau boală, vei auzi cuvântul cel zis în psalm: „Adormit- 
a cu somnul său şi nu a aflat nimic” (Psalmul 75, 5). 

Cunoaşte şi aceasta, iubite: că pe cât îşi încălzeşte cineva rău trupul său, pe 
atât înmulţeşte întru dânsul patimile, iar sufletul, fiind îngreuiat cu totul de 
obiceiul cel rău al trupului, se face neroditor. Pentru aceea zice Mântuitorul: „Să 
nu se îngreuieze inimile voastre de mâncare şi de băutură şi de grijile vieţii” 
(Luca 21, 34). Pentru care şi Apostolul zice: „îmi muncesc trupul meu şi îl 
robesc, ca nu cumva altora propovăduind, eu însumi să mă fac netrebnic” (I 



Corinteni 9, 27). Iar dacă se va sili cineva la lucrul Domnului, atunci şi trupul se 
face mai sănătos, iar sufletul străluceşte. Că precum un luptător se îndeletniceşte 
cu dinadinsul la iscusinţa trupului, ca să-şi potrivească trupul spre iscusinţa 
luptei, aşa şi nevoitorul cel binecredincios este dator a se iscusi la tot lucrul bun, 
de vreme ce Apostolul zice: „Şi te 

iscuseşte pe tine întru buna credinţă. Căci iscusinţa trupească puţină vreme 
este folositoare, dar dreapta credinţă întru toate este folositoare, fiindcă are 
făgăduinţa vieţii de acum şi a celei ce va să vină” (I Timotei 4, 7-8). Iar Domnul 
să ridice sufletele noastre spre frica Sa. Căruia I se cuvine slava, în veci. Amin. 
Sfătuirea a 19-a 

Să luăm în minte, iubiţilor, pe cei ce stau înaintea împăratului pământesc şi 
slujesc scaunului stricăcios, cum stau cu toată ştiinţa şi frica înaintea împăratului 
lor. Au nu cu mult mai vârtos noi, ca nişte credincioşi, 

suntem noi datori să stăm înaintea cerescului împărat, cu frică şi cu cutremur 
şi cu toată cinstea? Pentru aceea socotesc, iubiţilor, că nu este bine a privi cu 
ochi obraz?nici la Tainele ce stau înainte, ale Trupului şi Sângelui Domnului şi 
Mântuitorului nostru Iisus Hristos, ci să ne plece pe noi Dumnezeiasca Scriptură, 
care zice: Cutre?murat făcându-se Moise, nu îndrăznea să privească (Fapte 7, 32; 
Ieşirea 3, 6), căci scris este: „Pe cei ce Mă slăvesc pe Mine îi voi slăvi, iar cel ce 
Mă defaimă pe Mine se va necinsti Că tu priveşti ca un om, iar El, ca un 
Dumnezeu, ştie adâncurile inimii tale şi gândurile tale mai înainte le vede: „Nu 
este nici o făptură nearătată înaintea Lui” (Evrei 4, 13). Şi cum mai îndrăzneşti 
să laşi slujba şi să ieşi mai înainte de sfârşit, afară de mare nevoie? Oare, de te-ar 
fi chemat la cina unui bărbat bogat, ai fi îndrăznit să te ridici din mijlocul 
mesenilor şi să te duci acasă? Oare, nu ai fi rămas până ce s-ar fi sculat toţi? 

Deci, să ne temem, iubiţilor, că scris este: „Bleste?mat este cel ce face lucrul 
Domnului cu lenevire (Ieremia 48, 10). Drept aceea, să ne sârguim în acest veac 
mic şi viclean a bineplăcea Domnului, ca să moştenim împărăţia cea veşnică. Că 
El este Sfântul ce întru sfinţi Se odihneşte şi celor mici la suflet le dă îndelungă- 
răbdare. Căruia I se cuvine slava, în vecii vecilor. Amin. 

Sfătuirea a 20-a 

Despre deosebirea dormitărilor 

Precum socotesc, fraţilor, trei sunt dormitările care supără pe om noaptea. 
Prima se întâmplă a fi adusă din lucrarea vicleanului, când începe cântarea; dar 
nu poate 

nimic fără de trândăvia fratelui. însă mai cumplit îl va supăra dacă este 
îngreuiat stomacul cu mâncări şi cu băuturi. Cea de-a doua se aduce pe la 



mijlocul slujbei dintru a sa lenevire, când nu voieşte să stea până la sfârşitul 
pravilei, ci la mijlocul pravilei va dori să lase pe cei ce cântă şi să se ducă la 
aşternutul său. Iar a treia se întâmplă a se aduce după fire, adică după împlinirea 
pravilei adunării obişnuite. Pentru aceasta se cuvine a fi îndelung-răbdător spre 
cei mai neputincioşi, ca să nu se facă sfatul vrăjmaşului. 

Tu dar, frate, nu te lenevi de a te trezi întru toate. Au nu ai auzit că de multe 
ori fiind chemat Samuil proorocul, niciodată nu s-a lenevit a se scula, deşi era 
copilaş? (I Regi 3, 4-7). Deci, când stai în mijlocul fraţilor, ori deosebi, la 
slavoslovia Mântuitorului nostru Iisus Hristos şi te va supăra pe tine prima 
dormitare, cunoscând, împotriveşte-te ei, ca nu cumva, lenevindu-te, să te 
întoarcă pe tine deşert la aşternutul tău, ci rabdă vitejeşte, măcar de te-ar şi trânti 
o dată şi de două ori, să nu te mişti din locul tău şi vei afla mare folos. Căci se 
aseamănă patima somnului celui fără de saţiu îndrăcirii pântecelui. Şi dacă se va 
obişnui cineva a mânca mult, mult îi cere şi firea, iar dacă se va obişnui la 
înfrânare, nu cere a mânca mult. 

Pune în gândul tău pe pescari, căci toată noaptea o petrec priveghind, 
răbdând pentru lucrul lor. Iar dacă cineva dintre dânşii, cu somnul îngreuindu-se 
şi lenevindu-se, ar dormi, după ce se scoală din somn se vede pe sine că nu a 
prins nimic, însă îndestulaţi pe cei ce au privegheat şi s-au trezvit. Atunci începe 
a se căi întru sine şi a zice: „Vai mie, păcătosului, negrijuliului şi leneşului! Că, 
lenevindu-mă, am adormit. Fiindcă şi eu aş fi putut să prind, ca şi prietenii mei, 
şi să am din 

destul. Ci, de vreme ce acum m-am lenevit, iată mă duc lipsit la casa mea, 
neavând nimic în mâinile mele!”, căci zice: „Adormit-au cu somnul lor şi nu au 
aflat nimic (Psalmul 75, 5). 

Pune în gândul tău, iubite, şi pe olari şi pe cei ce folosesc meşteşugul 
fierarilor şi vei afla acolo osteneală fără măsură şi foarte multă priveghere şi 
răbdare. Iar noi, nici de fum şi nici de praf nu suntem necăjiţi, nici altceva din 
cele asemenea nu răbdăm, ci stăm în loc curat, sfinţit, înaintea Domnului, întru 
cinste şi în multă pace, în bucurie duhovnicească şi bună nădejde, şi pentru ce ne 
trândăvim, iubiţilor? Că ce este vremea noastră pe pământ? Iată, proorocul 
strigă: Omul deşertăciunii s-a asemănat, zilele lui ca umbra trec (Psalmul 143, 
4). 

Deci, nu urma mie, leneşului, cel ce am pierdut răbdarea, ştiind cu dinadinsul 
că cel ce se trezveşte, acela câştigă, iar cel ce se leneveşte, se păgubeşte. Că 
fiecare din noi va da răspuns înaintea lui Dumnezeu. Eu ştiu că fără de răspuns 
sunt din lucruri, că am rămas întru aceeaşi lenevie, pe alţii sfătuindu-i. 

Pentru aceea, vă rog pe voi, credincioşilor robi ai Mântuitorului, ca să rugaţi 



pentru mine, păcătosul, pe Mântuitorul nostru Hristos, împăratul puterilor celor 
de sus, ca să şteargă mulţimea păcatelor mele, după mulţimea îndurărilor Sale, şi 
să mă mântuiască întru împărăţia Sa cea cerească. 

Nu socotiţi ca pe un câştig somnul şi odihna trupului, căci câştig şi odihnă 
este a se sili pe sine cineva la lucrul Domnului totdeauna. Deci, să ne silim pe 
noi înşine, iubiţilor, ca, venind Domnul, să ne afle priveghind şi să ne 
învrednicească fericirii Sale, căci El a zis: „Fericiţi sunt robii aceia pe care, 
venind Domnul 

125 

lor, îi va afla priveghind”. Unii pe alţii să ne îndemnăm, iubiţilor, unii pe alţii 
să ne sfătuim întru frica Domnului, unii altora să deşteptăm osârdia spre 
slavoslovia Domnului nostru Iisus Hristos, ca şi El să ne învieze pe noi împreună 
cu toţi cei ce au iubit arătarea Lui (II Timotei 4, 8), şi să ne pună pe noi de-a 
dreapta Sa, întru împărăţia Sa. Căruia I se cuvine slava, în veci. Amin. 

Sfătuirea a 21-a 

Dacă ar veni vreun frate la viaţă monahală din orice fel de pricină, de nu se 
va trezvi, îndată şi numai?decât îl înghite pe el diavolul. Că începe vicleanul a-1 
sfătui pe el şi a zice: „Ce voieşti acum? Să te osteneşti la fapte bune, să te 
trudeşti şi să te ticăloşeşti, când nu este răsplătire? Au doară din bunăvoia ta ai 
venit la viaţa monahală? Mi se pare că ţi s-a întâmplat lucrul acesta şi de nevoie 
te-ai făcut monah, fiindcă niciodată tu nu aveai de gând să te faci monah. Deci, 
nu voi acum să te ticăloşeşti în zadar, că nu îţi va răsplăti ţie Dumnezeu pentru 
aceasta”. Acestea sfătuieşte vrăjmaşul pe frate, vrând să-l arunce în adâncul 
deznădăjduirii. 

Deci, atunci, fratele, nesocotind întru sine facerile de bine ale Domnului, se 
dă pe sine deznădăjduirii, fiind orbit la minte. Atunci începe fratele a petrece în 
lenevire şi în nefrică, a se împotrivi şi celor mici şi celor mari şi a dormi fără de 
saţiu. De a făcut vreun bine cândva, se căieşte, ca pe o pagubă socotindu-1, 
întrucât adeseori cârteşte şi se tânguieşte pe sine. Şi, în scurt, se dă pe sine 
pieirii. Şi în loc de a-şi împlini datoria, ostenindu-se mai mult la faptele bune, el 
lucrează cele împotrivă, nesocotind întru sine facerile de bine ale Domnului, şi a 



Unknown 

zice: „Suflete, câţi s-au învrednicit, prin multe postiri şi milostenii, să vină la 
o petrecere ca aceasta, iar eu în lenevire am petrecut toată vremea vieţii mele, 
dar Domnul m-a învrednicit să vin în acest fel de sporire, a cinstitei şi 
nerăspânditei vieţi, nemaipomenind păcatele mele cele multe”. 

Deci şi noi, o. suflete, să ne sârguim a face lucruri vrednice de pocăinţă, ca să 
nu aflăm îndoită muncă pentru aceasta, căci, lepădând darul lui Dumnezeu, nu 
am mai pomenit şi facerile Lui de bine. Auzi, încă, şi pilda aceasta: „Un bogat 
era într-o ţară oarecare şi şi-a cumpărat o moşie de cealaltă parte de râu şi, 
chemând la sine pe robii săi, s-a dus îndată după ce le-a împărţit lor moşia, dând 
fiecăruia după cum el a voit, şi le-a zis: «Duceţi-vă fiecare din voi la partea sa şi 
lucraţi întrînsa, până ce, venind eu. voi vedea lucrarea voastră». Şi unii dintre 
dânşii, aflându-se cu bună cunoştinţă şi iubitori de stăpân, au ascultat porunca 
stăpânului lor. Iar alţii dintre dânşii, fiind neascultători şi vârtoşi la cerbice, au 
grăit împotriva domnului lor, zicând: «Noi, cuvântul tău nu îl vom asculta şi râul 
nu îl vom trece şi în moşia ta nu ne vom osteni». Şi cu toate acestea nu s-a 
mâniat domnul lor. 

Atunci a pregătit ospăţ îmbelşugat slugilor sale şi, îmbătând pe robii cei 
neascultători, a poruncit altor slugi şi, trecându-i pe dânşii râul, a pus pe fiecare 
dintre dânşii în partea sa, pe care le-o dăduse lor. Şi după aceasta, deşteptându-se 
oarecare dintre dânşii, s-a aflat de cealaltă parte de râu, stând în partea pe care i- 
o dăduse lui domnul său. Şi s-a înspăimântat robul acela pentru aceasta şi a zis 
întru sine: «Dacă atât m-a iubit pe mine domnul meu încât, deşi nu m-am supus, 
el nu s-a mâniat, ci a suferit cu îndelungă-răbdare, şi peste râul 

acesta mare şi repede ca printr-un vis m-a trecut pe mine, punându-mă în 
partea mea, drept aceea şi eu mă voi osteni în moşia lui, aducându-mi aminte de 
facerile lui de bine». Şi a început robul acela a lucra cu osârdie, încât a ajuns pe 
cei ce începuseră mai înainte. 

Apoi, deşteptându-se şi al doilea rob, s-a aflat şi el de cealaltă parte a râului 
pe moşia domnului său, şi, fiind viclean şi aspru, a zis întru sine: «Iată, râul 
acesta mare şi repede m-a trecut pe mine ca prin vis, însă eu voi lăsa înţelenită 
ţarina lui şi voi vedea ce îmi va face». Şi iarăşi, culcându-se, robul cel leneş a 
adormit. Când dormea, au crescut mărăcinii şi buruienele cele sălbatice şi l-au 



acoperit. 

După multă vreme a venit domnul robilor acelora ca să vadă lucrul fiecăruia. 
Şi, văzând lucrarea celor ce au început mai înainte, i-a binecuvântat pe dânşii. 
Apoi iarăşi a venit la robul pe care l-a trecut râul ca prin vis. Şi, văzând lucrarea 
lui cea bună, s-a veselit de dânsul şi l-a binecuvântat pe el. După aceasta, a venit 
să vadă pe robul cel leneş şi lucrarea lui. Şi, venind, l-a aflat pe el dormind şi 
pământul acoperit de mărăcini şi de buruieni. Şi, strigându-1 pe dânsul, domnul i- 
a zis cu groază: «Rob viclean şi leneş, pentru ce ai lăsat ţarina înţelenită? Au nu 
ai ştiut cum te-am trecut pe tine, ca prin vis, râul şi în partea care ţi-am împărţit- 
o te-am pus pe tine şi nu ţi-am pomenit răul pentru neplecarea ta de mai 
dinainte? Au nu se cădea ca şi tu să urmezi pe cel împreună rob cu tine, pe care 
în acelaşi chip l-am trecut râul?». Dar nici un răspuns nu a aflat robul acela în 
ziua aceea înfricoşată. Atunci domnul a făcut cu dânşii după lucrarea fiecăruia”. 

Şi zic că bogatul este Stăpânul Hristos, iar moşia, credinţa; beţia, grija, 
învăluirea lumii şi râul cel repede sunt amăgirea şi bogăţia veacului acestuia; 
robii cei 

sârguitori, drepţii; iar cel ce din beţie s-a trezit şi a lucrat este omul cel 
păcătos care, întâmplându-i-se primejdie, şi printr-însa cunoscând facerile de 
bine ale Domnului, s-a deşteptat din multele păcate spre dreptate şi a lucrat voia 
lui Dumnezeu. Iar omul cel leneş este omul ce s-a lepădat de darul lui Dumnezeu 
şi s-a lenevit la mântuirea sa. 

întru toate acestea adu-ţi aminte de Saul. Că acesta, luând cărţi de la 
Arhierei, a mers în Damasc să lege pe cei ce credeau în Domnul (Fapte 9, 2-20) 
şi, ieşind să răstoarne credinţa, s-a aflat propovăduitor al credinţei (Galateni 1, 
13-16). Căci multe sunt îndurările Domnului spre cel ce-L cheamă pe El întru 
adevăr. Căruia I se cuvine slava, în veci. Amin. 

Sfătuirea a 22-a Despre lucrul mâinilor 

Pe monahii cei mai tineri din chinovie în multe feluri îi luptă vrăjmaşul, şi în 
unii dintr-înşii pune ură la lucrul mâinilor. Şi în ce chip? Eu voi zice, ajutându- 
mi mie darul. Făcându-se dimineaţă, se scoală fratele să-şi facă rugăciune în 
chilia sa, apoi se apucă de lucru. Atunci îi aduce lui dracul, urătorul de bine, 
gândul trândăviei. Şi dacă, după ce i-a venit trândăvirea, fratele ar răbda, lucrând 
şi cugetând, atunci alungă trândăvirea, ajutându-i darul. Ci întru aceasta se 
biruieşte fratele, căci, când îi vine trândăvirea, nu se nevoieşte împotriva ei prin 
răbdare; pentru aceea şi cu uşurinţă se biruieşte. 

Slăbănogindu-şi gândul, începe a zice întru sine: „Astăzi mă simt ca un 
slăbănog şi sunt neputincios. De ce, oare? Şi ce voi face? Mai bine să nu lucrez 
astăzi, ca 

să mă odihnesc puţin, iar mâine mă voi sili la rucodelie şi voi face lucrul 
pentru amândouă zilele”. Deci, nu lucrează fratele în ziua dintâi şi astfel se duce 
lucrul unei zile. La fel şi a doua zi, dracul, urătorul de bine, mai cumplită 
trândăvie varsă împrejurul fratelui, decât cea dintâi, aducându-i lui pomenirea 
zilei celei de faţă şi a celei trecute. Atunci, fiind ţinut de gânduri, se scoală şi lasă 
lucrul lui şi de multe ori începe a face cele ce nu sunt lucruri ca pe nişte lucruri. 
Sau, din chilie scoţând pe monah, îl face pe el a umbla degeaba. Şi întru aceasta 
ispiteşte vicleanul pe monah din pricina moleşirii sale. 

Cu alt frate, în alt fel se luptă vrăjmaşul. Auzi încă şi pricina acestuia şi fă-te 
înţelept şi dă slavă Unuia, înţeleptului Dumnezeu. Şi, învăţându-te, păzeşte-te ca 
cel ce ştii pânditurile diavolului, ca să nu cazi în cursa lui. „Că potrivnicul 
vostru, diavolul, umblă ca un leu răcnind, căutând pe cine să înghită, căruia îi 
staţi împotrivă, fiind întăriţi cu credinţa” (I Petru 5, 8-9). Altui frate îi dă 
vicleanul osârdie la lucru, mai mult decât ceea ce se cuvine; de unde se naşte 
patima iubirii de argint. Atunci, pătrunzându-se sufletul cu iubirea de argint, 
rădăcina tuturor relelor, face pe monah de dimineaţa şi până seara a face 
mcodelie mai mult decât ceea ce se cuvine, încât, de ar fi cu putinţă, şi de 
mgăciune şi de pravila lui să se lenevească şi numai la lucru să se 
îndeletnicească, pentru iubirea de argint. Şi când ar toca la pravilă, merge fratele 
mai târziu decât toţi, şi mai înainte decât toţi îl face să plece. 

Deci, acestea ştiindu-le, păzeşte-te pe tine, iubite, ca nu cu înşelăciunea celor 
nelegiuite robindu-te, să cazi din întărirea ta. Şi, ca să nu lungim cuvântul, după 
ce i-a slăbănogit vinele lui prin iubirea de argint şi virtutea i-a slăbit-o, începe 
vicleanul a sfătui pe frate. Atunci şi 

fratele, nepunând în minte patima ce îl supără pe el, începe a zice, prihănind 
lucrul: „Atâţia ani lucrez întru acest lucru cucernic şi nici o plătişoară nu am 
precum se cuvine, fără numai osteneală fără măsură”. Şi zice: „Mai bine îmi este 
a nu lucra decât a lucra rele. Mă duc să învăţ alt meşteşug, de unde să pot câştiga 
plată destulă şi mai cu lesnire a-mi agonisi cele de trebuinţă”. Aseme?nea şi 
acesta se ispiteşte de satana, prin necunoştinţa sa. 

însă bărbatul cunoscător pe toate le lucrează cu măsură şi după cum se 
cuvine, ca să se îndeletnicească la rugăciune şi la pravilă. Şi rugăciunea credinţei 
îi va da lui tărie şi dar în tot lucrul cel bun. Că dacă nu va intra înlăuntru, în 
suflet, gând străin cu pricina lucrului şi nu se va robi omul cu gândul, ori al 
iubirii de argint şi al slavei deşarte, ori al iubirii de sine şi al iubirii de materii şi 
al zavistiei, ori al necredinţei şi al lenevirii, ori al lăcomiei gâtlejului, şi al beţiei, 
al iubirii de dulceţi şi al nesupunerii şi cele asemenea acestora, nu-i este grea 



rucodelia celui ce lucrează numai pentru cele de trebuinţă şi spre îndestulare. Iar 
dacă va pofti sufletul vreuna din patimi, atunci se împlineşte în omul acela ceea 
ce este scris: „Fiindcă ceea ce te biruieşte, aceea te şi stăpâneşte” (II Petru 2, 19; 
Ioan 8, 34). Că dacă lucrezi peste putere, mai mult decât ceea ce se cuvine, şi nu 
dai, te-ai biruit. Şi când ai de prisos dă celui lipsit, cu veselie, că pe dătătorul 
vesel îl iubeşte Dumnezeu. Şi iarăşi, prisosinţa acelora să împlinească lipsa 
voastră, ca să fie potrivire, precum este scris: Celui cu mult nu i-a prisosit, şi 
celui cu puţin nu i-a lipsit” (II Corinteni 8, 15). 

Iar Domnul să îndrepteze inimile voastre spre frica Sa. Că Lui I se cuvine 
slava, în vecii vecilor. Amin. 

Sfătuirea a 23-a 

în multe feluri sunt luptaţi cei ce şed întru supu?nerea duhovnicescului 
părinte. Dacă vede vrăjmaşul pe cineva cugetând lucruri trupeşti, îi pune în 
minte, zicând: „Ieşi din chinovie şi fă negustorie şi îţi vei aduna cele de 
trebuinţă”. Iar asupra celui duhovnicesc năvăleşte prin îndreptăţiri, sfătuindu-1 
unele ca acestea: „în lume lucrai şi mâneai ca dobitoacele cele necuvântă?toare. 
Şi ce fel de dreptate este aceasta, a lucra şi a mânca? Că iată, prin mâncare se 
ridică asupra ta războiul curviei”. Şi iarăşi: „Dacă nu vei mânca, nu suferi 
osteneala, ci mai bine vino, intră în pustia cea mai dinlăuntru şi te mântuieşti, că 
„al Domnului este pământul şi plinirea lui” (Psalmul 23, 1). însă ia cu tine şi un 
fierişor, cu care vei săpa buruienele şi le vei mânca, precum şi monahii cei de 
demult făceau, şi care aşa au bineplăcut lui Dumnezeu. Şi ce trebuinţă ai să şezi 
aici, unde sunt smintelile şi grăirile de rău şi alte lucruri care nu se cade a le zice. 
Dar după ce vei ieşi şi nimic dintre acestea nu vei avea, alt meşteşug vei învăţa, 
din care vei câştiga şi multă plată, ca şi celui sărac să-i dai din ostenelile tale”. 

Aceste feluri de gânduri îi pune în minte fratelui vicleanul. Atunci fratele 
răspunde celui ce îl sfătuieşte, zicând: „Iată, voi ieşi de aici. Dar nu ştiu în care 
loc să stau. Nu cumva după ce voi ieşi şi nu voi afla loc, iarăşi mă voi întoarce 
aici?”. Potrivnicul zice: „Ieşi numai de aici şi loc nu lipseşte. Că pe cine a părăsit 
Domnul, ca să te părăsească şi pe tine? Ci şi jură-te ca să nu te mai întorci aici”. 
Răspunde fratele, zicând: „Să mai răbdăm 

până în cutare vreme, că nu este acum vreme îndemânatecă a fugi de aici”. 
Potrivnicul zice: „Şi cum vei suferi tu ispitele ce se întâmplă în locul acesta?”. Şi 
părându-i-se fratelui că în mai mare sporire va veni, se învoieşte cu gândurile, 
care lucru este mai rău decât toate. Că precum corabia în noian, când se face într- 
însa o mică gaură, dacă nu va fi degrab astupată, din gaura cea mică, corabia cea 
atât de mare se va cufunda, în acelaşi fel va fi şi cu sufletul, care de nu se va 



deştepta către Cel ce l-a făcut pe el, va primi năpădirile vrăjmaşilor. Deci, de 
trezvire este trebuinţă, iubiţilor, şi de multă smerită cugetare. însă tot lucrul rău 
se surpă dacă vom avea dragoste desăvârşită către Dumnezeu. 

Deci, fratele, învoindu-se cu gândurile, şi mai cumplit supărându-se de 
dânsele, vine la egumen şi îi zice: „Awa, fă dragoste, de acum slobozeşte-mă pe 
mine, că nu mai pot să stau în chinovie”. Acestea auzindu-le stareţul, începe a se 
mâhni şi a se întrista pentru frate că a fost batjocorit. Şi începe stareţul să-l roage 
pe frate, zicând: „Eu, frate, nu te slobod pe tine. Pentm ce, frate, asculţi pe dracii 
care voiesc să te despartă de frăţime şi de dragostea cea dulce a lor? Oare nu ştii, 
frate, că oaia de nu va ieşi din staul, nu se mănâncă de fiară? Şi spune-mi, fiule, 
oare careva dintre fraţi te-a necăjit pe tine? Spune-mi, şi eu te voi odihni pe tine 
întru Domnul. Iar de te-a scârbit vreunul dintre fraţi, suferă, pentru Cel ce zice: 
„Purtaţi sarcinile unii altora şi aşa veţi împlini legea lui Hristos”. Pentru ce iei 
aminte la greşelile străine? Păzeşte-te curat pe tine însuţi! Iar dacă şi eu te-am 
scârbit, martor îmi este Dumnezeu, Cunoscătorul de inimi, că nu m-am pornit 
spre tine urându-te, ci pentru mântuirea sufletului tău m-am îngrijit”. 

Auzind fratele acestea, dinlăuntru se munceşte de gânduri. Asemenea încă şi 
fraţii îl roagă pe el, zicând: „Să nu ne laşi pe noi, frate”, cerându-şi iertare de la 
el. Şi dacă, plecându-se fratele, se va linişti întru Domnul, s-a izbăvit de multe 
ispite şi necazuri. Iar dacă nu se va pleca, zice egumenului: „Nu vreau aceasta, ci 
voiesc să mă liniştesc deosebi”. Şi pentru ca să nu lungesc cuvân?tul, 
neplecându-se fratele, se desparte de frăţime şi, ie?şind din mănăstirea unde 
locuia, începe a căuta în dreapta şi în stânga. Şi dacă va căuta la lume şi, 
abătându-se din pustie, se va duce în lume, fiind orbit la minte, zice întru sine: 
„M-am izbăvit de viaţa cea ostenitoare a monahi?lor”. Şi socoteşte ca 
înţelepciune pieirea sa. 

Unul ca acesta se aseamănă unui om care, luându-şi vadra să scoată apă, 
vadra nu a umplut-o de apă şi, întorcându-se, a sfărâmat şi vasul. în acest fel este 
şi cel ce se leapădă de darul Domnului şi se întoarce iarăşi în lume. Iar dacă va fi 
stăpânit fratele de gând cucernic, în pustia cea mai dinlăuntru se duce şi se 
întâmplă să meargă la oarecare bătrâni. Deci, bătrânii, fiindcă se nevoiesc la 
fapta bună a iubirii de străini, primesc pe fratele cu bucurie. Apoi îl întreabă: 
„De unde eşti, frate?”. Iar el zice: „Sunt din chinovia cutare, părinţilor, şi de 
vreme ce m-am cuprins de trândăvie în chinovie, am ieşit dintr-însa şi acum caut 
unde voi şedea să îmi plâng păcatele mele”. Atunci şi bătrânii încep a sfătui pe 
frate, zicând: „Du-te mai bine în chinovia ta, fiule, şi mai bine odihneşte-te. Că, 
iată, ne vezi pe noi în ce fel de strâmtorare suntem în locurile acestea, şi-am auzit 
de la părinţi că bune sunt chinoviile şi mai ales celor tineri”. 



Şi dacă, plecându-se, fratele se va întoarce la locul său şi se va linişti, a 
scăpat de multe şi rele necazuri. Iar 

dacă nu se va pleca fratele bătrânilor, aleargă în pustia cea mai dinlăuntru. Şi, 
cuprinzându-1 foamea, începe a-1 necăji pe dânsul. Atunci începe fratele a se căi. 
încă şi dracii mai mult îl tulbură pe el cu îngrozirea şi zic: „Mai bine şedeai 
împreună cu fraţii tăi. Cine te-a răzvrătit pe tine şi te-a scos în pustia aceasta? Şi 
ce fel de dreptate este dacă vei muri în pustia aceasta cu moarte rea?”. Atunci îi 
arată multă îngrozire şi înfricoşare şi munci multe în mintea lui. 

Deci şi fratele începe a zice întru sine, căindu-se: „Mai bine şedeam 
împreună cu fraţii mei. Dar cine m-a înşelat pe mine? Sau care drac m-a amăgit 
de am ieşit întru această înfricoşată pustie, unde locuiesc fiare multe şi cumplite? 
Şi ce voi face, ticălosul, dacă voi cădea în mâinile barbarilor? Nu cumva şi vreo 
fiară rea mă va întâmpina pe mine? încă şi draci mulţi se află în locurile acestea, 
că locul este pustiu. Şi cum voi putea locui singur în pustia aceasta, unde 
locuiesc duhuri necurate? Mai ales că şi eu sunt obişnuit să locuiesc împreună cu 
mai mulţi fraţi”. Cu adevărat, dacă nu se va trezi cel ce locuieşte singur în pustie, 
poate să-şi piardă şi mintea, precum mulţi au pătimit aceasta. 

Apoi, după gândurile acestea, începe fratele a zice întru sine: „Să mergem să 
ne sălăşluim aproape de fraţii care singuri se liniştesc”, şi vine la cei ce locuiesc 
singuri. Şi îl primesc pe dânsul fraţii cu pace, şi îi dau chilie între dânşii şi îl 
ajută întru Domnul, aducându-i după cât le dă lor mâna. Şi şade fratele în chilia 
sa. Apoi zice întru sine: „Datori suntem a lucra puţin, ca să ne putem hrăni”. Şi 
iarăşi: „Ce să fac, că rucodelia locului acestuia încă nu am învăţat-o”. Şi după 
câteva zile, învăţând rucodelia, începe a se îngriji, ca unul ce locuieşte singur. Că 
precum celui ce locuieşte singur i 

se pare grea viaţa de obşte, aşa şi celui ce s-a obişnuit în viaţa de obşte i se 
pare grea singurătatea. Şi precum tot pomul din roada sa se cunoaşte, aşa şi cel 
ostenitor din tinereţile lui. 

După aceea începe fratele, fiind ţinut de multe ori de grijă, a se căi şi a zice: 
„Iată mă învăluiesc dinspre toate părţile şi nici pravila mea cea puţină nu o pot 
împlini, luptându-mă cu gândurile în toate zilele. Când eram în chinovie, de 
acestea toate eram slobod, şi grija îmi era la pravilă şi la puţina mea rucodelie. 
Iar acum, ce voi face eu, ticălosul? Că pentru păcatele mele mi s-a întâmplat mie 
aceasta. Fiindcă nu am ascultat sfatul părintelui, iată că m-au cuprins multe 
necazuri. Că neascultarea este foarte rea: pe Adam l-a scos din rai şi pe mine din 
mănăstirea mea”. 

După cuvintele acestea se întâmplă de i se aduc fratelui două gânduri: unul 



bun şi altul rău. Şi cel rău îl sfătuieşte unele ca acestea, zicând: „Iată şi chinovia 
ai cercat-o şi pustia ai ispitit-o. Şi dacă te vei întoarce în chinovie ruşine îţi este 
şi ocară. Şi nu numai aceasta, ci şi în chinovie sunt necazuri, încă şi multe 
sminteli. Şi iarăşi, în pustia aceasta este frică şi osteneală nemă?surată. Ci, mai 
bine du-te în lume. Că şi acolo, de vei vrea să te temi de Dumnezeu, te 
mântuieşti. Au ţi se pare că numai cei din pustie se mântuiesc?”. 

Dacă fratele este înţelept, răspunde gândului, zicând: „Dacă în pustie, unde 
era multă linişte şi alinare, nu m-ai lăsat să mă liniştesc, dacă mă voi duce în 
lume, oare nu vei ridica rele asupra mea?”. Cu aceasta îl sfătuieşte vrăjmaşul, 
vrând să-l întoarcă pe frate ca şi câinele la borâtura sa (II Petru 2, 22). Că dacă se 
uneşte fratele cu gândul, îndată vrăjmaşul îl alungă pe el în lume. 

136 

Iar dacă doreşte sufletul fratelui spre mântuirea Domnului Dumnezeu, îi dă 
lui gândul către calea dreptăţii. Şi înaintea punerii gândului bun sunt acestea, şi 
zice: „Iată, şi vieţile de obşte le-ai încercat şi la pustie te-ai ispitit. Deci, 
încearcă-ţi gândul tău şi unde vezi că se zideşte sufletul tău întru cel bun, rămâi 
acolo. Iar dacă şi în locurile acestea vei voi să te linişteşti, la fel ca şi ceilalţi fraţi 
care stau pentru Domnul, El nu te va trece cu vederea, ci se va îngriji de tine, 
numai să petreci întru frica lui Dumnezeu. Iar dacă şi în chinovie voieşti să te 
întorci, aceasta este şi mai bine”. Şi să nu zici în mintea ta: „Mi-i ruşine să mă 
întorc la fraţii mei. Că dacă mă voi întoarce la dânşii, mă vor socoti ca pe un 
neiscusit şi care nu am răbdat în pustiei, ci am fugit ca un ostaş fricos din locul 
războiului”. 

Nu aşa, fratele meu, nu aşa! Ci tu, mai vârtos, împlineşte ca un nevoitor cea 
zisă de Apostolul: Toate să le încercaţi; ţineţi ce este bine” (I Tesaloniceni 5, 21). 
Şi, iată, amândouă s-au încercat de tine. Ai aflat „că bun şi veselitor lucru este a 
locui fraţii împreună” (Psalmul 132, 1), după cum este scris: „Frate de frate 
ajutorându-se, sunt ca o cetate tare şi înaltă şi poate ca o împărăţie nebiruită” 
(Pilde 18, 19). 

Umilindu-se fratele de acestea, se întoarce în chinovie. Şi îl primeşte pe el 
egumenul chinoviei şi fraţii cu dragoste, pentru cel ce a zis: „Sprijiniţi pe cei 
neputincioşi” (I Tesaloniceni 5, 14), şi îi dă lui chilie. Şi după câteva zile, după 
ce se linişteşte fratele în chilia lui, începe vicleanul cu unele ca acestea a-1 necăji 
şi a-1 sfătui pe el şi zice: „Iarăşi la cele vechi ai venit. Nu îţi era din destul 
singură libertatea pustiei, când nici nu vedeai ceva vătămător, nici nu te sminteai, 
nici nu grăiai cu cineva?”. Şi iarăşi, atât încep dracii a necăji pe frate, 

încât, de ar fi cu putinţă, ar sparge zidul mănăstirii şi ar fugi, atât de mult se 
tulbură de vicleanul diavol. 



Din gânduri îi aduce trândăvie la rucodelia cea mică, vrând să-l scoată iarăşi 
din chilie. Şi dacă fratele este înţelept, precum este scris: „Fiţi înţelepţi ca şerpii 
şi blânzi ca porumbeii” (Matei 10, 16), se împotriveşte lor, zicând: „Nu mă veţi 
mai batjocori, lucrători ai fărădelegii, căci eu nu mai sufăr sfatul vostm, căci este 
plin de venin purtător de moarte. Că, mai întâi, ascultându-vă pe voi, am ieşit din 
mănăstire, socotind că mă duc la sporire, şi am ieşit din chilie şi cu nici un folos 
nu m-am ales, doar am cunoscut că toate căile voastre sunt întuneric. De acum, 
Dumnezeu ajutându-mă, rob sunt al unui frate, şi venind Domnul meu m-a dat în 
casa egumenului mănăstirii, unde locuiesc. Au doară eu sunt mai bun decât 
mirenii, care nu numai ziua lucrează, ci şi noaptea se îngrijesc de femei, de copii, 
de casă şi de cele din casă? Iar pe mine de toate acestea m-a slobozit Hristos! 
«Că jugul Lui este bun şi sarcina Lui este uşoară» (Matei 11, 30). Pentru aceasta: 
«Depărtaţi-vă de la mine cei ce vicleniţi şi voi cerceta poruncile Dumnezeului 
meu»” (Psalmul 118, 115). Că Lui I se cuvine slava, în veci. Amin. 

Sfătuirea a 24-a 

Despre trândăvie şi răbdarea bătrânilor 

Vrăjmaşul sfătuieşte pe frate, zicând: „Atâţia ani ai în acest loc sfânt, slujind 
Stăpânului Hristos. Acum ai îmbătrânit şi nu mai poţi purta rânduielile locului 
acestuia, că trupul tău s-a făcut neputincios şi nu mai este în tine tăria de a mai 
face ceva şi de acum înainte 

vei fi defăimat şi de mici şi de mari. încă pentru bătrâneţile tale ai trebuinţă 
de odihnă. Deci, vino, ieşi de aici şi şezi într-un loc şi te linişteşte. Şi ori din 
dragoste, ori din orice fel de pricină, Dumnezeu îţi va trimite hrana ta. Căci ce 
nevoie stă asupra ta, ca şi ticăloşindu-te să fii defăimat pentru hrana ta? Şi ce 
este şi mâncarea ta, că atât te ticăloşeşti în fiecare zi, ca un rob rău, şi suferi a te 
supune celor mai mici decât tine?”. 

Acestea şi de acest fel îl sfătuieşte vicleanul pe bătrân, vrând să-l despartă pe 
el de frăţime, după atâţia ani, şi de locul unde a îmbătrânit şi să-l arate 
nerăbdător la bătrâneţile lui. Şi de este bătrânul mai uşor la gând, îndată şi 
numaidecât se schimbă şi este alungat de vicleanul ca un vreasc ce se clăteşte de 
vânt. 

Iar de este bătrânul cu gândul desăvârşit, nu îl mută din locul liniştii lui, nici 
nu îl biciuiesc pe el, ca pe un legat în lanţ, căci nu sunt ei mai tari decât gândul 
cel cucernic. Că şi bătrânul grăieşte împotrivă către dânşii, zicând: „Nu veţi râde 
de bătrâneţile mele, draci vicleni, că ştim noi socotelile voastre cele viclene. Că 
dacă în tinereţile mele am răbdat ostenelile bărbăteşte, cu mult mai vârtos acum 
voi răbda, când vremea dezlegării mele a sosit, ca să fiu eu împreună cu Hristos 
(II Timotei 4, 6). Precum şi voi mi-aţi mărturisit că am îmbătrânit şi trupul meu 



s-a făcut neputincios, unde dar mă voi duce? Căci cel care a îmbătrânit nu 
aşteaptă nimic altceva decât numai a se dezlega de viaţă. Şi încă mă plecaţi ca să 
mă fac chip de trândăvie şi nu de răbdare! Că dacă cucernicul bătrân Eleazar, cu 
arzătoare chinuri fiind muncit, nu şi-a schimbat gândul (II Macabei 6, 19), de 
unde şi cei şapte cuvioşi tineri, la răbdarea acestuia privind, au defăimat muncile 
acestea văzute şi au biruit pe tiranul (II Macabei 7, 1), ce voi face eu?”. 

Cu aceasta răstoarnă gândurile cele drăceşti, dacă va rămâne în aceeaşi 
cugetare, ajutându-i darul. Şi se săvârşeşte în locul unde a îmbătrânit, luându-şi 
cununa vieţii şi auzind de la Domnul: „Bine, slugă bună şi cre?dincioasă, peste 
puţine ai fost credincioasă, peste multe te voi pune; intră întru bucuria Domnului 
tău (Matei 25, 21). Căruia I se cuvine slava, în vecii vecilor. Amin. 

Sfătuirea a 25-a 

Despre mutarea din loc în loc 

Credinţa este maică a tot lucrul bun şi printr-însa câştigă cineva făgăduinţele 
Stăpânului şi Mântuitorului nostru Iisus Hristos, precum este scris: „Iar fără de 
credinţă cu neputinţă este a-I bine-plăcea (Evrei 11, 6). Iar necredinţa este moşie 
bine-roditoare diavolului, care este maică a tot lucrul rău. Dintr-însa se naşte 
îndoirea sufletului, care este neorânduiala. „Bărbatul îndoit la suflet este 
nestatornic în toate căile lui” (Iacov 1, 8). De vom ieşi în pustie, în pustie nu se 
liniştesc picioarele noastre, iar de vom veni în cele locuite, îi fericim pe cei ce 
iubesc pustia. 

Fraţilor, de nu vom semăna, cum vom secera? (Galateni 6, 7-8). Neaducând 
rodurile Dătătorului de roduri, cum putem rodi? Nesuferind necazul, cum vom 
afla odihnă? Dacă nu răbdăm în pustie, cum vom lua plata străinătăţii noastre? 
Dacă nu răbdăm întru sărăcie şi întru strâmtorare, cum vom afla adevărata 
bogăţie? Dacă nu binevoim întru ocări, în scârbe şi în defăimări, nerăbdând 
supunerea faţă de cei mai bătrâni întru Domnul, ci ne mutăm dintr-un loc într- 
altul, cum vom urma Stăpânului Hristos? 

Mai întâi, oricine este dator a se învăţa din gândurile sale pentru ce şi pentru 
care pricină voieşte să-şi părăsească locul său. Nu cumva, vrând a fugi de 
osteneală, pustia o doreşte, socotind că este mai uşor locul cel din pustie? Nu 
cumva, iarăşi, de dracul cel urâtor de bine cu râvnă sau cu zavistie se răneşte, 
fiindcă alt frate a sporit întru cele văzute şi el nu a dobândit mărire şi pentru 
aceasta voieşte să-şi părăsească locul său? Nu cumva, fugind şi de războiul 
faptelor bune, sau nesuferind a fi întru supunerea lui Hristos, aleargă spre 
singurătate? Nu cumva şi moştenire pământească râvnind, voieşte să-şi lase locul 
său, fiindcă gândurile arată acestea? 



Deci, dacă mai înainte vom cerceta şi dacă vom cunoaşte patima care ne 
supără pe noi, acesteia să nu-i urmăm şi nu vom cădea în mâinile viclenilor draci 
şi în locuri pustii şi fără de apă. Deci, cearcă-te mai înainte pe tine cu tărie dacă, 
întru-adevăr, după Dumnezeu este ceea ce se face şi nu cu scop rău. Cel ce nu 
face lucrul cu sfat, se aseamănă unui bărbat ce alungă păsări zburătoare cu 
picioarele sale, făcând fără de sfat cele pentru sine. Căci sfatul cel bun păzeşte 
poruncile lui Hristos. 

Şi ce trebuie să zicem pentru acestea? De trezvie este trebuinţă, iubiţilor. 
Uneori şi prin îndreptăţiri năvă?leşte vrăjmaşul împotriva fraţilor. Şi dacă s-ar 
învoi fratele să se despartă de locul său, se luptă vrăjmaşul să-l vâneze pe el într- 
un loc oarecare. Iar dacă ne vor alunga pe noi oamenii întru amara pizmă sau ne 
silesc a ne împărtăşi cu ei la lucruri străine, cu care nu se împacă Dumnezeu, şi 
vom fugi în alt loc, avem îndrăzneală către Dumnezeu. De vreme ce Domnul şi 
Dumnezeul şi Mântuitorul nostru Iisus Hristos a zis către ucenicii Săi: 

„De vă vor alunga pe voi din cetatea aceasta, fugiţi în cealaltă“ (Matei 10, 
23). Şi pentru a nu ne răspândi, a zis iarăşi Mântuitorul: „Nu vă mutaţi din casă 
în casă” (Luca 10, 7). Şi iarăşi: „în care cetate veţi intra, acolo rămâneţi". Şi dacă 
voile noastre dorim să le facem, ce fel de faptă bună este aceasta? Iar dacă întâi- 
stătătorii ne vor despărţi, noi să dăm loc. însă atunci mai vârtos să stăm 
împotriva diavolului. Că aşa făcea David, când bătea război cu cei de altă 
seminţie: se dădea în lături din faţa lui Saul. 

Deci, dacă te linişteşti bine în pustie şi te va supăra pe tine gândul să te duci 
în lume, pune-i înainte războiul lumii şi cele ce se întâmplă unora în lume. Dacă 
şi în chinovie te linişteşti bine şi te va supăra pe tine gândul a intra în pustie, 
pune-i înainte războiul şi ostenelile ei. Iar dacă şi singur te linişteşti bine şi te va 
supăra pe tine gândul a intra întru însoţirea fraţilor celor mulţi, pune-i înainte 
nevoinţa chinoviilor, împreună încă şi răsplătirea. Şi să nu ne supunem fără de 
socoteală gândurilor noastre, căci nu ştim ce ne este de folos, precum şi 
înţelepciunea zice: „Să nu te înalţi pe tine întru sfatul sufletului tău, ca să nu se 
răpească sufletul tău ca un taur furios. Tu frunzele tale vei mânca şi roadele tale 
vei pierde şi vei rămâne ca un lemn uscat" (Sirah 6, 2-3). Iar mântuirea se face 
întru mult sfat. 

Dar de multe ori vrei să zici că pentru smintelile şi grăirea de rău voieşti să 
fugi de aici. Aşteaptă puţin şi te voi sfătui pe tine un cuvânt. Vrei să fugi de 
sminteli şi de clevetire? Pune uşă gurii tale, întru Domnul, şi ochii tăi să nu vadă 
deşertăciuni (Psalmul 118, 37), şi de amândouă vei scăpa. De clevetire, prin 
tăcere; de sminteli, prin păzirea ochilor. Că dacă pe acestea nu le vom birui, 
oriunde ne vom duce purtăm în noi înşine pe 

cei ce ne luptă pe noi. Pe aceştia biruieşte-i şi vei avea odihnă oriunde vei 
şedea. Dar de multe ori voieşti să zici: „S-a cunoscut de toţi fraţii învârtoşarea şi 
lenevirea mea, pentru aceea nu mai pot sta în locul acesta. Că măcar deşi eu voi 
dori fapta bună, însă oamenii cu care eu locuiesc sunt aceiaşi”. 

Deci ascultă, iubite! Fă tu lucrul cel bun şi vei vedea că Domnul va vindeca 
şi ştiinţa ta şi a fraţilor tăi întru lucrurile tale. Nu cumva să primeşti a lăsa locul 
fraţilor ce s-au smintit de tine şi să scapi de defăimarea oamenilor şi să te duci 
într-alt loc, unde, câştigând slavă, nu îţi vei mai aduce aminte de neputinţa ta cea 
dintâi, de vreme ce zice proorocul: „Ocară a aşteptat sufletul meu şi ticăloşie”. 
Că mult foloseşte ocara şi defăimarea de la oameni, cea pentru Domnul, la 
curăţirea păcatelor. Şi să te plece pe tine proorocul ce zice: „Că în smerenia 
noastră şi-a adus aminte de noi Domnul şi ne-a izbăvit pe noi de vrăjmaşii 
noştri” (Psalmul 135, 23-24). Ci unde te-a trântit potrivnicul, sculându-te, luptă- 
te împotriva vrăjmaşului, ca cei care au cunoscut neputinţele tale să vadă şi 
isprava ta. Şi întru aceasta vei lua slavă mare de la Domnul, fiindcă Domnul şi 
Mântui?torul nostru a zis: „Şi mulţi dintâi vor fi pe urmă, şi cei de pe urmă vor fi 
întâi” (Matei 19, 30; Luca 13, 30). 

Căci după ce haina cea murdară s-a spălat, nu se va mai pune împreună cu 
cele murdare. Şi dacă cineva din zavistie sau din râvnă rea ar numi întinat pe cel 
curat, nu va fi crezut, căci vederea hainei îl va mustra pe el, deoarece: „spăla-mă- 
vei şi mai mult decât zăpada mă voi albi (Psalmul 50, 8). Iar către potrivnicii tăi 
care voiesc să întoarcă gândul tău la relele cele dintâi, zice Scriptura: Vai de cel 
care adapă pe aproapele său cu amestecare tulburată” (Avacum 2, 15). Laz de cei 

ce părăsesc căile cele drepte ca să umble în căile întunericului, care se 
veselesc de cele rele şi se bucură de răsturnare rea. Ale căror căi le sunt 
răzvrătite şi cărările lor strâmbe, ca departe să te facă pe tine de la calea cea 
dreaptă şi străin de dreapta socoteală. Pentru aceea zice că nu vor ajunge ei anii 
vieţii. Că de ar fi umblat pe cărări bune, ar fi aflat cărările dreptăţii netede. Cei 
buni vor fi locuitori ai pământului, şi cei fără de răutate se vor lăsa pe dânsul. 
Căile celor necredincioşi vor pieri de pe pământ, iar cei fără de lege se vor izgoni 
de pe dânsul” (Pilde 2, 13-15, 20-22). „Fiule, legile mele nu le uita, şi graiurile 
mele să le păzească inima ta” (Pilde 2, 1). Că lui Dumnezeu I se cuvine slava, în 
vecii vecilor. Amin. 

Sfătuirea a 26-a 

Dacă se va întâmpla a se despărţi vreun frate de chinovie, pentru orice fel de 
pricină, şi i se va întâmpla să cadă în boală sau să se întoarcă, căindu-se, nu se 
cuvine a trece cu vederea pe fratele, ci a-1 primi întru Domnul, ca pe al Său 



mădular, deşi a greşit. Că nu faci omului, ci Domnului, Celui ce a zis: „Ceea ce 
unuia dintre aceştia prea mici aţi făcut, Mie Mi-aţi făcut”. Că a se îngriji cineva 
numai pentru sine este oprit, de vreme ce zice Mântuitorul nostru: „Nu vă 
îngrijiţi pentru sufletul vostru ce veţi mânca... (Matei 6, 25-31). Iar la sfârşit 
zice: „Că după toate acestea se străduiesc neamurile (Matei 6, 32). Pentru care şi 
prin Apostolul porunceşte, zicând: „Nu pe ale sale fiecare să le caute, ci şi pe ale 
aproapelui”. Şi iarăşi, acelaşi, zice: „Şi încă mai înaltă cale vă arăt vouă: De aş 
grăi în limbi 

omeneşti şi îngereşti, iar dragoste nu am, făcutu-m-am aramă sunătoare şi 
chimval răsunător. Şi de aş avea proorocie şi de aş şti toate tainele şi toată 
cunoştinţa, şi de aş avea toată credinţa încât să mut şi munţii, iar dragoste nu am, 
nimic nu sunt. Şi de aş împărţi toate averile mele şi de aş da trupul meu ca să mă 
ardă, iar dragoste nu am, nimic nu sunt. Dragostea îndelung-rabdă, se 
milostiveşte, dragostea nu pizmuieşte, nu se trufeşte, nu caută ale sale, nu se 
întărâtă, nu socoteşte răul, nu se bucură de nedreptate, ci se bucură de adevăr. 
Toate le suferă, toate le crede, toate le nădăjduieşte, toate le rabdă. Dragostea nu 
cade niciodată” (I Corinteni 12, 31; 13, 1-7). 

Bună este rugăciunea cu postire, iar pe acestea le întăreşte milostenia, că 
zice: „Milă voiesc, iar nu jertfă” (Osea 6, 6; Matei 9, 13). Şi vezi pe proorocul 
cum a mustrat pe cei nemilostivi, pentru că „nu şi-au adus aminte să facă milă şi 
au prigonit pe cel sărman şi pe cel smerit cu inima, ca să-l omoare, şi se va 
pierde de pe pământ moştenirea lui” (Psalmul 108, 14-15). Şi că „pe care Tu l-ai 
bătut ei l-au prigonit şi au înmulţit durerea rănilor lui” (Psalmul 68, 30). Pentm 
aceasta fericeşte Mântuitorul pe cei milostivi ai Săi, zicând: „Fericiţi cei 
milostivi că aceia se vor milui” (Matei 5, 

7). Că ce a zis îngerul către Cornelie? „Rugăciunile tale şi milosteniile tale s- 
au suit spre pomenire, înaintea lui Dumnezeu” (Fapte 10, 4). 

Primeşte pe cel ce s-a rătăcit şi se pocăieşte, pe cel ce din moarte a înviat, 
adică din adâncul nefricii lui Dumnezeu şi al lenevirii. Auzi pe Apostolul ce 
zice: întăriţi către dânsul dragostea, ca nu cu scârba cea de prisosit să se înghită 
unul ca acesta” (II Corinteni 2, 7-8). Şi iarăşi zice: „Şi vă rugăm pe voi, fraţilor, 
sfătuiţi 

pe cei fără de rânduială, mângâiaţi pe cei mici la suflet, sprijiniţi pe cei 
neputincioşi, fiţi îndelung-răbdători spre toţi. Vedeţi să nu răsplătească cineva 
rău pentru rău cuiva. Ci totdeauna urmaţi cele bune unul faţă de altul şi faţă de 
toţi” (I Tesaloniceni 5, 14-15). Căci şi Domnul slavei nu a lepădat pe fiul cel 
curvar, ci l-a primit pe el ca pe cel ce din morţi a înviat şi l-a îmbrăcat în haina 



cea dintâi, şi l-a încălţat, şi inel i-a dăruit, şi viţelul cel gras l-a înjunghiat, ca să 
se veselească pentru aflarea fiului celui pierdut. Şi celălalt scârbindu-se, şi pe 
dânsul l-a tămăduit cu mângâiere, zicând: „Fiule, tu totdeauna eşti cu mine şi 
toate ale mele ale tale sunt. însă a ne veseli şi a ne bucura se cădea, că fratele tău 
acesta era mort şi a înviat, pierdut era şi s-a aflat" (Luca 15, 11). 

Deci, se cuvine ca întâi-stătătorii frăţimii să fie milostivi. Iar tu, frate, 
dobândind milă, să nu fii fără luare aminte, ci urmează pe fiul cel ce s-a pocăit şi 
s-a întors. Că acesta, aflând pe tatăl său, nu a dat uitării păcatul, ci a căzut şi s-a 
mărturisit întru adevăr şi nu întru făţărnicie, zicând: „Părinte, greşit-am la cer şi 
înaintea ta şi nu mai sunt vrednic să mă numesc fiul tău. Fă-mă ca pe unul din 
argaţii tăi” (Luca 15, 18-19). Vezi ce fel de umilinţă a câştigat, ce fel de durere, 
ce fel de smerenie? Deci şi noi, iubite, să ne trezim de acum înainte, ca şi pe 
turnul cel surpat din pricina lenevirii, iarăşi să îl înnoim. Că cel ce este fără luare 
aminte de a sa mântuire, negreşit nu îi va fi milă nici de căderea aproapelui său; 
către care proorocul zice: Vai de cel ce adapă pe aproapele său cu amestecare 
tulbure!” (Avacum 2, 15). 

Să slujim Domnului cu frică şi cu smerită cugetare, însă înţelege gânditor 
cele zise ţie. Nu puţină 

vreme smerenie şi tăcere, iar după puţin cârtire; nici, cu pricină de rucodelie, 
să treci cu vederea pravila ta, că precum ploaia creşte sămânţa, aşa şi pravila îl 
creşte pe suflet întru fapta bună. Nu astăzi mulţumire pentru cele ce se pun 
înainte pe masă, iar mâine să cârtim asupra bucătarului şi pitarului: „pâinea este 
proastă”, ci să ne aducem aminte de proorocul care zice: Că cenuşă ca pâinea am 
mâncat!” (Psalmul 101, 10). Nici să zicem că „vinul este prost”, ci să ne aducem 
aminte că Stăpânul nostru al tuturor şi Domnul şi Mântuitorul, a gustat oţet cu 
fiere pentru noi (Matei 27, 34). 

Deci, nu astăzi înfrânare, iar mâine pe proestoşi să-i supărăm pentru 
îndulcirea pântecelui, ca să nu auzim: „Al cărora dumnezeu este pântecele şi 
slava” (Filipeni 3, 19). Nu astăzi linişte şi cugetare, iar mâine din chilie în chilie, 
ca să nu zic din sat în sat şi din cetate în cetate. Nici cu motiv de a merge la 
bătrâni să împlinim trândăvia. Că pe cât se linişteşte cineva, pe atât se curăţesc 
gândurile lui, şi pe cât cineva se depărtează de linişte, pe atât i se îngroaşă şi 
mintea. 

Dacă lucrezi ceva şi este de folos chinoviei, nu te înălţa pentru aceasta, că 
dacă omului ai fi lucrat, bine ai fi zis, iar dacă lui Dumnezeu, nu te înălţa asupra 
celui împreună cu tine rob, ci lasă lui Dumnezeu, că El va da fiecăruia după 
lucrurile lui. Pentru aceea, să ne smerim sufletele noastre înaintea Domnului, ca 
să ne înalţe pe noi (Iacov 4, 10). Că de vom pune în fiecare zi început bun 



gândurilor noastre, mai puternici vom fi. 

Deci, să nu ne mai supunem dulceţilor trupului, nici viaţa noastră întru 
nefrica lui Dumnezeu să o petrecem, ci să fugim de toată pofta tinereţii, ca nu 
cumva această poftă să ne aducă pe noi la răzvrătirea cea dintâi şi în aceleaşi 
răutăţi să cădem, pregătindu-ne 

nouă mai rea judecata urgiei, şi apoi să fim tăiaţi, asemănându-ne 
mădularului putred şi care, pentru facerea de bine a celorlalte mădulare, se taie, 
fiindcă Domnul şi Mântuitorul nostru Iisus Hristos a zis: „Iată că te-ai făcut 
sănătos, să nu mai greşeşti, ca nu ceva mai rău să ţi se întâmple ţie” (Ioan 5, 14). 

însă, însuşi Domnul să ne dea nouă a arăta întoar?cere, de a face lucruri 
vrednice de pocăinţă, ca, împodobindu-ne cu îmbrăcăminte de nuntă, să-L 
întâmpinăm pe El întru slavă. Că Lui I se cuvine slava, în vecii vecilor. Amin. 

Sfătuirea a 27-a 

Despre nefrica de Dumnezeu şi lenevire 

Un frate oarecare mi-a povestit mie, zicând: „Am avut un unchi care era 
argintar şi, lepădându-se de lume, s-a făcut monah. Iar la bătrâneţile lui a venit la 
dânsul un mirean oarecare, alexandrin de neam, pietrar cu meşteşugul, vrând să 
se facă monah. Deci, l-a primit pe el bătrânul în mănăstirea sa, iar după câtăva 
vreme a făcut bătrânul pe frate să ia sfântul chip, după care nu a mai fost 
ascultător bătrânului. îi dăduse lui bătrânul două chilii, şi se împătimise fratele 
faţă de lucrul său, ziua şi noaptea lucrând pietrăria, pentru că se căuta în locul 
acela. Şi de nimic altceva nu se îngrijea, nici de rugăciune, nici de pravilă, fără 
numai de lucru, fiind stăpânit de iubirea de argint. 

Deci, cucernicul bătrân îndemna pe frate, zicând: «Frate Paladie, vino să 
facem pravila». Iar el răspundea: «Du-te şi voi veni», şi nu se ducea, ci se 
lenevea. Iarăşi îi zicea lui bătrânul: «Frate Paladie, vino să facem 

pravila». El iarăşi răspundea: „Du-te şi voi veni”, şi nu se ducea, ci trecea cu 
vederea. Bătrânul avea cu sine trei fraţi: doi orbi, iar al treilea era prost; şi când 
făcea bătrânul puţină fiertură, Paladie, aducând cu sine pâine, mânca împreună 
cu dânşii şi aşa iarăşi mergea la lucrul său. Deci, sfântul bătrân, ruga pe frate, 
sfătuindu-1 să nu fie fără luare aminte de mântuirea sa, iar el se lenevea sfătuirii 
celei bune a bătrânului şi, lăsându-1 pe el, a ieşit să locuiască singur, fiind întru 
nefrica de Dumnezeu. 

Şi aşa, neluând aminte la viaţa sa, nesuferind a fi întru supunere, nici singur 
locuind a se îngriji de mântuirea sa, ci desăvârşit depărtându-şi mintea de 
ajutorul lui Dumnezeu şi de la aşteptarea sfinţilor, mai pe urmă, fiind stăpânit de 
dracul, şi-a pierdut mintea. Şi nu mai putea nici mâna să o mai ducă la gură, ci 



de alţii era hrănit, ca pruncii. încă nici pe om nu-1 mai cunoştea, iar mucii şi 
balele îi curgeau pe barbă. 

Dacă s-au înştiinţat surorile acestuia de întâmplarea lui, l-au luat la dânsele, 
că erau fecioare (adică monahii). Şi, luându-1, l-au încuiat în casa de pravilă a 
mănăstirii. El se ţâra pe şezut prin toată casa cea de pravilă, iar când venea 
preotul pentru slujbă, îl rugau pe el să facă rugăciune pentru dânsul, ca să facă 
Domnul milă cu el. Şi petrecând în această pedeapsă un an, întru acestea s-a 
săvârşit”. 

Iată ce face nefrica de Dumnezeu! Iată ce pricinuieşte nesupunerea şi 
lenevirea! Iată la ce sfârşit a dus neascultarea! 

Deci, să nu defăimăm frica Domnului, ci să ne smerim sub mâna Lui cea 
tare, slujind unii altora întru frica lui Dumnezeu. Şi El ne va fi nouă zid şi 
acoperitor în faţa vrăjmaşului, precum este scris: „Tăbărî-va îngerul Domnului în 
jurul celor ce se tem de Dânsul şi îi 

va izbăvi pe ei" (Psalmul 33, 7). Lui I se cuvine slava, în vecii vecilor. Amin. 

Sfătuirea a 28-a 

«Celui ce are i se va da şi-i va prisosi» 

Scris este: „Celui ce are i se va da şi-i va prisosi, iar de la cel ce nu are şi 
ceea ce i se pare că are se va lua de la dânsul" (Matei 13, 12; 25, 29). Deci, ce 
vom zice? „Au doară nedreptate este la Dumnezeu? Să nu fie!” (Romani 9, 14). 

Ascultă asemănare pentru aceasta: „într-o ţară oarecare era un gospodar şi 
avea doi robi şi trei perechi de boi. Unuia i-a dat două perechi de boi, iar celuilalt 
o pereche. Şi a zis către dânşii: «Duceţi-vă de lucraţi până ce voi veni la voi». Şi, 
ducându-se, cel ce a luat două perechi de boi a lucrat cu boii şi s-a îmbogăţit 
omul foarte şi boii i-a hrănit minunat. Iar cel ce luase o pereche, mergând, a legat 
boii la iesle, nepunând nimic înaintea lor, şi, culcându-se, a adormit. După un 
timp, a venit domnul robilor acelora să vadă lucrurile lor. Şi auzind de lucrarea şi 
câştigurile celui ce luase două perechi, l-a binecuvântat pe el. După aceasta a 
venit şi către celălalt rob şi l-a aflat pe el dormind, iar boii legaţi la iesle, mai 
morţi de foame şi de sete. Şi văzând pe rob că nu a lucrat nimic, încă şi boii 
murind, a zis întru sine: «De voi lăsa boii mei la robul acesta leneş, îi va pierde 
pe dânşii. Deci, să iau boii mei de la dânsul şi să-i dau celui ce a lucrat bine şi s- 
a îngrijit de lucrul său, că: celui ce are i se va da şi-i va prisosi, iar celui ce nu are 
şi ceea ce i se pare că are se va lua de la dânsul»" (Matei 13, 12). 

încă zice şi Domnul: „Eu, fiind bun, l-am chemat pe el şi i-am dat lui, ca, 
lucrând bine, să câştige viaţa cea veşnică, iar el M-a defăimat pe Mine; singur se 
va necinsti. Şi «omul în cinste fiind, nu a priceput, alăturatu-s-a dobitoacelor 



celor fără de minte şi s-a asemănat lor» (Psalmul 48, 21). «Şi nu a voit 
binecuvântarea, şi se va lua de la dânsul». Şi pentru ce, oare, nu a vrut să 
priceapă şi să facă bine? Fiindcă «fărădelege a gândit în aşternutul său; în toată 
calea cea bună n-a stat şi răutatea n-a urât!» (Psalmul 35, 3-4). «Oare este 
nedreptate la Dumnezeu? Să nu fie!»” (Romani 9, 14). 

Pentru aceea, fraţilor, să ne sârguim a bine plăcea înaintea Lui, împreună cu 
toţi sfinţii Lui. Că Lui I se cuvine slava, în vecii vecilor. Amin. 

Sfătuirea a 29-a 

Fraţilor, dacă vreunuia dintre fraţii cei mai cucernici, stând la pravilă sau 
umblând, i se întâmplă lui întunecare, şi fără de veste ar cădea, nu trebuie să ne 
minunăm de aceasta, nici să ne înspăimântăm, ci se cuvine, mai vârtos, să-L 
mgăm pe Dumnezeu cu toată inima ca să ne acopere pe noi întru toate. Că dacă 
îi vom sluji Lui cu inimă adevărată, nu ne va lăsa pe noi să ne ispitim mai presus 
de putere, ci pe cei ispitiţi îi va izbăvi (I Corinteni 10, 13), că aşa este scris în 
psalm: „Pe Cel Preaînalt L-ai pus scăparea ta. Că vor veni către tine rele şi bătaie 
nu se va apropia de trupul tău. Că îngerilor Săi va porunci pentru tine ca să te 
păzească în toate căile tale. Şi pe mâini te vor ridica ca nu cândva să împiedici de 
piatră piciorul tău. Peste aspidă şi peste vasilisc vei păşi şi vei călca peste leu şi 

peste balaur. Că spre Mine a nădăjduit şi îl voi izbăvi pe el. Acoperi-l-voi pe 
el, că a cunoscut numele Meu. Striga-va către Mine şi îl voi auzi pe el. Cu dânsul 
sunt în necaz, scoate-l-voi pe dânsul şi îl voi slăvi pe el. Cu lungime de zile îl voi 
umple pe el şi îi voi arăta lui mântuirea Mea” (Psalmul 90, 9-16). Şi iarăşi: „Cei 
ce nădăjduiesc spre Domnul sunt ca Muntele Sionului. Nu se va clătina în veac 
cel ce locuieşte în Ierusalim (Psalmul 124, 1). Şi iarăşi: „Tânăr am fost şi am 
îmbă?trânit şi nu am văzut pe cel drept părăsit, nici seminţia lui cerând pâine 
(Psalmul 36, 25). 

Deci, întunecarea se face din fierberea cea prea iute a fierii şi din flegmă, 
când s-a înmulţit. Iar la unii şi din slăbiciunea şi obosirea trupului. încă uneori şi 
diavolul face ceva din cele asemenea, când nu va putea, sau prin faptă sau prin 
cuvânt să biruiască pe frate, ca măcar printr-această măiestrie, ruşinându-1 pe el, 
să-l alunge din locul de nevoinţă. Dar Domnul nu îl va lăsa pe el să fie ispitit mai 
presus de putere, ci degrabă va întări inima lui. însă şi aceasta nu fără de rost şi 
la întâmplare se aduce asupra fratelui, ci când gândurile lui primesc răspândiri de 
mânie şi de vrajbă. Iar altul se dă în mâinile vrăjmaşului după îngăduinţa lui 
Dumnezeu, din pricina mândriei, când s-ar încredinţa pe sine amăgitoarelor 
gânduri ale vrăjmaşului, ce zice: „Iată te-ai făcut iscusit mai presus decât toţi 
oamenii şi nu este asemenea ţie din cei de pe pământ”, şi altele decât acestea mai 
înalte, iar mai bine să zic mai cumplite. Şi încă şi asupra sa luându-şi faptele 



bune, şi nu lui Dumnezeu aducându-I cinstea, ca cel ce de Dânsul a fost ajutat! 
Deci, în acest fel se dă în mâinile celui ce ispiteşte, ca, certându-se, să-şi 
cunoască neputinţa sa şi să nu uite ajutorul Celui ce a zis: „Când toate le veţi 

face să ziceţi: Suntem robi netrebnici” (Luca 17, 10); Că cel ce se înalţă pe 
sine, se va smeri” (Matei 23, 12; Luca 14, 11). Căci este cu neputinţă ca cei ce se 
tem de Domnul întru adevăr să fie stăpâniţi de diavolul. Că diavolul se apucă să- 
i mişte, dar nu poate să-i dezrădă?cineze. 

Aşa s-a făcut şi la Iov. A fost dat în mâinile ispititorului, dar nu a îndrăznit să 
se atingă de dânsul, pentru apărarea lui Dumnezeu (Iov 1, 12), măcar că luase 
stăpânire de la Dumnezeu să-l ispitească pe el precum ar vrea, afară de sufletul 
dreptului. S-a dat încă şi Apostolului bold, pe îngerul satanii (II Corinteni 12, 7), 
dar l-a biruit prin Cel ce l-a iubit pe el, Domnul Iisus Hristos, pe Care îl avea în 
suflet întru dragoste desăvârşită. Nu a fi neputincios cu trupul este biruire, ci a te 
afla neiscusit în ispite. Căci vedem că nici asupra porcilor nu are stăpânire 
vrăjmaşul, fără de slobozenia lui Dumnezeu (Marcu 5, 12). Eu am văzut pe unul 
stând pe stâlp, pentru fapta bună. Oare, dacă ar fi avut vrăjmaşul stăpânire să 
ucidă pe cine ar fi voit, au nu îndată l-ar fi surpat pe el împreună cu stâlpul? De 
aici cunoaştem că s-a sfărâmat tăria lui cu puterea cinstitei Cruci a Mântuitorului 
nostru Iisus Hristos. 

Deci, să nu-ţi fie frică, robule al lui Hristos, nici să nu te tulbure pe tine 
gândurile tale, nici să te depărtezi din locul unde sporeşti întru Domnul. Căci 
credem Celui ce a zis: „Iar ai voştri şi perii capului toţi sunt număraţi" (Matei 10, 
30; Luca 12, 7), şi „Iată, am dat vouă stăpânire a călca peste şerpi şi peste scorpii 
şi peste toată puterea vrăjmaşului, şi nimic nu vă va vătăma pe voi” (Luca 10, 
19); căci săgeţi de ale pruncilor s-au făcut rănile lor. Şi când vei cădea în multe 
feluri de necazuri, nu te trândăvi, fiindcă zice proorocul: „Doamne, întru 

necaz ne-am adus aminte de Tine. Şi multe sunt necazu?rile drepţilor şi din 
toate acelea îi va izbăvi pe ei Domnul” (Psalmul 33, 18). Pentru aceea şi într-alt 
loc zice: „Căutaţi la neamurile cele de demult şi vedeţi cine a crezut Domnului şi 
s-a ruşinat, sau cine a rămas întru frica Lui şi a fost părăsit? Sau cine L-a chemat 
pe El şi a fost trecut cu vederea? Că îndurat şi milostiv este Domnul şi lasă 
păcatele şi mântuieşte în vreme de necaz” (Sirah 2, 10-12). 

Vezi că frica de Dumnezeu este rod tare în faţa vrăjmaşului? Deci, să nu îţi 
surpi rodul şi nu vei fi prins. Ci, împreună cu proorocul, ia aminte la Iubitorul de 
oameni, strigând către bunătatea Lui: „Spre Tine, Doamne, am nădăjduit, să nu 
mă ruşinezi în veac. întru dreptatea Ta izbăveşte-mă şi mă scoate. Pleacă spre 
mine urechea Ta, grăbeşte de mă scoate. Fii mie Dumnezeu apărător şi casă de 



scăpare, ca să mă mântuieşti. Că întărirea mea şi scăparea mea eşti Tu şi pentru 
numele Tău mă vei povăţui şi mă vei hrăni. Scoate-mă-vei din cursa aceasta pe 
care mi-au ascuns-o mie, că Tu eşti Apărătorul meu, Doamne. în mâinile Tale 
voi pune duhul meu, izbăvitu-m-ai Doamne, Dumnezeul adevărului" (Psalmul 
30, 1-5). Ca şi El să ne zică ceea ce este scris: „Eu voi fi cu tine şi nu te voi lăsa 
pe tine, nici nu te voi trece pe tine cu vederea. întăreşte-te şi îmbărbătează-te! ”. 
Şi iarăşi zice: „Nu îţi fie frică de faţa lor, nici să te temi înaintea lor, că Eu sunt 
cu tine, zice Domnul, ca să te scot pe tine (Ieremia 1, 17). 

Deci, mulţumind iubirii Lui de oameni, să cazi înaintea Lui, zicând: „împins 
fiind, m-am povârnit să cad şi Domnul m-a sprijinit. Tăria mea şi lauda mea este 
Domnul şi s-a făcut mie spre mântuire” (Psalmul 117, 13). Lui I se cuvine slava, 
în vecii vecilor. Amin. 

Sfătuirea a 30-a Despre smerita cugetare 

Iubite frate, dacă vei dobândi sporire, cât să stai tu în treapta cea de sus, nu 
uita smerita cugetare. Că dacă cândva ţi se va întâmpla a te pogorî din treaptă, să 
afli calea şi să nu cazi cădere de spaimă. Că aceasta se întâmplă unora dintru a 
lor nemulţumire, când nu înţeleg pe Cel ce le-a dăruit darul. Căci dacă ar fi 
cunoscut pe Făcătorul de bine, ar fi ascultat poruncile Lui; şi dacă ar fi ascultat, 
nu ar fi căzut, precum este scris: „Cel ce se înalţă pe sine, se va smeri, şi cel ce 
se smereşte pe sine, se va înălţa“ (Matei 23, 12). Pentru aceea şi în psalm zice: 
Văzut-am pe cel necredincios înălţându-se şi ridicându-se ca cedrii Libanului. Şi 
am trecut, şi iată nu era. Şi l-am căutat pe el, şi nu am aflat locul lui. Păzeşte 
nerăutatea şi caută dreptatea, că urmaşi are omul făcător de pace” (Psalmul 36, 
35-37). Şi iarăşi zice: „Domnul, mândrilor le stă împotrivă, iar smeriţilor le dă 
har“ (I Petru 5, 5). Pentru aceea şi prin Apostolul porunceşte, zicând: „Nu pe 
cele înalte cugetându-le, ci împreună cu cei smeriţi purtându-vă”. Şi într-alt loc 
zice: „Nu te înălţa pe tine, ca să nu cazi şi necinste să-i aduci sufletului tău. Şi va 
descoperi Domnul cele ascunse ale tale, în mijlocul adunării te va surpa pe tine, 
că nu te-ai apropiat de frica Domnului şi inima ta este plină de vicleşug” (Sirah 
1, 29-31). 

Pentru aceea, fraţilor, să ne sârguim a ne smeri sufletele noastre înaintea 
Domnului, ca să ne înalţe pe noi în vremea cercetării. Că El este Cel ce ridică de 
la pământ pe sărac şi din gunoi înalţă pe cel lipsit” (Psalmul 112, 7). Căci cine nu 
vrea a se smeri pe sine de 

bună voie, pentru evlavie, se va smeri fără de voie. Pentru că şi la dreptul Iov 
este scris: „La Dânsul este ţinerea şi tăria, la Dânsul ştiinţa şi priceperea. El 
alungă pe sfetnici în picioarele goale şi pe judecători îi aruncă pradă nebuniei. El 



destramă puterea împăraţilor şi pune cingătoare de frânghie în jurul coapselor 
lor. El alungă pe preoţi în picioarele goale şi dă peste cap pe cei puternici. El taie 
vorba celor meşteri la cuvânt şi ia mintea celor bătrâni. El face de ocară pe cei 
mari şi slăbeşte încingătoarea celor voinici” (Iov 12, 16-21). 

Deci, să iubim smerita cugetare, iubiţilor. Că El a zis: „Luaţi jugul Meu 
asupra voastră şi vă învăţaţi de la Mine, că sunt blând şi smerit cu inima, şi veţi 
afla odih?nă sufletelor voastre. Că jugul Meu este bun şi sarcina Mea este 
uşoară” (Matei 11, 29-30). Aşa, Binecuvân?tate! Aşa Preaproslăvite! Aşa, 
Milostive! Aşa, Iubitorule de oameni, Bunule. Jugul Tău este foarte bun şi 
sarcina Ta este uşoară pentru toţi cei ce se apropie să-Ţi slujească Ţie cu inimă 
adevărată. Că Ţie se cuvine slava şi stăpânirea, în vecii vecilor. Amin. 



Unknown 


S fătuirea a 31-a 

Creştinul, se cuvine a fi îndelung-răbdător şi nepomenitor de rău 

Dacă s-ar întâmpla amărăciune, nu este prea rău pentru că s-a întâmplat, ci 
este cumplit şi greu a petrece întm amărăciune. 

Frate, dacă s-ar întâmpla să fii ocărât de cineva când tu nu eşti de faţă, şi 
venind altul ţi-ar spune că fratele cutare te-a ocărât, tu, ca un înţelept, cunoaşte a 
cui este îndemnarea şi să nu te amărăşti asupra fratelui 

tău. Spune încă şi celui ce ţi-a vestit, aşa: „Dacă m-a şi ocărât, dar este fratele 
meu şi eu sunt vrednic de ocară. însă nu de la sine m-a ocărât pe mine, ci aceasta 
vrăjmaşul a făcut-o, ca să arunce vrajbă între noi. Dar Domnul va surpa pe 
vicleanul, iar pe frate îl va milui şi pe noi nu ne va lăsa”. 

Dacă, iarăşi, şi în faţă vei fi ocărât, nu te tulbura pentru aceasta, nici nu te 
porni degrabă spre mânie. Iar dacă pentru vreun lucru rău s-ar întâmpla să fii 
ocărât, să nu ne facem învârtoşaţi la inimă, ci mai vârtos să îndreptăm greşeala. 
Şi dacă după îndemnarea vrăjma?şului s-ar întâmpla aceasta, tu, ca cel ce ştii 
lucrul, nu te mânia pe fratele tău. Căci dacă fiind ocărât, împotrivă vei ocărî, 
îndoit te-ai ocărât pe tine. întâi, pentru că fiind ocărât nu ai suferit cu îndelungă- 
răbdare, iar al doilea, că, făcându-te obraznic, împotrivă ai ocărât. 

Deci, când se va întâmpla a fi ocărât de cineva, nu te înfierbânta spre mânie, 
ci îndată, zâmbind cu buzele, printr-un râs cinstit, prefă întru tine mânia în pace. 
însă este şi râs care aprinde mânia aproapelui: Că nebunul, în râs lucrează cele 
rele”. Şi nu pentru acela zic eu, fraţilor, ci ca un doctor bun şi iscusit să amesteci 
doctoria dragostei întru legătura păcii. Că foc pe foc nu îl stinge. Nu se cuvine a 
râde, ci prin dragoste şi cinste şi îndelungă-răbdare să biruieşti pornirea dracului 
mâniei, căci scris este: „Mânia bărbatului, dreptatea lui Dumnezeu nu lucrează 
(Iacov 1, 20). Şi în alt loc zice: „Că pornirea mâniei lui este căderea lui” (Sirah 
1, 21). Iar dacă fratele tău nu se zideşte, când tu zâmbeşti, ca să nu se 
stăpânească de mânie, în tot chipul să ne sârguim a tămădui pe frate. De vreme 
ce Domnul şi Mântuitorul nostru Iisus Hristos a zis: „De-ţi vei aduce darul tău la 
altar şi acolo îţi vei aduce aminte că fratele tău are 

ceva asupra ta, lasă darul tău înaintea altarului şi du-te, întâi, şi împacă-te cu 
fratele tău şi atunci, venind, adu-ţi darul tău” (Matei 5, 23-24). Şi prin Apostolul 



porun?ceşte, zicând: „Pacea urmaţi-o cu toţii şi sfinţenia, fără de care nimeni nu 
va vedea pe Domnul” (Evrei 12, 14; Romani 12, 18). 

Să nu te înveţe pe tine vicleanul a zice: „Nu mă scârbesc a fi ocărât, ci 
fiindcă m-a ocărât înaintea fraţilor”. Aceasta te tulbură pe tine, robule al lui 
Dumnezeu? Dar unde ţi-ai lăsat arma ta, ostaşule al lui Hristos? Şi zic pentru 
cruce. Iar cruce este smerenia, precum este scris: „Smeritu-S-a pe Sine, făcându- 
Se ascultător până la moarte, şi încă moarte de cruce” (Filipeni 2, 8). 

Voieşti să-ţi arăt ţie, frate, că suntem datori a răbda cu mulţumire orice scârbă 
ce s-ar aduce asupra noastră, pentru Hristos? Hristos este viaţa noastră şi 
mântuirea sufletelor noastre. Deci, cel ce pătimeşte pentru Hristos, pentru a sa 
mântuire şi viaţă pătimeşte. Şi să-ţi arăt ţie din oameni, asemenea nouă pătimaşi, 
că prin smerita cugetare au bineplăcut lui Dumnezeu. Şi să-ţi aduc ţie pildă, mai 
întâi, din cei ce umblă după trup, apoi vom trece la cei duhovniceşti. Te-a ocărât? 
Adu-ţi aminte de luptători. însă să lăsăm pe cei ce umblă după trup, şi să trecem 
la cei duhovniceşti. 

Când David fugea de la faţa lui Abesalom, fiul său, au nu, ieşind Şimei, a 
ocărât pe împăratul David înaintea tuturor celor ce mergeau împreună cu el? Au 
doară deosebi a ocărât pe împăratul? Dar nu numai l-a ocărât, ci l-a şi blestemat 
şi a aruncat cu pietre împo?triva împăratului, încât şi zicea oarecare din prietenii 
cei adevăraţi ai împăratului: „Pentru ce blestemă câinele acesta mort pe domnul 
meu, împăratul? Voi merge şi 

voi lua capul lui”. Iar împăratul a zis către dânsul: „Ce este mie şi vouă, fiii 
Ţeruiei? Lăsaţi-1 pe el aşa să mă blesteme pe mine, că Domnul i-a zis lui să 
blesteme pe David. Şi oarecare a zis lui: Pentru ce ai făcut aşa? Şi el iarăşi a zis: 
Că doar va vedea Domnul smerenia mea şi îmi va răsplăti mie bune în locul 
blestemului în ziua aceasta” (II Regi 16, 7-11). Vezi, iubite, că întru smerită 
cugetare drepţii au slujit Domnului? Şi dacă fiind împărat şi prooroc, atâta 
sârguinţă şi smerită cugetare a arătat, apoi în ce fel se cade a fi cei săraci şi 
păcătoşi? Mai adu-ţi aminte şi de nepomenirea de rău a lui David către Saul. 

Deci şi noi, iubiţilor, îndelung să răbdăm, purtându-ne unii altora sarcinile 
(Galateni 6, 2). Că cine este ostaşul acela care, văzând pe ostaşul cel împreună 
cu sine prins de potrivnici, nu se nevoieşte şi nu bate război cu potrivnicii, ca să- 
şi scoată pe tovarăşul său din mâinile celor ce l-au robit? Iar de nu va putea să-l 
scoată, atunci nu va plânge şi nu va boci aducându-şi aminte de prietenul său? 
Oare nu cu mult mai vârtos suntem datori noi a ne pune sufletele pentru alţii? 
Fiindcă Domnul şi Mântuitorul nostru Iisus Hristos a zis: „Mai mare dragoste 
decât aceasta nu are cineva, ca sufletul său să-şi pună pentru prietenii săi. Fui I 
se cuvine slava, în vecii vecilor. Amin. 



Sfătuirea a 32-a Despre patimi 

Bărbatul ce îşi petrece zilele sale întru lenevire, pe sine se înşeală, fiindcă nu 
îşi aduce aminte nicidecum de bunătăţile pe care le-a pregătit Domnul drepţilor, 
nici de 

munca pregătită păcătoşilor, ci fără de frică pe sine se trimite la pieire. într- 
unul ca acesta lucrează vicleanul toată pofta trupească. Şi unul ca acesta nu poate 
înţelege, în ce fel nu înţelege poarta unei cetăţi pe cei ce intră şi ies printr-însa. 
Că, intrând pofta în mintea lui, i-a acoperit ochii. Iar cu cel nevoitor în multe 
feluri se luptă vrăjmaşul. 

Mai înainte de a se săvârşi fărădelegea, vrăjmaşul o micşorează pe dânsa în 
ochii lui. Iar mai ales pofta dulceţii atât o micşorează pe ea, precum ar fi vărsat 
cineva un pahar de apă rece pe pământ. în acest fel micşorează vicleanul păcatul 
în ochii fratelui mai înainte de a-1 săvârşi. Iar după ce l-a săvârşit, atât de cumplit 
înalţă vicleanul fărădelegea în mâinile celui ce a căzut, încât ridică asupra lui 
valurile deznădăjduirii. De multe ori încă şi prin pilde năvăleşte asupra lui, unele 
ca acestea sfătuindu-1 pe dânsul: „Ce ai făcut, ostenitorule în deşert? Acum îţi 
voi arăta cui s-a asemănat lucrarea ta. în ce fel cineva sădindu-şi vie, şi 
îngrădind-o pe dânsa şi păzind-o până ce a făcut rod, şi după aceasta, sculându- 
se deodată şi luând securea, a sfărâmat viţa şi, zdrobindu-se strugurii, vinul a 
pierit, acestuia s-a asemă?nat lucrarea ta”. Acestea îi pune vicleanul în minte 
fratelui, vrând să-l cufunde întru adâncul deznădăjduirii. 

Deci, iubite, mai înainte cunoscând aceste măies?trii ale vrăjmaşului, fugi de 
păcat. Iar de te-ai şi prins mai înainte în vreo cădere, nu petrece întru dânsa, ci 
scoală-te şi întoarce-te către Domnul Dumnezeul tău şi zi gândului viclean: 
„Deşi butoaiele le-am sfărâmat şi vinul l-am pierdut, dar via încă este şi Stăpânul 
este îndelung-răbdător, mult-milostiv, îndurat şi drept. Şi nădăjduiesc că, 
ajutându-mi bunătatea Lui, iarăşi voi îngriji şi voi păzi via Lui şi voi umple 
butoaiele Lui ca 

şi mai înainte”. Că zice prin Proorocul Isaia: „De vor fi păcatele voastre ca 
mohorâciunea, ca zăpada le voi albi. Şi de vor fi ca roşeala, ca lâna albă le voi 
face. Şi de veţi voi şi mă veţi asculta pe Mine, bunătăţile pământului veţi mânca. 
Iar de nu veţi vrea, nici nu Mă veţi asculta pe Mine, sabia pe voi cu totul vă va 
mânca, că gura Domnului a grăit aceasta” (Isaia 1, 18-20). Lui I se cuvine slava, 
în vecii vecilor. Amin. 

Sfătuirea a 33-a 

Cum se cuvine a mângâia pe cei împuţinaţi la suflet 

Un frate îşi căuta pe al său frate şi, aflându-1, i-a zis: „Unde ai fost, frate?”. 



Iar el a răspuns, zicând: „Cutare frate era necăjit şi m-am dus să-l mângâi pe el”. 
Zis-a lui fratele: „Dacă pentru Domnul te-ai dus, ai plată, că sunt unii care par că 
mângâie şi împreună pătimesc şi nu cunosc că mai vârtos necăjesc şi spre 
vătămare se duc”. Iar fratele a zis: „în ce fel este cel care mângâie aşa pe fratele 
spre vătămare?”. Zis-a lui fratele său: „De va fi duhovnicesc cel ce mângâie, nu 
spre vătămare se duce, ci spre mare folos, iar cel ce are înţelegere trupească, 
acesta nu va folosi”. Fratele a zis: „Aş fi dorit a cunoaşte ale amândurora 
graiurile, ca nu cumva, vrând eu a folosi pe fratele, să îl vatăm pe el”. Şi a zis lui 
fratele său: „De la Domnul să cerem îndurări amândoi, ca să trimită darul Său în 
inimile noastre, că fără de darul Lui, omul este neputincios spre împlinirea 
faptelor bune”. 

Deci, ascultă: Cel ce are înţelegere trupească, mergând spre mângâierea 
fraţilor, unele ca acestea pune 

înainte: „Ce ai, fratele meu?”. Iar el zice către dânsul: „Am cemt de la 
econom cele pentru trebuinţa mea şi nu mi-a dat”. Sau pe alt frate îl aduce 
înainte, ca pe unul ce cu nedreptate l-a scârbit pe el. Şi acestea auzind, cel ce a 
venit spre mângâiere strigă, zicând: „Şi pentru ce acesta necinsteşte pe cineva? 
Că şi mie, în altă zi, acestea mi-a făcut şi m-a necinstit. Se cinsteşte de noi şi nu 
pricepe, nici nu voieşte să se îndrepteze pe sine. Şi socotesc egumenii că numai 
aici este cu putinţă a se mântui? Sau: Aici nu poate să se mântuiască omul! Mă 
duc şi eu de aici şi mă voi izbăvi de oamenii aceştia”. în acest fel mai mult îl 
vatămă pe fratele cu aceste cuvinte. Iar dacă se vor afla şi alţii robiţi de acelaşi 
gând, mai rău strică gândul fratelui. De multe ori însă se întâmplă să aibă şi vin, 
şi nu încetează să bea până ce nu se vor îmbăta, luptându-se între ei prin cuvinte. 
Se întâmplă uneori de se iau şi la bătaie. Unii şi în acel loc adorm, din multa 
băutură de vin. 

Fratele zice: „Aş vrea să ştiu şi graiurile celor duhovniceşti, ca să îmi aleg 
pentru mine cele mai bune”. Iar el a răspuns: „Cel duhovnicesc, când vrea să se 
ducă spre sfătuirea fratelui, mai înainte de toate şi mai înainte de a ieşi din chilia 
lui, stă la rugăciune, ca să-i sporească Domnul calea lui. Şi venind la uşa fratelui, 
bătând, îi pune metanie. Şi, fiind poftit, intră şi stă la rugăciune, iar după aceasta 
şed, tăcând. Apoi zice stăpânul chiliei către fratele: „Bine ai venit; să ne 
binecuvintezi pe noi!”. Răspunde fratele: „Eu mă binecuvintez de la cucernicia 
ta. Deci, te rog pe tine, binecuvântatule de Domnul, ce este ceea ce ai?”. Iar el îşi 
spune gândurile, sau că oarecare frate l-a scârbit pe el. 

Auzind fratele acestea, zice: „Doamne ajută, căci vrăjmaşul nu voieşte să se 
liniştească cineva”. Şi iarăşi 

zice: „Iubite, unde nu sunt necazuri? Unde nu este osteneală? Mirenii, nu se 
ostenesc? Corăbierii, pe mare călătorind, nu se primejduiesc? Ostaşii, în războaie 
nu se rănesc? Şi cum noi ne împuţinăm crezând că numai noi ne necăjim? 
Mirenii, în cele lumeşti se ostenesc, cei duhovniceşti în lucruri duhovniceşti se 
necăjesc. Dar scârba lumii moarte lucrează, iar scârba cea după Dumnezeu, 
pocăinţă spre viaţă veşnică. Deci şi noi, fiind necăjiţi, să nu ne împuţinăm, căci 
scris este: «Necazul vostru întru bucurie se va schimba» (Ioan 16, 20). Şi tu 
aceleaşi ai răbdat mai înainte şi acum în trup le săvârşeşti. 

Adu-ţi aminte că te-ai lepădat de lume şi de voile tale, iar acum un cuvânt nu 
suferi? Şi pentru aceasta voieşti şi de mănăstire a te depărta? Aşa, vrăjmaşul, 
gândul smeritei cugetări l-a jefuit şi pentru aceasta patimile cumplit se ridică 
asupra noastră. Că pătimind pentru tine, grăiesc acestea. Şi de unde s-a întâmplat 
pricina? Cu adevărat: sau pentru mâncare, sau pentru băutură, sau pentru că nu 
suferim un cuvânt. De atâtea te-ai lipsit şi gunoaie le-ai socotit, ca pe Hristos să- 
L dobândeşti, şi iarăşi vrei să ţi se cufunde mintea în patimile cele vechi? 
(Filipeni 3, 8). Că dacă înfrânarea nu o vom iubi şi voia noastră nu o vom tăia, 
nu este la noi îndrăzneală a zice: «Iată, noi am lăsat toate şi am urmat Ţie» 
(Matei 19, 27). 

Adu-ţi aminte în ce fel erai când ai venit la poarta mănăstirii, fierbând cu 
duhul întru frica Domnului. Dar poate voieşti să zici: «Oamenii aceştia au 
răzvrătit gândul meu». Vrei să-ţi arăt, iubite, că din lenevirea noastră s-a 
întâmplat pricina? Lot locuia în Sodoma şi nu a pierit împreună cu dânşii 
(Facerea 19, 26). Iar Ghezi slujea Proorocului Elisei şi a greşit (IV Regi 5, 27). 

Asemenea şi Samuil, stătea lângă Eli şi împreună cu fiii lui petrecea (I Regi 
2, 24). Aceia au căzut, iar el s-a mântuit, că iubea pe Domnul întru adevăr. Şi 
Iuda Iscarioteanul, împreună cu ucenicii urma Domnului, dar a vândut pe 
Dascălul şi Domnul Slavei în mâinile celor fără de lege (Matei 26, 47). 

Deci, să nu urmăm sfatul vrăjmaşului ce ne sfătu?ieşte cu părute pricini 
binecuvântate spre răsturnarea sufletelor noastre. Că avem pilde din 
Dumnezeieştile Scripturi, a lua aminte la sine fiecare, ori împreună cu drepţii 
petrecând, ori cu păcătoşii. Şi cu drepţii împreu?nă locuind, cu dreptate şi cu 
cuvioşie să vieţuim; iar dacă şi cu păcătoşii, să ne sârguim. Nu ca lucrurile 
acelora să le râvnim, ci aceştia să fie atraşi de noi la calea mântuirii, ajutând 
darul. Să auzim Dumnezeieştile Scripturi şi să râvnim petrecerea Sfinţilor 
Părinţi, ca să se vindece sufletul nostru. Şi nu numai când le auzim să luăm 
umilinţă şi după puţină vreme cele mai rele să le facem, că cel ce aşa primeşte 
cuvântul, niciodată nu va aduce roadă, neavând rădăcină întru dânsul. «Şi tot 
pomul care nu face roadă bună, se taie şi în foc se aruncă» (Matei 3, 10). Ca 



nişte neputincioşi să auzim sfatul bărbaţilor ce se tem de Domnul, care spre 
sănătate povăţuiesc pe suflet. Şi să nu ne asemănăm celor care doresc să audă 
numai ceea ce voiesc, ca să nu ne ticăloşim, alipindu-ne de gândul relei cugetări. 

Zis-a oarecare din sfinţi: «De vei vedea pe cel tânăr cu voia sa suindu-se la 
cer, ţine-1 pe el, că îi este lui de folos». Şi aceasta înţelege-o şi pentru cel bătrân 
cu anii, dar tânăr cu priceperea, că zice în Paremii: «Căile nebunilor sunt drepte 
înaintea lor, iar cel înţelept va primi sfătuire» (Pilde 12, 15). Să auzim încă şi pe 
cel ce zice: «Tineri, supuneţi-vă bătrânilor. Toţi 

între voi cu smerita cugetare să vă împodobiţi, că Dumnezeu mândrilor le stă 
împotrivă, iar smeriţilor le dă dar» (I Petru 5, 5; Iacov 4, 6). Căci sunt unii care 
se par înţelepţi şi nu primesc să se supună celor cu adevărat înţelepţi şi care au 
cunoştinţa lui Dumnezeu. Pe aceştia Apostolul îi numeşte cuvântători deşerţi şi 
amăgiţi cu mintea, zicând: «Că sunt mulţi cuvântători deşerţi, nesupuşi şi 
amăgiţi la minte». Iar pe altul de multe ori îl sfătuieşte gândul şi-i zice: «Cum? 
Tânăr eşti! La bătrâneţile tale te vei pocăi». Şi de va ajunge să îmbătrânească, îi 
aduce lui gândul iarăşi: «Acum ai îmbătrânit şi ai trebuinţă de odihnă». 

Drept aceea este nevoie, iubite, ca să slujim Domnului cu frică şi cu 
cutremur în fiecare zi. Cine ne va zice nouă că vom ajunge la bătrâneţe? Şi dacă 
vom îmbătrâni, cine ne va încredinţa că vom afla gândul bun, dacă de aici ne 
lenevim de mântuirea noastră? Să auzim pe Domnul, zicând: «Privegheaţi şi vă 
mgaţi că nu ştiţi nici ziua, nici ceasul» (Matei 25, 13). 

Noi, pentru trândăvirea noastră, socotim greu jugul cel bun al Domnului. 
Câţi ţi se pare, iubite, că sunt în lume în multe feluri strâmtarăţi? Fiii unora întru 
amanet fiind puşi, iar ai altora fiind căzuţi în stăpânirea celor răi şi vânduţi în 
robie, slujesc celor mai ticăloşi decât dânşii în pământ străin. Iar alţii, aruncaţi în 
târguri şi în uliţele cetăţii, dezbrăcaţi, de frig şi de arşiţă sunt necăjiţi. Iar nouă nu 
ne este destul că avem acoperămân?tul acesta, pe care Domnul ni l-a dăruit, şi 
negrija de lucrurile cele lumeşti? Aceasta să ne aducem aminte şi să nu lepădăm 
darul lui Dumnezeu şi facerile Lui de bine, că ne-a învrednicit pe noi acestui jug 
bun. Am cerut şi nu ne-a dat nouă? Şi cine ştie că nu s-ar fi făcut nouă aceasta 
spre folos? Să zicem şi aceasta: «Oare, nu 

ştie oricare dintre noi că nu a ascultat pe Domnul şi Domnul, văzând, 
îndelung a îngăduit?». Iar pentru egu?meni, la Domnul să lăsăm, «că toţi vom sta 
înaintea divanului lui Hristos» (Romani 14, 10); «Că Dumnezeu nu este 
părtinitor» (Fapte 10, 34). 

Deci, scoală-te şi încinge-te pe tine şi să nu mai cazi împreună cu gândurile. 
Ascultă de cel ce zice: «Nu te birui de cel rău, ci biruieşte pe cel rău cu cel bun» 



(Romani 12, 21). Vai mie, păcătosului, iubite! Domnul Slavei atâtea a răbdat 
pentru noi! Ce putem, după vrednicie, a-I aduce Lui pentru pătimirile care a 
răbdat pentru noi? Să cădem la Dânsul din tot cugetul, cerând răbdare de la 
bunătatea Lui. «Că prin multe necazuri se cade nouă a intra în împărăţia 
cerurilor» (Fapte 14, 22). Că a zis Mântuitorul ucenicilor Lui: «Iar voi vă veţi 
scârbi şi scârba voastră întru bucurie se va întoarce. Femeia, când naşte, scârbă 
are, că i-a venit ceasul ei. Iar după ce se va naşte pruncul, nu îşi mai aduce 
aminte de ceasul acela, pentru bucurie, căci s-a născut om în lume. Şi voi scârbă 
veţi avea. însă iarăşi vă voi vedea pe voi şi se va bucura inima voastră şi bucuria 
voastră nimenea nu o va lua de la voi»" (Ioan 16, 20-22). 

Şi aşa, întărind pe frate cu cuvântul adevărului, după dăruirea darului, 
amândoi mulţumesc Domnului. Iar de s-ar întâmpla şi ar gusta împreună, cu 
toată cucernicia mănâncă şi beau, pentru osteneala trupului şi nu pentru ca să se 
îmbete de vin, „întru care este curvia” (Efeseni 5, 18). Şi, făcând lucrul 
Domnului, se întoarce la chilia sa, slăvind pe Dumnezeu pentru schimbarea 
fratelui. Că lui Dumnezeu se cuvine slava, în veci. Amin. 

Sfătuirea a 34-a 

Se cuvine ca fratele care citeşte să priceapă şi cu iubire de osteneală să facă 
aceasta, căci Dumnezeu este de faţă 

Iubite, dacă îţi va porunci să citeşti ca să audă frăţimea, însemnează cu 
dinadinsul unde a sfârşit cel ce a început. Şi, luând cuvântul, începe citirea, ca să 
fie şi citirea ca un lanţ împletit cu aur. Că cel ce nu bagă de seamă la vreun 
cuvânt şi pierde stihurile, acesta nu vrea nici a se învăţa precum trebuie, nici a 
învăţa pe cei ce iau aminte, fiindcă numai sfârşitul cuvântului îl caută şi când să 
se sfârşească citirea. 

Tu, dar, iubite, fii treaz, ca şi pe tine să te foloseşti prin citire şi pe cei ce te 
ascultă. Dacă, fără de veste ţi se va porunci să citeşti, din partea stângă începe 
citirea, iar de este începutul cuvântului, zi titlul, că aşa va fi cunoscută cea citită. 
Iar dacă ţi-ai câştigat vreo carte bună şi dreaptă la stihuri, cercetează-o pe dânsa, 
ca nu cumva să se afle întru dânsa împiedicare celui ce o citeşte sau o şi prescrie. 

Sfătuirea a 35-a 

Despre feciorie şi întreaga înţelepciune 

Aşa sfătuieşte vicleanul pe frate sau pe soră: „Iată, în tot ceasul te superi de 
curvie. Până când suferi oste?neală şi îndelung-rabzi?”. Fratele zice: „Până când 
va căuta Dumnezeu spre smerenia şi osteneala mea şi-mi va lăsa toate păcatele 
mele”. Vicleanul zice: „Dar, ca să nu mai ai război, împlineşte-ţi pofta o dată şi 
iarăşi te 

vei pocăi, că acest lucru nu este nimic”. Fratele zice: „Nu am trebuinţă de la 
tine a mă învăţa pentru pocăinţă, căci eu ştiu că pocăinţa este pusă omului până 
la suflarea cea mai de pe urmă, pentru multa iubire de oameni a lui Dumnezeu. 
Iar pentru acestea care ai zis, că nu este nimic lucru, dacă mă voi arăta înaintea 
Dumnezeului meu neiscusit întru acest lucru mic, cu cât mai vârtos mă voi arăta 
neiscusit dacă va veni asupra mea ispită mai mare decât aceasta”. 

Vicleanul zice: „Dar este lucru de nimic şi nu mai ai trebuinţă a te pocăi”. 
Fratele zice: „Şi cine îmi zice că dacă voi strica trupul meu, voi afla vreme de 
pocăinţă? Au nu voi fi tras împreună cu cei ce lucrează fărăde?legea? Că umbră 
este viaţa noastră pe pământ (Iov 8, 9). Că ce este dacă eu voi lua o sabie şi mă 
voi ciunti?”. Vicleanul zice: „Dar lucrul poftei nu este nimic, ci aşa ca un ceas şi 
îndată a trecut”. Fratele zice: „Ascultă, vrăjmaşule al vieţii şi luptătorule al 
sufletelor, ce fel de cinste este pregătită la Dumnezeu celor ce pe acest lucru mic, 
despre care ai zis, l-au biruit prin cucernicie, şi ce fel de muncă şi necinste este 
pregătită la Dumnezeu celor ce de acest lucru mic s-au biruit? în ce fel era 
înţeleptul Iosif? Oare nu biruind patima aceasta se laudă din neam în neam, în 
ceruri şi pe pământ, iar defăimarea egiptencei de-a pururea se batjocoreşte? 
(Facerea 39, 7- 8). La fel şi fericita Susana se laudă din neam în neam, până în 
veac, pentru că şi-a biruit pofta. Că nu s-a abătut la căderea sa, nici de îngrozirea 
morţii temându-se nu şi-a vândut întreaga înţelepciune. Iar bătrânii şi judecătorii 
poporului, care se păreau că ocârmuiesc poporul, biruindu-se de patima aceasta 
şi fiind împroşcaţi cu pietre au murit, lăsându-şi nume rău în neamurile cele de 
pe urmă. 

Au nu ştii, diavole, că dacă se va obişnui fiara a mânca carne, se face mai 
cumplită spre patimă? Şi tu mă sfătuieşti pe mine zicându-mi că «dacă îţi vei 
împlini o dată pofta ta nu te vei mai supăra»? Domnul Dumnezeu, Cel ce a dat 
oamenilor Duhul Său cel Sfânt, să te certe pe tine, că pândeşti ca un leu, vrând să 
înghiţi sufletul prin păcat. Dar Mântuitorul nostru Iisus Hristos nu îţi va da ţie 
loc, că este iubitor de oameni, puternic şi milostiv”. 

Vicleanul pune înainte: „Lucrul acesta nu este nimic, şi pentru ce te mai 
necăjeşti?”. Fratele zice: „Mă necăjesc că amăgeşti pe oameni, că dulcele tău 
este amar, porunca ta este groapă de rele, iar darurile tale sunt pline de moarte şi 
de pieire. Pentru acestea mă sfătuieşti pe mine să lepăd Darul Domnului şi să 
scârbesc pe Duhul Sfânt, întru Care m-am pecetluit în ziua izbăvirii! (Efeseni 4, 
30). 

îmi zici că «nimic nu este lucrul», şi mă sfătuieşti ca mădularele lui Hristos 
să le fac mădulare ale curviei, şi mă sfătuieşti pe mine ca într-o clipă să pierd 
bogăţie fără de moarte?! îmi zici să mă lepăd de sfinţenie, fără de care nimeni nu 



va vedea pe Domnul?” (Evrei 12, 14). 

„Nu este nimic lucrul”. „Mă sfătuieşti să întărât pe Domnul, ca să aud în ziua 
cea înfricoşată, înaintea înfricoşatului divan al lui Dumnezeu, de la Dreptul 
Judecător: «Rob viclean şi iubitor de dulceţi, mai mult decât iubitor de 
Dumnezeu, ai pângărit pământul Meu cu fărădelegile şi cu păcatele tale». Şi îmi 
zici mie «că lucrul nu este nimic»?! Dar este scris: «Dumnezeu n-a cruţat pe 
îngerii cei ce au greşit, ci, legându-i cu legăturile întunericului în iad, i-a dat să 
fie păziţi spre judecată, şi n-a cruţat lumea veche, ci a păstrat numai pe Noe, ca 
al optulea propovăduitor al dreptăţii, când a adus potopul peste cei fără de 
credinţă, şi cetăţile 

Sodomei şi Gomorei, osândindu-le la nimicire, le-a prefăcut în cenuşă, 
dându-le ca o pildă nelegiuiţilor din viitor» (II Petru 2, 4-6). Şi îmi zici «că nu 
este nimic lucru»?! Cine, fiindu-ţi ascultător şi fiind robit de păcat, a petrecut în 
lucruri bune zilele sale şi a moştenit împărăţia cea fără de sfârşit? Iar cel ce a 
urmat căii lui Hristos, se bucură totdeauna şi se veseleşte întru Duhul Sfânt, 
aşteptând fericita nădejde a Marelui şi Mântuito?rului nostru Iisus Hristos. Şi 
ştiu că de mă vei birui, nu voi scăpa de scârbă, şi tu te vei duce să vesteşti pe 
tatăl tău, satana, bucurându-te împreună cu el de căderea mea, iar eu mă voi 
ruşina în ceruri, dacă voi face aceasta. Şi mă minunez de tine, diavole, că 
amăgeşti pe oameni să aleagă mai bine această puţină dulceaţă, decât viaţa cea 
veşnică. Domnul este tăria noastră şi ajutorul nostru. Domnul este scăparea 
noastră şi sprijinitorul. Domnul este scutitorul nostru şi nu ne vom teme de tine”. 

Deci, nevoieşte-te, iubite. Adu împotriva lui frica gheenei şi amărăciunea 
muncilor, ca să nu te înşele pe tine cu măiestria lui. Dar poate va zice cineva: „Şi 
de unde voi cunoaşte frica gheenei?”. Omeneşte zic: Oare nu ai intrat cândva în 
baie? Oare nu ai văzut acolo bărbaţi slăbănogiţi de boală şi aruncaţi în apă? Iar 
în văpaia aceea care va primi pe păcătoşi, nu va sta aproape nici aducătorul de 
apă, nu va fi nici uşă de ieşire, nici lumină, nici vânt de răcorire; chiar dacă va 
striga cineva cu mare glas, fiind cuprins de văpaie, nu va fi cine să ajute sau să 
mângâie, pentru că se va osândi pentru faptele sale. Că scris este: „Judecata este 
fără de milă pentru cel care n-a făcut milă” (Iacov 2, 13). Oare nu ai văzut 
cuptorul ce arde dedesubtul băii? Iar în focul acela veşnic, în loc de lemn şi de 
papură şi de trestie, 

păgânii şi păcătoşii se vor arde cu dumnezeiescul foc. Că păcatele lor se scriu 
asupra lor şi mai cumplit aprind văpaia asupra lor. Că scris este: Urgie şi mânie, 
necaz şi strâmtoare va fi peste tot sufletul omului ce a lucrat răul, al iudeului mai 
întâi şi al elinului. Iar slava şi cinstea şi pacea la tot cel ce lucrează binele, 



iudeului mai întâi şi elinului. Că nu este părtinire la Dumnezeu (Romani 2, 9-11). 

Pentru aceasta, iubiţilor, să ne trezvim întru rugă?ciuni către Domnul şi întru 
milostenii, cu toată smerita cugetare, până mai avem vreme, ca să ne izbăvim de 
răutăţile cele mai sus zise. Că Domnul voieşte, pentru multa Lui bunătate, ca noi 
toţi să ne mântuim (I Timotei 2, 4). Că Lui I se cuvine slava, în vecii vecilor. 
Amin. 

Sfătuirea a 36-a Despre curăţie 

Aseamănă pe curăţie, iubite frate, cu finicul; că finicul are inima sa albă, iar 
împrejurul lui sunt numai viermi care înconjură albiciunile lui. Deci se cuvine să 
avem dragoste curată către toţi oamenii, îndeosebi către cei de credinţa noastră 
(Galateni 6, 10). Iar către oamenii cei potrivnici şi iubitori de dulceţe, asprime, 
însă întru cunoştinţă, în întreaga înţelepciune şi pace, precum zice Apostolul: 
„Iar robul Domnului nu se cuvine a se lupta, ci blând a fi către toţi, învăţător, 
nepomenitor de rău, întru blândeţe pedepsind pe cei ce se pun împotrivă, ca doar 
le va da lor Dumnezeu pocăinţă spre cunoştinţa adevărului şi să se izbăvească 
din cursa diavolului, de care sunt vânaţi spre voia lui” (II Timotei 2, 24-26). 

O, curăţie, care urăşti desfătarea, răsfăţarea, împo?dobirea trupului şi 
înfrumuseţarea hainelor! O, curăţie, urâtoarea bucatelor celor scumpe şi 
alungarea beţiei! O, curăţie, înfrânarea ochilor, şi care povăţuieşti tot trupul de la 
întuneric la lumină! O, curăţie, care stăpâneşti pe trup şi îl robeşti şi către cele 
cereşti priveşti cu ochi ascuţiţi! O, curăţie, născătoarea dragostei şi a petrecerii 
îngerilor! O, curăţie, care ai inima curată, grumazul dulce şi faţa luminată! O, 
curăţie, care pe iubitorul de Dumnezeu l-ai înălţat în pământ străin, încât, pe cei 
ce l-au cumpărat pe el, i-ai răscumpărat! O, curăţie, dar al lui Dumnezeu, pildă 
de bunătate, de învăţătură şi de cunoştinţă! O, curăţie, care bucuri inima celui ce 
te are pe tine şi sufletul îl întraripezi spre cele cereşti! O, curăţie, care izvorăşti 
bucurie duhovnicească şi risipeşti scârba! O, curăţie, care urăşti cele rele şi cele 
bune le iubeşti! O, curăţie, care micşorezi patimile şi lucrezi nepătimirea! O, 
curăţie, care pe drepţi îi luminezi şi pe diavolul îl întuneci şi către plata chemării 
celei de sus întru Hristos iute alergi (Filipeni 3, 14). 

O, curăţie, care alungi trândăvia şi agoniseşti răbdarea! O, curăţie, sarcină 
uşoară, care de ape nu te cufunzi, şi bogăţie veşnică, ascunsă în sufletul omului 
iubitor de Hristos, pe care o va afla în vreme de nevoie cel ce o are pe aceasta! 
O, curăţie, avuţie bună, care nu te vatămi de fiare şi nu te arzi de foc! O, curăţie, 
care ţii în mâini bogăţie nemincinoasă şi alungi împuţinarea! O, curăţie, căruţă 
duhovnicească, ce înalţi pe cel ce te are! O, curăţie, care găzduieşti în sufletele 
celor blânzi şi smeriţi, şi îi faci oameni ai lui Dumnezeu! O, curăţie, care 
înfloreşti ca trandafirul în mijlocul sufletului şi toată casa lui o umpli de bună 



mireasmă! O, curăţie, înainte-mergătoare şi împreună-lucrătoare cu Sfântul 

Duh! O, curăţie, care pe Dumnezeu îl îndupleci şi făgăduinţele Lui le 
primeşti şi înaintea tuturor oame?nilor ai aflat dar! Pe aceasta au iubit-o sfinţii; 
pe aceasta iubind-o Sfântul Ioan Evanghelistul, s-a învrednicit a se culca pe 
pieptul Domnului Slavei (Ioan 13, 25). O, curăţie, care nu numai întru cei de-a 
pururea feciorelnici te odihneşti, ci şi întru cei căsătoriţi! 

Deci, pe aceasta şi noi, robi binecuvântaţi ai Mântuitorului, să o iubim cu 
toată inima, ca să bucurăm pe Duhul lui Dumnezeu, Cel ce locuieşte întru noi. 
Că Lui I se cuvine slava, în veci. Amin. 

Sfătuirea a 37-a 

Despre a nu răspândi ochii, ci mai mult să avem privirea jos, iar sufletul sus, 
către Domnul. Cum se biruieşte dracul curviei 

Nu numai prin depărtarea de bucate, ci şi prin oprirea ochilor, ca să nu vadă 
deşertăciuni, se surpă dracul curviei, că în ochiul cel neînfrânat este preacurvia, 
după cum şi Domnul a mărturisit: „Amin zic vouă, că tot cel ce caută la femeie 
spre a o pofti pe ea, iată, a preacurvit cu dânsa în inima lui” (Matei 5, 28). Pe 
această preacurvie o dezrădăcinează cel ce îşi are ochiul jos, iar sufletul către 
Domnul; şi cel ce şi-a stăpânit pântecele, şi-a stăpânit şi privirea. Căci cumplit 
vânzător este ochiul cel împrăştiat, iar celelalte patimi dintru aceasta se aprind, 
însă războiul privirii chinuieşte pe suflet şi când este de faţă şi când nu este, 
arzând mintea cu pofta. 

Adică, ce zic, iubiţilor? A auzit cineva dulce glăsuire de muzică şi a trecut. 
Apoi a auzit glas de jale; 

şi plânsul a alungat dulcea glăsuire a muzicii. încă, la fel: a gustat cineva 
miere şi apoi a gustat ceva amar, iar amărăciunea a luat dulceaţa mierii din 
gâtlej. La fel şi mirosirea. A mirosit cineva vreo dulceaţă oarecare, apoi a mirosit 
şi împuţiciune. Şi împuţiciunea a luat dulceaţa mirosirii. Apoi, iarăşi: s-a atins 
cineva de apă rece, după aceea s-a atins de apă fierbinte, iar căldura fierbinţelii a 
înlăturat răceala apei. Dar războiul ochiului răspândit arde mintea cu pofta, şi 
fiind şi nefiind materia de faţă, încă şi visuri năluceşte în inimă, fiindcă dracii 
zugrăvesc ispita în cuget şi războiesc mintea, închipuind în imaginaţie ispita. 
Pentru aceasta proorocul se roagă, zicând: întoarce ochii mei ca să nu vadă 
deşertăciune (Psalmul 118, 37), că înşelăciunea poftei schimbă mintea cea fără 
de răutate, şi a birui ochii este toată osteneala dracilor. 

Deci, când vine dracul să închipuiască ispita şi să zugrăvească în cugetul tău 
frumuseţea vreunei femei pe care ai văzut-o vreodată sau ceva din cele 
asemenea, adu în mijloc frica de Dumnezeu şi gândul la cei ce dorm în 



morminte. Gândeşte-te la ziua ieşirii tale, când sufletul tău se va despărţi de trup. 
Ia în minte înfricoşa?tul şi groaznicul glas pe care îl vor auzi cei ce s-au lenevit 
la lucrurile dreptăţii şi poruncile lui Hristos nu le-au păzit: „Duceţi-vă de la 
Mine, blestemaţilor, în focul cel veşnic, care este gătit diavolului şi îngerilor lui, 
unde este plângerea şi scrâşnirea dinţilor, întru întunericul cel mai dinafară” 
(Matei 25, 41; 22, 13). Adu-ţi aminte de viermele cel neadormit şi de munca cea 
fără de sfârşit (Marcu 9, 44). Acestea gândindu-le şi pomenindu-le, pofta dulceţii 
se va risipi din cugetul tău, precum se risipeşte ceara de faţa focului, că diavolii 
nu pot sta împotriva fricii de Dumnezeu. Căci cel ce nu se 

împotriveşte poftei, ci se răspândeşte cu neînfrânare, slobozindu-şi ochii, 
negreşit şi-a plecat şi cugetul spre patimi. Şi de n-ar fi fost ruşinea omenească, 
de multe ori şi trupul şi l-ar fi stricat. 

Deci, de nu se va trezvi unul ca acesta şi de nu va pune înaintea ochilor săi 
frica de Dumnezeu, nu va întârzia să-şi strice şi trupul. Că acestui drac ce 
sfătuieşte a răspândi ochii, alt drac îi urmează care, fireşte, cu trupul lucrează 
păcatul. Că dacă va vedea cel de al doilea pe cel dintâi că a putut pleca sufletul 
spre răspândire, îndată începe a-1 sfătui să lucreze păcatul şi cu trupul. Şi începe 
întru acest fel a sfătui şi a zice către cel biruit de ochi: „Iată, cu voia ai păcătuit şi 
cu inima ai preacurvit. Acum şi din poruncă ai căzut şi păcatul încălcării de 
poruncă ţi s-a scris. Deci, acum, împlineşte-ţi pofta, că aceeaşi este şi a lucra şi a 
gândi. Deci, îndulceşte-te de pofta ta”. Dar tu să nu te pleci socotelilor lui, 
fiindcă zice Apostolul: Că gândurile lui nu ne sunt necunoscute” (II Corinteni 2, 
11), căci întru aceasta voieşte să vâneze sufletul tău. 

Ascultă o pildă pentru aceasta: „Un tânăr oarecare, având trei fecioare iubite, 
s-a dus într-o ţară îndepărtată. Şi zăbovind el, una din fecioare şi-a luat bărbat. A 
doua, biruindu-se, a curvit şi a rămas îngreuiată. Iar cealaltă fecioară a zis întru 
sine: «De nu m-aş ruşina de oameni, şi eu mi-aş lua bărbat». Şi a început 
fecioara a se năluci în nişte gânduri ca acestea. Dar şi-a adus aminte de tână?rul 
din călătorie, de la care luase arvuna împreună cu celelalte fecioare. Şi, căindu- 
se, a plâns pentru gândurile rele ce s-au suit în inima ei”. Deci, când va veni 
tânărul, care dintre cele trei fecioare îi va fi lui bine-primită? Oare nu cea de pe 
urmă, care numai a gândit şi nimic rău nu a lucrat, ci încă s-a şi pocăit pentru 
gândirea cea rea? 

Pentru aceasta este nevoie a zice dracului ce sfătuieşte spre fapta păcatului 
celui fără de lege: „Deşi cu ochiul am căzut şi cu inima am preacurvit, însă pe 
această inimă care a preacurvit cu suspinuri negrăite o voi zdrobi, şi voi spăla cu 
lacrimi ochiul ce a căzut, căci «inima înfrântă şi smerită Dumnezeu nu o va 



urgisi»” (Psalmul 50, 18). Lui I se cuvine slava, în vecii vecilor. Amin. 

Sfătuirea a 38-a Despre plăcuta pătimire 

Monahule, oare aşa ai făgăduit să placi lui Hristos, adică a nu suferi cu 
vitejie ispitele şi necazurile ce vin asupra ta de la cei potrivnici, nici a primi 
certările şi sfătuirile de la întâistătătorul tău? Ia aminte la ce zice Apostolul: „Iar 
dacă sunteţi fără de certare, de care toţi au parte, atunci sunteţi fii din curvie" 
(Evrei 12, 8). Ai fost bătut? Bucură-te! Multă este plata. Că şi Apostolii, când 
vesteau lumii mântuirea, erau bătuţi ca nişte făcători de rele (Fapte 5, 40), şi nu 
se mâniau, nici nu slăbeau în credinţă, ci se bucurau că s-au învrednicit a fi 
necinstiţi pentru numele Lui. Deci şi tu bucură-te că te-ai învrednicit a fi 
necinstit pentru numele Lui. 

Dar poate va zice cineva din cei mai leneşi: „Mă scârbesc că mi s-a întâmplat 
aceasta, după ce m-am ostenit atât de mult!”. Aceasta te scârbeşte pe tine, robule 
al Domnului? Din aceasta poţi să te cunoşti pe tine dacă, după atâţia ani, ai biruit 
patimile. Te-ai bucurat când a venit asupra ta necinste? Nu te-ai înălţat când ai 
fost slăvit? Că dacă la oarecare i se pare că este ceva, nimic fiind, pe sine se 
înşeală, că iscusinţa 

cârmaciului se arată în vremea furtunii. Căci cel ce se făleşte şi zice că „am 
atâţia ani în viaţa monahicească”, iar lucrarea cinului nu o arată, nici chipurile 
vieţii celei cinstite nu şi le-a împlinit, acesta este ca cel ce poartă uneltele al 
căror meşteşug încă nu le-a învăţat. 

Ai îmbătrânit în chipul monahicesc? Atunci, ca cel ce eşti iscusit în viaţa 
aceasta, fă-te pildă bună celor tineri şi neiscusiţi; iar dacă eşti nou începător, 
supune-te celor mai bătrâni. Că dacă ostaşii se supun împăratului celui 
pământesc, povăţuitorilor şi voievozilor lor, oare cu cât mai mult ni se cuvine a 
ne supune? Nu numai de frică, ci şi pentru conştiinţă (Romani 13, 5). Că dacă cei 
care trupeşte ostăşesc arată toată sârguinţa ca să slujeas?că celor mai mari ai lor, 
cum tu, care şi de viaţă te-ai lepădat, suferi a te târî de nişte patimi ca acestea, 
învârtoşându-te şi nesupunându-te şi lepădând certarea cea întru Hristos? Şi încă 
pofteşti laudele şi slavele sihaştrilor celor desăvârşiţi, dar fugi de ostenelile prin 
care aceştia s-au făcut cinstiţi. 

Pentru ce suferi a pierde atâta linişte şi osteneală? Pentru o zi sau un ceas de 
plăcere? Dacă singur te vei ucide pe tine, oare cine va fi cel ce te va milui pe 
tine? Aceasta este lauda ta? Aceasta este iscusinţa ta, că dacă s-ar întâmpla un 
mic necaz te lepezi de chipul mona?hicesc, întrarmând pe vrăjmaşul asupra ta, 
prin însăşi lenevirea ta? Nu, frate! Să nu dai spatele vrăjmaşilor, ci stai împotrivă 
şi bate război şi vor fugi de tine. Căci eu socotesc că cel ce a primit asupra sa 
purtarea ta de grijă, nu se bucură de necinstea ta, ca cel ce va da seamă 



Domnului pentru tine, ci bucurie îi va fi lui dacă te va pune pe tine desăvârşit 
înaintea Domnului. 

Deci, vino-ţi întru tine, iubite, şi întoarce-te la odihna ta. îmbracă-te cu 
platoşa credinţei şi pune-ţi 

coiful mântuirii, ia-ţi sabia Duhului Sfânt, Care este cuvântul lui Dumnezeu 
(Efeseni 6, 14-17). Fă-te chip de blândeţe fraţilor celor de un suflet. Să se 
minuneze şi cei mai mari decât tine de răbdarea ta. Să se bucure şi Duhul Sfânt, 
Care locuieşte în tine, de vitejia ta. Iar dacă o mică ispită nu suferi, cum o vei 
suferi pe cea mare? Şi dacă un prunc nu biruieşti, cum vei birui pe bărbatul cel 
desăvârşit? Şi dacă nu suferi o palmă peste obraz, cum îţi vei purta crucea ta? Şi 
dacă crucea nu o vei purta, cum vei moşteni slava în ceruri, împreună cu cel ce 
zice: Acestea toate au venit peste noi şi nu Te-am uitat şi n-am făcut strâmbătate 
întru aşezământul de lege al Tău ”, şi Pentru Tine suntem omorâţi toată ziua, 
socotitu-ne-am ca nişte oii de junghiere. (Psalmul 43, 19; Romani 8, 36). 

Voiam să tac, iubite, pentru ruşinea feţii mele, dar durerea inimii mă sileşte a 
grăi. Aşa, frate iubite, am uitat cele pe care le-a pătimit pentru noi Stăpânul 
nostru al tuturor. A fost defăimat, a auzit „ai drac!” (Ioan 7, 20; 10, 20), şi nu S-a 
mâniat. A fost numit înşelător, a fost pălmuit, a fost bătut cu pumnul (Matei 26, 
67), a fost pironit pe cruce, oţet cu fiere a gustat (Matei 27, 34), cu suliţa în 
coastă a fost împuns (Ioan 19, 34), şi toate acestea le-a răbdat pentru mântuirea 
noastră. 

Vai mie! Vai mie, ticălosului! Vai mie, ticălosului şi păcătosului, că fără de 
răspuns sunt! Ce voi zice sau ce voi grăi înaintea Ta, a Celui ce cunoşti cele 
ascunse ale inimii mele? Dumnezeule, milostiv fii mie, nevrednicului, celui ce 
nicidecum ocară sau cuvânt nu doresc să rabd pentru Tine, Cel ce atâtea ai răbdat 
pentru noi. Cine nu va plânge pentru mine, care am luat evlavia drept 
acoperământ al răutăţii? Cu cuvintele mă 

numesc monah, iar cu lucrurile întărât! Cu adevărat, s-a răcit dragostea din 
multe suflete (Matei 24, 12). 

Dar, vă rog, să ne deşteptăm spre Domnul, că El nu leapădă pe cei ce voiesc 
să se mântuiască, ci le şi ajută. Să zicem şi noi cu proorocul: „întoarce-te, suflete 
al meu, la odihna ta, că Domnul ţi-a făcut ţie bine, că a izbăvit sufletul meu din 
moarte, ochii mei din lacrimi şi picioarele mele din alunecare. Bine voi plăcea 
înaintea Domnului, în pământul celor vii” (Psalmul 114, 7-9), ca şi noi să ne 
învrednicim a auzi acestea: „Fiul meu acesta mort era şi a înviat, pierdut a fost şi 
s-a aflat” (Luca 15, 24). Că Dumnezeului nostru I se cuvine slava, în veci. Amin. 

Sfătuirea a 39-a 



Despre cei nesupuşi, despre înviere, despre frica lui Dumnezeu şi despre 
Judecata ce va să fie 

Iubite, dacă ar veni vreun frate la tine şi te-ar ruga, zicând: „Vino împreună 
cu noi să vărsăm sânge, să ne însoţim într-o unire, iar pe cei ce se împotrivesc 
să-i alungăm; să stăm împotriva celor mai bătrâni şi să nu ne ruşinăm de 
cărunteţe; să batem pe economi, să luăm în râs pe cei liniştitori, să batjocorim pe 
cei cucernici; să-i supunem pe toţi, ca să fim cunoscuţi. Fiind mustraţi, să nu 
tăcem; să strigăm toţi împreună, ca să nu se arate minciuna noastră; fiind sfătuiţi, 
să ne îngâmfăm; fiind mângâiaţi, să ne înălţăm; să fie tăria noastră lege a 
dreptăţii, că neputinţa se arată netrebnică”. Tu să nu mergi în cale împreună cu 
dânşii! Abate-te de la dânşii şi schimbă-ţi drumul, că nu vor adormi până nu vor 
face 

rău. Şi către cel ce îţi zice acestea, răspunde-i: „Eu nu am treabă”. 

De acestea au fugit, şi iarăşi întru acestea vor să slujească? Ce folos de părul 
cel tuns? Sau ce folos vor dobândi din aceste lucruri? Să luăm în minte că am 
ieşit din lume, ca să ne facem monahi, iar acum să tulburăm sufletele fraţilor? 
însă, auzind adevărul, nu te mânia, că de obşte este folosul. 

Oare, nu ştii cele ce cântăm? Oare, nu aceasta cântăm: „Fericit bărbatul care 
nu a umblat în sfatul necredincioşilor, şi în calea păcătoşilor nu a stat şi pe 
scaunul pierzătorilor nu a şezut. Ci în legea Domnului e voia lui şi la legea Lui 
va cugeta ziua şi noaptea”? (Psalmul 1, 1-2). Şi iarăşi zice: „Că ştie Domnul 
calea drepţilor şi calea necredincioşilor va pieri” (Psalmul 1, 6). Şi în alt psalm 
zice: Că iată cei ce se depărtează de la Tine vor pieri. Pierdut-ai pe toţi cei ce se 
leapădă de Tine. Iar mie a mă lipi de Dumnezeu bine este” (Psal?mul 72, 26-27). 
Şi iarăşi zice: „Iar vrăjmaşii Domnului îndată ce s-au mărit şi s-au înălţat, s-au 
stins, ca fumul au pierit” (Psalmul 36, 20). „Iar cei blânzi vor moşteni pământul 
şi se vor desfăta de mulţimea păcii (Psalmul 36, 11). Zice încă şi în alt psalm: 
„Ce te făleşti întru răutate, puternice, fără de lege toată ziua?” (Psalmul 51, 1). Şi 
în alt loc, zice: „Nu a locuit în mijlocul casei Mele cel mândru. Cel ce grăieşte 
nedreptăţi nu va sta înaintea ochilor Mei” (Psalmul 100, 9), că pe mulţi a înşelat 
gândul înaltei cugetări, îngâmfându-se în deşert. Că scris este: „Nu cugetaţi la 
cele înalte, ci lăsaţi-vă duşi spre cele smerite” (Romani 12, 16). 

Deci, linişteşte-te, te rog, ca nu cumva puţină vreme să te îndulceşti de sfatul 
tău, iar cele de pe urmă ale tale să le săvârşeşti întru durere, şi apoi să începi a 

grăi împotriva acestui loc sfânt, după cum este scris: Cel ce mănâncă pâinea 
mea, a ridicat asupra mea vicleşug” (Psalmul 40, 9). Să mergem la chiliile 
noastre, să ne plângem păcatele, ca pe Dumnezeu, pentru Care am şi ieşit din 



lumea cea deşartă, să-L înduplecăm, ca nu cumva să ne răpească moartea şi nu 
va fi Cel ce izbăveşte” (Psalmul 49, 23). Să gândim aceasta: „Acum, deşi suntem 
câte o mie, dar în vremea morţii unul câte unul ne vom duce de aici”. Numai 
lucrurile fiecăruia vor călători împreună cu el, după cum a lucrat, ori bine, ori 
rău. Acestea cugetă-le, de acestea îngrijeşte-te, ca să poţi scăpa de urgie. Că nu 
este cu putinţă să scăpăm din mâinile Celui ce ne-a zidit pe noi, după cel ce zice: 
Unde mă voi duce de la Duhul Tău? Şi de la faţa Ta unde voi fugi? (Psalmul 
138, 7). 

Deci, nimeni să nu se amăgească pe sine, că înaintea divanului lui Hristos ni 
se cade nouă să stăm, unde vor fi toate goale şi descoperite ochilor Lui (Evrei 4, 
13), acolo unde vor sta înainte mii de mii şi milioane de milioane de sfinţi îngeri 
şi toate puterile cerurilor se vor clăti (Matei 24, 29; Marcu 13, 25; Luca 21, 26). 
Unde va fi atunci înalta cugetare şi îngâmfarea? Unde beţia şi mânia? Unde 
neînfrânarea, îngrozirea şi mândria cea deşartă? Cine va suferi înfricoşata groază 
a îngerilor lui Dumnezeu? Să gândim că cei ce au răbdat pentru Hristos şi bine I- 
au plăcut în veacul de acum, aceştia ne vor judeca pe noi, precum este scris: „Au 
nu ştiţi că sfinţii vor judeca lumea?” (I Corinteni 6, 2). Că ei, oameni asemenea 
nouă, pătimaşi fiind în lume, lui Dumnezeu bine au plăcut. Iar noi, pe cele rele 
făcându-le, întărâtăm pe Dumnezeu. 

Dar poate va zice cineva din cei cu două feţe: „Ştie Domnul neputinţa mea, 
şi Se va milostivi spre 

mine”. Vai mie, vai mie! Cine nu va plânge pentru acestea? Că la lucrul 
Domnului pricinuim neputinţă, iar în lupte şi însoţiri necuviincioase şi în a face 
cele rele suntem puternici. Ce te înşeli pe tine socotind că vei batjocori pe 
Dumnezeu? Nu semăna rele şi nu vei secera rele (Galateni 6, 7). Auzi pe cel ce 
zice: „Cine ar putea să-I stea împotrivă şi să rămână teafăr? El mişcă munţii din 
loc, fără ca ei să prindă de veste că El i-a răsturnat în mânia Lui” (Iov 9, 4-5). 
Sau, mai ales, inimile noastre s-au îngroşat cu mahmuria, cu beţia şi cu grijile 
lumeşti, iar din această cauză nu putem să cunoaştem rânduiala noastră? Mai 
bine fiecare dintre noi să gân?dească şi să zică sufletului său: „Dacă eu nu pot 
petrece şi a vieţui bine, ci mă port de tot vântul, pentru ce să tulbur sufletele 
altora spre a mea osândă? Oare, n-ar fi mai bine dacă prin sfătuire şi prin 
îndemnare aş opri pe cei ce fac tulburare, ca să nu cad din aşezarea de fiu? Că 
scris este: «Fericiţi făcătorii de pace, că aceia fiii lui Dumnezeu se vor chema» 
(Matei 5, 9). Iar acum, ce să fac eu, leneşul? Ce voi răspunde în ziua Judecăţii 
înaintea înfricoşatului Divan, pentru sufletul meu? Dar pentru cei pe care i-am 
smintit din calea adevărului? Că unul, adică, a lăsat pe tatăl său şi pe mama sa, 
iar altul muiere şi fii, şi prieteni şi avuţie, pentru nădejdea lui în Iisus Hristos, şi 



liniştea a ales-o, iar eu nu încetez a-i tulbura pe aceştia şi a-i necăji”. 

Iar tu cele împotriva acestora lucrezi şi nu te linişteşti în chilia ta, ci înconjuri 
chiliile monahilor, răzvrătind sufletele fraţilor, clevetind pe frate către frate, 
punând socoteli rele în cugetele lor şi, spulberând praful gândurilor, pricinuieşti 
tulburări frăţimii. Pentru că te-ai lăsat robit de patima cea rea, aceste lucruri 
nebuneşti le-ai învăţat. 

Pentru ce nu ţi-e milă de viaţa ta? Pentru ce paguba sufletului tău o socoteşti 
câştig? Pentru ce tragi asupră-ţi rele străine? Măcar de acum înainte se cuvine să 
te înţelepţeşti şi să te linişteşti, chiar dacă mărturiseşti că eşti mustrat de dânşii. 
Când vei cădea desăvârşit întru adâncul răutăţilor, atunci şi tu vei prihăni pe 
vrăj?maşii adevărului, după cel ce zice: „Domnul risipeşte sfaturile neamurilor..., 
iar sfatul Domnului rămâne în veac” (Psalmul 32, 10-11). Sau, încă mai mult, 
din învârtoşarea inimii noastre şi cu puterea trupului ne înălţăm, neştiind că: 
Uriaşul nu se va mântui cu mulţimea tăriei lui (Psalmul 32, 16). Şi după puţine: 
„Iar ochii Domnului spre cei ce se tem de El, ca să izbăvească din moarte 
sufletele lor şi să-i hrănească pe dânşii în foamete” (Psalmul 32, 18). 

Pentru ce nu primeşti când eşti sfătuit? Că văzură ochii tăi iubirea de 
stăpânire? Nu te bucura de slavă, ci caută la primejdia ce urmează, că cei ce au 
stăpânire, tare vor fi încercaţi. Că dacă de un suflet, pe care ni l-a încredinţat 
nouă Domnul, nu am purtat grijă şi l-am lăsat pe el de s-a înţelenit, ca o vie 
neîngrijită şi neîngrădită cu gard, apoi cum ne va încredinţa nouă purtarea de 
grijă a raiului? Căci cel ce întru puţin este credincios şi întru mult este 
credincios. Şi cel ce întru lucrul cel prea mic este necredincios şi întru cel mare 
este necredincios (Luca 16, 10). 

Deci, să ne rugăm pentru sufletul care ne-a fost încredinţat şi pentru care 
vom da răspuns, când va cerceta Domnul toată lumea. Că nu mică primejdie 
urmează celui ce îi este încredinţată grija turmei, de nu va ocârmui turma după 
voia Păstorului Celui Mare, după cum s-a zis mai sus. Să ne trezim mai înainte 
de a ne duce noi acolo, unde nu este cel ce mângâie. Acolo 

vom vedea pe cei blânzi şi smeriţi cu inima întru multă slavă, iar noi, cei ce 
suntem neplecaţi, întru strâmtori. Că nu facem nimic pentru Dumnezeu, nimic 
pentru dragostea Lui, nimic cu smerită cugetare, ci toate cu mândrie, toate pentru 
plăcerea oamenilor şi pentru pierzătoarea slavă deşartă. Toţi suntem mândri, toţi 
iuţi, toţi mânioşi, că unii pe alţii ne zavistuim, unii pe alţii ne muşcăm. Degrab să 
ne întâmpine pe noi îndurările Tale, Doamne, că am sărăcit foarte. Ajută-ne 
nouă, Dumnezeule, Mântuitorul nostru” (Psalmul 98, 8-9). Auzi pe Cel ce zice: 
„Cine nu este cu Mine, este împo?triva Mea şi cine nu adună cu Mine, risipeşte” 



(Matei 12, 30). 

Oare, ai uitat de piatra de moară, cea hotărâtă spre munca celor ce fac 
smintelile? (Matei 18, 6; Luca 17, 1- 2). Nu te înşela, omule, că nu este cu 
putinţă să sporeşti fără frica de Dumnezeu şi fără smerita cugetare, că sporirile 
cele ce se fac fără de acestea sunt pricinuitoare de pagubă, că scris este: „Nimeni 
nu-şi ia singur cinstea aceasta, ci dacă este chemat de Dumnezeu” (Evrei 5, 4). 
Deci, „abate-te de la rău şi fă bine; caută pacea şi o urmează pe ea. Ochii 
Domnului spre cei drepţi şi urechile Lui spre rugăciunea lor. Iar faţa Domnului 
spre cei ce fac rele, ca să piardă de pe pământ pome?nirea lor” (Psalmul 33, 13- 
15). 

Să nu ne dăm după nălucirile şi slava veacului acestuia, căci nu se deosebesc 
de umbră. Căci mulţi bogaţi, culcându-se, s-au sculat săraci. Şi cel ce astăzi este 
boier, mâine fără averi se face. Şi cel ce astăzi este împărat, mâine se va sfârşi, 
iar cei ce aşteaptă pe Domnul şi cei ce au urât înşelăciunile veacului acestuia 
sunt fericiţi, că slava cea veşnică vor moşteni. Că bogatul acela, care se îmbrăca 
în vizon şi în purpură şi 

se veselea în toate zilele luminat, era fericit de fiii veacului acestuia, dar nu şi 
de îngerii lui Dumnezeu. Iar Lazăr, cel sărac şi rănit, era lepădat la poarta 
bogatului şi poftea să se sature din fărâmăturile ce cădeau de la masa lui, şi 
câinii, venind, îi lingeau rănile. Dar Lazăr nu poftea din bucatele mesei 
bogatului, nici din cele ce mânca el, ci poftea pe cele proaste, din care mâncau şi 
câinii. Şi pe cât era bogatul lăudat şi mărit de cei ai veacului acestuia, pentru 
slava cea din jurul lui, pe atât era săracul defăimat şi urât de dânşii. însă îngerii 
lui Dumnezeu se minunau de răbdarea lui Lazăr. 

Sosind sfârşitul amândurora, săracul a fost dus de îngeri în sânul lui Avraam, 
iar bogatul a fost aruncat în muncă. Şi în iad, ridicându-şi ochii săi, fiind în 
chinuri, a văzut de departe pe Avraam şi pe Lazăr în sânul lui. Şi el, strigând, a 
zis: Părinte Avraame, miluieşte-mă şi trimite pe Lazăr, să-şi ude vârful degetului 
în apă şi sămi răcorească limba, căci mă chinuiesc în această văpaie. Şi a zis lui, 
Avraam: Liule, adu-ţi aminte că ţi-ai luat cele bune ale tale în viaţa ta, şi Lazăr, 
asemenea, cele rele; iar acum aici el se mângâie, iar tu te chinuieşti. Şi peste 
toate acestea între noi şi între voi s-a întărit prăpastie mare, ca cei care voiesc să 
treacă de aici la voi să nu poată; nici cei de acolo să treacă la noi. Şi a zis 
bogatul: Rogu-te, dar, părinte Avraame, ca să-l trimiţi în casa tatălui meu, căci 
am cinci fraţi, să le spună lor aceasta, ca să nu vină şi ei în văpaia aceasta. Şi i-a 
zis Avraam: Au pe Moise şi pe prooroci, să-i asculte pe dânşii. Iar el a zis: Nu, 
părinte Avraame, ci, dacă cineva dintre morţi, înviind, s-ar duce la dânşii, se vor 
pocăi. Şi i-a zis Avraam: Dacă pe Moisi şi pe prooroci nu vor crede, nici dacă ar 



învia cineva dintre morţi, nu vor crede” (Luca 16, 23-31). Deci, ce a folosit 

bogatului în ceasul acela bogăţia pe care o avusese, şi veselia cu care se 
veselise în toate zilele? 

Să ne sârguim, iubiţi fraţi, a scăpa de muncile cele pregătite defăimătorilor, 
mai înainte de a fi daţi noi în locul acela al muncii. Căci atunci vom plânge cu 
amar, nefiind cine să îmbuneze sau să mângâie. încă vom auzi şi de la cei ce 
muncesc (de la diavoli), că de o muncă mai rea decât aceste munci suntem 
vrednici. „Voi înşivă v-aţi făcut acestea! Având putinţa, în scurta vreme a vieţii 
ce a trecut, să scăpaţi de osânda aceasta prin pocăinţă, v-aţi lenevit. V-aţi ospătat, 
v-aţi hrănit inimile voastre, ca în ziua de junghiere (Iacov 5, 5). Unde sunt 
îndulcirile vremii celei trecute? Unde este înşelăciunea ei şi râsul? Oare, nu au 
trecut ca umbra şi ca negura ce se împrăştie de vânt subţire şi ca un fum de vânt 
s-a risipit? Deci, acum, precum aţi poftit, îndulciţi-vă, că nu v-aţi îndestulat de 
acestea. Căci nu numai pe voi înşivă v-aţi aruncat în groapa relelor, ci şi pe alţii 
i-aţi tras împreună cu voi. Şi nu v-aţi îndestulat numai cu aceasta şi v-aţi lenevit 
de mântuirea voastră, ci aţi răzvrătit şi alte suflete. Deci, care faptă bună, care 
împlinire de poruncă va îndupleca pe Dumnezeu pentru voi? Căci sufletele 
voastre erau pline de pizmă amară, de ceartă, de zavistie şi de toată răutatea; şi 
aţi iubit mânia fiarelor sălbatice. Iar acum v-au înconjurat pe voi toate relele, pe 
care le-aţi lucrat în vremea ce a trecut. 



Unknown 


Când Dumnezeu vă grăia vouă prin Sfintele Scripturi, voi aţi defăimat, aţi 
râs, v-aţi răspândit. Şi pe cât Bunul Dumnezeu arăta către voi îndelungă-răbdare, 
pe atât se înmulţeau şi păcatele voastre. Când Dumnezeu vă zicea: «Nu iubiţi 
lumea şi cele din lume», voi vă luptaţi pentru slavă şi iubire de argint. Când 
Dumnezeu vă zicea: «Fericiţi cei ce plâng acum, că 

aceia se vor mângâia. Fericiţi cei săraci cu duhul, că a acelora este împărăţia 
cerurilor», voi v-aţi făcut mândri, încă şi îngâmfaţi, şi v-aţi dat pe voi la râs şi la 
înşelăciune. Când Domnul vă zicea: «Fericiţi cei blânzi, că aceia vor moşteni 
pământul», voi v-aţi făcut sălbatici şi neîmblânziţi. Când Domnul vă zicea: 
«Fericiţi cei ce flămânzesc şi însetoşează de dreptate, că aceia se vor sătura», voi 
aţi urât dreptatea şi pe cei ce o lucrau i-aţi prigonit. Când Domnul vă zicea: 
„Fericiţi cei milostivi, că aceia se vor milui”, voi aţi petrecut fără milă şi fără 
durere în inimă faţă de oamenii cei asemenea vouă pătimaşi. Când Domnul vă 
zicea: «Fericiţi cei curaţi cu inima, că aceia vor vedea pe Dumnezeu», inimile 
voastre cugetau lăcomie şi pofte rele. Când Domnul vă zicea: «Fericiţi cei 
prigoniţi pentru dreptate, că a acelora este împărăţia cerurilor», voi aţi necăjit pe 
cei drepţi şi nu aţi păzit adevărul. 

Deci, acum ce strigaţi? Vremea pocăinţei a trecut. Aici este a răsplătirii. 
Acum drepţii se încununează, iar voi, păcătoşilor, v-aţi dat în gheena focului. 
Acum drepţii strălucesc ca lumina în împărăţia cerurilor, iar voi, păcătoşilor, v- 
aţi dat întru întunericul cel mai din afară. Acum drepţii îl laudă pe Dumnezeu 
împreună cu îngerii, iar voi, păcătoşilor, plângeţi din munci şi scrâşniţi cu dinţii, 
căindu-vă, că vremea pocăinţei voastre aţi pierdut-o în lenevire. Oare, nu sunteţi 
voi cei care v-aţi despărţit de cei drepţi şi aţi râvnit lucrurile celor păcătoşi? Iar 
acum, şi ei şi voi, v-aţi dat muncii, şi se cuvine a suspina pentru muncile şi 
pedepsele cele aduse amândurora”. 

Atunci şi noi, tare suspinând, vom striga cu amară plângere zicând: „«Drept 
eşti, Doamne, şi drepte sunt judecăţile Tale», căci când eram în veacul ce a trecut 

ne-ai arătat acestea prin Sfintele Scripturi şi nu credeam, ci inima noastră se 
îndoia. Iar acum le vedem luminat cu ochii pe toate (Tobit 3, 2). Vai nouă, că am 
pierdut zilele noastre întru multă lenevire!”. 

Deci, iubiţii mei fraţi, acestea mai înainte cunoscându-le, să ne sârguim a 



scăpa de acea ruşine şi muncă veşnică, pentru a ne învrednici bucuriei drepţilor. 
Până când vom purta în noi poftele omului celui vechi? Până când mintea 
noastră o vom lăsa întru deşertele dulceţi ale veacului acestuia? Să ne deşteptăm 
de acum, să ne trezim ca din somn, din pomenirea vieţii acesteia deşarte. Să 
avem sus mintea şi inima noastră, unde sunt cele prea bune şi prea frumoase, 
unde este viaţa cea adevărată şi lumina cea adevărată. Să urâm lumea şi cele din 
lume! Să defăimăm pe cele care se strică, pentru cele nestricăcioase; pe cele 
pământeşti, pentru cele cereşti! Să iubim pe Domnul, Cel ce ne-a făcut pe noi, cu 
toată puterea, pe Stăpânul Cel bun şi iubitor de oameni! Să ne iubim unii pe alţii, 
pentru Domnul. Uite la iubirea de oameni a Stăpânului, că a zis către ucenicii 
Săi: „întru acestea vor cunoaşte toţi că sunteţi ucenici ai Mei, dacă veţi avea 
dragoste unii faţă de alţii”. Nu a zis: „dacă îmi veţi aduce Mie viţei şi ţapi”, ci a 
zis: „dacă veţi avea dragoste unii cu alţii”. 

Deci, să păzim dragostea, fraţilor, curăţia, liniştea, smerita cugetare şi câte se 
cuvin sfinţilor. Să urâm neru?şinarea şi multa vorbire, că scris este: „Bărbatul 
limbut nu se va îndrepta, pe pământ. Pe bărbatul nedrept relele îl vor vâna spre 
stricăciune. Cunoscut-am că va face Domnul judecată săracilor şi izbândă 
lipsiţilor. Iar drepţii se vor mărturisi numelui Tău şi vor locui cei drepţi în faţa 
Ta” (Psalmul 139, 11-13). Şi iarăşi zice: „Spre cine voi căuta? Fără numai spre 
cel blând şi 

liniştit şi care se cutremură de cuvintele Mele (Isaia 66, 2). 

Iar însuşi Dumnezeu şi Tatăl Domnului nostru Iisus Hristos, Cel ce are 
stăpânire peste viaţă şi peste moarte, să lumineze ochii minţii voastre ca să-I 
slujiţi Lui cu bună plăcere în toate zilele vieţii voastre şi să aflaţi milă înaintea 
Lui în ziua aceea. 

Mă rog vouă, pomeniţi-mă şi pe mine, păcătosul, întru rugăciunile voastre, 
ca să Se milostivească Stăpânul tuturor şi spre mine, nevrednicul. Că Lui I se 
cuvine slava, în veci. Amin. 

Sfătuirea a 40-a Despre cucernicie 

Iubite, ia bine aminte să nu pierzi calea cea dreaptă şi să umbli în căile 
întunericului, ca nu cumva la sfârşitul tău să te afli strâmb şi răzvrătit, şi înaintea 
lui Dumnezeu şi a oamenilor. Că zice: Vai de cei ce pără?sesc căile cele drepte, 
ca să umble în căile întunericului! Vai de cei ce se veselesc de cele rele şi se 
bucură de răsturnarea cea rea! Vai de cei ale căror căi sunt răzvrătite şi strâmbe 
cărările lor, ca să te facă pe tine departe de la calea cea dreaptă, şi străin de 
dreapta socoteală”. Pentru aceştia zice: „Că nu vor ajunge anii vieţii lor. Că de ar 
fi umblat pe căi bune, ar fi aflat binele dreptăţii netede. Cei buni vor fi locuitori 
ai pă?mântului şi cei fără de răutate se vor lăsa pe dânsul. Iar căile 



necredincioşilor vor pieri de pe pământ şi cei fără de lege se vor alunga de pe 
dânsul” (Pilde 2, 13-22). 

Deci, de nevoie este a umbla în calea cea dreaptă, după cel ce zice: „Să nu te 
abaţi nici la dreapta, nici la 

stânga. întoarce-ţi dar piciorul tău de la calea cea rea. Căci căile cele de-a 
dreapta le ştie Domnul. Pentru aceea, sunt răzvrătite cele de-a stânga (Pilde 4, 
27- 28). Să-ţi fie frică de Dumnezeu şi frica Lui te va păzi pe tine; păzeşte 
poruncile Lui, şi ele te vor povăţui pe tine întru dânsa. Iar obrăznicia, rănirea 
aproapelui, clevetirea, mândria şi celelalte asemenea acestora, să nu se 
sălăşluiască în inima ta, nici îndrăznirea gâtlejului, sau grozăvia, sau nebuneasca 
vorbire, sau gluma şi toate cele ce nu se cuvin (Efeseni 5, 4). Că tot cel ce umblă 
întru acestea, a rătăcit din calea adevărului şi întru necazuri se zdrobeşte pe sine. 
Iar cel ce umblă în calea cea dreaptă, aceasta îl va duce pe el la sălaş. 

Deci, să nu pierzi cucernicia cea nefăţarnică, iubite frate. Iar cucernicia este a 
te depărta de la tot felul de răutate (I Tesaloniceni 5, 22). Şi de ni se va întâmpla 
să fim ocărâţi pentm lucrul cel bun, să nu ne ruşinăm de ocara cea cu nedreptate 
adusă asupra noastră, lucrând cele ce nu se cuvin. Că scris este: „Poporul Meu, 
care eşti cu legea Mea în inimă! Nu vă fie frică de ocara oamenilor şi de răutatea 
lor să nu vă biruiţi. Precum haina se învecheşte de vreme şi lâna se mănâncă de 
molii, aşa viermii îi vor mistui. Iar dreptatea Mea în veac rămâne şi mântuirea 
Mea în neamurile neamu?rilor” (Isaia 51, 7-8). Şi iarăşi zice: „Spatele Meu l-am 
dat spre bătăi şi obrajii Mei spre pălmuire. Iar faţa Mea nu am întors-o dinspre 
mşinea scuipărilor. Şi Domnul S-a făcut Mie ajutător. Pentru aceasta nu M-am 
mşinat, ci am pus faţa Mea ca o piatră vârtoasă şi am cunoscut că nu Mă voi 
ruşina” (Isaia 50, 6-7). 

Pentru aceea, măcar că ei par că împărăţesc şi stăpânesc, noi însă să nu ne 
lenevim, nici să lăsăm calea cea dreaptă, după cel ce zice: „De s-ar rândui asupra 

mea oştire, nu se va înfricoşa inima mea (Psalmul 26, 5). Şi iarăşi zice: 
„îmbărbătaţi-vă şi să se întărească inima voastră, toţi cei ce nădăjduiţi în 
Domnul” (Psalmul 30, 24) şi: „Nu râvni slava păcătosului, că nu ştii cum va fi 
sfârşitul lui” (Sirah 9, 11). Mai bine este a le lucra pe toate după Dumnezeu şi a 
fi lăudat întru Domnul, decât a petrece rău şi a avea veste urâtă. Fiindcă Domnul 
şi Mântuitorul nostru Iisus Hristos a zis: „Aşa să strălucească lumina voastră 
înaintea oamenilor, ca să vadă lucrurile voastre cele bune şi să slăvească pe Tatăl 
vostru Cel din ceruri” (Matei 5, 16). 

Deci, să nu te abaţi de la calea cea dreaptă, ca nu cumva să te înconjoare pe 
tine mulţime de fiare sălba?tice şi strâmtorare de ape multe şi atunci te vei căi, 



chinuindu-te. Că cine se chinuieşte? Au nu cel pe care l-au cuprins relele? Că 
Dumnezeu, fiind iubitor de oameni şi bun, nu voieşte rău zidirii Sale, după cel ce 
zice: „Că nu se veseleşte de pieirea celor vii. Că dreptatea fără de moarte este” 
(înţelepciunea 1, 13, 15). Şi în alt loc zice: „Nimeni, ispitindu-se, să nu zică: De 
la Dumnezeu mă ispitesc, pentru că Dumnezeu nu este ispitit de rele şi El însuşi 
nu ispiteşte, ci fiecare este ispitit când este tras şi momit de însăşi pofta sa. Apoi 
pofta, zămislind, naşte păcatul, iar păcatul, săvârşindu-se, naşte moarte” (Iacov 
1, 13-15). 

Pofta este maică a păcatului. Aceasta a scos-o pe Eva din rai (Facerea 3, 23). 
Aceasta l-a făcut pe Cain ucigător de frate (Facerea 4, 8). Aceasta a făcut pe 
egipteancă a se îndrăci asupra lui Iosif cel înţelept. Iar tânărul, temându-se de 
Dumnezeu, a biruit-o pe aceasta (Facerea 39, 7-8). Aceasta a aşternut pe popor 
în pustie. Aceasta a surpat pe cele şapte neamuri din pământul Canaan, prin care 
au şi întărâtat pe Cel ce le-a făcut pe 

ele, pentru care s-au şi pierdut (Fapte 13, 18-19; Psalmul 94, 10). Aceasta a 
abătut inimile fiilor lui Israil de la Cel Preaînalt, precum este scris: Cai îndrăciţi 
la femei s-au făcut, fiecare spre femeia aproapelui nechează” (Ieremia 5, 8). 
Aceasta a înşelat pe judecătorii poporului în Babilon. 

Pofta cea rea este maică a păcatului. Aceasta a ridicat războaie şi tulburări pe 
pământ (Iacov 4, 1). Aceasta a făcut pe Irodiada să ceară capul Botezătorului 
(Matei 14, 8; Marcu 6, 24). Pe aceasta iubind-o, Iuda a vândut pe Domnul slavei 
în mâinile celor fără de lege (Matei 26, 47). Aurul iubindu-1, a pierdut Viaţa. 

Pentru aceea, iubiţii mei fraţi, să fugim de toată pofta cea rea. Pe aceasta să o 
lepădăm de la inima noastră. Să nu o cruţăm pe dânsa, că nu este roditoare, ci 
este odrasla diavolului. Nu este rană, nici zgârietură, nici lovitură care arde cu 
mare înfocare; nu se poate pune plasture pe dânsa, nici untdelemn, nici legătură. 
Este rană a sufletului şi legătură a inimii. Aceasta ne desparte pe noi de însoţirea 
sfinţilor. Aceasta ne trage jos din ceruri şi de cele pământeşti ne leagă. Este pom 
ce are frunze, iar rod nicidecum. Frunze are din destul şi întru desimile lui sunt 
naşterile viperelor. 

Taie, frate, pomul răutăţii din sufletul tău şi sădeşte în locul lui pomul vieţii, 
cinstita Cruce, nădejdile Mântuitorului, patimile morţii Fui. Dragostea Fui fie 
întru inima ta, ca un ostrov ce stă în mare, care cheamă la limanul vieţii corăbiile 
ce se viscolesc în noianul mării. Nevoieşte-te ca un bun ostaş, ca să dobândeşti 
cununi. Auzi pe cel ce zice: „Feriţi pe fiii lui Israel” (Feviticul 15, 31). Când te 
vei nevoi după lege, atunci vei cunoaşte cu adevărat şi darurile împăratului. 
Atunci vei cunoaşte că frumos şi de folos şi lucru bun este 

cunoştinţa, a aştepta pe Domnul şi a păzi poruncile Lui. Atunci vei simţi cum 
durerile au trecut ca prin vis, prin răsplătirea cea de aici. Ca o coroană pe capul 
împăra?tului ce şade întru împărăţia Lui, aşa îţi va fi ţie bucuria şi veselia. Şi 
bucuria ta nimeni nu o va lua de la tine. Şi ne va da Domnul să aflăm milă 
înaintea bunătăţii Lui, şi în veacul acesta de acum, şi în cel ce va să fie. Că Lui I 
se cuvine slava, în veci. Amin. 

Sfătuirea a 41-a 

Despre cei ce cad din lenevirea lor şi pricinuiesc căderi în păcate 

Frate, viaţă monahală doreşti? Bun lucru pofteşti, dacă îl vei păzi până în 
sfârşit. Deci, trezveşte-te şi ia aminte la tine, ca un înţelept şi nu ca un neînţelept; 
ca un monah şi nu ca un nemonah. Că nu este lupta noas?tră împotriva sângelui 
şi a trupului, ci împotriva începătoriilor, împotriva stăpâniilor, împotriva 
stăpânitorilor întunericului acestui veac, împotriva duhurilor răutăţii, care sunt în 
văzduhuri” (Efeseni 6, 12). Deci, trezveş?te-te până la sfârşit, ca nu cândva 
biruindu-te, dintru a ta lenevire şi neluare aminte, să zici cu nebunie: „Şi la viaţa 
monahicească am venit şi nici calea mântuirii nu am aflat”. Apoi, frate, să ne 
lepădăm de darul Domnului? Şi pentru ce batjocoreşti viaţa monahicească, dacă 
tu nu ai voit a te folosi, nici a te osteni pentru sufletul tău, ci te-ai dat mai vârtos 
după poftele şi dulceţile gândurilor tale şi, încă, prihăneşti viaţa monahicească? 
Dacă ai fi păzit poruncile Domnului, nu ai fi căzut. Şi de ai fi iubit frica lui 
Dumnezeu, ai fi păzit sufletul tău. 

întâi, regula vieţii monahiceşti nu ai păzit-o. Apoi, de pravila ta te-ai lenevit, 
de ici-colo a umbla ţi-a plăcut, înalta cugetare mai vârtos ai iubit-o. Pe cei mai 
mari decât tine i-ai defăimat, înfrânarea n-ai iubit-o, ci somnul cel fără de saţiu. 
Privegherea nu ai iubit-o, ci întinăciunea. Blândeţea şi smerita cugetare nu le-ai 
iubit, ci mândria. Supunerea nu ai iubit-o, ci nesupu?nerea. Mânia şi iuţimea nu 
ai urât, ci mai vârtos ai iubit prigonirea şi pomenirea de rău. Liniştea şi 
mgăciunea nu ai iubit, ci strigarea şi jurământul. Cinstea şi cucernicia nu ai 
păzit, ci gluma şi făcătorii de glume. Tăcerea şi îndreptarea nu ai iubit, ci multa 
cuvântare şi grăirea de rău. A sta la rugăciune cu umilinţă nu ai iubit, ci a te 
răspândi. Necâştigarea nu ai iubit, ci iubirea de arginţi. Nevoinţa şi iubirea de 
osteneală nu ai iubit, ci desfătarea şi răsfăţarea. A lucra cu mâinile tale nu ai 
iubit, ci a înşela. Iubirea de fraţi nu ai iubit, ci a te bucura de căderea lor. A 
pătimi împreună cu cei necăjiţi nu ai iubit, ci a fi aspru şi nemilostiv. Necaz şi 
defăimări a răbda pentru Domnul nu ai voit, ci locurile de cinste şi laudele 
deşarte. Frica lui Dumnezeu şi dragostea Lui nu ai păzit, ci nefrica şi ura de fraţi. 
Şi ce să mai zic? Cele cereşti le-ai urât şi cele pământeşti le-ai iubit, şi acum 
învinuieşti viaţa monahicească? Oare nu ştii că scris este: „Pierde-vei pe toţi cei 



ce grăiesc min?ciuna (Psalmul 5, 6). Şi iarăşi: „Să nu grăiţi nedreptate împotriva 
lui Dumnezeu, că Dumnezeu Judecător este (Psalmul 74, 5, 7). 

Vezi, frate, că pricina este din noi şi nu din alţii? Deci, vino-ţi întru tine şi 
întoarce-te către Domnul cu toată inima, că nu voieşte moartea păcătosului, ci să 
se întoarcă şi să fie viu. El voieşte ca toţi să se mântuiască, pentru că este bun. 
Te-ai rănit, dar poţi să te 

vindeci; ai căzut, dar scoală-te; nu te da pe tine desăvârşit la pierzare, că 
însuşi Mântuitorul a zis: „Nu au trebuinţă cei sănătoşi de doctor, ci cei bolnavi” 
(Marcu 2, 17; Luca 5, 31), şi: „Nu am venit să chem pe drepţi, ci pe păcătoşi la 
pocăinţă” (Matei 9, 13). 

Pentru aceea, iubite frate, suferă şi te voi sfătui pe tine un cuvânt: Şezi în 
linişte şi adu înaintea ochilor tăi frica Domnului. Şi, adunând gândurile tale, fă-te 
lor ca un judecător şi cugetă la petrecerea vremii trecute, de când ai început viaţa 
monahicească, pentru a cunoaşte necazul ce ţi s-a întâmplat şi însemnează în 
inima ta vătămarea şi pricina pentru care s-a întâmplat o pagubă ca aceasta. Dacă 
un negustor ar fi căzut între tâlhari sau corabia lui s-ar fi scufundat, acesta nu 
uită locul unde a pierdut încărcătura, ci şi după multă vreme de s-ar întâmpla să 
treacă prin locul acela, cu multă grijă şi frică trece. Deci, să urmăm şi noi 
aceluia, iar mai vârtos să fim şi mai înţelepţi. Acela, bogăţie stricăcioasă 
pierzând, nu uită locul; iar noi, bogăţie nestricăcioasă. 

Drept aceea, şezi în linişte, precum am zis mai sus, şi adună-ţi gândurile şi 
iscodeşte-ţi duhul tău ziua şi noaptea, ca să cunoşti pricina acestui fel de pagubă 
şi de surpare. Nu cumva dintru început ai câştigat îndrăzneală şi îndrăzneala a 
răsturnat gândul tău cel smerit şi obiceiurile tale le-a stricat şi obraznic şi fără de 
mşine te-a făcut? Nu cumva din multa cuvântare ţi s-a întâmplat vătămarea? Nu 
cumva din lăcomia pântecelui ţi s-a întâmplat căderea? Nu cumva din 
nesupunere ţi s-a întâmplat vătămarea? Nu cumva din pofta multor feluri de 
locuri? Nu cumva din pricina slujbei şi a răspândirilor ţi s-a făcut răul cel prea 
mare? Şi, cunoscând, taie îndrăzneala şi obrăznicia prin cucernicie. Să nu te 
mşinezi a fi numit făţarnic de cei ce se leapădă de 

pomncile Domnului, căci este arătat că nu pentru îndreptarea fratelui aduc 
pomenirea făţărniciei, ci ca, ruşinându-se fratele, să se facă obraznic şi fără de 
mşine şi străin de dreapta socoteală. Fiindcă pe cei cucernici îi numesc făţarnici. 
Către ei zice Stăpânul: „Făţarnice, scoate mai întâi bârna din ochiul tău şi atunci 
vei vedea să scoţi şi paiul din ochiul fratelui tău” (Matei 7, 5). 

Deci, să nu te ruşinezi de defăimări, iubite frate, şi de pedeapsă să nu fugi. 
Că pe cei nepedepsiţi moartea îi întâmpină, după cum zice Sfânta Scriptură: 



„Dacă inima noastră nu ne va mustra pe noi, îndrăzneală avem către Dumnezeu” 
(I Ioan 3, 21). Şi în alt loc zice: „Dacă sunteţi defăimaţi pentru numele lui 
Hristos, fericiţi sunteţi; căci Duhul slavei şi al lui Dumnezeu se odihneşte peste 
voi” (I Petru 4, 14). Să nu pătimească cineva din voi ca un ucigaş sau ca un fur 
ori ca un iscoditor străin, iar ca şi creştin să nu se ruşineze, ci să slăvească pe 
Dumnezeu cu numele acesta. Şi dacă dreptul de abia se mântuieşte, cel 
necredincios şi păcătos unde se va arăta? Drept aceea, fugi de îndrăzneală şi de 
râs, că nu sunt de folos sufletului tău. Că ce parte are un credincios cu un 
necredincios? (II Corinteni 6, 15). încă şi lăcomia pântecelui supune-o prin 
înfrânare. Pe iubirea de arginţi, prin nevoinţă şi necâştigare; pe multa cuvântare, 
prin tăcere; pe nestatornicie, prin răbdarea chiliei; pe împuţinare, prin pomenirea 
bunătăţilor ce vor să fie; pe nesupunere, prin smerita cugetare. Iar dacă şi cu 
pricină de a urî răul, pe rău ţi l-a pregătit ţie vrăjma?şul, de acum înainte păzeşte- 
te pe tine curat. Nu te împărtăşi cu păcate străine, că, după socoteala mea, mi se 
pare că începutul relelor ţi-a fost îndrăzneala, şi aceasta te-a făcut fără de ruşine. 
Pentru aceea zic: Fericit bărbatul care se fereşte de rele, ca să-şi păstreze 
cucernicia. 

Dar ce câştig are lumea, sau ce bine va da ea celor ce o iubesc pe dânsa? Şi-a 
luat cineva femeie? început de grijă. A născut fiu? Altă grijă. S-a născut altul? 
Mai multă grijă. A murit un fiu? Plâns a lăsat celor ce l-au născut pe el. Iar dacă 
şi cel ce trăieşte ar fi rău la minte, se chinuiesc pentru dânsul mai mult decât 
pentru cel ce a murit. Şi când ar veni bărbatului ceasul morţii lui, mai rău decât 
moartea socoteşte necazul, că pe femeia lui o lasă văduvă, iar pe fiii lui sărmani. 
Şi de acestea toate, te-a slobozit pe tine jugul lui Hristos, o, monahule, şi cum 
vrei iarăşi la cele vechi să te întorci? Nu te deznădăjdui, nici să zici că nu mai 
pot de acum să mă mântuiesc. Ci poţi şi mai mult să te mântuieşti. Iubeşte cu tot 
sufletul tău frica de Dumnezeu şi El îţi va tămădui toate rănile şi de aici înainte 
te va păzi pe tine nerănit. Că atâta vreme cât sufletul tău iubeşte frica Domnului, 
nu vei cădea în cursele diavolului, ci vei fi ca un vultur ce zboară la înălţime. 
Dar dacă apoi sufletul tău se va lenevi şi va defăima frica de Dumnezeu, 
surpându-se din înălţimea sa, se batjocoreşte de cei prea dedesubt, care îi 
acoperă ochii şi-l aruncă în patimi de necinste, ca pe un bou cu măiestrie înjugat. 

Pentru aceea, iubite frate, să ne îngrijim de adevăr. Să ne îngrijim de 
mântuirea noastră. Să purtăm grijă de ceasul morţii. Să urâm lucrurile lumeşti, 
căci acestea toate aici rămân; acestea nu ne vor izbăvi pe noi în ceasul nevoii, 
căci în zadar ne vom căi. Când ne vom ruga să ne lase pe noi, nimeni nu va fi să 
ne slobozească. Vai mie, vai mie, cât de înfricoşat este ceasul morţii, când se 
desparte sufletul de trup! Atunci nici tatăl nu călătoreşte împreună cu fiul, nici 



mama cu fiica, nici femeia cu bărbatul, nici fratele cu fratele, fără numai faptele 
fiecăruia, după cum a lucrat: ori bune, ori rele. 

197 

Deci, să trimitem înainte, pentru noi înşine, fapte bune, ca, după ce ne vom 
duce din cele de aici, să ne primească pe noi în cetatea sfinţilor. Dacă voieşti să 
te mântuieşti, câştigă-ţi încă de aici prieten pe însuşi împăratul. Ce fel de slavă 
crezi că vei afla, iubite frate, dacă de aici vei câştiga prieten pe împăratul slavei? 
Că după cum îl cinsteşti aici, aşa îţi va da ţie treaptă. Şi în ce fel îi slujeşti Lui 
aici, aşa şi El te va cinsti pe tine acolo, că scris este: „Fără numai pe cei ce Mă 
slăvesc pe Mine îi voi slăvi şi cei ce Mă defaimă pe Mine se vor necinsti” (I 
Regi 2, 30). Deci, cinsteşte-L pe El cu tot sufletul tău, ca să te învrednicească pe 
tine de cinstea sfinţilor. 

Dar cum se cuvine a-L câştiga pe El? Adu-I Lui aur, argint. Dacă îl vei vedea 
gol, îmbracă-L. Iar dacă nu ai nimic dintru acestea, adu-I din alte feluri de daruri, 
mai cinstite decât aurul şi argintul: credinţă, dragoste, înfrânare, răbdare, 
îndelungă îngăduinţă, smerită cuge?tare. Depărtează-te de grăirea de rău; 
păzeşte-ţi ochii tăi ca să nu vadă deşertăciuni (Psalmul 118, 37), şi mâinile tale 
să nu facă strâmbătate; picioarele tale întoarce-le de la calea cea rea (Psalmul 
118, 101); mângâie pe cei ce se împuţinează; milostiveşte-te spre cei 
neputincioşi; dă un pahar de apă celui însetat şi o bucată de pâine celui flămând 
(Matei 10, 42; Marcu 9, 41). Dintru acelea pe care le ai, dintru acelea pe care 
Dumnezeu ţi le-a dăruit ţie, adu-I Lui. Pentru că şi pe cei doi bani ai văduvei, 
Hristos nu i-a lepădat (Luca 21, 3). Ce a cerut şi Ilie de la văduvă? Au nu puţină 
apă într-un ulcior şi o bucată de pâine? S-a sculat Ilie şi a mers la Sarepta 
Sidonului, şi când s-a apropiat de porţile cetăţii, iată o femeie văduvă aduna 
lemne şi a strigat-o Ilie şi i-a zis: „Adu-mi puţină apă într-un ulcior şi voi bea. Şi 
a mers să ia, dar 

Ilie a strigat-o şi i-a zis: Adu-mi şi o bucată de pâine să mănânc” (III Regi 
17, 9-11). Vezi, iubite, cu ce se hrăneau Sfinţii Prooroci? Cu puţină apă şi cu o 
bucată de pâine, şi aceea cu înfrânare, căci toată sârguinţa lor o aveau la 
bunătăţile cele învistierite lor în ceruri. 

Deci, să iubim şi noi, iubiţii mei fraţi, calea sfinţilor până încă mai avem 
vreme, şi să-I aducem Domnului rod bun de pocăinţă. Să nu pierdem vremea cea 
prielnică spre pocăinţă, nici să ne încurcăm cu amăgirile lumii acesteia, nici cu 
bărbaţii care fără frică de Dumnezeu îşi săvârşesc lucrurile lor, nici să râvnim 
lucrurile celor ce îşi defaimă mântuirea lor, după cuvântul Apostolului ce zice: 
Tovărăşiile rele strică obiceiurile bune (I Co?rinteni 15, 33). Şi în alt loc: Ţine cu 
tărie învăţătura şi nu o părăsi, ci păzeşte-o, căci ea este viaţa ta. Pe căile celor 



necredincioşi să nu mergi, nici să râvneşti căile celor fără de lege. în care loc vor 
tăbărî să nu mergi, ci abate-te de la dânşii şi îţi schimbă drumul. Căci nu vor 
dormi până când nu vor face rău. Se ia somnul de la dânşii şi nu dorm, pentru că 
ei se satură cu bucatele păgânătăţii şi se îmbată cu vinul fărădelegii, iar căile 
drepţilor cu lumină strălucesc. Sporesc înainte şi lumi?nează până ce se va 
isprăvi ziua” (Pilde 4, 13-18). 

Şi iarăşi zice: „Nu te face prieten cu bărbatul mânios şi cu cel iute să nu te 
sălăşluieşti, ca nu cumva să înveţi căile lui şi să iei curse sufletului tău” (Pilde 
22, 24-25). Şi iarăşi în alt loc zice: „Aceştia sunt izvoare fără de apă şi nori 
purtaţi de vânt, cărora li se păstrea?ză în veac întunericul cel nepătruns. Vorbe 
deşarte grăind, amăgesc în pofta neînfrânării trupului pe cei ce fug de cuvintele 
cele drepte şi care petrec în înşelăciu?ne. Ei făgăduiesc libertate, fiind ei înşişi 
robi ai stricăciunii. Că de ceea ce se biruieşte cineva, aceleia îi 

este şi rob. Că cei ce au scăpat de întinăciunile lumii acesteia, întru 
cunoştinţa Domnului nostru Iisus Hristos şi cu acestea iarăşi se îndeletnicesc, se 
biruiesc; li s-au făcut lor cele de pe urmă mai rele decât cele dintâi (II Petru 2, 
17-20). Şi iarăşi zice în alt loc: „Şi vă rugăm pe voi, fraţilor, să vă păziţi de cei 
ce fac dezbinări şi sminteli împotriva învăţăturii pe care aţi învăţat-o. Şi să vă 
feriţi de dânşii, că unii ca aceştia Domnului nostru Iisus Hristos nu slujesc, ci 
pântecelui lor. Şi prin buna cuvântare şi frumoasa limbuţie ameţesc inimile celor 
fără de răutate” (Romani 16, 17-18). 

Deci, să fugim de calea cea lată, care duce la pieire, şi să dorim pe cea 
strâmtă, care duce la împărăţia cea veşnică. Să ne ostenim aici de bună voie, mai 
înainte de a ne osteni noi fără de voie. Să urâm lumea cea pătimaşă şi viaţa cea 
deşartă. Să ne facem nouă înşine roade drepte. Să iubim sârguinţa, arzând după 
Domnul cu duhul. Să plângem aici de bunăvoie, rugându-L pe Dumnezeu să ne 
scoată din focul cel veşnic şi din scrâşnirea dinţilor. Să iubim plânsul, că este 
poruncă a lui Hristos: „Fericiţi cei ce plâng, că aceia se vor mângâia” (Matei 5, 
4). 

Să luăm în minte, iubiţii mei fraţi, pe cei ce merg pe mare, ce fel de primejdii 
rabdă, cu marea luptându-se şi trecând prea mari noianuri. Iar după ce va sfârşi 
cineva vremea ostenelii sale, nu îşi mai aduce aminte de primejdiile prin care a 
trecut, luptându-se cu marea, pentru bucuria că a luat deplin plata sa, ci şi cu mai 
multă osârdie se face pentru a călători pe mare. Aceştia, când vor sfârşi, atunci 
încep. Iar noi, iubiţii mei fraţi, după ce vom săvârşi bine nevoinţa ce ne este pusă 
înainte, nu vom mai avea nevoie ca iarăşi să facem acelaşi drum, fiindcă aceasta 
este cu neputinţă. 

Mică este nevoinţa, fraţilor, şi nepovestită răsplata. Să venim la lucrul 
Domnului, iubiţilor, cu toată inima şi puterea, până avem vreme. Că precum sunt 
negrăite darurile Lui şi slava sfinţilor, tot aşa şi cele împotrivă sunt pregătite 
dintru început celor potrivnici. Pentru aceea: „Fericit este bărbatul care se teme 
de Domnul, că de la Dânsul va lua cununa, pe care a făgăduit-o celor ce îl iubesc 
pe El (Iacov 1, 12). Lui I se cuvine slava, în vecii vecilor. Amin. 

Sfătuirea a 42-a Către un frate ce a căzut şi despre pocăinţă 

Pe cei ce şed în supunerea vreunui părinte duhov?nicesc îi sfătuieşte 
vrăjmaşul, zicând: „Du-te de aici şi locuieşte singur şi mai bine te vei odihni”. Şi 
dacă fratele ascultă de unele gânduri ca acestea, se desparte de frăţime. Şi, de va 
vedea vrăjmaşul că se trezeşte gândul fratelui puţin, îl sfătuieşte pe el, zicând: 
„Intră în pustia cea mai dinlăuntru”. Apoi, după ce şade fratele puţină vreme în 
pustie, îi aduce urătorul de bine drac gândul trândăvirii şi lungimea vremii, lipsa 
celor de trebuinţă, slăbiciunea bătrâneţii şi osteneala pustiei. Şi, de poate 
vrăjmaşul să-l înduplece pe frate, îl smulge şi de acolo şi îl duce aproape de sat 
sau de cetate. Atunci aduce asupra lui curvia. 

Dacă fratele se înfrânează să nu intre în cetate, nici de sat să se apropie, 
văzând vrăjmaşul osteneala fratelui, iscodeşte tot felul de porniri şi meşteşugiri, 
cu care voieşte să surpe pe fratele, dintre care una este aceasta: într-una din zile, 
liniştindu-se fratele în chilie, 

face pe o femeie să bată la uşa lui, cu pricină că a rătăcit şi a obosit, sau ca şi 
cum pentru milostenie a venit, ori pune pricină că îl caută pe un monah cunoscut. 
Deci, fratele, deschizând uşa, vede pe femeie stând înaintea chiliei lui. Şi zice 
femeia: „Domnule awa, unde locu?ieşte cutare monah? Şi, pentru că s-a plecat 
ziua, fă dragoste de mă primeşte înlăuntru chiliei tale în noaptea aceasta, ca nu 
cumva, rătăcind, să mă mănânce fiarele”. De multe ori încă şi pe altă 
batjocoritoare aduce cu sine. Poate încă şi cele de trebuinţă au cu ele, cu care 
voiesc să amăgească pe fratele. 

Atunci fratele este luptat de două gânduri: se teme ca să nu cadă din poruncă, 
fiind ca un nemilostiv, şi ca nu cumva pentru lucrul cel bun să fie vânat sufletul 
lui. Dar ca să nu mai lungim cuvântul, se biruieşte monahul de poftă. Şi după ce 
s-a săvârşit fărădelegea, de va voi să o trimită de la sine, îi răspunde, zicând: 
„După ce m-ai smerit, mă trimiţi de la tine? Unde să mă duc? Şi cum mă voi 
arăta părinţilor mei? Nu se poate să se ascundă lucrul. Deci să ştii, monahule, că 
nu mă mai îndepărtez de tine, ci împreună cu tine voi şedea în chilia ta şi, de 
unde ştii, hrăneşte-mă pe mine”. Atunci începe monahul a se tângui pe sine: „Ce 
am făcut de am deschis uşa chiliei mele?”. Drept aceea, acestea ştiindu-le, 
monahule, păzeşte-te pe tine. Că dacă vei cădea în cursele ei, cu osteneală te vei 



putea izbăvi, căci zice: „Prin lanţurile cele din buze l-a surpat pe el” (Pilde 7, 

21 ). 

Deci, cunoscând mai dinainte ce va fi cele de pe urmă ale păcatului şi ce fel 
de necinste pricinuieşte celor ce îl fac pe el, fugi de patima dulceţii, că roadele ei 
sunt ale ruşinii. Şi mai înainte de dulceaţă, este pofta, iar după dulceaţă, scârba. 
Drept aceea, pune în gând că dulceaţa este aducătoare de scârbă şi fugi de păcat, 

socotind ruşinea oamenilor, iar mai ales frica Domnului. Alungă pe dracul ce 
voieşte să te înşele şi ostenelile să ţi le jefuiască, pentru a petrece fără de scârbă. 
Că ştie Domnul, Cunoscătorul de inimi, că nu pentru răutate sau pentru ură de 
oameni alungi femeia, ci ca nu, prin lucrul cel bun, pe cel rău să-l lucrezi. Iar de 
zice cineva că este bună iubirea de străini, zic şi eu: Bărbatul iubitor de străini 
este dator a urma omului ce lămureşte argintul în topitoare şi care argintul cel 
curat îl va lua pentru el, iar pe cel nelămurit îl va trece cu vederea. Adică, 
păzeşte porunca, iar de păcat fugi ca de gura şarpelui, că Cel ce a zis: „Străin am 
fost şi M-aţi primit”, a zis şi: „să nu curveşti” (Matei 25, 35; 19, 18). 

Trezveşte-te întru tinereţile tale! Trezveşte-te, ca nu cumva, lenevindu-te, să 
te afli robind patimilor din tinereţe până la bătrâneţe. Căci cel ce în noian s-a 
înecat cu corabia, poate s-a şi trezit şi s-a şi nevoit, dar valurile l-au biruit. Iar cel 
ce în liman s-a înecat, înseamnă că dintru a sa lenevire a pierdut corabia 
stăpânului său. Deci, tu monahule, eşti în liman, dacă vei lua aminte la tine. 
Pentru aceasta, nu ne este de folos a petrece în sate. Iar dacă se va întâmpla 
nevoie să mergi până în sat, să nu te batjocoreşti ca să vorbeşti cu femei, căci 
precum peştele ce înghite undiţa este tras afară, aşa va fi tras şi sufletul tău. 

Deci, trezveşte-te, căci căderea nu stă departe de tine. Şi, prin cucernicia ta şi 
prin frica lui Dumnezeu, nevoieşte-te împotriva ispitei, că maică neruşinată este 
curvia. Dacă te vor vedea pe tine că îndrăzneşti şi te fuduleşti înaintea lor, mai 
rău te zădărăsc ca să te surpe pe tine. Dar şi cucernic de vei fi, nu te bizui în tine, 
ci trezveşte-te, ca nu cumva, cu pricină de umilinţă şi de evlavie, prin graiuri să 
slăbănogească mintea ta. Căci a 

zis unul dintre sfinţi: „Cuvinte pun înainte, ispitindu-se ele să înmoaie 
patima”, ci precum a zis Mântuitorul: „Iată Eu vă trimit pe voi ca pe nişte oi în 
mijlocul lupilor. Deci, fiţi înţelepţi ca şerpii şi nevinovaţi ca porumbeii” (Matei 
10, 16; Luca 10, 3). Porunceşte încă şi prin Apostol, zicând: „Nu fiţi fără de 
minte, ci pricepeţi care este voia Domnului. Şi nu vă îmbătaţi de vin, întru care 
este curvia” (Efeseni 5, 17-18). 

Iubite, cunoaşte cu dinadinsul că dacă în lume ai fost ca aurul cel curat şi 
după ce te-ai făcut monah te-ai lenevit, nu vei întârzia să te faci ca plumbul. Şi 



iarăşi, după ce te-ai făcut monah, de vei iubi pe Domnul întru adevăr, nu vei 
întârzia a te face ca şi un mărgăritar sau ceva din cele de acest fel, neavând 
întinăciune sau zbârcitură, şi vei fi fără de prihană întru toate (Efeseni 5, 27). 

încă vreau să cunoşti şi acestea: Cel ce lucrează păcatul are mai mult război 
decât cel ce se înfrânează. Că precum cel ce varsă vreo împuţiciune în vreun loc, 
înmulţeşte reaua putoare, tot aşa şi cel ce nu se înfrâ?nează înmulţeşte patima. 
Cunoaşte că dacă te vei lenevi, pe urmă te vei căi, fiindcă a zis Apostolul: „Cel 
neîn?surat se îngrijeşte de cele ale Domnului, cum să placă Domnului, iar cel ce 
s-a însurat, se îngrijeşte de cele ale lumii, cum să placă femeii” (I Corinteni 7, 
32-33), şi este împărţit. Iar tu, monahule, nu ţi-ai ales grija lumii, ci cum să placi 
Domnului, pentru Care pe tine te-ai scopit pentru împărăţia cerurilor. 

Iarăşi zic: Dacă nu te vei înfrâna, mai pe urmă te vei scârbi în multe chipuri, 
după cum zice Apostolul: Unii ca aceştia vor avea suferinţă în trupul lor (I 
Corinteni 7, 28). Că cel ce s-a însurat sărăceşte dinspre fapta bună, fiindcă se 
îngrijeşte de casă şi de femeie şi 

de hrana copiilor. Iar cel neînsurat se îngrijeşte de lucrurile Domnului, cum 
să placă Domnului, fiindcă s-a scopit pe sine pentru împărăţia cerurilor, 
netăindu-şi mădularele, căci este lucru străin de fapta bună, ci stăpânind cu gând 
cucernic dulceţile. Rămâi în hotarele acestea, că scris este: „Mai bine este a nu 
făgădui decât a făgădui şi a nu împlini” (Ecclesiastul 5, 4). Sileşte-te a te înfrâna 
şi vei afla curate gândurile şi mintea ta, ca un liman plin de linişte. Şi nădejdea 
bunătăţilor veşnice vor îngrăşa puterile sufletului tău, ca fiind pline de seu şi de 
grăsime, cărora să ne învrednicească pe noi Domnul, Judecătorul cel drept. 
Amin. 

Nici într-un chip să nu strici Biserica lui Dumnezeu şi să nu scârbeşti pe 
Duhul lui Dumnezeu, Cel ce locuieşte întru noi, nici pe sfinţii îngeri, cei rânduiţi 
a ne păzi ziua şi noaptea, care îi alungă de la noi pe dracii care nevăzut scrâşnesc 
asupra noastră cu dinţii, ca nu cumva ei să se facă pârâşi ai noştri în ziua 
Judecăţii şi să cădem sub osânda sodomitenilor. Că deşi pereţii ne vor înconjura 
şi acoperământul ne va acoperi şi uşa va fi încuiată şi va fi întuneric, să socotim 
că Cel ce a despăr?ţit întunericul de lumină nu tăinuieşte nici un lucru din ale 
noastre. Să te plece pe tine proorocul, ce zice: „înţelegeţi dar cei fără de minte 
din popor şi cei nebuni înţelepţiţi-vă odată. Cel ce a sădit urechea, oare, nu aude? 
Cel ce a zidit ochiul, oare, nu priveşte? Cel ce pedepseşte neamurile, oare, nu va 
mustra? Cel ce învaţă pe om cunoştinţa, Domnul, cunoaşte gândurile oamenilor 
că sunt deşarte (Psalmul 93, 8-11). 

Iubite frate, Domnul priveşte nu numai faptele oamenilor, ci şi gândurile lor. 
Şi dacă te-ar sfătui pe tine vrăjmaşul, zicând: „Este pocăinţă, pentru aceea 



îndulceşte-te de voia ta”, zi către dânsul: „Ce trebuinţă este, 

o, diavole, a dărâma casa cea zidită şi iarăşi de a doua oară a o zidi pe ea?”, 
de vreme ce Apostolul zice: „Cu frică şi cu cutremur lucraţi mântuirea voastră” 
(Filipeni 2, 12). Iar unde este frică şi cutremur, este dovedit că nu se află nici 
dulceaţă. 

Drept aceea, iubite frate, îndeletniceşte-te la mântuirea ta şi, şezând la linişte, 
adună-ţi gândurile şi zi întru tine: „Omule, atâta vreme ai făcut poftele trupului şi 
ale gândurilor tale, ce te-ai folosit şi ce ai câştigat? Oare, ai adăugat peste 
înălţimea ta un cot? (Matei 6, 27; Luca 12, 25). Doar că te-ai făcut gros, şi nimic 
altceva nu ai putut să-ţi aduni decât numai hrană viermilor. Dar ce ai câştigat? 
Cămara cea din cer ai umplut-o de bunătăţi, petrecând aşa fără frică? Deci, ce 
folos este că ai ieşit din lume? Vai mie, suflete, la acest fel de aşezare ai venit, la 
acest fel de răzvrătire! 

Iată, fraţii mei care întru adevăr se tem de Dumnezeu sunt împodobiţi cu 
faptele cele bune, iar eu umblu întru întuneric. Din dimineaţă în dimineaţă mă 
căiesc de cele ce fac, dar săvârşesc lucrurile cele mai rele. Şi de vreme ce 
Domnul mi-a dăruit tărie şi sănătate, bizuindu-mă de acestea, întărât pe Cel ce 
m-a făcut pe mine. Pentru ce te leneveşti, o, suflete al meu? Pentm ce eşti fără 
luare aminte? Oare, te va lăsa aici Cel ce te-a făcut pe tine din ce nu ai fost şi te- 
a adus în ceea ce eşti? El va trimite îngerul Său şi te va lua de aici. Cunoaşte-ţi 
neputinţa ta, suflete al meu. Până când grăieşti împotriva Celui ce te-a făcut pe 
tine şi a poruncilor Lui? 

O, diavole, defăimare m-ai făcut pe mine şi îngerilor şi oamenilor, făcându- 
mă ascultător păgâneştii tale sfătuiri! M-ai sfătuit pe mine, zicând: «Fă-ţi o dată 
pofta ta şi apoi nu o vei mai face şi nu se va cunoaşte 

păcatul tău». Iată, lucrul cel mic s-a făcut mai mare prăpastie şi nu pot sta 
împotriva poftelor tale cele rele şi de multe feluri. Că apa a aflat groapă mică şi a 
făcut-o mare prăpastie şi tuturor arătată. Căci, cu adevărat, obiceiul păcatelor 
întru mai rău duce pe cel ce a căzut. Că mi-ai întunecat mintea cu gânduri 
întinate şi m-ai împins în groapa păcatului. Cui să spun ca să plângă pentru 
mine? Că m-a făcut gol, vrăjmaşul, dintru a mea lenevire. Ci la nădejdea cea 
întru Dumnezeu căutând să nu deznădăjduiesc desăvârşit de a mea mântuire. 

Dar ce să zic către vicleanul? Infrânarea mea a stricat-o prin neputinţa 
stomacului şi m-a făcut străin de privegherea cea întru rugăciuni. Iubirea de 
arginţi, cu pricina îndelungatei bătrâneţi întru mine a sădit. Lacri?mile mele le-a 
uscat, inima mea a îngroşat-o. Din supunerea cea întru Hristos m-a scos şi a 
înfipt întru mine grija. Nesupus m-a făcut. A nu lucra, ci a iscodi m-a făcut. 



Zavistnic şi grăitor de rău m-a învăţat. Bârna cea din ochiul meu nu m-a lăsat să 
o privesc, iar paiul cel din ochiul fratelui meu înaintea ochilor mei îl aduce 
(Matei 7, 34; Luca 6, 41-42). Greşelile inimii mele mă sfătuieşte să le ascund, iar 
dacă va cădea fratele meu în vreo greşeală, întru dânsa a mă îndeletnici mă 
sfătuieşte. Mândru, iute şi mânios m-a învăţat; lacom cu pântecele, beţiv şi 
iubitor de dulceţi m-a deprins. Pagubele sufle?tului meu ca nişte câştiguri mi le-a 
pricinuit. Leneş, cârtitor şi mult grăitor m-a învăţat. în timpul citirii şi al cântării 
de psalmi m-a deprins să mă răspândesc. Mă rog şi nu cunosc. Mă robesc şi nu 
înţeleg. De multe ori fiind sfătuit de către bărbaţi care se tem de Domnul, nu m- 
am plecat sfătuirii lor celei bune, că primeam cuvintele lor ca pe nişte săgeţi, şi 
fiind mângâiat, mă mâniam. Destul îţi este ţie, diavole. 

Vino-ţi întru tine, suflete al meu! Cui te bizuieşti de întărâţi pe Cel ce te-a 
făcut pe tine? Până când întru aceleaşi răutăţi petreci? Nu te lepăda de darul 
Celui ce te acoperă pe tine, ca nu cumva să se depărteze de tine şi vei fi dat în 
mâinile vrăjmaşilor tăi. Fugi de diavolul, o, suflete al meu, şi de lucrurile lui! Că 
urâtor de oameni este: «El de la început a fost ucigător de oameni» (Ioan 8, 44). 
De te vei apropia de dânsul, nu va cruţa pieirea ta. Părăseşte pe cel viclean şi te 
uneşte cu Iubitorul de oameni, Dumnezeu. Ruşinează-te, o, suflete, şi vino la 
calea mântuirii. Te-ai rănit, să nu deznădăjduieşti, că de multe ori căzând 
pătimitorul, mai pe urmă s-a arătat purtător de cunună”. 

Ai căzut? Scoală-te! îmbărbătează-te şi zi: „Acum am început”. Nu rămâne 
în cădere, ca nu cumva să fii pus înainte ca un stârv, spre mâncare păsărilor şi 
fiarelor, fiindcă strigă proorocul: „Să nu dai fiarelor sufletul ce Te laudă pe Tine; 
sufletele săracilor Tăi să nu le uiţi până în sfârşit” (Psalmul 73, 20). Cazi şi tu la 
împăratul slavei, mărturisindu-I păcatele tale, că are mulţime de îndurări. Căci 
cei ce voiesc a se apropia de împăratul cel pământesc sunt opriţi de portari, se 
împing de ostaşi şi de slujitori. Daruri aduc boierilor ca să dobândească voia lor. 
Iar tu, apropiindu-te de împăratul tuturor, nu ai nevoie de nici una dintru acestea. 
Daruri nu cere; nimeni nu este cine să ia, nici cine să te opreas?că, pentru că este 
uşor a-L afla pe împărat şi te primeşte pe tine, că este nepomenitor de rău şi 
iubitor de oameni, şi îi pare rău de răutăţile oamenilor. Iar când te apropii, să nu 
fii cu făţărnicie, nici cu inimă îndoită, ci cu ştiinţă curată. Că mai înainte de a 
grăi cuvânt mic sau mare, mai înainte ştie cele ce vrei să grăieşti. Şi mai înainte 
de a vrea tu să deschizi gura ta, cunoaşte cele din inima ta. 

Deci, nu te îndoi, nici nu îţi ascunde patima ta, căci nu este aspru Doctorul, 
ci milostiv, şi tămăduieşte prin cuvânt. Numai a zis şi s-a făcut. Şi te 
încredinţează din faptele tale. Zis-a slăbănogului: „Ţie îţi zic: Scoa?lă-te, ia-ţi 



patul tău şi mergi la casa ta. Şi îndată s-a făcut omul sănătos şi, luându-şi patul, 
umbla sănătos” (Marcu 2, 11-12). Şi leprosului i-a zis: Voiesc, curăţeşte-te. Şi 
îndată s-a curăţit de lepra lui” (Matei 8, 3). Şi pe Lazăr cel mort de patm zile l-a 
ridicat Domnul din morţi (Ioan 11, 44). 

Nu spre a lungi cuvântul spunem acestea, ci pentru că lucrurile Lui sunt 
nenumărate. Pe cea care I-a udat picioarele cu lacrimi şi cu perii capului ei le-a 
şters, a dezlegat-o cu cuvântul, zicând: „îndrăzneşte, fiică, credinţa ta te-a 
mântuit” (Matei 9, 22), căci este izvor neîmpuţinat care izvorăşte tămăduire 
oamenilor. Deci, nu te îndoi, că nu te leapădă pe tine Cel ce voieşte să te 
mântuieşti, căci El a zis: „Dacă voi, răi fiind, ştiţi să daţi daruri bune fiilor voştri, 
cu cât mai mult Tatăl vostru Cel din ceruri va da daruri bune celor care cer de la 
El” (Matei 7, 11). 

Apropie-te de Tatăl îndurărilor, mărturiseşte-ţi păcatele tale cu lacrimi, 
zicând: „Greşit-am la cer şi înaintea Ta, Doamne, Dumnezeule Atotţiitorule, şi 
nu mai sunt vrednic a mă chema fiu al Tău, nici a căuta şi a vedea înălţimile 
cerului, de mulţimea nedreptăţilor mele, nici a numi numele Tău cel preaslăvit 
prin buzele mele, ale păcătosului. Că nevrednic pe mine m-am făcut cerului şi 
pământului, întărâtându-Te pe Tine, Stăpânul cel bun. Rogu-mă, Doamne, rogu- 
mă, să nu mă lepezi pe mine de la faţa Ta, nici să Te depărtezi de la mine, ca să 
pier. Că de nu m-ar fi acoperit mâna Ta, demult aş fi pierit şi aş fi fost ca nişte 
ţărână înaintea feţii vântului şi 

m-aş fi făcut ca şi cum nu m-aş fi arătat niciodată în viaţa aceasta (Psalmul 
17, 46). Că de când am părăsit eu calea Ta, nu m-a întâmpinat pe mine nici o zi 
bună. Pentru că ceea ce întru păcate se pare a fi o zi bună, este mai amară decât 
cele prea amare. Şi de acum nădăj?duiesc, darul Tău împuternicindu-mă, că voi 
îngriji de mântuirea mea. Şi acum cad, rugându-mă: Ajută-mi mie celui rătăcit 
din calea dreptăţii. Varsă peste mine mulţimea îndurărilor Tale, ca peste fiul cel 
curvar, că am ruşinat viaţa mea, risipind bogăţia darului Tău. Miluieşte-mă pe 
mine şi nu ţine pomenire de rău pentru viaţa mea cea rea. Miluieşte-mă, precum 
ai miluit pe păcătoasă şi pe vameşul (Matei 9, 9; Marcu 2, 14; Luca 5, 27). 
îndură-te de mine ca de un tâlhar. Că, fiind acesta pe pământ, a fost deznădăjduit 
de toţi, iar Tu l-ai primit pe el şi l-ai făcut locuitor al desfătării raiului. Primeşte 
şi pocăinţa mea, a netrebnicului robului Tău. Că şi eu m-am deznădăjduit de toţi. 
Că ai venit, Doamne, nu pe drepţi să mântuieşti, ci pe păcătoşi să îi chemi la 
pocăinţă” (Matei 9, 13; Marcu 2, 17). 

Roagă-te! Mărturiseşte-te! Ajută mgăciunea şi mărturisirea cu fapta, ca să se 
îndrepteze rugăciunea ta ca tămâia înaintea lui Dumnezeu, şi vei auzi: „O, 
omule, mare este credinţa ta, facă-se ţie după cum voieşti”. 



Iar Dumnezeu, Povăţuitorul celor rătăciţi şi în?dreptătorul celor căzuţi, să ne 
dea nouă a săvârşi viaţa nedeznădăjduită şi neprihănită şi a ne pune pe noi Drep? 
tul Judecător de-a dreapta Sa în ziua cea înfricoşată. Că Lui I se cuvine slava, 
cinstea şi închinăciunea: Tatălui şi Fiului şi Sfântului Duh, întru toate neamurile 
veacului. Amin. 

Sfătuirea a 43-a 

Nu se cuvine a ne jura, nici a vorbi de rău 

După ce Domnul şi Mântuitorul nostru Iisus Hristos a zis: „Aţi auzit că s-a 
zis celor de demult: să nu juri strâmb, ci să ţii înaintea Domnului jurămintele 
tale. Eu însă, vă spun vouă: Să nu vă juraţi nicidecum; nici pe cer, fiindcă este 
tronul lui Dumnezeu, nici pe pământ, fiindcă este aşternut al picioarelor Lui, nici 
pe capul tău să nu te juri, fiindcă nu poţi să faci un fir de păr alb sau negru. Ci 
cuvântul vostru să fie: ceea ce este da, da; şi ceea ce este nu, nu; iar ce e mai 
mult decât acestea de la diavolul este” (Matei 5, 33-37), noi îndrăznim a încălca 
poruncile Celui ce ne-a făcut pe noi, după cel ce zice: „Până la cer au ridicat gura 
lor şi cu limba lor străbat pământul” (Psalmul 72, 9). 

îndrăzneşti a-ţi deschide gura fără frică şi a slobozi cuvinte de jurământ şi de 
hulă la cer? Nu îţi este teamă că se va sălăşlui în casa ta secera cea de văpaie, pe 
care a văzut-o proorocul, până când te va pierde din cele de sub cer, când 
îndrăzneşti să deschizi gura asupra Atotţiitorului Dumnezeu, către Care îngerii, 
arhanghelii, heruvimii şi serafimii nu îndrăznesc a privi, ci stau înainte cu frică şi 
cu cutremur, lăudând numele Lui cel înfricoşat şi preaslăvit şi cu totul cinstit, 
după cum este scris: „îndrăzneţii şi obraznicii nu se cutremură hulind măririle 
unde îngerii, cu tăria şi cu puterea mai mari fiind, nu suferă hulitoarea judecată 
împotriva lor. Iar aceştia, ca nişte dobitoace necuvântătoare, din fire fiind 
născute spre pierzare şi stricăciune, hulind cele ce nu cunosc, vor pieri în 
stricăciunea lor, luându-şi plata nedreptăţii”! (II Petru 2, 10-13). 

Iar tu, fiind om, nu te cunoşti pe tine? Sau ţi se pare că vitejie dă lucrul 
acesta, că şi sufletele altora le întini, făcându-te ajutătorul satanei? Că zice 
Apostolul: învăţându-vă şi sfătuindu-vă pe voi înşivă în psalmi şi în laude şi în 
cântări duhovniceşti, cântând Domnului în inimile voastre” (Coloseni 3, 16), iar 
tu înveţi împotrivă acestora: hule şi jurăminte. Şi te faci pe tine şi pe cei ce 
urmează nebuniei tale, fii ai gheenei, căci tu ai umplut de amărăciune gura pe 
care a zidit-o Dumnezeu spre slavoslovia Sa. 

Deci, încetează, omule, ca nu cumva însuşi cuvântul pe care îl defaimi să se 
facă văpaie în gura ta şi să îţi ardă limba. Că dacă om cu om certându-se, şi după 
ce se face pace se ruşinează a privi în faţa lui, cum tu, care azi stai în lume, iar 



mâine înaintea divanului Lui, îndrăzneşti a zice unele ca acestea? Nu te temi că 
se va pogorî foc din cer şi te va mistui pe tine, când deschizi gura împotriva 
Atotţiitorului? Nici nu pui în mintea ta că s-ar putea să se desfacă pe neaşteptate 
pământul de sub tine şi te va înghiţi? 

Nu te înşela, o, omule, că este cu neputinţă a scăpa din mâinile Celui ce ne-a 
zidit pe noi. Auzi pe cel ce zice: Care hulesc vor da seamă înaintea lui 
Dumnezeu, Cel ce va judeca vii şi morţii” (I Petru 4, 5). Până când întărâtăm pe 
Cel ce atâtea bunătăţi ne-a dat nouă, Care, luând ţărână din pământ, a zidit pe om 
şi a suflat întru dânsul duh de viaţă” (Facerea 2, 7), „Care toate le-a supus sub 
picioarele Lui” (I Corinteni 15, 27) Când dormim, El ne păzeşte, şi când ne 
sculăm, ne acoperă; când flămânzim, ne hrăneşte; când suntem goi, ne îmbracă, 
iar când ne împuţinăm, ne mângâie; Care ne ceartă şi ne miluieşte; Cel ce şi pe 
Unul-Născut Fiul Său L-a dat pentru viaţa tuturor. Iar noi, în locul facerilor 

Lui de bine, îi aducem spini şi mărăcini, al căror sfârşit este întru ardere 
(Evrei 6, 8). 

Apropie-te acum de Dumnezeu, Iubitorul de oameni şi Nepomenitorul de 
rău, cerându-ţi pază gurii tale şi uşă de îngrădire împrejurul buzelor tale 
(Psalmul 140, 5). Auzi pe proorocul cum strigă înfricoşat şi cu?tremurat, vorbind 
cu Dumnezeu, prin curata rugăciune: „Doamne, auzit-am de faima Ta şi m-am 
înfricoşat. înţeles-am lucrurile Tale şi m-am spăimântat” (Avacum 3, 2). Şi 
iarăşi: „Lăuntrul meu s-a zbuciumat la glasul Tău; tremurat-au buzele mele; 
putreziciunea a cuprins oasele mele şi picioarele mele au şovăit” (Avacum 3, 
16). Iar dacă rămânem defăimând pe dreptul Judecător, să auzim pe Apostolul ce 
zice: „Sau bogăţia bunătăţii Lui, şi suferirea şi îndelunga-răbdare o defaimi, 
neştiind că bunătatea lui Dumnezeu spre pocăinţă te aduce şi după nesilnicia ta şi 
nepocăita inimă îţi învistiereşte ţie însuţi mânie în ziua mâniei, şi a descoperirii 
şi a dreptei judecăţi a lui Dumnezeu, Care va răsplăti fiecăruia după lucrurile 
lui”. Pentru aceea şi în alt loc zice: „Dacă va greşi omul faţă de om, atunci se vor 
mga pentru dânsul lui Dumnezeu; iar dacă va păcătui cineva faţă de Domnul, 
cine se va ruga pentru dânsul? (I Regi 2, 25). 

Deci, să ne pocăim, fraţilor! Până când amărâm pe Cel ce ne-a făcut pe noi? 
Dacă limanul vom pierde, unde ne vom mântui în vremea viscolului şi a 
furtunii? Dacă pe Domnul vom întărâta, unde vom scăpa în ceasul necazului şi al 
nevoii? Eu, iubiţilor, ca un frate vă sfătuiesc, nu ca unul ce cu lucrul pe adevăr 1- 
am arătat întru aceasta, „că de nu mi-ar fi ajutat mie Domnul, puţin de nu s-ar fi 
sălăşluit în iad sufletul meu” (Psalmul 93, 17). Pentru aceea şi pe voi vă rog, 

eu, cel ticălos între oameni, ca să vă rugaţi pentru mine către Domnul, ca să 



se şteargă mulţimea păcatelor mele mai înainte de sfârşit, ca să nu mă ruşinez de 
la aşteptarea mea şi în ceasul morţii să caute spre mine după mulţimea 
îndurărilor Sale. Şi prin credincioşii şi purtătorii de lumină îngeri să povăţuiască 
păcătosul meu suflet, împreună cu ale voastre, întru odihna drepţilor. 

Ce fel de frică şi de cutremur vi se pare că are sufletul în ceasul acela? Că 
dacă cel ce se duce într-o ţară îndepărtată stă şi se minunează, văzând popor 
străin şi de altă limbă şi pământ pe care niciodată nu l-a văzut, apoi în ce fel de 
frică vi se pare că este sufletul când se mută din lumea aceasta în ceea ce va să 
fie, văzând atunci cele ce niciodată nu le-a văzut? Deci, să ne îngri?jim de cele 
de acolo, iubiţilor, cu tot sufletul şi inima. Să slujim lui Dumnezeu cu toată tăria 
noastră. Să păzim poruncile Lui cu toată puterea. Să iubim înfricoşatul şi 
preacinstitul Său nume şi pe aproapele ca pe noi înşine, ca să ne învrednicim a 
auzi binecuvântatul glas: Veniţi, binecuvântaţii Părintelui Meu, moşteniţi 
împărăţia cea pregătită vouă de la întemeierea lumii. Bine este cuvântat 
Dumnezeu, Cel ce ne umple pe noi de binecu?vântarea Sa, că întru toţi vecii este 
mila Lui. Amin. 

Sfătuirea a 44-a 

Cuvânt către un frate: «Mai bine este a te însura, decât a arde» 

Ascultă pe Apostolul ce zice: „Eu voiesc ca toţi oamenii să fie ca mine. Dar 
fiecare are de la Dumnezeu darul lui: unul aşa, altul într-alt fel (I Corinteni 7, 7). 
Arătat este că între mireni şi între cei ce s-au lepădat de 

lume face deosebire, zicând: „Fiecare are de la Dumne?zeu darul său: unul 
aşa, altul într-alt fel”. Şi nici pe mireni nu i-a oprit a se însura după lege, nici pe 
cei ce s-au lepădat de lume nu i-a oprit de la înfrânare, zicând: Fiecare are de la 
Dumnezeu darul său: unul aşa, altul în alt fel”. Că mirenilor le dă voie, zicând: 
„Din cauza desfrânării, fiecare să aibă femeia sa” (I Corinteni 7, 2). Şi iarăşi: 
„Cinstită este nunta întru toate. Iar pe curvari şi pe preacurvari îi va judeca 
Domnul” (Evrei 13, 4). Iar celor ce s-au lepădat de lume le-a pus înainte 
înfrânarea, zicând: „Şi tot cel ce se nevoieşte se înfrânează de toate” (I Corinteni 
9, 25). 

Deci, două nevoinţe a pus înainte cuvântul, precum mai sus s-a zis. Iar tu, 
monahule, cunoaşte şi vezi în care rânduială te-ai rânduit, şi ce este semnul cu 
care te-ai îmbrăcat şi ale cui sunt rugăciunile şi făgăduinţele pe care le-ai 
făgăduit lui Dumnezeu. După acelea ţi se va cere seamă, precum a zis 
Mântuitorul: „Din cuvintele tale te voi judeca” (Luca 19, 22). 

Precum am zis mai sus, mirenilor le-a dat voie a se însura după lege, iar celor 
lepădaţi de lume a se înfrâna. Că dacă poate tuturor le-ar fi dat voie cuvântul: 
„Mai bine este a te însura, decât a arde”, nu s-ar fi nevoit nimeni la această faptă 



bună. Nici Ilie Tezviteanul, nici Elisei, nici Ioan şi câţi s-au făcut fameni pe sine 
pentru împărăţia cerurilor şi curate şi-au păzit trupurile lor lui Dumnezeu. Chiar 
însuşi Apostolul nu s-ar fi înfrânat, de nu ar fi privit la darea de plată (Evrei 11, 
26). Nici să nu ni se pară, precum unii pun pricini că: „Drepţi erau, iar eu sunt 
păcătos”. S-au făcut drepţi pentru că şi-au petre?cut viaţa lor, aceasta de acum, 
cu dreptate şi cu cuvioşie. 



Unknown 


Deci, ce vom zice? Că drepţii fără de trupuri au fost şi aceia nu au fost cu 
trup îmbrăcaţi? Ascultă pe 

Apostolul ce zice: „Căci, cu trupul umblând, nu după trup ne ostenim. Că 
armele ostăşiei noastre nu sunt trupeşti, ci puternice întru Dumnezeu, spre 
surparea întăriturilor”. Arătat este că şi ei erau luptaţi, ca cei ce purtau trupuri, 
dar se luptau împotrivă. Pentru care, iarăşi Apostolul zice: „îmi necăjesc trupul 
meu şi îl robesc, ca nu altora propovăduind, să mă fac neiscusit (I Corinteni 9, 
27). Şi, povăţuindu-ne pe noi la fapta bună, zice: „Fiţi următori mie, precum şi 
eu lui Hristos!” (I Corinteni 4, 16). 

Să luăm aminte, iubiţii mei fraţi, ca nu cumva împlinind pofta noastră, 
deasupra poruncii apostoleşti să scriem pricina, necunoscând puterea cuvântului, 
căci scris este: „Sufletele cele viclene se rătăcesc întru păcate”. Şi iarăşi: 
„Bărbatului ce păcătuieşte mare îi este cursa, iar dreptul întru bucurie şi veselie 
va fi”. Ai auzit că mai bine este a se însura omul decât a se arde şi nu ai auzit-o 
pe ceea ce o aduce pe urmă, zicând: Vremea scurtă este; de aceea, cei ce au 
femei să fie ca cei ce nu au. Şi cei ce plâng, ca cei ce nu plâng; şi cei ce se 
bucură, ca cei ce nu se bucură; şi cei ce cumpără, ca cei ce nu ar stăpâni; şi cei ce 
se folosesc de lumea aceasta, ca şi cum nu s-ar folosi de ea. Căci chipul acestei 
lumi trece” (I Corinteni 7, 29-31). 

Pentru aceasta, o, monahule, nu te lepăda de Cel ce ţi-a dăruit ţie acest dar. 
Să nu fii neascultător faţă de El, căci zice prin Apostolul: „Nu fi nebăgător de 
seamă de darul ce este întru tine, care ţi s-a dat ţie prin proorocie, cu punerea 
mâinilor preotului” (I Timotei 4, 14), ca nu cumva să te faci încălcător de lege, 
zidind iarăşi ceea ce ai risipit, ci să-ţi dai rugăciunile tale Domnului, că scris 
este: „Mai bine este să nu făgăduieşti, decât să nu împlineşti ce ai făgăduit” 
(Ecclesiastul 5, 4). 

Deci, nevoieşte-te a-ţi săvârşi călătoria ta după lege, ca să ai îndrăzneală 
împreună cu Apostolul ce zice: Cu nevoinţa cea bună m-am nevoit, drumul l-am 
săvâr?şit, credinţa am păzit. Drept aceea mi s-a gătit mie cunu?na dreptăţii, pe 
care îmi va da-o mie Domnul, Dreptul Judecător, în ziua aceea. Şi nu numai mie, 
ci şi tuturor celor ce au iubit arătarea Lui” (II Timotei 4, 7- 8). Amin. 

Sfătuirea a 45-a Despre frica lui Dumnezeu 



Ia aminte de tine, iubite, ca nu cândva întru lenevire şi întru răspândire să îţi 
pierzi vremea ta. Să luăm aminte la cele zise pentru Domnul: „Vie ţi-ai sădit ţie? 
Pune gard împrejurul ei. Grădină ţi-ai câştigat? Păzeşte roadele ei, ca să te 
veseleşti la cele de pe urmă ale tale. Şi nu slobozi porcii tăi întru ostenelile tale, 
ca să nu le vatămi pe ele”. Că ce folos, fraţilor, dacă astăzi ne vom linişti în 
chilie şi mâine petrecem în cetate şi în sate, făcând cele ce nu plac lui 
Dumnezeu? Ce folos este, fraţilor, dacă într-o zi zidim, iar în a doua surpăm? 

Deci, lucrând întru acest chip, cum se va săvârşi lucrul? Ce este nouă şi 
lumii? Pentru hrană este pricina? Din destul sunt mâinile tale pentru slujba 
trupului. Ce ne folosesc neguţătoriile acestei lumi, nouă, celor ce am murit lumii, 
Domnul ajutându-ne? Că nimeni, ostăşindu-se, nu se încurcă în neguţătoriile 
vieţii, ca voievo?dului să placă” (II Timotei 2, 4). Şi iarăşi: „Noaptea şi ziua 
lucrând, ca să nu îngreuiem pe cineva” (I Tesaloniceni 2, 9). 

Ce ne foloseşte pe noi, o, monahule, calea satelor? Căci dacă stăm în chilie şi 
ne liniştim şi nu putem sta 

împotriva gândurilor patimilor şi a umbrei lucrurilor, cum nu vom fi robiţi 
uşor dacă ne vom lepăda în gu?noaiele celor străini de neam? Dar de multe ori 
voieşti a zice: „Cu porunca egumenilor, de nevoie, ne apropiem de sat”. Dacă din 
pomncă şi de ascultare aceasta o faci, eşti neprihănit, dacă lucrul cel poruncit ţie 
îl faci cu frica lui Dumnezeu. însă sunt unii care cu pricină de ascultare şi după a 
lor poftă voiesc a o săvârşi, după omul cel vechi. 

Vezi, ca un înţelept, nu în loc de aur şi de argint să aduci fiere şi tină. Şi în 
loc de ascultare, să lucrezi neascultare. Că ce s-au folosit cei ce au mers cu Isus, 
fiul lui Navi, şi cu Halef să iscodească pământul? Căci, cu pricină de ascultare, 
au lucrat neascultare, nepăzind adevărul şi depărtându-se de la Domnul şi 
răzvrătind inimile fiilor lui Israel de la Domnul (Numerii 13, 31- 32). Deci tu, 
fiind trimis la slujbă, lucreaz-o cu frica lui Dumnezeu, ca şi cum Dumnezeu 
priveşte totdeauna lucrurile tale. Dacă te duci să slujeşti sfinţilor şi defaimi, 
lucrând cele împotrivă, pe Dumnezeu îl defaimi şi îţi hrăneşti poftele tale. 
Lucrând, nu ai lucrat ascultare, ci neascultare. însă voiesc să cunoşti, că precum 
slăvesc pe Dumnezeu întru tine cei ce te văd în mănăstire liniştindu-te şi slujind 
Stăpânului Hristos, tot aşa se vor sminti de tine cei ce te vor vedea făcând în 
cetate sau în sat cele ce nu plac lui Dumnezeu. Şi ce fel de plată vei avea rănind 
ştiinţa omului? Iar dacă vei suferi sfătuirea mea, ca să te temi de Domnul şi să te 
linişteşti, Se va slăvi întru tine Domnul şi va fi ţie tărie spre toată fapta bună. 

Dar de multe ori vrăjmaşul te sfătuieşte, zicând: „încă eşti tânăr; îndulceşte- 
te de poftele tale. Şi câţi s-au desfătat în lume şi de cele cereşti nu s-au lipsit? Şi 
tu eşti tânăr; mănâncă, bea, îndulceşte-te de dezmierdările lumii 

şi la bătrâneţe te vei pocăi. Şi de ce voieşti ca dintr-o vârstă ca aceasta să-ţi 
chinuieşti trupul şi să cazi cumva în neputinţă?”. Deci, zi celui ce te sfătuieşte pe 
tine: „Dar dacă voi fi luat în tinereţile mele şi nu voi ajunge să îmbătrânesc, ce 
voi răspunde înaintea divanului lui Hristos? Că vedem cum mulţi tineri mor şi 
bătrânii că trăiesc mult, fiindcă lucrurile Domnului sunt neurmate (Romani 11, 
33). Şi cum tu mă amăgeşti, zicând „că la bătrâneţile tale te vei pocăi”? Voi 
putea zice atunci Jude?cătorului: „Am fost luat fiind tânăr, deci slobozeşte-mă 
acum ca să mă pocăiesc”? Negreşit îmi va zice şi El: „Atâţia ani te-am lăsat pe 
tine şi, păcătuind tu de multe ori, am fost îndelung-răbdător cu tine şi nu te-am 
ucis pe tine, dându-ţi ani, şi vremi, şi locuri în care să semeni sămânţa pocăinţei. 
Iar tu, vremea ce ţi-am dat-o spre pocăinţă, ai cheltuit-o întru păcate şi întru 
dulceţi”. 

Deci, cu adevărat să ştii, frate, că dacă vei defăima frica lui Dumnezeu şi la 
păcat te vei da pe tine, te vei osândi. Că cel ce îşi dă mădularele sale patimii 
dulceţilor, nu se va scârbi numai în veacul ce va să fie, ci şi în veacul de acum, 
dacă nu se va pocăi degrabă. Că se va asemăna unei zdrenţe lepădate, pe care, 
după ce au folosit-o pe dânsa toţi, mai pe urmă, spre îngreţoşare şi spre călcare o 
folosesc. Iar dacă te vei curăţi pe tine de toate acestea şi vei dori a-I plăcea lui 
Hristos, păzindu-ţi curăţia trupului tău întru dragostea lui Dumnezeu, care este 
stâlpul tuturor faptelor bune, te vei asemăna porfirii împărăteşti şi vei străluci ca 
un luceafăr în mijlocul frăţimii şi Domnul îi va întoarce pe cei ce se ridică asupra 
ta. Că îţi va fi ţie zid frica lui Dumnezeu, pe care ai iubit-o, şi vei afla dar 
înaintea lui Dumnezeu şi a oamenilor. Deci, trezveşte-te şi ia aminte la tine, 
ştiind aceasta, că ştie vrăjmaşul şi dinlăuntru, dintre încuietori 

şi zăvoare, să vâneze sufletele ce petrec întru lenevire. 

Dar poate va zice cineva, din cei fără de minte, că nu poate sta împotriva 
patimii, ci îndată se biruieşte de ea. Nu te făli întru aceasta. Că nu este aceasta 
evlavie, ci moleşire şi nebunie, că zice înţelepciunea: „Să nu iei faţa împotriva 
sufletului tău şi nu te vei ruşina întru căderea ta” (Sirah 4, 22). Oare, dacă ai fi 
auzit pe un tâlhar, găurindu-ţi peretele casei tale, ai fi suferit să stai culcat şi să 
fii jefuit? Au nu te-ai fi sculat şi ai fi alungat tâlharul? Şi cum pentru curăţia 
trupului tău nu porţi grijă, ci dai biserica lui Dumnezeu spre stricăciune? Că 
vedem cum slăveşte Domnul pe cei ce din tinereţe îi slujesc Lui până la 
bătrâneţe. Că a zis către Ieremia proo?rocul: „Mi-am adus aminte de prietenia 
cea din tinere?ţea ta, de iubirea de pe când erai mireasă şi mi-ai urmat în pustiu, 
în pământul cel nesemănat (Ieremia 2, 2). Iar pe cel ce a urmat din tinereţe până 
la bătrâneţe gândului înşelăciunii l-a mustrat proorocul, zicând: „învechitule de 



zile rele, acum au sosit păcatele tale, pe care le-ai făcut mai înainte” (Susana 1, 
52). Pentru aceasta, Duhul Sfânt fericeşte pe cei ce iau asupra lor jugul lui 
Hristos, zicând: „Bine este bărbatului când îşi ridică jugul din tinereţile lui” 
(Plângerile lui Ieremia 3, 27). 

Deci, să ne deşteptăm, iubiţilor, ca nu cumva multa îndelungă-răbdare a lui 
Dumnezeu să ne fie spre osândă, căci noi nu voim să ne pocăim, ci în fiecare zi 
adăugăm peste greşelile noastre. Cine, oare, se gândeşte la ziua Judecăţii şi nu se 
înfricoşează? Să luăm aminte la cele zise, iubiţilor! Când a venit secerişul şi 
arşiţele, va zice cineva: „Alte două luni sunt şi au trecut fierbinţelile”? Ce vom 
face, iubiţilor, dacă vom fi osândiţi în focul cel veşnic? Şi după ce a venit iarăşi 
iarna, zice cineva: „Alte două sau trei luni sunt şi a trecut îngrozirea 

răcelii”? Ce vom face, fraţilor, dacă după moarte vom fi osândiţi întru cele 
mai de jos ale pământului? 

Dacă va cădea cineva în boală şi noaptea somnul se va depărta de la dânsul, 
adesea caută spre ferestrele casei, dorind să vadă lumina. Ce vom face, fraţilor, 
dacă vom fi osândiţi întru întunericul cel mai dinafară, unde este plângerea şi 
scrâşnirea dinţilor, unde nu este nădejde a mai vedea lumină în vecii cei 
nesfârşiţi? (Matei 22, 13; Luca 13, 28). La fel şi cel surghiunit, zilele şi nopţile şi 
anii îi numără, aşteptând sfârşitul sorocului, iar cel osândit în veacul ce va să fie, 
nu va putea număra nici zile, nici nopţi, nici luni, nici vremi. Că sunt nenumărate 
şi nesfârşite veacurile întru care cei ce aici nu plâng şi se ospătează sunt morţi de 
vii, precum zice Apostolul (I Timotei 5, 6), şi Mântuitorul: Vai de cei ce acum 
râd, că vor plânge!” (Luca 6, 25). 

Deci, să ne deşteptăm, iubiţilor, din viaţa aceasta. Să plângem acum, ca să ne 
mângâiem atunci; să ne liniştim cu smerită cugetare în chiliile noastre, ca să 
vadă Domnul smerenia noastră şi osteneala şi să ne lase nouă toate păcatele, că 
scris este: „Că în smerenia noastră şi-a adus aminte de noi Domnul” (Psalmul 
135, 23). Şi iarăşi: „Precum miluieşte tatăl pe fii, aşa a miluit Domnul pe cei ce 
se tem de El” (Psalmul 102, 30). Şi, o, să ne dea nouă Domnul a săvârşi viaţă 
neprihănită! Că Lui I se cuvine slava, în veci. Amin. 

Sfătuirea a 46-a Despre dragoste 

Iubite, dacă te vei învrednici cunoştinţei ori darului tămăduirilor, vezi ca nu 
cumva, bizuindu-te pe dar, să 

petreci fără de roadă, ca să nu zici atunci „Miluieşte-mă” şi să auzi împreună 
cu cei de-a stânga, când va despărţi împăratul pe drepţi de păcătoşi: „Nu vă ştiu 
pe voi!”, că scris este: „Nu toţi cei ce-Mi zic Mie, Doamne, Doamne, vor intra 
întru împărăţia cerurilor, ci cei ce fac voia Tatălui Meu Celui din ceruri” (Matei 



25, 32). „Că mulţi îmi vor zice în ziua aceea: Doamne, Doamne, au nu cu 
numele Tău minuni am făcut?” (Matei 7, 21). 

Pentru ce, oare, aceasta? Fiindcă nu au păzit dragostea, după cum este scris: 
„Cel ce nu iubeşte pe fratele său pe care l-a văzut, pe Dumnezeu, pe Care nu L-a 
văzut, nu poate să-L iubească” (I Ioan 4, 20), că scris este: „Robul acela care a 
ştiut voia domnului său şi nu a făcut-o, mult se va bate; iar cel ce nu a ştiut şi a 
făcut cele vrednice de răni, puţin se va bate. Şi Apostolul zice: Şi încă mai înaltă 
cale vă arăt vouă. Dacă în limbi omeneşti şi îngereşti aş grăi, iar dragoste nu am, 
făcutu-m-am aramă sunătoare şi chimval răsunător. Şi de aş avea proorocie şi de 
aş şti toate tainele şi toată ştiinţa şi de aş avea atâta credinţă încât să mut şi 
munţii, iar dragoste nu am, nimic nu sunt. Şi de aş împărţi toate averile mele şi 
de aş da trupul meu să-l ardă, iar dragoste nu am, nimic nu-mi foloseşte. 
Dragostea îndelung-rabdă; dragostea este binevoitoare, dragostea nu pizmuieşte, 
nu se înalţă, nu se trufeşte, nu caută ale sale, nu se mânie, nu gândeşte răul, nu se 
bucură de nedreptate, ci se bucură de adevăr; toate le suferă, toate le crede, toate 
le nădăjduieşte, toate le rabdă. Dragostea nu piere niciodată” (I Corinteni 12, 31; 
13, 1-8). Iată, ai auzit, iubite, puterea dragostei. Pe aceasta câştig-o în toate 
lucrurile tale, după cât eşti povăţuit de dar, ca să iei laudă de la Dumnezeu. 

însă vă rog pe voi, iubiţii mei fraţi, pomeniţi-mă pe mine, netrebnicul rob, 
întru rugăciunile voastre, ca, la venirea Domnului şi Mântuitorului nostru Iisus 
Hristos, cuvintele mele să nu mă osândească, pentm că nu văd nimic bun întru 
mine. Şi foarte înfricoşată este aşteptarea Judecăţii, şi râul cel de foc, care va 
mânca pe cei potrivnici, mă înfricoşează. Ci, o, să-mi dea Domnul şi mie, 
nevrednicului, împreună cu voi, aleşii Lui, pentru îndurările Sale, să intru întru 
împărăţia Lui. Şi să ne dea Domnul dragostea Lui întru inimile noastre ale 
tuturor. Că Lui I se cuvine slava, în vecii vecilor. Amin. 

Sfătuirea a 47-a Către Evloghie 

Frate, privind spre rodul ascultării, m-am sârguit să-ţi scriu pentru cele care 
mi-ai poruncit. începutul cel bun este a se teme cineva de Dumnezeu, iar 
bătrâneţile sunt cinstite în sufletul cel iubitor de Hristos. Cel ce ia aminte la sine, 
în tot locul se mântuieşte. Cel ce iubeşte vorbirile cu mirenii, încă nu a urât 
lumea. Că precum cel ce mişcă lemnele în foc, ridică văpaie, tot aşa şi vorbi?rile 
lumeşti ridică patimi în inima monahului. Foloseşte pe cei ce se întâmplă de sunt 
lângă tine, frate, aşa ca pe tine să nu te vatămi. Cel ce iubeşte vorbirile cu femei, 
ridică asupra sa pe dracul curviei. Auzind laudă despre tine, cei ce te-au născut 
se vor veseli mai mult decât de vin şi de băutură. Cel ce iubeşte beţia, mult se va 
păgubi, fiindcă zice şi face cele ce nu se cuvin şi îşi fură a sa bogăţie şi o dă 
vrăjmaşilor ca pe una străină, pentru că beţia a întunecat mintea lui. Fii cucernic, 



frate, căci cucernicia naşte aşezare paşnică, iar aşezarea cea 

paşnică naşte nepătimire. Să-ţi fie cucernicia ta unită cu smerita cugetare, ca 
să te faci adevărat monah şi vei moşteni dragostea şi întreaga înţelepciune. Multa 
vorbire, frate, întunecă mintea, iar mintea cea întunecată duce la neruşinare, iar 
neruşinarea este maică a curviei. 

Cel ce iubeşte tăcerea, fără de tulburare petrece şi nici pe aproapele nu îl 
întărâtă. Iar râsul şi îndrăzneala, ca o otravă va vătăma pe noul începător şi sunt 
nefolo?sitoare monahului. Că pe cei ce plâng acum şi se tânguiesc i-a fericit 
Domnul (Matei 5, 4). Biruirea monahului este auzul. La masă se cuvine a tăcea. 
Iubeşte tăcerea, iubite, ca să petreacă întru tine cucernicia. Şi pe cucernicie 
păzeşte-o, ca să te păzească de curvie. 

Cel ce grăieşte împotriva egumenului şi nu se supune, nu va zăbovi de a 
cădea în rele, iar cel ce se va supune sfătuirii celui mai mare, se va veseli 
împreună cu drepţii. Cel ce se laudă cu puterea sa, alungă de la sine ajutorul lui 
Dumnezeu, „iar cel ce se laudă, întru Domnul să se laude” (II Corinteni 10, 17). 
Cel ce iu?beşte răspândirile şi urăşte liniştea, mult se va necăji, iar cel ce se 
linişteşte cu smerită cugetare se va veseli întru Domnul. Cel ce nu voieşte a sta 
cu răbdare la pravila bisericii, mult se va păgubi, iar cel ce stă cu cucernicie şi cu 
răbdare, va fi auzit. Cel ce grăieşte deşertăciuni în vremea pravilei, va afla 
îndoită prihănire, că opreşte de la rugăciune şi de la cântare de psalmi pe cel cu 
care vorbeşte, dar îi păgubeşte şi pe cei ce stau aproape de dânsul. Cel ce iubeşte 
pustia va fi mai puternic, iar cel ce iubeşte beţia nu va răbda întru nimic. Cel ce 
urăşte a lucra, va fi iscoditor, fiindcă nelucrarea l-a învăţat multă răutate, iar cel 
ce iubeşte să lucreze petrece fără de scârbă. Cel ce se făleşte cu îmbrăcămintea 
părinţilor săi, va fi neiscusit, că nu îl folosesc pe el în tabăra războiului. 

Frate, cinsteşte pe cei mici şi pe cei mari, ca să te înalţe pe tine Domnul, că 
cel ce se smereşte pe sine, se va înălţa” (Matei 23, 12; Luca 14, 11). Smereşte-ţi 
capul tău egumenului şi înaintea stătătorilor frăţimii; întru Domnul supune-te, că 
smerenia este rod al fricii Domnului. Iar smerenia se arată nu întru a te smeri 
celor mai mari, ci întru a le da cinste şi celor mai mici, că scris este: „Fără numai 
pe cei ce Mă slăvesc pe Mine îi voi slăvi, iar cel ce Mă defaimă pe Mine, se va 
necinsti". Deci, noi să slăvim pe Dumnezeu, ca şi El să ne slăvească pe noi 
împreună cu toţi sfinţii Săi. Dar, cu ce să îl slăvim pe El? Cu păzirea poruncilor 
Lui, că scris este: „Nu întru cuvânt este împărăţia lui Dumnezeu, ci în putere (I 
Corinteni 4, 20). Şi iarăşi: „Nu tot cel ce-Mi zice Mie: «Doamne, Doamne», va 
intra întru împărăţia cerurilor, ci cel ce face voia Tatălui Meu Celui din ceruri” 
(Matei 7, 21). 



Frate, mai înainte de toate să-ţi fie frică de Domnul întru adevăr, şi frica Lui 
va lumina ochii minţii tale. Iubeşte smerita cugetare, că smerenia cea după 
Dumnezeu, este zid nesurpat în faţa vrăjmaşului şi piatră care se împotriveşte şi 
sfărâmă măiestririle şi săgeţile vicleanului cele înfocate. De vei pune în gândul 
tău să rabzi pentru Domnul ocară şi pagubă şi defăimare, vei fi ca un viteaz 
războinic, de-a pururea întrarmat asupra potrivnicilor. Atunci, vrăjmaşii, văzând 
atâta sârguinţă, vor cădea de la faţa ta. Dacă voieşti să alergi fără să te osteneşti 
deloc, ce folos este? 

Păzeşte curăţia trupului tău! Dragostea este maică a faptelor bune, iar curăţia, 
făclie şi întărire. Lumină?toare acestora este liniştea, iar zidul lor frica 
Domnului. Să păzim, fraţilor, curăţia trupului nostru întru dragostea lui 
Dumnezeu, ca să ne numere pe noi Domnul împreună 

cu sfinţii Lui îngeri. De cel ce iubeşte curăţia, se vese?leşte Duhul cel Sfânt 
şi îi dăruieşte lui răbdare. Deci, curăţia se dobândeşte prin înfrânare şi blândeţe 
şi prin liniştea cea întru dragoste. Pentru aceea ni se cade nouă „a ne feri de tot 
fratele care umblă fără de rânduială” (II Tesaloniceni 3, 6), ca nu cumva să 
pricinuim bănuieli celor ce ne văd pe noi, căci zice Apostolul: „Purtaţi grijă de 
cele bune înaintea tuturor oamenilor (Romani 12, 17). Iar dacă cineva este 
prigonitor, noi acest fel de oameni nu îi avem, nici Bisericile lui Dumnezeu. Şi 
tot Apostolul zice: Tu, bine mulţumeşti, dar celălalt nu se zideşte” (I Corinteni 
14, 17), şi: „De ce libertatea mea să fie judecată de o altă conştiinţă? (I Corinteni 
10, 29). 

Drept aceea, trebuie să primim sfat de la bărbaţi temători de Domnul şi să nu 
fim plăcuţi nouă înşine, după cel ce zice: „Fiecare din voi să placă aproapelui 
spre zidire” (Romani 15, 2). Şi iarăşi: „Ca să se ruşineze potrivnicul, neavând 
nici un lucru rău”, căci a zis Domnul slavei: „Aşa să strălucească lumina voastră 
înaintea oamenilor ca să vadă faptele voastre cele bune şi să slăvească pe Tatăl 
vostru Cel din ceruri” (Matei 5, 16). Să nu o pierdem nici cu pricina dăruirii, nici 
cu a împărtăşirii sfinţeniei. 

Obiceiul vrăjmaşului este ca prin cel bun să lucreze pe cel rău. Căci cel ce 
păcătuieşte şi i se pare că ascunde, se înşeală, că nimic nu este ascuns care nu se 
va descoperi. Dacă te ispiteşte vrăjmaşul cu pofta trupului, zi către dânsul: „Să 
nu îmi fie mie a mai scârbi pe Duhul Sfânt al lui Dumnezeu întru care m-am 
pecetluit în ziua izbăvirii, că destul îmi este mie vremea care a trecut”, că scris 
este: Tot păcatul care îl va face omul este afară de trup, iar cel ce desfrânează, 
întru al său trup păcătuieşte (I Corinteni 6, 18). 

Iar pentru războiul cel din minte din parte m-am învăţat. Că un frate a fost 



întrebat de alt frate, zicând: „Gândurile cele întinate mă tulbură pe mine”. Iar el a 
răspuns: „Sfinţii bătrâni, unora le-au dat voie să lase gândurile să intre înlăuntru 
şi atunci să bată război împotriva lor. Iar celor mai neputincioşi le-au poruncit ca 
nicidecum să nu vorbească cu ele, ca nu cumva zăbovind cu pomenirea lor, să se 
facă patimă cu greu de vindecat”. Atunci fratele a zis: „Şi ce este a lăsa să intre 
gândurile înlăuntru şi a bate război împotriva lor?”. Ascultă: „Când aduce 
asupră-ţi vrăjmaşul pomenire urâtă şi gânduri spurcate, îndată îţi pune în minte 
femeie frumoasă sau ceva din cele asemenea care amăgesc către stricăciune. Şi 
acestea văzându-le, cel ce cu mintea se luptă, nu se tulbură de acest fel de 
gânduri, ci stă cu vitejie împotriva lor, bătând război cu ele. Apoi, le deschide lor 
şi le încuie pe dânsele înlăuntru, şi fiind ele înlăuntru şi materia prin care bat 
război, zice către dânsele: «Aceasta este care mi se împotriveşte mie, prin care 
mă supăraţi pe mine în toate zilele. Pentru că îmi năluceşte mintea şi îmi tulbură 
sufletul meu. Deci, vreau să ştiu cu dinadinsul ce trebuinţă este de dânsa». Şi 
porunceşte a i se aduce cuţit în minte şi, luându-1, o spintecă pe dânsa, la 
pântece, în minte, zicând: «Vreau să ştiu, oare ce voi afla întru dânsa: frumuseţe 
sau putrejune?». Şi după ce spintecă pântecele ei, află înlăuntru ceea ce toţi o 
ştim, că urâciunea poftei se arată cu de-amănuntul. 

Deci, potrivnicii, văzând biruinţa cea făcută lor, temându-se, se luptă să 
întunece gândul fratelui, ca tulburându-i mintea de alte gânduri, să înceteze 
nevoinţa aceasta de faţă, temându-se ca nu cumva să se arate desăvârşit ruşinea 
lor. Iar cel ce bate război împotrivă, 

zice către dânşii: «Pentru ce voiţi să aduceţi altele în loc de acestea? Nu vă 
voi lăsa pe voi să ieşiţi, până ce voi încerca cu dinadinsul toate ale lucrului 
acestuia, pe care voi l-aţi lăudat, dacă este cu adevărat vrednic de iubire». 
Atunci, fratele încuie greşeala în cămara cea mai dinlăuntru până la trei sau patru 
zile. Şi după aceasta fratele deschide, vrând să vadă greşeala. Şi mai înainte de a 
intra el înlăuntru, îl întâmpină pe el acea rea putoare nesuferită şi, astupându-şi 
cu mâna gura şi nasul, ameninţă gândurile cele potrivnice şi ajutătoare păcatului, 
arătând sfârşitul lucrului. Apoi, zice către dânsele: «Ce răspuns daţi pentru 
acestea?». Iar ele, ruşinându-se, se vor risipi ca fumul în văzduh şi aşa se face 
fratele mai înalt decât patimile, ajutându-i darul. Şi, mărturisindu-se Domnului, 
zice: «Mulţumesc Ţie, Doamne, Dumnezeul meu, că nu m-ai dat pe mine în 
mâinile vrăjmaşilor mei, ci m-ai mântuit din cursa vânătorilor (Psalmul 90, 3). Şi 
darul Tău, Doamne, m-a luminat a pricepe acestea, că nu prin înţelepciunea mea 
am fost mântuit din cursele lor»”. 

Deci, să avem, fraţilor, frica lui Dumnezeu înaintea ochilor noştri totdeauna, 
ca El să ne acopere; că fără de acoperământul lui Dumnezeu, omul nu este nimic. 



Multă este reaua meşteşugire a vrăjmaşilor noştri, dar mai mult este ajutorul lui 
Dumnezeu, Care ocroteşte pe om, numai că nu putem să-L vedem cu ochii 
noştri. Deci, să iubim pe Dumnezeu, Cel ce ne ajută şi ne mântuieşte pe noi, cu 
toată puterea, iar pe aproapele, ca pe noi înşine (Matei 22, 39). 

Iubite frate, să ai în minte ziua sfârşitului tău, când vei zăcea pe rogojina ta, 
dându-ţi sufletul. Vai mie, vai mie! Ce fel de frică şi cutremur cuprinde pe suflet 
în ceasul acela, iubite frate! Dacă vreun bine a făcut în 

228 

viaţa aceasta, în care a nemernicit, întru dânsa sărăcind, dacă vreun necaz sau 
defăimare a suferit pentru Domnul şi cele plăcute înaintea Lui a făcut, cu bucurie 
multă se va sui la ceruri, fiind povăţuit de sfinţii îngeri. 

Precum lucrătorul, ostenindu-se şi lucrând toată ziua, aşteaptă ceasul al 
doisprezecelea, ca, după oste?neală, primindu-şi plata sa, să se răcorească, aşa şi 
sufletele drepţilor aşteaptă ziua aceea; iar ale păcăto?şilor, cu frică şi cu cutremur 
sunt ţinute de dânşii, ducându-se la judecată, şi tremură în ceasul acela, privind 
la munca cea fără de sfârşit şi la întunericul cel veşnic. Şi chiar de ar zice cineva: 
„Lăsaţi-mă să mă duc în lumea cealaltă, ca de acum înainte să mă pocăiesc!”, nu 
va fi cel ce slobozeşte. Unul ca acesta va auzi: „Când ai avut vreme, nu te-ai 
pocăit, şi acum ai venit să te pocăieşti? Când era deschisă stadia nevoinţei la toţi, 
nu te-ai nevoit, şi acum doreşti să te nevoieşti, când toate uşile s-au încuiat şi 
după ce vremea nevoinţei a trecut? Oare nu ai auzit pe Cel ce zice: «Privegheaţi, 
că nu ştiţi ziua, nici ceasul»?” (Matei 24, 42; 25, 13). 

Deci, iubite frate, mai înainte cunoscând acestea, să ne pocăim până avem 
vreme, ca să ne scoată pe noi Dumnezeu din mânia ce va veni peste fiii 
nesupunerii şi să ne învrednicească a sta înaintea sfinţilor. Roagă-te şi pentm 
mine, păcătosul, cel ce zic şi nu fac, căci scris este: „Mărturisiţi-vă unii altora 
păcatele şi vă rugaţi unii pentru alţii, ca să vă vindecaţi întru numele Domnului 
nostru Iisus Hristos” (Iacob 5, 16). Căruia I se cuvine slava, în veci. Amin. 

Sfătuirea a 48-a Către monahul trândav ce zice: «Las totul şi mă duc în 
lume» 

Zis-a Dumnezeul slavei: „Intraţi prin uşa cea strâmtă, că lată şi desfătată este 
calea care duce la pieire şi mulţi sunt cei ce o află“ (Matei 7, 13; Luca 13, 24). 
Pentru ce este strâmtă uşa şi necăjită calea care duce în viaţa cea veşnică şi puţini 
sunt cei ce o află pe dânsa? Şi cine este cel ce o află pe dânsa şi ne vesteşte nouă 
calea ei? Toţi sfinţii. Este calea pe care a alergat vasul alegerii, Pavel, care, 
sfârşind alergarea, a luat cununa. Pentru aceea ne şi vesteşte calea ei, zicând: 
„întru toate înfăţişându-ne pe noi înşine ca nişte sluji?tori ai lui Dumnezeu. întru 
răbdare multă, în necazuri, în nevoi şi în strâmtorări, în răni, în închisori, în 



tulbu?rări, în osteneli, în privegheri, în posturi, în curăţie, în îndelungă-răbdare, 
în bunătate, în Duhul Sfânt, în dragoste nefăţarnică, în cuvântul adevărului, în 
puterea lui Dumnezeu, prin armele dreptăţii, cele de-a dreapta şi cele de-a 
stânga, prin slavă şi necinste, prin hule şi laudă; ca nişte înşelători şi adevăraţi, 
ca nişte necunoscuţi şi cunoscuţi, ca nişte omorâţi şi iată trăim, ca nişte pedepsiţi 
şi nu omorâţi; ca nişte scârbiţi dar de-a pururea bucurându-ne; ca nişte săraci şi 
pe mulţi îmbogăţind; ca unii care n-au nimic, dar toate avându-le” (II Corinteni 
6, 4-10). „Şi nădejdea noastră adevărată este pentru voi, ştiind că precum părtaşi 
sunteţi patimilor, aşa şi mângâierii” (II Corinteni 1, 7). Deci şi noi, fraţilor, 
suntem datori să urmăm aceeaşi cale până la sfârşit, întru care ne-am şi ostăşit. 

Eşti liniştitor? Adu-ţi aminte de cei ce sunt închişi în temniţă, că nu sunt 
numai încuiaţi, ci şi fier este pus împrejurul grumazului lor, iar alţii sunt puşi şi 
în fier gros. 

Eşti pustnic? Adu-ţi aminte de păstorii oilor care multe primejdii rabdă în 
pustie şi în munţi, şi iarna îngheaţă de ger, iar vara se ard de razele soarelui. 

Eşti în viaţa de obşte? Ia aminte la cea scrisă: „Iar inima şi sufletul mulţimii 
celor ce au crezut erau una şi nimeni nu zicea că ceva din averi este al său, ci 
toate le erau lor de obşte” (Fapte 4, 32). De lucrezi mreajă, pune în gândul tău pe 
cei ce călătoresc pe mare. Că aceştia, luptându-se cu marea, acelaşi meşteşug îl 
au în mâini. De lucrezi coşniţe mici, adu-ţi aminte de fauri! Frumoasă scriere 
lucrezi? Adu-ţi aminte de zidari şi de pietrari. însă nu răzvrătiţi dumnezeieştile 
cuvinte cele scrise întru credinţă şi întru adevăr. Căci decât aceasta, ce păcat este 
mai mare? „A face pe cel dulce, amar şi pe cel amar, dulce; lumina, întuneric şi 
întunericul, lumi?nă, spre răsturnarea celor ce citesc” (Isaia 5, 20). Vai celui ce 
face acestea, că pricinuieşte sminteală sufle?telor! Cizmăria lucrezi? Adu-ţi 
aminte de cei ce taie marmura cu ferăstrăul. Saftianuri roşii lucrezi? Adu-ţi 
aminte de curelari. Tăbăcărie lucrezi? Adu-ţi aminte de boiangii. Frizăria 
lucrezi? Adu-ţi aminte de mirenii cei ce acelaşi meşteşug îl folosesc. Lână 
lucrezi? Adu-ţi aminte de acel fel de meşteri ce se numesc faschiari. In lucrezi? 
Adu-ţi aminte de ţesători. Pânzătoria lucrezi? Adu-ţi aminte de cei ce fac mătase. 
La pitărie te-au pus? Adu-ţi aminte de pitarii târgului. La grădină te-au pus? 
Adu-ţi aminte de nălbitori, care iarna şi vara petrec în ape, făcându-şi lucrarea 
lor. La bucătărie te-au pus? Adu-ţi aminte de vopsitorii de lână sau de cei ce 
lucrează 

arama, care noaptea, ca şi ziua, o sfârşesc luptându-se cu focul şi stăpânirii 
supunându-se şi supărându-se, rabdă, şi de multe ori fiind siliţi de către boieri, de 
lucrarea lor nu se lenevesc. Portar te-au pus? Adu-ţi aminte de slujitorii boierilor. 



Slujitor te-au pus, ori eco?nom, ori egumen? Ia în minte pe cel ce zice: „Deci, pe 
preoţii cei ce sunt între voi îi rog, ca un împreună-preot şi martor al patimilor lui 
Hristos şi părtaş al slavei care se va descoperi: păstoriţi turma lui Dumnezeu, 
dată în paza voastră, cercetând-o, nu cu silnicie, ci cu voie bună, după 
Dumnezeu, nu pentru câştig urât, ci din dragoste; nu ca şi cum aţi fi stăpâni peste 
biserici, ci făcându-vă pildă turmei. Şi când Se va arăta Hristos, mai-Marele 
păstorilor, veţi lua cununa slavei cea neveştejită (I Petru 5, 1-4). 

Şi, ca să nu lungim cuvântul, zicem: Tot lucrul pe care îl lucrezi, iar 
vrăjmaşul îţi aduce trândăvire întru el, pe cel ce lucrează acelaşi meşteşug adu-1 
spre surparea potrivnicului. Şi orice ai face, ori în lucru, ori în cuvânt, să ai 
martor conştiinţa ta: că după Dumnezeu este lucrul ce se face şi te mântuieşte. 
însă, spune-mi, te rog, ce vrei să faci? Să lepezi darul Celui ce te-a chemat pe 
tine la veşnica Lui împărăţie şi slavă, şi să te duci în lume, precum socoteşte 
gândul tău? Sau mai bine să zic: Ce a pus în tine vrăjmaşul sufletelor noastre? Şi 
dacă te vei lepăda de darul cel dat ţie, vei împărăţi? Iar de vei împărăţi, au nu te 
va apuca pe tine moartea? Deşi multe avuţii vei moşteni, chiar bogăţie 
nenumărată, au nu te vei duce gol de aici, altora lăsând-o pe dânsa? Precum 
Apostolul zice: „Că nimic nu am adus în lume, nici nu vom putea scoate ceva” (I 
Timotei 6, 7). „Iar cel ce seamănă întru Duhul, din Duhul va secera viaţa 
veşnică” (Galateni 6, 8). 

Ca un om grăiesc: Dacă te vei lepăda de darul Domnului, nu vei mai lua 
cinstea cea dintâi, pe care o aveai mai înainte de a începe tu viaţă monahicească, 
ci şi vecinilor, şi prietenilor, chiar casnicilor şi rudeniilor, te vei socoti încălcător 
de lege. Că cine te-a silit pe tine să începi lucrul pe care n-ai putut să-l 
împlineşti? Că nici legea nu îngăduie aceasta, pentru că scris este: „De este 
cineva bărbat fricos şi temător cu inima, să nu iasă la război, ci să se întoarcă în 
casa sa, ca să nu înfricoşeze inima fratelui său (Deuteronomul 20, 8). Deci, ceea 
ce ai început, săvârşeşte-o! Iar de te-ai şi prins mai înainte în vreo cădere, nu 
rămâne întru aceasta, ci întoarce-te către Domnul cu adevărat. în cer este Cel ce 
şterge păcatele celor ce se întorc către Dânsul, numai nu te învoi cu gândul relei 
cugetări, că nici lei, nici balauri, nici barbari nu vor putea să te vatăme, pe cât 
reaua cugetare, dacă te supui ei. Că mulţi, pe aceasta îndepărtând-o de la ei de la 
început şi neîmpărtăşindu-se cu năravurile ei, de barbari s-au cinstit, şi leii şi 
balaurii s-au sfiit de dânşii. Văpaia de foc nu a putut să ardă perii capului lor, 
nici nu s-a aflat întru dânşii materie de răutate, ci de bunătate. Iar reaua cugetare 
îi taie fără milă pe îndrăgitorii ei, că nu este răutate căreia reaua cugetare să nu-i 
fie mamă. Că iubirea de argint este rădăcină a tuturor relelor, după cuvântul 
Apostolului ce zice: „Rădăcina tuturor răută?ţilor este iubirea de argint” (I 



Timotei 6, 10). Iar rădăcina aceasta (adică reaua cugetare) este sădită, pentru că 
hrăneşte şi creşte mlădiţele răutăţii. 

Ce este mai cumplit în lume decât reaua cugetare, care îi vinde robi şi îi face 
să fie fugari pe îndrăgitorii ei? Că cel necredincios fuge, neprigonit de nimeni; 
iar dreptul, întru multă îndrăzneala lui, nădăjduieşte ca leul. 

Cel stăpânit de dânsa, nu se va munci de mâinile barba?rilor, nici în pământ 
străin, ci unde s-a născut, unde a crescut şi de neamurile sale. Şi nimeni nu se 
roagă pentru dânsul, deşi muncile nu se aduc asupra lui pe ascuns, ci la arătare; 
nu pentru buna lucrare, ci pentru reaua cugetare. Că pe cei ce au căzut printr- 
însa, toţi îi osândesc, toţi îi învinuiesc. Nu este nimeni cine să-i ajute, nici cine 
să-i izbăvească! Dacă vei urma relei cugetări, te va pogorî pe tine în cămările 
iadului. Ea pe puternici i-a răsturnat, case a pustiit, împăraţi a clătinat şi întru 
cădere i-a dat. 

Depărtează-te de dânsa, iubite frate, şi să nu te legi cu legăturile ei, că 
legăturile ei sunt legături de foc şi butucii ei de aramă. Aceasta, i-a pierdut pe cei 
ce au iubit-o pe ea cu dinadinsul. în viaţa aceasta căderea ei s-a făcut de spaimă, 
iar după moarte pierzătoare. Şi care mai poate fi numele ei, fără numai reaua 
cugetare? Căci ea urăşte adevărul, iubeşte minciuna, nu primeşte certare, se 
bucură de necertare, nu primeşte mustrări, iar sfătuirea o leapădă, dulceţile le 
hrăneşte, pe Dumnezeu îl defaimă, de oameni nu se mşinează. începutul ei este 
nefrica de Dumnezeu, iar sfârşitul ei, moştenirea pieirii şi a pierzării. Doamne, 
Doamne, Cel ce ai deschis ochii celui orb din naştere, deschide ochii minţii 
noastre, ca să nu cădem în laţurile ei! 

Deci, să nu ne lepădăm de darul lui Dumnezeu, iubite. Au nu ştii că în cer se 
face bucurie pentru un păcătos ce se pocăieşte, mai mult decât pentru nouăzeci şi 
nouă ce nu au rătăcit, care nu au trebuinţă de pocăinţă? (Matei 18, 13). Căci ce 
este necazul veacului acestuia? Dar bucuria lui, iubite? Drept aceea, mai bine 
este să rabzi necazurile ce ţi se întâmplă, decât înşelăciu?nea. Că se aseamănă 
slava lumii acesteia cu înşelăciunea 

văpăii focului, care a mâncat cu totul lemnele cele puse într-însa şi îndată s-a 
stins, iar văpaia cea atâta de mare s-a prefăcut în cenuşă şi în praf. Iar cel ce 
rabdă necaz pentru Domnul, asemenea este celui ce îşi zideşte casa pe piatră 
(Luca 6, 48). 

Pentru aceea, frate, te rog, deşteaptă-te către Domnul! Să ne aducem aminte 
de divanul lui Dumnezeu şi de judecata cea veşnică şi de firea noastră cea 
neputincioasă. Ce este mai mic decât ţânţarul? Şi dacă înfricoşarea acestuia nu 
putem să o suferim, ce vom face viermelui celui înveninat şi neadormit? (Marcu 



9, 44). Făcându-se seară, zice cineva: „Aprinde lumânarea, că este întuneric!”. 
Dar ce vom face acelui întuneric împâclit şi neluminat? Şi dacă cineva se arde de 
razele soarelui, au nu aleargă sub umbră? Dar de gheena focului celui nestins 
cum vom scăpa? Să luăm pildă, iubiţilor, din lucrurile cele văzute în veacul 
acesta, pentru judecata ce va să fie. 

Dacă cineva va lucra vreun rău şi se va cunoaşte, va fi trimis în temniţă de 
voievodul veacului acestuia; dar în ce ruşine şi necaz va fi sufletul întru dânsul? 
Deşi de multe ori de ai săi este slujit şi de rudenii căutat şi de prieteni mângâiat 
şi de cunoscuţi adeseori cercetat, fiind întru acest chin, scârba nu se depărtează 
de la dânsul. Iar, mai pe urmă, ori prin mângâierea prietenilor şi prin alergarea 
într-o parte şi în alta, şi prin rugăciune, ori şi prin darea banilor, are nădejde că 
poate se va izbăvi de temniţă. Dar acolo, în văpaia gheenei, cel ce este osândit de 
lucrurile sale, nu are pe cei care să-l mângâie. Tatăl, nu aleargă împrejur; mama, 
nu stă aproape şi nu îl mângâie; nici milostivirea femeii, nici a prietenilor, nici 
vestea bună, nici auzirea de pace, nici lumină, nici glas dulce de păsări, nici 
schimbare a obiceiurilor, nici glas 

de muzică şi de veselie, că toate acestea s-au luat de la necredincioşi şi partea 
lor sunt cele potrivnice. Precum este scris: „Ploua-va peste cei păcătoşi laţuri, 
foc şi iarbă pucioasă şi duh de vifor este partea paharului lor. Că drept este 
Domnul şi dreptatea a iubit şi faţa Lui spre cel drept priveşte” (Psalmul 10, 6-7). 

Deci, să ne rugăm Domnului din tot sufletul ca să ne acopere pe noi, şi să ne 
bucurăm cu cei ce se mântuiesc. Pentru aceea, le-a şi pregătit lor cele ce ochii nu 
le-au văzut şi urechea nu le-a auzit şi pe inimă de om nu s-a suit” (I Corinteni 2, 
9). Acestea pomeneşte-le şi te întoarce către Domnul! „Nu te face ca o secure în 
mâna diavolului, ci taie saduri aducătoare de roade; nici ca un vânt ce arde, ci 
strică roadele cele rele!” (Isaia 64, 4). Au nu ştii, iubite, că în focul războiului, 
dacă, rănindu-se vreun bărbat, ar ieşi din luptă, umple de frică pe cei ce se luptă 
împreună cu el? însă tu înţelege ceea ce se zice: „Iar de se va întrarma cineva pe 
sine vitejeşte asupra potrivnicilor şi pe cei mai trândavi şi fricoşi cu inima îi 
deşteaptă la osârdie”. 

Nu-ţi aduci aminte, iubite, ce fel de umilinţă aveai când ai început viaţa 
monahicească? Deci, unde este umilinţa cea plină de lacrimi? Unde smerenia ce 
înalţă la cer? Unde tăcerea cea plină de rugăciune? Unde păzirea ochilor ce naşte 
gânduri curate? Unde dragostea ce înduplecă pe Dumnezeu? Acestea, 
neglijându-le, le-ai lepădat! Şi ce ai câştigat? Iuţime, mânie, strigare şi hulă, 
neînfrânare, neruşinare şi gură neînfrânată. Vai mie, cum s-a prefăcut pământul 
cel roditor întru sărătură, de răutatea celor ce locuiesc pe dânsul! Acestea sunt 
cuvintele cu care te-ai făgăduit să slujeşti lui Dumnezeu Şi să rabzi întru 



mântuirea Lui? Acestea sunt rugăciunile cu care te-ai rugat în scârbele tale lui 
Dumnezeu? 

Vezi, iubite, nu cumva cel care te supără pe tine şi se sârguieşte să te despartă 
de frăţime, să se facă pricinuitor de moarte amară şi grozavă. Că adevărat îţi 
spun: eu ştiu câţiva fraţi care au fugit din mănăstire şi s-au făcut iarăşi mireni, 
dar nu au trăit mulţi ani, ci s-au săvârşit cu amară şi grozavă moarte. Pentru 
aceasta te rog pe tine, frate, stai împotriva poftei tale, înfricoşând-o pe ea, şi să 
nu te învoieşti cu cei ce voiesc lesne să te prindă pe tine, ci sus să avem mintea, 
iubite frate, sus şi mâinile, ca Moise, şi Domnul va bate război nevăzut cu dânşii 
pentru noi, numai nu te teme de faţa lor. Că, de multe ori, pun în gândul tău 
neputinţa trupului şi închiderea stomacului, bănuială asupra celui mai mare, frică 
faţă de egumen, lungimea vremii, petrecerea cea dintâi şi pomenirea părinţilor 
trupeşti, şi cu acestea te războiesc pe tine, ca să-ţi robească sufletul. 

Oare, nu socoteşti că dacă are cineva vreun fiu cu nărav rău, şi pe acesta 
legile îl condamnă şi fiind părinţii lui de faţă, totuşi, nu pot să-l scoată din 
mâinile celor ce îl muncesc pe el? Apoi gândeşte cu cât mai multă frică va fi la 
înfricoşatul Divan, unde împăraţii şi supuşii, bogaţii şi săracii vor sta înainte, 
fiind cuprinşi de un cutremur cumplit. Deci, vino-ţi întru tine, iubite frate, şi nu 
defăima pe Dreptul şi Neamăgitul Judecător, nici văpaia care niciodată nu se 
stinge. Iar dacă nu bagi de seamă, încearcă-te pe tine de aici, dacă poţi răbda 
usturimea şi munca focului. Aprinde lumânarea şi pune vârful degetului tău în 
făclia ei, şi de poţi răbda durerea aceea, poate vei putea şi acolo să-ţi ajuţi. Iar 
dacă tot trupul este afară de foc şi durerea unui mic mădular nu o poţi răbda, 
apoi ce vei face atunci când tot trupul împreună cu sufletul va fi aruncat în 
gheena focului? 

Dar poate va zice cineva din cei fără de minte: „Şi eu aş fi răbdat. Dar ce să 
fac? Că sunt neputincios şi mic la suflet. Că de ar fi voit Dumnezeu să mă 
mântuiască, mi-ar fi dat răbdare”. Veniţi de vedeţi, fiilor, suflet robit, nu de 
barbari, nici de sabie, ci de reaua cugetare. Că pe Dumnezeu îl învinovăţeşte, Cel 
ce este bun şi iubitor de oameni, Care voieşte ca toţi oamenii să se mântuiască şi 
la cunoştinţa adevărului să vină şi Care pentru noi a răbdat cruce. Că El însuşi ne 
cheamă pe noi, zicând: Veniţi la Mine toţi cei osteniţi şi însărci?naţi şi Eu vă voi 
odihni pe voi. Luaţi jugul Meu asupra voastră şi vă învăţaţi de la Mine, că sunt 
blând şi smerit cu inima şi veţi afla odihnă sufletelor voastre. Că jugul Meu este 
bun şi sarcina Mea uşoară” (Matei 11, 28-30). Şi iarăşi zice: Cereţi şi vi se va da 
vouă; căutaţi şi veţi afla; bateţi şi vi se va deschide vouă. Că oricine cere va lua 
şi cel ce caută va afla şi celui ce bate i se va deschide” (Luca 11, 9-10). 



Cum tu zici: „De ar fi voit Dumnezeu să mă mântuiesc, mi-ar fi dat 
răbdare”? Pentru ce te amăgeşte pe tine vrăjmaşul? Că, de nu ai fi primit sfatul 
lui, nu ţi-ar fi pricinuit atâta pagubă, ca să te dezbraci de haina slavei, să te 
desparţi de viaţa sfinţilor îngeri şi să te tăvăleşti în patimi de necinste. Pentru ce 
această defăimare? Ca să auzi că acesta a fost monah şi l-a chemat aşa şi iată că 
s-a lepădat de darul Domnului şi Dumnezeului său? Pentru ce îţi pricinuieşti 
acest fel de moarte? Ca să fii aruncat în întunericul cel mai dinafară care are 
rodul ruşinii, iar pe fraţii care rabdă întru mântuirea Domnului să-i vezi 
încununându-se şi intrând întru bucuria Domnului lor? Dar unde vei putea fugi, 
sau care loc te va primi pe tine, cel ce fugi de la faţa Domnului, de Care voieşti 
să te lepezi? Pentru aceea 

rabdă, te rog, ca nu cumva să vină peste tine cea scrisă: Că mai bine era 
pentru ei să nu fi cunoscut calea dreptăţii decât, după ce au cunoscut-o, să se 
întoarcă înapoi de la sfintele porunci date lor” (II Petru 2, 21). Că se potriveşte la 
dânşii cea din Paremie: Câinele se întoarce la vărsătura lui şi porcul scăldat la 
noroiul mocirlei lui”. Şi în alt loc zice: „însă socotesc ei pe sufletul nostru de 
batjocură şi viaţa aceasta, prăznuind-o, cu câştiguri”. 

Să înţelegem, iubiţi fraţi, că suntem străini şi nemernici în această viaţă. Că 
mulţi, sculându-se dimineaţa, nu au ajuns seara; iar alţii, culcându-se seara, nu 
au ajuns până dimineaţa. Auzi pe cel ce zice: Omul deşertăciunii s-a asemănat, 
zilele lui ca umbra trec” (Psalmul 143, 4). Rabdă încă puţin, rogu-te, iubite frate, 
că cel ce va răbda până în sfârşit, acela se va mântui”. Şi nimeni nu ştie când va 
sosi vremea plecării sale de aici şi pentru aceasta se înmulţesc ispitele lui. Deci, 
să nu ne împuţinăm la suflet, nici să ne întoarcem înapoi, ci, mai vârtos, uitând 
cele dinapoi să alergăm spre cele dinainte, ca să intrăm împreună cu Mirele, mai 
înainte de a se închide uşa. Că zice Mântuitorul: „Privegheaţi şi vă rugaţi, că nu 
ştiţi ziua, nici ceasul”. Şi iarăşi zice: „Precum a fost în zilele lui Noe, aşa va fi şi 
întru venirea Fiului Omului. Că precum au fost în zilele potopului: mâncau şi 
beau, se însurau şi se măritau, până în ziua întru care a intrat Noe în corabie şi a 
venit potopul şi a pierdut pe toţi. Tot aşa precum a fost în zilele lui Lot: mâncau 
şi beau, cumpărau şi vindeau, sădea şi zideau, iar în ziua întru care a ieşit Lot din 
Sodoma, a plouat foc din cer şi i-a pierdut pe toţi. Aşa va fi în ziua în care Fiul 
Omului va veni” (Matei 24, 37- 38; Luca 17, 26-30; Facerea 7, 7; 18, 24). 

Deci, să nu ne lenevim de a noastră mântuire, iubiţilor, că iată 
Dumnezeieştile Scripturi ne vestesc nouă ziua aceasta, ca prin pocăinţă să ne 
mântuim de mânia aceea şi să moştenim viaţa cea veşnică, făcând cele bine 
plăcute Domnului. Iar dacă vei petrece tot în nesupunerea ta cea mai dinainte şi 



frica de Dumnezeu nu o vei avea, să ştii că nu vei zăbovi de a fi tăiat. Că 
nemincinos este Cel ce a zis: „Iată securea stă lângă rădăcina pomilor, şi tot 
pomul ce nu face roadă bună se taie şi se aruncă în foc” (Matei 3, 10; Luca 3, 9). 

Ascultă încă şi pilda smochinului: Cineva avea un smochin sădit în via sa şi, 
ieşind, căuta rod întru dânsul, dar n-a aflat. Şi a zis către vier: Taie-1 pe el! Pentru 
ce să cuprindă atâta pământ? Iar el, răspun?zând, a zis: Doamne, mai lasă-1 pe el 
şi în anul acesta, ca să sap împrejurul lui şi să-i pun gunoi. Şi de nu va face rod, 
apoi în anul cel viitor îl vei tăia pe el” (Luca 13, 6-9). Caută, dar, iubite, nu 
cumva să se împlinească vremea sorocului, căci altă vreme nu vom mai afla. 

Deci, veniţi să ne închinăm Lui, să plângem înaintea Domnului, Cel ce ne-a 
făcut pe noi. Ridică-ţi mâinile tale către Dânsul, împreună cu inima, şi cu lacrimi 
apropie-te de Dânsul, strigând către El împreună cu proorocul: „Mântuieşte-mă 
de tina noroiului, ca să nu mă afund! Izbăveşte-mă de cei ce mă urăsc pe mine şi 
de adâncurile apelor, ca să nu mă cufunde viforul apei, nici să mă înghită 
adâncul, nici să-şi închidă peste mine adâncul gura lui!” (Psalmul 68, 17-18). 
„Auzi, Doamne, glasul meu cu care am strigat; miluieşte-mă şi mă ascultă. Să 
nu-Ţi întorci faţa Ta de la mine!” (Psal?mul 26, 12, 14). „Când mă necăjesc, 
degrab auzi-mă! Ia aminte spre sufletul meu şi îl mântuieşte pe el; de vrăjmaşii 
mei, izbăveşte-mă!”. Ca şi El să-ţi spună ce 

este scris: îmbărbătează-te şi întărească-se inima ta şi aşteaptă pe Domnul”. 

Iar tu, mulţumind bunătăţii Lui, să zici: Aşteptând, am aşteptat pe Domnul şi 
a luat aminte la mine. A auzit rugăciunea mea. M-a scos din groapa ticăloşiei şi 
din tina noroiului şi a pus pe piatră picioarele mele şi a îndreptat paşii mei. A pus 
în gura mea cântare nouă, cântare Dumnezeului nostru. Vedea-vor mulţi şi se vor 
teme şi vor nădăjdui spre Domnul. Fericit bărbatul a cărui nădejde este numele 
Domnului şi n-a privit la deşertăciuni şi la nebunii mincinoase” (Psalmul 39, 1- 
6 ). 

Bine este cuvântat Domnul, Cel ce dă putere şi întărire poporului Său, şi bine 
este cuvântat Dumnezeul nostru, în vecii vecilor. Amin. 

Dumnezeule, curăţeşte păcatele noastre! Că a Ta este slava, în vecii vecilor. 
Amin. 

Sfătuirea a 49-a Despre obiceiul cel rău 

în ce chip sabia taie vinele calului şi pe călăreţ îl dă jos, aşa şi socoteala cea 
cu nărav rău taie puterile sufletului şi îl dă scârbei, iar scârba strică pe cei ce cad 
întru dânsa. Şi cine este oare cel care, vrând să se ducă la o cetate ce este departe 
de treizeci de stadii, şi făcând douăzeci şi nouă, a intrat în cetate? Acesta dintru 
ale sale a ieşit şi în cetate nu a intrat. Că precum cel ce a venit întru al 
unsprezecelea ceas, şi-a luat plata deplin, la fel ca şi ceilalţi care au purtat 



greutatea şi osteneala zilei, aşa şi cel care a lucrat până în al unsprezecelea ceas, 
iar întru al doisprezecelea ceas ar începe a surpa şi a smulge sadurile, plată nu va 
lua. Pentru că Domnul şi 

Mântuitorul nostru Iisus Hristos zice: Cel ce va răbda până în sfârşit, acela se 
va mântui” (Matei 10, 22). Şi iarăşi: „Nimeni, punând mâna sa pe plug şi 
întorcându-se înapoi, nu este îndreptăţit în împărăţia cerurilor”. Că femeia lui 
Lot, întorcându-se înapoi, s-a prefăcut în stâlp de sare (Facerea 19, 26). Pentru 
care şi Apostolul, cele dinapoi uitându-le, la cele dinainte priveşte. Deci şi tu, 
iubite, rabdă! „Că lumea aceasta trece şi pofta ei, dar cel ce face voia lui 
Dumnezeu rămâne în veac” (I Ioan 2, 17). Că suntem străini şi nemernici în viaţa 
aceasta. Iar dacă până avem vreme vom lucra cele plăcute Domnului, plată vom 
lua. Deci, câştigă-ţi răbda?rea, frate, că scris este: „întru răbdarea voastră, veţi 
câştiga sufletele voastre 

Enoh, după ce a născut pe Matusalem. a mai trăit două sute de ani, bine- 
plăcând lui Dumnezeu (Facerea 5, 21-22), iar noi întru această scurtă vreme ne 
împu?ţinăm. Iubite, stai împotriva gândurilor vătămătoare şi zi împreună cu cel 
ce zice: „Cu Hristos împreună m-am răstignit şi nu mai trăiesc eu, ci Hristos 
trăieşte în mine” (Galateni 2, 20), şi: Ce-i va folosi omului, dacă va dobândi 
toată lumea, iar sufletul său îl va pierde?” (Matei 16, 26; Luca 9, 25). „Depărtaţi- 
vă de la mine cei ce vicleniţi şi voi cerceta poruncile Dumnezeului meu (Psalmul 
118, 115). Iar Ecclesiastul strigă: „Deşertăciu?nea deşertăciunilor, toate sunt 
deşertăciune ”. 

După atâta bogăţie şi slavă, nu voi duce ostenelile mele deşertăciunii, ca să 
nu le moştenească alţii după ducerea mea din viaţă şi eu să mă muncesc, ci voi 
aduce roadele mele Bunului şi Milostivului Dumnezeu, Celui ce dă viaţă după 
moarte şi pregăteşte celor ce îl iubesc Pe El cele ce ochiul n-a văzut şi urechea n- 
a auzit şi la inima omului nu s-a suit" (I Corinteni 2, 9). 

Aşa, iubite, îmbărbătează-te, întăreşte inima ta şi aşteaptă pe Domnul, şi va fi 
în pace ieşirea ta. Acolo vei vedea pe cei drepţi bucurându-se de mântuirea ta. 
Acolo te vei sălăşlui în sânul lui Avraam, împreună cu Lazăr, că sărăcia ai ales, 
necazul ai răbdat, ocări ai suferit şi defăimarea n-ai urât-o. Pentru aceasta te vor 
primi pe tine cu bucurie în lăcaşurile cele veşnice, de unde a fugit toată durerea, 
scârba şi suspinarea. Acolo vei vedea viaţa şi lumina cea adevărată, nădejdea a 
toată zidirea, pe Izbăvitorul sufletelor noastre, pe Iisus Hristos, împăratul slavei, 
şi se va bucura inima ta şi bucuria ta nimeni nu o va lua de la tine (Ioan 16, 22). 
Şi însuşi Domnul Dumnezeul nostru, să ne păzească pe noi fără de prihană, că a 
Lui este slava, în veci. Amin. 



Sfătuirea a 50-a 

Deosebirea vieţii monahiceşti de viaţa mirenească 

Iubite frate, dacă, lepădându-te de lume, te vei face monah, trezeşte-te, că 
multe sunt meşteşugirile vrăjmaşului! Ia aminte ca nu cumva, aflând loc, să pună 
în mintea ta unele ca acestea: „Iată, te-ai lepădat de lume şi de ai tăi. Au nu şi 
fiarele se liniştesc în vizuinile lor?”. Deci, tu ceartă-1 pe el, zicând: „Domnul să 
te surpe pe tine, diavole, că pe omul pe care l-a făcut după chipul şi asemănarea 
Sa, cu fiară necuvântătoare l-ai asemănat! Că nu încetezi să răzvrăteşti căile cele 
drepte”. Şi ca să înţelegi, ascultă: 

Mai întâi, cel ce voieşte să se facă monah, se leapădă de lume, se leapădă de 
voile sale, îşi ia crucea sa şi urmează Stăpânului nostru Hristos. Nu se ceartă, 

nu blestemă, nu se jură, nu huleşte, nu cugetă cuvinte mincinoase prin 
filosofia cea bine grăitoare şi bârfitoare. Se înfrânează, nu se desfătează. Pe toţi 
îngerii lui Dumnezeu îi are prieteni, iar vrăjmaş, pe diavolul. Nu necăjeşte pe 
lucrătorul de pământ, pe văduvă nu o sileşte, nu răpeşte ale săracului, nu bate pe 
sărman, nu pofteşte bogăţie, ci se îndestulează cu ce are. Nu se îngrijeşte ca să 
facă ostaşi pe fiii săi sau cum să-şi mărite fetele. Nu se îndeletniceşte de 
tulburări, ci de mântuirea sa; nu se înalţă cu mintea, ci cugetă smerit; are 
bunătate, este blând, cântă cântări dumnezeieşti, iar nu lumeşti. Se roagă şi nu se 
răspândeşte; nu se luptă cu marea în neguţătoriile vieţii, nu se îngrijeşte să-şi 
câştige slava pământească. 

în loc de fluiere, de timpane şi muzici, cântă Domnului şi se roagă. Plânge şi 
lăcrimează în cămările cele mai dinlăuntru ale Casei Domnului şi ale sufletului 
său, cerşindu-şi lăsarea păcatelor. Când se roagă, se roagă şi pentru toată lumea. 
Nu se duce la priviri deşarte, ci la bărbaţi sfinţi. în loc de curte, are pustia. Se 
abate de la jurământ şi de la cei ce se veselesc. Mâinile îşi întinde spre cele de 
folos, la lucru şi la citirea Dumnezeieştilor Scripturi. Grija părinţilor şi a 
lucrurilor pământeşti o socoteşte ca pe un nimic. îşi aduce aminte de 
făgăduinţele Mântuitorului şi se întăreşte duhul lui, iar scârba o alungă. 

I-a venit boală trupească? Se bucură, că aproape este cununa. I-a venit 
trândăvie? Primeşte răbdare de la Domnul. I-a venit pagubă pământească? îşi 
aduce aminte de ziua sfârşitului, că toate rămân aici. S-a supărat de Patima 
dulceţii? îşi aduce aminte de amărăciunea mun?cilor. I-a venit clevetire? Rabdă 
îndelung, că aproape este Cel ce îl îndreptează pe el. I-a venit ocară şi munci? 

îşi aduce aminte de Patimile Mântuitorului. I-a venit înaltă cugetare? îşi 
aduce aminte că prin foc va merge. 

Acestea şi altele sunt darurile Darului, la cei ce drept slujesc Domnului şi se 



cuvin sfinţilor. Şi cu acestea, Domnul îl va întoarce pe diavol nelucrător de la 
tine. Aşa, iubite, ascultă pe cel ce zice: „Staţi împotriva diavolului şi el va fugi 
de la voi. Apropiaţi-vă de Dumnezeu şi Se va apropia de voi” (Iacob 4, 7-8). 



Unknown 


Roagă-te şi pentru mine, ticălosul, că fărădelegile mele au covârşit capul 
meu. Roagă-te ca Domnul, Cel bun şi milostiv, nădejdea celor deznădăjduiţi, să 
ne păzească şi să ne mântuiască pe noi întru împărăţia Lui cea fără de sfârşit. Că 
Lui I se cuvine slava, stăpânirea, puterea şi împărăţia, Tatălui şi Fiului şi 
Sfântului Duh, în vecii vecilor. Amin. 

DESPRE RĂBDARE ŞI ÎNTREAGA ÎNŢELEPCIUNE 

Trimitere către Ioan monahul 

Mult sfătuind pe Teodor ca să nu se îndepărteze de la locul său, nu am putut 
să îl înduplecăm, ci a zis către noi: „Dacă vrei să-mi ajuţi şi după Dumnezeu a 
mântui sufletul meu, trimite-mă în mănăstirea ta!”. Iar eu i-am răspuns că, de 
când purtarea de grijă a mănăstirii am dat-o în seama fratelui Ioan, fără de sfatul 
lui nu pot să făgăduiesc ceva. Iar acum, bine ai făcut că ai primit pe mai sus 
pomenitul frate, că după ce s-a întors ne-a povestit ce fel de milostivire ai arătat 
către dânsul, de vreme ce se cuvine a avea în cinste pe unii ca aceştia, care au 
iubit pe Domnul mai mult decât pe tatăl său şi pe mama sa, şi pe fraţi şi pe 
surori, şi soţie şi fii, şi rudenii şi prieteni. 

Bine faci, dându-te pe tine pildă de fapte bune, mai ales fraţilor care locuiesc 
împreună cu tine, după cel ce a zis: „Să vă uitaţi la mine şi să faceţi ce voi face 
eu” (Judecători 7, 17). Şi fericitul Apostol Pavel sfătuieşte, zicând: Următori 
mie, faceţi-vă, precum şi eu lui Hristos” (I Corinteni 4, 16), ca pe care nu îi 
încredin?ţează deplin cuvântul, să-i plece lucrul. însă slujba cea duhovnicească 
să nu o defăimaţi; nici cu pricină de trebuinţe trupeşti să vă leneviţi de pravila 
voastră. Căci cuvintele lui Dumnezeu, cugetându-se şi cântându-se, hrănesc şi 
păzesc sufletul, iar trupul îl străjuiesc şi îl 

ocârmuiesc; pe draci îi izgonesc şi pricinuiesc prea mare linişte sufletească. 

Doresc să vă amintesc că cei ce se apucă de cele peste putere şi cad în 
primejdii neasemănate, „să nu cugete despre sine mai mult decât trebuie să 
cugete, ci să cugete fiecare spre a fi înţelept” (Romani 12, 3), că zice: „Nu te 
face prea drept, nici te înţelepţi peste măsură, ca nu cumva să te înspăimânţi 
(Ecclesiastul 7, 16). Căci s-a întâmplat în aceste zile ca nişte fraţi, lăsându-şi 
chiliile lor, să se ducă în pământ neumblat şi neroditor şi fără de apă. Şi fiind 
mult sfătuiţi de părinţi şi de fraţi, nu s-au plecat, ci au zis: „Noi ne ducem 
păstori”. Iar după ce s-au dus ei în pustia cea preauscată, văzându-se închişi 



(dinspre toate părţile) de pământul cel neumblat, au început a tânji foarte greu. 
Voind să se întoarcă la locurile cele locuite, nu puteau să iasă din preacumplita 
pustie, că nu le era lesne, după ce se duseseră înlăuntru. 

Deci, necăjindu-se foarte de nemâncare, de sete şi de arşiţă, zăceau leşinaţi 
cu trupul şi deznădăjduiţi cu sufletul. însă din dumnezeiasca Pronie s-a făcut 
oarecare iconomie, şi, când mai să-şi dea sufletele, s-au aflat de un om care, 
punându-i pe dobitoacele lui, i-a adus în lume. Unii dintre ei au şi murit, iar 
trupurile lor au fost mâncate de păsări şi de fiare. Iar cei ce au scăpat de moarte, 
au petrecut în boală multă vreme, şi de aici au cunoscut să nu mai facă ceva fără 
de sfat. Căci mulţi, purtându-se de obrăznicia gândului, s-au retras în pământ 
neroditor şi fără de apă, aducând asupra lor moarte silnică. Iar alţii, nevrând să se 
supună, nici să slujească pe bolnavii cei de un suflet cu ei, aceleaşi primejdii au 
suferit. Alţii, batjocorindu-se de gândul plăcerii de sine şi înălţându-se cu slava 
deşartă, vânează laude de la cei ce aud, făcându-se 

păstori, şi, punând preţ pe ostenelile cele multe şi îndelungate, s-au îmbrăcat 
cu aceleaşi primejdii. 

Deci, nu se cade, iubite, să urmezi fără de soco?teală gândurilor tale, ci mai 
vârtos se cuvine ca fiecare să-şi cunoască măsurile lui şi să se smerească 
aproapelui întru dragostea lui Dumnezeu. Iar dacă cineva împărăţeşte peste 
pofte, nici aşa să nu se bizuiască pe sine, ca să nu i se întâmple şi lui cea scrisă: 
Orice om înţelept lucrează cu chibzuinţă, numai cel nebun îşi desfăşoară 
nebunia” (Pilde 13, 16). Dar poate va zice cineva: „Cum aflăm pe unii dintre 
părinţi că s-au nevoit la această faptă bună?”. Pentru aceasta, se cuvine să 
aducem mărturie şi din vieţile Sfinţilor Părinţi, ca să arătăm luminat că ei nu au 
lucrat nimic în zadar şi fără de orânduială. 

Se povesteşte despre Awa Macarie că zicea aşa: „Stând în chilia din schit, 
m-au supărat pe mine gânduri?le, zicându-mi: «Du-te înlăuntru, în pustie, şi vezi 
ce vei vedea acolo». Şi am rămas luptându-mă cu gândurile cinci ani, zicând: 
«Nu cumva să fie de la draci»”. Vezi pricepere de bărbat sfânt? Oare s-a plecat şi 
s-a dus? Au doară a primit gândul? Nu! Ci a petrecut judecându-1, postind, 
priveghind şi rugându-se, ca „nu cumva să fie de la draci”. Dar noi, când ne vine 
vreun gând, suntem neţi?nuţi, sălbăticindu-ne şi nu numai că nu îl judecăm, 
mgându-ne cu osteneală, ci nu ascultăm, chiar fiind sfătuiţi. Pentru aceea ne şi 
robim cu lesnire de potrivnicul. 

„Apoi zice povestirea -, dacă a rămas gândul, a ieşit în pustie şi a aflat acolo 
un iezer de apă şi ostrov în mij locul lui şi au venit dobitoacele pustiei să bea apă 
dintr-însul şi a văzut în mijlocul lor doi oameni goi. Iar după ce au grăit ei, unii 
către alţii, a zis Awa Macarie către dânşii: «Cum pot să mă fac monah?». Şi au 



zis lui: «Până când nu se va lepăda cineva de toate cele ale 

lumii, nu poate să se facă monah». Şi a zis lor: «Eu sunt neputincios, şi nu 
pot ca voi». Şi au zis ei: «Dacă nu poţi ca noi, şezi în chilia ta şi plânge-ţi 
păcatele tale»”. 

O, smerenie, a dumnezeiescului bărbat! O, price?pere de suflet îmbunătăţit! 
Cel ce strălucea cu atâtea şi atâtea feluri de vitejii, nu s-a judecat pe sine a fi 
vrednic de lucrul acela, ci a zis către dânşii: „Eu sunt neputin?cios şi nu pot ca 
voi”. Iar noi, neprimejduindu-ne de vreo prigoană, nefiind izgoniţi, ne biruim de 
obrăznicie şi de plăcerea de sine şi ne apucăm de cele peste măsura noastră, 
ispitindu-L pe Dumnezeu, care este lucru înfrico?şat. Şi vai de omul care 
nădăjduieşte spre a sa putere sau nevoinţă sau isteţime şi nu are spre Dumnezeu 
toată nădejdea sa; că de la Dânsul singur este stăpânia şi tăria. 

De ce nu privim şi la viaţa lui Awa Antonie, şi îl vom afla şi pe el că toate 
le-a făcut din dumnezeiasca descoperire. La fel şi el, oare, nu stătea în 
mănăstire? Oare, nu folosea îmbrăcăminte? Oare, nu mânca pâine? Oare, nu 
lucra cu mâinile sale? Oare, nu avea ucenici care, atunci când a murit, l-au 
îngrijit şi l-au îngropat? Şi nu numai fericitul Antonie a avut această petrecere, ci 
şi ceilalţi părinţi, care au petrecut viaţă îmbunătăţită şi s-au făcut mângâietori 
celor ce veneau la dânşii, prin care Dumnezeu săvârşea semne şi tămăduiri. Căci 
erau străluciţi ca nişte luminători, cu faptele bune strălucindu-se. Această viaţă şi 
aceste obiceiuri să le râvnim şi noi, călătorind pe calea cea împărătească, 
neabătându-ne nici în dreapta, nici în stânga. 

Deci, să ne îndeletnicim în linişte, în postire, în priveghere, în rugăciune, în 
lacrimi, în umilinţă, în lucrarea mâinilor, în vorbirea Sfinţilor Părinţi, în ascul? 
tarea adevărului şi în auzirea Dumnezeieştilor Scripturi, ca să nu se înţelenească 
mintea noastră. Şi, mai ales, să 

ne facem vrednici de împărtăşirea Preacuratelor şi Sfinte?lor Taine, ca să se 
spele sufletul nostru de gândurile ne?credincioase şi întinate şi, locuind întru noi 
Domnul, să ne izbăvească de cel viclean. Şi în toate, dragostea cea adevărată să 
o avem, în noi înşine, unii către alţii şi către toţi. Căci de la aproapele îşi câştigă 
cineva şi răul şi binele. Că nemincinos este Cel ce a zis: „întrucât aţi fă?cut unuia 
dintr-aceşti fraţi ai Mei, prea mici, Mie Mi-aţi făcut” (Matei 25, 40). Iar către cei 
nemilostivi, zice: „întrucât nu aţi făcut unuia dintre aceşti prea mici, Mie nu Mi- 
aţi făcut. Şi vor merge aceştia în munca cea veşni?că, iar drepţii în viaţa cea 
veşnică” (Matei 25, 45-46). 

Cei de demult, viţei, berbeci şi miei, toate fără de prihană, le aduceau 
Domnului spre jertfa. Iar noi să aducem trupul nostru Domnului, întru Duhul 



Sfânt, neîntinându-1 în cele oprite sau spurcându-1 cu vreun gând, ca să nu se 
facă neprimită jertfa noastră. Iar a primi în vreun chip sfinţenia, este destul celor 
ce au mintea trează şi pomenirea lui Dumnezeu, ale Cărui raze luminează toată 
inima. Iar cei ce sunt încă neputincioşi spre acest fel de înţelegere, au trebuinţă 
de oarecare pildă a noastră, ca aceasta: Cei ce se arată viteji în războaie, primesc 
decoraţii; şi istoria războiului se pictează în tablouri. Şi vedem cum unii îşi 
întind arcele, iar alţii sunt răniţi; unii, fugind, alţii izgonind, iar alţii cu săbiile, ca 
pe nişte spice, secerându-i pe potrivnici. Şi acestea le pictează spre râvna celor 
de pe urmă şi spre aducerea aminte a celor ce se fac ostaşi. Mulţi încă şi 
pătimirile sfinţilor le pictează în biserici, spre râvna celor leneşi cu inima şi spre 
bucuria privitorilor. 

Deci, sârguiţi-vă, dacă voiţi, ca şi viaţa voastră să fie scrisă şi la loc înalt 
pusă, spre arătare tuturor! Iar mai vârtos să ne sârguim a isprăvi fapta bună, ca să 
nu 

se pună în icoană nimic prihănit sau necuvios. Că este lucru urât, cu 
adevărat, a se vedea vreun bărbat în icoană vorbind cu necuvioşie cu vreo 
femeie, şi, mai ales, din cei ce se cred că sunt îmbrăcaţi în chipul evlaviei. Iar 
dacă şi cu parte bărbătească, după cel ce zice: „Bărbat cu bărbat făcând ruşinea” 
(Romani 1, 27), cine, oare, va îndrăzni să se uite la icoană? Se cuvine a fugi şi de 
vederea ei. Dacă ne-am fi adus aminte de unele ca acestea şi nevrând a fi văzuţi 
într-o necinste ca aceasta, încremenind de ruşine, cu adevărat am fi fugit de urâta 
patimă, ajutându-ne darul. 

Deci, să ne îngrijim bine de fapta bună, ca să se facă zugrăvirea icoanei 
noastre şi bună şi lăudată, aprinzând frumuseţea prin râvna cea bună, fără a 
închipui ceva urât sau nepotrivit faptei bune. Pentru că istoria sodomiţilor este 
neştearsă, în care povesteşte cum cei înverşunaţi au înconjurat casa dreptului, 
până când s-au înspăimântat de orbire şi de ploaia focului s-au făcut cenuşă şi ei 
şi pământul lor, pe care lucrau amestecările cele nelegiuite (Facerea 18, 20; 19, 
1). Istoria acestora, ca pe o icoană plină de frică, a pus-o înaintea ştiinţei 
fiecăruia din noi Dumnezeu, Cel ce ne-a făcut pe noi, ca, luând aminte la pildă, 
să ne abatem de la cele rele (II Petru 2, 6-8). Iar cei ce mânjesc cu vederea istoria 
ce ne este pusă înainte, cu lesnire cad în prăpastia dulceţilor. însă tu să ai întărit 
ochiul minţii spre acest fel de înţelep?ciune, ca prin frică să izgoneşti patimile 
cele urâte, iar aşteptarea mâniei viitoare să veştejească dulceţile cele 
înfierbântătoare. Şi cine, cugetând la acea mânie trimisă de Dumnezeu, nu se va 
înfricoşa şi nu se va strânge cu mintea, fără numai dacă s-ar întâmpla să fie orb. 

Iar eu, leneşul, din parte, punându-mi mintea la privirea aceea, am suspinat 
şi, aplecându-mi faţa între 

genunchi, am plâns. Căci cum nu va fi înfricoşat lucru, cu adevărat, celor ce 
cu ochiul cel curat al sufletului privesc la prea cumplita curgere a focului şi la 
pământul ce ardea, şi la locuitorii care se topeau ca ceara şi la fumul ce se urca la 
înălţime? 

Oare, nu pot aceste pilde, ale celor ce au pătimit mai înainte, să înmoaie şi 
sufletul cel împietrit? Pentru aceasta să căutăm mai-adesea la istoria aceasta, iar 
mai bine să zic neîncetat, ca, prin sârguinţa celor mai bune, să scăpăm de 
cercarea celor mai sus zise. Fiindcă lenevirea creşte nefrica, iar din amândouă se 
alcătuieşte obişnuinţa. Şi cei ce s-au obişnuit cu deprinderea răului, cu greu 
scapă dintru acesta, fiindcă totdeauna îi atrage spre pierzarea roadei 
duhovniceşti. Şi iarăşi, ca într-o icoană să aducem înainte pomenirea aceasta: 
cum egip?teanca trăgea pe Iosif la sine, iar iubitorul de Dumnezeu, lăsându-şi 
haina sa, a fugit de necurăţie (Facerea 39, 1). Şi iarăşi, pe bătrânii cei din 
Babilon, ca într-o icoană să-i vedem cu mintea, cum sileau spre urâta lucrare pe 
feri?cita Susana, iar aceasta, având gând cucernic şi bărbătesc, pe aceştia i-a 
surpat. 

Deci, aşa şi noi să ne nevoim degrab, mai ales că suntem încredinţaţi că 
nimic nu este ascuns care nu se va arăta, şi nimic tainic care să nu se cunoască şi 
să nu vină la arătare" (Luca 8, 17). Iar pentru cele cerute şi cum se cuvine a 
petrece fraţii împreună şi a plăcea lui Dumnezeu Celui viu şi adevărat, voi, 
mgaţi-vă pentru noi, iar noi, ajutându-ne darul, vă vom împlini cererea. 

însă fie în mijlocul nostru şi al vostru Domnul, Iz?vorul vieţii, Care plouă 
bucurie, pace, sfinţire şi nădejde bună celor ce îl caută pe El întru adevăr, 
închină-te fraţi?lor celor împreună cu tine. închină-se ţie fraţii cei de aici. 

CUVÂNT LA A DOUA VENIRE A DOMNULUI NOSTRU IISUS 
HRISTOS 

Fraţii mei iubitori de Hristos, ascultaţi cuvântul pentru a doua şi înfricoşata 
venire a Stăpânului nostru Iisus Hristos. Căci mi-am adus aminte de ceasul acela 
şi m-am cutremurat cu multă frică, amintindu-mi de cele ce se vor descoperi 
atunci. Că cine le va povesti pe dânsele, ce fel de limbă le va grăi şi care auz va 
încăpea să audă pe acestea, când împăratul împăraţilor, ridicându-Se din scaunul 
slavei Sale, Se va pogorî să cerceteze pe toţi cei ce locuiesc în lume şi să ia 
seama de dânşii şi să dea plată bună celor vrednici, iar celor vrednici de muncă, 
să le dea munci, ca un drept Judecător? De acestea aducându-mi aminte, 
cuprinse de frică sunt ţinute mădularele mele şi din toate părţile sunt slăbănogite. 
Ochii mei lăcrimează, glasul meu amuţeşte, buzele mele s-au lipit, limba mea se 
înfiorează şi gândurile cugetă tăcere. 

O, cât sunt de silit a zice pentru folosul nostru! Iar frica mă sileşte să tac. Că 



aceste minuni, aşa de mari şi de înfricoşate, nici nu s-au mai întâmplat de la 
începutul zidirii, nici nu se vor mai întâmpla întru toate neamurile. Dacă acum, 
când se face de mai multe ori fulger mai luminat, orice om se sperie şi toţi se 
pleacă la pământ, 

dar atunci, cum vom suferi, când vom auzi glasul trâmbiţei din cer, mai 
puternic decât orice tunet, strigând şi deşteptând pe cei din veac adormiţi, drepţi 
şi nedrepţi? Atunci, în iad, oasele firii omeneşti, auzind glasul trâmbiţei, vor 
alerga cu sârguinţă, căutându-şi încheieturile lor (I Corinteni 15, 22; Iezechiel 
37, 7-8). Atunci vom vedea toată suflarea omenească într-o clipă, sculându-se, 
fiecare din locul său, şi adunându-se din cele patru margini ale pământului la 
Judecată (Daniel 7, 8). Că va porunci Marele împărat, Cel ce are stăpânire peste 
tot trupul, şi îndată pământul va da, cu cutremur şi cu sârguinţă, pe morţii săi, şi 
marea pe morţii ei, ori fiară de i-au rupt, ori peşti de i-au zdrumicat, sau şi păsări 
de i-au răpit, toate, într-o clipă vor sta de faţă. Şi nici un fir de păr nu va fi lăsat. 

Cum vom suferi, fraţilor, când vom vedea râul cel de foc, ieşind cu mânie, ca 
o mare sălbatică, şi mâncând munţii şi văile şi arzând tot pământul şi lucrurile 
cele dintru dânsul? Atunci, iubiţilor, de focul acela râurile vor dispărea, izvoarele 
vor seca, stelele vor cădea, soarele se va întuneca, luna nu-şi va mai da lumina 
ei, cerul se va strânge ca o carte, după cum este scris (Marcu 13, 24-25). Atunci 
îngerii, trimiţându-se, vor alerga împrejur, adunând pe cei aleşi din cele patru 
vânturi, precum a zis Domnul, de la marginile cerurilor până la marginile lor 
(Matei 24, 31). Atunci vom vedea cer nou şi pământ nou, după făgăduinţa Lui 
(Apocalipsa 21, 1). 

Cum vom suferi atunci, iubitorilor de Hristos, când vom vedea înfricoşatul 
Scaun gătindu-se şi arătându-se semnul Sfintei Cruci, pe care S-a pironit de 
bunăvoie Hristos pentru noi? Atunci, văzând toţi întru înălţime arătându-se 
înfricoşatul şi Sfântul Sceptru al 

Marelui împărat, va cunoaşte fiecare şi îşi va aduce aminte de cuvântul 
Domnului, Care a zis: „Atunci se va arăta pe cer semnul Fiului Omului şi vor 
plânge toate neamurile şi vor vedea pe Fiul Omului venind pe norii cerului, cu 
putere şi cu slavă multă” (Matei 24, 30). 

în ceasul acela, fraţii mei, va gândi fiecare cum să întâmpine pe înfricoşatul 
împărat şi îşi va aduce aminte de toate faptele sale. Apoi va vedea lucrurile sale 
stând înaintea sa: ori bune, ori rele. Atunci toţi cei milostivi şi care s-au pocăit 
curat se vor bucura, văzându-şi rugă?ciunile pe care le-au trimis mai înainte. Cei 
milostivi vor vedea pe scăpătaţii şi săracii pe care i-au miluit aici, rugându-se 
pentru dânşii şi vestind lucrurile lor cele bune înaintea îngerilor şi a oamenilor. 



Alţii vor vedea lacrimile şi ostenelile cele dobândite prin pocăinţă şi vor sta 
veseli, luminaţi şi slăviţi, aşteptându-şi fericita nădejde şi arătarea slavei Marelui 
Dumnezeu şi Mântuitorului nostru Iisus Hristos. 

Şi pentru ce nu zic în scurt pe cele mai mari? Atunci vom auzi glasul cel 
mare şi înfricoşata strigare dintru înălţimile cerului, zicând: „Iată, Mirele vine; 
iată, Judecătorul Se apropie; iată, împăratul Se arată; iată, Judecătorul 
judecătorilor Se descoperă; iată, Judecătorul tuturor vine să judece viii şi 
morţii!”. Atunci, iubitorilor de Hristos, din strigarea aceea se vor cutremura 
teme?liile şi rărunchii pământului, de la margini până la mar?gini, marea şi toate 
adâncurile. Atunci, fraţilor, strâmtoa?re, frică şi spaimă va cuprinde pe toţi 
oamenii în aştepta?rea celor ce vor mai veni asupra lumii. Că şi puterile cerurilor 
se vor clătina, precum este scris (Matei 24, 29). 

Atunci vor alerga înainte îngerii; cetele Arhanghe?lilor, Heruvimii şi 
Serafimii cei cu ochi mulţi vor striga cu tărie şi cu putere: „Sfânt, Sfânt, Sfânt, 
Domnul 

Dumnezeu, Atotţiitorul, Cel ce era şi Cel ce este şi Cel ce vine (Apocalipsa 
4, 8). Atunci toată zidirea, în cer şi pe pământ, va striga cu cutremur şi cu tărie: 
„Bine este cuvântat Cel ce vine întru numele Domnului!” (Matei 21, 9). Atunci 
se vor desface cerurile şi se va descoperi împăratul împăraţilor, Cel Preacurat şi 
slăvit, Dumnezeul nostru, ca un fulger înfricoşat, cu putere multă şi cu slavă 
neasemănată, precum a propovăduit şi Ioan, Cuvântătorul de Dumnezeu, zicând: 
„Iată, vine pe norii cerului şi îl va vedea pe El orice ochi şi cei care L-au împuns 
pe El şi vor plânge, din pricina Lui, toate seminţiile pământului” (Apocalipsa 1, 
7). 

Oare, care suflet va putea răbda, când va vedea cerul şi pământul fugind, 
după cum este scris: „Şi am văzut iar un tron mare şi alb şi pe Cel ce şedea pe el, 
iar dinaintea Lui pământul şi cerul au fugit şi loc nu s-a mai aflat pentru ele”? 
(Apocalipsa 20, 11). Văzut-ai acest fel de frică vreodată? Văzut-ai astfel de 
lucruri înspăimântătoare şi înfricoşate, când cerul şi pământul vor fugi? Şi cine 
va putea să stea? Noi, păcătoşii, unde vom fugi când vom vedea scaunele 
punându-se şi pe Stăpânul tuturor veacurilor şezând, când vom vedea oştile cele 
fără de număr cu frică stând împrejurul scaunului? Atunci se va împlini 
proorocia lui Daniel: Priveam, până ce s-au pus scaunele şi Cel vechi de zile a 
şezut, îmbrăcămintea Lui era albă ca zăpada, părul capului Lui ca lâna cea 
curată, scaunul Lui, pară de foc, roatele lui, foc ce arde; râu de foc se trăgea pe 
dinaintea Lui; mii de mii stau înaintea Lui şi milioane de milioane îi slujeau Lui. 
Judecătorul a şezut şi cărţile s-au deschis” (Daniel 7, 8-9). 

Mare frică, groază şi spaimă va fi, fraţilor, în ceasul acela, când va sta 



Judecătorul Cel nefăţarnic şi se 

vor deschide înfricoşatele cărţi unde sunt scrise lucrurile noastre, cuvintele şi 
faptele noastre, cele pe care le-am grăit, pe care le-am lucrat în viaţa aceasta şi 
am socotit că se vor tăinui de Dumnezeu, Cel ce cearcă inimile şi rărunchii, după 
cum este scris: Că perii capului vostru, toţi sunt număraţi” (Luca 12, 7), adică 
gândurile şi aducerile aminte, pentru care vom da seama în faţa Judecătorului. 

O, de câte lacrimi avem trebuinţă pentru ceasul acela, iar noi ne lenevim! O, 
cât vom plânge şi vom suspina, când vom vedea acele mari daruri pe care le vor 
lua de la împăratul slavei cei ce bine s-au nevoit, când vom vedea cu ochii noştri 
negrăita împărăţie a cerurilor! Şi iarăşi, de altă parte vom vedea înfricoşatele 
munci, iar în mijlocul acelora pe toată seminţia şi toată suflarea, de la Adam, cel 
întâi zidit, până la cel din urmă născut, plecându-şi cu cutremur genunchii şi 
închinându-şi feţele lor, după cum este scris: Viu sunt Eu, zice Domnul, că Mie 
se va pleca tot genunchiul” (Isaia 45, 23; Romani 14, 11; Filipeni 2, 10). 

Atunci, iubitorilor de Hristos, toată omenirea va sta între împărăţie şi 
judecată, între viaţă şi moarte, între libertate şi nevoie, aşteptând cu toţii 
înfricoşatul ceas al Judecăţii, şi nimeni nu va putea ajuta nimănui. Atunci se va 
cere de la fiecare mărturisirea credinţei, făgăduinţa Botezului, credinţa neîntinată 
de tot eresul, pecetea nesfărâmată şi haina nespurcată, după cum este scris: Că 
toţi cei dimprejurul Lui vor aduce daruri înfrico?şatului împărat” (Psalmul 75, 
11); că se va cere, după puterea fiecăruia, de la toţi cei ce s-au scris în Sfânta 
Biserică între numărul credincioşilor. însă cei puternici se vor cerca tare, după 
cea scrisă: Căci căruia i s-a dat mult, mult i se va cere”, şi: „Cu ce măsură 
măsuraţi, vi 

se va măsura vouă (înţelepciunea 6, 6; Luca 12, 48; Matei 7, 2; Marcu 4, 24). 
Chiar mare de ar fi cineva, chiar mic, deopotrivă toţi am mărturisit credinţa şi am 
luat Sfânta Pecete. Toţi asemenea ne-am depărtat de diavolul, scuipându-1 şi 
suflându-1 pe dânsul, toţi ne-am împreunat cu Hristos, asemănându-ne Lui. 

Dacă aţi înţeles cu adevărat puterea Tainei Bote?zului şi a lepădării de cel 
străin, fiindcă lepădarea, pe care în vremea Sfântului Botez ni se cere să o facem, 
ni se pare mică, dar, înţelegându-se, este prea mare, iar cel ce a putut să o 
păzească va fi de trei ori fericit. Căci prin puţine graiuri, ne lepădăm de tot ce 
este numit rău. Nu de unul, de doi sau de zece ne lepădăm, ci de tot ce se 
numeşte rău, şi pe care îl urăşte Dumnezeu. Adică, ce zic? „Mă lepăd de satana 
şi de toate lucrurile lui”. De care lucruri? Ascultă: de curvie, de preacurvie, de 
necurăţie, de minciună, de furtişag, de zavistie, de otrăvire, de vrăjitorie, de 
descântare, de mânie, de iuţime, de hulă, de vrajbă, de prigonire, de pizmă. Mă 



lepăd de beţie, de cuvântare deşartă, de mândrie, de lenevire. Mă lepăd de râsuri 
şi de cântări cu alăuta, de cântece drăceşti, de stri?cările de copii, de vrăjirea cu 
păsări, de întrebarea duhu?rilor, de scrierea pe frunze, mă lepăd de jertfirea la 
idoli, de sânge, de sugrumat şi de mortăciuni (Fapte 15, 29; 21,25). 

Şi, pentru ce zic multe, că nu este vreme a le pomeni pe toate, ci pe cele 
multe să le trecem şi prost să zicem: Mă lepăd de toate cele din soare şi din lună, 
de cele ce se fac în stele, de cele din izvoare şi din copaci, de cele din răspântii, 
de amestecări şi pahare, de alte multe lucruri necuvioase, despre care este urât a 
grăi. De toate acestea şi de cele asemenea acestora, ne lepădăm întru lepădarea 
Sfântului Botez, pe care toţi le ştim că sunt lucruri şi învăţături ale diavolului. 

Pe acestea toate, întru întuneric fiind mai înainte, sub stăpânirea diavolului, 
le-am învăţat, mai înainte de a sosi la noi Lumina, când eram vânduţi de păcat 
(Romani 7, 9). Iar când a voit Iubitorul de oameni şi Milostivul Dumnezeu să ne 
izbăvească pe noi dintr-o înşelăciune ca aceasta, ne-a cercetat pe noi Răsăritul 
cel dintru înălţime şi s-a arătat darul lui Dumnezeu cel mântuitor şi S-a dat pe 
Sine în schimb pentru noi, răscumpărându-ne din înşelăciunea idolească, şi bine 
a voit a ne înnoi pe noi, prin apă şi prin duh. Deci, de toate acestea ne-am lepădat 
şi ne-am dezbrăcat de omul cel vechi, împreună cu toate faptele lui, şi ne-am 
îmbrăcat întru Adam cel nou. 

Deci, cel ce face aceste lucruri rele de mai sus, după ce a venit Darul, a căzut 
din Dar, şi Hristos cu nimic nu-1 va folosi pe dânsul, dacă petrece în păcat. 
Auzit-aţi, iubitorilor de Hristos, de câte mulţimi de rele ne-am lepădat prin 
puţine graiuri? Deci, această lepădare şi bună mărturisire o cere în ceasul şi în 
ziua aceea de la fiecare dintre noi, căci scris este: „Din cuvintele tale te vei 
îndrepta” (Matei 12, 37). Şi iarăşi, Domnul zice: „Din cuvintele tale te voi 
judeca, slugă vicleană” (Luca 19, 22). Deci, cuvintele noastre sau ne osândesc 
sau ne îndreptăţesc în ceasul acela. 

Dar în ce chip se vor întreba? Se vor întreba păstorii, adică Episcopii, şi 
pentru ale lor petreceri, şi pentru ale turmei lor; şi se va cere de la fiecare oile 
cele cuvântătoare pe care le-au luat în purtarea de grijă de la Hristos, mai-Marele 
păstorilor. Şi dacă, din nepurtarea de grijă a Episcopilor, va lipsi vreo oaie, 
sângele ei se va cere din mâinile lui. Asemenea şi preoţii vor da seamă pentru 
bisericile lor, împreună şi diaconii. Şi tot credinciosul pentru casa sa: pentru 
femeia sa, pentru fiul 

său, pentru slugi şi pentru slujnice: dacă i-a hrănit şi i-a crescut pe ei întru 
învăţătura şi sfătuirea Domnului, după cum porunceşte Apostolul (Efeseni 6, 4). 
Atunci vor fi întrebaţi împăraţii şi boierii, bogaţii şi săracii, cei mici şi cei mari, 
pentru lucrurile ce au lucrat, că este scris: „Toţi vom sta înaintea Divanului lui 



Hristos” (Romani 14, 10), „ca să ia fiecare după cele pe care le-a lucrat cu 
trupul: ori bine, ori rău”. Şi iarăşi este scris: „Nu este cine să scoată din mâinile 
Mele 

ne rugăm ţie să ne spui cele ce vor urma acestora. 

voi grăi întru durerea inimii mele, că nu puteţi să auziţi cele ce se vor face 
după acestea, ci să încetăm, o, iubitorilor de Hristos. 

Şi iarăşi au zis iubitorii de Hristos: 

au doară mai înfricoşate sunt decât cele mai sus zise, pe care le-am auzit de 
la tine? 

Lăcrimând, dascălul iarăşi a zis: 

să zic cu lacrimi, că nici nu este cu putinţă fără de lacrimi a povesti acestea, 
fiindcă sunt cele mai de pe urmă. Dar, de vreme ce avem poruncă de la 
Apostolul, pe acestea să le punem înaintea oamenilor credincioşi, şi pentru voi, 
că sunteţi credincioşi, acestea le pun înaintea voastră, iar voi să-i învăţaţi pe alţii 
(II Timotei 2, 2). Deşi mă doare inima pentru această povestire, însă, iertaţi-mă 
pe mine, fraţilor binecuvântaţi, că atunci, iubitorilor de Hristos, lucrurile tuturor 
se vor cerceta şi se vor arăta înaintea îngerilor şi a oamenilor, şi toţi vrăjmaşii se 
vor pune sub picioarele Lui, şi se va surpa toată stăpânirea şi puterea şi se va 
pleca lui Dumnezeu tot genunchiul, după cum este scris (I Corinteni 15, 24- 25; 
Romani 14, 11; Filipeni 2, 10). 

„Atunci îi va despărţi pe dânşii, unii de alţii, precum păstorul desparte oile de 
capre” (Matei 25, 32), 

că cei ce vor avea roadele cele bune, se vor despărţi de cei fără de roade, 
păcătoşi, şi vor străluci ca soarele. Aceştia sunt cei care au păzit poruncile 
Domnului: milostivii, iubitorii de săraci şi iubitorii de sărmani, primitorii de 
străini, cei ce îmbracă pe cei goi, cei ce cercetează pe cei din temniţă, sprijinitorii 
celor obosiţi, cercetătorii celor bolnavi, cei ce au plâns acum, precum a zis 
Domnul, cei ce au iertat greşelile fraţilor, cei ce au păzit pecetea credinţei 
nesfărâmată şi neîntinată de tot eresul; pe aceştia îi va pune de-a dreapta, iar pe 
capre le va pune de-a stânga. Aceştia sunt cei fără de roadă, care pe Păstorul cel 
Bun L-au întărâtat, cei ce nu au luat aminte la glasul mai-Marelui păstorilor, cei 
îngâmfaţi, cei nepedepsiţi, cei ce în vremea aceasta de acum, a pocăinţei, ca nişte 
iezi au jucat şi s-au desfătat, care au petrecut în mahmurie şi beţie şi 
nemilostivire toată vremea vieţii lor, ca bogatul acela care niciodată nu a miluit 
pe săracul Lazăr (Luca 16, 19-20). Pentru aceasta şi în starea cea de-a stânga s- 
au osândit, ca nişte nemilostivi şi neînduraţi, care nu au roade de pocăinţă, nici 
untdelemn în candelele lor (Matei 3, 8; 25, 3). 

Cei ce şi-au cumpărat untdelemn de la săraci şi vasele lor şi le-au umplut, 



stau de-a dreapta, slăviţi şi cuvioşi, ţinându-şi candelele aprinse, şi aud acel 
fericit şi milostiv glas: Veniţi binecuvântaţii Părintelui Meu, de moşteniţi 
împărăţia cea pregătită vouă de la înteme?ierea lumii" (Matei 25, 34-36). 

Iar cei de-a stânga, vor auzi dureroasa şi întristătoarea hotărâre: ,,«Duceţi-vă 
de la Mine, blestemaţilor, în focul cel veşnic, care este gătit diavolului şi 
îngerilor lui» (Matei 25, 41). Pentru că nu aţi făcut milă, nici acum nu veţi fi 
miluiţi; pentru că nu aţi ascultat glasul Meu, nici Eu acum nu voi asculta 
tânguirile voastre, că 

Mie nu Mi-aţi slujit: flămând am fost şi nu M-aţi hrănit, însetat şi nu M-aţi 
adăpat, străin şi nu M-aţi primit, gol şi nu M-aţi îmbrăcat, bolnav şi nu M-aţi 
cercetat, în temniţă şi nu aţi venit la Mine. V-aţi făcut lucrători şi slujitori ai altui 
domn, adică ai diavolului, pentru aceasta zic vouă: Duceţi-vă de la Mine, 
lucrători ai ne?dreptăţii! «Atunci se vor duce aceştia la muncă veşnică, iar drepţii 
la viaţă veşnică»” (Matei 25, 46). 

dar, oare, toţi într-o singură muncă se vor duce, sau sunt multe feluri de 
munci? 

multe sunt felurile locurilor de muncă, precum am auzit în Evanghelie. Că 
este întuneric mai dinafară şi altul mai înlăuntru. Gheena focului este alt loc; 
scrâşnirea dinţilor, loc deosebit; viermele cel neadormit este întru alt loc; iezerul 
cel de foc este alt loc; tartarul, loc deosebit; focul cel nestins, are al său loc; cele 
de dedesubt şi pieirea sunt întru ale sale locuri; cele mai de jos ale pământului 
este alt loc; iadul unde se întorc păcătoşii şi puţul iadului este loc mai cumplit 
(Matei 8, 12; Marcu 9, 43; Apocalipsa 19, 20; II Petru 2, 4; Efeseni 4, 9). întru 
aceste munci se împart ticăloşii, fiecare după păcatele sale, ori mai iute, ori mai 
moale, după cum este scris: „Căci cu lanţurile păcatelor sale fiecare se strânge” 
(Pilde 5, 22). în acest fel este, încă se va bate mult sau puţin (Luca 12, 47-48). Şi 
precum aici sunt multe feluri de munci, aşa şi în veacul ce va să fie. Iar cei ce au 
în ei vrajbă, de se va întâmpla acestora să se ducă din trup, netrecută muncă vor 
afla în ceasul Judecăţii şi, ca nişte urâţi, se vor trimite în focul cel mai dinafară şi 
întru întunericul cel fără de sfârşit, ca cei ce au defăimat porunca cea uşoară a 
Domnului, ce zice:,Iubiţi-vă unii pe alţii şi iertaţi până de şaptezeci de ori câte 
şapte” (Matei 5, 44). 

însă tot credinciosul este dator a petrece cu grijă, fără a deznădăjdui, că avem 
Mijlocitor către Tatăl pe Iisus Hristos, Dumnezeul Cel drept, şi El este curăţire 
pentru păcatele noastre, nu ale celor ce nu se îngrijesc, nici pentru ale celor ce 
dorm şi răpesc, nici pentru ale celor ce se desfătează şi râd, ci pentru ale celor ce 
plâng şi se pocăiesc şi strigă către Dânsul ziua şi noaptea, care vor fi mângâiaţi 



de Mântuitorul (I Ioan 2, 1-2). Iar cel ce a păcătuit şi şi-a uitat păcatele sale, 
ieşind aşa din trup, peste acela va cădea mânia lui Dumnezeu, pe care Manase a 
vestit-o, zicând: „Nesuferită este mânia urgiei Tale asupra celor păcătoşi" 
(Rugăciunea lui Manase 5). 

Vai, iubitorului de desfrânare! Vai, beţivului! Vai, celor ce cu timpane şi cu 
fluiere beau vinul, iar de lucrurile Domnului nu caută, nici de cuvintele Lui nu 
îşi aduc aminte! Vai, celor ce ocărăsc Dumnezeieştile Scripturi! Vai, celor ce îşi 
pierd vremea aceasta a pocăinţei şi a întoarcerii întru răspândiri şi râsuri, că vor 
căuta vremea pe care au cheltuit-o rău şi nu o vor afla! Vai, celor ce întru 
duhurile înşelăciunii întreabă şi iau aminte la învăţăturile dracilor, că împreună 
cu dânşii se vor osândi în veacul ce va să fie! Vai, celor ce scriu neîndreptat! Vai, 
celor ce cu dinadinsul fac farmece şi vrăjitorii, stricări de copii şi cele asemenea 
acestora! Vai, celor ce opresc plata muncitorului, că cei ce opresc plata sunt ca 
cei ce varsă sânge! Vai, celor ce fac jude?cată cu nedreptate, celor ce dau 
dreptate celui necurat şi dreptatea dreptului o întunecă! Vai, celor ce îşi 
pângăresc sfânta credinţă cu eresuri sau fac pogorământ ereticilor! Vai, celor ce 
bolesc cu nevindecata patimă, adică a zavistiei şi a pizmei. 

Şi pentru ce zic multe şi nu tai degrab cuvântul? Vai, tuturor celor ce se vor 
întâmpla a sta de-a stânga în 

ziua cea înfricoşată, că se vor întuneca şi vor lăcrima cu amar, când vor auzi 
acea hotărâre dureroasă şi jalnică: „Duceţi-vă de la Mine, blestemaţilor! (Matei 
25, 41). Iar alţii vor auzi hotărârea cea plină de mâhnire: „întoarce-se-vor 
păcătoşii la iad” (Psalmul 9, 17). Alţii vor auzi acestea: „Amin. Amin. Zic vouă: 
Nu vă ştiu pe voi; duceţi-vă de la Mine, lucrătorii nedreptăţii” (Luca 13, 27). 
Alţii vor auzi, adică pizmătăreţii, aceasta: „Ia ce este al tău şi pleacă!” (Matei 20, 
14). Şi unde, oare? Acolo unde vor auzi: „Duceţi-vă de la Mine, blestema?ţilor, 
în foc!” Alţii vor auzi acestea, legându-li-se mâinile şi picioarele: „Scoateţi-i 
întru întunericul cel mai dinafară ”. Alţii se vor lega ca neghinele spre ardere de 
tot în cuptorul focului. Şi precum sunt multe chipuri de mântuire, tot aşa sunt 
multe locuri întru împărăţia cerurilor. Şi precum multe sunt chipurile păcatelor şi 
ale greşelilor, aşa şi multe sunt chipurile muncilor. 

Câţi aveţi lacrimi şi umilinţă, plângeţi împreună cu mine, că eu, fraţii mei 
binecuvântaţi, mi-am adus aminte de despărţirea cea jalnică şi nu o pot suferi. Că 
în ceasul cel înfricoşat se vor despărţi unii de alţii cu jalnică despărţire şi se va 
duce fiecare, fără întoarcere. Cine este atâta de împietrit la inimă şi nu va plânge 
de aici, gândind la ceasul acela, când se vor despărţi episcopi de episcopi, preoţi 
de preoţi, diaconi de diaconi, ipodiaconi şi citeţi de prietenii lor? Atunci se vor 
despărţi cei ce erau oarecând împăraţi, şi vor plânge, dar ca nişte robi se vor 



alunga. Atunci vor suspina boierii cei nemilostivi şi se vor vedea strâmtarăţi din 
toate părţile, şi nimeni nu le va ajuta: nici bogăţia nu se va arăta, nici amăgitorii 
nu vor sta de faţă; nici nu vor afla milă, că nici ei nu au miluit, nici n-au trimis 
mai înainte, ca să afle atunci, precum şi proorocul zice pentru unii ca aceştia: 

„Dormit-au somnul lor şi n-au aflat nimic” (Psalmul 75, 5). Atunci se vor 
despărţi părinţii de fii şi prietenii de prieteni. Atunci se vor despărţi cu jale 
soţiile, care nu şi-au păzit patul nespurcat (Evrei 13, 4). Atunci se vor despărţi 
cei ce cu trupul au fost feciorelnici, iar cu năravul nemilostivi şi fără de omenie, 
căci judecata este fără de milă, celui ce nu a făcut milă” (Iacov 2, 13). 

Şi las de a mai zice pe cele multe, că frică şi cutremur mă opreşte pe mine 
pentru povestirea acestora, ci mai în scurt să zic. Atunci se vor alunga de la 
Scaunul de Judecată şi se vor duce de îngeri aspri, împingându-se şi bătându-se, 
scrâşnind cu dinţii, întorcându-se adeseori ca să vadă pe drepţi şi bucuria de care 
s-au despărţit. Şi vor vedea lumina cea negrăită, vor vedea frumuseţea raiului, 
vor vedea pe cei cunoscuţi în partea aceasta, vor vedea acele mari daruri care le 
vor lua de la împăratul slavei cei ce bine s-au nevoit (II Timotei 4, 7). 

Apoi, câte puţin, se vor îndepărta de toţi drepţii, de prieteni şi de cunoscuţi. 
De aceea, şi de însuşi Dumnezeu se vor ascunde, nemaiputând să vadă bucuria şi 
lumina cea adevărată, şi se vor apropia de muncile cele mai înainte zise, ca să se 
împrăştie şi să se risipească în ele. Atunci, văzând ei părăsirea cea desăvârşită a 
lor şi că toată nădejdea lor a pierit şi nimeni nu este care poate să le ajute sau să 
se roage pentru dânşii, că dreaptă este judecata lui Dumnezeu, cu prea amare 
lacrimi, tânguindu-se, vor zice: „O, câtă vreme am petrecut în lenevire! O, cum 
ne-am batjocorit! O, cum batjocoream Scripturile! Atunci Dumnezeu grăia prin 
Scripturi şi nu luam aminte, acum noi strigăm şi El îşi întoarce faţa Sa de la noi. 
Ce ne-au folosit nouă jucăriile lumii? Unde este tatăl ce ne-a născut? Unde este 
maica ce ne-a născut? Unde sunt fraţii? Unde sunt 

fiii? Unde sunt prietenii? Unde este bogăţia? Unde sunt averile? Unde sunt 
gâlcevile? Unde sunt prânzurile? Unde este drumul cel mult şi neroditor? Unde 
sunt împăraţii şi silnicii? Cum, din toţi aceştia, nimeni nu poate să ne mântuiască 
pe noi? Dar nici nouă înşine nu ne putem ajuta, ci ne-am depărtat desăvârşit şi de 
la Dumnezeu şi de la Sfinţi. Ce vom face? Că nu mai este vreme de pocăinţă, nu 
mai poate rugăciunea, nu mai este folos de lacrimi, nu se mai arată scăpătaţii şi 
săracii, cei ce vând untdelemn, pentru că s-a spart târgul. 

Când aveam vreme şi putere, şi cei ce vindeau cu lacrimi strigau 
«cumpăraţi!», astupându-ne urechile, nu auzeam, nici nu cumpăram. Deci, acum 
noi căutăm şi nu aflăm. Nu mai este izbăvire pentru noi, ticăloşii! Nu vom mai 



dobândi milă, că nici nu suntem vrednici! Dreaptă este Judecata lui Dumnezeu! 
Nu vom mai vedea cetele sfinţilor, nu vom mai vedea Lumina cea adevărată! Ne¬ 
am făcut sărmani dinspre toţi. Şi, deci, ce vom zice? «Rămâneţi sănătoşi, toţi 
drepţii! Rămâneţi sănătoşi, Apostoli, Prooroci şi Mucenici! Rămâi sănătoasă, 
ceata Patriarhilor! Rămâi sănătoasă, ceata monahilor! Rămâi sănătoasă, cinstită 
şi de viaţă făcătoare Cruce! Rămâi sănătoasă, împărăţia cerurilor! Rămâi sănătos, 
Ierusali?mul cel de sus, maica celor întâi-născuţi (Evrei 12, 23). Rămâi sănătos, 
raiule al desfătării! Rămâi sănătoasă şi tu, Stăpână Născătoare de Dumnezeu, 
Maica Iubitorului de oameni, Dumnezeu! Rămâneţi sănătoşi părinţi şi maici, fii 
şi fiice, de acum nu vă vom mai vedea pe voi!»”. Şi se va duce fiecare în locul 
de muncă pe care şi l-a pregătit, prin lucrurile lui cele rele, unde viermele lor nu 
se sfârşeşte şi focul nu se stinge (Isaia 66, 24). 

Iată, am făcut mângâierea voastră şi am împlinit dorinţa voastră. Iată, aţi 
cunoscut ce ne pregătim nouă 

înşine. Iată, aţi văzut ce câştigă cei ce se lenevesc, se trândăvesc şi nu se 
pocăiesc. Aţi auzit cum au fost batjocoriţi cei ce iau în râs poruncile Domnului. 
Aţi auzit cum înşeală şi rătăceşte pe mulţi, stricătoarea de suflete viaţa aceasta. 
Aţi cunoscut cum se batjocoresc ocărâtorii Dumnezeieştilor Scripturi. Nimeni să 
nu se înşele, iubiţii mei binecuvântaţi. Nu cumva cineva să creadă că acestea 
sunt numai cuvinte goale, ci cu dinadinsul şi cu întemeiere toţi să credem 
Domnului, că este învierea morţilor, judecată şi răsplătire pentru faptele cele 
bune şi cele rele, după Dumnezeieştile Scripturi. Şi trecând cu vederea şi 
defăimând toate cele vremelnice, să ne îngrijim de răspunsul, de starea înaintea 
înfricoşatului Divan şi de ceasul cel înfiorat şi înfricoşat. Că acesta este ceasul 
cel mult suspinător, mult dureros şi mult necăjicios care cercetează toată viaţa. 
Pentru această înfricoşată zi şi ceas, Sfinţii Proo?roci şi Apostoli mai înainte au 
vestit. Pentru această zi şi ceas, Dumnezeiasca Scriptură, de la margini până la 
marginile lumii, prin biserici şi prin tot locul, strigă şi mărturiseşte tuturor şi 
îndeamnă, zicând: Vedeţi, privegheaţi, luaţi aminte, trezviţi-vă, rugaţi-vă, miluiţi, 
fiţi gata, că nu ştiţi ziua sau ceasul în care Domnul va veni (Matei 25, 13). 

Deci, toţi purtătorii de Dumnezeu strigă cu durere şi cu lacrimi, mai înainte 
vestind nevoia acelei zile. Pentru această zi, zicea Proorocul Isaia: „Iată Domnul 
vine să pustiească tot pământul şi pe păcătoşi să-i piardă de pe dânsul! (Isaia 13, 
9). Şi iarăşi, acelaşi prooroc zice: „Că Domnul Dumnezeu vine cu putere şi 
braţul Lui supune tot. Iată că preţul biruinţei Lui este cu El şi rodul izbânzii 
merge înaintea Lui” (Isaia 40, 10). Alt prooroc strigă, zicând: „Iată Domnul vine 
şi cine va 

răbda ziua întrebării Lui sau cine va sta întru vederea Lui" (Maleahi 3, 1-2). 
Şi alt prooroc strigă, zicând: „Doamne, auzit-am auzul Tău şi m-am înfricoşat şi 
a intrat cutremur în oasele mele” (Avacum 3, 16). Alt prooroc strigă despre faţa 
Domnului, zicând: „în ziua izbânzii voi răsplăti şi nu este cine să scoată din 
mâinile Mele Pentru această zi de Dumnezeu arătată, David zice: „Dumnezeu 
arătat va veni, Dumnezeul nostru şi nu va tăcea. Foc înaintea Lui va arde şi 
împrejurul Lui vifor mare (Psalmul 49, 3-4). Pentru această zi strigă şi Apostolul 
Pavel: „în ziua în care va judeca Dumnezeu cele ascunse ale oamenilor, după 
bună vestirea mea” (Romani 2, 16). Şi iarăşi zice: Vedeţi cum umblaţi..., că 
înfricoşat lucru este a cădea în mâinile Dumnezeului Celui viu” (Efeseni 5, 15; 
Evrei 10, 31). Strigă încă şi Fericitul Petru, verhovnicul Apostolilor: „Ziua 
Domnu?lui va veni ca un fur noaptea. Atunci cerurile vor pieri cu vuiet mare; 
stihiile, arzând, se vor desface, şi pămân?tul şi lucrurile de pe el se vor topi” (II 
Petru 3, 10). 

Şi ce zic pentru Prooroci şi Apostoli? însuşi Stăpânul nostru şi Domnul mai 
înainte a mărturisit, zicând: „Căutaţi ca nu cumva să se îngreuieze inimile 
voastre de mâncare, şi de băutură, şi de grijile lumeşti şi de năprasnă să vină 
peste voi ziua aceea, ca o cursă; căci va veni peste toţi cei ce locuiesc pe faţa 
întregului pământ” (Luca 21, 34-35). Deci: „Privegheaţi, căci în ceasul în care 
nu nădăjduiţi, Fiul Omului va veni” (Matei 24, 44), şi: „Nevoiţi-vă să intraţi prin 
poarta cea strâmtă care duce la viaţă” (Luca 13, 24). 

Fraţii mei, să călătorim pe această cale, ca să moştenim viaţa veşnică. Cel ce 
călătoreşte pe această cale, viaţa cea veşnică va moşteni, că această cale este 
viaţa. Deşi sunt puţini cei ce o află pe dânsa, dar noi, 

iubiţilor, să o nimerim pe ea. Nimeni din voi să nu călătorească afară de 
dânsa, ca să nu se ducă întru pierzare, precum şi proorocul zice: „Ca nu cumva 
să se mânie Domnul şi să pieriţi din calea cea dreaptă” (Psalmul 2, 12). Să auzim 
pe Stăpânul, zicând: „Eu sunt Lumina lumii. Eu sunt Viaţa. Eu sunt Uşa. Prin 
Mine de va intra cineva, se va mântui. Eu sunt Calea, cel ce îmi urmează Mie nu 
se va poticni, ci va avea lumina vieţii” (Ioan 8, 12; 10, 9). 

Deci, să călătorim pe această fericită cale, pe care au călătorit toţi cei ce au 
iubit pe Hristos. Călătoriile acestea sunt necăjicioase, dar odihna este fericită. 
Plimbările acestea sunt mâhnicioase, dar răsplătirea este bucurie. Cărările sunt 
strâmte, dar gazda este desfătată. Paşii acesteia sunt: pocăinţa, postul, 
rugăciunea, prive?gherea, smerita cugetare, sărăcia cea duhovnicească, 
defăimarea trupului, grija sufletului, culcarea pe jos, nespălarea, mâncarea 
uscată, foamea, setea, goliciunea, milostenia, lacrimile, plângerea, suspinul, 
plecarea ge?nunchilor, necinstirile, prigonirile, răpirile, pălmuirile, ostenelile cu 



mâinile, primejdiile, bântuielile, a fi ocărât şi a răbda, a fi urât şi a nu urî, a 
pătimi rele şi a răsplăti cu bine, a lăsa datornicilor datoriile, a pune sufletul 
pentru prieteni şi, în scurt, a vărsa sângele pentru Hristos, când va cere vremea. 
Dacă are cineva plimbările acestei uşi strâmte şi căi necăjite, va lua fericita 
răsplătire, împărăţia cerurilor, care nu are sfârşit. 

Iar largă este uşa şi desfătată este calea care duce întru pieire. Cărările 
acesteia, în viaţa aceasta de acum, sunt bucuroase, dar acolo scârboase; aici 
dulci, iar acolo mai amare decât fierea; aici uşoare, iar acolo grele şi dureroase; 
aici se văd ca nişte nimic şi care nimic nu sunt, iar acolo ca nişte fiare sălbatice 
înconjură pe cei ce 

le-au săvârşit şi nu s-au pocăit, după proorocul ce zice: Că în ziua cea rea, 
fărădelegea vrăjmaşilor mei mă va înconjura pe mine” (Psalmul 48, 5). Adică, 
răutatea vieţii acesteia, a plimbărilor pe calea cea lată, pe care şi Apostolul din 
parte le-a numărat: Curvia, preacurvia, neînfrânarea, slujirea la idoli, grija, 
pizma, mânia, îm?perecherea, zavistia, uciderea şi cele asemenea acesto?ra" 
(Galateni 5, 19-21). La fel şi râsurile, strigările, desfătările, alăutele, fluierele, 
jucăriile, spălările, îmbră?cămintea cea moale, prânzurile cele de mult preţ, 
lovirile în mâini şi gâlcevile, cântările fără de grijă, aşternuturi moi şi paturi de 
multe feluri, nesaţiul mâncării, ura de fraţi şi, cea mai rea decât toate, nepocăinţa 
şi neaducerea-aminte niciodată de ieşirea din viaţa aceasta. 

Acestea sunt urmările căii celei cumplite, pe care mulţi călătoresc (Matei 7, 
13). Pentru aceasta şi gazda potrivită o află: în loc de desfătare, foame; în loc de 
beţie, sete; în loc de odihnă, chin; în loc de râs, tânguire; în loc de laudă, 
plângere; în loc de multa încărnoşare, vierme; în loc de jocuri, a fi împreună cu 
dracii; în loc de iscodiri şi de vrăjitorii şi de celelalte aflări şi izvodiri rele, 
întunericul cel mai dinafară, gheena focului şi cele asemenea acestora, care sunt 
păşuni ale morţii, unde paşte pe oile sale şi pe ucenicii şi prietenii săi, care 
umblă în calea cea lată şi desfătată, după proorocul ce zice: „Ca nişte oi în iad 
sunt puşi, moartea îi va paşte pe ei" (Psalmul 48, 14). 

Iar noi, iubiţilor fraţi, abătându-ne de la cale cea cumplită, să auzim pe 
Domnul, zicând: „Nevoiţi-vă a intra prin uşa cea strâmtă, că mulţi, zic vouă, vor 
căuta să intre şi nu vor putea" (Luca 13, 24). Şi multe altele asemenea acestora, 
Domnul şi toţi purtătorii de Dumne?zeu, strigau. Luând în minte această zi, 
Sfinţii Mucenici 

nu şi-au miluit tmpurile lor, ci au răbdat tot felul de munci, bucurându-se cu 
nădejdea cununilor. Alţii în pustietăţi, în munţi, în postire, în feciorie s-au nevoit, 
şi încă se nevoiesc (Evrei 11, 37). Nu numai bărbaţi, ci şi femei, partea cea mai 



slabă, şi prin uşa cea strâmtă şi prin calea cea necăjită călătorind, au răpit 
împărăţia cerurilor (Matei 11, 12). 

Deci, cine va răbda ruşinea aceea, când femei se vor încununa şi mulţi 
bărbaţi se vor ruşina? Că acolo nu este parte bărbătească şi parte femeiască, ci 
fiecare va lua plată după osteneala sa. Şi nu numai în pustietăţi şi în munţi 
acestea s-au aflat, ci, mult mai vârtos, mulţi?mile celor ce se mântuiesc au 
strălucit în cetăţi, în ostroave şi în biserici, fiindcă a păzit fiecare cu sârguinţă, 
întru a sa rânduială, poruncile Stăpânului: Episcopii, preoţii şi celelalte rânduieli 
ale Bisericii, împăraţii şi boierii, începătoriile şi stăpâniile. Că Stăpânul 
Dumnezeu nu a făcut deosebiri sau a cinstit mai mult un loc decât altul, ci aşa a 
zis: Oriunde vor fi adunaţi întru numele Meu, adică şi în pustietăţi, şi în munţi 
sau în peşteri, sau în tot locul stăpânirii Mele, acolo sunt în mijlocul lor şi cu 
dânşii voi fi până la sfârşitul veacului, şi în veacul ce va să fie, Eu îi voi paşte pe 
ei întru nesfârşiţii veci (Matei 18, 20). 

Cugetând fericitul David la acel înfricoşat Divan şi neamăgit Judecător, în 
toate nopţile cu lacrimi îşi uda patul şi ruga pe Dumnezeu, zicând: „«Doamne, să 
nu intri la judecată cu robul Tău» (Psalmul 142, 2), căci, fiind lipsit de orice 
răspuns, mă rog bunătăţii Tale, să nu intri la judecată cu robul Tău. Că de vei 
vrea să faci aceasta, nu se va îndrepta înaintea Ta nimeni din cei vii”. 

Vedeţi, fraţilor, pe fericitul David, temându-se de ziua şi ceasul acela şi 
mgându-se, şi pregătindu-se pentru 

darea răspunsului? Deci, veniţi şi voi, fraţi iubitori de Hristos, mai înainte de 
a veni ziua aceea, mai înainte de a se sparge târgul, mai înainte de a veni 
Dumnezeu arătat şi să ne afle nepregătiţi, să întâmpinăm faţa Lui întru 
mărturisire, cu pocăinţă, cu rugăciune, cu postire, cu lacrimi şi cu primire de 
străini. Să-L întâmpinăm mai înainte de a veni El arătat şi să ne afle nepregătiţi. 
Să nu încetăm a ne pocăi şi a-L ruga cu durere şi a ne pregăti pentru 
întâmpinarea Domnului, toţi împreună: bărbaţi şi femei, bogaţi şi săraci, robi şi 
slobozi, bătrâni şi tineri. Vedeţi să nu zică cineva că „am păcătuit mult şi nu am 
iertare”. Cel ce zice aceasta nu ştie că Dumnezeu este al celor ce se pocăiesc, 
Care a venit pentru cei ce se află rău, căci El a zis: Tot aşa şi în cer va fi mai 
multă bucurie pentru un păcătos care se pocăieşte” (Luca 15, 7) şi: Nu am venit 
să chem pe drepţi, ci pe păcătoşi la pocăinţă” (Luca 5, 32). 

Şi aceasta este pocăinţa cea adevărată: a ne înde?părta de la păcat şi a-1 urî, 
după cel ce zice: „Nedrepta?tea am urât şi de dânsa m-am îngreţoşat” (Psalmul 
118, 163), şi: „Juratu-m-am şi m-am hotărât să păzesc judecăţile dreptăţii Tale” 
(Psalmul 118, 106). Şi atunci Dumnezeu cu bucurie primeşte pe cel ce se apropie 
de Dânsul. Vedeţi însă să nu îndrăznească cineva să zică „nu am păcătuit”. Cel 



ce zice aceasta se amăgeşte pe sine însuşi şi nu ştie cum îl fură pe el satana: în 
cuvinte, în lucruri, prin auz şi prin ochi, prin pipăire şi prin gânduri. 

Cine se va lăuda că îşi are inima neîntinată şi toate simţurile curate? Căci 
nimeni nu este fără de păcat, nimeni nu este curat de spurcăciune, nimeni nu este 
nevinovat între oameni, numai singur Cel ce pentru noi a sărăcit, bogat fiind (II 
Corinteni 8, 9). El singur este 

fără de păcat, Cel ce ridică păcatul lumii, Cel ce voieşte ca toţi oamenii să se 
mântuiască, Cel ce nu voieşte moartea păcătoşilor, Iubitorul de oameni, Cel 
mult-îndurat, Cel milostiv, Cel bun, Cel iubitor de suflete, Cel atotputernic, 
Mântuitorul tuturor oamenilor, Tatăl săr?manilor şi Judecătorul văduvelor, 
Dumnezeul celor ce se pocăiesc, Doctorul sufletelor şi al trupurilor, Nădejdea 
celor deznădăjduiţi, Limanul celor ce se înviforează, Ajutorul celor neajutoraţi, 
Calea vieţii, Cel ce cheamă pe toţi la pocăinţă şi de nici unul din cei ce se 
pocăiesc nu se întoarce. Către Acesta să alergăm şi noi, că toţi păcătoşii, câţi au 
alergat la Dânsul, au dobândit mântuire. 

Deci şi noi, fraţii mei, să nu deznădăjduim de mântuirea noastră. Am 
păcătuit? Să ne pocăim. De milioane de ori am păcătuit? De milioane de ori să 
ne pocăim. De tot lucrul bun se bucură Dumnezeu, iar mai ales de sufletul ce se 
pocăieşte. Că pentru acesta cu totul Se pleacă şi cu ale Sale mâini îl primeşte şi îl 
cheamă, zicând: Veniţi la Mine toţi cei osteniţi, căci pe cel ce vine la Mine nu îl 
voi scoate afară. Veniţi la Mine toţi cei osteniţi şi însărcinaţi, şi Eu vă voi odihni 
pe voi” (Matei 11, 28) în Cetatea cea de sus, unde toţi sfinţii Mei se odihnesc 
întru mare bucurie. 

Veniţi la bucuria cea negrăită, neasemănată, nepovestită, la bunătăţile la care 
îngerii doresc a privi, unde sunt cetele şi rânduielile Drepţilor. Acolo, sânul lui 
Avraam primeşte pe cei ce rabdă necazuri, precum şi pe Lazăr, cel odinioară 
sărac. Acolo se vor deschide comorile cele veşnice ale bunătăţilor Mele. Acolo 
este Ierusalimul cel de sus, maica celor întâi-născuţi. Acolo este fericitul pământ 
al celor bătrâni. 

„ Veniţi la Mine toţi şi Eu vă voi odihni pe voi”. Acolo unde sunt toate 
liniştite şi neîmperecheate, unde 

sunt cele luminate şi lui Dumnezeu plăcute, unde nimeni nu este care să 
asuprească, nici să prigonească, unde nu mai este păcat, nici pocăinţă, unde este 
lumină neapro?piată şi bucurie negrăită. 

„Fericiţi cei ce plâng" (Matei 5, 4). Plângeţi, pocăiţi-vă, întoarceţi-vă la Mine 
şi Eu vă voi odihni pe voi”, unde nu mai este durere, nici lacrimă, nici grijă, nici 
învăluire, nici tânguire. 



întoarceţi-vă, fiii oamenilor, şi „Eu vă voi odihni pe voi”, unde nu mai este 
moarte, nici post, nici scârbă, nici grijă, nici pizmă, ci bucurie, pace, odihnă şi 
veselie. 

întoarceţi-vă la Mine şi Eu vă voi odihni pe voi ”, unde este apa odihnei, loc 
cu verdeaţă şi via cea de Dumnezeu lucrată tuturor. întru pământul fericit al celor 
blânzi, pe care Eu, Via cea adevărată, îl odrăslesc, al Cărui lucrător îl aveţi pe 
Tatăl (Ioan 15, 1). 

„ Veniţi toţi cei osteniţi şi însărcinaţi şi Eu vă voi odihni pe voi”, unde este 
dragostea, bucuria cea de-a pururea, veselia cea veşnică, Lumina cea neînserată. 
Soarele cel neapus. 

„Luaţi jugul Meu asupra voastră şi vă învăţaţi de la Mine că sunt blând şi 
smerit cu inima şi veţi afla odihnă sufletelor voastre” (Matei 11, 29). Unde este 
glasul celor ce prăznuiesc, unde comorile înţelepciunii şi tainele cunoştinţei se 
descoperă (Coloseni 2, 3). 



Unknown 


Veniţi la Mine toţi şi „Eu vă voi odihni pe voi”, unde este dăruire mare, 
bucurie neasemănată, veselie neprefăcută, laudă nesfârşită, slavoslovie netăcută, 
mul?ţumire neîncetată, cuvântare de Dumnezeu necurmată, împărăţie fără de 
sfârşit, bogăţie nemărginită, veci nesfârşiţi, adânc de îndurări, noian de milă şi de 
iubire de oameni, care nu se pot grăi de guri omeneşti, arătându-se numai în 
ghicitură. Acolo sunt milioane de 

îngeri, praznicele celor întâi-născuţi, scaunele apostoli?lor, cuvintele 
proorocilor, scrierile patriarhilor, cununile mucenicilor, laudele drepţilor. Acolo 
şi-au aşezat şi şi-au pregătit locul şi plata toate începătoriile, stăpâniile şi 
rânduielile. 

„ Veniţi la Mine toţi cei ce flămânziţi şi însetoşaţi de dreptate şi Eu vă voi 
sătura pe voi de bunătăţile pe care le-aţi dorit, cele ce ochii nu le-a văzut şi 
urechile nu le-a auzit şi pe inimă de om nu s-a suit. Că acestea le-am pregătit 
celor ce se pocăiesc din calea lor cea rea (I Corinteni 2, 9). Acestea le-am 
pregătit celor ce miluiesc şi celor săraci cu duhul. Acestea le-am pregătit celor ce 
plâng întru pocăinţă. Acestea le-am pregătit făcătorilor de pace. Acestea le-am 
pregătit celor prigoniţi pentru Mine, clevetiţi şi ocărâţi. 

„Veniţi la Mine toţi cei însărcinaţi”. Scuturaţi şi lepădaţi de la voi sarcina 
păcatelor, că nimeni care a venit la Mine nu a rămas însărcinat, ci a lepădat reaua 
obişnuinţă şi a dezvăţat meşteşugul rău, pe care l-a învăţat de la diavolul, şi s-a 
învăţat de la Mine meşteşug bun. Vrăjitorii, apropiindu-se de Mine, au lepădat 
vrăji?toria şi au învăţat cunoştinţa de Dumnezeu. Vameşii au părăsit vămile şi au 
făcut biserici (Luca 5, 27). Prigo?nitorii au încetat de a prigoni şi au primit a fi 
prigoniţi (Fapte 8, 3). Desfrânatele au urât curvia şi au iubit întreaga 
înţelepciune. Tâlharii au lepădat uciderile, dezvăţându-se de meşteşugul cel 
tâlhăresc, au luat credinţa cea curată şi s-au făcut locuitori ai raiului (Luca 23, 
43). Deci, veniţi şi voi la Mine, că „pe cel ce vine la Mine nu îl voi scoate afară” 
(Ioan 6, 37). 

Aţi auzit, iubiţilor, bunele făgăduinţe şi dulcile cuvinte ale Mântuitorului 
sufletelor noastre? Cine a văzut vreun tată ca Acesta, iubitor de fii? Cine a mai 

văzut vreun doctor bun ca Acesta? Deci, veniţi să ne închinăm şi să cădem 
către Dânsul, mărturisindu-ne păcatele noastre (Psalmul 94, 6). Slavă bunătăţii 



Lui şi pogorământului Lui! Slavă îndurărilor Lui! Slavă împă?răţiei Lui! Slavă, 
cinste şi închinăciune Numelui Lui în veci! Amin. 

Iarăşi zic, şi zicând nu voi înceta: să nu ne trândă?vim, noi, păcătoşii, să nu 
ne temem. Să nu încetăm strigând cu lacrimi, ziua şi noaptea, că este milostiv şi 
nemincinos şi va face negreşit izbândire celor ce strigă către Dânsul. Că El este 
Dumnezeul celor ce se pocăiesc, Tatăl, Fiul şi Sfântul Duh, şi Lui I se cuvine 
slava şi cinstea, în vecii vecilor. Amin. 

CUVÂNT LA VENIREA DOMNULUI 

Despre sfârşitul lumii şi venirea lui Antihrist 

Cum voi putea eu, Efrem cel prea mic şi păcătos şi plin de greşeli, să spun 
cele mai presus de puterea mea? Dar, de vreme ce Mântuitorul, prin a Sa 
milostivire, pe cei necărturari i-a învăţat înţelepciunea şi pe credin?cioşii cei de 
pretutindeni i-a luminat, şi a noastră limbă o va lumina cu îndestulare spre 
folosul şi zidirea, şi a mea, a celui ce zic, şi a tuturor ascultătorilor. Şi voi grăi 
întru dureri, şi voi spune întru suspine, pentru sfârşitul lumii acesteia de acum şi 
pentru cel prea fără de ruşine şi cumplit balaur, cel ce va tulbura toate cele de 
sub cer, şi va aduce frică, împuţinare şi cumplită necredinţă în inimile oamenilor, 
şi va face arătări, şi semne, şi înfri?coşări încât, de ar putea, să amăgească şi pe 
cei aleşi şi pe toţi să-i înşele cu mincinoase semne şi cu nălucirile care se vor 
face de către dânsul (Matei 24, 25). 

După îngăduinţa Sfântului Dumnezeu, va lua stăpâ?nire ca să înşele lumea, 
fiindcă s-a înmulţit păgânătatea lumii şi pretutindeni se fac tot felul de lucruri 
rele. Şi pentru aceasta, Preacuratul Stăpân va slobozi duhul înşelăciunii, ca să 
ispitească lumea pentru păgânătatea 

ei, de vreme ce oamenii au voit a se îndepărta de Dumnezeu şi a iubi pe 
vicleanul (II Tesaloniceni 2, 11). 

Fraţilor, mare strâmtorare va fi în vremurile acelea, mai ales celor 
credincioşi, când se vor săvârşi cu multă stăpânire semne şi minuni de însuşi 
balaurul. Când se va arăta pe sine ca un dumnezeu, cu năluciri înfricoşate, 
zburând în văzduh, şi toţi dracii, ca îngerii, în văzduh înălţându-se înaintea 
tiranului (II Tesaloni?ceni 2, 4). Că vor striga cu tărie, schimbându-şi chipurile, 
înfricoşând fără de măsură pe toţi oamenii. Atunci, fraţilor, oare cine se va afla 
îngrădit şi petrecând neclintit, având în sufletul său semnul Unuia-Născut, Fiului 
Dumnezeului nostru, adică Sfânta Lui Cruce? Când va vedea necazul acela 
nemângâiat, făcut pretutin?deni, peste tot sufletul, care nu va avea de nicăieri 
mângâiere, nici slăbire, pe pământ şi pe mare; când va vedea toată lumea 
tulburată şi va fugi fiecare să se ascundă în munţi, unii murind de foame, iar alţii 
topindu-se ca ceara de sete cumplită, şi nu va fi cine să-i miluiască pe ei; când va 



vedea toate feţele lăcrimând şi cu dorire întrebând, dacă nu cumva se află vreun 
cuvânt al lui Dumnezeu pe pământ? Şi nu va auzi nicăieri. 

Cine, oare, va suferi zilele acelea? Şi cine va răbda necazul cel nesuferit, 
când va veni amestecarea popoa?relor, ce vor veni de la marginile pământului 
pentru vederea tiranului, şi mulţi, închinându-se înaintea tiranului, strigând cu 
cutremur: „Tu eşti mântuitorul nostru”? Marea se va tulbura şi pământul se va 
usca, cerurile nu vor ploua, sadurile se vor veşteji şi toţi cei ce vor fi pe pământul 
răsăritului, de multă frică, vor fugi sPre apus. Şi iarăşi, cei ce vor fi la apusul 
soarelui, cu cutremur vor fugi către răsărit. Atunci, luând obraznicul stăpânire, 
va trimite draci în toate marginile pământului 

ca să propovăduiască, având mare îndrăznire: „împărat mare s-a arătat cu 
slavă. Veniţi de îl vedeţi”. 

Cine, oare, va avea suflet de diamant, încât să sufe?re vitejeşte toate 
smintelile acelea? Cine, oare, va fi acel om, precum am mai zis, ca toţi îngerii să- 
1 fericească pe el? Că eu, fraţilor iubitori de Hristos şi desăvârşiţi, m-am 
înfricoşat numai din pomenirea numelui balaurului, cugetând în mine necazul ce 
va fi oamenilor în acele vremuri şi în ce fel se va arăta neamului omenesc acest 
balaur pângărit şi aspru. Iar mult mai amar se va arăta sfinţilor, celor ce vor 
putea birui nălucirile lui. Că atunci vor fi mulţi cei ce se vor afla bine plăcuţi lui 
Dumnezeu şi se vor putea mântui, în munţi, şi în dealuri, şi în locuri pustii, cu 
multe rugăciuni şi plângeri nesuferite. 

Că Sfântul Dumnezeu, văzându-i pe dânşii aşa, întru plângere nemângâiată, 
şi întru credinţă curată, se va milostivi spre ei, ca un Părinte iubitor de fii, şi îi va 
păzi pe ei acolo unde se vor ascunde. Că prea pângăritul nu va înceta căutând pe 
sfinţi pe pământ şi pe mare, socotind că a împărăţit de acum înainte pe pământ şi 
pe toţi îi va supune. Şi va socoti, ticălosul, să stea împo?trivă în ceasul acela 
înfricoşat, când va veni Domnul din ceruri, neştiind, ticălosul, a sa neputinţă şi 
mândrie, pentru care a şi căzut. Cu toate acestea va tulbura pământul, va 
înfricoşa pe toate cu mincinoasele semne vrăjitoreşti. Şi nu va fi în vremea 
aceea, când va veni balaurul, slăbire pe pământ, ci necaz mare, tulburare şi 
amestecare, morţi şi înfometaţi în toate marginile pământului. Că însuşi Domnul 
nostru cu dumnezeiasca Sa gură a zis: „Că unele ca acestea nu s-au arătat din 
începutul zidirii” (Matei 24, 21). 

Iar noi păcătoşii, cum vom asemăna nevoia cea peste măsură a ei, încă şi 
netâlcuită. dacă Dumnezeu aşa 

a numit-o pe dânsa? însă să-şi pună fiecare mintea sa cu dinadinsul întru 
sfintele cuvinte ale Domnului şi Mântuitorului nostru, că pentru nevoia şi 



necazul cel prea mare, va scurta zilele necazului aceluia, prin a Sa milostivire, 
sfătuindu-ne pe noi şi zicând: „Rugaţi-vă ca să nu fie fuga voastră iarna, nici 
sâmbăta” (Matei 24, 20). Şi iarăşi: „Privegheaţi totdeauna, adeseori rugându-vă, 
ca să vă faceţi vrednici a scăpa de necaz şi a sta înaintea lui Dumnezeu, că 
vremea este aproape (Luca 20, 36). Şi întru această răutate stăm toţi, şi nu 
credem, dar să ne rugăm necontenit cu lacrimi, ziua şi noaptea, căzând la 
Dumnezeu, ca să ne mântuim noi, păcătoşii. 

De are cineva lacrimi şi umilinţă, să se roage Domnului ca să ne izbăvim de 
necazul ce va fi pe pământ, ca să nu vedem nicidecum, nici pe fiară, nici să 
auzim înfricoşările ei. Că va fi pe alocuri foamete, cutremure şi morţi, de multe 
feluri. Suflet viteaz va avea cel care va putea să-şi ţină viaţa sa în mijlocul 
smintelilor. Că, dacă puţin se va împuţina omul, lesne se va înconjura şi se va 
robi de semnele balaurului celui rău şi viclean. Şi unul ca acesta se va afla 
neiertat la Judecată. Că însuşi vânzătorului se va asemăna, că a crezut tiranului 
de bună voie. De multe mgăciuni şi lacrimi avem 

trebuinţă, o, iubiţilor, ca să se afle cineva dintre noi întărit întru ispite, fiindcă 
multe vor fi nălucirile fiarei. Că fiind împotriva lui Dumnezeu, pe toţi va voi să-i 
piardă. 

Auziţi, fraţii mei iubitori de Hristos, ce a făcut israelitenilor în pustie, când 
ieşeau din Egipt, cum i-a amăgit pe ei, ticălosul şi preaspurcatul, ca să facă toţi 
acel păcat prea cumplit, că a învăţat pe Valaam ca să dea lui Valac, împăratului 
madianiţilor, sfat rău şi pe Popor să-l amăgească spre desfrânare, cu totul 
deodată 

să-i piardă pe ei, după ce toţi se vor desfrâna cu femeile, ca nişte dobitoace. 
Şi au pus înaintea porţilor femei cu ochi neruşinaţi şi mese pline de stropiri şi de 
jertfe, pe toţi trăgându-i spre moarte, ca cel ce va vrea să se desfrâneze cu 
spurcatele acelea, mai înainte să facă jertfă şi apoi să intre la dânsele. Că femeile 
nu luau plată de la popor, ci îi sileau pe toţi cei ce veneau la dânsele să 
jertfească. Şi au pus boierilor pe fiicele boierilor, bogaţilor pe fiicele bogaţilor, 
iar pe cele mai multe din femei, de obşte, la tot poporul cel de jos, vrând pe toţi 
deodată să-i vâneze spre moarte, ca nici bogatul să nu se îngreţoşeze de cei 
săraci, nici boierii de fiica săracă a celui de jos. 

Văzut-ai lucrare a nedreptăţii şi vicleană meşteşugire, cum tuturor le-a săpat 
gropi spre moarte? Văzut-a cineva dintre voi cândva vreun lucru ca acesta fără 
de ruşine? Pe desfrânare ţinând, ca sabia cea cu două ascuţişuri, căci, cu două 
morţi cumplite secerau femeile pe cei ce intrau la dânsele: şi să jertfească, şi să 
se desfrâneze. în acest fel va face tiranul, ca toţi să poarte pecetea fiarei, când va 
veni în vremea sa, la plinirea vremurilor, să amăgească prin semne pe toţi şi apoi 



să cumpere bucate şi orice ar fi trebuinţă, şi povăţuitori ai poporului, ca să 
săvârşească porunca lui. 

Luaţi aminte, fraţii mei, la stăpânirea fiarei şi meşteşugirile vicleniei, cum de 
la pântece îşi începe lucrarea, că, după ce se va strâmtora cineva, lipsindu-se de 
mâncare, să fie silit a primi pecetea aceluia, păgânescul chip, dar nu peste toate 
mădularele trupului, ci pe mâna dreaptă, la fel şi pe frunte, ca omul să nu aibă 
stăpânire a se însemna cu mâna dreaptă, cu semnul Sfintei Cruci, nici pe frunte a 
se însemna cu Sfântul Nume al Domnului, nici cu Preaslăvită şi Cinstita Cruce 

a lui Hristos şi a Mântuitorului nostru. Că ştie, ticălosul, că Crucea 
Domnului, dacă se va pecetlui, risipeşte toată puterea lui şi pentru aceasta 
pecetluieşte dreapta omului, că aceasta este cea care pecetluieşte toate 
mădularele noastre. Asemenea şi fruntea, ca un sfeşnic, poartă pe faţă făclia 
luminii, adică semnul Mântuitorului nostru. 

Deci, fraţii mei, înfricoşată nevoinţă va fi tuturor oamenilor iubitori de 
Hristos, ca până la ceasul morţii să nu se teamă, nici să stea cu moleşire, când va 
închipui balaurul pecetea sa în locul Crucii Mântuitorului. Că în acest fel va 
face, ca Numele Domnului şi Mântuitorului nostru nicidecum să nu fie pomenit 
în vremea lui. Şi aceasta o va face, neputinciosul, fiindcă se teme şi se cutremură 
de Sfânta putere a Mântuitorului nostru,. Că de nu se va pecetlui cineva cu 
pecetea aceluia, nu va fi robit de nălucirile lui, nici, iarăşi, Domnul nu Se va 
îndepărta de la unii ca aceştia, ci îi va lumina şi îi va trage la Sine. 

Se cuvine să înţelegem cu tot dinadinsul, fraţilor, nălucirile vrăjmaşului, că 
sunt nemilostive şi fără de omenie. Iar Domnul nostru cu linişte va veni la noi, la 
toţi, ca să alunge de la noi meşteşugirile fiarei. Deci, noi, ţinând neabătută 
credinţa lui Hristos, cu uşurinţă vom birui puterea tiranului. Gând neschimbat să 
ne câştigăm şi bună statornicie şi se va îndepărta de la noi, neputinciosul, 
neavând ce să ne facă. 

Eu, prea micul, fraţilor, vă rog pe voi, iubitorilor de Hristos, să nu ne 
moleşim, ci, mai vârtos, să ne facem puternici cu puterea Crucii. Netrecuta 
nevoinţă este lângă uşi. Să luăm toţi platoşa credinţei. Să scoatem cu dragoste 
din Izvorul cel dumnezeiesc nădejdile mântuirii sufletelor noastre, pe nezidita 
Treime cea de o fiinţă, Care este izvor ce izvorăşte viaţă. Dacă sufletul 

nostru se va îngrădi cu acest fel de arme, nu va fi călcat de balaur. Cu toate 
acestea, ni se cuvine a ne ruga ca să nu cădem în ispită, nici să fugim iarna. 

Deci, fiţi gata, ca nişte robi credincioşi, neprimind pe altul. Furul şi 
pierzătorul şi cel fără de omenie, mai întâi, va veni întru ale sale vremuri ca să 
fure şi să junghie şi să piardă turma cea aleasă a lui Hristos, Adevă?ratul Păstor. 



Că va lua asupra sa chipul Adevăratului Păstor, ca să înşele oile turmei, însă cei 
ce vor cunoaşte glasul cel sfânt al Adevăratului Păstor, îndată îl vor cunoaşte pe 
înşelător, căci glasul pierzătorului nu se aseamănă cu al Adevăratului Păstor, 
fiindcă este rânitor. Glasul fiind ca al furului, îndată se cunoaşte în ce fel este 
acesta. 

Deci, să ne învăţăm, o, prieteni, cu ce fel de chip va veni pe pământ şarpele 
cel fără de ruşine. Fiindcă Mântuitorul, vrând să mântuiască neamul omenesc, S- 
a născut din Fecioară şi prin chipul omului a amăgit pe vrăjmaşul cu Sfânta 
Putere a Dumnezeirii Lui. Şi blând, şi smerit a fost pe pământ, ca pe noi să ne 
înalţe de la pământ la cer. Căci, cu încredinţare şi cu adevărat, Dumnezeu Cel ce 
S-a zămislit, Acelaşi, întrupându-Se, Acelaşi, născându-Se din Sfânta Fecioară 
cu trupul nos?tru, prin patima Crucii a mântuit tot neamul omenesc. Şi iarăşi va 
să vină în ziua cea mai de pe urmă, să judece viii şi morţii şi să răsplătească 
fiecăruia după faptele lui, drepţilor şi necredincioşilor, ca un drept Judecător. 
Aceasta cunoscând-o vrăjmaşul, că iarăşi va să vină din cer Domnul cu slava 
Dumnezeirii, a socotit să ia asupra sa şi chipul venirii Lui, ca să ne înşele pe noi. 

Iar Domnul nostru va veni pe pământ pe nori luminoşi, ca un fulger 
înfricoşat (Matei 24, 27-28), dar vrăjmaşul nu va veni aşa, că este viclean. Se va 
naşte cu 

adevărat dintr-o fecioară spurcată, care va fi unealta lui. Şi nu el însuşi se va 
întrupa, ci în acest chip va veni, prea pângăritul, ca un fur, ca să înşele pe toţi: 
smerit, liniştit, urând cele nedrepte, dinspre idoli întorcându-se, evlavia mai mult 
cinstind-o, bun, iubitor de săraci, peste măsură de frumos, cu bună aşteptare, 
blând către toţi, cinstind cu cuviinţă neamul iudeilor, fiindcă ei aşteaptă venirea 
aceluia. Şi pe lângă toate aceste semne va face arătări şi înfricoşări cu multă 
stăpânire. Se va făţărnici cu vicleşug, să placă tuturor, ca degrab să fie iubit de 
către mulţi. Daruri nu va lua, cu mânie nu va grăi, mâhnit nu se va arăta şi cu 
chipul bunei rânduieli va amăgi lumea, până ce se va face împărat. 

Că, după ce popoare multe vor vedea nişte fapte bune ca acestea şi minuni, 
toţi cu o înţelegere se vor face şi cu bucurie mare îl vor propovădui pe el ca 
împărat, zicând unii către alţii: „Au doară se mai află vreun om bun şi drept ca 
acesta?”. Şi mai mult poporul cel ucigaş al iudeilor îl va cinsti şi se va bucura de 
împărăţia lui. Pentru aceea, ca unul ce va cinsti mai mult locul şi biserica 
iudaică, le va arăta că are purtare de grijă pentru dânşii. 

Când va împărăţi balaurul pe pământ, cu mare sârguinţă popoarele i se vor 
face ajutătoare. Edom şi Moab, încă şi fiii lui Amon, i se vor închina cu bucurie, 
ca unui adevărat împărat, şi i se vor face cei dintâi apărători. Se va întări îndată 
împărăţia aceasta şi va bate cu mânie pe trei împăraţi mari. Apoi se va înălţa 



inima lui şi va vărsa balaurul amărăciunea sa, punând înaintea celor din Sion 
veninul morţii. Tulburând lumea, va clinti marginile, va necăji toate, va pângări 
suflete. Căci nu se va mai 

arăta ca un cucernic, ci cu totul întru toate aspru, fără de omenie, iute, 
mânios, cumplit, nestatornic, 

înfricoşat, slut, urât, greţos, sălbatic, pierzător, obraznic şi sârguindu-se a 
arunca în groapa păgânătăţii, întru a sa nebunie, tot neamul omenesc. Va înmulţi, 
cu minciuni, semne în popor. 

Şi stând înainte multe alte popoare şi lăudându-1 pe el, pentru năluciri, va 
striga cu glas mare, încât se va clinti şi locul în care vor sta popoarele, şi va grăi 
cu îndrăznire: „Toate popoarele cunoaşteţi puterea şi stă?pânirea mea. Iată, 
înaintea voastră a tuturor poruncesc acestui munte ce este de cealaltă parte, ca 
acum să se mute aici, de această parte de mare, prin cuvântul meu”. Şi va zice, 
spurcatul: „Ţie îţi poruncesc: Mută-te dincoace de mare!”. Şi va alerga muntele 
în ochii privitorilor, dar nemişcându-se din temeliile sale. Că cele ce Dumnezeu 
Cel Preaînalt dintru începutul zidirii le-a întărit şi le-a înălţat, asupra acestora 
prea spurcatul nu are stăpânire, ci va amăgi lumea cu năluciri vrăjitoreşti. Şi 
iarăşi, altui munte, ce va sta în adâncul oceanului, fiind ostrov foarte mare, îi va 
pomnci să se ducă şi să stea pe uscat în ţărmuri veselitoare, spre veselia 
privitorilor; ostrovul nemişcându-se nicidecum din ocean. Iar balaurul îşi va 
întinde mâinile sale şi va aduna mulţime de târâtoare şi de păsări. încă va merge 
pe deasupra apei şi ca pe uscat va umbla pe dânsa, şi va năluci pe toate. Şi mulţi 
vor crede şi îl vor slăvi pe el, ca pe un dumnezeu tare. Iar la cei ce vor avea pe 
Dumnezeu întru ei, li se vor lumina ochii inimii şi cu de-amănuntul vor privi, 
prin credinţă curată, şi îl vor cunoaşte pe el. 

După aceasta se va sui pe apa mării şi ca pe uscat aşa va umbla pe apă. Şi aşa 
va înşela lumea, încât mulţi vor crede în el şi îl vor slăvi ca pe un dumnezeu tare. 
Iar câţi vor avea frica lui Dumnezeu întru dânşii şi ochii inimii luminaţi, vor 
cunoaşte cu adevărat că nici 

285 

muntele nu s-a mişcat din locul său, nici ostrovul nu s-a mutat din mare pe 
pământ. Şi toate acestea le va săvârşi Antihrist întru numele său, că nu va primi 
să numească pe Sfântul Nume al Tatălui şi al Fiului şi al Sfântului Duh, căci este 
luptător de Dumnezeu şi fiul pierzării. 

Acestea aşa făcându-se şi popoarele închinându-se lui şi ca pe un dumnezeu 
lăudându-1, din zi în zi se va mânia Cel Preaînalt din ceruri, îşi va întoarce faţa 
Sa dinspre ei şi se vor face ciume cumplite, cutremure neîncetate, foame şi 
strâmtorare pretutindeni, necaz mare, morţi necontenite, frică înfricoşată şi 



tremur nepovestit. Atunci cerurile nu vor ploua, pământul nu va mai rodi, 
izvoarele vor lipsi, râurile vor seca, iarba nu va mai odrăsli, verdeaţa nu va mai 
răsări, copacii din rădăcină se vor usca şi nu vor mai rodi, peştii mării şi chiţii în 
mare vor muri. Şi aşa, marea va trimite putoare pierzătoare şi sunet înfricoşat, 
încât vor slăbi şi vor muri oamenii de frică. 

Atunci va plânge cumplit tot sufletul şi va suspina; atunci, toţi vor vedea 
necaz nemângâiat, cuprinzându-i pe dânşii noaptea şi ziua şi nicăieri nu vor afla 
să se sature de bucate. Că se vor pune în toate locurile conducători de popoare 
aspri, şi dacă cineva va aduce cu sine pecetea tiranului, pe frunte sau pe mâna 
dreaptă, va cumpăra puţine bucate din cele ce se vor afla. Atunci vor muri prunci 
la sânul maicii lor, va muri şi maica deasupra pruncului ei şi vor muri tatăl 
împreună cu femeia şi cu fiii în uliţe şi nu va fi cine să-i îngroape şi să-i strângă 
în morminte. Din mortăciunile cele multe ce vor fi aruncate în uliţe se va face 
pretutindeni o rea putoare, care va necăji foarte pe toţi cei vii. Dimineaţa, toţi vor 
zice cu durere şi cu suspinuri: „Când se va face seară ca să dobândim odihnă?”. 
Venind seara, iarăşi, cu 

lacrimi prea amare vor grăi întru dânşii: „Oare când se va lumina, ca să 
scăpăm de necazul ce ne stă deasupra?”. Şi nu va fi unde să fugă sau să se 
ascundă, căci se vor tulbura toate, marea şi uscatul. Pentru aceasta ne-a zis nouă 
Domnul: „Privegheaţi, că nu ştiţi în care zi vine Domnul vostru” (Matei 24, 42). 

în mare şi pe pământ va fi rea putoare, foamete, cutremure; în mare, 
tulburare; pe pământ, tulburare; înfricoşări în mare, înfricoşări pe pământ. Aurul 
mult şi argintul şi hainele cele de mătase, nimic nu vor folosi pe cineva în acel 
necaz, ci toţi oamenii îi vor ferici pe morţii cei îngropaţi, mai înainte de a veni 
necazul acela pe pământ. Că atunci va fi aruncat şi aurul şi argintul în uliţe şi nu 
va fi nimeni cine să-l ia, fiindcă vor fi urâte toate. Şi toţi se vor sârgui să fugă şi 
să se ascundă, şi nicăieri nu va fi cu putinţă să se ascundă de necaz. Iar împreună 
cu foamea şi cu necazul şi cu frica, vor fi fiare şi târâtoare mâncătoare de trupuri, 
muşcându-i. 

Dinlăuntru frică, iar dinafară cutremur. Şi noaptea şi ziua pe uliţe vor fi 
mortăciuni. în uliţe putoare, în case putoare; în uliţe foame şi sete, în case foame 
şi sete; în uliţe glas de plângere, în case glas de plângere; în uliţe gâlcevi, în case 
gâlcevi; în uliţe amar, în case amar. Unul pe altul cu plângere îl va întâmpina: 
tatăl pe fiu şi fiul pe tată; mama pe fiică şi fiica pe mamă. Prieteni pe prieteni în 
uliţe, îmbrăţişându-se, vor leşina; fraţi cu fraţi îmbrăţişându-se, vor muri. Se va 
veşteji şi frumuseţea feţii la toţi oamenii şi se vor face feţele lor ca de mort; va fi 
greţoasă şi urâtă chiar frumuseţea femeilor; se va veşteji tot trupul şi pofta 
oamenilor. 



Şi toţi cei ce s-au plecat cumplitei fiare şi au luat pecetea, adică păgânescul 
chip al spurcăciunii, alergând către dânsul, îi vor zice cu durere: „Dă-ne să 
mâncăm şi 

să bem, că toţi murim de foame, sugrumându-ne, şi alungă de la noi fiarele 
cele înveninate”. Iar ticălosul, neavând, va răspunde cu multă asprime, zicând: 
„De unde să vă dau eu, o, oamenilor, să mâncaţi şi să beţi? Cerul nu voieşte să 
dea pământului ploaie şi pământul nicidecum nu a dat seminţe sau roade!”. 

Auzind acestea, popoarele vor plânge şi se vor tângui, neavând mângâiere, ci 
necaz peste necaz, căci de bunăvoie au crezut tiranului. Că acela, ticălosul, nu va 
putea nici sieşi să-şi ajute, şi cum îi va milui pe dânşii? în acele zile va fi nevoie 
mare din necazul cel mult al balaurului, şi din frică, şi din cutremur, şi din 
vuietul mării, şi din foame, şi din sete şi din muşcăturile fiarelor. Şi toţi cei ce 
vor lua pecetea lui Antihrist şi se vor închina lui, ca lui Dumnezeu Celui Bun, nu 
vor avea nici o parte întru împărăţia lui Hristos, ci împreună cu balaurul se vor 
arunca în gheena. 

Fericit va fi cel ce se va afla sfânt şi credincios şi va avea inima lui fără de 
îndoială către Dumnezeu, că fără de frică va lepăda toate întrebările lui, 
defăimându-i şi muncile şi nălucirile (Apocalipsa 11, 3-4). 

Iar mai înainte de a fi acestea, va trimite Domnul, ca un Milostiv, pe Ilie 
Tezviteanul şi pe Enoh, pentru a propovădui cu îndrăzneală dreapta credinţă 
neamului omenesc şi să cunoască toţi pe Dumnezeu şi să nu creadă, de frică, 
tiranului. Aceştia vor striga şi vor zice: „înşelător este, o, oamenilor! Nimeni să 
nu creadă lui, nicidecum, sau să îl asculte pe luptătorul de Dumnezeu. Nimeni 
din voi să nu se înfricoşeze, că se va surpa degrab. Iată, Domnul Cel Sfânt, vine 
din cer să judece pe toţi cei ce s-au plecat semnelor lui”. însă puţini vor fi atunci 
cei ce vor vrea să asculte şi să creadă propovăduirii proorocilor. Iar aceasta o va 
face Mântuitorul ca 

să îşi arate negrăita Sa iubire de oameni, că El niciodată nu vrea moartea 
păcătosului, ci ca toţi să se mântuiască. Şi nici în vremea aceea nu va lăsa 
neamul omenesc fără de propovăduire, ca toţi oamenii să fie fără de răspuns la 
judecată. 

Deci, mulţi din sfinţi, câţi se vor afla atunci la venirea spurcatului, cu 
suspinuri, vor vărsa râuri de lacrimi către Dumnezeu Cel Sfânt, ca să se 
izbăvească de balaurul, şi cu mare sârguinţă vor fugi în pustietăţi, şi în munţi, şi 
în peşteri cu frică se vor ascunde. Şi vor presăra pământ şi ţărână pe capetele lor, 
rugându-se ziua şi noaptea cu multă smerenie. Şi li se va dărui lor aceasta de la 
Dumnezeu Cel Sfânt, şi îi va povăţui pe dânşii în locuri hotărâte şi se vor 



mântui, fiind ascunşi în crăpăturile pământului şi în peşteri, nevăzând semnele şi 
înfricoşările lui Antihrist. Că celor ce au cunoştinţă, cu lesnire le va fi cunoscută 
venirea acestuia, iar celor ce-şi au mintea de-a pururea la lucruri lumeşti şi 
iubesc cele pământeşti, nu le va fi lesne arătată aceasta. Că cel ce de-a pururea 
este legat de lucruri lumeşti, măcar de ar şi auzi, nu crede şi urăşte cele ce i se 
spun. Pentru aceasta, sfinţii se împuternicesc a scăpa, că toată învă?luirea şi grija 
vieţii acesteia au lepădat-o. 

Atunci va plânge tot pământeanul, împreună şi animalele sălbatice cu 
păsările cerului. Vor plânge munţii, şi dealurile şi lemnele câmpului. Vor plânge 
încă şi luminătorii cerului cu stelele pentru neamul omenesc, că toţi s-au abătut 
de la Dumnezeu Cel Sfânt, Ziditorul tuturor, şi au crezut înşelătorului, primind 
chipul spurcatului şi luptătorului de Dumnezeu în locul făcătoarei de viaţă Cruci 
a Mântuitorului. Va plânge pământul şi marea, că de năprasnă, cu totul, va înceta 
glasul psalmului şi al rugăciunii din gura omului. Vor 

plânge toate Bisericile lui Hristos, cu plângere mare, că nu se va sluji 
Sfinţirea şi Prinosul. 

Iar după ce se vor împlini trei vremi şi jumătate ale stăpânirii spurcatului şi 
ale faptelor lui, şi după ce se vor împlini toate smintelile pământului, după cum 
zice gura Domnului, atunci va veni Domnul, Mântuitorul nostru, ca un fulger, 
strălucind din cer, Cel Sfânt şi Preacurat, şi înfricoşat şi Preaslăvit, Dumnezeul 
nostru şi împăratul şi Mirele Cel fără de moarte, pe nori, cu slavă neasemănată, 
alergând înaintea slavei Lui rânduie?lile îngerilor şi ale Arhanghelilor, toţi fiind 
văpăi de foc şi râu plin de foc, cu înfricoşat urlet; Heruvimii, având ochii în jos, 
şi Serafimii zburând, şi feţele şi picioarele ascunzându-le întru aripile lor cele de 
foc, strigând cu groază şi zicând unul către altul: „întreit Sfânt, întreit Sfânt, 
întreit Sfânt, Domnul”, şi glas de trâmbiţă, grăind cu frică: „Sculaţi-vă cei ce 
dormiţi! Iată a venit Mirele!”. 

Atunci se vor deschide mormintele şi va auzi ţărâna cea putredă acea mare şi 
înfricoşată venire a Mântuito?rului şi, ca într-o clipeală de ochi, se vor scula 
toate seminţiile şi vor căuta la frumuseţea cea sfântă a Mirelui. Şi milioane de 
milioane şi mii de mii de îngeri şi de Arhangheli şi nenumărate oşti, se vor 
bucura cu bucurie mare. Atunci, sfinţii şi drepţii şi toţi care nu vor fi luat pecetea 
balaurului celui păgân, se vor bucura. Şi se va aduce tiranul, legat de îngeri, 
împreună cu toţi dracii înaintea Divanului. Şi cei ce au luat pecetea lui, şi toţi 
păgânii şi păcătoşii, legaţi. Şi împăratul va da asupra lor hotărârea cea aspră a 
osândirii celei veşnice în focul cel nestins. Şi toţi cei ce nu au luat pecetea lui 
Antihrist, şi toţi cei din peşteri, se vor bucura împreună cu Mirele, cu bucurie 
negrăită, în cămara cea veşnică şi cerească, îm?preună cu toţi sfinţii în netrecuţii 



veci ai vecilor. Amin. 

DIATĂ 

„Eu, Efrem, o să mor. Deci, să vă fie cunoscut vouă tuturor, o, bărbaţi 
edeseni, că diată vă las vouă, semn de pomenire a învăţăturilor din darul şi 
dăruirea care au fost întru mine, ca întru pomenirea cuvintelor, pomenire de mine 
să faceţi, voi, cei ce mă ştiţi şi mă cunoaşteţi. 

Vai mie, că m-au întâmpinat laţurile morţii! Vai mie, că au lipsit ceasurile 
vieţii mele, şi s-a scurtat haina trupului meu şi pânza s-a împlinit, şi cu totul s-a 
mpt! A lipsit untdelemnul candelei pământeşti şi s-au apropiat cufundătorii 
corăbiei. Că, fiind năimit, anul meu mi-am împlinit; şi, fiind nemernic, după ce 
am sfârşit vremea, mă duc. 

înconjuratu-m-au pe mine dinspre amândouă părţile muncitorii, cercătorii cei 
ascuţiţi şi grabnici, ca să îmi supună grumazul în grele legături de fier, ca al unui 
bărbat făcător de rău. Apoi ce să plâng? Că nu este cine să ia aminte? Să strig în 
sus? Şi cine este care să mă audă? Vai mie, din certarea judecăţii este aşteptarea! 
Căci, atunci când voi sta înaintea înfricoşatului Divan al Stăpânului şi voi 
cunoaşte ceva din cele ce mă înconjură pe mine din amândouă părţile, voi începe 
a mă ruşina. Că ruşine, cu adevărat, înfricoşată şi vai este acolo, celui ce va fi 
mşinat! Doamne, Iisuse Hristoase, să nu intri la judecată cu robul Tău. nici să 
dai altuia judecata 

mea, ci înaintea Preaslăvitului Tău Divan mă învredniceşte a sta. Că pe cine 
îl va judeca Dumnezeu, acela se învredniceşte de milă. Fiindcă am auzit acestea 
zic de la înţelepţii şi pricepuţii Sfinţi Apostoli că cel ce vede pe împăratul, măcar 
de ar şi fi greşit, unul ca acesta nu va muri. Şi, vai mie, fraţilor, ce este ceea ce 
m-a cuprins pe mine! Plângeţi, tânguindu-vă, pentru sfărâmarea mea. Că s-au 
apropiat de temniţă cei ce mă scot pe mine din peşteră şi cei ce mă mută pe mine 
în ţara aceea care pe muritorii cei din veac îi aşteaptă. 

Marele glăsuitor Osea mă înspăimântă foarte, că, ocărându-mă, îmi strigă şi 
îmi zice: «Au înflorit cărunteţile lui Efraim şi nu s-a ruşinat» (7, 9). Şi iarăşi: 
«Efraim, juninca ce a strechiat şi este învăţat a iubi biruinţa» (10, 11). Şi spune 
cineva că lui Efraim al lui Iosif îi zice acestea proorocul, însă aşa sunt, căci 
atunci când a spus plânsul acesta, proorocul nu a despărţit pe un Efraim de 
celălalt. David, iarăşi, din parte sfătuieşte, zicând: «Efraim, întărirea capului 
meu» (Psalmul 59, 7). Şi nu din mândrie, biruindu-mă, zic acestea: «Ca să nu se 
apropie de mine»-, căci martor al cuvintelor mele este Domnul. 

Şi acum voiesc, fraţii mei, poruncind, a vă sfătui şi tare a vă îndemna, ca 
după ieşirea mea, să-mi faceţi pomenire după obicei întru cererile voastre. Acum 
dar, apropiindu-vă, închideţi-mi ochii, mâinile voastre punându-le peste ochii 



mei. Că răsuflarea cea de pe urmă este în mine, fiindcă acum mă sfârşesc, şi cele 
pentru mine au luat sfârşit şi este adevărată mărginirea, că viaţa voastră întru 
mine să o învăţaţi şi pe a mea întru voi. De pe patul pe care sunt ţinut, nu mă voi 
mai coborî, că am slăbit din toate părţile şi nu pot suferi, iar durerile mă cuprind 
pe mine. însă vreau să vă las tuturor pomenire 

şi oglindă neîntinată, ca fără de lenevire, la toate, întru aceasta privind, şi 
toată sârguinţa înlăuntru aducându-o, de-a pururea uneia ca acesteia 
asemănându-vă, cu iubire de osteneală să vă sârguiţi! 

în toată viaţa mea nu am blestemat, şi nici cu vreunul din cei credincioşi nu 
m-am gâlcevit. Şi fiind împreună cu cei îndepărtaţi de la credinţă, învăţându-i, 
certându-i şi sfătuindu-i în toate zilele mele, întru Sfintele Scripturi nu m-am 
lenevit. Că ştiţi şi voi înşivă, fraţilor, că dacă un stăpân ar avea vreun câine care 
să nu păzească turmă, sau văzând lupul omorând oile în staul şi nelătrând şi pe 
lup nealungându-1, negreşit, tăindu-i capul ca unui netrebnic, îl va arunca departe 
de casa lui. Drept aceea, fraţilor, ştiţi că omul înţelept pe nimeni nu urăşte şi cel 
nebun pe nimeni nu iubeşte; iar de va şi iubi, îl va iubi pe cel asemenea lui. 

Fraţilor, voi să nu vă miraţi de unii dintre cei ce s-au îndepărtat de mine cu 
învăţătura ascultării, pentru că între cei doisprezece Apostoli unul a fost Iuda. Şi 
să ştiţi că în vie, dintru început, s-a obişnuit a odrăsli rug; încă şi mărăcinii 
împreună cu trandafirii se seceră. Iar credinţa cea sănătoasă a mea o mărturisesc 
vouă, ca unor fraţi adevăraţi şi de un suflet, şi prin jurământ adeverind credinţa 
cu totul neschimbată. Căci voiesc a se întări ştiinţa voastră pentru credinţa 
credincioşilor cea nestricată şi singură stăpânitoare. 

Şi vă jur pe voi pe Cel ce S-a pogorât în chip de foc pe Muntele Sinaiului, pe 
Cel ce a grăit la curgerea apei din piatră, pe gura ce a zis pe Cruce, spre pilda 
noastră, «Eli, Eli», şi s-a cuprins de frică toţi rărunchii marginilor pământului, pe 
Cel ce de vânzător în Iudeea S-a vândut, pe Cel ce a fost bătut cu vine de bou în 
mijlocul Ierusalimului, pe Slava care a suferit a fi 

batjocorită de cei fărădelege, pe negrăita Putere care a fost pălmuită de mână 
păgână. Mă jur pe Focul Sfintei Slave celei întreit numite şi pe Puterea lui 
Dumnezeu cea nemărginită şi singură. Mă jur pe cele trei Ipostasuri ale Focului 
celui de un gând, care sunt o aceeaşi înălţare şi o aceeaşi voie. Nu m-am împărţit 
de la soborniceasca credinţă, nici de la Biserică, nici nu m-am îndoit de puterea 
lui Dumnezeu. Iar dacă am mărit în mintea mea pe Dumnezeu şi Tatăl mai mult 
decât pe Fiul Lui, să nu se păzească peste mine îndurarea cucerniciei. Şi de am 
micşorat de la Dumnezeu pe Duhul cel Sfânt, să mă întunec de vederea Lui. Şi 
de nu, precum dintru început mărturiseam, zic şi acum, la cel mai dinafară şi 



împâclit întuneric să fiu trimis. Şi dacă acum grăiesc acestea cu făţărnicie, în 
focul gheenei să fie partea mea. Iar dacă şi momind seamăn eu acestea, să nu mă 
miluiască pe mine întru cunoştinţă Domnul. Mă jur pe viaţa voastră că, întru- 
adevăr, ucenicii ce au răbdat cu mine, vor avea viaţa lor împreună cu a Fiului lui 
Dumnezeu. 

Nu a fost la Efrem pungă, nici toiag, nici traistă, nici argint sau aur, sau vreo 
altă avere să fi câştigat pe pământ, fiindcă L-am auzit pe Dascălul cel Bun zicând 
în Dumnezeieştile Evanghelii ucenicilor Săi: Nimic pe pământ să nu vă câştigaţi, 
şi nici să nu aveţi, cu patimă, vreun lucru dintre acestea (Matei 10, 9-10). 

Deci, după ce aţi venit, o, fraţii mei, daţi-mi pace desăvârşit, şi mă sloboziţi 
pe mine, căci mă duc. Şi pomeniţi-mă pe mine, prostul, întru bine-primitele şi 
sfintele voastre rugăciuni şi întru toate cererile voastre. Că întru deşertăciune şi 
în păcate petrecând, mi-am săvârşit viaţa şi traiul meu. însă cu frică vă jur pe voi, 
o, bărbaţi cuvioşi şi locuitori ai cetăţii Edesa, pe credinţa cea neschimbată ce este 
întru voi, a lui Dumnezeu Celui 

fără de moarte, ca să nu faceţi uitare de poruncile micimii mele, nici să 
scuipaţi, defăimând cuvintele mele, căci din dumnezeiescul Dar au fost acestea 
întru mine. Şi să nu mă lăsaţi pe mine a fi pus în casa lui Dumnezeu sau sub 
jertfelnic. Iar dacă cineva ar îndrăzni să mă pună sub jertfelnic, să nu vadă 
jertfelnicul cel ceresc, că nu se cade viermelui, celui ce putrejunea a lepădat-o, să 
fie pus în biserică şi întru sfinţirea Domnului. Şi nici în alt loc al bisericii lui 
Dumnezeu să nu lăsaţi a fi pus, că nu se va învrednici de Biserica împărăţiei 
cerurilor cine va îndrăzni a face aceasta, că nu va folosi slava deşartă pe bărbatul 
neîmpodobit şi căruia nu i se cuvine. Pentru că goi ne-am născut toţi muritorii; la 
fel şi sculându-ne, când vom sta toţi înaintea Divanului lui Hristos, tot goi vom fi 
şi seamă vom da pentru cele ce am lucrat aici. 

Deci, pentru ce unii îmi aduceţi cinste, mie, celui ce pe mine nu m-am cinstit 
cu amintirea faptelor bune? Că cine în viaţa sa nu se va cinsti pe sine prin lucruri 
şi fapte bune, unul ca acesta, aducându-se spre slava pe care nu a câştigat-o, 
nimic nu poate să-l folosească. Şi tot cel zidit este şi stricăcios, precum am auzit 
de la Dumnezeu. Pentru aceea, plângând, zic: Că precum aţi citit, se risipeşte şi 
se strică biserica aceasta făcută de mână, şi se ridică cea duhovnicească, nu cea 
trupească şi trecătoare, care după poftele trupului se strică, ci cea trupească, 
duhovnicească şi nestricăcioasă, ridicându-se spre a nu se mai întoarce întru 
stricăciune, când, sunând trâmbiţa lui Hristos, va deştepta pe toţi cei ce dorm din 
veac. Că nu pentru bisericile cele de piatră va fi judecata, nici pe pietre le va 
judeca Dumnezeu, ci pe bisericile cele în trup, cele ce se numesc biserici, care 
cuprind firea omenească. Zic, adică, pe om, pe care îl va 

judeca Dumnezeu pentru ale sale fapte, şi după a fiecăruia nevoinţă şi 
osteneală şi plată îi va da. 

Luaţi aminte, fraţii mei, să nu ia cineva vreun petec pentru pomenirea 
moaştelor mele. Că aveţi aducere aminte de porunca Mântuitorului nostru 
Dumnezeu, pe care luând-o de la Dânsul v-aţi învăţat să aşteptaţi întoarcerea 
Lui. De ce grămădiţi peste mine osteneală grea de purtat şi povară, ca nici întru 
cunoştinţa încercării să nu vin, că eu nu sunt mai bun decât cuvioşii bărbaţi cei 
din veac, şi în munci pentru voi să cad? Şi, batjocorind nebunia mea, Domnul 
îmi va zice: «O, Efreme, întru tine mai mult decât întru Mine au crezut oamenii! 
Că dacă dintru ale tale învăţături vor dori să ia, poate nu au crezut în păzirea 
poruncilor ce le-am dat lor, deoarece cu ale tale, mai mult decât cu poruncile 
Mele, se vor îndulci». 

Pe lângă acestea, încă vă rog pe voi, o, dorite naşteri ale mele, să vă ţineţi de 
învăţătura lui Hristos, ca să nu mă puneţi pe mine împreună cu sfinţii, că sunt 
păcătos şi prea mic, şi mă cutremur apropiindu-mi lipsa şi nebunia mea de 
dânşii. Că de se va apropia, sau şi se va uni materia cea din vreascuri cu focul, 
toată se va arde. Şi nu punerea împreună cu dânşii, sau unirea lepădând-o zic 
acestea, că văzând mulţimea cea nemăsurată a păcatelor mele mă înfiorez şi mă 
cutremur. Că aud pe proorocul, zicând: «Că de vor fi Noe şi Iov şi Daniil nu vor 
izbăvi pe fiii şi fiicele lor. Frate pe frate nu izbăveşte; au va izbăvi om pe om? 
Nici Gheezi de lepră nu se va izbăvi» (IV Regi 5, 27; Psalmul 48, 7). 

Nimeni din voi, petrecându-mă cu lumânări şi făcându-mi pompă, să nu mă 
ducă spre arătare, ci pe umeri ridicându-mă şi degrab mergând împreună cu 
mine, să mă îngropaţi ca pe o ocară defăimată, fiindcă 

întru dureri au trecut zilele vieţii mele. Nici cineva din voi să îmi facă vreun 
cuvânt de laudă, fraţilor, că sunt netrebnic înaintea Domnului şi de lucrurile mele 
ruşinat şi foarte mult mă cutremur, că înaintea lui Dumnezeu sunt dintre cei fără 
de îndrăzneală. Că cine din voi va arăta datoriile mele? Şi nu toţi veţi scuipa 
pentru nepedepsirea mea? Şi ce împărtăşire este răutăţii cu fapta bună, sau ce 
apropiere este păcătosului de cel drept? Şi ce împărtăşire este luminii cu 
întunericul? Că de aţi fi mirosit putoarea faptelor mele, toţi aţi fi fugit, lăsându- 
mă neîngropat, nesuferind împuţiciunea păcate?lor mele. 

De va pune peste mine cineva podoabă lumească, să fie aruncat în 
întunericul cel mai dinafară. Iar dacă şi m-ar tămâia cineva, partea acestuia va fi 
în cuptorul cel aprins şi în focul gheenei. Ci în haina mea şi în mantie puneţi-mă 
pe mine şi întru cele din fiecare zi. Că nu se cuvine împodobire păcătosului şi 
viermelui celui ce e plin de putrejune, căci nici nu veseleşte, nici nu îndul?ceşte, 



nici nu împodobeşte slava celor vii pe păcătoşii cei din pământ. Şi eu sunt 
păcătos, precum am zis. Deci, nimeni să nu mă fericească, deoarece lui 
Dumnezeu sunt cunoscute toate faptele mele şi toate răutăţile pe care le-am 
lucrat. Spurcat sunt cu fărădelegile mele şi lepădat cu păcatele mele. Căci care 
nedreptate nu zace întru mine? Că toate fărădelegile şi nedreptăţile cu sârguinţă 
zac în trupul meu cel muritor. 

însă voi toţi câţi aveţi starea părinţilor şi a fiilor şi a fraţilor şi a ucenicilor, 
bărbaţi, cei ce locuiţi în Edesa, aduceţi-vă roadele dreptăţii voastre pe care mai 
înainte le-aţi gândit şi împreună cu mine să le puneţi întru neştearsă pomenirea 
voastră, că eu însumi, punând preţ acestora, cumpărând un vas de mult preţ 
pentru dânsele, 

vrednici lucrători să plătesc, ai prea roditoarei voastre voiri; iar vrednici 
lucrători îi numesc pe săraci, pe săr?mani, pe văduve, pe lipsiţi, pe cei fără de 
acoperământ, pe cei goi, pe cei flămânzi şi pe toţi cei necăjiţi, ca, desăvârşit, 
pomenirea mântuirii voastre să se facă în latura celor vii. Că şi vouă vă va fi spre 
mântuire lucrul acesta, şi mie mi se va socoti plata de bunăvoire pentru sfătuire. 
Că una este plata mea prin lucmri, şi alta ce se face prin cuvinte. însă este mai 
mare, fraţilor, cel ce dă, decât cel ce ia, precum şi de la Domnul aţi auzit. Şi după 
cum fiecare din voi cu voia sa a voit, aşa să şi împlinească. Primesc darul vostru 
şi îmi este de prisos. Şi vă jur pe voi, pe Domnul nostru Iisus Hristos, ca să se 
împartă toate săracilor, că eu mă îndestulez de dragostea voastră, căci, cu toată 
puterea m-aţi cinstit pe mine. Şi deşi sunt nevrednic, dar eu, cel cinstit, voiesc să 
vă dau plata cea de prisos. Şi după cum aţi auzit din gura înţeleptului Dascăl: 
«Cel ce primeşte prooroc, plată de prooroc va lua» (Matei 10, 41), însuşi Hristos 
va primi roada voastră cea desăvârşită, că pentru nădej?dea cea pentru numele 
Lui, mi-aţi făcut mie această cinste. Şi se va primi jertfa voastră ca a dreptului 
Noe şi ca a strămoşului nostru Adam (Facerea 8, 21-22; 16, 17). 

Binecuvântată să fie cetatea voastră, Edesa, care şi arătat s-a binecuvântat de 
gura Domnului prin ucenicii Săi şi Apostolii noştri. Când Avgar, împăratul ce a 
ridicat-o, a trimis să-L primească pe Mântuitorul, Cel ce prin venire S-a arătat, 
pe Stăpânul tuturor, Hristos, zicând: «Am auzit toate cele lucrate de Tine şi câte 
ai pătimit de la iudeii ce se leapădă de Tine. Deci, vino aici şi locuieşte împreună 
cu mine, că am această mică cetate care ne va ajunge şi mie şi Ţie». Şi 
minunându-Se Domnul de credinţa lui şi trimiţând prin vestitori, a 

binecuvântat cetatea veşnic, întărindu-i temeliile ei. Deci, acea binecuvântare 
ce s-a sălăşluit întru dânsa, va locui până când se va descoperi Sfântul Cel din 
cer, Iisus Hristos, Fiul lui Dumnezeu şi Dumnezeul Cel din Dumnezeu. Deci, 



nimeni dintre voi să nu lipsească şi să nu înceteze «buna voie», pentru a nu pleca 
fără de roadă. Că cel ce a gândit să aducă vreun lucru şi pe acesta nu îl va aduce, 
moartea nedreptului Anania o va lua, care a vrut să ispitească pe Duhul lui 
Dumnezeu cel Preasfânt, iar de Apostoli să se tăinuiască, şi, fiind mustrat, a 
căzut la picioarele lor”. 

Şi acestea zicând el, un bărbat din cei ce erau acolo, foarte slăvit, fiind 
pălmuit de un duh necurat, îndată a căzut lângă patul lui, strigând ca un nebun. 
Iar Efrem zicea către dânsul: „Omule, ce ai făcut?”. Şi prin porunca sfântului, 
îndată sculându-se, a zis: „Am gândit întru mine să aduc o haină de mult preţ şi 
să o pun pe tine. Iar dacă ne-ai osândit pe noi, ca nimic mai mult să nu îngropăm 
cu tine, am pus aceasta în mintea mea, zicând: Dacă nicidecum unele ca acestea 
nu se vor pune, apoi ce trebuinţă mai este a face şi arătarea lui? Iar de va porunci 
să dăm ceva la săraci, având şi alţi bani, vom da celor ce au trebuinţă cât vor 
cere”. 

Şi, răspunzând, fericitul a zis către dânsul: „Du-te şi împlineşte-ţi făgăduinţa 
ta”. Şi rugându-se pentru dânsul, şi punându-şi mâinile peste el, l-a făcut sănătos 
de duhul cel necurat. 

Şi iarăşi a zis: „Poruncesc ca nimeni să nu-mi aprindă lumânare la ieşirea 
mea, ca acesta să nu se mistuiască de focul cel veşnic. Ce va folosi slavă de foc 
stricăcios, pe bărbatul care de al său foc cu totul se va arde? Căci atunci când se 
va arăta focul cel preaînfricoşat întru dânsul, cel vinovat se va mistui. Deci, 
destul 

îmi este mie durerea mea. Şi altceva de la voi să nu se aducă pentru mine. Şi 
plângeţi-mă pe mine, fraţilor, că au lipsit întru durere zilele mele. Şi laţul de care 
mai înainte nu am gândit, întru dânsul sunt prins. Şi a venit ispititorul meu, şi în 
curse cumplite punându-mă, cu grabă mă duc armaşii şi mă trag în pământul 
morţilor, în ţara pe care nu am cunoscut-o. 

Rogu-te pe Tine, Mântuitorule, Cel ce m-ai zidit pe mine, să nu mă 
ticăloşeşti şi, necăjindu-mă şi zdrobindu-mă, să mă munceşti pe mine. Că dacă 
după vrednicia celor lucrate de mine mă vei cerceta, mă va înconjura pe mine 
căderea. Căci atunci când îmi aduc aminte de aceste lucruri ale mele, nesuferită 
frică venind peste mine, mă zdrobeşte şi oarecare înfricoşare cumpli?tă ridică 
întru mine, cel ce aşteptarea răsplătirilor în veacul acela mai înainte o văd, şi de 
cutremur sunt cuprins şi nu pot suferi şi dinţii îmi clănţănesc de groaza cea 
dureroasă de acolo. 

Nici cu aromate să nu mă îngropaţi pe mine, vă rog, că nu este de folos 
nebunului desfătarea, dar nici slava, celui fără de slavă. încă nici altă tămâiere de 
bună mireasmă să nu aduceţi putrejunii şi celui ce este praf de pământ, ci 



mirosul cădirii celei de bună mireasmă în Casa lui Dumnezeu să-l daţi, iar pe 
mine mai bine mă petreceţi cu rugăciunile. Nu-mi daţi mie aromate, ci lui 
Dumnezeu. Iar pe mine, cel frământat întru chinuri, cu tânguiri îngropaţi-mă. Şi 
în loc de mireasmă prea dulce şi de aromate, cu rugăciunile voastre împreună 
nevoiţi-vă şi vă rog aduceţi-vă aminte de mine totdeauna. Că ce va folosi pe 
mortul cel nesimţit mirosul? Ci aprindeţi tămâierile voastre în Casa lui 
Dumnezeu, spre slava şi lauda Lui, fiindcă şi El locuieşte întru dânsa. 

Şi pentru ce înfăşori trup stricăcios cu haină strălucită şi străină, care nu îi va 
ajuta lui la nimic? Ci lasă trupul cel de pământ maicii sale, fiindcă fără de suflare 
s-a luat dintru dânsul, şi nu îi urmează lui slava stricăcioasă. Bărbatului celui 
slăvit i se cuvine bogăţie, iar celui sărac i se potriveşte smerenie; celor de bun 
neam li se cuvine case împărăteşti, iar celor prea mici, mângâierea ostăşiei care i 
se dăruieşte pentru alinare. 

Nici în mormintele voastre undeva să mă puneţi pe mine, că nu mă vor 
răscumpăra pe mine, din robiile mele, sicriele mormânturilor. Căci tocmeală am 
cu Dumnezeul meu să mă sălăşluiesc împreună cu străinii, fiindcă sunt nemernic 
ca şi aceia. Deci, împreună cu dânşii odihniţi-mă pe mine, căci tot trupul, fraţii 
mei, de părtaşul lui se lipeşte şi tot omul se bucură cu cel asemenea. în gropniţă, 
unde zac cei zdrobiţi cu inima, acolo să mă puneţi pe mine, ca, atunci când va 
veni Fiul lui Dumnezeu să-i scoale şi să-i odihnească, împreună cu dânşii să mă 
vindece şi pe mine. 

Vezi, Doamne, smerenia rugăciunii mele şi milostiveşte-Te spre mine, rogu- 
mă Ţie. învredniceşte-mă, Unule-Născut, Fiule al lui Dumnezeu, şi nu după 
vrednicia celor lucrate să-mi răsplăteşti mie, «Că de vei căuta la fărădelegi, cine 
va putea suferi?» (Psalmul 129, 3). Şi dacă după mărimea Ta vei răsplăti nouă, 
cine se va învrednici de milă la judecata Ta? «Că toată gura se va astupa» 
(Romani 3, 19), şi vinovată va fi lui Dum?nezeu toată lumea. însă nu aduc 
acestea, lepădându-mă de dar, căci cele scrise grăiesc, îndelung-Răbdătorule, 
Hristoase. Ce folos este de sângele meu, dacă în focul cel aprins voi fi trimis? 
Deci, fie spre mine, după obicei, îndurările Tale, şi va fi cunoscut întru mine 
darul îndelungii Tale răbdări. Iar dacă vei face judecata a tot 

pământul, după cum şi darul Tău arată, nu se va mântui unul dintr-o mie şi 
dintr-un milion nu se vor izbăvi doi. 

Ce dar? Mâhnindu-mă, voi grăi eu, smeritul Efrem, adeverind că nu se face 
în acest chip judecata oamenilor, ca la fel să fie nedrepţii şi păcătoşii cu cei 
drepţi şi adevăraţi, iar cei smeriţi şi buni, cu cei răi şi necredincioşi. Căci nu este 
cu putinţă a fi deopotrivă aceştia, fiindcă lumina mistuieşte întunericul. Căci, 



cum este cu dreptate ca dreptul Abel să fie deopotrivă cu ucigaşul de frate şi 
nedreptul Cain? Sau cum va fi cu lesnire să locuiască drepţii împreună cu cei 
fărădelege? Că, strigând, glasuri vor înălţa. Mă rog Ţie, Stăpâne, să nu faci 
deopotrivă pe cei păcătoşi cu cei drepţi; ci Te rog pe Tine, o. Fiule al Bunătăţii, 
ca să învredniceşti îndurările Tale şi să le întinzi spre noi, spre mine şi spre 
părtaşii mei. 

Deci, primul cuvânt să se zică de mine. Că voi grăi şi nu mă voi îndepărta de 
la una ca aceasta, că de nu vei întinde îndurările Tale spre noi, nimenea nu va 
vedea viaţă. Că Unul singur Dumnezeu se mărturiseşte de către toţi oamenii că 
este Bun, însă nu pentru că sunt păcătos grăiesc acestea, căci obiceiul este al 
Scripturii. 

«încetează, Efreme! îmi zice mie, filozofând, îngerul cel luător -, că nu te vor 
folosi pe tine necurma?tele tale suspinuri, fiindcă nu se vor îmbuna cu daruri 
armaşii mei cei iuţi care s-au trimis la tine». Şi greu răspunzându-mi, mi-au zis: 
«Astupă-ţi gura ta, că părtaşii tăi nu sunt din oamenii cei pierduţi cu neamul. Iar 
păcătosul socoteşte că toţi sunt asemenea lui şi, fiind ca un orb, pe toţi îi 
aseamănă cu el». 

Deci, apropiaţi-vă fraţii mei, şi, întinzându-mă, aşezaţi-mă pe mine. Duhul 
meu foarte tare a lipsit, şi cu rugăciunile voastre binevoiţi a face prinosuri după 

obicei, pentru smerenia mea. Şi după ce voi împlini treizeci de zile, faceţi 
pomenirea mea, că se folosesc morţii când sunt pomeniţi de sfinţii cei vii. Vedeţi 
încă şi pildă din zidirile lui Dumnezeu: rodul viei, agurida în ţarină şi vinul stors 
în vase. Deci, când înfloreşte strugurul în vie, de se va mişca vinul cel din casă, 
se va tulbura. Asemenea să se socotească şi la ceapă. Că cea sădită în ţarină în 
aceeaşi vreme dă odrasla verde cu cea uscată din casă, care încolţeşte. Deci, dacă 
roadele zidirilor, unele pe altele aşa se simt, cu cât mai vârtos morţii când sunt 
pomeniţi simt prinosurile. Şi de îmi vei da cuvânt priceput că aceasta urmează 
firii zidirilor, te vei cunoaşte pe tine că eşti oarecare pârgă a zidirilor lui 
Dumnezeu. Şi dacă nu te încredinţează pe tine pildele de mai sus, cu nepomenire 
de rău să auzi pe cele scrise, că îţi voi aduce mărturie din Scriptură. Şi de vrei, 
primeşte cu pricepere cele zise. 

Sluga lui Dumnezeu, Moisi, pe Ruvim l-a bine?cuvântat până la al treilea 
neam. Deci, dacă cei morţi nu se izbăvesc, cu ce cuvânt a binecuvântat Moisi pe 
Ruvim până la al treilea neam? Şi încă nu era pomenire de înviere. Ascultă ce 
strigă Apostolul: «Dacă nicidecum morţii nu se vor scula, pentru ce şi se botează 
pentru cei morţi» (I Corinteni 15, 29). Căci cei încuiaţi în taina legii se ţineau 
întru credinţa ce avea să se descopere pentru aşteptarea învierii. Că pentru 
aducerea slujbelor, preoţii cei din lege curăţeau mai înainte pe cei cu fărădelegi, 



care erau răniţi în război. Dar cu cât mai vârtos preoţii aşezământului celui nou 
al lui Hristos vor putea să şteargă, după cuviinţă, datoriile celor ce vin cu sfinte 
prinoase şi cu rugăciunile lor? 

Şi venind la pomenirea mea, căutaţi, fraţilor, ca să nu greşească cineva întru 
cele sfinte. Ci cu luare-aminte 

şi cu blândeţe şi cu smerita cugetare şi cu cuvioşie şi curat să privegheaţi. Nu 
că de mai grea osândă s-a în?vrednicit păcatul cel din alunecarea trupului, decât 
cele fireşti ale lui. Că sunt alte păcate mult mai cufundate şi mai mari decât 
fărădelegile. Jalnic lucru mi se vede mie acesta, ca nu cumva în loc de pomenire, 
pentru neorânduielile voastre, să dau eu seamă lui Dumnezeu. Că poate la 
judecată îmi vor zice mie acestea: «Tu eşti pricinuitorul tuturor acestora, Efreme, 
căci ai adunat pe nişte neînfrânaţi ca aceştia, că scris este: Iar pe curvari şi pe 
preacurvari îi va judeca Dumnezeu» (Evrei 13, 4). 

Şi ce să zicem la aceasta, iubiţii mei? Ceea ce mai întâi am zis, cu frică fiind 
cuprins, şi acum o voi zice: Că pe care îl va judeca Dumnezeu, de iertare se 
învred?niceşte. Precum puţin aluat dospeşte toată frământătura, aşa şi 
îndeletnicirea cugetării răutăţilor vărsându-se, împreună tot trupul îl arde. Şi 
precum rugina, care se face din fier, îl mănâncă pe dânsul, aşa şi păcatul, care 
din oameni se naşte, se oşteşte împotriva mădularelor lor, cele cinstite şi al 
obiceiurilor. Şi născându-se îi mănâncă, rozând pe cei ce săvârşesc calea lui. Iar 
care nu va face voia lui, precum călătorul cel de o zi, găzduind la oarecare gazdă, 
se duce. Căci puţină vreme găzduind la dânsul, cu fuga se va duce. Că trece 
trupul acesta stricăcios şi se va îmbrăca cu cel fără de moarte şi ceresc. Şi după 
ce va gusta încercarea stricăciunii, atunci se va scula fără de stricăciune, de toată 
strică?ciunea fiind curat. Iată dar, şi prealuminatul dascăl al Bisericii, Pavel, mai 
înainte glăsuieşte, zicând: «Seamănă-se întru stricăciune, scula-se-va întru ne 
stricăciune» (I Corinteni 15, 42). 



Unknown 


Veniţi, de aceea, ucenici ai mei binecuvântaţi, întru tăria Păstorului celui Bun 
şi a Dascălului celui 

Dumnezeiesc, al lui Iisus Hristos Domnul nostru, Care este Dumnezeu din 
Dumnezeu. Şi deşi nu sunt eu ca Noe, apropiindu-vă, să vă binecuvântaţi ca Sem 
şi Iafet. Şi deşi nu sunt ca Melchisedec, să vă binecuvântaţi şi să vă faceţi ca 
Avraaam. Şi deşi nu sunt ca Isaac, să vă binecuvântaţi ca Iacov. Şi deşi nu sunt 
eu ca Moise, fiţi voi ca Iisus al lui Navi. Şi deşi nu sunt eu ca Ilie, primiţi voi 
îndoit pe Duhul, cerând ca Elisei. Şi voi începe către voi, pentru voi, a 
binecuvânta pe ucenicii mei. 

Awa, bărbatul cel minunat: Hristos să mărească pomenirea ta pe pământ şi 
facă-se faţa ta asemenea ca a îngerului Slavei lui Dumnezeu şi să te asemeni 
marelui Moise, ca toţi cei care te vor privi pe tine, să priceapă că eşti rob ales al 
lui Dumnezeu. 

Şi tu, Avraam, căci de bunăvoie venind, te-ai lipit de mine; să te audă pe tine 
Dumnezeul lui Avraam întru rugăciunile şi cererile tale; şi mai înainte de a-ţi 
deschide gura ta, să o umpli pe ea de înţelepciune şi de pricepere, după cum zice 
proorocul: «Deschide-ţi gura ta şi o voi umple pe ea» Psalmul 80, 9). 

Simeoane, să te audă pe tine Dumnezeu, când îl vei ruga pe El în rugăciunile 
tale, şi în cetatea cea de sus să intri. Să se umple de dânsa, ca un pahar, Biserica; 
de amestecătura popoarelor ce cer să se mărturisească. Să vină miresele la 
privirea ta, şi cele încuiate la învăţătura ta. Dintre acestea, miresele sunt maici; 
iar cele încuiate, ca unele ce sub jugul vieţii celei potrivnice sunt ţinute. Şi în 
locul acelora, de care Hristos pe acestea le-a slobozit, vor auzi de la tine pilde de 
pricepere, şi vor lua prin tine învăţătura vieţii celei din Duhul cel Sfânt, şi vor 
rodi mântuirea sufletelor cea de la tine. Şi ca de un înţelept doctor în tabăra celor 
ce au trebuinţă, aşa în lume vestea ta va străbate. 

Maras, bărbat galileean, blând şi nevinovat, smerit şi drept. Blând, nu cu 
firea, ci cu obiceiul cel de bună?voie, ca unul ce întru nădejdea lui Dumnezeu ai 
pătimit. Te-ai nevoit împreună cu mine întru pătimirile mele. Deci, însuşi 
Dumnezeu, împreună cu cuvioşii, plata ta să îţi dea, pe care împreună cu toţi 
sfinţii o vei lua. 

Zenovie, bărbat ghizareu, care se tâlcuieşte vânător, bărbat meşter, mare 



războinic. Facă-se cuvântul tău ca focul şi să mistuiască mulţimile fărădelegilor. 
Şi ca o văpaie ce străbate pădurea, aşa îi va aprinde pe ei învăţătura ta şi te vei 
înţelepţi de toată cunoştinţa lui Dumnezeu. Şi ca David te vei arăta strălucit, 
biruind pe mândrul Goliat, aşa, spăimântând, vei birui sufletele celor rătăciţi, şi 
te vei întoarce cu toată întrarmarea sfinţilor şi cu coiful mântuirii, cu întărirea 
Sfinţilor Apostoli. Care întrarmare este Duhul cel Sfânt şi coiful întăririi Lui. Iar 
stâlpul lui Dumnezeu să fie călător împreună cu tine, stăpânul şi ajutorul lui, care 
întru nimic, niciodată, nu a fost neputincios. 

Pavlona, blestemată să fie între femei maica ta. Vai de pântecele celeia ce te- 
a născut pe tine, că al tuturor eresurilor te-ai făcut părtaş şi prin uşa ispititorilor 
călătoreşti, că sunt lucruri ale ostenelii tale. Golit fiind, te vei lepăda ca Iuda 
Iscarioteanul, vânzător făcându-te, şi din toate scrierile tale ruşinat, că stâlp de 
întărire este acesta pe care l-ai lăsat. Minune înfricoşată va arăta întru trupul tău 
însuşi Cel ce poartă cerul şi Acela întru Care s-a întărit firea a toată zidirea. Că 
toată zidirea întru Dânsul s-a întărit, marea şi plinirea ei. Şi te-ai nădăjduit spre 
trestie sfărâmată, părăsind toiagul crucii, care împuterniceşte pe cei slabi şi 
patima tuturor sufletelor şi a trupurilor o tămăduieşte. 

Aruad, bărbat pierzător, care ai dorit să pierzi 

adunările Soboarelor Bisericilor lui Dumnezeu, care de Duhul cel Preasfânt 
s-au adunat. Dintru cele de sub cer să se şteargă pomenirea ta şi să nu se afle în 
cartea celor vii, că Vinul vieţii, adică Sângele lui Hristos, şi Pâinea cea cerească, 
adică Trupul lui Hristos ai părăsit. Şi ai mâncat mâncare de jertfe pângărite şi ai 
băut drojdiile păcatelor, fiere tulbure. Cuvântul lui Dumnezeu, Fiul Tatălui, 
asupra Căruia a hulit gura ta cea păgână, cu cercare iscoditoare, să biruiască de 
la tine lepădarea cea de la Dânsul, şi împreună de la toate eresurile: zic al 
arienilor şi al maniheilor şi al curaţilor şi al ofitienilor şi al marchioniţilor şi al 
evnomianilor şi al evtihianilor şi al pavlianilor şi al valentinilor şi al vitalianiţilor 
şi al tuturor celorlalţi necuraţi şi întinaţi şi nelegiuiţi care slujesc lemnelor şi 
pietrelor, soarelui şi lunii. Vrăjitori cu păsări şi astronomi care s-au despărţit în 
două minţi şi înţelegeri asupra Sfintei slave a Preacuratei Treimi, a Tatălui şi a 
Fiului şi a Sfântului Duh. 

Bine este cuvântat Cel Ales, Care a ales Soborniceasca Sa Biserică pe 
Mieluşeaua cea Sfântă, pe care lupul cel pierzător nu a sfărâmat-o, şi pe 
Neîntinata Porumbiţă, pe care alungând-o, ca să o necăjească, vicleanul vânător 
leu nu a prins-o. Că paharul este în mâna Domnului, plin de drojdii şi îl vor bea 
toţi depărtaţii de Hristos şi despărţiţii de Sfânta şi singură Stăpânitoarea Treime. 
Şi vrăjmaşii adevărului, neamul iudeilor, bându-1 l-au vărsat şi cumplit s-au 
pornit asupra Mântuitorului nostru Iisus Hristos, şi nu este de mirare! Căci 



câinele cel turbat, pe stăpânul său îl muşcă, în acelaşi fel au făcut şi iudeii, şi 
încă pătimesc. Că, turbând, pe al lor Stăpân îl hulesc. 

Iar noi să slăvim pe Dumnezeul tuturor, Cel Preaînălţat, de Care nu pot să se 
apropie strănepoţii 

depărtaţilor. Că, dacă ar fi fost la dânşii meşteşug al gândirii de a se sui 
păcătoşii în cer, apoi negreşit, dezbinându-se, şi acolo ar fi făcut despărţire în 
casa evlaviei, în corturile cele cereşti. Precum în vremea de demult s-au apucat 
strămoşii acestora la facerea de pârg, cu osârdie a face suirea la cer şi, împinşi 
fiind, au căzut din dar, nedumerindu-se, şi în deşert nelegiuind. Căci cu 
despărţire neunită s-au despărţit limbile lor. Dacă, pre?cum acum, pe cei ce s-au 
apucat de aceasta, o asemenea primejdie nesuferită i-a apucat, căci au voit a se 
înălţa în latura cea cerească şi în sălaşurile celor neadormiţi, iar răsplătirea aşa de 
arătat în capete au luat-o, cu cât mai vârtos de prea grea muncă se vor învrednici 
cei ce îndrăznesc să semene în inimile oamenilor despărţire şi plan de dezbinare 
împotriva lui Dumnezeu: a Tatălui, a Fiului şi a Sfântului Duh. 

Deci, îndeletniciţi-vă întru învăţăturile mele ca nişte ucenici, şi din 
soborniceasca credinţă să nu ieşiţi, pe care şi eu însumi, primind-o din copilărie, 
am păzit-o neclintită. Nici să nu vă abateţi de la dânsa înspre îndoială. Iar dacă 
cineva este îndoielnic, sau se abate, sau se desparte de la Dumnezeu şi de la 
Sfânta Lui Biserică, să se pogoare de viu în iad şi să fie părtaş şi moştenitor 
blestemului lui Cain: suspinând şi tremurând pe pământ. Şi cel ce va micşora pe 
Fiul mai mult decât pe Tatăl, să se pogoare de viu în pământ. Şi oricine, cu 
îndoită minte se va împotrivi Sfântului Duh. unul ca acesta să nu dobândească 
milă la judecată. Şi oricine se va ridica împotriva Soborniceştii Biserici, să se 
leproşeze asemenea ca nebunul Gheezi. Oricine va părăsi înţelegerea dreptei 
credinţe, să fie strâns cu funia fărădelegii, ca vânzătorul Iuda. Că eu. credinţa pe 
care am luat-o de la Sfinţii Apostoli, pe aceasta am învăţat-o 

Şi ei, pe aceasta luând-o de la Dumnezeu, la toată zidirea au propovăduit-o. 
Căci nesuferită şi nesocotită fărădelege este hula asupra lui Dumnezeu, de a 
căreia înşelăciune fugiţi cu adevărat, o, ucenicii mei! Cel ce cu hulă se ridică 
împotriva Dumnezeului tuturor, propovăduieşte dezbinare şi temelia cuvântului 
credinţei o clinteşte, iar noi nu putem căuta în sus, fiind biruiţi de greutate şi 
robiţi de mult durerosul trup. 

Deci, să nu ne adăugăm nouă înşine păcate peste păcatele noastre. Şi aştept 
cu nădejde întru aceasta, şi mângâiere de dragoste înaintea Domnului, că 
nicidecum în toată viaţa mea pe Domnul nu L-am defăimat, iar cuvânt nebun nu 
a ieşit din buzele mele. «Că pe cei ce Te urăsc pe Tine, Doamne, cu ură 



desăvârşită i-am urât, şi de vrăjmaşii Tăi cu totul m-am îngreţoşat» (Psalmul 
138,21-22). 

Puneţi, fraţilor, în inimile voastre pomenirea cuvintelor mele, fiindcă de la 
Dumnezeu au fost acestea către mine. Şi faptele voastre întru Dumnezeu acestea 
să vă fie: a priveghea neîncetat, a cânta şi a posti; şi, iubind, a crede, a nădăjdui 
şi a aştepta pe Stăpânul tuturor şi Mântuitorul nostru Hristos. Şi a avea lângă 
acestea şi primirea cu osârdie a străinilor, că cel ce primeşte străini, îl primeşte 
cu adevărat pe Dumnezeu. Şi să nu zică cineva că unul ca acesta este străin, ci, 
mai vârtos, fiecare să-l socotească mădular al său şi, mai ales, întru credinţă să 
fiţi întemeiaţi, păzindu-vă de cei potrivnici, adică de lucrătorii de păcate, de 
grăitorii în deşert şi de amăgitori, de care lucru şi Apostolul s-a îngrijit să înveţe. 
Că pentru aceasta nu a pregetat a zice aşa: «Eu ştiu aceasta, că după plecarea 
mea vor intra între voi lupi îngrozitori, care nu vor cruţa turma» (Fapte 20, 29). 
Şi în alt loc zice: «Feriţi-vă de proorocii 

mincinoşi, care vin la voi în haine de oi, iar pe dinlăun?tru sunt lupi răpitori» 
(Matei 7, 15), adică având graiurile dulci, iar inima plină de fiere şi amărăciune. 
Cu haine smerite fiind îmbrăcaţi, dar ucenicii diavolului, cel ce dintru început 
ne-a clevetit pe noi. Pentru aceea ei sunt sămânţa de neghină a vrăjmaşului. 

Deci, cu toată sârguinţa păzindu-vă, fugiţi de legătura cu aceştia. Şi vă dau 
vouă, iubiţilor, această pildă luminată. Cel ce este mojic de-a pururea, dacă s-ar 
afla stând în vreun loc împărătesc, măcar deşi nimic din cele necuvioase n-ar 
lucra, dar cu toate acestea va fi ocărât ca un îndrăzneţ şi mustrarea cea după lege 
de toţi i se pune la cale, ca cel ce este străin de un loc ca acesta. Să nu şedeţi 
împreună cu adunarea deşertăciunii lor şi să nu umblaţi pe cărarea minţii lor. Că 
cel ce locuieşte cu un bărbat fărădelege şi dezbinat nu se deosebeşte de locuirea 
împreună cu un drac. Că dracul, jurându-se, temându-se, va fugi, neputând a 
rămâne unde Hristos se numeşte asupra lui. 

Iar tu, o, omule, dinafară fiind cu trupul lui Hristos, de eşti şi înlăuntru întru 
Duhul Fui, eşti om desăvârşit al lui Hristos, fiindcă bărbatul ce nu a fost botezat 
se aseamănă unei case pregătite împăratului întru care nicidecum nu a locuit 
împăratul. Şi de juri încă pe cel fărădelege şi necredincios, îndoit va lucra unul 
ca acesta răutatea sa şi nu se va depărta de nebunia lui. însă mai bine ar fi fost 
ajura pe spurcaţii draci şi a nu sfătui pe fiii fărădelegii. Că dracii au zis, 
mărturisind pe Fiul lui Dumnezeu: «Tu eşti Hristos, Fiul lui Dumnezeu» (Marcu 
3, 11), iar propovăduitorii depărtării Şi ai dezbinării, iudeii, cu prigonire se află, 
zicând că nu este El Fiul lui Dumnezeu. Şi vezi obiceiul lor cel nesupus şi amar: 
începătorul depărtării lor strigă şi zice: 

«Ce ai Tu cu noi, Iisuse, Fiul lui Dumnezeu?» (Matei 8, 29), iar ei se leapădă 
totdeauna. 

Dacă este cu putinţă a răsări şi a creşte salcie în loc uscat, va fi cu putinţă ca 
şi depărtatul să se facă vreodată ucenic. Că minţii celei mândre i se vor smeri 
înţelegerile, după cum i se pare şi Proorocului Isaia, ce propovăduieşte: «Toată 
valea să se umple şi tot muntele şi dealul să se plece; şi să fie cele strâmbe, 
drepte şi cele colţuroase, căi netede» (Isaia 40, 4). Deci, dacă sălciile vor odrăsli 
cândva în loc aspru şi proorocescul cuvânt se va adeveri şi nouă mai multe decât 
acestea ni se vor întâmpla. Şi vor veni ispititorii şi cei fărădelege să ne înveţe 
adevărul. Şi, precum corbul nu se poate face alb, tot aşa nici aceştia nu se vor 
face albi, şi răul nu se va face bun. Şi în vreme de iarnă, căzând zăpadă, se pare 
căci corbul este alb, care cu puţin mai înainte era întunecat, dar zburând, şi toată 
zăpada scuturând-o, culoarea cea dintâi o arată celor ce îl privesc. Asemenea 
sunt şi păcătoşii. Căci, când vor arăta o vreme roade de pocăinţă, puţin umilindu- 
se, de cuvintele Judecăţii ce va să fie temându-se, rămân neîntăriţi în vremea 
umilinţei lor, şi după ce trece puţin timp, în locul cel dintâi al răutăţii cu totul se 
trag, dând cu totul uitării umilinţa cea mai dinainte. 

Ascultaţi, ucenicii mei, învăţăturile mele şi mă veţi pomeni de-a pururea. Să 
nu vă îndepărtaţi de la calea adevărului, şi să nu vă abateţi de la predaniile mele. 
Şi când veţi auzi de războaie şi tulburări întru făpturi, cunoaşteţi că lângă uşă 
este sfârşitul şi nădejdea voastră să o ţineţi tare. Că scris este să se împlinească 
toate cele ce sunt zise în Scriptură: «Adevărat vă zic vouă: înainte de a trece 
cerul şi pământul, o iotă şi o cirtă din Lege nu va trece, până ce se vor face 
toate» 

(Matei 5, 18), după cum Dascălul nostru S-ajurat asupra Sa şi a zis. Şi ştiţi că 
El este adevărat şi nu minte niciodată. Deci, ca unii ce vom sta înaintea 
neschimba?tului Judecător al dreptei judecăţi, să ne sârguim pe noi înşine să fim 
desăvârşiţi, prin lucruri bune, şi a sta în răbdare”. 

Şi acestea, cu lacrimi, sfătuind şi poruncind sfân?tul, iar mulţimea cetăţii 
stând şi plângând împrejurul lui, o femeie oarecare, anume Lambrotati, fiică a 
marelui Aristid, trecând prin mulţimea bărbaţilor şi a femeilor, a căzut la dânsul 
şi a zis: „Pe Dumnezeul tău, pe Care din tinereţile tale şi până la bătrâneţe L-ai 
iubit, dă-mi voie să-ţi fac eu un sicriu prost, precum ne-ai jurat pe noi 
poruncindu-ne să-ţi facem, şi întru dânsul să-ţi pun cinstitele tale moaşte”. Iar el, 
primind fierbinţeala voii ei, a zis către dânsa: „Femeie, du-te, fă după cum ai 
gândit”. „Şi altele ce va vrea să facă aceasta să nu o opriţi. însă de marmură să 
nu îmi faceţi mie sicriul, că nu mă va folosi pe mine slava deşartă. Şi această 
poruncă prea mică îţi poruncesc, pe care să vrei să o păzeşti: Să nu şezi tu în 



caretă nicidecum, că nu este lucru cuvios sau slobod bărbatului a-şi pleca 
grumazul în jug şi a te purta cu pompă pe tine, cea aducătoare de pieirea noastră 
şi de moarte pricinuitoare, fiindcă pe Hristos, spre a Cărui închinare vii, pe 
Dânsul îl înjugi în jug. Au nu ai citit şi nu ai auzit că Hristos este capul 
bărbatului? Şi soroacele când le dai, are pomenirea învierii şi răsplătire a faptelor 
pe care ni le face nouă Dumnezeu. «Căci cu ce măsură veţi măsura, cu aceeaşi vi 
se va măsura» (Luca 6, 38). Poate încă şi pe însuşi Dumnezeu L-ai auzit, zicând: 
«Că pe fiecare după lucrurile voastre vă voi judeca, casa lui Israel. Viu sunt Eu, 
zice Domnul»" (Iezechiel 18, 30). 

Atunci femeia s-a jurat înaintea poporului ce era de faţă, zicând: „Pe 
Dumnezeu, Căruia neabătut I-ai slujit din tinereţile tale până la bătrâneţe, de 
acum înainte nu mă voi mai sui în caretă, şi nici om nu se va mai înjuga la careta 
mea. Iar dacă voi minţi, partea mea va fi în focul cel veşnic împreună cu cei 
fărădelege, şi sabia slăbănogirii să vină întru acest ceas peste tinereţile mele. Şi 
dacă poruncile tale voi încălca, să nu fiu primită, ci vădită şi mustrată înaintea 
Bisericii lui Dumnezeu”. 

Iar fericitul, răspunzând, a zis către dânsa: „O, fiică, mai înainte de a lipsi, eu 
te voi binecuvânta pe tine, după voia ta. Să nu lipsească din seminţia ta 
învăţătura cuvioşilor până în veci. Când va veni Hristos să schimbe cerul şi 
pământul, El va face scrisă pome?nirea ta în cartea celor vii, întru împărăţia 
cerurilor. Şi pacea lui Dumnezeu, care pe sfinţi îi încununează cu coroane prea 
curate, întru chemare dăruiască-se ţie. Că lui Dumnezeu şi Tatălui I se cuvine 
slava, şi Fiului închinăciunea şi Sfântului Duh marea cuviinţă, mai înainte de toţi 
vecii, acum şi pururea şi în vecii vecilor. Amin”. 

Acestea şi mai multe decât acestea zicând, şi-a dat sufletul şi s-a sfârşit, 
Fericitul întru Domnul, cu bună petrecere. Şi s-a făcut cu trupul lui după cum a 
poruncit ucenicilor săi, întru slava lui Dumnezeu Atotţiitorului. Amin. 

CUVÂNT LA CINSTITA ŞI DE VIAŢĂ FĂCĂTOARE CRUCE 

Toată sărbătoarea şi fapta Domnului nostru Iisus Hristos este mântuirea şi 
lauda noastră, a credincioşilor, iar lauda laudelor este crucea. Şi sărbătoare a 
sărbăto?rilor, bună şi lui Dumnezeu plăcută, este Pasca, când pentru noi S-a 
jertfit Hristos, iar mai vârtos este Cel ce a înviat din morţi, „Mielul lui 
Dumnezeu, Cel ce ridică păcatul lumii” (Ioan 1, 29). Aceasta este doamnă şi 
împărăteasă a Praznicelor. Şi celelalte toate sunt sfinte şi cinstite, şi unele de 
altele se deosebesc întru slavă, strălucindu-se cu fulgerul Dumnezeirii, însă pe 
acestea după vrednicie le cinsteşte şi le prăznuieşte cu credinţă cel sârguitor la 
poruncile lui Dumnezeu. Iar cei întinaţi şi pângăriţi întru păcate, şi la praznic 
sunt fără de praznic. 



însă sărbătoare bună şi lui Dumnezeu plăcută este pocăinţa cu lacrimi, 
depărtarea de păcate, cunoaşterea lui Dumnezeu şi dorirea bunătăţilor veşnice. Şi 
când se fac acestea, atunci se face şi în ceruri bucurie şi Biserica se bucură şi 
saltă şi cheamă împreună pe toţi drepţii, zicând: „Bucuraţi-vă împreună cu mine, 
că fiul meu acesta mort era cu păcatele şi a înviat prin pocăinţă. 

Sărbătoare bună şi lui Dumnezeu plăcută este unde împreună serbează 
Hristos, unde se săvârşesc sărbătorile Lui şi se cinstesc Dumnezeieştile Scripturi. 
Şi împreună serbează Hristos acolo unde sunt adunaţi întru Numele Său, întru 
dragoste, fără de vrajbă şi făţărnicie, împreună serbează Hristos, acolo unde 
săracii se caută, unde sărmanii se mângâie, unde străinii se odihnesc, împreună 
serbează Hristos acolo unde este cinstirea lui Dumnezeu, în psalmi şi în laude şi 
în cântări duhov?niceşti. Deci, aceştia sunt cei adunaţi întru Numele Său, iar în 
mijlocul acestora Domnul S-a făgăduit să fie. Fericiţi sunt cei ce întru acest chip 
sunt adunaţi, că, având pe Stăpân în mijlocul lor, nimeni nu îi va vătăma pe 
dânşii. 

Deci, aşa să cinstim sărbătorile Domnului: nu sărbătoreşte, ci dumnezeieşte; 
nu lumeşte, ci mai presus de lume; nu cu pridvoare împodobite, nu cu dansuri, 
nu cu feţele împodobite, nu cu auzul întinat de fluiere şi de alăute, nu cu haine 
moi îmbrăcaţi, nici cu străluciri de aur; nu cu ospeţe şi cu beţii. Să nu strici 
pentru mâncare lucrul lui Dumnezeu; să nu te păgubeşti de Dumneze?iasca 
Liturghie, îndeletnicindu-te în bucătărie pentru nesăţiosul tău pântece, ci acestea 
să le lăsăm acelora, cărora pântecele şi slava le este dumnezeu. Iar noi cu toţii, 
mici şi mari, bărbaţi şi femei, monahi şi monahii, creştineşte şi cu evlavie să 
cinstim sărbătorile Domnu?lui, precum ne-am învăţat: în psalmi şi în laude şi în 
cântări duhovniceşti. Să împodobim pridvoarele ca nişte creştini, iar nu ca elinii 
şi iudeii, cu dafni sau cu flori sau cu alte materii, că umbra Legii a trecut, iar 
adevărul a înflorit, precum auzim pe Apostolul zicând: „Acum cele vechi au 
trecut, iată s-au făcut toate noi” (II Corin?teni 5, 17). înşelăciunea idolilor s-a 
surpat, moartea s-a 

prădat, robia cea din iad s-a chemat înapoi, împărăţiile înşelăciunii celei de 
mulţi dumnezei s-a sfărâmat, omul s-a slobozit, Dumnezeu a împărăţit, zidirea se 
veseleşte, Crucea se cinsteşte, căci i se închină toate neamurile şi popoarele, 
seminţiile şi limbile, întru care ne şi lăudăm, zicând împreună cu fericitul Pavel: 
„Iar mie să nu îmi fie a mă lăuda fără numai în crucea Domnului nostru Iisus 
Hristos" (Galateni 6, 14). 

Pentru aceasta, pe făcătoarea de viaţă Cruce să o avem şi pe uşile noastre, şi 
pe frunte, şi pe ochii noştri, şi pe gură, şi pe piept şi pe toate mădularele noastre. 



Să ne înarmăm cu nebiruita armă a creştinilor, cu biruitoarea morţii, cu nădejdea 
credincioşilor, cu lumina marginilor, cu deschizătoarea raiului, cu surpătoarea 
eresurilor, cu întărirea drept măritoarei credinţe, cu păzitoarea cea mare a 
credincioşilor, cu lauda cea de mântuire a Bisericii. 

Pe aceasta, o, creştinilor, în fiecare ceas şi minut să nu o lăsăm, purtând-o în 
tot locul! Şi fără de dânsa nimic să nu isprăvim, ci şi dormind, şi sculându-ne, şi 
lucrând, şi mâncând, şi bând, şi călătorind, şi pe mare fiind şi râuri trecând, pe 
toate mădularele noastre să le împodobim cu făcătoarea de viaţă Cruce. Şi 
niciodată nu ne vom teme de frica de noapte, de întâmplarea şi de dracul de 
amiază (Psalmul 90, 5-6). Dacă totdeauna pe aceasta, frate, spre ajutorul tău o 
vei lua, nu vor veni către tine rele şi bătaie nu se va apropia de locaşul tău, că pe 
aceasta văzând-o, puterile cele împotriva noastră se înfiorează şi se depărtează. 
Aceasta a surpat înşelă?ciunea idolilor; aceasta a luminat toată lumea; aceasta a 
pierdut întunericul şi a întors lumina; aceasta a adunat neamurile de la apus şi de 
la miazănoapte, de la miazăzi şi de la răsărit unindu-le într-o Biserică, într-o 
credinţă, într-un botez şi într-o dragoste. 

O, ce laudă de gură, sau ce laudă de limbă va cinsti după vrednicie pe zidul 
cel nebiruit al drept măritorilor, purtătoarea de biruinţă armă a Marelui împărat 
Hristos! Crucea este învierea morţilor. Crucea, nădejdea creştinilor. Crucea, 
toiagul şchiopilor. Crucea, ocrotirea săracilor. Crucea, frâul bogaţilor, surparea 
mândrilor. Crucea, semn de biruinţă asupra dracilor, povăţuitoarea tinerilor. 
Crucea, neguţătoria neguţătorilor, nădejdea celor deznădăjduiţi, ocârmuitoarea 
celor ce călătoresc pe ape. Crucea, limanul celor ce se înviforează, zidul celor ce 
li se dau război. Crucea, tatăl sărma?nilor, sfetnicul drepţilor. Crucea, 
mângâierea scârbiţilor, păzitoarea pruncilor, capul bărbaţilor, cununa bătrânilor. 
Crucea, lumina celor ce şed întru întuneric. Crucea, marea cuviinţă a împăraţilor, 
filosofia barbarilor. Crucea, slobozenia robilor, înţelepciunea neînvăţaţilor. 
Crucea, propovăduirea Proorocilor, împreună alergarea Aposto?lilor, lauda 
Mucenicilor. Crucea, întreaga înţelepciune a feciorelnicilor, bucuria preoţilor. 
Crucea, temelia Biseri?cii, întemeierea lumii. Crucea, pierderea capiştilor 
idoleşti, sminteala iudeilor. Crucea, puterea celor neputin?cioşi, doctorul 
bolnavilor. Crucea, curăţirea leproşilor, îndreptarea slăbănogilor. Crucea, pâinea 
celor flămânzi, izvorul celor însetaţi. Crucea, îndrăzneala monahilor, 
acoperământul celor goi. 

Aceasta este aceea care s-a înfipt în mijlocul lumii şi s-a sădit în locul 
Căpăţânii şi îndată a odrăslit strugurele vieţii. Cu această sfântă armă Hristos a 
rupt pântecele iadului, şi gura cea mult măiastră a diavolului s-a astupat. Pe 
aceasta, văzând-o moartea, cutremurându-se şi înfiorându-se, i-a slobozit pe toţi 



care îi avea, de la cel întâi zidit. Cu aceasta înarmându-se fericiţii Apostoli, au 
călcat toată puterea vrăjmaşului şi vânând 

toate neamurile le-au adus la închinarea ei. Cu aceasta, ca şi cu o platoşă 
îmbrăcându-se Mucenicii şi ostaşii lui Hristos, au călcat toate încercările 
tiranilor, şi L-au propovăduit cu îndrăzneală. Pe aceasta, ridicând-o şi purtând-o 
cei ce pentru Hristos s-au lepădat de cele din lume, cu multă bucurie locuiesc în 
pustietăţi, în munţi, în peşteri şi în crăpăturile pământului. O, ce bunătate 
nemăsurată şi neasemănată a îndurărilor lui Dumnezeu! Câte bunătăţi a dăruit 
prin Cruce neamului omenesc! Slavă iubirii Lui de oameni şi închinăciune şi 
stăpânire în veci! Amin. 

Cuvânt La a doua venire 

Aţi auzit, iubiţilor şi iubitorilor de Hristos, cât de mare este puterea Crucii, 
câte sunt isprăvile, câte sunt bunătăţile. Că aceasta, ca un bun cârmaci, 
ocârmuind viaţa noastră de acum şi împăcând-o, ni s-a făcut pricinuitoare şi de 
viaţa cea veşnică ce va să fie. Această cinstită Cruce, la a doua venire a lui 
Hristos, prima se va arăta, ca un cinstit, de viaţă făcător şi vrednic de cucernicie 
şi sceptru sfânt al Marelui împărat Hristos, după cuvântul Stăpânului: „Că se va 
arăta semnul Fiului Omului pe cer" (Matei 24, 30). Aceasta se va arăta pe cer 
împreună cu toate puterile îngerilor, luminând tot pământul de la margini până la 
marginile lui, mai mult decât strălucirea soarelui, şi vestind venirea Stăpânului 
Hristos. 

Pentru Cruce atât să zicem, iar pentru cele ce vor fi, care covârşesc tot 
cuvântul, şi mintea, şi înţelegerea, şi covârşesc toată povestirea şi înspăimântă 
tot auzul, cum voi povesti, fraţii mei, iubitori de Hristos? Mi-am adus aminte de 
ceasul acela şi m-am cutremurat şi am voit a înceta cuvântul din multa frică, 
aducându-mi aminte de cele ce vor să fie; care se vor descoperi după arătarea 
făcătoarei de viaţă Cruci. Că cine le va povesti 

pe dânsele? Sau cine va îndrăzni să le spună? Ce fel de gură le va vesti, sau 
ce fel de limbă le va grăi? Sau care glas le va arăta şi care urechi le va putea 
auzi? Căci, când puterile cerurilor se vor clăti, cine nu se va înfricoşa, şi nu se va 
cutremura, şi nu se va ascunde în ceasul acela, când împăratul împăraţilor, din 
slava Sa, Se va scula şi, pogorându-Se, va cerceta toată lumea şi va lua seama la 
robii Săi şi celor vrednici le va da plată, iar celor nevrednici munci, ca un Drept 
Judecător? Deci, aducându-mi aminte de acestea şi cuprinzându-mă de frică, 
toate mădularele mele slăbesc. Ochii mei cu frică lăcrimează, glasul meu 
amuţeşte, buzele mele au îngheţat, limba mi s-a lipit, gândurile mele au tăcut, iar 
dorirea mă sileşte a grăi pentru folosul vostru, dar frica mă ţine şi mă ceartă să 



tac; căci frica este multă şi peste măsură. Că acest fel de lucruri mari şi 
înfricoşate şi minunate nu s-au mai făcut de la începutul zidirii, nici nu se vor 
mai face întru toate neamurile. Că acum, de multe ori, dacă fără de veste se face 
fulger sau tunet mai tare, pe toţi îi sperie şi toţi ne plecăm la pământ. Şi dacă 
acesta ne sperie, cum vom suferi glasul trâmbiţei care va trâmbiţa din ceruri mai 
tare decât tunetul şi va deştepta pe toţi cei din veac adormiţi, drepţi şi nedrepţi? 
Atunci, în iad, oasele firii omeneşti, auzind glasul trâmbiţei, vor alerga cu 
sârguinţă ca să-şi caute fiecare încheieturile sale. 

Deci, când vom vedea toată firea omenească într-o clipeală de ochi înviată, 
fiecare din locul său, şi adunată de la marginile pământului la judecată, cine va 
suferi atâta frică şi cutremur? Căci va porunci Marele împărat, Cel ce are 
stăpânire peste tot trupul, şi îndată va da pământul pe morţii săi şi iadul pe ai săi. 
Şi chiar dacă l-a sfâşiat fiara, ori l-a mâncat peştele, ori pasăre l-a răpit, 

toate se vor pune de faţă într-o clipă şi nici un fir de păr nu va pieri. O, cum 
vom suferi, fraţilor, când vom vedea râul cel de foc ca o mare sălbatică mâncând 
munţii şi văile şi toată lumea şi lucrurile cele din ea arzându-le? Atunci, iubiţilor, 
râurile vor seca de focul acela, izvoa?rele vor pieri, marea se va usca, stelele vor 
cădea din cer, soarele va lipsi şi luna se va preface în sânge, cerul se va învăşura 
ca o carte. Cum vom suferi, fraţilor, când vom vedea trimiţându-se îngeri şi 
alergând cu sârguinţă şi pe robii cei aleşi ai lui Dumnezeu de la o margine la alta 
a cerului, când vom vedea cer nou şi pământ nou după făgăduinţa Lui? Cum 
vom suferi, iubitorilor de Hristos, când vom vedea pregătindu-se scaunul cel 
înfricoşat, când vom vedea pe Fiul Omului în cer arătându-Se şi pe făcătoarea de 
viaţă Cruce luminând tot pământul? 

Atunci toţi vor vedea sceptrul Lui cel împărătesc arătându-se întru înălţime; 
atunci va cunoaşte fiecare că în urma lui se va arăta împăratul împăraţilor. în acel 
ceas îşi va aduce aminte fiecare: „Oare, cum voi întâm?pina pe Judecătorul?”. Şi 
de îşi va pricepe greşelile sale, va sta gol şi ruşinat, aşteptând hotărârea ce se va 
da asupra lui. Că atunci îşi va vedea fiecare lucrurile stând înaintea feţii sale: ori 
bune, ori rele. Atunci, cei ce au călătorit pe calea cea strâmtă şi necăjită şi toţi cei 
ce s-au pocăit curat şi toţi cei milostivi şi primitorii de străini, vor sta veseli cu 
multă bucurie, aşteptând fericita nădejde şi arătarea Marelui Dumnezeu şi 
Mântuitorului nostru Iisus Hristos. 

Căci vine să veselească pe cei ce s-au nevoit în privegheri, în rugăciuni, în 
postiri şi în milostenii. Vine să veselească pe cei ce plâng. Vine să veselească şi 
să înalţe pe cei ce au sărăcit pentru numele Lui, pe cei ce 

nu au iubit lumea, nici cele veselitoare din lume, ci le-au părăsit pe toate şi 



Lui Unuia I-au slujit şi I-au urmat. Vine, nu de pe pământ, ci din cer, ca un fulger 
înfrico?şat. Atunci se va face mare strigare, zicând: „Iată, Mirele vine; iată, 
Judecătorul soseşte; iată, Izbânditorul izbânditorilor Se descoperă; iată, 
Dumnezeul tuturor vine să judece toată lumea şi să răsplătească fiecăruia după 
lucrurile lui”. Atunci, fraţii mei iubiţi, de strigarea aceasta se vor cutremura 
adâncurile pământului, de la margini până la margini, şi marea şi toate 
adâncurile. 

Atunci va fi frică şi strâmtorare mare şi multă spaimă va cuprinde pe toţi 
oamenii de strigarea aceasta şi de glasul trâmbiţelor şi de frica şi de aşteptarea 
celor ce vor veni asupra lumii. Atunci puterile cereşti se vor clăti. Atunci vor 
alerga înainte oştile îngerilor, împreună cu cetele Arhanghelilor, iar Heruvimii şi 
Serafimii cei cu ochi mulţi vor striga întru tărie: „Sfânt, Sfânt, Sfânt Domnul 
Dumnezeu, Atotţiitorul, Cel ce era şi Cel ce este şi Cel ce vine“ (Apocalipsa 4, 
8). Atunci toată zidirea, în cer, pe pământ şi în cele dedesubt, întru putere va 
striga: „Bine este cuvântat Cel ce vine întru Numele Domnului” (Matei 21, 9). 
Atunci se vor desface cerurile şi se va arăta împăratul împăraţilor, ca un fulger 
înfricoşat, cu putere multă şi cu slavă neasemănată; şi vor plânge din pricina Lui 
toate seminţiile pământului (Apocalipsa 1, 7). 

Atunci cerul şi pământul se vor porni spre fugă, precum Ioan mai înainte a 
arătat zicând: „Am văzut un tron mare alb şi pe Cel ce şedea pe dânsul, de a 
Cărui faţă cerul şi pământul au fugit” (Apocalipsa 20, 11). Atunci va şedea pe 
scaunul slavei Sale, precum însuşi a zis, şi se vor aduna înaintea Lui toate 
neamurile. Oare ce fel de suflet va putea să rabde atunci când se vor pune 

scaunele şi Judecătorul va şedea şi cărţile se vor des?chide? Atunci vom 
vedea puterile cele fără de număr ale îngerilor stând împrejur cu frică. Atunci 
lucrurile fiecăruia înaintea îngerilor şi a oamenilor se vor citi. Atunci se va 
împlini proorocia lui Daniil ce zice: „Eu, Daniil, priveam până ce scaunele s-au 
pus şi Cel vechi de zile a şezut; îmbrăcămintea Lui era albă ca zăpada, iar părul 
capului Lui ca lâna cea curată; scaunul Lui, pară de foc; roţile lui, foc arzător. Un 
râu de foc se vărsa şi ieşea din el; mii de mii stăteau înaintea Lui, şi milioane de 
milioane Ii slujeau Lui! Judecătorul a şezut şi cărţile s-au deschis” (7, 9-10). 

Mare frică va fi, fraţilor, în ceasul acela! Că lucrurile şi cuvintele noastre şi 
cele ce am lucrat şi am gândit în viaţa aceasta, socotind că poate ne vom tăinui 
de Dumnezeu, Care cearcă inimile şi rărunchii, toate sunt scrise: ori bune ori 
rele. O, de câte lacrimi avem trebuinţă pentru acel ceas şi cât ne lenevim! Că prin 
lacrimi poate cineva să şteargă greşelile cele scrise în cărţile acelea; altul şi prin 
milostenie. Cât vom suspina atunci şi ce jalnic vom lăcrima, când vom vedea cu 
ochii noştri împărăţia cerurilor cea negrăită; când vom vedea arătându-se 



înfricoşatele munci, iar în mijlocul tuturor acelora se închină toată firea 
omenească, de la Adam, cel întâi zidit, până la cel mai pe urmă născut. Atunci se 
va împlini cuvântul cel scris: Viu sunt Eu, zice Domnul, că Mie se va pleca tot 
genunchiul, al celor cereşti şi al celor pământeşti şi al celor dedesubt şi toată 
limba se va mărturisi” (Isaia 45, 23; Filipeni 2, 10). 

Atunci, iubiţii mei fraţi, toată omenirea va sta între împărăţie şi judecată, 
între viaţă şi moarte, între bucurie Şi nevoie, şi toţi, neridicându-şi capul, stând 
înaintea Divanului, vor fi întrebaţi şi cercetaţi, mai ales cei ce au 

322 

vieţuit în lenevire. Şi, acestea întâmplându-se, îşi vor aduce aminte de toate 
faptele lor, şi îşi va vedea fiecare lucrurile sale: ori bune, ori rele. Şi cei ce vor 
avea lucrurile cele bune, cu bucurie se vor apropia de Divanul acela, ca unii ce 
vor lua cununi, iar dacă cineva va avea păcate cumplite, ieşind din viaţă 
nepocăit, văzându-le pe ele stând în faţa lui, osândindu-1 şi mustrându-1, 
chinuindu-se va zice: „O, cum nu m-am nevoit, ticălosul, ci am pierdut vremea 
în zadar? Cum nu m-am pocăit? Pentru ce nu am miluit pe săraci? Pentru ce am 
zavistuit pe fratele meu, şi l-am ocărât, şi l-am urât şi nu m-am împăcat cu el? 
Pentru ce am lucrat ca un nebun? Am auzit şi de munci şi de această înfricoşată 
zi; pentru ce nu m-am pocăit Celui ce ridică păcatul lumii, ci mi-am săvârşit anii 
în zadar? Pe cei ce îi vedeam că postesc şi se roagă, îi batjocoream; pe aceştia 
care vor sta străluciţi înaintea Judecătorului luând răsplată. Oare ce voi face, că a 
trecut vremea pocăin?ţei!”. Acestea gândind ei, vor auzi glasul Judecătorului cel 
înfricoşat, strigând şi zicând: „Arătaţi-vă lucrurile şi luaţi-vă plata!”. 

în ceasul acela se vor clătina toate rânduielile oamenilor: arhiereii, preoţii, 
diaconii şi toate rânduielile Bisericii, precum a zis Apostolul: „Se va scula 
fiecare întru a sa rânduială” (I Corinteni 15, 23). Atunci se vor clăti de frică 
asupritorii, înţelepţii şi bogaţii, că a sosit ceasul să fie cunoscut lucrul fiecăruia, 
înaintea îngerilor şi a oamenilor, şi fiecare să secere după cum a semănat. 

Vai mie, fraţii mei iubitori de Hristos, voiesc să zic cele de după acestea şi 
sunt împiedicat de frică şi lacrimile îmi curg şi mă întunec, căci povestirea este 
înfricoşată! Atunci, iubitorilor de Hristos, se va cerceta pecetea creştinătăţii 
fiecăruia, pe care a luat-o întru 

323 

Sfânta, Soborniceasca şi Apostoleasca Biserică prin Botez, şi se va cere de la 
fiecare să arate cum a păzit credinţa nespurcată, şi pecetea nestricată, şi haina 
neîntinată şi mărturisirea cea bună pe care a dovedit-o înaintea a multor martori, 
zicând: „Mă lepăd de satana şi de toate lucrurile lui”. Nu de unul sau de două sau 
de cinci, ci de toate lucrurile diavolului. 

Deci, această bună lepădare ni se va cere în ceasul acela. Şi fericit va fi cel ce 



a păzit precum s-a şi făgăduit. Căci printr-un grai s-a lepădat de tot lucrul cel rău 
al diavolului: de preacurvie, de curvie, de ucidere, de necurăţie, de grăirea de 
minciuni, de zavistie, de furtişag, de mânie, de pomenire de rău, de vrajbă, de 
ceartă, de deşarta cuvântare, de mândrie, de trândăvie, de râsuri, de cântări cu 
alăuta, de cântare în fluier, de jocuri, de iuţime, de lăcomie, de ura de fraţi şi de 
prima şi cea mai de pe urmă decât toate răutăţile: de slujirea de idoli, şi de 
fermecătorii. De acestea şi de cele asemenea acestora se leapădă tot creştinul în 
Sfânta Cristelniţă (la botez). Această lepădare ni se va cere în ceasul acela, 
fraţilor. 

încă şi altele voiesc a grăi, dar mă opreşte o frică şi o durere; şi cum să le zic 
pe acestea nu ştiu. Cu toate acestea le voi zice întru suspinuri, cu lacrimi, că sunt 
cele de pe urmă. Că nu este cu putinţă a le povesti pe acestea fără de lacrimi. 
Atunci, după ce se va cerceta fiecare înaintea îngerilor şi a oamenilor şi se va 
surpa toată începătoria şi stăpânia, toţi vrăjmaşii lui Dumnezeu se vor pune sub 

picioarele Lui. Atunci, precum a zis Domnul: „îi va despărţi pe dânşii, pe 
unii de alţii, precum păstorul desparte oile de capre. Şi va pune oile de-a dreapta 
Sa, iar caprele de-a stânga” (Matei 25, 32- 33). Şi oile, adică cei ce au roade 
bune şi cunosc pe Păstorul cel Bun, cei ce şi-au păzit pecetea lor nestricată, 

cei ce au urmat Păstorului lor, Celui ce a zis Veniţi după Mine”-, cei ce nu şi- 
au întinat credinţa cu ereticii, pe aceştia îi va pune de-a dreapta Sa. Iar caprele, 
adică cei fără de roade, care au întărâtat pe Păstor, cei ce au păscut împreună cu 
ereticii şi au pângărit sfânta credinţă, care au săltat fără de rânduială, s-au 
desfătat, au jucat şi, grămădindu-şi «vai-ul», au ieşit din viaţă goi de tot lucrul 
bun şi plini de tot păcatul, pe aceştia văzându-i Domnul, în acel ceas îşi va 
întoarce ochii Săi de la ei. 

Atunci va zice celor de-a dreapta Sa: „«Veniţi, binecuvântaţii Părintelui Meu, 
de moşteniţi împărăţia cea pregătită vouă» (Matei 23, 34). Veniţi, fiii luminii! 
Veniţi, moştenitorii împărăţiei Mele! Veniţi, cei ce pentru Mine aţi flămânzit şi 
aţi însetoşat, cei ce nu aţi iubit lumea, rudenii şi prieteni, părinţi şi fii! Veniţi, cei 
ce în pustietăţi şi în munţi şi în peşteri şi în crăpăturile pământului aţi locuit să 
locuiţi împreună cu îngerii în ceruri!”. 

Atunci va zice şi celor de-a stânga: ,,«Duceţi-vă de la Mine, blestemaţilor» 
(Matei 23, 41), urâţilor, nemilostivilor şi urătorilor de fraţi şi de Hristos. Nu aţi 
miluit, nu veţi fi miluiţi! Nu aţi ascultat Preacuratele Mele Evanghelii şi pe 
fericiţii Mei ucenici, nici Eu nu vă ascult pe voi! V-aţi desfătat pe pământ, v-aţi 
luat cele bune în viaţa voastră! Eu în toate zilele strigam prin Sfintele Mele 
Scripturi, iar voi batjocoreaţi, auzind pe cei ce le citeau. Şi acum vă zic: De 
aceea nu vă cunosc pe voi. «Duceţi-vă, blestemaţilor, în focul cel veşnic, cel 



gătit diavolului şi îngerilor lui»“ (Matei 25, 41). „Şi se vor duce aceştia în munca 
cea veşnică” (Matei 25, 46). 

însă să vă arăt vouă, fraţii mei, şi pentru deose?birea muncilor, după cum am 
auzit în Evanghelie. Dacă este întuneric mai dinafară, este arătat că se află şi mai 

dinlăuntru. Gheena focului, este un alt loc. Scrâşnirea dinţilor, loc deosebit. 
Viermele cel neadormit, este alt loc decât iezerul cel de foc. Focul cel nestins, 
deosebită latură. Râul cel de foc, are alt loc. întru aceste munci se vor împărţi 
ticăloşii, fiecare după asemănarea greşelilor sale. Şi precum sunt deosebiri ale 
păcatelor, aşa sunt deosebiri şi ale muncilor. Adică, într-un fel se munceşte 
preacurvarul, în alt fel curvarul, în alt fel ucigaşul şi în alt fel furul şi beţivul. Iar 
câţi în eresuri s-au pângărit, vor auzi: „Să se ridice cel necredincios, ca să nu 
vadă Slava Domnului”. Iar cei ce au vrajbă unii cu alţii şi nu s-au împăcat în 
viaţă, osândă veşnică vor afla. Şi urătorii de fraţi, întru întunericul cel mai 
dinafară se vor trimite, ca cei ce au urât pe Hristos, Cel ce a zis: „Iubiţi-vă unii 
pe alţii; iertaţi unii altora greşelile” (Ioan 13, 34). 

Vai, iubitorilor de curvie, preacurvarilor, beţivilor! Vai, fermecătorilor şi 
vrăjitorilor şi celor ce beau vinul cu cântece şi cu hore! Vai, celor ce mărturisesc 
împreună cu hulitorii eretici! Vai, celor ce ocărăsc Dumnezeieştile şi Sfintele 
Scripturi! Vai, celor ce îşi pierd vremea pocăinţei întru răspândiri şi râsuri, că vor 
căuta şi nu vor afla vremea pe care rău au cheltuit-o, căci vor striga cu lacrimi şi 
cu tânguiri multe şi nu vor afla milă! Vai, celor ce dau dreptate celui necurat 
pentru daruri! Vai, celor ce răpesc cele străine! Şi mai pe scurt să zic: Vai, tuturor 
celor ce se vor întâmpla de-a stânga, că se vor întuneca şi se vor cutremura şi cu 
dinţii vor scrâşni când vor auzi: „Nu vă ştiu pe voi!” (Matei 25, 12). Atunci vor 
fi alungaţi cu mare frică de la Scaunul cel înfricoşat şi se vor da în mâinile 
morţii, ca să îi pască pe dânşii, după cum este scris. 

Dureroasă este povestirea, fraţii mei iubitori de Hristos, a ceasului celui 
înfiorat şi înfricoşat. Vai mie, 

fraţilor! Cine va îndrăzni să povestească sau să rabde a auzi această 
înfricoşată povestire? Câţi voiţi să vărsaţi lacrimi, veniţi de ascultaţi ce vă 
aşteaptă pe voi, şi să nu ne lenevim de mântuirea noastră. Atunci se vor despărţi 
unii de alţii, episcopi de episcopi, prezbiteri de prezbiteri. Atunci se vor despărţi, 
cu acea jalnică despărţire, preoţi de preoţi, diaconi de diaconi, ipodiaconi şi citeţi 
de cei asemenea lor. Atunci se vor despărţi cei ce erau oarecând împăraţi şi vor 
plânge ca pruncii şi vor sta ca cele cu patru picioare. Atunci vor suspina eparhii 
şi vor căuta încoace şi încolo pe cel ce le-ar putea ajuta, dar nu îl vor afla. Că 
nici bogăţie nu se va arăta acolo, nici momitori nu vor sta de faţă. Atunci se vor 



despărţi monahii de cei ce au vieţuit întru lenevire, cei ce lumea s-au prefăcut că 
o urăsc, dar cele lumeşti le-au cugetat. Atunci se vor despărţi părinţii de fii, tată 
de fecior, mamă de fiică, prieteni de prieteni şi rudenii de rudenii. Atunci se vor 
despărţi, cu jale, bărbatul de femeie, cei ce nu şi-au păzit patul nespurcat. Dar să 
trec de a povesti despre cele multe, fiindcă sunt cuprins de frică povestind 
acestea. Atunci, fiind alungaţi şi bătuţi şi împinşi de îngeri sălbatici, cu dinţii vor 
scrâşni şi, oriunde se vor duce, se vor apropia de acel loc cumplit, unde iarăşi se 
vor despărţi întru toate muncile. 

Atunci, văzând hotărârea cea de pe urmă, nemaifiind nimeni care să se roage 
pentru dânşii, strâmtoraţi şi fără nici o nădejde de a se mai întoarce, tânguindu- 
se, vor zice: „O, câtă vreme am pierdut, vieţuind întru lenevire! Cum ne-a 
batjocorit pe noi viaţa cea deşartă! Cum de nu ne-am nevoit, văzându-i pe alţii 
nevoindu-se! Cum Sfintele Scripturi le auzeam, dar râdeam şi batjo?coream pe 
cei ce le citeau pe ele! Acolo Dumnezeu grăia prin Sfintele Sale Scripturi şi nu 
luam aminte; 

acum noi strigăm şi El îşi întoarce faţa de la noi! Ce ne-au folosit pe noi cele 
veselitoare ale lumii? Unde este tatăl care ne-a născut pe noi? Unde este mama 
care s-a chinuit la naştere? Unde sunt fiii, unde sunt prietenii? Unde este 
bogăţia? Unde sunt certurile şi ospeţele? Unde este drumul cel larg şi deşert? 
Unde sunt mdeniile şi cunoscuţii? Unde sunt împăraţii şi asupritorii? Unde sunt 
înţelepţii şi ritorii? Cum, din acestea nici un folos nu avem noi, ticăloşii? 

Atunci, văzându-şi ei părăsirea cea de pe urmă de către Dumnezeu şi de către 
sfinţi, cu suspin şi cu amare lacrimi vor zice: „Rămâneţi sănătoşi, sfinţi şi drepţi, 
de care noi ne-am despărţit! Rămâneţi sănătoşi, prieteni şi rudenii! Rămâneţi 
sănătoşi, părinţi şi maici! Rămâneţi sănătoşi, fii şi fiice! Rămâneţi sănătoşi, 
Apostoli şi Mucenici şi Prooroci ai Domnului! Rămâi sănătoasă, ceata 
monahilor! Rămâi sănătoasă şi tu, Stăpână, Născă?toare de Dumnezeu, ceea ce 
mult te-ai rugat pentru noi, ca să ne mântuim, iar noi nu am voit să ne pocăim şi 
să ne mântuim! Rămâi sănătoasă şi tu, cinstită şi de viaţă făcătoare Cruce! Rămâi 
sănătos, Ierusalimule de sus, maica celor întâi născuţi, care nu are sfârşit! (Evrei 
12, 22-23). Rămâi sănătoasă, împărăţia cerurilor! Rămâneţi sănătoşi, toţi 
împreună, că de acum nu vă vom mai vedea pe nici unul dintre voi, căci în 
osânda muncilor care nu au sfârşit, nici încetare, ne ducem!”. Şi de aceea se va 
duce fiecare în locul cel pregătit lui, pe care fiecare şi l-a pregătit, nevrând să se 
pocăiască şi să scape de urgia şi de nevoia aceea. 

Aţi auzit, fraţii mei, ce vor afla cei ce s-au sârguit Şi s-au nevoit în viaţa lor, 
iar cei ce s-au lenevit şi nu s-au pocăit cum vor fi trimişi în acele cumplite şi 
nesuferite munci? Aţi auzit despre acel înfricoşat ceas? Şi pentru 

acel ceas, Sfânta Scriptură, de la răsărituri până la apusuri, prin Sfintele 
Biserici strigă şi zice: Veniţi la Mine toţi cei osteniţi şi împovăraţi şi Eu vă voi 
odihni pe voi” (Matei 11, 28). Şi iarăşi zice: „Eu sunt Calea, Adevărul şi Viaţa”. 

Deci, această Cale şi Adevăr să iubim, fraţilor, ca viaţa veşnică să moştenim 
întru Iisus Hristos, Domnul nostru. Că Lui I se cuvine toată slava, cinstea şi 
închinăciunea, împreună cu Cel fără de început al Lui Părinte şi cu Preasfântul şi 
Bunul şi de viaţă făcătorul Duh, acum şi pururea şi în vecii vecilor. Amin. 

CUVÂNT ÎMPOTRIVA ERETICILOR 

îţi iubesc Evanghelia Ta, Stăpâne, căci atunci când flămânzesc, ea mă 
hrăneşte. Doresc cuvântul Tău, că acesta mi se face izvor în setea mea. Pe câţi 
voiesc îi chem împreună cu mine la ale Tale ospeţe şi poftesc mai multe decât 
cele ce am aflat. Mănânc împreună cu mulţi şi sunt singur. Beau împreună cu 
mulţi şi numai mie mi-e sete de darul Tău. Deci, ce îţi voi dărui? Fără numai pe 
mine însumi întru unire. Voiesc şi nu pot, căci tatăl meu, Adam, îşi cere datoria 
firii. Mă sârguiesc şi mă împiedic; căci nu am dezlegare cererii mele. Altora le 
dezleg cele după fire, iar mie îmi împiedic cu patimile voirea. Ştiu ce greşesc şi 
cunosc; întru cele ale altora pe mine mă mustru. Şi ce să fac? Să tac, ca să nu mă 
osândesc? Cum voi arăta dorirea mea către Tine? Grăiesc şi nu încetez. Căci 
voiesc pe mine să mă osândesc numai ca să mă fac slugă slavei Tale. Voiesc să 
mor, ca Tu să Te slăveşti. Ştiu că prea puţin mă voi osândi de nu voi pune la cale 
mustrări spre cei ce păcătuiesc. Dar nu voi înceta să fac aceasta, ca să Te arăt pe 
Tine fără de păcat. 

Să cunoască elinii puterea doririi; să cunoască iudeii aşezământul dragostei. 
Căci fără de foc şi fără de sabie şi fără de alte arme şi unelte, eu voiesc moartea 

cea pentru Tine. Poate vor crede dintru această pricină că sufăr pentru Tine şi 
moartea cea silnică. Poate zic şi nu fac. Că mă tem ca nu cumva, nefiind Tu de 
faţă, să mă biruiesc de fire. încredinţează-mă că îmi ajuţi mie, celui ce mă 
ostenesc, şi voi încredinţa pe elini că voi suferi munca. încredinţează-mă că mă 
miluieşti pe mine, cel ce pătimesc, şi mă voi scrie la pătimire. Mă dezbrac 
împotriva muncitorilor elini, că acum trâmbiţa dintre elini cheamă pe cei ce 
voiesc. Strigă pe năvălirea cea din Elada asupra perşilor. Munca de la apusuri o 
îngrozeşte asupra noastră. Mă tem că urăşti pe păcătoşi, însă mă bucur că pentru 
dânşii ai murit. Mă tem că Te îngreţoşezi de cei pătimaşi şi trupeşti, dar am 
mângâiere că ai cunoscut, ca un Ziditor, neputinţa firii pe care ai făcut-o. Ştii, ca 
un Judecător, pe cea care ai osândit-o. Ştii, ca Cel ce Te-ai înomenit, pe cea care 
ai gândit-o. Tu mi-ai dat-o pe dânsa neîntinată, iar tatăl meu, Adam, cu multă 
întinăciune a făcut-o pe dânsa neputincioasă. Ai împletit cu întinăciunea pe 



veselia deşertăciunii şi acum eu mă muncesc nevrând. Ai turnat în fire strică? 
ciune, şi iată, eu mă lupt cu marea şi sunt cuprins de primejdie. 

Miluieşte-mă, ca un Ziditor! Fie-Ţi milă de neputinţa mea! Ca Cel ce Te-ai 
făcut om pentru mine, să nu mă lepezi pentru patimi, ci risipeşte-le pentru 
pornirea voii. Nu Te îngreţoşa pentru întinăciune, ci vezi purtarea de grijă a 
lucrurilor. Deşi dintr-o parte Te întorci dinspre mine, pentru urâciunea 
gândurilor, dar caută spre plângerea mea şi spre defăimarea dulceţii. Am voinţă; 
nu ştiu de am şi putere. Dau ceea ce am. De voieşti a da lipsa, vezi mintea mea. 
Sunt sărac, jefuit de balaurul; sunt neputincios, împiedicat de stricăciune; sunt 
slăbănog, biruit de păcat. Am pierdut darul Tău; 

pentru aceasta nu am înţelegere desăvârşită. Am pierdut vorbirea cea 
împreună cu Tine; pentru aceea nu cunosc unde merg. Nimic nu am. De am, Tu 
mi-ai dat. Fiind născut, sunt tare sărac. Şi de mă voi îmbogăţi, darul este al Tău. 
Şi acum şi de demult, este al Tău. Cer numai darul. Deşi voi birui, mărturisesc că 
pentru Tine voi birui. 

Ştiu din Scriptură pe un oarecare bogat, însă fiind înţelept, după ce Te-a 
văzut pe Tine s-a numit pe sine sărac. Dacă cel bogat s-a numit pe sine sărac, 
privind la sărăcia Ta, eu ce să zic sau ce să gândesc? îl ştiţi voi pe acest om? Că 
ne-a povestit nouă Evanghelia pilda care a zis-o pentru dânsul. Toată osteneala 
sfinţilor s-a făcut pentru om. Că zice: „Era un bogat oarecare şi găsind într-o 
ţarină o comoară, a vândut toate, şi a cumpărat ţarina ”, Şi altul la fel face pentru 
un mărgăritar de mult preţ. Suntem datori amândoi a cunoaşte deosebirea şi a 
dezlega puterea fiecăruia. Amândoi sunt una. însă are puţin cuvânt de dezlegare 
înţelegerea mărgăritarului. Pentru aceea, să-l povestim de la început pe dânsul. 

Mărgăritarul cel scump, care se află în mare este vrednic de mult preţ, pentru 
că se află cu greu. Nu dă mâncare, ci laudă. Nu dă îndulcire de băutură, ci multă 
slavă. Bani mulţi fac greutate, iar acesta uşurează greutatea. Fiind mic, poate 
multe. Este îndemânatec în a fi purtat şi lesne schimbat pentru a fi pus la 
păstrare. Cu uşurinţă se ascunde şi cu greu se află. Acesta este împărăţia 
cerurilor; acesta este Dumnezeu-Cuvântul. Şi, în scurt, multă putere de taine 
cuprinde arătarea. Nu se pune înainte spre mâncare, că nu este vremelnic. Săra? 
cilor nu le este trebuinţă, ci a celor bogaţi cu cunoştinţa este înţelegerea. Nimeni 
din cei săraci cu fapta bună nu poate să-l aibă pe el, ci celor desăvârşiţi se face 
avere. 

La casa cea înaltă sunt trepte, pe care cineva se suie la vârf. Şi în Evanghelie 
sunt deosebiri ale celor ce se apropie de Dumnezeu. Eşti sărac? Ţi se face pâine 
spre mângâierea sărăciei. Eşti neputincios? Te hrăneşte cu verdeţuri. Celui gras îi 



dă muştar, celui scârbos şi uscăcios îi aduce vin. Altora se pune înainte ca un 
peşte; altora grâu. Unora secere; iar altora şi secure se face. Şi celor mai proşti li 
se pune înainte pâine de orz. Cuţit spre jertfire le aduce; bate cu biciul făcut din 
ştreanguri, pedepseşte cu toiege şi munceşte cu vergi. Pe acestea toate le are 
Evanghelia. Acestea toate s-au zis în pilde. 

Cunoaşte bogaţi şi săraci în fapta bună; cunoaşte bolnavi şi sănătoşi în buna 
credinţă; cunoaşte puternici şi slăbănogi în cucernicie. Ucide cu sabia pe mulţi, 
îndepărtând de la idoli şi alungând păgânătatea de la mulţime. Vede în ascuns; 
pentru aceasta aduce pe urmă foc, ca să descopere pe cea ascunsă şi să 
mistuiască pe mintea care se înalţă împotriva cunoştinţei lui Dumnezeu. Fiară 
arsă aduce peste rănile cele ce mănâncă mădu?larele cele întregi. Patimile cele 
vătămătoare le aruncă departe de obştea Bisericii. Pentru cei bolnavi se face 
doctor; pentru pătimitori dăruitor; pentru cei potrivnici judecător; pentru 
nedreptăţi izbânditor. Celor săraci se face purtător de grijă şi văduvelor ocrotitor; 
împotriva tiranilor este împărat şi celor smeriţi li se face ca un frate. Pe străini îi 
întâmpină ca pe ai săi, şi sărmanilor se arată ca un tată. Celor ce ocărăsc întru 
necunoştinţă se arată ca un neştiutor. Şi unul fiind, toate acestea se face. Fiindcă 
poate ceea ce voieşte; şi cele ce sunt de folos pe toţi îi sfătuieşte. 

Pentru aceasta sunt multe pilde. Pentru aceasta puterile sunt de multe feluri. 
Că întru toate este ne?schimbător şi ca o alăută cu multe strune, în multe feluri 

alcătuieşte folosul tuturor. Ştiu pe un om care este doctor şi teslar, fierar şi 
zidar, iconom şi plugar, paznic şi dascăl, argintar şi olar, bucătar şi negustor şi 
face multe alte meşteşuguri, şi deşi ştie multe meşteşuguri, în nici unul dintre ele 
nu şi-a pierdut firea. 

Deci, acum, Dumnezeu cu mult mai vârtos va fi neschimbat, făcând multe şi 
voind multe feluri de lucruri. Şi acestea le zic, ca să nu spună cineva: Ca unul 
dintre aceştia, aşa S-a arătat om şi cu chipul. Alt lucru este firea şi altul ştiinţa; 
altul chipul şi altul ipostasul. Teslarul şi plugarul, cărămidarul şi cârmaciul, 
purtătorul de grijă şi dătătorul celor de nevoie, făcându-se unul întru toate. Nu în 
fiecare ştiinţă se naşte, ci, odată născându-se, prin cugetare lucrează meşteşuguri 
în fiecare. Iar omul născându-se, ca iarăşi să facă om, nu prin cugetare îl face, ci 
după fire desăvârşit îl dă. Fiul lui Dumnezeu nu S-a învăţat din cugetare a Se 
arăta oamenilor, ci prin fire a luat asupra Sa pe om, ca să Se facă ceea ce nu a 
fost şi între oameni să fie ca un om. Zic acestea către Marcion, cel ce 
batjocoreşte unele ca acestea ucenicilor săi; către Manis vorbesc, care cugetă mai 
rău decât Marcion. 

Mărgăritarul stă de faţă în mijlocul nostru. Să spună ereticii de unde este şi 
cum se face. Că am în Dânsul comoară de dovedire şi zapis scris datornicilor şi 



potrivnicilor lor mă pun înainte. Să ne spună nouă care este naşterea 
Mărgăritarului? Să ne arate nouă că nu mai are chip, iar nu şi ipostas. Ştiu ce zic. 
Dar şi eu ştiu ce să-i întreb. „Fără de împreunare trupească zic ei născându-Se, 
nu poate fi om. Dacă S-a făcut ca Adam, avea zic ei ipostas de om. Iar dacă S-a 
născut din Fecioară, fără de împreunare de bărbat, chip (numai) a luat”. Tac eu, 
o, ereticilor, că am pe cel ce răspunde 



Unknown 

pentru mine. Eu mă liniştesc, că vă grăieşte vouă Mărgăritarul. Grăieşte cum 
Te-ai născut. Spune-Ţi firea Ta şi ruşinează pe eretici. Arată-Ţi fiinţa Ta şi 
risipeşte nălucirile cele deşarte. 

Scoicile să vestească naşterea Mărgăritarului. Să-l spună zămislirea muachii 
cei din ape (un fel de scoici ce se zic pieptene), să se facă dascăli oamenilor celor 
ce au părere cum că petrec în cer. De la cele necuvântătoare şi neînsufleţite să se 
înveţe cei ce se adâncesc în firile celor cereşti. De la cele ce nici lege, nici 
aşezământ nu pun la cale, să se înveţe cei ce dau legi. Nu sufăr ruşinea ereticilor, 
că cer cuvântul puterii lui Dumnezeu şi iscodesc chipul dumnezeieştii Lui 
lucrări. Iau cinstea lui Dumnezeu datornicii păcatului, că se ceartă cum că ei 
cunosc lucrarea firii celei negrăite. Judecă cei osândiţi pe Judecătorul, neştiind a 
da răspuns pentru ei. Dacă puteţi cuprinde pe Cel necuprins, nu mai este 
necuprins. Şi dacă înţelegeţi pe Dumnezeu, nu va mai fi Dum?nezeu, ci la fel ca 
toţi oamenii. Dacă îl cunoaşteţi pe Dumnezeu, Cel necunoscut, după cum zice 
Apostolul, cunoştinţa voastră s-a făcut dezlegare a puterii lui Dumnezeu (Fapte 
17, 23). 

Zic pildă a cărei fire să o poţi dezlega. înţeleg chipul printr-o asemănare 
oarecare, dar nu descopăr puterea lucrării. Mărgăritarul este piatră care se face 
din trupuri, căci iese din scoici. Deci, cine nu ar fi crezut că şi Dumnezeu din 
trup S-a făcut om? Pe acela nu împreunarea scoicilor îl alcătuieşte, ci 
amestecarea cea din fulger şi din apă. Aşa şi Hristos S-a zămislit în Fecioara, 
fără de dulceaţă: Sfântul Duh, din frământătura ei, alcătuind lui Dumnezeu 
luarea (trupul). Mărgăritarul nu se naşte nici scoică, nici nu iese cu chip ca un 
duh. Şi Hristos, nefiind amestecat cu Dumnezeirea, nu 

este nici om gol, nici având Dumnezeirea neamestecată, fiindcă S-a făcut în 
chip duhovnicesc. Mărgăritarul cu ipostas se naşte, şi altă piatră ca dânsul nu 
naşte. Că nu este alt Hristos, fără numai Cel născut din Tatăl şi odrăslit din 
Maria. Nu are numai chip piatra cea zisă, ci şi fiinţă. Aşa şi Fiul lui Dumnezeu, 
cu ipostas S-a născut şi nu cu chip. 

Din amândouă firile mărgăritarul cel de mult preţ se împărtăşeşte, ca să arate 
pe Hristos că, fiind Cuvântul lui Dumnezeu, din Maria S-a făcut om. Nu a avut o 
parte din fire, fiindcă ar fi fost altă făptură. îndoita fire o are desăvârşită, ca să nu 



piardă pe cele două. Nici firea Dumnezeiască nu S-a arătat singură pe pământ; 
nici cealaltă, adică cea omenească, nu s-a suit singură în cer. Din cel desăvârşit, 
desăvârşit, şi din om, om; din Dumnezeu, Dumnezeu, şi din Fecioară Hristos. Nu 
s-a împărţit trupul în Dumnezeire, nici firea omenească n-a îngreuiat firea 
Dumnezeiască. Nu s-a biruit cu ameste?carea luării, ca să piardă pe ceea ce o 
avea, şi ceea ce nu o are să se facă. Desăvârşit are pe ceea ce era şi desăvârşit are 
pe ceea ce a luat-o. Unirea nu s-a făcut tulburată. Că nu s-a unit trup cu trup, ci 
omul s-a unit cu Dumnezeirea. Vinul cu apa, amestecându-se, îşi pierde firea; iar 
vinul cu aurul amestecându-se, alcătuiesc ipostasul. 

Acoperă Dumnezeu luarea, ca năstrapa cea de aur mana. Se ascunde 
Dumnezeu Cuvântul întru luare, ca năstrapa în chivot. Cel dinafară se face 
înlăuntru, şi cel dinlăuntru afară, ca să se facă arătată şi unirea şi ipostasul. Nu 
din mană este luarea, ci s-a unit cu năstrapa; nu ca şi cum este îmbrăcată cu 
Dumnezeirea, ci ca ceea ce pe mărgăritarul cel din fulger şi din apă îl are 
înlăuntru. 

înţelege rânduiala fulgerului şi a apei şi minunează-te de pildele lui Hristos. 
înţelege slujba trupului celui nedesăvârşit întru mărgăritar şi vei crede căci cu 
adevărat Hristos S-a născut din femeie. Scoica, care nu este vrednică de nici un 
ban, a născut piatra cea mai cinstită decât mulţi talanţi de aur; aşa şi Maria a 
născut Dumnezeirea cea neasemănată cu toată zidirea. Nu s-a chinuit scoica când 
a zămislit mărgăritarul, ci numai simţire de adăugire a simţit. Şi Maria cu bună 
plăcere a zămislit pe Hristos, numai simţind Firea ce s-a apropiat. Nu s-a stricat 
scoica, nici zămislind, nici născând, că, după ce s-a făcut desăvârşită piatra a 
născut-o, nesu?ferind dureri. Şi Fecioara, fără de stricăciune a zămislit, şi a 
născut fără de durere. Nu numai S-a zămislit Mărgă?ritarul, ci şi a zăbovit, 
crescând. Fiindcă putea şi afară de scoică să-Şi arate ipostasul Său, dar a avut 
trebuinţă de trup spre întregirea ipostasului; şi fire hrănitoare spre săvârşirea 
ipostasului a pregătit. S-a ascuns ca într-un pântece în cochilia scoicii, şi ca într- 
o fire s-a altoit spre săvârşirea înfiinţării. S-a crescut prin firea cea înviitoare şi 
S-a împărtăşit de felurimea ce L-a zămislit. S-a făcut Fiu, Cel ce nu a fost 
semănat din trup, şi firea a rodit Copil fără de bărbat, care ajută la naşterea de 
copii. 

O, ce mari taine! O, ce dogme cereşti! Că a născut firea pe Cel ce nu a fost al 
său, şi S-a făcut Copil, Cel ce nu S-a semănat din bărbat. Fecioara este Maică şi 
firea izvor, pântecele hrănitor şi Doamna ajutătoare. Luarea este din felurimea 
firii şi naşterea din împlinirea cea aşezată în fire. Singură femeie fără de bărbat a 
născut, fiindcă Cel ce S-a născut era străin de stricăciune. Fecioară a născut, 
pentru Cel ce este Izvor al curăţiei; neispitită de dulceaţă a slujit naşterii de fii, 



că L-a născut pe Cel ce biruieşte patimile. 

Deci, cum a luat numai închipuire, Cel ce S-a împărtăşit firii, fiinţei şi vremii 
naşterii? Cum a ieşit om, Cel ce toată cercarea a dat-o firii, afară de stricăciune şi 
de dureri? Maria n-a pătimit ca o femeie, nici nu s-a chinuit născând, ca o 
fecioară. Nu era străină de Cel ce S-a născut, că avea împărtăşire pentru Cel ce a 
hrănit firea. Maică era a Fiului Celui străin, pentru dăruirea luării. Creştea în 
pântece Hristos, nelipsit fiind ca un Dumnezeu. Fiu S-a făcut al femeii, fiind Fiu 
al lui Dumnezeu. Maică a cunoscut pe Maria şi Dumnezeirea a cuprins dintru 
dânsa pe omenire. A fost Fiu al celei ce a slujit, că nu numai cu credinţa a 
împreunat voirea, ci şi cu firea s-a împărtăşit întru luare. 

Dacă numai închipuire a luat Cuvântul, ce trebu?inţă avea de fire? Dacă a 
venit ca întru părere, ce trebuinţă era de femeie? Dacă S-a pogorât ca printr-un 
solunar, pentru ce avea trebuinţă şi de zămislire? Pentru ce în Fecioară Se 
sălăşluieşte, Cel ce vrea să iasă afară de fire? Cel ce aşa S-a născut, precum şi 
din cer în Fecioara S-a sălăşluit, pentru ce nu S-a arătat îndată din cer pe 
pământ? Cel ce nu a luat firea omenească, pentru ce nu S-a făcut cunoscut 
oamenilor îndată din aer? Dacă a avut săvârşirea iconomiei, pentru ce a mai luat 
din firea cea feciorească? Nici de prisosit este Dumnezeu, nici batjocoritor. Iar 
de prisosit este Maria, dacă Hristos a venit cu închipuire. Ar fi batjocorit şi 
Dumnezeu, arătând oamenilor naşterea în iesle. Fie nevoia cuvin?telor, a 
pricinilor prihănitoare. Că eu Adevăr ştiu pe Hristos, şi întru mărgăritar îl laud pe 
El, ca pe un Dumnezeu, ce a luat din Fecioară pe om. 

Am şi altă dovadă pentru adevărata Lui înfiinţare: creşterea Lui până la 
vârsta cea desăvârşită. Că dacă a avut chip Cuvântul, S-a îmbrăcat cu haină, 
arătaţi haina 

că creştea. Şi dacă Hristos a venit cu chip, arătaţi că îmbrăcămintea sporea, 
se făcea strălucită şi nu se înve?chea. Şi dacă Hristos a venit cu chip, fiind prunc, 
ar fi avut aşezarea bărbatului desăvârşit? Creşterea mărturiseşte zămislirea şi 
zămislirea creşterea. Nici aceea nu s-a făcut deodată, nici aceasta nu a trecut 
vremea firii. Nu sunt de obşte chipurile Ipostasului, ci ca nişte haine ale aflării 
meşteşugului. Deci, ce trebuinţă era de fire, dacă meşteşugul slujea lui Hristos? 
Ce trebuinţă era de zămislire din femeie, dacă materiile nu din oameni vii ieşeau, 
ci din cele ce în pământ se află? Fecioara a slujit firii Dumnezeieşti, pentru 
aceasta i-a dăruit ei şi fire nestricată. Dacă ar fi fost lucrare slujirea, ar fi putut să 
o dea pe aceasta omul. Dacă ar fi fost chip slujba, meşteşugul oamenilor s-ar fi 
zămislit împreună cu Dumnezeirea. Pântecele a slujit Dumnezeirii, şi pentru 
ascultarea cea desăvârşită a luat ca plată nedurerea. A adus fire care era datoare 



să pătimească durere, şi a luat-o pe dânsa fără de durere. A adus dar neputincios, 
şi l-a luat pe el tare. A dat pântece dureros, şi l-a luat pe dânsul nerupt. Doctor 
este Cel ce a folosit firea lui, pentru aceasta sănătos l-a lăsat pe dânsul. Nu era 
om Cel ce a cerut de la Fecioară trebuinţa de naştere de fiu, ci Dumnezeu, pentru 
aceasta a dat firii ceea ce nu avea, ca să se arate că nu a venit să rupă firea, ci să 
o păzească neruptă. Mărgăritar era Cel ce S-a născut, pentru aceasta S-a culcat 
când S-a născut fără de chinuri şi de dureri. 

Nu a fost nici aspru, ca un pământesc; nici revărsat, ca un umezicios; nici în 
multe părţi împărţit, ca un materialnic, ci având pmnc pe Dumnezeu desăvârşit, 
sub firea omului ascunzându-Se. Pentru aceea, din puterea Celui ce S-a unit, 
Fecioara, ca o scoică, a născut 

fireşte, iar ca femeie, nu a pătimit nicidecum. Iarăşi, împreunându-se firea ca 
şi cochiliile scoicilor, întru feciorească aşezare, nu s-a despecetluit firea 
fecioarei, când S-a zămislit Hristos; pentru aceasta, nici când S-a născut nu s-a 
deschis, ca să nască, nici nu s-a rupt născând. 

Silit sunt a zăbovi în cuvânt, ca pe toate zicându-le, să arăt ereticilor că 
Hristos S-a născut Om şi nu doar cu părere a venit. Noi, precum ne zămislim, aşa 
ne şi naştem. Se strică maica când zămisleşte, pătimeşte durere când naşte, 
pierde pecetea firii când zămisleşte. Pentru aceasta şi născând, nu numai că nu 
sporeşte, ci se şi strică spre împuţinarea firii şi chinuieşte, aducere aminte luând 
de stricăciunea ce s-a făcut dintâi. Că sămânţa sporind, stricăciunea pregăteşte a 
avea seceriş pe chinurile trupului cel semănat; iar cu Hristos nu a fost aşa. S-a 
născut fără de chinuire, fiindcă fără de stricăciune S-a zămislit. în fecioresc tmp 
S-a semănat, nu din trup (adică nu din împreunare bărbătească), ci din Sfântul 
Duh. Pentru aceasta a ieşit din Fecioară, că Duhul a deschis pântecele, ca să vină 
ca un om, Cel ce a zidit firea, şi putere a dăruit Fecioarei spre creşterea Sa. 
Duhul a moşit Naşterea cea fără de naştere; pentru aceasta, nici Cel Născut nu a 
stricat pecetea fecioriei; nici nu a pătimit durere Fecioara, desfăcându-se pentru 
mărimea Pruncului ce S-a născut, şi întorcându-se iarăşi întru pecetea ei, ca 
cochiliile scoicilor ce scot mărgăritarul, şi iarăşi întru aceeaşi nedespărţită unire 
şi pecete unindu-se. 

Ştiu pe mulţi care au luat lucru mai bun decât cele ce au lucrat, când cei ce 
au lucrat, meşteri fiind, lucrul cel dat lor cu greşeală, îndreptându-1, l-au dat 
înapoi. Cu cât mai mult Dumnezeu, după ce l-a făcut sănătos, nu l-a 

dat înapoi mai rău, ci mai bun! Pentru aceasta, nestricăcioasă fire lucrând, 
nepătimaşă a făcut-o, printr-însa născându-Se. 

Mihanicii pot să ţină cu suflarea apele în vase, şi prin aripi deschid şi închid 



norurile cele de sine, care sunt în vase. Oare, Dumnezeu nu este mai priceput 
decât oamenii a afla şi a strâmta pe fire, care să nu fie supărată cu nimic de 
mărimile cele ce prin mijlocul ei au ieşit? împăraţii dăruiesc daruri cetăţilor în 
care se fac împăraţi sau se nasc. Oare, Fiul lui Dumnezeu nu i-a dăruit Fecioarei, 
Maică fiindu-I, fecioria? Alţii dintre stăpânitori, îngrijesc locuri şi izvoare şi ape 
şi ameste?cări de aere îmbunătăţesc cu iscusinţa priceperii. Oare, Hristos nu cu 
mult mai mult şi pe cele ce par că supără firea nu le îndreaptă, ci ca unul dintre 
oameni pe Mama ce L-a născut a lăsat-o a fi una dintre cele multe? Precum 
Hristos singur din Fecioară S-a născut, aşa se cuvenea şi Maria, ceea ce L-a 
născut, să rămână fecioară şi să se facă Maică fără de durere. 

Să nu te orbească pe tine firea ta a nu crede Dumnezeirii; să nu te întoarcă pe 
tine trupul tău cel pătimaş şi să defaimi firea omenească, deoarece Hristos nu a 
venit să slujească patimilor, ci ca să piardă păcatul. Nu S-a îmbrăcat cu trup, ca 
să batjocorească firea; nu a fugit de luare, ca să cinstească chipul. Dacă cineva 
prin chip ar fi socotit a lucra vreun lucru vrednic de minune, apoi, negreşit, mai 
bine chiar prin fire l-ar fi lucrat. Dacă chipul firii l-a cinstit, bună este firea, 
făcându-se vrednică de cinste de la Dumnezeire; iar dacă pentru plinire a venit 
cu chip, mai minunată este firea decât chipul, care dă mai lucrătoare pe 
îndreptare. Dacă nimic împreună nu a adus chipul, se cuvenea ca fără de dânsul 
să se lucreze ceea ce stătea înainte; dacă nimic nu a 

lucrat în chip, apoi de prisos este cea ce de prisos se poartă. 

Luaţi aminte la mărgăritar şi nu vă rătăciţi, că nu voi înceta să mustru până 
când nu voi îndrepta pe defăimători. Vedeţi că nu este chip, ci înfiinţare, şi 
minunaţi-vă de împreunarea firii. Nedespărţită este această Piatră de mult preţ. 
Că nimeni nu va despărţi de Dumnezeire pe luare. Fulger şi apă s-au împreunat; 
două lucruri potrivnice s-au unit. Cum ceea ce o ţii nu o ştii, şi ceea ce nu o ştii o 
iscodeşti? Din foc este fulgerul şi este foc; drept aceea luminează şi arde. 
Scoicile sunt din apă şi în apă cresc. Deci, cum fulgerul nu a ars trupuşorul 
scoicii? Cum s-au împreunat după fiinţă focul şi apa, şi una pe alta nu a stricat? 
Nu poţi să spui, ci silit eşti a crede cele ce le vezi şi pe care le pipăieşti. Să-ţi fie 
ţie martor firea pe care nu ştii să o spui; căci Fiul lui Dumnezeu fără de sămânţă 
S-a născut. Fiindcă şi două firi potrivnice după fiinţă s-au împreunat şi 
ipostasurile se arată la fiecare fire. întâmpin prihănirea voastră. 

Ştiu pe unii dintre voi că zic: „Dumnezeu este nenăscut, iar cu trupul este 
văzut. Dumnezeu este nepătimaş, dar firea este pătimaşă. Cum întru atâtea 
lucruri potrivnice unirea s-a făcut într-un ipostas?”. Pe mărgăritarul tuturor îl ai 
luminător şi arătător. Că focul însemnează Dumnezeirea, iar apa luarea. Nu apa a 
luat pe fulger, că este grea şi nu ajunge la focul cel preaînalt. Fulgerul, zburând 



s-a împleticit cu apa, şi scoica, speriindu-se, a închis pe amândouă cele unite. 
Fierbinţeala trupului s-a unit cu ceea ce pe deasupra a intrat înlăun?tru, iar 
întemeierea cochiliilor ce s-au unit, a păzit apa cea moale nescursă. Firea, pentru 
unire, a crescut pe cea încuiată. Şi vremea trecând, au ieşit (adică s-au prefăcut) 
apa şi focul întru mărgăritar. Aşa zice şi Evanghelia: 

„Că Duhul Domnului va veni peste Fecioara”. Pentru ce? Ca să ia putere de a 
primi pe Dumnezeire. „Şi puterea Celui Preaînalt te va umbri pe tine”. Fulgerul 
va veni în firea ta, „că Sfântul ce Se va naşte dintru tine, Fiu al lui Dumnezeu Se 
va chema”. Nu a zis: „Cel ce S-a născut iarăşi Se va naşte”. Nici nu a zis: „Cel 
născut din Putere sau din Sfântul Duh”, ci „dintru tine”, ca să arate că firea 
Fecioarei slujea Dumnezeirii, şi pe luarea întru dânsa şi dintru dânsa, cu 
Cuvântul şi Dumnezeu unindu-se. De nu ar fi zis Cel ce Se naşte dintru tine”, 
poate s-ar fi putut socoti că a luat chip Cuvântul. 

Unele dintre scrieri nu cuprind „dintru tine”, hatâr făcând eresurilor, dar, deşi 
nu au pe „dintru tine”, o, eretice, adăugirea păzeşte mintea ta, pe care a zis-o 
„întru”, pentru aceea şi „Cel ce Se va naşte”, însemnând unirea luării. Zămislirea 
vădeşte pe fire şi leapădă chipul. Şi cuvântul Arhanghelului încredinţează că 
Dumnezeirea pentru nimic altceva nu a umbrit pe Fecioara, fără numai ca să se 
nască Om. Fiindcă putea deodată să Se arate la tot pământul, dacă nu ar fi voit să 
vină la oameni prin adevărata unire a omului. Priveşte la Mărgăritar şi-L vezi pe 
El cuprinzând amândouă firile. Este preastrălucit, pentru Dumnezeire; alb, 
pentru luare, întru albiciune vezi pe strălucire; întru bunătate, priveşte puterea 
cea sălăşluită întru Dânsul. Vârtos, pentru firea omenească; neted, pentm 
aşezarea cea cerească; apos, pentru firea pământească; arzător, pentru Ipostasul 
Dumnezeirii; arătat, este firesc tuturor, căci fiecare, ca într-o oglindă. îşi vede pe 
ale sale. Oglinzile se fac cu meşteşug, pentru aceea au oarecare amăgire spre 
primirea celui ce stă înainte. Iar mărgăritarul are dar firesc, şi folosul întru sine 
sădit. Şi multe alte lucruri 

din două se fac una, dar nu se nasc ca mărgăritarul, nici nu se iau din foc şi 
din apă. 

Vezi, nu căuta pildele şi asemănările întru toate mărgăritarele, că nu toate 
mărgăritarele sunt curate, având întru sine săvârşirile care le-am zis, căci multe 
dintre ele au multă parte pământească. Fiindcă scoicile ce sunt întru adânc se 
bucură de tina cea glodoasă şi mănâncă multe feluri de gunoaie, şi pentru aceasta 
rar au mărgăritare bune. Are şi altă pricină mărgăritarul, că, de nu se va săvârşi 
vremea naşterii sale şi va ieşi crud, va fi pietros; pentru aceea multe mărgăritare 
nu sunt bune. Dacă nu se va naşte, nu este de folos, că pe cei mulţi nu îi află, ci 



din scoici îi aleg. Pentru aceasta se zic apartismatia (adică săvârşiri), fiindcă 
după ce au săvârşit creşterea şi au trimis fiinţa la puterea firii, nu se iau, ci se 
nasc. Şi aceştia se fac vrednici de mult preţ. Şi ca să te înveţi că şi cele din mare 
sunt jivine, citeşte legea şi vei auzi pe Dumnezeu mărturisind că a poruncit 
apelor să scoată împreună cu celelalte toate şi pe scoici, că acestea sunt cele ce 
se târăsc în ape (Facerea 1, 21). 

Din jivine necurate este mărgăritarul, fiindcă şi Hristos din fire întinată S-a 
născut, care avea trebuinţă de curăţiri prin cercetarea lui Dumnezeu. Precum 
fulgerul, aşa şi Dumnezeu. Şi precum acela luminează pe cele ascunse, aşa şi 
Hristos le curăţeşte pe cele ascunse ale firii. Pentru aceasta a curăţit pe Fecioara 
şi aşa S-a născut, ca să arate că unde este Hristos acolo lucrează toată curăţia. A 
curăţit-o pe ea cu Sfântul Duh, pregătind-o mai înainte, şi aşa L-a zămislit pe El 
pântecele ce s-a făcut curat. A curăţit-o pe ea întru curăţie, pentru aceea şi după 
ce S-a născut a lăsat-o fecioară. Scoicile arată că nu prin mădularul femeiesc a 
zămislit Fecioara, căci scoicile şi-au desfăcut tot trupul, 

adică cele două cochilii, şi trupeasca aşezare nu şi-au dat-o. Scoicile, fără de 
grijă şi-au avut trupul liber, şi de năprasnă s-au umplut de fulger; aşa şi Fecioara, 
cu tot trupul a primit pe Cuvântul lui Dumnezeu, cu simpli?tatea firii şi nu s-a 
umplut cu iscodirea pornirii de Dumnezeire, şi a priceput că nu a primit luarea în 
pântece din aşezarea omenească. înţelegea zămislirea, dar nu ştia de împreunare, 
înţelegea mărimea cea ascunsă, dar era neispitită de iscoditoarea stricăciune a 
poftei. Toate mădularele împreună alergau spre curăţie, uitându-şi pornirile lor. 

La fel şi răsăritul soarelui se face în chip luminat. Dacă dinafară soarele 
luminează, toate devin pline de lumină. Ce va face când va fi în casă? Dacă 
Hristos, când din cer a luminat pe Pavel, l-a schimbat spre buna credinţă şi din 
lup l-a făcut oaie, din prigonitor, apostol, pe cel fără de omenie, milostiv şi pe cel 
neplecat bine plecat, cu cât mai vârtos înlăuntru, în Maria fiind Dumnezeu 
Cuvântul, a făcut-o pe dânsa străină de toată stricăciunea şi schimbarea! A luat 
arvună, credinţa tinereţii, şi darul nu a mai fost luat de la dânsa, ci cu drept 
cuvânt i-a dat ei puterea nestricăciunii; credinţa a supus firea. Şi, cuprinzând-o 
pe dânsa darul, nu a mai lăsat-o să se facă stricăcioasă, ci Sieşi a împrietenit-o, 
ca un împărat care un vas al unui ţăran l-a făcut al său. Şi s-a făcut Maria, nu 
încă femeie, ci fecioară cu darul, ca o hrană dobitocească ce s-a făcut 
împărătească, pentru împărtăşirea împăratului. Nu zic că a fost fără moarte, ci că 
nu s-a biruit de poftă, fiind strălucită de dar. Avea firea rugină, urmând aramei, 
iar darul a curăţit-o, a strălucit-o, pentru aceea a şi păzit-o. Iubesc piatra 
Evangheliei, că s-a făcut hrană sufletului meu. Laud mărgăritarul, că îmi 
vorbeşte de povestirile cele 

pentru Hristos. L-am pus pildă, că mi-a dat îndoită cunoştinţă. 

Am cunoscut întru dânsa [Maria] amestecarea firii şi puterea Dumnezeirii. 
Am priceput unirea celor potrivnice şi schimbarea aşezării celei fireşti. Văd cerul 
unit cu pământul; văd că cele două veacuri s-au adunat şi s-au împreunat într-o 
legătură. A pecetluit darul unirea şi nu poţi despărţi ipostasul fiecăruia. Gândesc 
la puterea cea în multe chipuri, şi rotunjimea mărgăritarului îmi depărtează 
mintea: nu înţeleg cum s-a înjugat şi s-a unit. Potrivit este din toate părţile: că 
Hristos a luat nepotrivirea. Şi întocmai ca un meşter, a împreunat cele două 
veacuri, şi nimeni nu poate să le despartă. Cochiliile scoicilor se despart, iar 
măsurile mărgărita?rului sunt nedespărţite. Acelea primesc tăiere, iar Acesta este 
netăiat, ca să înţelegi cele două table ale Legii şi dreptatea Evangheliei cea de un 
chip de mult preţ. Pe cele pământeşti le cuprinde Legea; pe cele cereşti, 
Evanghelia. Iată scoica şi mărgăritarul, pe care le-a împreunat Hristos. Prin dar, 
alergând înapoi către naştere, şi cercetând firea Mărgăritarului celui gândit, I-am 
cunoscut puterea, I-am înţeles unirea, I-am priceput firea. 

Doresc iarăşi să înţeleg meşteşugul înţeleptului Ziditor. Pricep că Ziditorul 
este lucrător de pământ şi cunosc că nu lucrează pământ, ci unirea firilor. Nu 
începe a semăna şi a secera. Nu culege vie şi nu face jgheab mare. Mai întâi dă 
în datorie firii oamenilor pe Fiul, şi ia dobândă printr-însul stăpânirea tuturor 
sufletelor. Prin datorie mai înainte îşi întăreşte Lui toată moştenirea celor 
pământeşti, şi prin puţină înconjurare Se face Domn al tuturor, nu numai ca un 
Ziditor, ci şi ca un Izbăvitor; nu numai ca un Dumnezeu, ci şi ca unul 

din ostenitori cumpărător. Dă Mărgăritarul, ca pe banul firii să nu-1 
nimicească; dă pe Fiul, ca să supună pe rob. O, ce mare iubire de oameni! O, ce 
apucări în primejdii aruncătoare! Că scoicii încredinţează pe mărgăritar, şi pentru 
un ban ocărăşte piatră scumpă! Vezi negustor? înţelegi pe cel ce a vândut toate, 
ca să cumpere mărgăritarul? Cunoşti pe cel mult câştigător, cum pe toate le dă ca 
să cumpere ţarina şi comoara cea dintru dânsa? Acesta este Tatăl, Care prin Fiul 
răscumpără pe tot cel bun al omenirii. A vândut toate averile cele pământeşti ale 
Sale, ca să cumpere plugul pământului, pe care însuşi l-a zidit şi lui Adam l-a 
dat, iar acesta l-a pierdut cu pofta celor deşarte. Cumpără ţarina, nu pentru 
lucrarea pământului, ci pentru comoara cea ascunsă. Şi care este ţarina? Trupul 
oamenilor. Şi comoara? Sufletul, pe care l-a făcut după chip şi asemănare 
(Facerea 9, 3), şi pentru care vinde cu adevărat toate şi trimite pe Fiul, ca să 
cumpere moşia. Nu ar fi vândut tiranul moşia Dumnezeirii, de nu ar fi purtat 
omenirea. Ştia puterea şi se temea de vânzare. îi vindea omului, căruia îi ştia 
neputinţa. Şi când voia, prin sila cea înşelătoare îi lua moşia şi comoara. 



Deci, trimite pe Fiul către tiranul şi zice către Dânsul: „Dă-i lui celelalte 
averi, că sunt ale Mele. Singur omul, pentru voie, face stăpânirea Mea fără de 
îndoială. Prin mărturisire şi prin lepădare, are comoară pe urmare. Că slava Mea 
este ca să nu piară cel pe care l-am zidit Mie spre slujbă. Dă-i lui dobitoacele şi 
toate cele necuvântătoare, numai slobozeşte pe om”. îi dă lui porcii din ţara 
Gherghesenilor şi a cumpărat ţarina şi comoara, izbăvindu-1 pe om din stăpânirea 
dracului. Porcii, asinii, taurii şi leii, nu dau nici o laudă celui ce le are, însă omul 
dă mari laude, că jertfa lui nu este din 

cele stricăcioase şi din cele ce se mănâncă, ci din comorile cele cereşti. 

Aceasta este comoara, aceasta este ţarina. Tatăl este negustorul, iar Hristos 
Mijlocitorul. A venit ca un străin; a cumpărat ca un negustor. Ca un Stăpân, a 
stăpânit, căci El şi Tatăl Una sunt cu Dumnezeirea. Au domnit întru luare firea, 
au mijlocit întru lucrare, au cumpărat. Cu putere au biruit, au luat ţarina şi nu ştia 
tiranul că a prăpădit împreună şi comoara. Ca pe un rob a luat pe om, şi nu ştia 
vrăjmaşul că împreună şi avuţia lui a prăpădit-o. A stăpânit Hristos pe om şi a 
cuprins şi pe cele ale robului la Sine. Toate cele necuvântătoare erau roabe ale lui 
Adam şi vrăjmaşului i se părea că, luându-le pe acestea, le avea supuse în locul 
trupului lui Adam. S-au dus împreună cu stăpânul cel vândut, fiindcă au 
cunoscut stăpânirea cea firească. A vândut tiranul pe om şi pe toate 
necuvântătoarele, căci omul, prin voia sa, le-a pus pe ele înaintea lui Dumnezeu. 
Pentru aceasta, la sfârşit, a câştigat toate neamurile împreună cu Israel. 

Hristos a cumpărat ţarina pe cruce, dând preţ Sângele cel Sfânt. Spre 
stăpânire a intrat prin înviere, scoţând afară pe tirani, aşezându-i pe ai Săi în 
locul lor. Ţarina este tot pământul, iar comoara, sfinţii cei ascunşi într-însul. A 
luat moşia arătată, ca, atunci când va voi, să ia şi avuţia cea ascunsă. A intrat 
spre moştenirea celor vii şi a luat împreună şi pe morţii ce nu se vedeau. A rămas 
deocamdată să nu ia comoara, ca să-i ia pe dânşii la înviere. S-a depărtat puţin, 
aşezând păzitori pentru comoară şi iconomi pentru ţarină ca, atunci când va 
pomnci, să stea comoara înaintea împăratului, prin înviere. Comoara este pusă în 
vas de lut, căci ţarina olarului este prăvălie. Zis-a Domnul Proorocului: 

„Scoală şi intră în ţarina olarului" (Ieremia 18, 2). A cărui olar? Numai a lui 
Dumnezeu, că El este Cel ce face din ţarina aceasta învierea. El lucrează până la 
sfârşitul lumii vase de tină în trupurile omeneşti, iar după sfârşit va arde vasele. 
Pe cele ale sfinţilor prin dar, iar pe cele ale păcătoşilor prin gheena focului. 

Chip al mărgăritarului S-a făcut acum, că nu în ţarină Se îngropă, ci s-a luat 
de la negustor îndată. Acesta este pârga Crucii. Pentm aceasta S-a sculat singur, 
fiindcă S-a cumpărat singur. Nu după moarte a cumpărat Mărgăritarul, de vreme 



ce l-a biruit pe cel tare pe Cruce. L-a biruit pe el, apoi aşa a luat toată întrarmarea 
lui şi apoi pe dânsul l-a prădat. Pentru aceasta zice: „Stăpânire am ca să îmi pun 
sufletul Meu, şi să îl iau pe el (Ioan 10, 18), de vreme ce stăpânire a avut asupra 
morţii. Şi mai înainte de a muri El se părea că Mărgăritarul este stăpânit; nu de 
vrăjmaşul, ci de fire. Şi fiind El pe pământ, schimbarea s-a făcut. Plată a 
mijlocitorului S-a făcut Mărgăritarul, că cel nebun nu-L ştia Stăpân pe Cel pe 
care îl batjocorea. Hristos a luat plata, ţarina şi preţul ţarinii, că firea cea 
necuvântătoare împreună a urmat Povăţuitorului celui dintru început. Are 
stăpânirea celor vii în ţarină şi are stăpânirea celor morţi în comoară; are pe luare 
în Mărgăritar, care împreună cu dânsul vieţuieşte; are arvună darul Duhului 
Sfânt, care ungea trupul lui Hristos spre lupta împotriva tiranului. 

Că aceasta o dăruia Tatăl, şi dar îi da Biruitorului. 

Să adăugăm peste cele zise mai sus şi dintru început, ca în scurt să unim pe 
fiecare precum se cuvine. Cuvântul L-a numit pe Tatăl: Dumnezeu, Lucrător de 
pământ, Ziditor, Negustor şi Olar, Mijlocitor şi împrumutător, Dăruitor şi Iubitor 
de cinste. Mare cu adevărat este cuvântul Domnului, care în două cuvinte a 
cuprins atâta putere de cunoştinţă. 

Iarăşi, mărgăritarul este Evanghelia, căci în cuvinte simple cuprinde atâtea 
taine, şi în hârtie netrebnică se ţine atâta cunoştinţă cerească. 

Ereticii zic: „Fiul lui Dumnezeu a socotit lucru nevrednic a lua firea 
omenească”. Dumnezeu a încredin?ţat cerul hârtiei, şi Fiul să nu ia asupra Sa 
firea omului?! Nu zic pentru potrivire, ci arăt iubirea de bunătate a Tatălui către 
noi, smerenia şi împreună amestecarea. 

„Hristos nu S-a arătat cu trup”, zic ereticii. Să nu fie! „Că Dumnezeirea nu S- 
a sălăşluit în trup stricăcios, ca să petreacă pe pământ”. Stăpânul firii a luat firea 
stăpânului pământului, ca să întărească în Adam ceea ce prin înşelăciune a 
pierdut. 

„Dacă Hristos S-ar fi arătat cu trup, atunci cu trup ar fi fost şi Fiu al lui 
Dumnezeu”. Vezi unde cad ereticii? Că se primejduiesc a se lepăda de toată 
fiinţa lui Hristos. Vezi ce nebunie? Că au numai limbă, dar nu şi minte. Grăiesc 
ceea ce voiesc şi nu înţeleg pe cele ce le arată urmarea. 

Voiesc să pun pe împrumutătorul Dumnezeu, şi voiesc să arăt, o, eretice, cum 
a lucrat în Fecioară 

350 

pe Mărgăritarul. încă îţi voi arăta cum Lucrătorul de pământ a dat pe 
Dumnezeire împrumut firii. Voiesc să arăt şi pe Negustor, cum, luând părtaş pe 
omul care avea un ban, l-a arătat bogat, încât datoria să o plătească, să 
împărăţească cu omul şi împărăţia lui Dumnezeu neclintită să o aibă spre 



stăpânire. Dumnezeirea a luat firea cea săracă şi s-a nevoit împotriva tiranului, 
împreună cu Tatăl, Fiul S-a împărtăşit de sfat, S-a ostenit ca să scoată păcatul din 
vânzare, acoperindu-1 cu darul. Acela cu patimile întina, şi El astupa păcatul. 

A arătat tiranului firea, şi l-a încredinţat că S-a însoţit cu omenirea. A arătat 
omului darul. I-a vestit purtarea de grijă a Tatălui, scârba puterilor celor de gând, 
vrăjmăşia cea către cele pământeşti. A încredinţat curăţia. A mijlocit spre 
schimbare. A vestit curăţia. Chipul l-a propovăduit, că se va face prin Cruce, şi a 
făcut pe rob ca să alerge la Stăpânul, şi fiul iarăşi să cunoască pe Tatăl. Şi 
făcându-Se întâi biruitor împotriva tiranului, a întărit Tatălui pe stăpânire şi pe 
rob cu adevărat l-a slobozit din tirania cea amară. 

Auzi de aici înainte şi meşteşugul Lucrătorului de pământ, căci în fiecare 
vrednicie Hristos a fost chip de iconomie către omenire şi război împotriva 
păcatului. Deci, nu te mira de tâlcuirea cea în multe feluri, că Dumnezeu este 
izvor de multe minuni, pe cât are cineva tărie şi se întinde, şi când şi de câte ori 
poate pricepe şi se lăţeşte. A altoit în firea Fecioarei Dumnezeirea şi ca întru 
oarecare mlădiţă a ascuns pe Fiul Său ca, împărtăşindu-Se de felurime, să facă 
firea de obşte, adică pe luarea omului. Deci, Maria a fost Tatălui copac, Fiului 
Maică, iar oamenilor izvor de duh veşnic şi răsărit de nestricăciune. Altoirea are 
ca legături mărturiile proo?rocilor. Are şi Apărătorul despărţire pe iertarea firii. 
Are şi Lucrătorul de pământ cosor (cuţit pentru vie) care curăţeşte şi răzuieşte, 
pe mai înainte săvârşirea şi puterea Sfântului Duh. Are şi felurimea copacului, 
spre primirea firii celei mai înalte, pe credinţa femeii, a Sfintei Fecioare. 

Să nu te îndoieşti, o, omule, de cele zise, că pe cele nevăzute le vedem prin 
credinţă. Să nu te îndoieşti de povestire, ci de la tine învaţă-te care este aşezarea 
celor nevăzute. De nu va fi întru tine suflet, nu vede ochiul, nici nu aude 
urechea, nici gâtlejul nu gustă, nici 

mâinile nu lucrează. Drept aceea, sufletul le face pe toate; ajută încă şi 
trupul. Aşa înţelege şi la întâmplările cele de spaimă, cum că Dumnezeiasca 
putere, cu negrăit cuvânt, pe toate le ocârmuieşte. 

Eu, din meşteşugurile cele de pe pământ şi din vrednicii voiesc să fac 
încredinţată naşterea, şi pentru aceasta în multe chipuri alcătuiesc, nu ca din 
multe sau măcar de la una să nimeresc, ci ca pe cele multe scriindu-le deasupra 
înţelepciunii să arăt că pe multa iscusinţă a Dumnezeirii, după fiecare vârstă, cu 
chipul său, a pus-o împotriva păcatului. Aşa întru naştere, şi în alt fel după 
naştere. întru creştere în alt chip, şi întru venirea la bărbat desăvârşit în alt fel. 
De aceea, se cuvine a şti dinainte că pe fiecare chip l-a potrivit vremii sale şi 
crede celor zise, că însuşi Mântuitorul a zis: „Eu sunt viţa, voi sunteţi mlădiţele. 
Tatăl Meu este lucrătorul” (Ioan 15, 1-5). 



Am şi din meşteşug a-ţi da însemnare pentm cele zise. în migdali altoiesc 
mlădiţă de pomi buni; alţii altoiesc şi cu frunze; şi în vii fac asemenea. Deci, este 
lucru de necredinţă ca Dumnezeu pe acest fel de meşteşug întru cele nevăzute a-1 
cuprinde, precum ori în cuvânt a altoit luarea, ori în luare Dumnezeirea? însă 
Fecioara nu a născut din sămânţă adusă de afară să nu fie! -, ci pe a sa fiinţă 
nemişcată (spre dulceaţă) mai înainte a lucrat-o. înţelepciunea şi-a zidit casa sa 
din pietre necioplite. Nu s-a auzit glas de fire în zidire, că la Maria nu a slujit 
bărbat, ci a rămas singură fecioară. Pietrele de la sine au răsărit, fără a fi 
pregătite de oameni. Tot aşa şi în Maria. S-a născut luarea de sine din firea 
noastră, alegându-se prin fecioară curată şi cinstită. Precum din pământ fiind 
luate pietrele s-a crescut luarea prin fire, şi Dumnezeirea neîntinată a 

rămas, pentru firea cea preacurată. Biserica s-a zidit fără de fier. Hristos S-a 
născut fără de stricăciune şi durere. Pământul singur a slujit, după cum şi 
Fecioara singură a zămislit. Nu s-a tăiat piatra, nici nu a simţit pământul când se 
tăiau pietrele. Şi Fecioara nu s-a mişcat, nici nu a zămislit din patimă cu 
dulceaţă. 

Nu de aiurea a dat pământul pietrele, ci din sine, fără de durere şi fără de 
ispitire. Aşa şi în Fecioară, nu s-a băgat cineva de afară prin luare, ci dintru 
dânsa s-a luat, fiindcă ar fi fost maică, iar nu Maică; păzitoare a amanetului, şi 
nu izvor al Naşterii celei prea bune de Fiu. Evanghelia a numit-o pe dânsa 
Maică, iar nu a chemat-o maică; dar şi pe Iosif tată, care nu avea nimic de obşte 
la naştere. Şi aceasta nu pentru Hristos, ci pentru Fecioara, ca să nu se creadă că 
din curvie S-a născut, precum au îndrăznit a zice iudeii, fiindcă nu a dat numirea 
pe fire. Că şi noi numim pe bătrâni părinţi, deşi nu ne-au născut pe noi. Firea pe 
numire a dat-o şi vremea a dăruit cinstea, fiindcă arvuna logodirii Fecioarei cu 
Iosif aceasta a fost: ca să se numească el tată fără a naşte. 

Finicii, cei ce sunt parte bărbătească, umbrind peste cele ce sunt parte 
femeiască, le fac roditoare, fără să se amestece cu ele şi fără să le dea lor vreo 
fiinţă. Şi din smochini, unii nu aduc roadă; şi din acride, cele ce nu sunt sădite 
parte bărbătească. Deci, precum acestea, cele ce nu nasc, se socotesc a fi părinţi, 
aşa şi Iosif s-a numit tată, fără să fie bărbat al Fecioarei. Mare este taina! Şi 
trebuie a chema toată zidirea spre cercetare. Mai mare şi decât înţelegerea este 
firea. Să se adune spre mărturie, că mai mare decât toată gândirea este lucrul ce 
s-a făcut. 

Pentru ce nu se foloseşte cu dovezile toată firea cea cuvântătoare? Dumnezeu 
a fost Cel ce S-a născut, şi 

toate să stea de faţă ca nişte roabe. Dumnezeu a fost Cel ce S-a născut Om, şi 



datoare este toată firea să stea înainte şi să se minuneze de Ziditor. Să se 
înspăimânte, cum pe toate le-a zidit; să se încredinţeze, că cele ce sunt cu 
neputinţă la fire, la El sunt cu putinţă; să înţeleagă, că face ceea ce voieşte şi nu 
are trebuinţă de fire. Să se înveţe elinii, că nu din materie a făcut toate, ci prin 
voie. Să se plece, că fără de materie s-a făcut lumea şi cele din dânsa, că iată, a 
alcătuit pe om fără de firea cea înjugătoare, care cuprinde veacul cel nevăzut şi 
cel văzut. 

Eu singur nu sunt de ajuns pentru povestire. Să grăiască împreună cu mine 
cele ale firii, cele ale meşteşugului şi cele ale faptei celei gândite. Să spună cerul, 
care a dat ca martor steaua, care nu a luat-o împreună cu soarele şi cu luna. 
Mărturisească eterul împreună cu fulgerul, care a pus pilda Celui ce vrea să Se 
nască din Fecioară în scoici. Să strige pământul pe comoara cea ascunsă, marea 
pe mărgăritarul ce nu se vede, lucrarea de pământ, meşteşugul zidarilor, 
sârguinţa negustorilor, chibzuirea pescarilor, sfatul împăraţilor, suita voievozilor, 
lauda oamenilor, eresul înţelepţilor, cuprinderea astronomilor, tulburarea 
tiranilor, minte cea rea a preoţilor celor prea răi, mărturisirea pruncilor, proorocia 
păstorilor; toate să mărturisească Naşterea lui Dumnezeu. De aceea, aşa să 
creadă ereticii, că Hristos nu S-a arătat cu chip, ci S-a născut cu fire de om din 
Fecioară. 

Zic şi iudeii: „Nu credem că Dumnezeu a petrecut împreună cu oamenii, ca 
un om”, dar cred că este cu totul încuiat în chivotul cel Dumnezeiesc. Şi ce este 
mai mare: chivotul sau omul? Dacă crezi că Dumnezeu este încuiat în chivot, 
pentru ce nu crezi că Dumnezeu a 

venit pe pământ în om? „Noi nu credem că Dumnezeu S-a răstignit”. Şi 
pentru ce crezi că chivotul, care avea pe Dumnezeu, a fost robit de cei de altă 
seminţie? Că precum acela a fost luat, părându-se că a fost sub necinste, aşa şi 
Dumnezeu Cuvântul, fiind fără de patimă, prin luare, se ocăra, fiind răstignit (I 
Regi 5, 2). Şi precum la cei de altă seminţie, chivotul, pe Dagon l-a alungat şi l-a 
surpat, tot aşa şi Hristos, pe Cruce, l-a biruit pe diavolul, şi i-a pedepsit pe 
hulitori şi a dat necredincioşilor, fără să vrea ei, cunoştinţa Dumne?zeieştii Sale 
puteri. Nu credeţi că Hristos a înviat a treia zi după ce a murit? Dar de ce credeţi 
că Iona, după trei zile, a ieşit din pântecele chitului întreg şi nevătămat? (Iona 2, 
11). Nu credeţi că Fecioara a născut Om şi Dumnezeu? Dar de ce credeţi că 
biserica cea prea vestită s-a făcut numai din pietre necioplite şi fără fier, şi s-a 
făcut mai frumoasă decât toate zidirile şi bisericile? 

Nu sufăr nebunia iudeilor, că ţin la dânşii dovezile şi nu cred; nu sufăr 
nebunia ereticilor, că de elini ascultă şi nu de Dumnezeieştile Scripturi. Dacă nu 
s-a făcut casa fără fier, zidindu-se biserică spre slujba lui Dumnezeu, apoi şi 



Hristos cu chip a venit; iar dacă temeliile stau până acum, nu vă mai certaţi, ci 
credeţi, că eu doresc şi a muri pentru această credinţă. Nu mă amestecaţi pe mine 
cu elinii, lucru care nu-1 poftesc, ci faceţi ceea ce doresc, adică a muri pentru 
Hristos. 

Eu, cât despre mine, mă tem de moarte, ci Hristos este îndrăzneala mea. în 
mine mă tem, în Acela mă bizuiesc; în mine fug, iar în Acela stau; în mine mă 
mşinez, în Acela cutez. El este Mărgăritarul, eu tina; El Comoara, eu ţărâna; El 
Viaţa, eu moartea; El este Dreptatea, eu păcătosul; El Adevărul, eu minciuna, 
căci 

pentru prietenia cu deşertăciunea, cu voia mea L-am pierdut pe Adevăr. El 
mi-a dat fire, iar eu cu patimile am pustiit-o pe dânsa; El mi-a dat voie îndeajuns, 
iar eu am făcut-o lipsită, împleticind-o pe dânsa cu păcatele. El este Cel ce S-a 
pogorât în mare şi cu multe ispite l-a ales şi l-a scos pe mărgăritar de acolo. în 
ispite, Dumnezeirea era împreună cu El şi a dus pe luare de la pământ la cer. El 
este Cel ce mult a săpat în ţarină şi S-a ostenit pe Cruce ca, după ce va descoperi 
din mormânt comoara sfinţilor, să o câştige Sieşi. 

Să ne ostenim şi noi, ca părtaşi să ne facem negustoriei, însuşi Mântuitorului 
nostru Iisus Hristos. Că Lui I se cuvine slavă, cinste şi închinăciune, împreună cu 
Cel fără de început al Lui Părinte şi cu Preasfântul şi Bunul şi de viaţă făcătorul 
Său Duh, acum şi de-a pururea şi întru nemărginiţii veci ai vecilor. Amin. 

DESPRE LIMBUŢIE ŞI PATIMI 

Nestatornice sunt toate odihnele lumii acesteia, căci fiecare om, adeseori este 
atras să pornească lupta în minte. Că este unul care se desfătează cu îmbuibarea 
pântecelui, dar se întoarce de la preacurvie. Este altul care vânează trufia, dar 
fuge de furtişag. Altul, iarăşi, iubeşte lăcomia pântecelui şi se biruieşte de 
iubirea de argint, dar defaimă împodobirea. Altul iubeşte vinul, dar urăşte 
mândria. Altul se depărtează de preacurvie, dar are în suflet ascunsă luarea în 
batjocură. Altul este vorbitor de rău, dar fuge de împodobire. Altul este mai înalt 
şi nebiruit într-o greşeală, dar în alta cu totul s-a cufundat. Altul este afară de o 
prihană, iar în alta este cu totul întinat. Altul este izbăvit de o cursă, dar în alt 
noroi s-a îngropat, fiindcă este nemărginită mărimea şi mulţimea păcatelor, şi 
prea uşor se prinde omul. Căci lucrarea fiecărui păcat mare se cunoaşte prin mică 
gustare. 

Când vrăjmaşul voieşte să lege pe om în poftele întru care se îndulceşte, îl 
leagă pe dânsul, ca, îndulcindu-se cu legăturile, niciodată să nu voiască să se 
dezlege. Căci fiind viclean, cel ce ne leagă pe noi, ştie prea bine întru care 
patimă şi în ce fel ne va lega, că dacă va lega pe cineva cu legăturile ce nu le 
voieşte, îndată, mintea rupând legăturile, fuge degrab. 



Deci, pe fiecare îl leagă cu cele întru care se îndulceşte şi cu cele întru care 
se odihneşte, căci mintea 

noastră are stăpânirea să ia şi să lepede de la sine legăturile, iar acum, fiind 
legaţi, ne bucurăm, şi fiind puşi în obezi, ne îngâmfăm. Că cel ce este legat cu 
pizma, dar nu şi cu preacurvia, se socoteşte pe sine că este nelegat, şi cel ce este 
legat cu clevetirea, iar de furtişag este liber, se socoteşte pe sine că nu s-a legat 
niciodată. Tăinuieşte fiecare legăturile sale şi nu mai cunoaşte cursele care zac 
într-însul, şi aceştia pătimesc neştiinţa beţivilor. Căci beţivul, fiind legat, nu ştie, 
nici nu cunoaşte că este legat, căci cu vinul uită legăturile şi din pricina beţiei nu 
vede cursele cele dimprejurul lui. Iar Stăpânul Cel iubitor de oameni voieşte ca, 
prin felurite pricini, să pună asupra tuturor acest jug; că, împărţind, a împărţit 
sarcina fiecăruia după a sa putere. 

Deci, în vremea în care s-a făcut cortul la evrei, a poruncit împărtăşire de 
mântuire între bogaţi şi între săraci, ca fiecare să aducă după putere jertfă de 
roade. Dacă cineva a adus aur, altul a adus mărgăritar, iar altul pietre scumpe. 
Săracul a adus păr, iar altul piei tăbăcite; femeia bogată a dat lucruri de mătase, 
iar văduva lână vopsită. Şi prin bogaţi şi prin săraci s-a făcut toată pregătirea 
cortului şi, împodobindu-se de toţi, şi el pe toţi i-a împodobit. Căci Domnul a 
primit de la fiecare rugăciunile şi de la bogaţi şi de la săraci -, vrând să arate că, 
precum a primit toate cele date de fiecare după putere, pentru facerea cortului, 
aşa primeşte de la fiecare rugăciunile, după potrivirea faptei sale, fără să caute la 
faţa omului. 

Stăpânul voieşte prin diferite feluri să ne povăţuiască pe noi către mântuire, 
dar şi vrăjmaşul face la fel, ca prin diferite uneltiri să ne surpe. Şi precum 
tâlharul, cu un cuvânt al mărturisirii s-a făcut cetăţean al raiului, tot aşa, printr- 
un singur cuvânt de hulă, cineva, se face vinovat gheenei. Mariam s-a făcut 
leproasă ca zăpada, pedepsindu-se pentru un cuvânt al grăirii de rău. Şi dacă 
Mariam, care era proorociţă, s-a pedepsit pentru limbuţie, apoi, oare, în ce fel se 
vor pedepsi cei ce cu nebăgare de seamă pun la cale hula? Şi Mariam a spus 
adevărul şi tot a fost pedepsită, căci l-a spus cu răutate, iar dreptatea i s-a făcut 
plină de nedreptate. Deci, ori mustră după dreptate, ori taina să nu o grăieşti de 
rău. Ori ceartă cu îndrăzneală, ori să nu grăieşti rele întru ascuns. Căci se 
defaimă dreptatea când se va amesteca împreună cu ea răutatea vicleşugului. Se 
netrebniceşte sfinţenia, dacă se va împleti cu dânsa necurăţia. Se defaimă curăţia, 
dacă se va împreuna cu dânsa desfrânarea. Se defaimă şi credinţa, dacă va lua 
aminte la vrăji. Se defaimă facerea de bine, dacă are mândrie. Se defaimă unirea 
la un gând, dacă se va arăta la dânsa luarea în batjocoră. Se defaimă şi postul, 
dacă are cleve?tire. Se defaimă şi dragostea, dacă s-a tulburat cu mânia. 



Luând aminte la cele fireşti, învaţă-te de la dânsele cele scrise. Frumuseţea 
adevărului este grozavă, când a acoperit răutatea! Şi hrana este ucigătoare, dacă 
are otravă ascunsă. Spurcată este carnea cea curată, când s-a întinat cu jertfele. 

Deci, este de trebuinţă ca prin cele arătate să pricepem pe cele nearătate. Prin 
pilda Mariamei, ne-a învăţat pe noi pricina adevărului, că trupul ei s-a făcut 
lepros, căci cu tot sufletul ei a păcătuit în ascuns. Prin vătămarea cea arătată s-a 
cunoscut vătămarea pe care o pătimise în ascuns. Prin lepra cea greţoasă s-a 
învăţat cât de rea şi de urâtă este grăirea de rău, şi s-a făcut trupul cel arătat 
oglindă a sufletului celui dinlăuntru şi nearătat. Prin stricăciunea trupului s-a 
deprins să cunoască în ce fel se strică inima care iubeşte vorbirea 

de rău, şi prin omul cel dinafară, a priceput pe omul cel dinlăuntru. Că 
precum s-a răzvrătit ea asupra fratelui ei, aşa s-a răzvrătit şi faţă de dânsa însuşi 
trupul ei; ca ea, prin sine, să se înveţe dragostea. 

Să învăţăm şi noi printr-însa unirea la un gând şi să cunoaştem că precum s-a 
mşinat ea după ce i s-a schimbat trupul, aşa şi Dumnezeu Se mâhneşte când se 
află cineva tulburat asupra fratelui său. Pentru aceasta se schimbă trupul omului 
în multe feluri de patimi. Mădularele lui se fac împotrivă-luptătoare întru dânsul, 
căci şi el se face către prietenii lui potrivnic, ca prin împotrivirea trupului său să 
se înveţe a câştiga unire la un gând şi pace către prieteni. 

în tabără s-a făcut veste foarte mare, după ce Mariam s-a arătat pe 
neaşteptate cu îmbrăcăminte de lepră, căci îşi ascuţise limba asupra celui blând, 
care se ruga pentru dânsa. Dreptul Izbânditor îndată a pedepsit pe proorociţă 
pentru vorbirea de rău. Că nu se bucură cel drept de grăirea de rău, întru care se 
desfătează cei fără de minte. 

Moise, după ce făcuse multe semne şi minuni, pentru că puţin a alunecat cu 
limba lui, a căzut din pământul făgăduinţei. Marea cea mare şi înfricoşată nu a 
putut să oprească drumul înaintea lui, şi un cuvânt mic, nedrept, oprindu-1, i s-a 
făcut zid ca să nu treacă. Dacă pe Moise, care era făcut de oameni dumnezeu, un 
cuvânt l-a lipsit de pământul făgăduinţei, cu cât mai mult ne va lipsi pe noi de 
împărăţie limba noastră cea ascuţită şi vicleană! Focul cel sfânt a ars pe preoţii 
cei drepţi, pe cei ce erau înlăuntrul sfinţeniei, căci, deşi cu faptele se dovedeau 
sfinţi, dar cu graiurile s-au pângărit. Dacă unii ca aceştia şi cei la fel cu dânşii, 
unele ca acestea au pătimit, apoi cum îndrăzneşte limba noastră 

să defaime? Pentru aceea să încetăm să ocărâm pe fraţii noştri. 

Pământul, lăsându-i atunci pe cei spurcaţi şi necuraţi, a înghiţit pe cei 
limbuţi. Pe egipteni marea i-a înghiţit, iar pământul pe cei certăreţi şi potrivnici, 
în vremea foametei voievodul a grăit un cuvânt, şi s-a pedepsit cu pedeapsa 



cuvenită cuvântului, căci a fost călcat de popor în poartă. Pentru aceasta, cu 
apropiată judecată ţi se va adeveri ce îţi va fi ţie, după cuvântul Mântuitorului: 
„Căpentru orice cuvânt deşert, pe care-1 vor rosti, oamenii vor da socoteală în 
ziua judecăţii" (Matei 12, 36). 

Deci, prin multe feluri de pricini este ţinut ticălo?sul neam omenesc de 
vrăjmaşul. Unul este ţinut ca un datornic, iar altul este tras ca un chezaş. Că şi 
firea prin aceasta ne învaţă pe noi, căci şi cu pricina prietenului poate cineva să 
piară. Şi el, nefiind dator cu nimic, la fel ca cel dator s-a cufundat. Aceasta este 
asemănare a datoriei celor drepţi şi a celor nedrepţi; că dreptul întru ale sale este 
nevinovat, iar întru cele străine se află vinovat. Că cineva, când se zice înaintea 
lui o povestire adevărată, dacă el, râzând, o va prihăni pe ea şi dulce s-ar părea 
dreptului să tacă, tăcerea lui l-a făcut pe dânsul vinovat vorbirii de rău. Că 
auzind şi necertând, a mărtu?risit ca bun cuvântul cel zis rău. Şi te va face pe tine 
să crezi acestea stăpânirea voievozilor. Că de s-ar întâmpla ca cineva, pe 
dreptate, să grăiască de rău pe împăratul ce a greşit, nici unul nu suferă din cei ce 
stau de faţă să audă cele grăite împotriva împăratului. Iar dacă ar fi suferit să stea 
şi să audă, o pedeapsă se aduce asupra amândurora: acela se ucide pentru 
neînfrânarea limbii, iar celălalt pentru auzire. îţi povesteşte ceva furul, iar tu îţi 
pleci urechea la dânsul; şi moartea pe care o scoate el 

prin gură, o primeşte sânul auzului tău, şi aluatul cel amar al minciunii 
luându-1, l-ai dospit în tine. 

Pe unde a avut intrare moartea când şarpele a grăit către Eva? Fără numai 
prin auz, prin care, ucigătoarea, are fire să intre. Că poate cel rău să ucidă pe cel 
ce tace prin cel ce grăieşte, şi pe cel ce nu poate să-l omoare prin gură, el îl 
înjunghie prin auzire, şi pe cel nevinovat cu fapta îl ucide prin gânduri. 

Când dracii grăiau adevărul, Mântuitorul nu i-a suferit să-l spună, căci nu a 
binevoit Cel Adevărat ca printr-înşii să creadă oamenii, ci să se propovăduiască 
lucrul cel adevărat prin adevăraţii propovăduitori. Apos?tolii, pentru ce nu au 
putut să-l asculte pe dracul ce i-a lăudat pe dânşii? Pentru ca să nu se arunce 
glasul cel amar în auzul cel curat. Dacă sfinţii au fugit de laudele diavolului, ca 
de o vătămare foarte mare, apoi cine va iubi grăirea de rău? Că are obicei cel cu 
totul înrăutăţit ca prin adevăr să amăgească pe cel ce îl ascultă. Pentru aceasta, 
Mântuitorul n-a primit glasul cel adevărat al dracilor. 

Dintr-o ploaie se adapă buruienele, şi cele bune şi cele rele. Poate şi ploaia 
cea bună, după fire, să lucreze întru răutatea ierburilor, iar şarpele, mâncând 
dulceaţă, îndată o preface întru amărăciune. Şi dacă o va slobozi pe dânsa în 
cineva, vai va fi celui ce o va primi! Aşa şi din adevăr se trimite minciuna, 
otrava cea plină de moarte, că amărăciune cumplită se tăinuieşte întru cuvintele 



lui cele prea dulci. Deci, fie această pildă şarpele, care şi-a îndulcit limba sa către 
cei prea neînţelepţi. Te va încredinţa deplin pentru aceasta şi Iscarioteanul, care, 
în sărutare şi în limba cea paşnică ascunzând vicleşug, a pregătit vânzare 
împotriva Stăpânului Celui cunoscător de inimi. Şi dacă faţă de 

Ziditorul, unul ca acesta s-a arătat mincinos, apoi către tine ce fel se va face, 
o, nebune? Ce este mai pângărit decât minciuna? Fără numai cel ce cu osârdie 
ascultă cuvintele ce se zic de dânsul. 

Mântuitorul S-a dat pe Sine la moarte, dar nu a dat auzul Său glasului 
minciunii. Deschizându-Şi gura Sa, a primit oţet cu fiere, iar urechea Lui glasul 
celui pângărit nu l-a primit. A dat faţa Sa să o sărute vânzătorul, dar răspuns nu i- 
a dat amăgitorului. Dă-ţi faţa ta mincinosului să o sărute, dar nu îţi da şi auzul 
tău. Că faţa ta dacă o vei da lui, sărutarea îl osândeşte pe dânsul, iar dacă urechea 
ta o vei da lui, te va ucide pe tine gustarea graiului lui. Mai bine decât dânsul vei 
face dacă vei fugi de mirosire şi de gustarea otrăvii. De fum fugi degrab, iar pe 
cel mincinos îl asculţi cu dulceaţă? Te lepezi de reaua putoare şi lângă cel 
prihănitor şezi? Pe fiecare din mădularele tale eşti dator după cuviinţă să le 
păzeşti de cele vătămătoare. 

Dacă trupul tău este nevinovat de desfrânare, cruţă-ţi şi gura ta de clevetire; 
că, neputând gura ta să preacurvească, poate să mintă şi să clevetească. Dacă un 
mădular al tău este nevinovat şi celălalt vinovat, tot eşti osândit, prin mădularul 
cel osândit. Ia pildă de la ostaşul ce merge la război, care îşi acoperă tot trupul cu 
platoşă de fier, dar se întâmplă că este rănit când este pregătit prea puţin. Deci, 
dacă pătrunderea săgeţii prin găurile cele mici ale platoşei aduce moarte asupra 
viteazului, apoi cu cât mai vârtos uşile cele deschise ale urechilor vor da intrare 
morţii? Că atât de mare este uşa urechii, încât şi moartea cea atât de mare a intrat 
în lume printrînsa; că înghiţind toate neamurile, nesăţioasă rămâne. Deci, se 
cuvine a încuia urechile cu uşi şi cu zăvoare, ca să nu intre grăirea de rău. 

Să nu treci cu vederea răutatea clevetirii, ca pe o neînsemnată şi care nu 
poate să te ucidă. învaţă-te de la vânatul vânătorilor a nu trece cu vederea nici 
cea mai mică greşeală. Că se întâmplă ca pasărea să se prindă în laţ cu o unghie 
mică, şi se smereşte, şi se biruieşte puterea aripilor ei de marginea unghiei celei 
prea neînsemnate, şi, toată fiind afară de laţ, cu totul întru dânsul s-a prins. Şi 
dumnezeiescul Apostol, una şi aceeaşi hotărâre şi pedeapsă a hotărât asupra 
ucigaşilor şi a ocărâtorilor şi a curvarilor, precum şi asupra preacurvarilor. Că 
nimeni dintre unii ca aceştia nu va putea moşteni împărăţia cerurilor (Efeseni 5, 
5). Şi în vremea dreptei judecăţi aceeaşi parte a hotărât tuturor, adică lipsirea de 
moştenirea cea cerească. 



Dar ca să cunoşti că unii ca aceştia sunt vrednici de pedeapsă împreună cu 
ceilalţi, ascultă: Canaan, pentru care pricină a dobândit blestem veşnic? Oare nu 
că a râs de cel drept? Nu pentru vreo faptă rea s-a osândit, ci doar pentru puţin 
râs a luat răspuns înfricoşat şi, pentru obrăznicia limbii, a primit chinuire amară. 
Curate erau gândurile lui, dar gura lui l-a ucis pe dânsul. Dacă pentru puţin râs 
aşa s-a osândit acela, cine, temându-se, nu va fugi de glume, prin care s-a făcut 
câştigarea blestemelor? Că scoţând dreptul (Noe) pe Canaan de la binecuvântări, 
l-a dat pe dânsul bleste?melor, şi a zugrăvit întru dânsul judecata ce se va face 
asupra celor ce le place să râdă. Dacă diavolul pune sub faţa dragostei pe veselie 
şi pe râs, apoi şi Canaan, veselindu-se, a râs, şi pentru aceasta a ajuns să fie 
blestemat (Facerea 9, 21-27). 



Unknown 


Auzi pe preaînţeleptul Solomon strigând şi arătând vătămarea cea ascunsă în 
râs: „Cel ce râde de om, întărâtă pe Cel ce l-a făcut pe el. Că râsul care s-a 

364 

făcut asupra omului, aleargă în sus la Ziditorul. Tu iei aminte la prostime, la 
ceea ce se arată jucărie, şi nu ştii ce vicleşug se tăinuieşte în dânsa”. 

Noe cel drept, cunoscând vicleşugul şi nearătându-1 celui ce nu îl ştia pe el, 
tăindu-1, l-a lipsit pe dânsul de binecuvântare, iar tu, ca cel ce nu ştii să 
desluşeşti, cunoscând cât este de pângărită lucrarea râsului, să încetezi a râde de 
fraţi. 

Semei a scos blesteme. Şi iarăşi, Apostolul a scos glas înfricoşat asupra celor 
blestemaţi. Noi, căutând, să vedem ce dobândă au avut cei ce au uneltit 
blesteme? Semei, în ce fel de cădere a căzut? Preacurvar nu s-a arătat, nici fur nu 
s-a prins, ci a folosit blesteme, din care s-a ivit clevetirea. în clevetire se 
descoperă cele făcute, iar cele nefăcute se grăiesc printr-însa. Că chinu?rile, 
zămislind mânia, nasc tot cuvântul rău. Cu această mânie a ocărât Semei pe 
împăratul cel nepomenitor de rău (pe David); că a adus prihănire de moartea lui 
Saul asupra celui ce l-a izbăvit de multe ori pe Saul de la moarte. Şi de vreme ce 
a scos împotriva lui hotărârea, drept l-a osândit pe dânsul dreptul judecător. 
Solomon i-a pus lui hotar să nu-1 treacă, şi s-a făgăduit să-l păzească; dar după ce 
l-a trecut cu viclenie, şi-a întors făgăduinţa. Şi aşa, prin minciună, s-a arătat 
clevetirea lui asupra dreptului, ca şi după vrednicia lucrurilor sale să 
dobândească dreapta muncă. Şi după cum pe cel nevinovat l-a ucis cu limba sa 
ca şi cu o sabie, aşa să iasă sabie ascuţită întru întâmpinarea celui ce cu nedrep? 
tate şi-a ascuţit limba; şi i s-a făcut lui pierzare în veacul acesta, iar în cel ce va 
să fie i se păstrează munca. Deci, cine se îndulceşte de blesteme, ca de îndoite 
pedepse să se învrednicească? Pe curvari şi pe ocărâtori i-a osândit cu osânda 
ucigaşilor şi a preacurvarilor. Cunoaşte că 

neînfrânarea a dezgolit pe Isav de dreptul întâiei naşteri. Ai şi tu dreptul 
întâiei naşteri? Păzeşte-1 ca să nu îl pierzi din pricina desfrânării. Că un om mare, 
printr-un cuvânt neînţelept se smereşte şi printr-un lucru de nimic se necinsteşte. 
Dacă vei pierde adevărul, vei fi tânăr şi fără de minte ca Isav. 

Ascultă minunea ce s-a făcut, cum au biruit cuvin?tele pe lucruri şi a covârşit 
credinţa pe fire şi pe naştere. Şi ceea ce avea Isav fireşte, Iacov, sârguindu-se, a 



dobândit prin credinţă. Credinţa şi jurământul au arătat lucrarea naşterii şi întâile 
naşteri; cele trupeşti primite, le-a luat duhovniceşte; cele ce jurământul le-a 
dezbră?cat, credinţa le-a primit. O, minune care a urmat între cel ce s-a dezbrăcat 
şi cel ce le-a cumpărat! Că cel ce s-a dezbrăcat, suferea fără de simţire, iar cel ce 
s-a îmbrăcat, a rămas curat. Cum Isav s-a dezbrăcat de întâile naşteri, cele 
nedezbrăcate, şi cum Iacov a primit îmbrăcămintea cea nepurtată? La fel şi 
tinerii au făcut negustorie mai presus de fire. Şi negustoria tinerilor fuge şi nu 
poate după cuviinţă a se spune. Cine este cel ce îndrăzneşte să folosească 
întrebări pentm negrăita naştere a Unuia-Născut? Spune-mi mie iarăşi: Cum 
Iacov, dezbrăcând întâile naşteri de la Manase, le-a pus pe ele împrejurul lui 
Efrem, ca să se facă lui întâia naştere stâlp de slavă? Este plină de amestecări de 
pilde minunate şi de nenumărate lucruri alese. întru dânsa s-a zugrăvit botezul, 
întru dânsa s-a pecetluit credinţa, întru dânsa s-a însemnat vistieria noastră, întru 
dânsa se închipuieşte figura slăvitei feciorii. Cu preţ a cumpărat-o Iacov, iar lui 
Efrem a dat-o în dar. Nici Manase nu este prihănit întru aceasta şi nici Efrem 
minunat, ci a celui ce a dat-o este stăpânirea neprihănită. Deci, cine se ispiteşte 
să prihănească întâia naştere a neamurilor? Iar 

366 

dacă iudeii ar fi voit să o prihănească, să prihănească întâi pe Manase pentru 
surparea ei. Că Cel ce a luat-o pe ea de la aceia, nu a greşit, ca să arate stăpânirea 
Sa, însă a luat-o de la dânşii pentru că au păcătuit, ca să arate dreptatea Sa. 

Dacă pentru luarea întâilor naşteri ale lui Manase, Cel negreşit, nimeni nu 
poate să-L prihănească pe Dânsul, apoi cum îndrăzneşte cineva să-L prihănească 
pe Dânsul că a luat întâia naştere de la ucigaşii Domnului, dacă jurământul atât 
s-a arătat de tare că a putut să biruiască întâia naştere a lui Isav? Că dacă numai 
s-a jurat şi nu strâmb s-a jurat, o bântuire ca aceasta a pătimit, apoi cel ce se jură, 
şi încă strâmb se jură, la ce fel de întuneric nu se va da? Dacă Isav, 
nedreptăţindu-se, nu a voit să mintă, căci s-a făgăduit cu jurământ, apoi cum tu 
lepezi tocmelile şi făgăduinţele tale făcute pentru mântuirea ta? Dacă Irod a păzit 
făgăduinţa ce s-a făcut pricină de pierzarea lui, apoi tu vei fugi din tocmelile pe 
care le-ai făcut pentm viaţa cea veşnică? Şi precum cuvântul, intrând, a ţinut loc 
ca la naşterea celor întâi născuţi, aşa şi ocărârea, intrând, poate să împlinească 
lucrarea ucigaşului. 

Limba, iarăşi, destulă este ca să vatăme cel puţin cât sabia, şi poate gândul 
cel necurat să ţină loc de preacurvie; luarea în râs cea ascunsă poate să 
bântuiască întocmai ca şi cursa, şi sfătuirea cea rea poate să se facă mai rea decât 
otrava, celor ce o suferă şi o primesc. Că dacă Isav, prin cuvânt dezbrăcându-se, 
a pierdut întâia sa naştere, apoi cu mult mai vârtos cel netrebnic cu lesnire va 
lepăda întreaga înţelepciune. 



Cine cu minciuna se îmbracă, leapădă adevărul făgăduinţei; cine se leapădă 
de credinţă prin cuvinte, se face întuneric, fiindcă s-a dezbrăcat de lucrurile 
credinţei; 

şi cel credincios la fel, prin cuvinte primind-o, se îmbracă şi el cu credinţa. 
Cuvântul ce întru acestea se iscuseşte, poate să arate lucrarea lucrului, iar 
chibzuirea cea rea poate să se arate faptă cumplită, şi privirea cea greşită să 
lucreze lucru rău. Poate clevetirea cea dobitocească să nedreptăţească nu mai 
puţin decât săgeata; poate şi pâra să sape gropi de pierzare. 

Deci, să fugim de cugetarea cea greşită, căci cugetarea întocmai cu fapta se 
judecă. Să ne apropiem de fapta cea bună, care primeşte plata pentru lucruri, de 
la Cel ce cearcă sfaturile inimilor. Sfatul este lucru, că se întăreşte cuvântarea de 
sine stăpânirii noastre în dânsul, care pe toate le lucrează, şi fiecărui lucru îi este 
ceva împotrivă. împotriva întunericului stă lumina, amarului dulcele, somnului 
privegherea. Cel ce pe acestea le-a zidit, Acesta nu a lăsat ceva împotrivă, pe 
care nu l-a unit cu cel împotrivă luptător al lui. 

Că dacă un om muritor lucrând pregăteşte sprijiniri spre cele potrivnice şi 
odihnă necazurilor şi poftiri folositoare tămăduirilor fiecăruia punându-i cu 
pricepere hotărâre întru a sa vreme, şi patimilor potrivite doctorii cu cât mai 
vârtos Ziditorul, măsurând, a alăturat lucrurile unele lângă altele. Şi cu 
închipuire a pus zidirile şi, cumpănindu-le, le-a dat sprijiniri şi, adunându-le, 
împreună le-a unit, ca pe fiecare să le aibă cineva unele împotriva altora. 

Deci, o, omule, ai arme asupra tuturor uneltirilor potrivnicului, şi dacă de 
toate acestea care ţi s-au dat spre ajutor te vei arăta biruit, lenevindu-te, apoi eşti 
lipsit de orice răspuns la judecată. Căci ai arme de multe feluri împotriva 
măiestririlor, împotriva luptătorului. Dacă va slobozi vrăjmaşul săgeţile lui cele 
înfocate asupra noastră, avem şi noi rugăciunea drept pavăză 

nebiruită. Dacă va porni împotriva noastră războiul dulceţilor, să pregătim 
împotriva lui ajutătoare dragostea sufletului. Dacă se va ispiti să ne supună cu 
nedreptatea, noi să năzuim la dreptate şi să ne mântuim. Dacă va voi să te 
rănească pe tine cu ura de oameni, întâmpină-1 pe dânsul cu silnicia iubirii de 
oameni. Dacă te va lupta pe tine cu mândria, tu pune împotriva lui smerita 
cugetare. Dacă va zădărî întru tine pofta trupului, tu îmbracă-te degrab cu platoşa 
întregii înţelepciuni. Dacă va arunca gloanţele înverşunării asupra noastră, noi să 
luăm asupra noastră coiful curăţiei. Dacă bogăţie ne va pune înainte, avem pe 
fericirea sărăciei. Cu desfrânarea dacă ne va supăra, noi să ne luăm ca aripi 
postirea. 

Râvna este pricină a răsturnării, dar dacă vom voi aflăm dragostea, care 



poate să îndrepteze şi să zidească. Săgeţi ale vrăjmaşilor noştri stau înainte, dar 
tot săgeţi stau înainte, spre apărare, şi neputinţei noastre. Dacă ne alungă pe noi 
ca Faraon, este marea care poate să-l cufunde pe dânsul. Dacă va ascunde curse 
în pământ, este în cer Cel ce ne izbăveşte pe noi. Dacă năvăleşte asupra noastră 
ca Goliat, este David care poate să-l smerească pe dânsul. Ca Sisara dacă se va 
trufi, cu biserica se ucide. Ca Senahirim dacă va bate cu tine război, cu sac şi cu 
cenuşă se biruieşte. Dacă pe babilo?neanul îl va urma, sunt sfinţi ca Daniil. Ca 
Neeman dacă se va înălţa, sunt postitori care pot să-l surpe pe dânsul. Văpaia 
poftei dacă o va aprinde, sunt următori cu totul înţelepţi ai lui Iosif. 

Şi în orice fel este lucrarea lui, oare nu se va putea dezlega de noi? Ce patimă 
poate aduce asupra noastră şi a cărei doctorie nu este pregătită? Ce ban nelămurit 
pregăteşte şi nu este foc spre topire? Ce vătămare are şi nu avem luptă 
împotrivă? Ce curse ascunde şi a căror 

cunoştinţă este tăinuită de noi? Ce măiestrie a pregătit şi pe care nu au 
surpat-o şi proştii? Ce întărire a avut şi pe care nu au biruit-o şi femeile? Ce 
cuptor a făcut şi pe care nu l-au stins credincioşii tineri? Ce groapă a săpat şi pe 
care nu au defăimat-o cei împreună cu Daniil? Ce bucate a pregătit şi pe care nu 
le-a trecut cu vederea cei împreună cu Anania? A semănat vrăjmaşul mândria şi 
a călcat-o pe dânsa smerita cugetare a lui Moise. Neeman cu aur a amăgit şi, 
defăimându-1, l-a alungat pe dânsul Elisei. Simon a adus bani, iar Petru a dat 
asupra lui hotărârea cea potrivită. întru Iisus Hristos Domnul nostru, Căruia I se 
cuvine slava şi stăpânirea, în vecii vecilor. Amin. 

CUVÂNT DE LAUDĂ LA MARELE VASILE 

Iubiţii mei fraţi, plecaţi spre mine urechile voastre şi vă voi povesti o prea 
frumoasă povestire. Este bine a ascunde sfaturile împăraţilor, dar a descoperi 
Tainele lui Dumnezeu, mai bun lucru este, care prin pilda credin?cioşilor Săi 
robi întăreşte pe cei neputincioşi, dintre care cel dintâi sunt eu. 

Deci, dorire mi-a venit să mă apuc de lucrurile ce se potrivesc la tămăduirea 
ticălosului meu suflet. Pânză voiesc eu a urzi astăzi, din lâna cea bună a oii celei 
cuvântătoare. Haină pestriţă doresc să ţes, din lâna cea gândită a limbii celei 
mgătoare. Că un berbec am văzut oarecând, a cărui piele era bună şi coarnele 
cuvântătoare de la Dumnezeu grăitoare. Şi de acesta apropiindu-mă cu multă 
nevoinţă, un fir mic de la dânsul am furat pe ascuns şi a căzut peste mine o frică 
nesuferită, căci fiind fără de minte am îndrăznit unele ca acestea. 

Voiţi să ştiţi cine este berbecul acesta care este împodobit cu atât de frumoase 
culori? Acesta este înţeleptul şi credinciosul Vasile, cel ce a fost episcop în latura 
Capadochiei, care în cetatea cezarenilor a arătat mântuitoarele dogme la toată 
lumea. Vasile, cu adevărat, temelia faptelor bune, cartea laudelor, viaţa 



minunilor; cel ce umbla cu trupul şi păşea cu Duhul; cel împreună vieţuitor cu 
cei de jos şi privirea la cei de sus; arcuşul lăutei celei de taină, care veseleşte 
ceata sfinţilor îngeri; 

adevăratul miel al vieţii celei de maică ce a strălucit pajiştea Sfântului Duh; 
cel ce a sărit cu dorirea şi a răpit floarea din vârful rădăcinii cinstitei Cruci; 
ieslea dogmelor, limba graiurilor, odorul înţelegerilor drepte şi bune; cel ce s-a 
afundat pe sine întru adâncul Scriptu?rilor şi a scos mărgăritarul cel strălucit; 
strugurele cel înfrumuseţat al viei celei dumnezeieşti; cel ce din cer picură 
dumnezeiasca dulceaţă; membrana cea bună a sfinţitei înţelepciuni, care de sus a 
tocmit dumnezeieştile rânduri; pământul cel preabun al împărăţiei celei de sus, 
cel ce lui Dumnezeu a odrăslit roadele dreptăţii; deal înflorit cu trandafiri de 
taină, al căror miros la cer a ajuns; cel ce a strigat întru Domnul cântări bine 
plăcute şi a luat în cer cununi prea frumoase; cel ce, după ce a simţit darul, a 
strigat ca Iov mărturisirea către Mântuito?rul tuturor: „Duhul lui Dumnezeu este 
Cel ce m-a făcut pe mine, şi suflarea Atotţiitorului, ceea ce mă învaţă pe mine” 
(Iov 33, 4), adeverind că prin Duhul Sfânt L-a propovăduit tuturor pe Domnul 
Iisus Hristos. 

încă doresc să mai ţes prin cuvânt laudele, ca prin ospătarea şi pomenirea 
dreptului, întru rugăciuni, să aflăm cunoştinţă şi umilinţă. Se cuvine suveica 
Duhului a o lua şi a pregăti tortul înţelegerilor, apoi să vin spre acest fel de 
lucrare, ca întru vătale şi pânza să o încep. Că dacă cineva va toarce cu trezvire 
acest fir, îmbrăcăminte de nemurire celor ce poftesc îl va da pe dânsul. în acest 
fel sunt pârgurile oii celei de taină; aşa sunt veniturile sfintei moşii; aşa, 
neîncetat întru învăţătură 

înflorea, îmbrăcând pe cei ce erau de faţă. Berbec purtător de Duh al turmei 
lui Hristos este, cu mila înflorind în strălucita Biserică. Din lâna lui încălzindu-i 
pe săraci, iar cu coar?nele împungându-i pe bogaţi. în cele neintrate, noaptea şi 
în toate zilele stăruind, de sus a primit Darul. Pentru aceea totdeauna, înflorind 
cu cuvântul, înnoia sufletelor podoaba cea neschimbată, şi totdeauna tuturor pe 
sine smerindu-se, cu împodobirea lui nu se mândrea. Că de vreme ce întru 
nestricate flori creştea, de vreme ce din sfinte pahare se hrănea fiindcă întru 
Scripturi de-a pururea şedea plecat, întru apostoleşti păşuni se îndeletnicea şi în 
sfinţite curţi strălucea. Pentru aceea, ca un râu curgea cuvântul lui şi dreptatea ca 
valurile mării. Acolo, cu dumnezeieşti înţelegeri se apleca, şi de aici gusta 
graiuri nemuritoare. De acolo gusta îmbunătăţite bucate şi aici vestea prea 
frumoase graiuri. Că nu cu mâhnire şi cu spini îi era mâncarea, fără numai 
trandafir şi crin, şofran şi scorţişoară. în urma acestei fel de pajişti căuta, din 



trandafiri de taină ca nişte balsam lucrând mâncarea. Pentru aceasta şi strălucită 
înflorea lâna lui, care sporea pentru ţeserea dumnezeieştilor învăţături. 

Şi ce nevoie este a zice multe pentru berbecul acesta, unde cuvântul s-a făcut 
vas desăvârşit, nu unul oarecare, ci precum Petru a văzut, cu patru cornuri din 
cer pogorându-se? Acela spre pământ având pogorârea, a arătat că are păsări şi 
de cele cu câte patru picioare, iar Vasile, aflând suirea spre cer, ne-a arătat 
cuvinte lăudate şi preaslăvite. Vasul acela, puţină vreme s-a arătat, şi s-a luat 
chipul lui după ce s-a descoperit numai unuia, iar acesta, întru mulţi ani la 
înălţime ridicându-se, a dăruit multora darul Sfântului Duh. Prin acela, Petru a 
auzit din cer: Cele ce Eu le-am curăţit, şi tu împărtăşeşte-le ”, şi pentm aceasta s- 
a zis tuturor: „Pe care Eu l-am sfinţit, şi voi cinstiţi-1”. Deci, cine nu va lăuda pe 
cel pe care Tatăl l-a slăvit? Sau cine nu va cinsti pe cel pe care Fiul l-a sfinţit? Şi 
cine nu va ferici pe cel pe care l-a fericit înţeleptul, Gânditul şi Cinstitul Duh? 

O, minune! Cum a binevoit sfatul Celui Preaînalt a 

locui întru dânsul şi a umbla! Că Mă voi odihni”, a zis Dumnezeu, „peste cel 
blând şi liniştit, şi care tremură de cuvintele Mele. Atâta dar a revărsat peste 
mintea lui acele cinstite şi de-a pururea curgătoare curgeri, încât şi pe cei 
pângăriţi întru greşelile lor i-a arătat cu bun chip, ca şi pe cei botezaţi. 

Deci, să Se milostivească şi spre mine Domnul, pentru o pricină de 
milostenii ce s-a întâmplat, mergând într-o oarecare cetate, căci acolo am auzit 
un glas zicând către mine: „Scoală, Efreme, şi mănâncă înţelegeri”. Şi 
răspunzând am spus cu multă spaimă: „De unde, Doamne, voi mânca eu 
înţelegeri?”. Şi a zis către mine: „Iată în casa Mea vasul cel împărătesc îţi va da 
ţie mâncare”. Şi minunându-mă eu foarte de cele zise, sculându-mă, am venit la 
Biserica Celui Preaînalt şi, încetinel, intrând în pridvor şi plecându-mă cu dorire 
la cele dinaintea uşilor, am văzut în Sfânta Sfintelor vasul alegerii, luminat, fiind 
întins înaintea turmei, împodobit cu cuvinte de Dumnezeu încuviinţate, iar ochii 
tuturor priveau la dânsul. Am văzut Biserica hrănindu-se de dânsul cu Duhul, şi 
văduvă şi sărman mai vârtos miluindu-se. Am văzut acolo, la dânsul, lacrimile 
curgând ca râul şi lâna vieţii tuturor cu aur strălucind, şi însuşi păstorul cu aripile 
Duhului înălţând rugăciuni pentru noi şi graiuri pogorând. Am văzut 
înfrumuseţându-se de dânsul Biserica şi împodobindu-se cea iubită. Am văzut la 
dânsul învăţăturile lui Pavel, legea Evangheliilor şi frica Tainelor. Am văzut 
acolo cuvântul cel bun şi de mântuire înălţându-se cu credinţă la cer. Şi, în scurt, 
toată adunarea aceea strălucindu-se cu razele Darului. Acestea toate cu bună 
credinţă înflorind din vasul cel ales al împărăţiei, am lăudat pe Domnul Cel 
înţelept şi Bun, Care aşa slăveşte pe cei ce îl slăvesc pe El. Iar 

după sfârşitul cuvântului din Duhul Sfânt, s-a făcut cunoscut bărbatului 
pentru mine şi, chemând a mea prostime, prin tălmaci mă întreba, zicându-mi: 
„Tu eşti Efrem, cel ce bine ţi-ai plecat grumazul şi ai ridicat jugul cuvântului 
celui de mântuire?”. Şi, răspunzând, am zis lui: „Eu sunt Efrem, cel ce m-am 
lipsit pe mine de călătoria cea cerească”. 

Apucându-mă pe mine dumnezeiescul acesta, a întărit spre mine sfânta lui 
sărutare şi mi-a pus masă din mâncărurile înţeleptului şi sfântului şi 
credinciosului său suflet, nu îndulcită cu bucate stricăcioase, ci plină de 
nestricăcioase înţelesuri. Căci a zis: „Cu ce faceri de bine putem a milostivi spre 
noi pe Domnul? Cum vom opri pornirile şi năpădirile păcatelor? Şi cum vom 
închide intrările patimilor? Cum vom câştiga fapta bună apostolească? Şi cum 
vom putea îmblânzi pe nemitarnicul Jude?cător?”. Şi, plângând, am strigat şi am 
zis: „Tu însuţi, pă?rinte, păzeşte pe cel leneş şi trândav; tu însuţi îndreptează-mă 
pe calea cea dreaptă; tu însuţi umileşte inima mea cea împietrită, căci la tine m-a 
aruncat pe mine Dum?nezeul duhurilor, ca să vindeci sufletul meu. Tu însuţi 
îndreptează-mi corabia sufletului la apa odihnei”. 

Priveşte, te rog, sârguinţa bunului dascăl, de unde s-a apucat de fapta bună a 
mea, de unde chipul l-a cuprins, ca şi cum am zice toiagul trupului, şi smulgând 
năravul necuvântătoarelor patimi, a luat solzii mei, urdorile ochilor, şi furişând 
veridiciunea şi crudiciunea cuvântului, m-a apucat cu râvna şi m-a cufundat întru 
afundările învăţăturilor lui. Atunci a zămislit pântecele meu înţelegere, ca să 
nască lauda celor patruzeci de mucenici, căci toată răbdarea lor, viteazul, a făcut- 
o cunoscută urechilor mele: cum au ales a muri pentru Hristos şi câte primejdii 
au trecut cu vederea, ca să-L 

dobândească pe Dânsul; câţi au fost la număr sfinţii şi celelalte ale bunei lor 
credinţe. 

Deci, de vreme ce spre o lucrare strălucită ca aceasta ne-a învrednicit pe noi 
credinciosul arhiereu, laudele acestor bărbaţi purtători de biruinţă întru altă 
povestire lăsându-le, pe Cuviosul acesta al lui Hristos să-l fericim; pe bărbatul 
cel de o râvnă cu dânşii şi de o cinste. Că precum sfinţii, bărbăteşte au stat 
împotrivă tiranului Licinie şi a ighemonului Dechie, tot aşa şi Cuviosul s-a 
împotrivit lui Valent, lui Arie şi dârzului eparh. Aceia, mărăcinii înşelăciunii i-au 
smuls, iar acesta spinii ereticeştii nebunii; aceia, darurile lui Licinie le-au risipit, 
iar acesta poruncile lui Valent le-a stricat; aceia, poruncile Duxului le-au stricat, 
iar acesta a ruşinat învăţăturile lui Arie; aceia, dârjenia ighemonului au risipit-o, 
iar acesta a zdrobit nebunia eparhului Modest, căci cu pătimirea acestora 
împungându-se, ca Finees, limbile ce au clevetit împotriva lui Dumnezeu le-a 
străpuns. Pentru aceea şi dorea foarte mult a bea paharul şi se sârguia a birui prin 



mucenicie. 

Mucenicii, pentru credinţa în Hristos, purtând tot necazul în ei, au răbdat 
vitejeşte; iar Vasile, pentru nă?dejdea în Hristos, a suferit bărbăteşte năpădirile 
ispite?lor. Aceia, de haine s-au dezbrăcat şi şi-au dat mădula?rele la cazne, iar 
acesta se sârguia mai întâi a se dezbrăca de treanţa cea dimprejurul grumazului şi 
de trup; aceia, fiind în iezer, au atras spre dânşii pe cel rătăcit în păgânătate şi l-a 
învrednicit slavei, iar acesta, în cristelniţă botezând pe cei necredincioşi, s-a 
făcut lor pricinuitor de împărăţia cerurilor; aceia, în ape arzându-se cu dorirea, 
lumină şi cununi s-au văzut pe capetele lor, iar acesta, aprinzându-se cu dogmele 
Sfintei Treimi, daruri de biruinţă a luat împotriva celor rău credincioşi. 

Cât a meşteşugit vicleanul Veliar să despartă pe Vasile de împărăţia cea de 
sus! Zădărât-a împăraţi, dre?gători şi popoare, iar Vasile s-a făcut temelie 
credincioşilor. Sălbătăcit-a toate viscolirile sale, dar pe înţeleptul negustor 
nicidecum nu l-a tulburat. Adus-a asupra lui, prin slujitorii săi, furtuna eresurilor, 
dar mai mult s-a arătat meşteşugul cârmaciului. Ridicat-a valuri întreite asupra 
Bisericii, dar nu a putut să scufunde corabia cre?dinţei lui Vasile. Luptatu-l-a pe 
el cu graiuri ereticeşti, dar îndată, venind cu dogmele dreptei credinţe, le-a biruit, 
întrarmat-a asupra lui pe Arie, ca pe Goliat, dar a fost ruşinat de dânsul cu cele 
trei pietre ale credinţei. Lovit-a în pârgul lui cu vânturi rău credincioase, căci 
cuvintele celor necredincioşi erau vânturi, dar nu l-au plecat, căci era întărit cu 
trei ziduri nesurpate ale Preacu?ratei Treimi. Trimis-a asupra lui săgeţile 
mulţimii dum?nezeilor, dar prin stăpânire îndată l-a biruit. Venit-au, lătrând, 
tabere de câini, dar cu toiagul Crucii i-a rănit pe ei. îmbrăcatu-s-au lupii cu piei 
de oaie, însă el numai?decât a vădit făţărnicia lor. Sârguitu-s-a cu nedreptatea a 
tulbura dreptatea, dar îndată a fost biruit de dreptatea bărbatului. Se făţărniceau 
necredincioşii că îi urmează credinţa şi învăţătura, dar îndată se propovăduia 
reaua lor credinţă şi necuvioasa lor socoteală. Voiau să arate că au îndrăzneala 
lui, dar îndată se dovedea nebunia lor. 

Ştiu şi cei potrivnici a se cucernici şi a cinsti fapta bună şi bărbăţia, de vreme 
ce, când fiul tiranului era într-o cumplită patimă, au început a ruga pe Cuviosul 
bărbat să se roage pentru dânsul, iar el a răspuns: „Dacă mi-1 vei da mie, ca să-l 
aduc la credinţa cea fără de prihană şi să-l izbăvesc de toată reaua păgânătate a 
învăţăturilor lui Arie”. Şi după ce acela s-a făgăduit, îndată şi Vasile s-a făcut 
mijlocitor către împăratul Cel 

ceresc, pentru cel pământesc. I-a dus Aceluia făgădu?inţele bărbatului şi a 
adus sănătatea copilului. Iar dacă au văzut şerpii pe copil mântuit, iarăşi au 
stricat sfatul împăratului celui uşor la minte şi, luând pe fiul lui, l-au botezat cu 



apă, dar nu cu Duhul, şi l-au învăţat ca să se lepede de Fiul lui Dumnezeu. Pe 
dinafară îl îmbrăcau cu Hristos, iar pe dinlăuntru, de jur împrejur, îl sfâşiau. 
Pentru aceea, nu după multă vreme, au luat duhul ticălo?sului, propovăduind 
socoteala lor cea nemulţumitoare. 

Acestea nu sunt în urma minunilor lui Ilie, şi nici mai mici decât semnele lui 
Elisei. Că precum aceia i-au înviat pe cei morţi, aşa şi credinciosul Vasile, pe 
copilul ce era să moară, l-a răpit de la moarte cu rugăciunea. Şi precum Petru pe 
Anania şi pe Safira, cei ce au furat, i-a omorât, tot aşa şi Vasile, ţinând locul lui 
Petru, pe Valent, cel ce şi-a călcat făgăduinţa, l-a mustrat şi pe fiul lui l-a omorât. 
De aici a cuprins mâhnire şi nedumerire multă pe ticăloşi şi pe necredinciosul 
împărat. Şi cine, după vrednicie, va povesti ploile minunilor pe care feri?citul şi 
credinciosul Vasile le-a arătat prin lucrurile sale? 

Deci, de vreme ce este cu neputinţă a povesti atâtea isprăvi ale sfântului, pe 
toate lăsându-le, şi doar una po?vestind, vom arăta cum ajutau şi cele nesimţite 
bărbatu?lui, de vreme ce puii viperelor porneau în tot chipul spre a ucide pe 
drept, adeseori împungându-se şi rănindu-se de graiurile lui Vasile, încă şi de 
minunile lui, ca de nişte săgeţi. S-au apropiat, ticăloşii, de împărat, cerând ca să 
fie el rănit şi surghiunit, „căci greu ne este nouă, ziceau ei, şi văzându-1 pe el, 
fiindcă foarte se împotriveşte cuvintelor noastre. Pentru aceea, este cu neputinţă, 
o, împărate, a spori credinţa noastră, acesta fiind de faţă”. 

Plecându-se cuvintelor lor, împăratul a luat trestia ca să iscălească 
surghiunirea lui, dar trestia, îndată, 

nesuferind a sluji sfatului celui fără de lege, s-a rupt, certând pe cel fără de 
minte pentru îndrăzneala de a lucra împotriva robului lui Hristos, cel ce 
propovăduia o Dumnezeire a Tatălui şi a Fiului şi a Sfântului Duh, şi pe cei ce 
cugetau sau ziceau că este despărţită, cu înţelepciune îi mustra, ca pe nişte câini 
ce lătrau. Iar dacă nu a simţit cel mai nesimţitor decât neînsufleţita trestie, fiind 
fiu al rătăcirii, a luat şi pe a doua trestie ca să iscălească şi să ducă la sfârşit 
sfatul cel viclean. Dar a văzut-o şi pe aceasta frângându-se şi nesuferind a se 
împărtăşi de răutatea pe care se sârguia să o facă. 

De ce te sârguieşti, o, împărate, a trimite întru străinătate pe cel ce are 
sălăşluit întru sine pe Cel ce toate le umple? De ce voieşti a pierde pe cel cu totul 
nepierdut? De ce izgoneşti din cetate pe cerescul cetăţii? Că de vei lua şi pe a 
treia trestie, o vei vedea zdrobindu-se şi nesuferind a-ţi ajuta, lucru care s-a şi 
petrecut. 

Atunci înfrângerea tuturor la arătare s-a propo?văduit, iar strălucitul semn de 
biruinţă al celui cu totul nebiruit s-au făcut cele trei condeie, care s-au făcut 
ajutătoare celui ce propovăduia pe Treimea cea de o fiinţă. Mâna se sârguia a 



iscăli hotărârea, iar condeiele o arăta pe aceasta nedreaptă. Mâna se silea a iscăli, 
iar condeiele opreau sârguinţa cea deşartă. Şi precum toiagul lui Moise a ruşinat 
pe toţi descântătorii şi fermecătorii Egiptului (Ieşirea 7, 10), aşa şi condeiele au 
surpat sfatul celor necredincioşi şi fii ai întunericului. 

Cum te vom ferici pe tine, o, Părinte Vasile? Cel ce cu boldul înşelăciunea o 
împungi şi o alungi; cel ce zbori cu pricepere împreună cu albinele şi te 
sălăşluieşti în livezile Scripturilor celor de Dumnezeu insuflate, şi de acolo ne 
aduni nouă flori prooroceşti, rouă apostolească, viaţă evanghelicească; cel ce de- 
a pururea şezi în 

ţevişoarele faptelor bune şi dintru dânsele ne faci nouă dumnezeiasca întărire 
şi întemeiere; cel ce mierea credinţei celei dumnezeieşti şi fără prihană cu 
înţelep?ciune întru Duhul Sfânt ai lucrat-o; cel ce ne înveţi pe noi a defăima 
viespii cei vicleni şi credinţa până la cer a o înălţa; cel ce ai strigat ca David: 
„Dulci sunt cuvintele Tale gâtlejului meu, mai mult decât mierea gurii mele O, 
credinciosule Vasile! Ca Abel, te-ai primit; ca Noe, te-ai mântuit; ca Avraam, te- 
ai chemat prieten al lui Dumnezeu; ca Isaac, te-ai adus jertfă lui Dumnezeu; ca 
Iacov, ai răbdat ispitele vitejeşte şi ca Iosif, foarte te-ai slăvit; ca Moise, l-ai 
cufundat pe al doilea Faraon, după ce ai tăiat cu toiagul Crucii marea patimilor; 
ca Aaron, Arhiereu al Domnului te-ai arătat; ca Isus al lui Navi. pe vrăjmaşi i-ai 
biruit; ca Finees, râvnind, de dar te-ai învrednicit; ca Isaia, cu focul cel gândit te- 
ai curăţit; ca Iezechiel, pe Cel ce şade pe Heruvimi F-ai văzut; ca Daniil, guri de 
lei ai astupat şi ca cei trei tineri, văpaia celor potrivnici bine ai călcat-o; ca Petru, 
ai propovăduit; ca Pavel, ai învăţat; ca Toma, pe Cel ce a pătimit, Dumnezeu F- 
ai mărturisit; ca Matei, Marcu, Fuca şi Ioan ai teologhisit şi ca Apostolii, pe cei 
fărădelege i-ai învăţat, pe păgâni i-ai întors, bine plăcând lui Dumnezeu. 

Roagă-te pentru mine, cel foarte ticălos, şi mă cheamă înapoi cu rugăciunile 
tale, Părinte. Cel tare pe cel molatec, cel sârguitor pe cel leneş, cel râvnitor pe cel 
trândav, cel înţelept pe cel nebun, cel ce ai învistierit întru tine comoară de fapte 
bune, pe mine, cel lipsit de orice biruinţă. Că pe tine te-a mărit Tatăl îndurărilor, 
pe tine te-a fericit Fiul lui Dumnezeu, pe tine biserică sfântă din nou te-a înnoit 
Duhul cel Sfânt. Căruia I se cuvine slava, stăpânirea şi marea cuviinţă, în veci. 
Amin. 

CUVÂNT FA FEMEIA CEA PĂCĂTOASĂ care a uns pe Domnul cu mir 

De vreme ce sunt mulţi cuvioşi şi vrednici lui Dumnezeu, care cu evlavie pe 
Prea Curatul Stăpân îl laudă, m-am învrednicit, deşi sunt nevrednic, împreună cu 
dânşii a-F slavoslovi întru darul credinţei, că niciodată nu leapădă darul pe 
vreunul dintre oamenii care voiesc să se mântuiască. Că precum izvorul, ce 
izvorăşte neîncetat curgerile cele curate şi ape multe, nu opreşte niciodată pe cel 



ce doreşte cu îndestulare a se îndulci de apele curate ale darului, tot aşa 
Dumneze?iescul Dar s-a întins la toţi, ca să se îndulcească fiecare, după cum 
voieşte. Fiindcă Mântuitorul, în Evanghelii, cu dumnezeiescul Său glas, cheamă 
pe toţi: „De însetează cineva, să vină la Mine şi să bea” (Ioan 7, 37), 
nedespărţind pe sărac de cel bogat. Pentru aceasta şi eu, fiind nevrednic, m-am 
făcut părtaş darului Său. Am dorit cu îndrăzneală, cu lacrimi a-L lăuda, ca să iau 
şi eu lăsarea păcatelor, precum femeia cea păcătoasă, care a intrat cu îndrăzneală, 
prin fierbinţeala sufletului, în casa cea veselă şi a stat unde se afla Iertătorul 
datoriilor (Matei 26, 7). Gândesc şi primesc mulţime de osârdie, ca să mă fac 
fără de ruşine spre cerere. Că am 

văzut covârşire de suflet prea fierbinte şi acea prea mare şi bună obrăznicie. 

Veniţi, ascultătorilor, iubitorilor de Hristos cei desăvârşiţi, şi desfătaţi-vă 
întru buna povestire a acelei mari şi minunate femei, care în fiecare ceas ne 
cheamă la o privire minunată. Iar privire, zic eu, e priveliştea pe care femeia a 
pricinuit-o îngerilor şi oamenilor. Cum a intrat în casă, nefiind chemată; cum 
încă s-a apropiat de Dânsul când şedea, spunând toate ale inimii sale, fără de glas 
şi fără de strigare. 

Văzut-ai poftă covârşitoare a sufletului, cum s-a îngrădit pe sine cu 
neruşinarea? Nu s-a temut, viteaza, de gâlceava caselor, nici de aspra certare a 
celor ce stăteau de faţă. Aceasta numai a gândit: „De nu voi face faţa mea, pentru 
puţină vreme, fără de ruşine, de fier şi de aramă, nu pot să scap din urâtul puhoi 
al patimii mele. Să trec cu vederea, pentru o clipă, ocările oame?nilor, întru 
nimic socotindu-le. Această vreme a bunei obrăznicii este mai mică decât 
vremea neruşinării mele. Că atunci, stând fără de ruşine în uliţe, pe toţi îi 
chemam la lucrul necuvioşiei, întâmpinându-i cu împodobiri urâte, împletindu- 
mi părul capului, sulemenindu-mi obrazul şi spre înşelăciune închipuindu-mă, ca 
să-l atrag spre mine pe orice tânăr cu chip bun şi frumos. 

Cursă diavolească desăvârşit am fost, vânând sufletele spre osândă veşnică, 
iar acum sunt datoare să mă sârguiesc ca degrab să mă tămăduiesc, să lucrez 
lucruri bune în locul celor rele. Mergând, voi cădea la Marele Doctor, Cel ce 
primeşte pe toţi şi nu îi defaimă. îi voi spune Lui toate, câte le-am lucrat în trupul 
meu, spre amăgirea tinerilor. Şi cosiţele mele cele frumoase, cele strălucite spre 
tragerea şi sminteala multora, le voi face lighean de spălat picioarele, şi genele 
mele, cele ce 

urât ameninţau, împreună cu lacrimile ochilor le voi pune râuri de lacrimi. Şi 
de-aici paşii Sfântului Doctor voi urma cu trezvire, ca să cad la Dânsul”. 

Având această osârdie, femeia cea minunată, vremea luând, având în suflet 



mare râvnă ca să îmbră?ţişeze picioarele Domnului, şi cunoscând că Simon, care 
era unul dintre farisei, a chemat pe Mântuitorul, foarte s-a bucurat. Şi a alergat 
cu multă fierbinţeală la unul dintre făcătorii de mir, ca să cumpere un alabastru. 
Şi, mergând, zicea întru sine: „Oare unde voi putea cumpăra mir ales vrednic de 
Sfântul şi Marele Doctor, ca, primindu-1 împreună cu lacrimile mele, să-mi 
dobândesc scopul? Chiar pe făcătorul de mir fără de cruţare îl voi supăra, iar mai 
vârtos îl voi jura pe el cu numele Dumnezeului Sfinţilor Părinţi, după cum ei 
cred, ca să-mi dea mir împărătesc şi ales, spre cinstea Doctorului; şi îi voi da lui 
preţ cu îndestulare”. 

Şi venind la unul dintre făcătorii de mir, i-a zis acestuia cu veselie: „Pace ţie, 
făcătorule de mir! Caut mir ales, împărătesc, scump, ca la fel cu dânsul să nu se 
afle niciodată, că pe Care îl iubesc, Acela este mai mare decât toţi şi nu este cu 
putinţă ca El să se asemene cu altul”. 

Răspunzându-i, făcătorul de mir i-a zis: „O, femeie, mari graiuri ai grăit! 
Cine nu te ştie pe tine din uliţele cetăţii, că ai în cetate mulţime multă de 
ibovnici? Căruia dintre toţi aceştia voieşti tu, o, femeie, să-i duci mir împărătesc 
şi ales? Ce poate acela să-ţi dea ţie în locul mirului, încât voieşti să cumperi de 
un preţ atât de mare? Să vând, voiesc şi eu, însă aş fi dorit să ştiu cui, cu atâta 
sârguinţă şi gâlceavă, îl duci pe el? Oare, este vreunul din boierii împărăteşti? 
Dar între împăraţi, care covârşeşte şi este mai mare decât David în Israel, căci 

alt împărat nu s-a sculat?! Oare, din neamul lui este tânărul tău ibovnic? O, 
femeie, spune-mi şi mie, căci voiesc să mă încredinţez, deoarece preţul cel mare 
şi această sârguinţă a ta mă aduce pe mine întru spaimă. Cine este acesta?”. 

Atunci, minunata femeie a răspuns întru tulburarea sufletului, zicând 
făcătorului de mir: „De Dumnezeul Părinţilor, teme-te, o, omule! De Dumnezeul 
Cel ce a dat atâta putere în mâna lui Moise, ca să despartă cu toiagul apele mării 
şi să le pună pe dânsele ca pe nişte pietre vârtoase şi să călătorească poporul prin 
pulbere uscată! Dă-mi alabastru, ca degrab să ajung. Juru-te pe tine, o, tânărule, 
cu sfintele oase pe care le-a purtat Moise prin valea mării, adică moaştele 
pătimitorului Iosif, cel ce a biruit aspida în peşteră; juru-te pe tine, o, tânărule, cu 
glasul cel sfânt ce a grăit lui Moise în văpaia ce ardea şi în rugul ce nu se ardea; 
juru-te pe tine, o, tânărule, pe sfântul chivot, cel ce a aşezat curgerile râului 
Iordan întru secare desăvârşită; juru-te pe tine, o, tânărule, cu sfânta putere ce a 
surpat cele şapte ziduri ale cetăţii Ierihonului într-o clipă; cu sfintele mâini ale 
lui Isus Navi, pe care le-a ridicat spre cer şi a oprit cu cuvântul drumul stihiilor, 
încât două zile s-au făcut împreună o zi. Vezi câte ţi-am zis ţie: Numele lui 
Dumnezeu şi ale tuturor sfinţilor care L-au ascultat pe El! Dă-mi de acum mirul 
şi ia-ţi preţul alabastrului cât voieşti. Numai dă-mi mir ales şi slobozeşte-mă pe 



mine, ca să văd degrab pe Cel Mare, dorit şi Preacurat Ibovnic al meu”. 

Iarăşi a răspuns femeii făcătorul de mir: „Văd preţul cel din destul al 
alabastrului, dar ce te vatămă, o, femeie, dacă îmi vei spune mie despre 
ibovnicul tău, pe care acum l-ai câştigat cu dorire? Spre dorire m-a atras 

şi pe mine spre a-1 vedea pe el, o, femeie, şi nu pot să-ţi dau dacă nu îmi vei 
spune cine este”. 

Iar ea a zis către dânsul: „Ce mă sileşti atâta, cu dinadinsul întrebând cele ce 
nu ţi se cuvine a le şti? Se topeşte sufletul meu şi inima mea arde. Când îl voi 
vedea pe El, o să mă umple pe mine de bucurie! Teme-te, o, omule, de 
Preacuratul Stăpân, şi răcoreşte-mă pe mine cu bun răspuns; teme-te, o, omule, 
de Dumnezeul Cel Sfânt, Care a chemat pe Avraam şi pe Isaac şi pe fiul lui l-a 
slăvit, şi l-a numit pe Iacov Israel, făcându-1 patriarh celor douăsprezece 
seminţii; teme-te, o, omule, de Dumnezeul Cel ce a dat Anei pe Samuil, ceea ce 
cu durere se ruga întru necazul sufletului; teme-te, o, omule, de Dumnezeul Cel 
drept, Care a izbăvit pe mieluşeaua Suzana de la lupii cei prea cumpliţi. Pleacă- 
te, tânărule, şi îmi dă alabastru împărătesc şi ales, după cum ţi-am mai zis. De ai 
fi ştiut, o, omule, văpaia inimii mele, tu însuţi te-ai fi sârguit să mă trimiţi de 
aici”. 

Iarăşi a grăit către dânsa făcătorul de mir, vrând a se încredinţa pentru 
alabastru: „Auzi, o, femeie, mult m-ai jurat, la fel şi m-ai supărat ca să îţi dau 
mirul, dar eu încă de multe ori te-am rugat pe tine să îmi spui: Oare, mai înalt 
este decât toţi oamenii? Şi nu este pe pământ altul mai frumos decât dânsul? 
Atâta te-ai rănit de frumuseţea aceluia încât să-i duci mir ales? Oare, este din 
neamul dreptului împărat David sau al marelui Avraam, prietenul Celui 
Preaînalt? Cine este, spune-mi? Pentru ce te-ai învăpăiat cu atâta osârdie a vedea 
frumuseţea lui?”. 

Răspuns-a femeia şi a zis făcătorului de mir: „De ce mă sileşti atât să îţi spun 
cele ascunse ale mele? Am venit să cumpăr mir, iar nu să vorbesc. Teme-te, 
omule, de Dumnezeul Cel Preacurat şi mă miluieşte, şi mă 

sloboade degrab, ca să ajung cu sârguinţă pe Ibovnicul meu Cel Mare, ca să-I 
dau alabastru cu toată cinstea şi evlavia. Nu întârzia, o, omule! Să nu te faci 
pentru mine pricinuitor de scârbă veşnică, dacă mă voi lipsi de această 
comoară”. 

Şi i-a zis ei făcătorul de mir: „De nu ţi se pare că este întru tine vreo zavistie, 
arată-mi mie pe făcătorul tău de bine, de care lucru bucurându-mă, cu osârdie îţi 
voi da mirul împărătesc pe care mi-1 ceri. încă, după cum socotesc, mă vei afla 
pe mine ajutător al aşteptării tale celei bune”. 



Şi văzând femeia multa cercetare a făcătorului de mir s-a minunat foarte de 
sârguinţa lui, cum de cu atâta dorire a dorit să afle. Deci, a răspuns făcătorului de 
mir, zicând: „Precum mi se pare, nici un lucru nu se tăinuieşte în cetate, câte eu 
am lucrat, pângărindu-mă în tot ceasul în curvii şi pe alţii vânându-i la această 
întinăciune. însă am văzut odată pe Sfântul Acela Care S-a arătat pe pământ 
Doctor şi Mântuitor, şi îndată sufletul meu s-a robit de preacurata Lui frumuseţe. 
Că am văzut cu ochii mei tămăduiri înfricoşate, semne neasemănate şi multă 
milostivire întru Dânsul. Pe păcătoşi îi primeşte, de vameşi se apropie, pe leproşi 
nu îi leapădă, pe păgâni nu îi alungă, ci pe toţi îi primeşte cu îndurări şi nu se 
mânie asupra celor ce se apropie de El. Şi, văzând, m-am spăimântat şi am zis 
întru mine: «De ce mai trăiesc eu, ticăloasa, de nu mă apropii de Dânsul? 
Păcatele mele sunt multe, la fel şi înverşună?rile, şi putrejunea mea. Pentru ce 
mai zăbovesc? Altă vreme ca aceasta nu mai pot afla, nici alt doctor ca Acesta, 
iubitor de oameni». 

Eu nădăjduiesc aşa de tare că Acesta ce Se arată mare Stăpânitor este 
Dumnezeu. Prin cuvânt toate le 

pomnceşte, prin cuvânt pe toţi îi tămăduieşte; păcatele le iartă cu toată 
stăpânirea. Aflând o vreme ca aceasta şi un astfel de Doctor, nu trebuie să mă 
lenevesc de a mea tămăduire. Pentru aceasta mă sârguiesc ca să dau Bunului 
Iertător zapisul datoriilor mele. Ştiu că am păcătuit mai presus de măsură şi de 
cuvânt şi nu este cu putinţă a asemăna înverşunarea mea, dar milostivirii Lui 
celei fără de patimă, ca o picătură îi sunt toate fără?delegile mele. Ştiu adevărat 
că îndată ce mă voi apropia, de toate păcatele şi fărădelegile cele rele mă voi 
curăţi, alungând de la mine tot lucrul cel necuvios, că este Ceresc şi Preacurat. 
Deci iată, o, tânărule, toate cele ascunse ale inimii mele ţi le-am spus; de acum 
dă-mi mie mirul. Destul timp este de când mă împiedici pe mine, vrând a şti cui 
îi duc mirul”. 

Acestea toate ascultându-le cu dulceaţă, făcătorul de mir a zis către femeie 
întru bucuria inimii: „Mulţumescu-ţi, o, femeie prea credincioasă, că mi-ai 
descoperit dorinţa ta cea bună. Degrab ai câştigat mare Ibovnic ceresc, Care prin 
cuvânt pe toate le sfinţeşte. Dumnezeiesc lucru, plin de laudă şi foarte folositor, 
voieşti a lucra, o, femeie, la toate neamurile. Cu adevărat, aceasta este prea mare 
mântuire, mai întâi ţie şi apoi tuturor păcătoşilor. Eşti fiică a părinţilor, rudenie a 
cuvioşilor celor ce bine au crezut întru Dumnezeul Cel Sfânt. Dar voiesc a-ţi da 
un mic sfat. Primeşte-mă pe mine cu osârdie, fără de orice prihănire: Ştii şi tu că 
fariseii, fiind vicleni, îl zavistuiesc pe El, de vreme ce este Dumnezeu mare şi 
Iubitor de oameni, Care cu milostivirea Sa iartă păcatele. Deci, de te vor vedea 
intrând acolo, îndată şi uşile casei îţi vor încuia, ocărându-te fără de cruţare şi 



tare bătându-te, dar tu, auzind acestea, să nu te temi, ci să te faci cu sufletul mai 

tare decât piatra. Dacă în lucrurile cele desfrânate ai fost fără de ruşine, cu 
cât mai vârtos aici pentru mântuire! Căci vor toţi cei liberi, robii, portarii, 
slujitorii să vină asupra ta şi cu necinste să te ocărască. însă, nebăgându-i în 
seamă, intră cu îndrăzneală la Sfântul Acela, cu multă smerenie, precum ai zis 
mai înainte. îmbrăţişează cu dorire picioarele Celui Preacurat şi vei fi fericită. 
Căci, iată, am auzit că în casa lui Simon, a unuia dintre farisei, este El astăzi. 
Mergi cu pace; intră cu bucurie; apropie-te cu osârdie. Va primi darul tău. Iată, 
ţi-am dat ţie, o, credincioasă, mir ales şi scump, vrednic de Mântuitorul şi roagă- 
te pentru mine”. 

Luând femeia alabastrul plin de mir ales, se ducea bucurându-se şi, alergând, 
se ruga, zicând întru sine: „Cine îmi va da mie să aflu uşa deschisă şi îndată să 
intru, să cad la picioarele Sfântului Doctor, şi, îmbrăţişându-le, să nu le las până 
ce nu voi lua iertarea datoriilor? Mă voi ruga cu osârdie Domnului, Celui ce ştie 
toate cele ascunse ale mele, mai înainte de a mă apropia de Dânsul. Toate le ştie 
El. Mă voi duce către Bunul Doctor, ca să văd pe Cel Iubitor de oameni şi 
îndurat, Mântuitorul cel bun al lumii”. 

Şi femeia se ruga către Domnul Dumnezeul Cel Sfânt aşa: „Iată Tu, Doamne, 
în casa lui Simon şezi împreună cu dânsul, fiind socotit ca un om, şi cunoşti cele 
ascunse ale inimii mele şi gândul sufletului meu îl ştii, Hristoase. Pentru ce Ţi- 
am adus mirul cel de mult preţ? Ca, venind, să cad la Preacuratele picioare ale 
Dumnezeirii Tale şi să mă mântuieşti pe mine de urâtele mele fapte pe care le- 
am lucrat. Cunosc, Stăpâne, că eşti Dumnezeu şi cu milostivirea Ta mântuieşti pe 
toţi, Bunule, şi nu voieşti să piară vreunul din păcătoşi care, cu voia sa, cade la 
Tine, Mântuitorule. Căci îndată ce 

Te-am văzut în uliţe am şi crezut că toate le poţi. Deci, dăruieşte-mi, 
Mântuitorule mult-Milostive, ca să intru fără de oprire acolo unde Tu şezi”. 

Acestea gândind şi mai multe decât acestea zicând întru sine, a ajuns la casa 
unde era Hristos şi a aflat toate uşile casei deschise şi a intrat cu bucurie. Şi 
îndată s-a apropiat în spatele Domnului şi s-a apucat de picioarele Lui cu multă 
credinţă. Şi, plecându-şi capul împreună cu inima, cu suspinuri şi cu izvoare de 
lacrimi i-a udat picioarele, cu bucurie şi cu dorire de multe ori sărutându-le şi cu 
perii capului ştergându-le şi cu osârdie ungându-le cu mir şi zicând: „Iată, 
Stăpâne, însuţi singur cunoşti cum am îndrăznit a face aceasta. Nu fără a şti cu 
adevărat răutăţile mele, Doamne, fără de ruşine m-am apropiat de Tine, 
Preacuratul Dumnezeu, ci vrând să mă mântuiesc am căzut la Tine, Stăpâne, aşa 
fără de ruşine, precum vameşii. Primeşte, Hristoase, izvoarele lacrimilor ochilor 



mei; primeşte, Hristoase, dorirea ticălosului meu suflet. îndrăzneala mea să fie 
luată în seamă, cererea să fie primită, obrăznicia să fie cu totul rugăciune, mirul 
să mi se facă spre curăţire, Preacurate, zdrobirea inimii mele spre luminarea mea 
să mi se arate. Din tânără vârstă am auzit de la mulţi spunând că Dumnezeu Se 
va naşte din Fecioară şi, vrând a mă învăţa, întrebam: «Cum Cel fără de trup 
poate a Se întrupa?». Şi mi-au spus părinţii mei: «Această predanie de la părinţi 
strigă pentru aceasta, că Dumnezeul Cel Sfânt din Fecioară Se va naşte cu trup 
pe pământ». 

Deci, ceea ce eu atunci am auzit, fiind tânără, iată acum cu ochii mei, într- 
adevăr, pe Dumnezeul Cel Mare şi Sfânt L-am văzut ca un Om în trupul nostru, 
vrând să ne mântuiască pe noi. Nu Te văd pe Tine ca acest fariseu, Simon, care 
Te-a chemat pe Tine astăzi la 

prânz, ci Te văd Dumnezeu, mare Ziditor al tuturor, Care numai prin cuvânt 
pe toate le-ai alcătuit. Mieluşea rătăcită a turmei Tale sunt eu. întoarce-mă, 
Mântuitorule, în staulul Tău, că Tu singur eşti Păstorul cel Bun, Care aduni în 
curtea Ta pe cei rătăciţi. Porumbiţă a Ta sunt, Stăpâne, răpită de uliul cel cumplit. 
Arde sufletul meu, fiind rănit de Sfinţenia Ta cea mare, Doamne. îndepăr?tează 
de la mine, Preacurate, cu iubirea Ta de oameni, reaua împuţiciune a 
fărădelegilor mele. în locul mirului, cu darul Tău, îndurate, curăţeşte bubele 
greşelilor mele, spălându-le prin lacrimi. Darul Tău a deschis gura mea. Acestea 
am îndrăznit să spun înaintea Ta, ca să fiu chip de bunătăţi păcătoşilor, pe care 
Tu însuţi ai venit să-i mântuieşti, Bunule. Aşa mă rog Ţie, Mântuitorule, să nu 
treci cu vederea lacrimile inimii mele celei ticăloase, căci ştiu că nimic nu este 
cu neputinţă la Tine, ci toate le poţi”. 

Cu inima se ruga Celui ce a zidit inimile oame?nilor şi a luat Mirul vieţii în 
locul mirului; în locul celui stricăcios, pe cel nestricăcios, care rămâne în veci. 
Nu era atât de bine mirositor mirul pe cât Mirul graiului Domnului. A adus mir 
bun şi dragoste şi a luat iertare greşelilor, căci Hristos Mântuitorul, fiind mai 
înainte cunoscător şi Dumnezeu, a îndreptat voia sufletului pierdut. Nu a ascuns, 
minunata, greşelile pe care mai înainte le-a lucrat, ci a propovăduit mai întâi 
datoriile sale, apoi a adeverit dragostea sa. 

Deci, luând acestea în minte, iubiţilor şi credin?cioşilor, îndată m-a cuprins 
spaimă prea cumplită: Cum, intrând fără de veste, s-a apropiat fără de frică, şi 
cum a stat în faţa tuturor, plângând înaintea ochilor celor ce cinau şi stăteau 
împreună? Cum şi-a dezlegat cosiţele cu multă îndrăzneală? Cum, cu obrăznicie, 
a udat picioarele 

lui Hristos? Cum nimeni nu a alungat-o, şi cum nimeni nu s-a supărat asupra 



ei, ci plângerea ei era dulce tuturor şi suspinul primit? Unii, fiind oameni, 
mâncau privire împreună cu bucatele, văzând străină minune, la prânz arătându- 
se şi străin lucru făcându-se. Femeie desfrâ?nată, nechemată, intrând, a stat în 
spatele mesei, cosiţele pe piept purtându-le şi în mâini alabastru de mir ales 
ţinând, şi nu era cine s-o întrebe: „De ce ai intrat cu obrăznicie?”, sau cine să-i 
zică: „Ce cauţi aici, femeie?”, nici din cei ce mâncau, nici din cei ce stăteau 
înainte, ci la toţi privirea ei era preadulce, iar vederea preaslăvită şi bună. Toţi 
Arhanghelii cu cutremur s-au cuprins, Hemvimii şi Serafimii cu frică înainte 
stăteau, văzând preamarea îndrăzneală a femeii care ţinea cu fierbinţeală 
picioarele Domnului. Heruvimii a privi la Dânsul nu îndrăznesc nicidecum, iar o 
femeie păcătoasă îi săruta picioarele. Serafimii îşi acoperă feţele cu aripile, iar o 
femeie păcătoasă cu îndrăzneală stătea înainte. îngerii a se apropia de scaun nu 
pot, iar o femeie îi ştergea picioarele cu părul capului. 

O, femeie preacredincioasă! Cum îţi voi lăuda eu prea multa dragoste a 
voinţei tale celei fierbinţi? O, femeie! Cum îţi voi slăvi dorirea cea mare a 
sufletului tău care s-a îndreptat cu desăvârşire spre Dumnezeu? Sau cine iubeşte 
aşa precum ai iubit tu? Sau cine, oare, din oameni va fi primit precum tu ai fost 
primită? Acestea toate Mântuitorul le iconomiseşte cu darul Său, pentru 
mântuirea neamului omenesc, ca, celor ce sunt ţinuţi în greşeli cumplite, să le 
dea îndrăzneală de a veni la pocăinţă. 

Iar fariseul, văzând rugăciunea şi plângerea femeii, foarte se tulbura. Deci, 
căindu-se că a chemat pe Hristos în casa sa în cinstea de proroc, cu amar gândea 

în inima sa, zicând întru sine: „Eu socoteam că acesta este prooroc, care ştie 
cele ce vor să fie şi pe cele ce au trecut bine le cunoaşte, adică prooroc 
desăvârşit, iar acum văd bine că nici cele dinaintea ochilor nu le ştie, ci este la 
fel ca toţi oamenii”. însă Domnul nostru, Cel ce de-a pururea cercetează cele 
ascunse ale inimilor, ca un Ziditor, nu mustră îndată şi cu asprime pe cel rău, ci 
aduce la lumină pe cele ascunse fără pomenire de rău. Şi ştiind ce a gândit, cu 
blândeţe şi cu multă bunătate, i-a zis lui: „Simone, Simone, am o pildă să-ţi zic şi 
voiesc să te fac pe tine judecător al graiurilor Mele: Un om avea doi datornici. 
Unul îi era dator cu cincizeci de galbeni, iar celălalt îi era dator de zece ori câte 
cincizeci. Şi erau săraci amândoi. Şi văzând omul acela necazul amândurora, 
iertându-le datoria, şi-a arătat tuturor milostivirea cea prea mare. Cum socoteşti 
tu pentru amândoi? Care este dator a iubi mai mult pe iertător: cel căruia i s-a 
lăsat puţin sau, mai ales, cel căruia i s-a lăsat mai mult? Că amândoi au avut de 
la dânsul iertare”. 

Răspuns-a Simon: „Cel căruia i s-au lăsat multe, acela este dator a-1 iubi mai 
mult”. 



Iar Domnul a zis către dânsul: „Bine ai judecat! Deci, ascultă ce îţi spun, 
pentru neştiinţa ta. în casa ta, cinstindu-Mă, tu M-ai chemat, dar nu ai spălat 
picioa?rele Mele cu apă, ca ale unui prooroc, iar femeia aceasta pe care tu o vezi, 
cu lacrimile ei Mi-a spălat picioarele Mele şi cu părul le-a şters. La fel, sărutare, 
tu, o, Simone, nu Mi-ai dat, iar aceasta nu a încetat să-Mi sărute picioarele. Cu 
untdelemn capul Meu nu l-ai uns, iar aceasta picioarele Mele cu mir bun le-a 
uns. Pentru aceasta ţie îţi zic: Păcatele ei cele multe, precum tu socoteşti că nu le 
cunosc, se vor lăsa ei, de vreme ce a 

apucat mai înainte a arăta dragostea pentru iertare. Celui ce iubeşte puţin, 
puţin i se iartă, iar celui ce iubeşte mult, mult i se iartă (Luca 7, 40-50). 

Deci, să nu te sminteşti pentru mântuirea păcă?toasei acesteia, că Eu am 
venit să mântuiesc pe cei păcătoşi şi să luminez pe cei întunecaţi. Precum pe 
Raav, ceea ce a primit iscoadele, care a crezut cu dinadinsul în Dumnezeul 
Părinţilor, a mântuit-o Isus a lui Navi, cunoscând-o pe ea prea credincioasă, încât 
şi numele ei s-a scris la toate neamurile şi vestea ei este în cele douăsprezece 
seminţii ale lui Israel, tot astfel şi Eu acum am primit-o pe aceasta. Şi fiindcă M- 
a iubit pe Mine din toată inima şi din tot sufletul, cu credinţă neclintită şi cu 
dorire desăvârşită, o primesc pe ea şi va fi în numărul drepţilor ce M-au iubit pe 
Mine şi i se vor ierta ei greşelile, iar numele ei nu se va şterge în veacul 
veacurilor, ci se va grăi în neamul neamurilor ceea ce a făcut spre pomenirea ei. 
Şi învăţându-se toţi lucrarea ei, se vor face iubitori de lucruri bune şi părtaşi de 
bogate daruri şi veşnice bunătăţi”. 

Cărora să dea Dumnezeu să ne facem şi noi următori, mărturisindu-ne 
spurcăciunea sufletelor, curăţindu-ne cu lacrimi, ca să dobândim iubirea de 
oameni cea de la Sfântul Dumnezeu. Că a Lui este slava: a Tatălui şi a Fiului şi a 
Sfântului Duh, acum şi pururea şi în vecii vecilor. Amin. 

CUVÂNT DE LAUDĂ LA SFINŢII SLĂVIŢI MUCENICI 

Luminată şi preaiubită este totdeauna, îngerilor şi oamenilor, pomenirea 
sfinţilor, ca şi noi, urmând lor, să ne nevoim a iubi pe Dumnezeu cu aceeaşi 
râvnă, căci mai iute decât focul aprinde inimile noastre şi ne pleacă a defăima 
lumea cea deşartă şi toate cele veselitoare ale ei şi ne îndeamnă să lepădăm 
obişnuinţa cea lumească şi vătămătoare. Căci lăsând dragostea părinţilor şi 
iubirea fraţilor, lăsând grija femeii şi a copiilor, a avuţiei, mintea noastră mai 
luminată se face şi gândul îl întraripează din toate cele pământeşti spre cele 
cereşti, şi ne face pe noi împreună dănţuitori cu îngerii. Şi de aici a sta înaintea 
dumnezeiescului Scaun al Celui Preaînalt, şi în trup fiind, să urmăm pe cei fără 
de trupuri, şi umblând pe pământ, să cugetăm cele cereşti. Căci aşa şi Pavel, 
dascălul neamurilor, sfătuieşte, scriind, ca cele de sus să le cugetăm, unde este 



Hristos, de-a dreapta lui Dumnezeu. 

Deci, oricine se apropie de Hristos cu tot sufletul şi leapădă toată grija, nu 
mai este dator voilor sale, nici a urma dulceţurilor trupului, nici a se amăgi cu 
patimi trupeşti, că cel ce a crezut în Dumnezeu nu se cade a se îndoi că va fi 
lipsit în slujirea lui; iar cel puţin credin?cios, ca un necredincios se judecă, 
neavând nădejdea întărită întru Dumnezeu. 



Unknown 


Mucenicii, cu tot sufletul şi cu toată inima s-au dat pe ei înşişi lui Dumnezeu, 
deoarece defăimau de aici şi moartea şi toată îngrozirea cea potrivnică a tiranilor, 
fiind gata a răbda chinurile şi nevoile muncilor aduse asupra trupului. Spatele şi 
le-au dat spre bătăi şi răni, mădularele lor în multe chipuri au fost rupte în bucăţi, 
fiindcă slujitorii tiranilor păgâni, bucurându-se de vărsarea de sânge, luau pe 
sfinţi şi îi rupeau cu bătăile şi cu unghiile coastele lor le strujeau. Apoi, cu mânie 
neîmblânzită, le zdrobeau fără cruţare spatele cu plumb; împungând legătura 
pieptului cu săgeţi ascuţite, o desfăceau, ca nişte fiare sălbatice, şi punând la 
subţiorile lor măciuci înfocate, cu multă cruzime îi ardeau. Coapsele, împreună 
cu venele cele mari, le tăiau cu săbiile şi le spintecau cu cuţitele şi nu rămânea 
mădular nemuncit; încă şi oasele le zdrobeau nebuneşte. 

Pentru aceasta, Mucenicii luau putere de la Dum?nezeu, ca toate pătimirile 
să le rabde vitejeşte, şi fără de durere erau în toate muncile, ca şi cum ar fi 
pătimit în trupuri străine. Iar mai vârtos, cu multă îndrăzneală mergeau spre cei 
ce îi munceau, şi spre mai mare mânie îi zădărau pe dânşii, zicând: „De aveţi 
munci mai cum?plite, aduceţi-le nouă, că acestea nu sunt nimic”. Iar tiranii, 
aprinzându-se, scrâşneau asupra lor ca nişte fiare sălbatice, şi cu mânia fierbând, 
strigau muncitorilor ca să muncească mai cumplit sfintele trupuri ale sfinţilor 
pătimitori. Dar Mucenicii răspundeau iarăşi ighemonilor: „Unde sunt îngrozirile 
muncilor voastre? Că focul vostru este rece; muncile, neputincioase; bătăuşii, 
slăbă?nogi; săbiile, lemne putrede. Nimic nu aveţi deopotrivă cu sârguinţa 
noastră; noi stăm gata să pătimim mai multe”. 

Pentru aceasta, deşi au murit, ca nişte vii lucrează, tămăduind bolnavi, 
izgonind draci şi toată viclenia 

tiraniei lor izgonind-o cu puterea Domnului. Că este darul Sfântului Duh 
totdeauna împreună cu Sfintele lor Moaşte, care cu minuni pe toate le lucrează, 
fiindcă au mărturisit bărbăteşte şi cu multă răbdare pe Hristos înaintea 
oamenilor. Pentru aceasta şi El i-a propovăduit pe dânşii înaintea Tatălui şi a 
îngerilor Lui şi le făgăduia lor bunătăţile pe care ochiul nu le-a văzut, urechea nu 
le-a auzit şi la inimă de om muritor nu au venit, la care doresc îngerii să 
privească. Şi ce vrem mai mult a arăta prin cuvânt? I-a făcut pe dânşii împreună 
moştenitori cu El. Dar moştenirea lui Hristos, ce este? Socotesc că fiecare o ştie: 
Cerurile cerurilor şi toate cele dintru dânsele, Lumina cea neapropiată şi scaunul 



slavei, izvorul celor blânzi şi tot raiul, pomii cei dintru dânsul şi rodul cel prea 
dulce. Acestea sunt avuţiile lui Hristosîmpăratul, şi lângă acestea şi altele de 
milioane de ori mai multe, ale căror numiri nici noi nu le ştim, pentru că sunt 
nevăzute oamenilor. 

De trei ori fericiţi sunt toţi sfinţii, de ce fel de moştenire se vor îndulci, şi de 
împreună-petrecerea cea veşnică cu Hristos, Care străluceşte lumina cea prea 
strălucită, a Cărui slavă a Fiinţei este nepovestită, neur?mată marea cuviinţă şi 
necercetată arătarea iconomiei înomenirii pe pământ, Chipul cel desăvârşit al 
Celui ce L-a născut pe El, Izvorul vieţii şi Ziditorul tuturor, negrăita temelie a 
mărturisitorilor, cununa pătimitorilor, Dătătorul de daruri al biruitorilor, 
Dumnezeul Cel tare şi Domnul păcii, Prădătorul iadului, Cel ce învie morţii. El a 
întărit pe Sfinţii Mucenici să biruiască muncile cele fără de omenie ale tiranilor; 
El a înarmat cu toate armele pe ostaşii Săi la acest război, îngrădindu-i din toate 
părţile cu pavăza credinţei, cu platoşa dragostei, cu tăria gândului, încingându-i 
pe dânşii cu sabia Duhului, cu 

care au şi tăiat capul vrăjmaşului, sfărâmând din temelii capiştile idolilor, 
surpând din temelii chipurile idolilor şi chipurile cele cioplite ca nişte praf prea 
subţire le-au zdrobit; răsturnând altarele şi jertfelnicele necuratelor jertfe şi ale 
prinoaselor celor fără de lege. Iar pe spurcaţii lor popi, împreună şi cu slujitorii 
capiştilor, i-a ars Hristos, iar pe dracii înşelătorilor idoli i-a dat gheenii, 
alungându-i de la dânşii. 

Şi Slăviţii Mucenici văzând făcându-se acestea cu puterea lui Hristos, mai 
mare osârdie luau ca să păti?mească pentru numele Lui, şi cu mâinile lor 
răsturnau idolii, zdrobind pe pământ toate urâciunile lor. Şi oriunde aflau vreun 
chip de idol, cu pietre sfărâmându-1, îl aruncau în tină, spre ruşinea şi râsul celor 
ce îl cinsteau şi se închinau lui. Şi ziceau stăpânitorilor celor fără de lege şi 
tiranilor: „Iată cinstirile voastre cele nesimţite, mute şi neputincioase, oarbe şi 
nemişcate, cărora voi slujiţi: celor necuvântătoare, voi cei cuvân?tători, pe care 
Dumnezeu v-a cinstit după chipul Său, ca să cunoaşteţi puterea Lui şi Lui să-I 
slujiţi cu frică şi cutremur; cele plăcute Lui să faceţi totdeauna, că El este 
Dumnezeu fără de început şi tare, înfricoşător şi puter?nic, preaslăvit şi nevăzut. 
Dar neînchinându-vă Celui ce v-a făcut pe voi, slujiţi zidirii spre întărâtarea Lui. 

Soarele l-a făcut spre luminarea zilei, ca îndulcindu-vă de lumina şi de 
căldura lui, pe Ziditorul acestuia totdeauna să-L slăviţi, pe Cel ce vă dăruieşte 
vouă îndulcirea acestora. Iar voi, ca nişte orbi, 

lăsând pe Cel ce v-a zidit, cinstiţi făptura mai vârtos decât pe El. La fel, luna 
pentru voi a făcut-o înţeleptul Ziditor spre luminarea nopţii, iar voi, ca nişte 



nebuni şi acesteia îi slujiţi, socotind-o că este în locul lui Dumnezeu. însă 
induratul Dumnezeu, cu îndelungă-răbdare suferă, 

aşteptând de-a pururea întoarcerea tuturor, nevrând niciodată moartea 
păcătoşilor, ci aşteaptă întoarcerea lor şi strigă totdeauna, zicând: «Veniţi la 
Mine, toţi cei osteniţi întru păcate, cei însărcinaţi cu sarcinile grele de purtat ale 
faptelor celor fără de lege şi ale dulceţilor trupeşti şi Eu vă voi odihni pe voi 
întru desfătarea cea veşnică; dându-vă iertare păcatelor voastre, vă voi face fii ai 
împărăţiei Mele şi vă veţi odihni împreună cu toţi aleşii Mei»”. 

Acestea sfătuiau mucenicii pe cei fără de lege, de ar fi voit să se mântuiască, 
dar cei fără de minte îi batjocoreau pe dânşii şi ocărau păgâneşte sfaturile lor, 
căci în sufletul cel viclean şi îndrăcit nu va intra înţelepciune şi pricepere. Iar 
sfinţii toate le ziceau şi le făceau spre întoarcerea lor, măcar că erau munciţi, dar 
împlineau cuvântul Stăpânului lor: „Iubiţi pe vrăjmaşii voştri şi pe cei ce vă 
urăsc pe voi, ca să vă asemănaţi Tatălui Meu Celui din cer, fiind nepomenitori de 
rău şi tuturor înduraţi 

Deci, fericiţi sunt pătimitorii lui Hristos, căci s-au învrednicit a fi părtaşii 
luminii şi a vieţii celei veşnice, stâlpii credinţei şi legăturile dragostei, temeliile 
cele vii, care pe toate le ţin, fiii cinstitei Biserici a lui Hristos, turnurile cele tari 
ale Sionului ceresc. Acum aceştia stră?lucesc pe Mireasa Mântuitorului, aceştia 
înfrumuseţează buna cuviinţă a acesteia. Aceştia împodobesc cu oarecare 
podoabă gândită, ca pe o împărăteasă, pe Biserica cea frumoasă, care i-a şi stat 
Lui de-a dreapta, strălucită şi împodobită, cu podoaba aurită a tot felul de fapte 
bune ale Stăpânului său, de-a pururea luminându-se cu strălu?cirea Duhului, 
strălucind mai mult decât strălucirea soa?relui acestuia simţit. Şi încă de 
milioane de ori mai mult covârşeşte cu strălucirea pe toată mintea omenească. 

Iar acest slujitor al Miresei este dumnezeiescul Apostol Pavel, marele meşter 
înţelept, care, mai întâi, o prigonea şi mult o prăda pe dânsa, având râvna Legii, 
dar fără cunoştinţă. Când se numea Saul, pe toate le-a umplut de frică şi de 
tulburare, târând şi bătând pe toţi cei ce cinsteau pe Hristos, legându-i şi 
închizându-i în temniţă, suflând cu îngrozire şi cu ucidere neasemănată 
împotriva celor ce voiau să propovăduiască pe Hristos; cerceta cetăţile cele din 
afară şi urmărea cu multă sârguinţă ca să afle pe cineva vorbind de Hristos; atât 
era de înverşunat împotriva Numelui celui dulce şi dorit la toţi oamenii, Care a 
mântuit din înşelăciune neamul omenesc! Şi foarte mâniindu-se asupra 
ucenicilor Cuvântului, se trimitea cu epistolii de la arhierei, ca de ar afla pe 
cineva numind pe Hristos, bărbaţi şi femei, legându-i, să-i dea ca să fie munciţi 
de ighemonul, şi sub pedeapsă de moarte să fie supuşi. Dar după ce a fost 
chemat din cer de Iubitorul de oameni Stăpân, s-a oprit din drumul pe care alerga 



rău. „Saule, Saule, pentru ce Mă prigoneşti, neştiind puterea stăpânirii Mele? 
Deci, opreşte-te de acum înainte de la râvna cea deşartă şi încetează a prigoni pe 
cei ce se închină Mie”. Iar Saul fiind orbit de lumina cea neasemănată a Celui ce 
grăia către el din nor luminat, uimit făcându-se, a căzut la pământ şi zăcea ca 
mort. 

Deci, după ce s-au deschis ochii lui, nu vedea pe nimeni din cei ce mergeau 
împreună cu el, căci, primind cuvântul ca un peşte undiţa, s-a tras dintru adânc. 
Spre folos s-a orbit. Şi de strălucirea vieţii şi de obiceiurile iudaiceşti izbăvindu- 
se, de atunci a urmat lui Hristos. Şi în scăldătoarea apelor celor dulci aruncându- 
se, prin chemarea lui Hristos iarăşi a văzut, şi Pavel numindu-se, a dat odihnă 
ucenicilor lui Hristos şi s-a făcut adevărat 

propovăduitor şi stâlp tare al credinţei, de-a pururea propovăduia pe Hristos, 
iar puţin mai pe urmă şi sufletul său cu prea multă dragoste pentru Dânsul l-a 
dat. Că atât de mult L-a dorit pe El din tot sufletul, încât s-a dat pe sine la tot 
felul de primejdii şi, vrând să-şi arate dragostea doririi care o avea către Dânsul, 
tuturor aşa scria: Cine poate să ne despartă pe noi de dragostea lui Hristos? 
Necaz sau strâmtorare, sau prigoană, sau foamete, sau golătatea trupului, sau 
primejdie, sau sabie? Şi le-a numărat, zicând: „Nici îngeri, nici începătorii, nici 
puteri, nici înălţime, nici adâncime, nici altă zidire nu va putea să ne despartă pe 
noi de dragostea lui Dumnezeu, cea întru Hristos Iisus, Domnul nostru” (Romani 
8, 35-39). 

Cine poate acum să spună că iubeşte aşa pe Cel ce ne-a făcut pe noi şi ne-a 
mântuit? Cine a defăimat viaţa din tot sufletul şi de toate cele din ea să se 
despartă cu aşa uşurinţă? Cine, oare, se află mai înalt decât patimile şi decât 
slava deşartă, fugind de legături? Şi cine s-a lepădat cu totul şi de umbrele 
lucrurilor şi, părăsindu-le pe toate, a luat Crucea lui Hristos, a Celui ce a zis 
celor ce voiesc să asculte: Oricine vine la Mine şi nu se leapădă de toate averile 
lui, nu este ucenic al Meu ”? (Luca 14, 26). Chiar un lucru oricât de mic de ar 
ţine la sine, şi aşa greşeşte, căci nu s-a lepădat cu totul de ale sale, ci cu 
necredinţă şi cu îndoială s-a apropiat. 

Deci, se cuvine, unul ca acesta să se lepede de sine şi, luându-şi crucea, să 
urmeze lui Hristos. Că precum cel ce şi-a pironit trupul pe cruce nu poate să 
poarte nimic, tot aşa şi cel ce s-a răstignit pe 

sine lumii, de niciunul din lucrurile lumii să nu se atragă, ca să nu se 
asemene întru aceasta Ananiei şi femeii lui, ca celor ce au furat cele ale lui 
Dumnezeu. Că aşa, întru toate, s-a depărtat pe sine de lucrurile lumii Apostolul 
Pavel, încât grăia şi scria: „Mie lumea s-a răstignit, şi eu însuşi cu totul lumii m- 



am răstignit. Şi le socotesc pe toate că sunt ca nişte gunoaie, ca pe Hristos să-L 
dobândesc, pe Care L-am şi iubit” (Galateni 6, 14; Filipeni 3, 8). 

Pe acesta urmându-1 slăviţii mucenici, s-au dat la toată munca, privind către 
înţeleptul dascăl, începătorul şi biruitorul celor ce voiesc să afle îndulcirea vieţii 
celei veşnice. Şi cu răbdare multă pătimind, acum se fericesc în vecii vecilor. 

Pentru că datori suntem toţi a lăuda cu cuvinte de laudă pătimirile sfinţilor, 
căci ei s-au nevoit cu gând vitejesc a milostivi pe Dumnezeu, prin sângele lor, 
făcându-se nouă curăţire şi arderi de tot pe sine pentru noi, ca nişte miei fără de 
răutate, neîntinaţi şi fără pri?hană, pârgă făcându-se pentru tot poporul. Şi 
sufletele lor şi le-au adus jertfă bine plăcută cu multă bună mireasmă lui 
Dumnezeu, având pildă pe cei trei tineri viteji, păzitorii Legii lui Dumnezeu. 

împreună cu ei să lăudăm pe Mântuitorul lumii, că Lui I se cuvine slava şi 
stăpânirea, în vecii vecilor. Amin. 

CUVÂNT LA AVRAAM ŞI ISAAC 

A luat Dumnezeu pe dreptul Avraam dintre rudeniile sale şi dintre toţi ai săi 
şi l-a trimis în pământ străin, răbdând ispite grele, aşteptând nădejdea 
făgăduinţei. Muncă multă se aducea patriarhului, prin care s-a arătat credinţa cea 
către Dumnezeu. A trecut multă vreme. Tinereţea începuse să se veştejească ca o 
floare. Bătrâneţile erau lângă uşi. Firea, pătimind al ei, a murit, fiind plecată spre 
bătrâneţe. S-a stins soţiei lui, odată cu bătrâneţea, şi tăria şi puterea de a naşte 
copii. Trupurile lor s-au supus firii, după ce a trecut tinereţea lor. Dar nădejdea 
cea către Dumnezeu, întinerind întru dânşii, nu mai era bătrână, ci şi nebiruită. 
Pentru care şi fără de nădejde a născut pe Isaac, care purta întru toate chipul 
Stăpânului. Nu era lucru al firii a zămisli pântece sterp şi sâni uscaţi a da lapte 
lui Isaac. Nu este lucru al firii a zămisli fără de bărbat, însă Fecioara Maria a 
născut fără de stricăciune pe Mântuitorul tuturor. 

Pe Sarra a făcut-o maică la bătrâneţe, iar pe Maria după naştere a arătat-o 
Fecioară. înger a spus Patriar?hului, în cort: „La anul, în vremea aceasta, Sarra 
va avea un fiu” (Facerea 18, 10). înger a zis către Maria în Templu: „Iată vei 
naşte Fiu, cea cu dar dăruită”. A râs 

Sarra, văzându-şi sterpiciunea, gândind la moarte, necrezând cuvântului: 
„Cum va fi aceasta, de vreme ce eu şi Avraam suntem neroditori întru naşterea 
de fii?”. Nu se dumirea nici Fecioara Maria văzând şi ţinând peceţile ei 
nestricate: Cum va fi aceasta, de vreme ce nu am cunoscut bărbat?” (Luca 1, 34), 
că străină de fire este făgăduinţa. 

Şi Cel ce a dat Sarrei, fără de nădejde, pe Isaac, El însuşi S-a Născut din 
Fecioară, după trup. S-au bucurat Avraam şi Sarra când s-a născut Isaac, precum 
Ie-a zis Dumnezeu; s-au bucurat Maria şi Iosif când S-a născut Iisus Hristos, 



precum i-a zis Gavriil. Cu îndestulare curgeau izvoare de lapte din cea afară de 
vârstă, în gura lui Isaac. Cu îndestulare pieptul Fecioarei izvora lapte Celui ce pe 
toate marginile le hrăneşte. Cine va spune lui Avraam, că Sarra, râzând, bucuria 
a vestit? S-a făcut copilul bărbat, şi în vârsta celor neînsuraţi înflorind, era 
strălucit şi frumos, şi era dulce părinţilor, crescând în fiecare zi cu faptele bune 
ale sufletului prin frumuseţea trupului. Câţi aveţi copii, urmaţi-1 pe acesta! Cât 
de mult se veseleşte tatăl văzându-şi copilul tânăr! Şi cât se bucură văzând pe 
copil sporind sau fiind cu sârguinţă spre învăţături! Iar când se bucura Avraam, 
văzându-le acestea, o ispită şi o muncă prea grea i s-au întâmplat lui, ca să se 
arate cui părtineşte mai mult: plecării firii sau dragostei către Dumnezeu? 

Asprimea ispitei acesteia, iubiţilor, povestind-o, mă înfricoşez şi mă 
înspăimânt. Că Dumnezeu însuşi grăieşte lui Avraam şi-l cheamă pe nume, 
zicând: Ia pe unul-născut fiul tău, pe Isaac, pe care tu l-ai iubit, şi-l adu pe el 
jertfă, într-unul din munţii care Eu îţi voi spune ţie” (Facerea 22, 2). Şi când i-a 
zis lui aceasta: „Avraame, Avraame”, cu osârdie a ascultat, aşteptând 

mai multă adăugire a darului, cu adevărat aşteptând: sau nuntă să tocmească 
sau cămară de nuntă să pregătească, pentru ca la săvârşire să vină binecuvântarea 
cea din sămânţă şi mulţimea, după cum S-a făgăduit. 

însă să ne învăţăm adăugirea cuvântului: „Ia pe unul-născut, fiul cel iubit al 
tău!. Vezi bolduri ale cu?vântului? Cum împunge pe tată şi cum aţâţă văpaia 
firii? Cum ridică dragostea tatălui către copil, „unul-născut”, zicând, împreună şi 
„iubit”, ca prin aceste nume, dragos?tea cea către dânsul să ispitească gândirea 
cea fierbinte? „Şi adu-1 pe el spre ardere de tot Mie într-unul din munţii pe care 
ţi-1 voi arăta 

Oare, ce aţi fi pătimit auzind acestea? Cum nu v-aţi fi întunecat, auzind 
povestirea, câţi sunteţi părinţi şi dragostea cea din fire spre fii v-aţi învăţat? Că 
ştiţi cu adevărat, ştiţi, cum va fi primit urechilor tatălui junghierea fiului său, 
unul-născut. Cine nu s-ar fi înspăimântat de un glas ca acesta? Şi cine nu şi-ar fi 
întors îndată faţa? Cine nu ar fi voit ca îndată cu porunca mai bine să moară, 
decât să primească cuvântul? Sau cine nu s-ar fi îndreptat cu cuvântul înaintea 
Lui, câştigând firea ca ajutătoare? „De ce ai poruncit să fac acestea, o, Stăpâne? 
Şi pentru ce acest glas ucigaş ai slobozit? Pentru aceasta ai voit să mă faci tată, 
ca să mă faci ucigaş de fiu? Pentru aceasta ai gustat darul cel dulce, ca povestire 
la toată lumea pe mine să mă arăţi? Cu mâinile mele să junghii copilul? Şi întru 
rudenia sângelui spurcându-mi dreapta, ca să mă fac ucigaş de copil? Aşa 
porunceşti acestea? Şi aşa, cu acest fel de jertfe Te veseleşti? Porunceşti să ucid 
pe preaiubitul meu fiu, de care am nădăjduit să fiu îngropat, împreună cu Sarra? 
Acest fel de veselie să pregătesc nunţii, şi să aprind pentru dânsul, nu făclie 



pentru cămara de mire, nu lumini de veselie, ci 

foc de îngropare? Oare, mă voi încununa? Oare, cămară voi pregăti? Oare, 
hore voi aşeza pentru acestea? Oare, voi fi tată al neamurilor, precum ai zis, cel 
ce nici de un copil nu m-am învrednicit?”. 

însă nici una dintre acestea nu a grăit împotrivă dreptul, ci, făcându-se 
ascultător, mai iute decât focul a aprins dragostea; mai ascuţită decât cuţitul a 
făcut dorirea, căci cu dânsa a tăiat legăturile firii. Ca pe un lucru pământesc, 
greutatea aşezământului celui milostiv lăsând-o şi dezbrăcând-o, cu totul s-a dat 
pe sine spre osârdie şi după poruncă era gata să junghie pe fiul său. Dar nici 
soţiei sale nu i-a spus nimic pentru aceasta, nu a împărtăşit-o, făcând foarte bine. 
Căci a socotit partea femeiască nevrednică de credinţă şi nefolositoare pentru 
sfat. Căci cu nimic nu l-a ajutat nici pe Adam sfatul Evei, ci mult l-a vătămat. 

Deci, ca să nu pătimească ceva femeiesc Sarra, nici în ce fel trebuie să 
urmeze maicii, tânguindu-se, ca să frângă întru dânsul iuţimea şi curăţia 
dragostei celei către Dumnezeu, s-a sârguit a se tăinui de dânsa. Căci ce fel de 
plângere nu ar fi folosit Sarra, către copil sau către tatăl acestuia? Şi ce nu ar fi 
îndrăznit pentru fiul ei, văzându-1 că se duce spre junghiere cu sila? Cum, 
alergând, nu l-ar fi tras spre sine, îmbrăţişându-1 cu ale sale braţe foarte degrab? 
Şi ce fel de cuvinte nu ar fi grăit către Avraam şi ar fi strigat, tânguindu-se cu 
jale: 

„Cruţă, cruţă firea; cruţă copilul, o, Avraame, cruţă. Să nu te faci lumii 
povestire rea. Unul-născut îmi este mie fiul, acesta îmi este întâi, însuşi Isaac, şi 
pe urmă întru chinuri? Să nu tai strugurul pe care noi l-am rodit, când de aici din 
munte, afară de vie ne-am făcut. Să nu seceri singurul spic cu securea 
nemilostivirii, pe care l-am rodit, pe cel ce dintru noi a odrăslit, adică din 

moartea noastră. Să nu zdrobeşti toiagul pe care ne rezemăm. Să nu rupi 
bastonul nostru, pe care ne odihnim. Să nu orbeşti ochiul pe care amândoi l-am 
câştigat. Să nu ştergi pomenirea noastră din cele de sub cer. Pe mielul, pe care-1 
avem, să nu-1 junghii ca pe o oaie. Să nu iei bucuria noastră şi să ne umpli de 
plângere. După aceasta, pe cine vom mai vedea la masă? Cine mă va numi 
maică? Cine va sluji bătrâneţilor? Cine ne va îngriji după ce vom muri? Cine ne 
va îngropa în mormânt trupul? Cine ne va păzi pomenirea, nouă celor fără de fii, 
de aici înainte? Vezi frumuseţea tânărului, floarea tinereţii, pe care şi la un 
vrăjmaş de ai fi văzut-o negreşit ai fi miluit-o. Acesta mi s-a dat ca rod al 
mgăciunii mele celei lungi. Acesta mi-a rămas stâlparea moştenirii. Acesta este 
rămăşiţă a neamului. Acesta e toiag al bătrâneţilor. Acesta singur este nădejdea 
deznădăjduirii noastre. Dacă voieşti a înfige cuţitul în grumazul celui prea iubit, 



ucide-mă mai întâi pe mine! Prea mare dar îmi vei da. Facă-se ţărâna şi 
mormântul de obşte. Ţărână de obşte să acopere trupurile amân?durora. Moartea 
de obşte să se facă şi celei sterpe şi a celui dintru dânsa. Stâlp de obşte să se 
povestească pati?mile amândurora. Să nu vadă ochiul Sarrei pe Avraam ucigaş 
de copil, nici pe Isaac copil ucis de mâinile tatălui”. Acestea şi unele ca acestea 
ar fi făcut Sarra, de ar fi cunoscut că va fi înjunghiat cel prea iubit. 

Pentru aceasta Avraam nimic dintru aceasta nu i-a spus ei, ca să nu-1 
împiedice nimic la lucrul mâinilor. A pus pe umărul copilului despicăturile 
lemnelor, fiindcă Şi Mântuitorul a purtat Crucea. Când mergea Isaac spre 
junghiere îi urmau asinul şi slugile acestuia, iar când mergea Hristos spre patimă 
a încălecat pe asin, arătând chemarea neamurilor. Şi îi urmau Lui ucenicii, ţinând 

semnele biruinţei şi strigând „osana”. Purtând Isaac lemnele, se suia pe 
munte să se junghie ca un miel fără de răutate. Purtând şi Mântuitorul Crucea, 
ieşea la locul Căpăţânii să Se junghie ca un miel pentru noi. Cuţitul văzându-1, să 
înţelegi suliţa; altarul, socoteşte-1 locul Căpăţânii; despicăturile văzându-le, 
înţelege Crucea; focul privindu-1, socoteşte-ţi dorirea. Vezi şi oaia, de cele două 
coarne fiind ţinută în copacul ce se zice Savec; vezi şi pe Hristos, Mielul lui 
Dumnezeu, de amândouă mâinile fiind ţinut pe Cruce. Copacul lui Savec se 
tâlcuieşte iertare (fiindcă a iertat pe copil de junghierea bătrânului); Crucea mai 
înainte însemnând-o, a iertat lumii păcatele şi viaţă i-a dat. Berbecul, în copacul 
lui Savec fiind spânzurat, cu taină, numai pe Isaac l-a izbăvit; iar Mielul lui 
Dumnezeu, fiind răstignit pe Cruce, a izbăvit lumea din moarte şi din iad. S-a 
despărţit Isaac de slugile sale, vrând să meargă la munte spre moarte; S-a 
despărţit şi Hristos de ucenicii Săi, vrând să vină spre răstignire pentru noi. 

Dreptul Avraam a lăsat slugile, ca nu vreuna dintre ele să fie împiedicare 
pentru jertfă, şi luând numai pe Isaac, pe el singur îl suie pe munte, foc, cuţit şi 
lemne ducând împreună. Dar ce spune Isaac? Cu glasul cel prea dulce cheamă şi 
zice: „Spune, o, tată: iată focul şi lemnele! Unde este oaia pentru ardere de tot? 
Iarăşi glasul copilului tulbură măruntaiele tatălui; iarăşi altă ispită înfricoşată l-a 
apucat pe el; iarăşi altă muncă a cuprins pe drept, nu mai mică decât cea dintâi, 
nici mai iubitoare de oameni. Şi cum nu se va fi înspăimântat, cu lacrimi, 
Avraam, nemaiaşteptând de aici înainte să mai audă „tată”? Nu a zis nimic de 
jale, nici a grăit ceva de plângere, ci s-a cutremurat cu sufletul, şi glasul cel prea 
dulce al copilului a primit gând neclintit: „Dumnezeu îşi 

va căuta, fiule, oaie spre jertfă”. Ori pentru a face pe copil îndrăzneţ, ori 
proorocind ceea ce va fi, a zis Avraam aceasta. Iar după ce a ajuns cu sârguinţă la 
locul cel poruncit, zideşte altarul, pregăteşte jertfelnicul, ascute cuţitul şi pune 



tatăl focul şi lemnele lângă copil. Tatăl îl pune pe jertfelnic pe fiu şi nimic nu 
face firea pentru oprire. S-a dat pe sine Isaac tatălui său, ca să facă ce voieşte cu 
dânsul. 

De ce faptă mă voi minuna mai întâi, sau de care mă voi înspăimânta? în ce 
chip voi împleti cununa laudelor? De cel ce şi-a pus mâinile peste cel prea iubit, 
pentru dragostea şi dorirea cea către Dumnezeu, sau de cel ce s-a supus până la 
moarte tatălui său şi a primit junghiere cerească de la dânsul? Că tatăl mai presus 
de fire s-a ridicat pe sine, cinstind porunca lui Dumnezeu mai mult decât firea. 
Iar copilul s-a supus tatălui său până la moarte, ştiind că lucru mai rău decât 
moartea este a scârbi pe tatăl său. 

De aceea, luând Avraam pe copil şi legându-1, nu îi amorţiră mâinile, nici nu 
se înspăimântă cu mintea. De câte ori am văzut chipul acestui copil, niciodată nu 
am putut trece fără a lăcrima, fiindcă privirea lui îmi luminează înţelegerea 
acestei istorii. Isaac era pus îngenunchiat înaintea tatălui său, aproape de 
jertfelnic, şi mâinile le avea la spate, călcându-1 Avraam pe pulpele picioarelor. 
Apoi, cu o mână trăgând spre sine părul copilului, s-a aplecat către dânsul şi a 
văzut faţa lui Isaac privind cu jale la el, aşteptând rana. Având mâna dreaptă 
înarmată cu cuţitul, pregăteşte junghierea, Şi îl apucă pe copil de trup, iar la 
grumaz îi duce ascuţişul cuţitului. Când să înfigă cuţitul în inima lui, atunci s-a 
făcut un glas de la Dumnezeu, care oprea mâna şi împiedica lucrul, zicând: 
„Avraame, Avraame, 

să nu îţi pui mâna ta pe Isaac, nici vreun rău să faci fiului tău. Că acum am 
cunoscut cu adevărat că te temi de Dumnezeu şi nu ai cruţat pentru Mine pe fiul 
tău cel iubit. Iată un berbec este legat de copacul lui Savec. Ia-1 şi adu-1 pe el în 
locul lui Isaac, ca deplin să te încre?dinţezi că Eu am primit jertfa ta, voia cea 
fierbinte 

S-au minunat îngerii, începătoriile şi Stăpâniile, Scaunele, Domniile şi toate 
oştile cereşti. S-au înspăimântat cerurile, soarele şi luna şi danţurile stelelor de 
preaslăvita vedere, iar Dumnezeu S-a îndestulat cu sin?gură voia 
preacredinciosului cu adevărat şi cuviosului Avraam, şi a zis către dânsul: 
„Binecuvântând te voi binecuvânta, şi înmulţind voi înmulţi sămânţa ta pe 
pământ ca stelele cerului, fiindcă ai ascultat glasul Meu cu osârdie, şi te-ai 
sârguit a împlini porunca Mea ”. Şi i-a dat Dumnezeu oaie din piatră în locul 
copilului, ca să săvârşească jertfa, că nu se bucură Dumnezeu de jertfa moartă, 
care cu toacă şi cu fum se aduce Lui, ci cere de la noi jertfă vie, sfântă, bine 
plăcută, slujbă cuvântătoare, precum sfătuieşte pe toţi Apostolul, ştiind că 
aceasta este bineplăcută lui Dumnezeu. Că nu a vrut Dumnezeu să-l facă ucigaş 
de fiu pe Avraam, când i-a zis să-l aducă jertfă pe fiul său, ci ca să arate tuturor 



celor ce locuiesc în lume că Avraam iubea mult pe Dumnezeu şi că nu a cruţat 
pentru Dânsul pe Isaac, măcar că era unul născut. Pentru aceea şi ca unui prieten 
i-a arătat Dumnezeu lui Avraam taină mare şi preaslăvită, căci prin jertfă l-a 
făcut preot, iar prin chipul acesta l-a făcut pe dânsul prooroc. Şi Dumnezeu cel 
Preaînalt i-a făcut lui cunoscut, că El însuşi îl va da pentru lume pe Unul-Născut, 
Fiul Său, ca, făcându-Se Om, să mântuiască din înşelăciune neamul omenesc. 
Aceasta a însemnat darea oii din copacul lui Savec în locul lui Isaac, ca să fie 
jertfă. 

De vreme ce oamenii cei rău-credincioşi nu aveau să creadă naşterii fără de 
bărbat a Sfintei Fecioare, pentru aceasta a adus din piatră berbecul, ca prin 
aceasta să se încredinţeze de minunea cea prea slăvită a Naşterii; că orice 
poruncă se supune voii Fui. 

Deci, precum oaia s-a legat de copac, tot aşa Cel Unul-Născut a fost pironit 
pe Cruce. Pentru aceasta Isaia striga, zicând: „Ca o oaie fără de glas s-a adus 
spre junghiere!" (Isaia 53, 7). Şi iarăşi, Domnul zicea iudeilor: „Avraam dorea să 
vadă ziua Mea, a văzut-o şi s-a bucurat” (Ioan 8, 56), adică, pătimind în chipul 
lui Isaac pe Muntele cel Sfânt. 

Bine este cuvântat Dumnezeu, Cel ce pe toate ni le-a închipuit mai înainte, 
spre mântuire, în Sfintele Scripturi, iar după ce a venit a împlinit cuvintele 
proorocilor şi S-a suit întru slavă la Tatăl Său, ca în tot locul să ne închinăm 
Tatălui, împreună şi Fiului şi Sfântului Duh, în veci. Amin. 

CUVÂNT FA PROOROCUF DANIIF 

Vino dar să cercetăm cele pentru Proorocul Daniil şi pentru sfinţii tineri. 

Cuvioşii aceştia au fost în zilele în care a dat Dom?nul Ierusalimul, pentru 
păcatele poporului, în mâinile lui Nabucodonosor, împăratul Babilonului. Fuând 
aminte cu întemeiere la ei înşişi din tânăra vârstă, pentru aceea s-au arătat 
iscusiţi în atâtea ispite şi necazuri. Şi ce fel de osteneli au răbdat în tulburarea ce 
s-a făcut în robia aceea tinerii cei iubitori de Dumnezeu? Mai întâi i-a cu?prins 
mâhnirea, văzând pe poporul cel ales pierzându-se fără de milă de asirieni, că 
zice Ieremia: „Pe preoţi nimeni nu-i mai lua în seamă, de bătrâni nu se îndura. 
Boierii de mâini s-au spânzurat şi tinerii s-au poticnit cărând lemne şi celelalte 
(Plângerile 4, 16; 5, 12-13). 

Şi văzând sfânta cetate pustiită de cei fărădelege, biserica lui Dumnezeu arsă 
cu foc şi sfintele oase pipăite de mâinile celor fără de lege şi puse în capişte, iar 
proorocii legaţi cu obezi de fier, inimile lor nu s-au întors înapoi, nu au grăit de 
rău pe Dumnezeu şi nu s-au îndoit, precum cineva zice: „Iată, această răutate 
este de la Domnul. Ce mai aştept de la Domnul? (IV Regi 

6, 33). I-a primit pe dânşii osteneală nemăsurată în călătorie. Au răbdat rea 
pătimire, goliciune şi foame, pentru ca să nu se spurce cu cei fărădelege. Apoi au 
fost duşi în Babilon, iar acolo i-a primit pe dânşii altă nevoinţă. S-a făcut alegere 
a copiilor, după învăţătură, între care au fost număraţi şi Daniil, Anania, Azaria 
şi Misail (Daniil 1, 4-6). 

Deci, văzând urătorul de bine că nici prin înconju?rarea sfintei cetăţi nu a 
putut să-i îndepărteze pe dânşii de la Domnul, nici pe cale nu i-a înduplecat să 
mănânce bucate spurcate, intră în inima împăratului celui fără de lege, şi îl 
îndeamnă pe dânsul, ca să le rânduiască lor bucate în fiecare zi din masa sa şi din 
vinul băuturii sale să-i hrănească pe dânşii trei ani, ca măcar prin tiranie să-i facă 
pe ei să guste din cele nelegiuite. 

Vezi reaua meşteşugire a balaurului? Că n-a pus sorocul pentru o zi sau 
pentru o lună, ci pentru trei ani a întins nevoinţă, ca să surpe cu frica şi cu 
vremea pe iubitorii binecuvântării. Dar ei nu s-au îngrozit, nici nu s-au ruşinat de 
legea părintească, ci rugau pe ascuns pe mai marele famenilor ca să le dea 
seminţe pentru a nu se spurca din masa împăratului, fără a se îngrozi de 
primejdia neascultării şi a împotrivirii. Dar famenul nu s-a plecat rugăminţii lor, 
însă nici aşa nu s-au depărtat de iubirea de Dumnezeu. 

Iar Domnul, Care pe cei ce îl slăvesc pe El îi slăveşte şi îi măreşte, voind a-i 
păzi pe dânşii spre mai strălucite nevoinţe, înduplecă pe Amelsad, pe care îl 
pusese mai marele famenilor peste dânşii, ca să le împlinească cererea lor. Şi ca 
să cunoşti că ceea ce se lucra era lucrul lui Dumnezeu, ei s-au aflat mai străluciţi 
la înţelepciunea gramatică şi la chipul cel dinafară decât cei ce mâncau din masa 
împărătească. 

Iar dacă ar fi fost fricoşi sau cu două feţe, aceste cuvinte ar fi folosit: „Ce să 
facem, fraţilor? Ne-a ajuns nevoia pe noi înşine, ameninţare împărătească de 
moarte; de ce să ne pricinuim munci prin nesupunere? Dumnezeu aşa a binevoit, 
El însuşi vede sila pe care o pătimim. Pentru aceea ne va şi ierta pe noi, căci de 
nevoie facem nelegiuiri. întru străinătate suntem, aflându-ne în robie ţinuţi, 
departe de ţara noastră. Chiar dacă boală ni se va întâmpla nouă, pentru aspra 
petrecere, cine va fi ca să ne îngrijească sau să ne cerceteze? Nu este nici tată, 
nici mamă, nici fraţi, nici altă rudă care să ne ajute în necaz, căci suntem toţi 
săraci, în pământ străin şi ţinuţi în robie. Pe nici unul dintre dânşii nu-1 vedem 
petrecând bine, numai pe cei ce gustă din masa împăratului, iar noi nici după ce 
vom muri nu ne vom învrednici de îngropare, ci vor arunca trupurile noastre spre 
mâncare câinilor”. însă nimic din acestea n-au grăit robii lui Dumnezeu şi nici 
din masa împăratului n-au gustat, poftind mâncarea seminţelor în locul aceleia, 
cu osârdie nevoindu-se pentru adevăr. 



Tu dar judecă ce slavă au avut cei ce se săturau din masa împărătească şi din 
vinul cel binemirositor, iar a se osteni pentru adevăr nu au voit, şi cei care cele 
dulci ale vieţii le-au îndepărtat de la dânşii şi pentru adevăr au răbdat ostenelile! 
Cu care să ne învrednicească Domnul şi pe noi a avea parte împreună cu toţi 
sfinţii Lui. Amin. 

DESPRE CELE OPT GÂNDURI 

Cunoaşte, fiule, că opt sunt gândurile care lucrează cele rele: Lăcomia 
pântecelui, curvia, iubirea de argint, mânia, scârba deşartă, trândăvia, slava 
deşartă şi mândria. Iar tu, fiule, de voieşti să biruieşti lăcomia pântecelui, iubeşte 
înfrânarea şi cu frica lui Dumnezeu o vei birui. 

Dacă voieşti să biruieşti curvia, iubeşte privegherea şi setea, aducându-ţi 
aminte de moarte şi niciodată să nu vorbeşti cu femeie. 

Dacă voieşti să biruieşti mânia, câştigă-ţi blândeţe şi îndelungă-răbdare şi 
adu-ţi aminte câte rele au făcut iudeii Domnului nostru Iisus Hristos, şi Iubitorul 
de oameni nu S-a mâniat asupra lor, ci mai vârtos se ruga pentru dânşii, zicând: 
„Părinte, lasă-le lor păcatul acesta, că nu ştiu ce fac” (Luca 23, 34). 

Dacă voieşti să biruieşti scârba deşartă, niciodată să nu te scârbeşti pentru 
vreun lucru vremelnic. Şi de vei fi bătut, necinstit sau prigonit, să nu te scârbeşti, 
ci mai vârtos te bucură. Atunci numai să te scârbeşti, când vei păcătui, ci şi 
atunci cu măsură, ca să nu cazi în deznădejde şi să pieri. 

Dacă voieşti să biruieşti trândăvia, lucrează vreo mică rucodelie sau citeşte şi 
te roagă des. 

Dacă voieşti să biruieşti slava deşartă, nu iubi laudele, nici şederea în faţă, ci 
mai vârtos iubeşte să fii defăimat, minţit şi batjocorit, şi numeşte-te pe tine însuţi 
mai păcătos decât orice păcătos. 

414 

Dacă voieşti să biruieşti mândria, ori ce vei face să nu zici că s-a săvârşit din 
osteneala ta, din puterea ta, din sârguinţă ta sau din bărbăţia ta, ci ori de posteşti, 
ori de priveghezi, ori de te culci pe jos, ori de cânţi, ori de slujeşti, ori de faci 
metanii multe, spune că din ajutorul lui Dumnezeu s-au săvârşit acestea. 

Sârguieşte-te ca să fii totdeauna simplu şi fără răutate şi să nu ai unele în 
inima ta şi altele în gura ta, că aceasta este viclenie. Fii adevărat şi nu mincinos, 
că minciuna este de la cel viclean. 

Nu răsplăti rău pentru rău, ci dacă îţi va face cineva rău, iartă-1 pe el, ca şi pe 
tine să te ierte Dumnezeu. Dacă te va lupta pe tine pomenirea de rău, roagă-te 
din tot sufletul pentru fratele acela şi se va duce de la tine pomenirea de rău. 

Caută să nu primeşti patima zavistiei, ca să nu te înghită pe tine diavolul de 
viu, ci mai bine mărturiseşte lucrul şi roagă-L pe Dumnezeu ca să te izbăvească 
dintr-o primejdie ca aceasta. 



Dacă vei vedea pe cineva păcătuind, să nu îl vorbeşti de rău, nici să-l 
osândeşti, nici să-l urăşti pe el, ca să nu cazi şi tu în acelaşi păcat, ci mai vârtos 
zi: „Eu sunt mai rău”, şi: „Astăzi el şi mâine eu”. 

Cunoaşte că dracii se tem de postul, privegherea, înfrânarea, smerenia, 
mgăciunile, lacrimile şi celelalte fapte bune ale monahului. 

Dacă voieşti să-ţi dăruiască Dumnezeu lacrimi, umilinţă şi nepătimire, 
pomeneşte-ţi moartea şi mor?mântul tău totdeauna. 

Dacă de diavol te vei amăgi şi vei cădea în vreun păcat mic sau mare, să nu 
vii întru deznădejde şi să pieri, ci aleargă la mărturisire şi la pocăinţă, şi 
Dumnezeu nu se va întoarce de la tine. 

MONAHUL SĂ FIE DESĂVÂRŞIT 

în lupta celor puternici să nu te împotriveşti lor, ca să nu fie spre sminteala 
celor mai tineri. în cuvinte de?şarte nu da slobozenie. în povestire pătimaşă nu 
şedea, în râs nu te înălţa. Nu semăna în tine trândăvie. De şezi, nu te bucura, ca 
să nu te răstorni întru răspândire. 

în căile cetăţii nu îndesi, ca să nu ieşi pătimaş. Urăşte întâlnirile celor mulţi, 
că pricinuiesc tulburare sufletului. Iubeşte tăcerea, ca să fie întru tine ştiinţa ca 
un dascăl. 

Fugi de multa vorbire, ca să nu te faci uituc. Fugi de ospeţe, ca să nu te faci 
curvar fără de femei. Leapădă-te de vorbirile de prisos, ca să nu te faci judecător 
nedrept. Fiind neputincios, depărtează-te de vorbirile femeilor, ca să nu ai 
somnul pătimaş. 

Nu mânca des ca să nu ţi se întunece mintea. Nu te împărtăşi de multe, ca să 
nu prefaci în tină trupul tău. Depărtează-te de pomenirea bucatelor neobişnuite, 
ca să nu te faci ospătar de viclenie. Depărtează-te de cele multe, ca să te înveţi 
folosul fiecăruia, când vei da peste dânsele. Nu te încredinţa tuturor, dar cu toţi 
cei ce voiesc, vorbeşte. Nu trage la tine vorbirile, ca să nu-ţi uiţi liniştea. Nu 
lungi vorbirile, ca să nu te păgubeşti de vorbirea împreună cu Dumnezeu. 

Dacă nu te rogi lui Dumnezeu, citeşte în linişte. Când vei începe Scriptura lui 
Dumnezeu, îngrijeşte-te ca şi cum vei povesti cele ce ai auzit! 

DESPRE INSUFLARE 

Aşa este sufletul în trup, ca o legătură firească ce se dezleagă cu anevoie. Şi 
desăvârşirea lui arată pe legătură, că lasă zidirea întreagă, ca să arate că nu este 
ca o parte a trupului, ci îl are ca al său ipostas. Aşa întru toate lucrează, ca şi cum 
ar stăpâni trupul. Aşa lucrează viaţa în trup, ca şi cum ar fi stăpânit de firească 
legătură. Nu are trebuinţă de mâncare, dar fără de dânsul trupul nu poate să 
mănânce, căci nu este alt suflet care în cele simţite lucrează, şi altul în cele 
gândite. împreună cu trupul este făcut sufletul, dar nu împreună semănat, 
împreună cu sufletul este zidit trupul, dar îşi are al său ipostas. 



Firea este legătura care se seamănă împreună în trup şi stăpâneşte pe sufletul 
cel împreună zidit. Sămânţa, din împreunare, iar zidirea omului este de la 
Dumnezeiescul Duh. împreună se zideşte sufletul, când şi trupul omului primeşte 
chip, spre deosebirea seminţei celei vărsate. Fără de chip este împreunarea, 
fiindcă lasă Ziditorului pe plăsmuire. Fără de mădulare este sămânţa aruncată, 
trup fără de chip, căci nu poate firea fără de Dumnezeu să alcătuiască om, căci El 
a zis Ieremiei: „Mai înainte de a te plăsmui tu în pântece, te ştiu pe tine 

Deci, ce este firea? închipuire a materiei, care mai înainte cheamă pe 
Ziditorul spre dăruirea ipostasului, iar 

spre întemeierea neamului pe Dumnezeiescul Duh. Că a suflat Dumnezeu în 
faţa lui Adam în partea cea aleasă a feţii, arătând vrednicia sufletului, că de la 
Dânsul se povăţuieşte ipostasul, căci a zis: „s-a făcut omul fiinţă vie”, arătând că 
atunci s-a făcut omul fiinţă vie, şi nu mai înainte. 

A zis că l-a pus pe el să lucreze şi să păzească raiul, vestind lucrarea cea prin 
trup a sufletului. A zis că şi pomncă i-a dat lui pentm lemnul cel îndoit, 
însemnând că mai înainte de aceasta încă nu se învăţase sufletul ce este 
cunoştinţa binelui şi a răului, fiindcă nici nu era. 

„Şi era zidind cetate” 

Două ucideri au îndrăznit. Că alt lucru este bărbatul şi alt lucru tânărul. Şi ale 
celor ucişi, au luat femeile, spre care se mărturiseşte, la bărbaţi nemărturisindu- 
se. Că întru acea vreme stăpânise cu totul desfrânarea şi înverşunarea şi se 
făceau dese ucideri de oameni pentru femei, iar ele îi schimbau pe bărbaţi cu 
neruşinare, încât şi fiii lui Dumnezeu, care se trăgeau din neamul lui Set, s-au 
prins întru amestecarea lor, după cum zice Evanghelia pentru Hristos: „S-a făcut 
Fiu al lui Set, Fiu al lui Adam, Fiu al lui Dumnezeu ”. 

„Şi a trăit Iared o sută şaizeci...” 

Am auzit un eres iudaic zicând: „Dacă Domnul a venit ca să surpe moartea, 
cum de nu a murit nici Enoh, nici Ilie? Şi dacă moartea a fost biruită întru Enoh 
şi Ilie, ei sunt mai mari decât Hristos? Şi dacă Ilie şi Enoh 

au locuit raiul şi cerul mai înainte de Hristos, ce trebuinţă era de învierea 
Lui? Şi ce a dat sau a avut mai mult Hristos?”. 

în scurt zic: Hristos a venit pentru Adam cel omorât, nu pentru Ilie cel ce este 
ţinut viu pentru o oarecare slujbă. A venit Hristos ca să dezlege stăpânirea 
păcatului, dar nu pentru firea lui Enoh, care deocamdată nu a murit, spre dovada 
Ziditorului. Enoh a fost păzit de dar, şi nu firea lui a biruit moartea. Hristos a 
venit pentru fire, nu pentru dar, pentru aceasta şi firea este supusă morţii, ca 
împreună cu toţi şi Enoh să dobândească firea cea nemuritoare prin Iisus Hristos. 



Şi după puţine: 

Dacă Enoh nu a murit nu înseamnă că moartea şi-a pierdut stăpânirea, căci el 
mai este încă sub stăpânirea ei. Nici viaţa lui Ilie nu o scârbeşte pe moarte, că 
nădejdea morţii lor pe păşunea ei nu o face deşartă. Moartea foarte s-a necăjit 
doar de Hristos, căci El a biruit-o prin învierea Sa. Ştiu pe Enoh că este rob al 
darului că şi pe dânsul l-a slobozit de datoria păcatului. Enoh a fost bărbat 
binecredincios şi l-a mustrat pe strămoşul Adam pentru călcarea de poruncă şi a 
mărturisit pe Dumnezeu, că ar fi dăruit ceea ce a făgăduit lui Adam, dacă nu ar fi 
călcat pomnca. Fiindcă prin credinţă a dobândit nemurirea şi fiind muritor, nu a 
murit. 

De ce a murit Adam? Pentru că nu a păzit porunca. Dreptul stă împotriva 
eresurilor, a celor ce zic: „Că a scos pe Adam din rai cu nedreptate”. Căci văzând 
pe Enoh petrecând cu dreptate, l-a aşezat în rai din acest 

419 

pământ. Dacă l-a scos pe Adam dintr-o oarecare pricină din rai, pe Enoh, al 
şaptelea de la Adam, l-a aşezat în rai prin credinţă şi l-a păzit nemuritor, fiind 
bineplăcut Lui. 

Şi după puţine 

întru Enoh a arătat Dumnezeu cum la înviere, drepţii se despart de păcătoşi, 
iar întru Ilie, cum trupurile se uşurează şi se ridică în aer. 

Două meşteşuguri, zice Scriptura, au aflat oamenii cei de atunci: psaltirea şi 
alăuta, şi prelucrarea aramei şi a fierului. Alăuta o întrebuinţau la împodobiri, iar 
arama în război. Căci precum animalele sălbatice se află spre oi, aşa erau unii 
către alţii. Numai cu femeile aveau pace. Şi pentru dânsele nu pătimeau orice 
război, fiindcă femeile îi ucideau pe bărbaţi. Căci stricăciunea deprindea virtutea 
trupului în preacurvie, şi femeile nu aveau lauda în dragoste, ci în mulţimea 
bărbaţilor. Atât înnebuniseră şi ele nu mai puţin decât bărbaţii, cu sufletele 
bătând război -, căci se rugau ca bărbaţii lor să moară, ca mai cu îndrăcire să 
slujească stricăciunii. Atât sporise întru dânsele patima desfrânării, încât şi fiii 
lui Dumnezeu (fiii din seminţia lui Set) s-au deprins cu unirea cea necinstită. 

Cine nu ar fi crezut celor zise: „Că nu va urma stricăciunea şi moartea”? Şi 
pentru ce am zis acestea? Ca să arăt sfârşitul ce s-a întâmplat în timpul lui Noe, 
adică potopul ce s-a făcut pentru acestea. 

DESPRE RĂBDARE 

Cel ce voieşte a bineplăcea lui Dumnezeu şi să se facă moştenitor al lui 
Dumnezeu prin credinţă, ca să se numească şi el fiu al lui Dumnezeu, născându- 
se din Duhul Sfânt, mai înainte de toate, apucându-se de îndelunga-răbdare şi de 
îngăduinţă, este dator a suferi vitejeşte necazurile, strâmtorările şi nevoile ce-1 
întâmpină: ori boli trupeşti şi patimi, ori defăimări şi ocări de la oameni, ori 



nevăzute necazuri de multe feluri, care se aduc asupra sufletului de duhurile 
viclene spre a-1 împiedica de a intra în viaţă şi care voiesc a-1 aduce în moleşire, 
împuţinare şi nerăbdare. 

După purtarea de grijă a lui Dumnezeu, Cel ce îngăduieşte ca fiecare suflet 
să fie încercat cu multe feluri de necazuri, ca să se arate cei ce din tot sufletul 
iubesc pe Dumnezeu, dacă toate cele aduse asupra lor de vicleanul le vor răbda 
vitejeşte şi nu se vor depărta de nădejdea lui Dumnezeu, ci vor aştepta totdeauna 
cu multă răbdare şi credinţă izbăvirea prin dar. Pentru aceea vor putea scăpa de 
toată ispita şi aşa, dobândind făgăduinţa, se vor face vrednici de împărăţia 
cerurilor. Deci, sufletul este dator să urmeze cuvântul Domnului, luând crucea sa 
în fiecare zi (Marcu 10, 21), fiind gata a răbda pentru Hristos tot necazul şi 
ispita, arătată ori 

ascunsă, şi să se prindă de Domnul totdeauna cu nădejdea că este în 
stăpânirea Lui şi să se silească a-1 slobozi pe suflet, izbăvindu-1 de toată ispita şi 
necazul. Iar dacă nu se va îmbărbăta şi nu va suferi cu vitejie, răbdând toată 
ispita şi necazul, ci, ca şi cum nu se va izbăvi, se va scârbi, se va necăji, se va 
îngreuia, se va strâmtora şi se va împuţina în nevoinţă sau va deznădăjdui, lucrul 
acesta este meşteşug al însăşi răutăţii. Căci răutatea aruncă şi leagă pe suflet în 
lenevire, împuţinare şi deznădejde, neaşteptând mila Domnului întru credinţă 
neîndoielnică, fiindcă nu s-a făcut următor tuturor sfinţilor, nici n-a umblat pe 
căile Domnului. 

Ia aminte şi vezi cum dintru început Părinţii, Patriarhii, Proorocii, Apostolii 
şi Mucenicii, trecând prin această cale a necazurilor şi a ispitelor, au putut să 
placă lui Dumnezeu, răbdând vitejeşte toată ispita şi necazurile. Şi se bucurau în 
strâmtorări pentru aşteptata nădejde a răsplătirii, precum zice Scriptura: „Fiule, 
dacă te apropii a sluji Domnului, găteşte-ţi sufletul tău la ispită. îndreptează-ţi 
inima ta şi rabdă” (Sirah 2, 1). Şi iarăşi, Apostolul zice: „Iar dacă fără de certare 
sunteţi, căruia părtaşi s-au făcut toţi, apoi sunteţi fii din curvie şi nu adevăraţi” 
(Evrei 12, 8). Şi în alt loc: Cele aduse asupra ta primeşte-le pe toate ca pe nişte 
bune, fiindcă fără de Dumnezeu nimic nu se face”. Şi Domnul zice: „Fericiţi veţi 
fi când vă vor ocărî pe voi, şi vă vor prigoni, şi vor zice tot cuvântul rău 
împotriva voastră, minţind pentru Mine. Bucuraţi-vă şi vă veseliţi, că plata 
voastră multă este în ceruri”. Şi aceasta: „Fericiţi cei prigoniţi pentru dreptate că 
acelora este împărăţia cerurilor”, iar prigoniţi, ori la vedere de oameni, ori pe 
ascuns de duhurile viclene. Căci se nevoiesc împotriva sufletului care iubeşte pe 
Dumnezeu şi-l aruncă în 

necazuri de multe feluri, ca să-l împiedice pe el să intre în viaţă, ca să-i 



încerce de iubesc cu adevărat pe Dumnezeu, când rabdă tot necazul şi se ţin de 
nădejde până la sfârşit, aşteptând izbăvirea. 

Iar sufletul ce se trândăveşte sau se împuţinează şi îşi pierde din nădejde, se 
va arăta că nu iubeşte întru adevăr pe Dumnezeu. Iar necazurile de multe feluri şi 
ispitele arată care suflete sunt vrednice şi care sunt nevrednice, care au credinţă, 
nădejde şi răbdare şi care nu au; ca în toate să se arate suflete iscusite, 
credincioase şi vrednice; răbdând până la sfârşit şi ţinând nădejdea credinţei şi 
primind izbăvirea, în acest chip, făcându-se prin dar, după dreptate, moştenitori 
ai împărăţiei. 

Deci, ţine vitejeşte răbdarea şi nădejdea cu care fiecare suflet voieşte a 
bineplăcea lui Dumnezeu, şi aşa vei putea scăpa de toată ridicarea împotrivă şi 
necazul vicleanului. Că nu îngăduie Dumnezeu ca sufletul care nădăjduieşte spre 
Dânsul şi pe El îl aşteaptă să fie ispitit, încât să nu se dumirească şi să fie dat în 
ispite şi necazuri pe care nu poate să le sufere, după cum şi Apostolul zice: 
„Credincios este Dumnezeu, Care nu ne va lăsa pe noi a fi ispitiţi, ci va face 
împreună cu ispita şi ieşirea, ca să putem noi să suferim” (I Corinteni 10, 13). 

Căci vicleanul nu ispiteşte, nici nu necăjeşte pe suflet cât voieşte, ci cât îi dă 
voie Dumnezeu. Numai sufletul să rabde cu vitejie şi să ţină nădejdea întru 
credinţă, aşteptând ajutorul şi sprijinul de la Dânsul şi nu este cu putinţă să fie 
părăsit, ci pe cât se nevoieşte, şi prin credinţă şi nădejde aleargă către Dumnezeu 
şi aşteaptă fără de îndoială ajutorul şi izbăvirea de la Dânsul, pe atât mai degrabă 
îl izbăveşte pe el Domnul de tot necazul ce-1 înconjoară. Că ştie El cât trebuie să 
intre sufletul în încercare şi ispită şi tot atâta îl şi lasă, 

numai sufletul să fie viteaz până la sfârşit şi nu se va ruşina, după cum s-a 
zis: „Necazul lucrează răbdare, iar răbdarea cercare, iar cercarea nădejde, iar 
nădejdea nu ruşinează” (Romani 5, 3-5). Şi iarăşi: „Ca nişte slujitori ai lui 
Dumnezeu întru răbdare multă, întru necazuri, întru nevoi, întru strâmtorări” (II 
Corinteni 6, 4) şi celelalte. Şi Domnul zice: „Iar cel ce va răbda până în sfârşit, 
acela se va mântui” (Matei 10, 22). Şi iarăşi: „întru răbdarea voastră veţi câştiga 
sufletele voastre ”, Şi apoi zice: Cine a crezut şi s-a ruşinat, sau cine a răbdat 
întru cuvântul Lui şi a fost părăsit? Şi cine L-a chemat pe El şi l-a trecut cu 
vederea? ”, 

Dacă acei oameni care s-au făcut părtaşi de puţină pricepere şi înţelegere ştiu 
câtă greutate şi povară poate să ducă un animal, precum asinul sau cămila, şi atât 
şi pune pe el; dacă olarul ce a făcut vasele nu le va băga în cuptor, ca să se 
întărească, arzându-se, acestea nu vor fi de folos oamenilor şi olarul ştie cât timp 
trebuie să le lase în foc: nici nu le lasă mai mult decât trebuie în cuptor, ca să nu 
se strice, arzându-se prea mult, dar nici prea puţin, ca să nu rămână crude şi fără 



de folos şi dacă în cele stricăcioase şi văzute atâta ştiinţă şi cunoştinţă au 
oamenii, cu cât mai vârtos Dumnezeu, Care este necuprins cu ştiinţa şi cu 
priceperea şi, fiind cu totul înţelepciune, ştie de câte încercări şi ispite au 
trebuinţă sufletele care voiesc a-I bineplăcea Lui şi poftesc a dobândi viaţa cea 
veşnică. Şi aşa, răbdând cu vitejie şi cu osârdie întru nădejde tot necazul până la 
sfârşit, se fac iscusite şi vrednice de împărăţia cerurilor. 

Precum chipul cânepei este netrebnic spre a se face dintr-însul torturi prea 
subţiri, dacă nu se va meliţa mult, şi pe cât se meliţă, pe atât se face mai curat şi 
mai bun, tot aşa şi sufletul cel iubitor de 

Dumnezeu, intrând întru multe lămuriri şi ispite şi răbdând vitejeşte necazuri, 
se face mai curat şi mai bun de treabă întru lucrarea duhovnicească a iscusinţei, 
şi pe urmă se învredniceşte a moşteni latura cea cerească a împărăţiei. 

Precum vasul cel nou nefiind pus în foc este nefolositor spre trebuinţa 
oamenilor, sau precum pruncul este neîndemânatec la lucrul lumii, că nu poate 
zidi cetăţi, nici să sădească, nici să semene, nici să săvârşească altceva din ale 
lumii, tot aşa şi sufletele ce s-au făcut părtaşe dumnezeiescului Dar se hrănesc 
din dulceaţa şi odihna Duhului, pentru pruncia lor, nefiind încă încercate în 
diferite ispite şi necazuri de la viclenele duhuri, prin care se arată răbdarea, 
datorită bunătăţii Domnului. Ei încă sunt prunci şi, ca să zic aşa, încă nu sunt de 
folos împărăţiei, precum s-a zis: „Iar de sunteţi fără de cercare, căreia părtaşi s- 
au făcut toţi, apoi sunteţi fii din curvie şi nu adevăraţi” (Evrei 12, 8). 

Drept aceea necazurile şi ispitele sunt de folos omului, iar pe suflet îl face 
iscusit şi tare, dacă rabdă cu vitejie şi cu osârdie cele aduse asupra sa, întru 
credinţa şi nădejdea lui Dumnezeu. Şi aşteptând cu credinţă neîndoită mila şi 
izbăvirea de la Domnul, este cu nepu?tinţă să nu dobândească făgăduinţa 
Duhului şi izbăvirea de patimile răutăţii şi să se învrednicească a deveni iscusit 
şi credincios, ţinând întru răbdare nădejdea întru Domnul până la sfârşit. Căci 
Sfinţii Mucenici la arătare au răbdat multe munci şi până la moarte au ţinut 
nădej?dea întru Domnul şi au rămas întru buna mărturisire, învrednicindu-se a 
lua cununile dreptăţii şi aşa s-au arătat neîndoielnici în credinţă. Şi cei ce au 
răbdat mai multe şi mai cumplite munci, au câştigat mai multă slavă şi 
îndrăzneală către Dumnezeu. Iar câţi nu au crezut, temându-se de necazuri şi de 
munci, şi nu au 

rămas întru buna mărturisire până la sfârşit, aici s-au arătat fără de 
îndrăzneală şi ruşinaţi, la fel fiind şi în ziua judecăţii. 

în acelaşi chip şi sufletele, dându-se la necazuri, ca să se lămurească de 
duhurile vicleniei, muncindu-se nevăzut şi în multe chipuri, ori în ascuns, 



înlăuntru, cu dureri de necazuri, ori prin gânduri viclene, ori încă şi la arătare, 
prin patimi trupeşti, răbdând cu vitejie şi nădejdea ţinând-o şi aşteptând răsplata 
Domnului, se învrednicesc cununilor dreptăţii, aceeaşi izbăvire înlăun?tru având 
şi aceeaşi îndrăzneală, ca a Mucenicilor, o află înaintea lui Dumnezeu în ziua 
Judecăţii. Că aceeaşi mucenicie a necazurilor au răbdat de la duhurile vicle?niei, 
precum Mucenicii pe cruce. Şi pe cât vicleanul ridică asupra lor mai multe 
necazuri şi le rabdă şi ţin până la sfârşit nădejdea, pe atât mai multă slavă câştigă 
înaintea lui Dumnezeu. Şi aici se vor izbăvi, după nădejdea aşteptării lor, şi se 
învrednicesc de mângâierea Duhului Sfânt, iar acolo se vor face moştenitori ai 
veşnicilor bunătăţi şi ai împărăţiei. 

Iar câte suflete se dau înapoi, de spaimă şi de frică nerăbdând necazurile şi 
vin întru împuţinare, întru nerăbdare şi deznădejde şi se întorc de la calea 
dreptăţii, iar mila Domnului nu o aşteaptă până la sfârşit, acestea, aflându-se 
nedrepte, cum vor putea dobândi viaţa cea fericită? Căci tot sufletul este dator, 
până la moarte, a îngădui îndelung şi a răbda până la sfârşit pentru Domnul, Cel 
ce pentru noi a murit, ţinând nădejdea către Dânsul şi aşa să se învrednicească 
veşnicei mântuiri. 



Unknown 


Deci, cei ce voiesc a scăpa cu desăvârşire de ghee?na cea veşnică ce 
munceşte pe cei păcătoşi şi să dobân?dească veşnica împărăţie, să rabde aici 
ispitele pe care vicleanul le aduce de-a pururea asupra lor. Şi dacă vor 

răbda până la sfârşit, aşteptând mila Domnului întru credinţă, se izbăvesc de 
ispite şi de necazuri, cu Darul, şi se învrednicesc împărtăşirii Duhului Sfânt, 
scapă din veş?nica gheenă şi moştenesc împărăţia cea veşnică a Dom?nului. Că 
acest fel de cale strâmtă şi necăjită ce duce la viaţă a aşezat Domnul, precum este 
scris, „şi puţini sunt cei ce călătoresc pe dânsa” (Matei 7, 14). 

Fiind pusă înaintea noastră acest fel de nădejde şi atâtea făgăduinţe, de către 
nemincinosul Dumnezeu, să răbdăm vitejeşte toată ridicarea şi necazul 
vicleanului, pentru nădejdea ce ne este făgăduită nouă în ceruri. Că oricâte 
necazuri vom răbda pentru Domnul, nu pot fi deopotrivă cu făgăduinţa vieţii 
veşnice, cu mângâierea Sfântului Duh sau cu izbăvirea de întunericul răutăţii şi 
iertarea mulţimii datoriilor păcatelor noastre, precum s-a zis: „Iar judecându-ne, 
de Domnul ne certăm, ca să nu ne osândim împreună cu lumea” (I Corinteni 11, 
32). Şi iarăşi: „Că nu sunt vrednice pătimirile vremii de acum de slava care ni se 
va descoperi” (Romani 8, 18). 

Să ne facem ca nişte ostaşi viteji, murind cu osârdie pentru împăratul nostru. 
Căci când eram în lume, când petreceam în locurile lumeşti, nu pătimeam unele 
ca acestea, nici nu eram supuşi sub aceste feluri de necazuri. Ci acum, când ne¬ 
am apropiat a bine-plăcea Domnului, se ridică asupra noastră de vicleanul diavol 
acest fel de ispite şi necazuri. Vezi că acestea le pătimim pentru Domnul, fiindcă 
ne zavistuieşte vicleanul şi se ispiteşte a ne abate de la calea vieţii şi a ne duce 
întru moleşire şi împuţinare, ca să nu ne mântuim. 

Cu cât vicleanul se scoală împotriva noastră, noi, de vom afla întru răbdare 
bărbăţie şi vitejii, fiind credincioşi şi gata până la moarte, rugându-ne a răbda 
pentru nădejdea cea întru Hristos, se risipesc toate 

măiestririle lui. Că avem sprijinitor al nostru şi apărător pe Hristos, Care şi 
nouă, celor ce ne necăjim şi nădăjduim spre Dânsul, ne dă răbdare şi pe aceia îi 
mşinează, iar noi luăm, prin Domnul, răsplată pentru osteneală, adică împărăţia 
cerurilor. 

Deci, să ne facem ca nişte nicovale, lovindu-ne, prin bătăi şi ispite, dar 



nearătând chipuri de mole şire, de împuţinare şi de trândăvie. Primindu-le întru 
noi şi făcându-ne iscusiţi, să biruim prin răbdare pe împotrivăluptătorul. 

Tot aşa Domnul nostru a trecut nevoinţă aceasta, fiind bătut, ocărât, prigonit, 
batjocorit, scuipat, iar la urmă a fost muncit cu necinstită moarte pe cruce de cei 
fără de lege. Şi toate le-a suferit pentru mântuirea noastră, lăsându-ne pildă de 
viaţă, ca pe ce cale El a trecut, de necaz, de ispită şi de moarte, pe aceeaşi cale să 
călătorească şi cei care cu adevărat cred întru Dânsul şi voiesc să se facă 
împreună moştenitori cu El. Că precum Dânsul, după multe pătimiri, mai pe 
urmă, fiind chinuit, a murit răstignit pe Cruce, şi după ce a murit, a omorât şi a 
osândit păcatul, supunând prin trup puterile cele potrivnice, după cum s-a zis: 
„Dezbrăcând începătoriile şi stăpâniile pe cruce le-a dat la iveală, vădindu-le pe 
ele întru dânsa”, tot aşa şi noi, dacă vom suferi toată ridicarea şi necazul 
vicleanului cu vitejie şi cu osârdie, până la moarte, vom birui pe potrivnicul prin 
credinţă şi prin răbdare şi prin nădejdea cea întru Domnul. Şi aşa aflându-ne 
iscusiţi, de aici ne vom învrednici izbăvirii Lui, şi ne vom umple de sfinţenia 
Duhului Sfânt şi ne vom face moştenitori ai vieţii celei veşnice. Că la nevoinţă 
cea duhovnicească biruinţa asupra potrivnicului se face prin pătimire şi prin 
moarte. Pătimind şi murind cu osârdie pentru Domnul, vom birui pe potrivnic. 

Pentru aceasta, orice necaz şi ispită nu le socotiţi dureroase şi aspre, ci 
potrivite. Şi suferiţi toată ridicarea vrăjmaşului, având totdeauna înaintea ochilor 
moartea Domnului, precum El a zis: „în fiecare zi ridică-ţi crucea”, care 
înseamnă moarte, şi să urmăm după Dânsul şi aşa cu bucurie să suferim tot 
necazul, ori ascuns, ori arătat. Că dacă vom aştepta a suferi moartea pentru 
Domnul şi, dorind-o, o vom avea totdeauna înaintea ochilor, cu atât mai vârtos 
vom suferi cu uşurinţă şi cu bucurie orice fel de necaz. Dar pentru că nu avem 
înaintea ochilor moartea Domnului şi mintea nu o doreşte totdeauna, pentru 
aceasta socotim necazu?rile grele şi pline de povară. Că cel ce doreşte să 
moştenească pe Hristos şi cele ale Lui, doreşte a pătimi la fel. Cei ce iubesc pe 
Hristos se arată întru aceasta: când tot necazul ce vine asupra lor îl suferă cu 
vitejie şi cu osârdie, pentru nădejdea cea întru Hristos. 

Deci, să rugăm pe Domnul ca să ne dea pricepere spre a cunoaşte voia Lui şi 
a o săvârşi cu osârdie întru toate cu îndelungă-răbdare, cu bucurie; pe care ne-o 
va dărui, dându-ne puteri spre cele folositoare, ca, aflându-ne iscusiţi şi vrednici, 
să dobândim veşnica mântuire întru Hristos Iisus, Domnul nostru. 

Oare, cei trândavi, leneşi şi nebăgători de seamă în ce se vor lăuda? în 
moleşire, trândăvire şi pieire? Vai lor, că s-au trândăvit! Veniţi, prietenii mei, să 
ne sârguim; veniţi să cădem către Domnul. Să plângem şi să ne tânguim înaintea 
Lui fără de sfială, ca să ni se dăruiască luminarea sufletului. 



Pricepeţi măiestririle vrăjmaşului nostru, potrivnicului şi urătorului de bine, 
că aruncă înaintea noastră alunecări, sminteli şi vătămare de mult câştig, răspân? 
direa veacului acestuia şi dulceaţă trupească, încă de a 

trăi mult în viaţa aceasta, frică în pustnicie, lenevire la rugăciuni, somn la 
cântarea de psalmi şi odihnă trupeas?că. Şi pe cât acela se sârguieşte, pe atât noi 
ne lenevim şi ne trândăvim. Pe cât acela pândeşte, pe atât noi nu luăm aminte, 
ştiind că zilele noastre s-au scurtat şi vremea a sosit şi Domnul slavei vine cu 
buna cuviinţă a frumuseţii Sale şi cu înfricoşatele puteri ale împărăţiei Sale. 

Frică îmi este, fraţii mei, ca nu cumva la noi să se împlinească acel cuvânt al 
Domnului ce zice că vor veni de la răsărituri şi de la apusuri şi de la miazănoapte 
şi de la mare şi se vor aşeza cu Avraam, cu Isaac şi cu Iacov întru împărăţia 
cerurilor, iar noi să fim scoşi afară! (Matei 8, 11). 

Rogu-Te pe Tine, Lumina adevărului, Iisuse, Naşterea Binecuvântatului 
Părinte, Raza ipostasului Lui, Cel ce şezi de-a dreapta măririi Lui, necuprinse 
Fiule, neurmate Iisuse şi necercate Dumnezeule, lauda şi bucuria celor ce Te 
iubesc pe Tine, viaţa mea, Iisuse, mântuieşte-mă pe mine pentru îndurarea Ta. Că 
Tu eşti binecuvântat şi preaslăvit în vecii vecilor. Amin. 

FERICIRI ŞI TICĂLOŞII 

Fericiţi cei ce au iubit pe Dumnezeu şi pentru dragostea Lui au defăimat 
toate lucrurile cele pămân?teşti. Fericiţi cei ce ziua şi noaptea lăcrimează, că 
aceia se vor izbăvi de mânia ce va să fie. Fericiţi cei ce pe sine de bună voie se 
smeresc, că acolo se vor înălţa. Fericiţi cei înfrânaţi, că desfătarea cerului îi 
aşteaptă pe dânşii. Fericiţi cei ce trupurile lor întru pricepere şi întru pustnicie şi 
le ostenesc, că s-a gătit lor bucuria raiului. Fericiţi cei ce s-au curăţit pe ei de 
gânduri viclene, că Duhul Sfânt locuieşte întru dânşii. Fericiţi cei ce pe 
Dumnezeu din tot sufletul îl iubesc, mai mult decât pe toată lumea, că aceia se 
vor chema prieteni ai lui Hristos. Fericiţi cei ce de bună voie şi-au purtat crucea 
şi întru adevăr au urmat lui Hristos, că aceia vor lua Ierusalimul cel de sus. 
Fericiţi cei ce şi-au încins mij?locul cu adevărul şi îşi au candelele pregătite, 
aşteptând pe Mirele cel Ceresc, că vor împărăţi împreună cu El întru împărăţia 
cerurilor. 

Fericit cel ce şi-a câştigat ochi duhovniceşti şi la privirea bunătăţilor ce vor 
să fie a privit neabătut, că le 

431 

va lua pe dânsele. Fericit cel ce are neîncetat înaintea ochilor ziua Judecăţii şi 
s-a sârguit a se afla bineplăcut. Fericit cel ce s-a făcut biruitor dulceţilor trupului, 
că va afla îndrăzneală în ziua cea de pe urmă. Fericit cel ce a plâns pe pământ 
pentru Dumnezeu, că rodurile lui vor odrăsli în ceruri. Fericit cel ce nu mănâncă 



pâine în zadar, ci cu osteneala mâinilor sale, după cum zice Apostolul, şi altora 
le dă dintru ale sale osteneli, căci în sânurile lui Avraam se va odihni. 

însă vai celui ce se află întru păcate şi vremea pocăinţei nu o cunoaşte, că 
acolo se va căi, tânguindu-se în veci fără de folos. Vai celui ce zice că: „în 
vremea aceasta de acum să-mi hrănesc tmpul şi la bătrâneţe mă voi pocăi”, că va 
veni asupra lui moartea cea de năprasnă şi nădejdea lui va pieri. Vai celui ce de 
bună voie păcătuieşte şi zice că mâine se va pocăi, că nu ştie ce va naşte seara ce 
vine şi miezul nopţii. Vai celui ce cunoaşte binele şi dă mâna celui viclean, că 
îngerii cei răi îl vor lua în ziua ieşirii lui. Vai celui ce sminteşte pe aproapele cu 
faptele lui cele rele, că va da seamă în ziua Judecăţii pentru faptele sale cele rele 
prin care a smintit pe alţii. Vai celui ce s-a lepădat de lume şi iarăşi de cele ale 
lumii se îngrijeşte, că pilda plugarului va avea (Luca 9, 62). Vai celui ce urmează 
voilor trupului şi nu poartă grijă de sufletul său, că se va risipi pe pământ viaţa şi 
nădejdea lui. Vai celui ce nu se sileşte cu toată tăria lui încă de aici a se pregăti 
pentru a da răspunsul cel de acolo. Vai celor ce au pierdut răbdarea, căci ce vor 
face când îi va cerceta Domnul? 

Sârguiţi-vă, iubiţilor, în această vreme scurtă a vă ajuta vouă înşivă şi prin 
pocăinţă şi lacrimi a face Milostiv pe îndelung-Răbdătorul şi Milostivul Dumne? 
zeu, Cel ce aşteaptă întoarcerea noastră şi ne dă viaţă. 

Să nu fim nebăgători de seamă de mântuirea noastră. Să nu ne desfătăm cu 
dulceţile lumii acesteia, că sunt trecătoare şi aduc înlăuntru căinţă, iar pe urmă se 
duc la alţii. Şi toată slava lumii acesteia este din pământ şi se duce în pământ, Şi 
nimic altceva nu călătoreşte împreu?nă cu noi, fără numai singur păcatul şi 
munca cea pentru el. Nimeni nu ne va ajuta nouă în ziua aceea: nici prieteni, nici 
mdenii, fără numai pocăinţa cea de aici şi faptele bune, ajutătoarele acesteia, 
adică: dragostea cea adevărată, smerita cugetare, ascultarea, înfrânarea. Acestea 
se împotrivesc puterilor potrivnice, care voiesc să ne apuce pe noi la ieşirea din 
această viaţă. Acestea ne pun pe noi înaintea Mântuitorului Hristos, Căruia ne 
închinăm şi-L slăvim, împreună cu Tatăl şi cu Sfântul Duh, acum şi pururea şi în 
vecii vecilor. Amin. 

DESPRE CREDINŢĂ 

Domnul, în Evanghelie, vrând a-i aduce pe ucenicii Săi întru credinţa 
desăvârşită, zice: „Cel ce este credincios în foarte puţin şi în mult e credincios; şi 
cel ce e nedrept în foarte puţin şi în mult este nedrept” (Luca 16, 10). 

Ce înseamnă «puţin»? Dar «mult»? 

«Puţin» înseamnă făgăduinţele veacului de acum, pe care le-a făgăduit a le 
da celor ce cred în El, adică hrană, îmbrăcăminte, sănătate şi celelalte de nevoie 
ale trupului, poruncind a nu se îngriji nicidecum pentru acestea, ci să 



nădăjduiască spre Dânsul, Care este scăparea noastră (Matei 6, 28). 

Iar «mult» înseamnă darurile veacului veşnic şi nestricăcios pe care le-a 
făgăduit a le da celor ce cred în El şi pentru acelea se îngrijesc şi se roagă 
neîncetat. Că a poruncit: Căutaţi mai întâi împărăţia lui Dumnezeu şi dreptatea 
Lui şi toate celelalte se vor adăuga vouă” (Matei 6, 33), ca din cele puţine şi 
vremelnice să se lămurească fiecare dacă crede în Dumnezeu. Că S-a făgăduit a 
le da, fiind noi fără de grijă pentru unele ca acestea, ci să avem grijă numai 
pentru cele ce vor să fie. Că fiecare, de crede pentru cele vremelnice, se încearcă 
şi se vădeşte. Cum? Ascultă. Zici că ai credinţă şi te vei învrednici împărăţiei 
cerurilor şi te vei face fiu al lui Dumnezeu, născându-te de sus, şi te vei face 
împreună-moştenitor 

al lui Dumnezeu, şi vei împărăţi cu Hristos în toţi vecii şi te vei desfăta în 
lumina negrăită, în vecii cei nesfârşiţi şi veşnici, ca un Dumnezeu. Vei zice 
negreşit: „Aşa, cu adevărat, că pentru această pricină am fugit de lume şi m-am 
dat lui Hristos”. Deci, încearcă-te pe tine, ca nu cumva să te ţină grijile lumeşti şi 
pământeşti şi să ai multă grijă pentru hrana trupului, pentru îmbrăcăminte şi 
pentru celelalte ale vieţii, căci ţi s-a poruncit să nu te îngrijeşti nicidecum pentru 
dânsele. 

Dacă crezi că vei lua pe cele veşnice, fără de moarte, statornice şi 
nestricăcioase, cu cât mai vârtos trebuie să crezi că ţi le va da Domnul pe acestea 
trecătoare şi pământeşti, pe care Dumnezeu le-a dat fiarelor, păsărilor şi 
oamenilor necredincioşi. Că precum ne-a poruncit, zicând: „Nu vă îngrijiţi ce 
veţi mânca sau cu ce vă veţi îmbrăca, căci acestea toate le caută neamurile lumii. 
Că ştie Tatăl vostru Cel ceresc că aveţi trebuinţă de toate acestea”, a şi adăugat, 
defăimând pe cei puţini credincioşi: „Priviţi la păsările cerului, că nu seamănă, 
nici nu seceră şi Tatăl vostru Cel ceresc le hrăneşte pe ele. Cu cât mai vârtos vă 
deosebiţi voi de păsări?”. Şi iarăşi, întărind, mai zice: „Deci, nu vă îngrijiţi 
pentru ziua de mâine... (Matei 6, 25-26, 31-32). Dacă te îngrijeşti încă pentru 
acestea şi nu te-ai încredinţat pe tine însuţi cuvântului Său, cunoaşte că 
bunătăţile cele veşnice, care sunt împărăţia cerurilor, încă nu ai crezut că le vei 
lua. Şi socoteşti că eşti cre?dincios, fiind necredincios în cele mici şi 
stricăcioase. 

Şi iarăşi: „Precum trupul este mai cinstit decât îmbrăcămintea, tot aşa şi 
sufletul este mai cinstit decât trupul”. Deci, crezi că sufletul tău primeşte 
tămăduire de la Hristos de rănile cele veşnice şi netămăduite de oameni, adică de 
patimile răutăţii, pentru care pricină a 

şi venit aici Domnul, ca să vindece sufletele celor ce cred de patimile cele 



nevindecate la oameni şi Cel singur Vindecător şi adevărat Doctor să le 
curăţească de întinăciunea leprei răutăţii? Vei zice: „Cred cu adevărat, că întru 
aceasta am stat şi am această nădejde”. Deci, cunoaşte, cercetându-te pe tine 
însuţi: Nu cumva pati?mile trupeşti te duc pe tine la doctorii cei pământeşti, ca şi 
cum Hristos, în Care ai crezut, nu te poate tămădui? Vezi cum te amăgeşti pe 
tine?! Vezi că ceea ce socoteşti că crezi, încă nu o crezi precum se cuvine întm 
adevăr? Că dacă ai crezut că rănile cele veşnice şi netămăduite ale sufletului 
celui fără de moarte şi patimile răutăţii se tămăduiesc de Hristos, oare nu poate 
să tămăduiască patimile şi bolile cele vremelnice ale trupului, dacă vei alerga 
numai către Dânsul, trecând cu vederea descope?ririle cele doctoriceşti? Că Cel 
ce l-a zidit pe suflet, l-a făcut şi pe trup. Şi Cel ce vindecă pe suflet, care este 
fără de moarte, poate să tămăduiască şi trupul de patimile cele vremelnice şi de 
boli. 

Dar, cu adevărat, îmi vei zice: „Şi buruienele şi leacurile pământului şi 
descoperirile doctorilor, pentru a le pregăti trupului ce este din pământ, 
Dumnezeu le-a dat trupului spre tămăduire”. Şi eu zic că aşa este, dar cunoaşte 
cui s-au dat acestea şi cărora s-au rânduit. După ce omul a căzut din porunca pe 
care o primise, căzând în pedeapsă, şi după ce a fost izgonit, ca într-o robie şi 
pustie oarecare, şi prin înşelăciunea patimilor şi a necredinţei a căzut sub 
stăpânirea întunericului şi a patimilor şi bolilor trupeşti, cel ce mai înainte era 
fără de patimă şi fără de boală tot aşa şi toţi cei ce s-au născut din el în aceleaşi 
patimi au căzut Dumnezeu, pentru multa şi nemărginita Lui iubire de oameni şi 
pentru bunătatea Sa, a rânduit acestea celor neputincioşi 

şi necredincioşi, nevrând, pentru multa Sa bunătate, ca neamul omenesc cel 
păcătos să se distrugă cu totul, ci a dat oamenilor lumii acesteia toate cele 
dinafară spre mângâiere, îngrijire şi vindecare a trupului. Că celor ce nu mai pot 
nicidecum să se încreadă în Dumnezeu, le-a dat voie să le folosească pe acestea. 

Iar tu, cel ce te-ai făcut monah şi ai venit la Hristos şi voieşti să fii fiu al lui 
Dumnezeu şi a te naşte de sus, de la Duhul Sfânt, şi eşti mai înalt şi nepătimaş 
decât cel dintâi om, şi aştepţi mai mari făgăduinţe, adică venirea bunei voinţe a 
Domnului, şi făcându-te străin de lumea aceasta, eşti dator să ai credinţă, 
înţelegere şi pe?trecere mai presus decât toţi oamenii lumii. Fiindcă dacă petreci 
ca toţi, apoi cu nimic nu te deosebeşti de mireni. 

Iată, lumea se însoară, mănâncă şi bea, foloseşte aur şi argint, neguţătorii, 
meşteşuguri, bogăţie, pe care toate le-a rânduit Dumnezeu omului ce a căzut sub 
păcat, căci nu este nimic fără de Dumnezeu, din cele ce s-au rânduit oamenilor 
spre trebuinţă. Iar tu de toate acestea te-ai lepădat pentru buna plăcere cea 
desăvârşită întru Hristos. Deci, aşa şi de tămăduirea patimilor lumii şi de 



sârguinţele cele doctoriceşti eşti dator să fii afară de ele, ca cel ce ai scăpat la 
Hristos, Cel ce S-a făgăduit a le da robilor Săi pe toate. Iar dacă pe cele lumeşti 
le cugeţi şi le pătimeşti, încă eşti necredincios, asemenea lor, deşi socoteşti că 
eşti credincios şi prieten al lui Hristos. Căci de noua şi străina voie, credinţă, 
petrecere şi vieţuire mai presus decât toată lumea eşti dator a te îngriji şi a o 
dobândi, dacă voieşti desăvârşit a bine-plăcea lui Hristos şi a călca pe urmele Lui 
şi cele potrivnice oamenilor veacului acestuia a le cugeta. Fiindcă nouă şi 
preaslăvită auzire ai crezut, adică făgăduinţa bunătăţilor veşnice şi moştenirea 
cetăţii cereşti, a împărăţiei celei 

nestricăcioase, a desăvârşirii celei de-a pururea, a îndulcirii celei veşnice, şi 
sfinţire a inimii şi desăvârşită curăţie, ceea ce se face ţie prin Domnul. 

Cel ce voieşte într-adevăr să fie om a lui Hristos şi nădăjduieşte a dobândi 
veşnicele bunătăţi, este dator a socoti ostenelile şi necazurile ca bogăţie şi 
bucurie, iar reaua pătimire şi ocările a le avea ca cinste şi slavă, că aceasta este 
slava robilor lui Dumnezeu, care au urmat Domnului şi s-au plecat cuvintelor 
Lui. Nevoitorul şi ostaşul lui Hristos este dator a suferi nu numai ocara, ci şi a 
urî ca pe nişte gunoi bogăţia. Dacă îl va întâmpina slava şi cinstea, să nu se înalţe 
şi să nu se mândrească; dacă laudele şi cinstirile oamenilor, ca pe unele ce nu se 
cuvin lui aşa să le socotească. Iar mai vârtos se cade să se scârbească întru 
acestea care se socotesc slăvite, şi să se bucure şi să se veselească pentru cele 
care în lume sunt necinstite. Că se poate a suferi uneori ocară, iar nu slavă şi 
cinste; şi chiar a se înălţa şi din sine a ieşi şi a lăsa calea cea smerită a dreptăţii, 
precum Pavel zice: „Prin armele dreptăţii, cele de-a dreapta şi cele de-a stânga, 
prin slavă şi necinste (II Corinteni 6, 7-8), ca toate lucrurile ambelor părţi 
învăţându-1, el să fie deopotrivă şi neclătit, neieşind din sine nicidecum. Că cel 
ce cu adevărat voieşte a bine-plăcea Domnului, tot bine voieşte a săvârşi şi 
nevoinţa voirii lui. 

Deci, precum nicovala, bătându-se de-a pururea, nu se toceşte, nici semne de 
adâncituri întru sine nu primeşte, ci este aceeaşi, aşa şi cel ce voieşte a fi al 
creştinătăţii trebuie să petreacă în multe necazuri şi ispite, ori în cele din afară, 
care i se aduc de la oameni (ocări, prigoniri, pagube sau altele de acest fel), ori în 
cele dinlăuntru, care i se aduc în multe chipuri de duhurile răutăţii, şi pe toate 
acestea să le sufere 

vitejeşte. întărire şi ajutor şi turn de tărie în faţa vrăjmaşului având de-a 
pururea pe Domnul şi la Dânsul să scape în vremea războiului, nefiind nici într- 
un loc rob al vrăjmaşilor, şi să zică: „Fii mie, Dumnezeule, apărător şi spre casă 
de scăpare, ca să mă mântuieşti” (Psalmul 30, 2). 



Aşa poţi să biruieşti toate ispitele şi necazurile ce vin asupra ta, totdeauna 
având pe Domnul, credinţa cea întru Dânsul şi nădejdea ca pe o întemeiată 
bizuire înaintea ochilor. Dacă te va întâmpina slava oamenilor şi laudele şi 
cinstirile şi începătoriile, precum am zis, acestea să nu îţi facă adâncituri şi 
semne în suflet, ca să te veseleşti de dânsele şi să te odihneşti şi pentru acestea să 
te ridici şi să te înalţi. Că prin cele de-a dreapta şi de-a stânga ispitindu-te, adică 
prin slavă şi necinste, prin hule şi laudă, se cuvine a fi de-a pururea neînduplecat 
şi neclătit (I Corinteni 6, 7-10). 

Aşa şi cel ce şi-a zidit pe piatră casa sa, şi fiind izbită şi lovită de puhoaiele şi 
râurile necazurilor şi de furtunile ispitelor şi ale vânturilor celor cumplite ale 
duhurilor vicleniei, nu a căzut, pentru că era întemeiată pe piatră (Matei 7, 24). 

în acest fel de deprindere şi de bun meşteşug al bărbăţiei şi al vitejiei, al 
îndelungii îngăduiri şi al răbdării, al credinţei şi al nădejdii, iscusindu-ne pe noi 
înşine, prin cuvântul lui Dumnezeu, şi cu obicei bun şi cu petrecere cuvioasă 
obişnuindu-ne şi întru celelalte sârguinţe ale faptei bune petrecând şi cuvântului 
lui Dumnezeu urmând, apoi primind puterea cea dintru înălţime, în nădejdea 
credinţei, unul ca acesta, cu adevărat va fi temelie, casă, stâlp şi întărire, cu darul 
lui Dumnezeu, făcându-se pricinuitorul de viaţă a multor suflete, putând a purta 
neputinţele multora. 

Deci şi noi, iscusindu-ne la toată fapta bună, şi dându-ne la tot cuvântul bun 
spre bună plăcerea vieţii, şi făcându-ne mintea neînduplecată spre toată ispita 
minţii, şi împuternicindu-ne de darul lui Dumnezeu, să ne facem moştenitori ai 
veşnicelor bunătăţi, întru Hristos Iisus Domnul nostru, Căruia I se cuvine slava şi 
stăpânirea, împreună cu Tatăl şi cu Sfântul Duh, în vecii vecilor. Amin. 

CUVÂNT DE LAUDĂ LA SFINŢII 40 DE MUCENICI 

Voiesc să zugrăvesc icoană mucenicească, dar neavând vopsele strălucite, 
caut să spun răbdarea ei. Şi mă tem de David, ca să nu-mi zică: „Ţie îţi zice 
Domnul, prin mine: «Păcătosule, pentru ce tu povesteşti dreptăţile Mele?»”. 

Voiesc să povestesc despre bărbaţii aceia şi mă cutremur, fiind lipsit de toată 
isprava. Doresc să trec noianul cel mare şi slăvit al laudelor răbdării lor, şi mă 
înfricoşez ca un oarecare cârmaci neiscusit, ca să nu mă cufund în laudele 
acelora. Oastea sfinţilor dorind să o propovăduiesc, mă întunec la minte, 
neavând armele dreptăţii. în livada lor mă silesc să intru, ca să mă înmiresmez de 
florile faptelor bune, dar ajungând la grădina Sfinţilor Mucenici, nu sunt vrednic 
să culeg roadele laudelor lor. Atunci alerg la tâlcuirea plăţilor de biruinţă. Şi 
cum? Că sunt slab şi păcătos. 

Deci, de vreme ce sunt nevrednic şi neputincios, bine ar fi să tac şi să vă 
lipsesc pe voi de folos; însă, bizuindu-mă îndurărilor şi milostivirii lui Hristos, 



mă apuc să grăiesc laudă mucenicilor. Socotesc că mai de folos este să laud pe 
sfinţi decât să îngrop talantul şi să mă osândesc, fiind dator să plătesc, mai ales 
cu dobândă, datoria dragostei voastre, căci nu am uitat făgăduinţa pe care am 
făcut-o vouă pentru bunii biruitori, când am 

povestit cele pentru cuviosul şi credinciosul Vasile, bărbatul cel ales de 
Dumnezeu. 

Deci, ajutaţi-mi, sfinţilor, cu solirile voastre, şi voi, iubiţilor, cu sfintele 
voastre rugăciuni, ca să-mi mişte Hristos, cu darul Său, limba spre grăire, gura 
spre povestire, inima spre pricepere, sufletul spre umilinţă, iar mintea spre 
strălucire şi spre urmarea lor; iar pe voi spre trezvire, spre râvnă şi ascultare, spre 
dorire şi deşteptare, spre sârguinţă şi răbdare, fiindcă întru această strălucită 
lucrare ne-a învrednicit pe noi credinciosul Arhiereu. 

Iubiţii mei fraţi, este vremea a slobozi cuvântul despre luptele muceniceşti, 
că este vremea a păşi spre călătoria cea mai înaltă; este vremea a îndoi 
câştigurile talantului. Căci am zis că era într-o oaste patruzeci de Mucenici, 
trăind cu cucernicie, care de la început au arătat că ceata lor era slăvită şi cinstită. 

Deci, o istorie a unei icoane prooroceşti am adunat să vă spun despre 
Mucenici. Că Moise, postind patruzeci de zile în Muntele Sinai a primit Legea, 
iar aceştia, rânduindu-se după număr trupurile lor spre junghiere, au dobândit 
viaţa veşnică. Acela, văzând pe popor înnebunit, a sfărâmat lespezile în munte; 
iar aceştia, văzându-i pe draci tulburându-se de credinţa lor, şi-au păzit-o 
nerăsturnată. Moise cel blând, luând tablele, aşa a pus lege tuturor evreilor; iar 
aceştia, într-o pecete purtătoare de Cruce, pe Hristos, prin ei înşişi propovăduind, 
tuturor L-au dogmatisit. 

Şi ce minune este dacă şi fapta cea bună a lui Ilie o vom afla că este întocmai 
şi la aceştia? Că întru tăria unei mâncări, Ilie Tezviteanul a ajuns în patruzeci de 
zile la Muntele Horeb, iar aceştia, după ce au gustat Trupul lui Hristos, împreună 
au ajuns la cer. Dumnezeu 

S-a arătat lui Ilie când alerga în drumul său, zicând: „Multă îţi este calea ta, 
o, Ilie!”, dar şi acestora S-a făcut cunoscut, întărindu-le minţile şi zicându-le: 
„Sârguinţă voastră este bună spre cucernicie”. Râvnitorul şi-a lăsat cojocul său 
asupra lui Elisei şi s-a suit în car; a dat şi Mântuitorul pacea Sa peste cei 
patruzeci şi s-au suit în slavă. 

Deci, precum numărul celor patruzeci de zile a ridicat toată înverşunarea cea 
din vremea lui Noe, tot aşa şi numărul celor patruzeci de Mucenici a risipit toată 
nebunia cea fără de lege a tiranilor. A venit porumbiţa, purtând stâlparea, şi a dat 
dreptului semn de încetare a potopului; s-au dus şi sfinţii, ridicându-şi ostenelile 



şi semnele de biruinţă, aducându-le lui Dumnezeu. A luat corabia jertfele cele 
necuvântătoare şi pe multe dintre dânsele le-a dat spre slujbă; a primit şi cuptorul 
sfintele lor trupuri care au fost aduse Stăpânului spre jertfă, după Scriptura cea 
de Dumnezeu insuflată, care mărtu?riseşte: Că toată jertfa cu foc se va mistui”. 

însă să ne spună nouă acum cuptorul cel atotmâncător cum s-a făcut sălaş al 
drepţilor, şi cum de la răsărit spre partea dinspre miază-noapte a venit, căutând 
acest fel de lucrare de pământ. Oare, nu în pământul caldeilor era cuptorul cel 
sătul de toate felurile: de câlţi, de pucioasă, de catran şi de viţă? Şi cum de la 
Babilon la Sevastia s-a mutat şi a aprins făclia? „Aşa zice cuptorul în pământul 
asirienilor eram locuind departe şi mai încolo de hotarele romanilor, dar am auzit 
că pe pământul de la miazănoapte s-au aflat patruzeci de bulgări de aur şi am 
venit să-i lămuresc şi să-i strălucesc, ca să-i fac frumoşi pe dânşii Meşterului. Că 
unde se află lucrarea Stăpânului, acolo îmi mut puterea aerului meu. M-a făcut 
prăvălie pe mine Dumnezeu, ca 

să aleg pe cei buni din mijlocul celor răi. Stau pentru necăjirea celor ce urăsc 
pe Dumnezeu. Sunt spre îngreunarea celor ce-L iubesc pe Dânsul. Cunosc pe cei 
sfinţi, şi nu ştiu pe cei răi. Mă îngreţoşez de cei necredincioşi şi iubesc pe cei 
binecredincioşi. Nu ard pe cei cuvioşi, precum socotesc cei fără de minte; nu 
mistuiesc pe cei credincioşi, precum zic elinii. Am două înfocări şi lucrez întru 
amândouă: una spre moarte şi alta spre viaţă. 

S-au ruşinat Nabucodonosor şi Liciniu împreună cu slujitorii lor, pentru că 
acela pe Sedrah, Misah şi Avdenago împreună cu işlicele (căciulile) i-a aruncat 
de vii spre ardere. Iar acesta pe sfinţi, fără de îmbrăcăminte, zdrobiţi, i-a trimis 
pe toţi la mine, socotind tiranii cei fără de lege că am foc pierzător asupra 
credincioşilor, dar nu au socotit cum amândurora, cu taină, ca un rob ascultător, 
voiam să le slujesc. Că pe care i-am luat vii, vii i-am trimis. Şi pe care i-am 
ridicat morţi, spre viaţă i-am aprins. Nici sfintele trupuri ale acelora nu le-am 
întinat, nici cinstitele Moaşte ale acestora nu le-am micşorat. Nici aceia nu au 
jertfit chipului de aur, nici aceştia nu s-au închinat chipurilor necinstiţilor idoli. 
Acelora am prefăcut văpaia în rouă, şi pe aceştia i-a strălucit curgerea râului. 
Trei am primit acolo, şi patru am săvârşit, ca pe zeciuirile celor patruzeci să le 
ţese. Patru, înainte povăţuitori a celor patruzeci, nu cu puţină vreme, mai înainte 
cu taină i-am însemnat. Şi acestea se închipuiau prin puterea Celui ce stătea 
aproape împreu?nă cu cei dimprejurul Azariei, care este Dumnezeu adevărat, Cel 
ce a zis prin prooroci: «Că de vei sta în foc, văpaia nu te va arde pe tine»”. 

Văzut-ai câtă întrecere a arătat pomenirea bărbă?ţiei celei bune a vitejilor 
pătimitori ai lui Hristos? Deci, 

voiam iarăşi să cumpănesc cuvântul şi să-l drămuiesc, ca să mă învăţ cu 
dinadinsul chipul cucerniciei. Că precum cei ce erau în număr de patruzeci şi 
aveau semnele, vitejii şi nebiruiţii, aşa arătat cele dinlăuntru ale inimii lor cu 
închipuirea cea de Cruce purtătoare s-au însemnat. Că ce? Deşi stăteau cu trupul 
înaintea împăra?tului celui stricăcios, dar cu duhul slujeau împăratului celui 
Nestricăcios. Şi toţi, ţinând la supunerea tiranului, purtau în sufletele lor 
închipuirea cea de semn purtă?toare a Crucii. întunericul păgânătăţii celei rele şi 
cumplite nu a putut să întunece dragostea bunei credinţe. Vicleşugul nu a risipit 
obiceiul păcii, nici urâciunea nu a curmat drumul dragostei. Nu a stins negura 
slujirii de idoli făclia cunoştinţei de Dumnezeu. Nu a curmat frica râvna 
căpeteniilor de oşti, nici sârguinţa lor ce se înălţa spre cer. Nu a jefuit rătăcirea 
de la credinţă lupta pentru fapta cea bună, nici războiul pe rugăciunea cea 
adevărată. 

Pe pământ, în chip nevăzut, aceştia se îmbărbătau pentru vrednicia lor. Pe 
dinafară se încingeau cu pavăza şi cu platoşa; pe dinlăuntru se înarmau cu 
credinţa Treimii. Pe dinafară tolbele le apropiau de trup, iar pe dinlăuntru 
sufletul arăta înţelepciunea cea doritoare. Pe dinafară purtau arcuri şi săgeţi în 
mâini, pe dinlăuntru aduceau slavă şi cinste lui Dumnezeu. Că zice: „Cele arătate 
fiilor oamenilor, iar cele ascunse, toate, Domnului Dumnezeu”. Peste omul cel 
dinafară puneau sabie, iar peste cel dinlăuntru paloşul Sfântului Duh. Unul 
prigonea pe barbarul cel simţit, iar celălalt pierdea pe tiranul cel gândit. Unul 
tăbăra asupra celui potrivnic, iar altul asupra începătoriilor şi stăpâniilor. Acela 
bătea spatele neprietenului celui simţit, iar acesta tăia capetele celui rău. Acela 
tăia străjile duşmanilor, iar acesta mai înainte vedea vicleşugul lui Veliar. Acela 
surpa trufia 

celor ce se înălţau, iar acesta biruia taberele dracilor. 

Deci, era vedere nouă şi prea slăvită: într-o luptă făcându-se două biruinţe. Şi 
aceasta arătat o descopere şi zice: „Că şi în războaie erau tari şi nebiruiţi”. Nu a 
zis «în război», ca într-o împleticire; că îndoită le era lupta şi îndoit războiul. 
Pentru aceea biruinţa ambelor lupte rânduind-o, s-au încununat cu coroana 
dreptăţii. 

Deci, mare lucru era a vedea, iubiţilor fraţi, împodobirile povestirii acesteia. 
Că patruzeci de feţe erau la număr şi de toţi se vedeau prin iconomia lui 
Dumnezeu. în multe feluri erau chipurile şi numirile, dar întru ei întocmai era 
frumuseţea numirii lor. Nu a fost ofilită frumuseţea lor cea neveştejită de arşiţa 
necredinţei şi nici de boala rătăcirii de la credinţă. Nu i-au tăiat pe dânşii arma 
păgânătăţii, nici nu i-au întinat pe dânşii săgeata ascuţită, ci şiragul pătimitorilor 
pentru Mântuitorul Hristos stătea nedespărţit şi tare. 



O, adunare a sfinţilor şi sobor al credincioşilor! O, ceată îngerească şi parte 
cerească! O, împletitură potri?vită şi legătură nezdruncinată! O, ospăţ strălucit şi 
înfricoşată unire adevărată! O, cale nedespărţită şi sobor negrăit! O, oaste 
neprinsă şi singlit neprihănit! O, neam sfinţit şi popor adunat! Moştenitori ai 
vieţii şi ai învie?rii! Stele prea strălucite şi luminători nestinşi, locuitori slăviţi ai 
raiului celui veselitor! Vrednicii cămării de Mire şi chemării celei de sus! 
Vrednicii cămării Luminii celei de-a pururea vecuitoare! Cei ce s-au sfătuit unii 
cu alţii cele mai bune ca să urmeze sceptrul împărăţiei! Cei ce şi-au pus mâinile 
pe plug şi nu şi-au întors privirea la cele dinapoi! Cei ce au lepădat cinstea 
lucrurilor de faţă şi au ales slava celor ce vor să fie! Cei ce s-au însoţit cu un 
gând spre junghiere şi împreună s-au sălăşluit cu o numire întru viaţă! Praznic 
sfinţit, care a sporit în rodurile 

dragostei lui Hristos! Ceată prea tare cu patruzeci de roduri, pe care a zidit-o 
Preaînţeleptul Meşter! Tabără sfântă de Dumnezeu izbăvită din gura celui de-al 
doilea Faraon! Că precum Iamnis, Iamvris şi Faraon au stat împotriva lui Moise, 
punându-se pildă, aşa şi ighemonul şi satana, stând împotriva Sfinţilor, s-au făcut 
degrab netrebnici. Căci, cum putea să biruiască pe cei patruzeci cel care s-a 
mşinat de cel blând în Egipt? Că dacă Moise şi Aaron, pe care i-a născut 
Avraam, atât au muncit seminţele minciunii, oare nu mai vârtos cei ce s-au 
născut din Duhul Sfânt puteau să dovedească dogmele rătăcirii? Socoteau 
stăpânitorii, prin cuvintele cele otrăvitoare, să strice socoteala cea tare a Sfinţilor 
Mucenici, precum vrăjitorii cu toiegele cele de balaur socoteau să amăgească pe 
robul cel înţelept, dar precum s-au înghiţit toiegele vrăjitorilor de toiagul cel 
adevărat al lui Moise, aşa s-au biruit şi s-au surpat vorbele judecătorilor de 
credinţa cea neclătită a Sfinţilor. 

Prin cine se împuternicea Israel? S-a arătat că prin Moise, prin Aaron şi 
Mariam. Şi Sfinţii aceştia, de unde se întăreau? Negreşit prin cei trei care erau 
povăţuitori peste toţi, pentru că s-a vestit că trei dintre dânşii îi împodobeau pe 
toţi prin cuvântul învăţăturii, arătând astfel pe Hristos Cap al mucenicilor. Căci 
sfătuirile le primeau cu dragoste; că se supuneau unii altora întru dragoste, şi 
ascultători erau la tot lucrul bun. 

îi sfătuia pe dânşii Kirion: „Cunoaşteţi cum pe cei potrivnici i-am biruit şi pe 
cei ce se sculau asupra noastră i-am ucis cu sabia, iar pe cei ce erau la un cuget 
cu ei i-am alungat. Nu este lucru minunat numai dacă am surpat ridicările asupra 
noastră ale războiului celui simţit, ci mai minunat va fi dacă vom birui şi 
măiestririle acestei ispite. Aceasta este cu adevărat lupta cea 

adevărată, vitejie şi bărbăţie tare; aceasta nevoinţă slăvită şi semn de biruinţă 



înfricoşat; aceasta biruinţă, tărie şi laudă veşnică; aceasta este lauda noastră şi 
cunu?na; aceasta este slava, cinstea şi lauda întru Domnul. 

Deci să zicem, precum de-a pururea şi totdeauna, induratului Dumnezeu: 
«Dumnezeule, pentru numele Tău, mântuieşte-ne pe noi!» şi îndată ne va trimite 
nouă ajutorul Său şi va adăuga virtute sufletelor noastre. Că pe Acesta şi Daniil 
L-a chemat când era în groapă şi a scăpat de gurile fiarelor. Pe Acesta L-a 
pomenit şi Iona în chit şi s-a izbăvit din toată stricăciunea. Acest Preasfânt Nume 
a scos şi pe cei trei tineri din mijlocul focului ce ardea, Care poate şi pe noi să ne 
scoată din rătăcire şi din mândria cea pentru biruinţă, după sârguinţa noastră. 
Deci, precum ne-am adunat întru această vremelnică ostăşire, aşa să ne unim şi 
întru vrednicia cea neîncetată; precum ne-am sârguit să punem peste creştetele 
noastre cele trupeşti coifuri spre toată întemeierea, aşa şi peste sufletele noastre 
să punem drept coif nădejdea mântuirii. Să nu despartă vrăjmaşul dănţuirea 
noastră şi ameţitorul să nu pună împotriva noastră îngâmfare. Să nu jefuiască 
numărul sfinţilor pătimitori şi să nu înspăimânte inimile celor ce au nădăjduit 
spre Dumnezeu”. Nişte bucate ca acestea dădea Sfântul Kirion celor ce erau 
împreună cu dânsul mucenici întru toate. Şi el păzea acestea şi îndemna la unele 
ca acestea noaptea şi ziua, învăţând prin cuvânt. 

Iar ceilalţi, de judecătorul cel de atunci fiind aduşi înainte, pentru toată ceata 
ziceau către el: „Noi iubim pe Dumnezeu, iar pe tine te urâm, şi fiind urât de noi, 
nu voim să ne iubeşti pe noi! Deci, ia brâiele noastre; ia-ne şi trupurile, căci 
nimic nu ne este nouă mai dorit decât Hristos. Deci, primeşte de aici dorul cel 
curat. Vezi 

dorul şi râvna dragostei celei desăvârşite. Ia-ne trupurile noastre, că nimic nu 
ne este nouă mai dorit decât Dumnezeu. Pentru ce momeşti minţile noastre? Ce 
te apuci să surpi temeliile noastre? Că iată s-au întărit pe piatra credinţei. Ce 
ispiteşti pe nevoitorii Aşezământului celui nou? Că s-au iscusit cu mintea lor 
întru Cel Preaînalt. Şi pentru ce, asupra pregătirii şi îndreptării noastre, împreună 
cu obiceiul cel viclean şi cu nume mincinos al fărădelegii, ne vorbeşte despre 
făgăduinţe de daruri? Dar noi nici untdelemn nu luăm de la păgâni! Sălbatec 
momitor te arăţi întru graiuri; dar nu vei tulbura blândeţea cuvântului nostru. Cu 
vicleşug ascuns voieşti să ne pierzi pe noi; dar pe robii lui Hristos nu-i vei putea 
niciodată. Drept aceea se vor ruşina gurile cele fără de ruşine care au grăit 
nedreptate asupra lui Dumnezeu. Că a Domnului este biruinţa, stăpânirea, slava 
şi cinstea, în vecii vecilor”. 

Cu acestea şi cu alte cuvinte de acest fel răspun?zând împotrivă vitejii, se 
sârguiau către Stăpânul Cel ceresc. Deci, mari cu adevărat erau luptele 
împotrivă, mari erau şi plăţile de biruinţă ale credincioşilor şi bunilor biruitori, 



căci întru atâta tulburare a prigoanei au rămas neînduplecaţi şi neclintiţi. Deşi au 
murit în ochii oamenilor, dar sfârşitul lor s-a arătat semn de biruinţă. Pe tiran l-au 
mpt şi înşelăciunea s-a stins şi au câştigat biruinţă. Picioarele şi-au pregătit ca să 
umble cu cuvioşie întru vestirea Evangheliei. S-au încins cu putere împrejurul 
mijlocului lor ca să se suie la Cetatea cea de sus a Ierusalimului. Căci ei, şi 
făcliile din focul cel gândit le-au purtat aprinse şi untdelemnul pentru ardere, 
pentru aceea focul acesta a strălucit peste dânşii în iezer. Căci precum lui Israel 
s-a făcut stâlp în mare, aşa focul acesta a mântuit pe Sfinţii Mucenici din 

mijlocul înşelăciunii celei întunecate a dracilor. Aceasta s-a arătat lor noaptea 
din cer, când de ger se strângeau trupurile lor. Nu a lipsit focul Dumnezeirii 
luminându-le lor din faţă şi din spate. Nu s-a ridicat norul darului ceresc, care era 
întins peste dânşii noaptea şi ziua. Nu le-a lipsit ajutorul darului Celui prea de 
sus, mângâind mintea lor în ape. în vremea ieşirii fiilor lui Iacov zidirea cea 
văzută s-a bucurat, iar pentru izbăvirea Sfinţilor Mucenici toate puterile cele 
nevăzute s-au bucurat. în vremea acelora munţii au săltat ca berbecii, iar în 
vremea acestora îngerii şi Dumnezeul duhurilor s-au bucurat. 

Deci, precum mi se pare, mai multe minuni s-au făcut la bunii biruitori decât 
la povestirea cea veche, că acolo marea s-a schimbat întru uscat, ca să nu se 
înece Israel când a călătorit; iar aici, mucenicii aflându-se în ape ca într-o cămară 
nu s-au cufundat. Acolo, oasele lui Iosif s-au luat împreună cu evreii; aici, 
Trupul lui Hristos ţinea pe sfinţi. Acolo, toiagul lui Aaron era adus împreună cu 
poporul; aici, braţul Domnului întărea pe cei credincioşi. Acolo, glas de 
chimvale era în mijlocul apelor; aici, glasul Domnului peste ape. Acolo, stâlp de 
foc era luminând întru mii; aici, Crucea lui Hristos strălucind între Mucenici. 
Acolo, Moise, Aaron şi Mariam povăţuiau; aici, Tatăl şi Fiul şi Duhul Sfânt. 
Văzut-ai câte minuni s-au făcut în iezer prin purtătorii de chinuri, mai mari decât 
în Marea Roşie? Slavă şi închinăciune şi mare cuviinţă Celui ce i-a întărit pe 
dânşii în nişte lupte ca acestea. 

Atunci, cu amar plângea şarpele cel ce îşi făcea cuib lângă rogoz, papură şi 
trestie; atunci, crăpa cu inima, neputând să vină şi să ardă dedesubt cu totul 
slăvită oaste; atunci s-a întunecat la minte, fiind biruit şi 

se chinuia, cel ce asupra sfinţilor a tulburat marginile pământului. Că cel ce 
pe Iordan îl ridica în ochii lui, acum se îneacă de o picătură a Sfintei Treimi; cel 
ce se ascundea prin ramuri şi prin stâlpări, acum s-a dus gol şi zdrenţuros; cel ce 
îşi subţia coada ca un chiparos, acum s-a batjocorit ca o pasăre de robii lui 
Dumnezeu. Vistierie de odoare era sânul iezerului şi nu îl primea înlăuntru pe 
furul de cele sfinte. Şuiera balaurul celor ce erau înainte, ispitindu-se să-i 



înfricoşeze, dar a fost trântit cu faţa în jos de năprasnă. Se tara pe piept şi pe 
pântece, dar nu se apropia de ţărmurile iezerului. 

Deci, ca să nu tulbure vrăjmaşul pe Mucenici, îngerii păzeau lăţimea 
iezerului. De o parte era Gavriil, şi de cealaltă Mihail, iar de sus Hristos era 
Privitorul tuturor, Care îndată a arătat peste dânşii şi cununile, ca lipsa numărului 
să o plinească, şi cel vrednic în locul celui nevrednic să împodobească vrednicia 
sfinţilor întru lumină; ca să vină cununa celui ce s-a lepădat peste creştetul celui 
ce a iubit pe Hristos. Căci se cuvine şi aceasta să o zicem, pentru cel ce cu 
vicleşug s-a lipit de ceata sfinţilor. Că cel ce cu dânşii părea a fi, s-a alungat de la 
dânşii, şi cel ce era împotriva lor, a venit la dânşii. Cel ce la căldură a alergat, cu 
dragostea s-a răcit, iar cel ce de frig tremura, cu dorirea s-a aprins. 

Deci, bună vreme este şi aici să zicem o, iubiţilor, că Iuda a ieşit şi Matia a 
intrat. Că Pavel, cel ce oarecând cu mânie şi cu îngrozire sufla asupra ucenicilor, 
s-a făcut ucenic. Cel ce prigonea pe propovăduitorii lui Hristos, însuşi pe 
Hristos-Dumnezeu II chema în iezer. Că a strălucit împrejurul lui lumină la 
miezul nopţii, precum împrejurul lui Pavel în miezul zilei. Pe solzii lui Pavel i-a 
ridicat Anania şi pe răutatea acestuia oastea sfinţilor. Acela, când prigonea, s-a 
rănit şi s-a vindecat, 

iar acesta, când vâna s-a prins şi s-a mântuit, ca dumnezeiasca împlinire a 
zecimii celei a patra să se facă sfântă împreună cu toţi sfinţii. 

Deci, cu care dintre icoane să asemăn din destul biruinţa cea nebiruită a 
purtătorilor de biruinţă? Şi cu care caractere să alătur în destul cele asemenea 
acestei istorii? Mai multe erau minunile în vremea bunilor biruitori decât în 
vremea lui Isus Navi. Acolo, patruzeci de mii de războinici în Ierihon au pierdut 
rătăcirea din Israel; aici, numărul celor patruzeci de Mucenici a prăpădit pe idolii 
cei scobiţi. Au trecut aceia apele Iordanului şi au ucis pe Sion şi puterea lui; au 
intrat şi aceştia în apele iezerului şi au ruşinat pe satana şi pe slujitorii lui. Cu 
cuţite de piatră a tăiat împrejur atunci Isus pe evrei, după ce i-a odihnit în corturi; 
dar şi Hristos cu daruri sfinte a încununat pe purtătorii de chinuri cei credincioşi, 
după ce i-a răpit întru lumină. Minunat era chivotul în apele Iordanului, dar mai 
minunaţi erau sfinţii în mijlocul apelor. Veselitoare era şi legea şi toiagul şi 
lespezile, dar mai veselitoare sunt oasele Mucenicilor întru toate. Cinstită era şi 
mana şi năstrapa cea de aur, dar cu mult mai mult decât acestea este sângele cel 
sfânt. 

Precum leviţii au luat pietrele din Iordan, ca să arate minunea neamurilor de 
pe urmă, aşa stau spre pomenire, înaintea lui Hristos, patimile vitejilor 
pătimitori. Aşa s-a împodobit noul aşezământ cu cinstitele sângiuiri ale 
bărbaţilor aleşi de Dumnezeu; aşa, cu armele Duhului, s-a întărit şi s-a înălţat de 



la pământ la cer Biserica; aşa, roadele mădularelor muceniceşti au hrănit 
sufletele credincioşilor şi grâu ales s-a făcut lui Dumnezeu, semănaţi fiind pe 
câmpul iezerului. Toate, după rânduiala cea cuviincioasă spre odrăslire, le-au 

primit cu cuvioşie în trupurile lor: îngheţul şi frigul, răceala şi tremurarea, 
apoi şi încălzirea din ajutorul cel de sus, până ce spicul sufletului lor s-a adus 
întru lumina cea mai înaltă a vieţii veşnice. 

O, plăsmuiri iubite ale însoţirii lui Pavel! Cum a orbit pe luna cea vopsită în 
multe chipuri! O, roade adevărate ale lucrării de pământ a lui Petru! Cum a 
astupat gura lăcustei, care se îndrăcea ca o turbată! O, stâlpări sfinte ale răsădirii 
lui Hristos! Cum pe toate năvălirile stricăciunii le-au biruit şi şi-au întins 
rădăcinile dragostei întm adânc şi aşa au înfrânt silnicia vânturilor! Au pus şi 
cărbunii cei iuţi ai râvnii şi au astupat gurile laţului. Au ascuns grăunţele în 
hambarele Duhului şi au rănit pe şarpe cu toiagul cel de trestie. Şi de aceia toţi 
împreună întregi şi neîntinaţi s-au mutat către vrednicia celor zece mieluşiţe. Ei, 
frumuseţea cea înflorită, s-au adus seceriş ceresc lui Dumnezeu, adăpându-se din 
cuvintele Evangheliei, rodul cel însutit l-au odrăslit. Pentru aceea cu secere 
tirănească secerându-se, mănunchi de mântuire în pământ s-au pus, în care ca 
nişte grâu s-au adus în staulul cel desfătat al Bisericii, ca prin cântările de 
psalmi, cu credinţă îngrăşându-se, să dea milă în fiecare zi celor ce cer. 

Deci, cine a văzut cândva un mănunchi prea slăvit ca acesta, care picură 
sângiuiri şi coroane? Cine a văzut vlăstare având daruri sau trupuri dând 
oamenilor vindecări? Şi cine ar fi istorisit scocul morii în vremea secerişului, 
care s-a secerat şi s-a întărit de secerători? 

Văzându-1 pe unul că încă trăieşte, ticăloşii, nu l-au luat pe dânsul împreună 
cu cei de o cinste. Deci, uneltind cuget dobitocesc, au voit să fure pe unul din 
număr. Ci maica acestuia, care l-a născut pe dânsul, ridicându-1 pe umerii săi şi 
aducându-1, l-a unit cu 

snopii, ca împreună să ajungă la aria cea gândită şi la stogul cămării celei 
înalte, ca întru vânturătura Duhului celui gândit îndată de la pământ la cer să se 
aducă, astfel ca, de pe pământ, după ce l-a cunoscut că este fiu al luminii, să-l 
bage în cetatea cea vie, Ierusalimul, şi să se facă pâine sfântă împreună cu 
ceilalţi, la masa cea neschimbată a cerurilor. 

Aşa socotea credincioasa şi cuvioasa, aducând pe fiul său pe drumul cel 
împărătesc; aşa îşi întărea grumazii săi şi îl ducea pe dânsul către palatele 
împărăteşti; aşa, cu credinţă, vedea sarcina sângerată şi pe fiul său strujit. „Că 
deşi zicea ea viclenii lucrători au lăsat rodul meu şi nu l-au unit cu ceata Sfinţilor 
Pătimitori, dar eu nu voi trece cu vederea odrasla chinurilor mele, ci ca pe un 



spic îl voi culege pe dânsul, şi îl voi aduce lui Hristos, ca să-l primesc pe el întru 
nestricăciune, când va veni Cel ce S-a răstignit pentru dânşii. Deci, nu voi slăbi, 
ducând aşa povară, fiindcă am lepădat milostivirea femeiască, am desfăcut 
munţii a toată greutatea şi păzirea hotarelor casei femeieşti, m-am făcut bărbată 
şi, fiind tare, mă ţin de buna călătorie a iubitului meu fiu. Nouă luni l-am purtat 
pe dânsul în pântece, ca, pogorându-se, să vadă lăţimile pământului. Să-l port pe 
dânsul încă puţin pe umeri ca, suindu-se, să vadă frumuseţile cerurilor. Sângerat 
l-am purtat pe dânsul în pântece, până ce l-am născut om. Iarăşi sângerat îl pun 
pe grumaz, până când va dănţui împreună cu mulţimea îngerilor. O dată l-am 
adus în lume din pântece, şi a venit având trup stricăcios şi muritor; a doua oară 
pe umeri îl aduc Celui Preaînalt şi Nemuritor. 

Deci, îl am pe dânsul întru toate; căci iată, minune mare cuprinde mintea 
mea: în ce fel văd eu mai înainte pe fiul meu? Şi iată, aleargă înaintea mea şi 
întinereşte. 

Cu faţa în sus zace copilul meu; zdrobit şi drept priveşte către cer. Cu 
sfărmări şi cu răni este împistrit şi văd împrejurul lui podoabă preastrălucită. 
Tace cu gura şi laudă cu duhul. Zdrobite are gleznele şi de înălţime se apucă. 
Glas îl cheamă pe dânsul, împreună cu cei de o cinste, zicând: «Veniţi de intraţi 
în cămara Luminii». 

Pentru aceea, de toate acestea mă voi bucura şi voi zice către fiul meu: 
«Fericit eşti, fiule iubite! Ce fel de vrednicie degrab ai adăugat la frumuseţea ta? 
Ce fel de moştenire a aflat tinereţea ta şi ce fel de dumnezeiesc ospăţ a aflat viaţa 
ta? Fericite sunt mâinile tale, fiule iubite, că bogăţia cea nevăzută ai plinit-o! 
Fericite sunt picioarele tale, prea iubite, că s-au scos din tina noroiului! Câte am 
gândit întru mine, zicând: De unde voi chema nunta fiului meu? Eu sunt săracă 
şi el este nevestit. Cum ne va primi pe noi cineva întru cuscrie? Cum voi căuta 
bogăţie sau strălucire de neam care să se plece la sărăcia noastră? Acestea 
gândeam şi nu ştiam că în chip negrăit împreună cu Stăpânul ai fost tocmit. Nu 
ştiam că te-ai suit cu ochii cei gândiţi şi cu duhul te-ai unit cu Puterile cele de 
sus. Nu am cunoscut că ai stins patimile trupului şi ai câştigat nepătimirea celor 
fără de trupuri. 

Drept aceea, strălucita logodire din vremea Rebecăi s-a făcut şi la tine, fiule 
iubite! Că pentru aceea Avraam l-a trimis pe robul său, iar pentru tine Dumnezeu 
pe Fiul Său Cel Unul-Născut. Aceea la fântână a primit darurile, iar tu în iezer 
curatele cununi; aceea prin apă cerceii a purtat, iar tu ai luat darul Duhului prin 
sânge. Nu se cuvenea atunci copilei atâta împodobire, pe cât ţie astăzi zdrobirea 
pentru Hristos. Nu a înverşunat aurul pe tânăra atât de mult, cât pe tine bătăile 
mărturisirii. Nu a întâmpinat-o cu atâta dragoste Isaac în câmp, cât te-a 

întâmpinat pe tine Fiul lui Dumnezeu. Nu în pământul cananeilor te duci tu 
să locuieşti, ci în sfânta cetate a celor întâi născuţi. Nu te duci să-l vezi numai pe 
Avraam, ci pe Dumnezeu, Tatăl lui Avraam. Că n-ai urât numai rudeniile şi casa, 
ci pe toată lumea, ca pe Hristos să-L dobândeşti. El îţi va scrie ţie zestre în cer. el 
va străluci pruncia ta şi va pune cunună pe creştetul tău, aşezându-te cu 
încuviinţare în strălucirea Luminii. 

Ai cunoscut, fiule, că în văduvia şi în sărăcia cea mai de pe urmă eu trăiesc 
de mult, şi pentru aceasta aşa te-ai sârguit să năzuieşti la Tatăl sărmanilor şi la 
Judecătorul văduvelor. Pentru aceasta ai ales să-ţi dai sufletul tău curat şi 
neîntinat Domnului Slavei. Pentru aceasta te duci să te aşezi pe tine lăcaş al 
credincioşilor în viaţa cea veşnică. Mă înspăimânt de tine şi slăvesc pe Domnul. 
Cum ai sărit aşa de repede la atâta înălţime? Iată, ţi-ai aflat bogăţie neîntinată, pe 
care nu ţi-au învistierit-o mai înainte părinţii tăi. 

Iată, ai aflat vrednicie tare şi necurmată, pe care nu ţi-a dat-o împăratul 
pământesc. Iată, ai aflat acolo fraţi, toţi de un Tată născuţi, pe care nu ţi i-a 
născut maică-ta cea săracă. întru veselă însoţire te-ai rânduit pe tine. împreună cu 
credincioşii călători, călătoreşti către Hristos. De aici ai iubit frumoasă dănţuire; 
frumoasă şi slăvită şi foarte vestită. De aceştia lipeşte-te acum şi în veci şi 
împreună cu aceştia stai de-a dreapta Tatălui. Odihneşte-te puţin în car, ca să 
stăpâneşti peste zece cetăţi în cer. Amestecă-ţi sângele tău împreună cu cinstitele 
sângiuiri, ca numele tău să se aşeze în cartea vieţii. Să se învârtească roata cu 
moaştele tale, ca să vezi roatele Scaunului Celui Preaînalt. Culcă-te încă puţină 
vreme împreună cu dânşii, ca să ajungi împreună cu dânşii la lăcaşul cel ceresc. 
Mergi cu dânşii la focul 

cel simţit, ca să te îmbraci împreună cu dânşii în lumina cea adevărată. Intră 
împreună cu dânşii în topitoare, ca să iei dintr-însa, împreună cu dânşii, aur 
curăţit şi lămurit. 

Ştiu de ce fel de furtună v-aţi izbăvit şi către ce fel de liman vreţi să ajungeţi. 
Ştiu că părtaşi v-aţi făcut chemării celei de sus şi către Tatăl Cel ceresc vă duceţi. 
Ştiu că alergaţi să apucaţi ţara aceea de unde a fugit scârba, durerea şi suspinul; 
unde nu este necaz, nici stricăciune a trupului; unde nu este răutate, nici întune? 
ric, ci Lumina adevărului şi strălucirea bunei cuviinţe; unde este mântuirea şi 
nestricăciunea. Pentru ce nu m-a muncit tiranul, luptătorul de Dumnezeu, şi pe 
mine împreună cu voi? Pentru ce nu am murit şi eu cu moartea aceasta fericită, 
fiule, ca să fiu fericită? Şi pentru ce nu m-am rânduit şi eu la acest strălucit 
ospăţ, ca să ajung la desfătare? Au doară că sunt goală sau păcătoasă, sau că sunt 
ticăloasă şi foarte vrednică de jale? Dar nu pentru acestea nu vin împreună cu 



voi, căci Cel ce v-a chemat pe voi este iubitor de săraci, ci pentru că nu primiţi 
înmulţire între voi; că v-aţi făcut lui Dumnezeu o patruzecime; că aţi şezut câte 
zece la ospăţul cel evanghelic. Căci în numărul vitelor celor împătrit aşezate v- 
aţi rânduit să purtaţi carul cel de Dumnezeu purtător şi să ziceţi totdeauna: Sfânt, 
Sfânt, Sfânt, Domnul împăratul Slavei. 

De vreme ce te-ai învrednicit de nişte daruri ca acestea, fiule, roagă-te către 
Mântuitorul Hristos pentru mine, când va zice către voi: Veniţi de moşteniţi 
împără?ţia Mea, care am gătit-o vouă. Pomeneşte-mă pe mine, fiule, împreună 
cu cei de o cinste cu tine şi cere-mi plată de la Tatăl luminilor, ca precum a suflat 
trupul şi sufletul tău întru mine, să-mi sufle din cer îndurările 



Unknown 

Lui. Şi precum sângele tău a vopsit zdrenţele mele, aşa să mă adape pe mine 
de sus milele Domnului; şi precum am venit împreună cu tine această cale, aşa 
să ajung şi eu împreună cu tine la lăcaşurile sfinţilor, ca şi eu împreună cu aceştia 
să laud şi să zic: Că nu este sfânt ca Domnul nostru, că a căutat spre smerenia 
roabei Sale şi a înălţat fruntea tuturor robilor Lui. Pe vrăjmaşi i-a ruşinat şi pe cei 
săraci i-a mântuit şi Lui I se cuvine de-a pururea slava, în veci»”. 

Iată câtă tainică povestire ne-a descoperit această bine grăitoare rândunea. 
Iată cum a zidit, după cum se zice, ţevişoarele de fagur ca să păzească mierea, 
prea înţeleaptă albină. Iată câtă întărire a Scripturilor, ca pe nişte flori a adunat şi 
din toate părţile a înconjurat-o cu mierea. Pentru aceasta, viespii răutăţii cu acul 
lor nu au necăjit dulceaţa credinţei ei, şi nu i-au aflat fagurul ca să-l descopere şi 
să mănânce frumuseţea mierii celei gândite. Pentru aceasta, mama, ca o 
înţeleaptă împără?teasă, poftind a sui pe fiul ei la ramura vieţii, păzind întreagă 
lucrarea de ceară împreună cu lucrătoarea de miere, cu hrana rugăciunilor 
pecetluind-o, a arătat celor de sus lucrul adevărat şi a trimis darul la Cina cea de 
Taină, care veseleşte pe îngeri cu dulceaţa gustării. 

Cum vom răsplăti pentru aceasta femeii celei prea bune? Ce vom zice despre 
acestea, iubiţilor? Că aceasta atâta râvnă a arătat către Hristos şi atâta dorire şi 
cântare de laudă! Dintre aceste multe laude puţine să-i zicem ei, care este om al 
lui Dumnezeu. Că din cele zise ne vom învăţa cu dinadinsul că era credincioasă 
şi foarte iubi?toare de Dumnezeu, că cele de sus cugeta şi cămările împărăţiei le 
privea şi darurile nestricăciunii le ţinea; pe izvoarele sângiurilor şi rănile 
trupurilor, dovedind că moartea copilului ei este bogăţie neîntinată. Nemurirea 

o vedea cu ochii minţii, mai înainte privind-o, că zicea: „Acum mai ales ai 
înviat, prea iubite fiule! Şi acum mai bine pot să te hrănesc pe tine, decât atunci 
când din pântece te-am născut”. 

Cum pot să fie acestea, o, cuvioasă şi credincioasă şi fericită femeie? îi vezi 
creştetul zdrobit, vezi că luminile ochilor i-au sărit, îi vezi buzele în două tăiate, 
scânteile cuvintelor stinse şi, scurt să zic, vezi tot trupul, prin mulţimea rănilor, 
ciuntit şi zici că „acum mai vârtos ai înviat, prea iubite fiule”? „Aşa zice dânsa -, 
şi prea bine pot şi tare sunt. Cum şi întru ce şi care este doctoria? Eu voi zice 
cum şi întru ce şi întru care dar. îl aduc pe Iezechiel proorocul şi el îi va binevesti 



lui: «A zis Domnul către tine, o, tânărule: Iată, Eu trimit duh în oasele tale şi vei 
sta pe picioare şi vei trăi în veci». Apoi pe Pavel, care îmi dovedeşte şi zice: «Şi 
eu îţi zic ţie prin cuvântul Domnului: Că însuşi Domnul Se va pogorî din cer şi te 
va învia pe tine spre viaţa veşnică». Apoi pe însuşi Domnul, Care cu 
dumnezeiescul Său glas zice: «Cel ce îşi pierde sufletul său pentru Mine, întru 
viaţa cea veşnică îl va găsi pe el». 

întru aceste trei semne adevărate îmi stă mie înainte prea iubitul meu fiu, şi 
pentru aceasta nu îl văd pe dânsul ca pe un mort, ci ca pe un viu şi ca pe unul ce 
este şi petrece în veci. Pentru aceea mi se cuvenea şi mie să mă arăt tiranului, că 
sunt maica lui. Că a poftit sufletul meu să-l văd pe dânsul bând paharul acesta, şi 
iată că l-a băut pe el cu multă bunătate şi s-a dus întru slavă, luând plata lui”. 

O, femeie, mare este credinţa ta! Cu adevărat mare şi prea slăvită! Mari sunt 
darurile de biruinţă ale vitejiei tale şi tari sunt plăţile iubirii tale de Dumnezeu. 
Sfântă este rădăcina ta, sfântă ramura ta şi sfinţenia îţi rămâne 

în veac. Ai lăsat oamenilor nume iubit şi cinstit şi ai aflat înaintea îngerilor 
veşnică laudă. Ca mirosul ţarinii înaintea lucrătorului de pământ, aşa este 
înaintea îngeri?lor buna mireasmă a ta. Precum pomii cei roditori întru buna 
amestecare a aerului, aşa este rugăciunea ta înain?tea Mântuitorului. Ca Sarra te- 
ai binecuvântat, ca Lia te-ai sfinţit, ca Rebeca şi Rahila întru frumuseţe te-ai 
slăvit, ca Ruth, care s-a întors către Domnul, te-ai îndreptat, ca Marta şi Maria cu 
Hristos te-ai împrietenit, ca Anna şi Solomon întru rugăciuni te-ai auzit. în cartea 
vieţii este numirea ta şi între fiii Luminii pomenirea lucrului tău. Că S-a jurat 
Domnul pe bunătatea Sa: „Pentru că ai făcut lucrul acesta pentru Mine, împreună 
cu ceata sfinţilor te voi număra pe tine întru odihna Mea”. 

Pentru aceea cer de la tine, o, cuvioasă, credin?cioasă şi fericită maică, 
soleşte pentru mine înaintea sfinţilor, zicând: „Rugaţi-vă, purtătorilor de cununi 
ai lui Hristos, pentru preamicul şi ticălosul Efrem”, ca să aflu milă şi să mă 
mântuiesc, cu Darul lui Hristos. Că Lui I se cuvine slava şi stăpânirea, în vecii 
vecilor. Amin. 

SFĂTUIRE PUSTNICEASCĂ DUPĂ ALFAVITA 

începutul lepădării de lume a monahului este a se teme de Dumnezeu, iar 
monahul cel fără de frică se va sălăşlui afară de porţile împărăţiei lui Dumnezeu. 

începutul vieţii celei bune a monahului este cunoştinţa de Dumnezeu, iar 
necunoştinţa de Dumnezeu întunecă sufletul său. 

Moştenirea cea bună a monahului, este întreaga înţelepciune şi sfinţenia, iar 
cel ce este lipsit de acestea rămâne afară de moştenirea părinţilor. 

Nevoinţa monahului este cugetarea şi citirea Scripturilor şi împlinirea 
poruncilor lui Dumnezeu, iar cel care întru acestea nu se îndeletniceşte este lipsit 



de nevoinţă şi linişte. 

Mâncarea monahului este ca să facă voia lui Dumnezeu, iar nu mâncarea cea 
simţită. Căci cea după poftă este mâncarea simţită care nu pune pe monah 
înaintea lui Hristos, ci se duce în pântece şi iese pe şezut. 

Paşii monahului sunt ca să frece treptele bisericii, mişcându-se cu cinste, iar 
paşii cei necinstiţi sunt cei care umblă din casă în casă. 

Viaţa monahului să fie neîntinată, fără a fi batjocorit de muieruşele cele 
îngreuiate de păcate. Că 

461 

săgeată a ispititorului este în inima monahului femeia care cu neastâmpărare 
petrece în casă. 

Monahul să se sfătuiască împreună cu cel priceput, iar sfatul celui nepriceput 
şi neînţelept să nu locuiască în inima monahului. 

Monahul priveghind întru psalmi, întru laude şi întru cântări duhovniceşti, 
alungă nălucirile de noapte, iar monahul ce se făleşte pentru isprăvile sale şi 
doarme, ţese pânze de păianjen. 

Monahul viteaz scapă de cursele diavoleşti prin crucea lui Hristos, iar 
monahul pământesc şi care este plecat la cele pământeşti, tuturor este satanicesc. 

Gândirea monahului totdeauna să fie lucrătoare de lucruri bune. 

Iscusinţă a monahului sunt gândurile cele unele peste altele. 

Privegherea monahului credincios potoleşte gân?durile cele întinate. 

Lucrarea de pământ a monahului este sufletul cel bun care aduce rod după 
Evanghelie. Lucrându-1 pe acesta, monahul va mânca rodul lui. Plata lucrurilor 
sale este rod dulce în gura lui. 

Puterea nemuritoare a monahului, este sărăcia care poartă Crucea lui Hristos. 
Lucru cumplit la monahi este iubirea de argint, că le încuie împărăţia cerurilor. 

Supune inima ta, monahule, umerilor tăi, ca prin mintea ta şi prin partea cea 
lucrătoare să alungi de la tine pe potrivnic. 

Darul bun al monahului este fecioria, care îl suie pe dânsul la cer împreună 
cu Ilie. Pentru aceea, o, mona?hule, făcându-te iubitor al acesteia, suie-te în 
căruţă de foc cu două sulinare, adăpându-te şi răcorindu-te. 

Lacrimile care se varsă din ochii tăi sunt pom al vieţii, care se ridică la 
înălţimea smeritei cugetări. Monahul care cu putere îl câştigă pe pomul acesta, 
va culege roadele cele bune. 

Puterea fecioriei este depărtarea de bucate, iar monahul ce se îmbată îşi va 
întina trupul său. 

Monahul care îşi face arătată tuturor milostenia lui, se va face vrednic de 
îngreţoşare şi va auzi de la Hristos: „Ţi-ai luat plata ta”, iar dacă este rugat să o 



spună, va lua plata de la Hristos, Cel ce cunoaşte cele ascunse. Monahul, dând 
lui Dumnezeu cele ale lui Dumnezeu, să nu se înalţe, ci, rugându-se, să zică: 
„Stăpâne, dintru ale Tale aduc Ţie şi pe ale Tale. De la Tine caut numai izbăvirea 
sufletului meu”. 

Pe monahul care se roagă curat în rugăciunile de noapte, îl va auzi Domnul. 
Şi ziua îl va străluci pe acesta Dumnezeu şi îl va arăta ca o zi în fiecare zi. 

Monahul milostiv va fi iubitor de fraţi şi va moşteni pământul cel bun. 

în mândria monahului nu Se va odihni Domnul, iar în smerita cugetare a lui 
se va odihni Duhul Sfânt. 

Gândul monahului să fie totdeauna întru împărăţia cerurilor şi degrab o va 
moşteni pe dânsa. 

în toată vremea haina monahului să fie neîntinată, nu cea ţesută, ci cea 
duhovnicească, deoarece unul ca acesta, la miezul nopţii, va intra în cămară 
împreună cu Mirele. Monahul să aducă untdelemn spre întâmpinarea Mirelui, că 
rămâne afară, împreună cu cele cinci fecioare nebune, dacă nu îşi luminează 
candela sa cu untdelemn. 

Viaţa monahului să se facă după urmarea îngeri?lor, arzând de tot păcatele, 
că viaţa celor ce se pocăiesc este o jertfă întreagă. Viaţa monahului închipuie 

omorârea mădularelor faţă de pofte, că viaţa şi traiul lui Ioan s-a făcut pildă a 
monahilor. 

Furtuna dracilor să fugă de la monah; alinarea îngerilor să dănţuiască la 
dânsul. Când vine asupra lui furtună drăcească, să-şi stăpânească mânia, că viaţa 
monahului se cunoaşteîntru blândeţe şi întru răbdare. 

Fierbând monahul cu duhul, alungă pe diavolul, iar pizmuind pe fratele său, 
afară de lege, monahul trage asupra sa pe diavolul. 

Aluat al răutăţii să nu se numească la monahi, ci să domnească între dânşii 
dragostea curată. Soarele să nu apună întru mânia monahului. Monahul liniştitor 
nu va tulbura pe fraţi, iar strigarea lui răstoarnă mănăstirea. 

De glasul cântării de psalmi nu te lepăda, o, mona?hule, că aceasta este 
cuvântarea de laudă a îngerilor. De glasul priveliştilor diavoleşti fugi, monahule, 
că aceasta este amăgirea dracilor. 

Fie pe fruntea ta totdeauna Crucea lui Hristos, monahule; fie şi întru inima 
ta, pustnice, totdeauna frica lui Dumnezeu. 

Liniştea monahului cu inimă curată înduplecă pe Duhul cel Sfânt. Obiceiul 
bun al monahului lucrează iubire de fraţi, iar lupta şi sfada o alungă. 

Monahul logodit cu Dumnezeu să nu se înduplece pe sine diavolului, ca să 
nu se ruşineze înaintea cămării de Mire. 

Pavăză cu totul nebiruită a monahului este lauda îngerilor în gura lui, iar 



moartea monahului este somnul cel iubit mai mult decât lauda. 

Comoară a monahului este sărăcia de bună voie. Prea dumnezeiesc este 
monahul care pe aceasta a ridi?cat-o asupra sa. învistiereşte-te în cer, monahule, 
că nemărginite sunt veacurile desfătării celei de acolo. 

Privirea monahului să se facă în Sfintele Scripturi, 

Uşa monahului să nu se încuie cu zăvoare de fier, ci să fie întărită cu Piatra 
cea din marginea unghiului. 

Cinstirea de Dumnezeu a monahului să se cunoască în iubirea de străini şi 
întru bucurie să se îndrepteze. 

Faţa monahului se face minunată prin rugăciune şi se cunoaşte prin 
milostenie. 

Monahul vesel cu faţa va fi odihnă a pustnicilor, iar al gândurilor rele 
surpător. 

Ioan să-ţi fie pildă, monahule, care a fost îmbrăcat cu păr de cămilă. Ca Ilie, 
cu cojocul acoperindu-te, la cer să te suie. Iacov te îndeamnă să te bucuri pentru 
primejdiile ce ţi se întâmplă, răbdare învăţându-te. Ioan, Cuvântătorul de 
Dumnezeu, spre la început era Cuvântul" te-a povăţuit pe tine. 

Sudoarea alinării duhovniceşti, ce se face pe fruntea monahului, veseleşte 
mulţimea monahilor. 

Monahul semeţ risipeşte adunarea fraţilor. înţele?gerea între monahi 
izgoneşte mândria şi sălăşluieşte înlăuntru smerita cugetare. 

întocmai cu îngerii se face monahul care defaimă pântecele şi nu iubeşte 
beţia. 

Frumuseţe nebiruită a sufletului monahului este fecioria, care străluceşte, iar 
prea rea şi prea grozavă este faţa monahului când fecioria se întină. 

Prea rău lucru este monahului răutatea adusă în suflet, ea este ca focul în 
trestie. 

Monahul care a călcat lumea se face împreună vor?bitor cu Hristos, iar cel ce 
se împleticeşte cu lucrurile lumii nu va plăcea lui Hristos, Căruia I s-a făcut 
ostaş. 

Propovăduitor prea credincios al împărăţiei ceru?rilor este monahul neiubitor 
de argint, iar rău şi pierdut este cel ce boleşte cu iubirea de argint. 

Podoabă a monahului tânăr este întreaga înţelep?ciune care are neîntunecată 
pe feciorie. Odor al mona?hului este ascultarea; cel ce a câştigat-o pe dânsa va fi 
auzit de Domnul. 

Răutatea să nu se sălăşluiască în inima monahului, iar bunătatea să se 
înmulţească întru lucrurile lui. 



Cuvânt bun să aibă monahul şi să grăiască în gura lui cuvintele Celui 
Preaînalt. 

Să flămânzească de voie monahul, ca să smerească trupul cel pământesc şi să 
înalţe sufletul la cetatea cerească. 

Monahul să spună cuvântul adevărului şi minciuna s-o alunge din gura lui. 

Cuvânt aspru de va auzi monahul să nu se asprească, nici să se îndârjească, ci 
să spună că va lua plata credincioasă a păcii şi fiu al Celui Preaînalt se va chema, 
dacă se va face mijlocitor al păcii. 

Cu umilinţă grăind monahul, întru smerită cugetare, şi din inimă împietrită 
poate scoate lacrimi. 

Precum leul este înfricoşat ogarilor, aşa se cuvine să fie monahul gândurilor 
poftei. Monahul care dezleagă fără de vreme postul este ca cel ce surpă turnul 
din temelie. 

Precum viforul ridică praful de pe pământ, aşa monahul trufaş zădărăşte 
mânie în mănăstire. Precum este limanul cel neînviforat corăbiilor, aşa să fie 
mona?hul în mănăstire. 

Următor al îngerilor pe pământ este monahul, dacă nu s-a rănit de arcul 
dulceţii. 

Să nu te sârguieşti, monahule, întru mândrie, ca să nu cazi cădere de spaimă. 
Fii următor smeritei cugetări a lui Pavel, ca să te faci împreună moştenitor cu 
sfinţii. Urmează pe vameş, ca să nu te osândeşti împreună cu 

fariseul. Blândeţea lui Moise alege-o, ca inima ta, care este piatră vârtoasă, 
să o refacă Dumnezeu întru iezere de apă. Şi după acestea vei zice ca unul ce ai 
dobândit pricepere: „Ce este mai bun, decât blândeţea care la apa odihnei m-a 
hrănit pe mine?”. Să nu te arăţi aspru. Adu-ţi aminte că nimeni fiind aspru nu a 
răbdat. 

Păzeşte-te, monahule, ca nu lăsând pe Abel, lângă Cain cel trufaş să te 
adaugi şi să te faci împreună părtaş al pedepselor aceluia. 

învaţă-te cât de bună este smerita cugetare şi pe aceasta alege-o, că te suie la 
cer. Plată bună pentru smerita cugetare îţi stă ţie înainte împărăţia cerurilor, de 
aceasta să nu te leneveşti. 

Monahul tânăr să se întărească pe întreaga înţelepciune şi slava deşartă cu 
vederea să o treacă. Sad nou sfinţit de Dumnezeu este monahul care cu întreaga 
înţelepciune se adapă. 

Postul este frâu al monahului, iar cel ce îl leapădă se face cal îndrăcit asupra 
părţii femeieşti. Monahul tânăr şi neînfrânat fără de frică păcătuieşte. 

Monahul care spală picioarele cuvioşilor îşi strălu?ceşte inima sa şi va avea 
comoară în cer. Monahul care spală picioarele păcătoşilor, fără deosebire, 



binecuvântarea celor ce pier spre sine o trage. 

Monahul priveghetor lucrează ziua şi noaptea, stăruind întru rugăciuni. 
Monahul care îşi înfrânge inima sa, varsă lacrimi şi din cer cheamă şi cere milă. 
Curgere dumnezeiască în gura monahului este psalmul mărturisirii. Cel ce o are 
pe aceasta este desăvârşit. 

Pom al vieţii pe pământ este monahul nepătimaş. Pom al vieţii celei veşnice 
în cer este monahul cel nerătăcit. Străină vedere în cer este monahul care pe 
pământ a luat asupra lui viaţă îngerească. 

Paloş prea ascuţit asupra diavolului este psalmul în gura monahului. 

Lemn uscat, în vremea lui Elisei, a tras fier din adânc, şi la monah, făcându- 
se trupul uscat de postire, scoate sufletul din adâncul păcatelor. Postul 
monahului, curgerile dulceţilor le usucă. 

Paloş asupra patimilor este privegherea monahului care se întinde întru 
mgăciuni. 

Primirea de străini a monahului cu mâncare de verdeţuri, ce se face cu 
dragoste, este mai bună decât grăsimea arderilor de tot. 

Darurile de la străini amăgesc pe cei înţelepţi; cel ce le primeşte pe dânsele, 
pentru nedreptatea altora, nu este pustnic. 

Hotar al postului monahului este moartea; mai înainte de sfârşit să nu se 
depărteze de dânsul. 

Hotarul rugăciunii monahului este nehotărât, că este lucru bun ca în toată 
vremea să binecuvinteze pe Domnul. 

Pustnicul care ocărăşte pe monahi este neiscusit şi la oameni urâcios. 
Monahul care nu îşi stăpâneşte limba în ziua mâniei, nici patimile nu le va 
stăpâni cu lesnire. Monahul care se mânie, îşi ucide sufletul şi răneşte cu săgeţi 
prea ascuţite pe aproapele său. 

Vai monahului care se îndreptăţeşte pe sine îna?intea oamenilor, că urât este 
unul ca acesta înaintea lui Dumnezeu. 

Monahul leneş va cugeta cuvinte deşarte şi vorbirea lui va fi amăgitoare. 

Monahul pripit va cădea în ispite, iar cel blând potoleşte mânia. 

Monahul care nădăjduieşte în puterea sa, va cădea; iar cel ce nădăjduieşte 
spre evlavie, va sta. 

Cel ce defaimă pe aproapele, ca pe un păcătos, este ticălos; iar cel ce 
socoteşte pe vecinul său mai cinstit, se va înălţa. 

Monahul care se luptă cu alţii va fi urât şi înaintea celor vrednici nu va fi 
cinstit. 

Mai înainte de ispită întrarmează-te pe tine, mona?hule, ca să te arăţi iscusit 



în ispită. 

Bogăţie şi îngrăşare a trupului să nu-ţi câştigi, monahule; căci calea cea 
strâmtă şi necăjită leapădă cele ce nu folosesc. Făcându-te ucenic al lui Pavel, zi 
îm?preună cu dânsul: „Pe toate gunoaie le-am socotit, ca pe Hristos să-L 
dobândesc 

Foc care arde înlăuntru monahului este dezmier?darea care se aprinde din 
beţie. Izvor de-a pururea curgător este Hristos. Din Acesta scoţând, monahule, 
înfocarea cea puturoasă stinge-o cu totul. 

Bogăţia care se ţine în mâini şi multa îmbuibare, care din beţie vine, nu vor fi 
primite în porţile cerurilor. Deci nu te nădăjdui, monahule, spre bogăţie şi spre 
multa îmbuibare, ci întru sărăcie şi întru înfrânare, ca să nu stai afară de porţile 
cerului. Monahul care nădăjdu?ieşte spre strălucirea neamului şi spre bunăstarea 
trupu?lui, se va smeri, iar cel ce pentru Hristos este smerit, se va înălţa. 

Cuvânt rău să nu grăiască monahul, că apoi se face vie roditoare de spini. Cu 
graiuri prea dulci să grăiască monahul aproapelui, că mierea amărăciune nu are. 

Trândavul să nu se facă ocârmuitor al lucrurilor dreptăţii, că albina totdeauna 
lucrează. 

Curgerea Iordanului este curăţitoare de păcate, că Hristos pe acesta l-a sfinţit. 
Curgerea lacrimilor mona?hului pricinuieşte lăsarea păcatelor, căci Hristos a zis: 
„Fericiţi cei ce plâng acum, că aceia vor râde 

Monahul cel nestatornic se vântură de viforul gândurilor, iar cel ce se 
stăpâneşte cu graiuri evangheliceşti, pe sine se întăreşte. 

Monahule, izbăveşte pe aproapele de păcat, fără defăimare, cu toată puterea 
ta, că Dumnezeu pe cei ce se întorc către Dânsul nu îi leapădă. 

Grai de răutate şi de viclenie să nu încui întru inima ta asupra fratelui tău, 
monahule, ca să poţi zice: „Lasă-ne nouă datoriile noastre, precum şi noi lăsăm 
datornicilor noştri”. 

Monahul trândav se va îneca de gânduri, ca grâul de spini. 

Cununa de laudă a monahului este pacea şi sfinţe?nia. Cel ce le câştigă pe 
acestea va vedea pe Domnul. 

întreaga înţelepciune a monahului va înălţa capul lui şi în mijlocul multora îl 
va slăvi pe dânsul. înţelep?ciunea monahului să nu fie întru osteneala cuvântării, 
ci întru buna statornicie şi întru blândeţe să se slăvească. Unul ca acesta este 
înţelept, iar în mijlocul fraţilor se va arăta iconom credincios. Căci este înţelept 
cu adevărat nu cel ce învaţă prin cuvânt, ci cel ce învaţă cu lucrul. 

Monahul priceput, luptându-se cu tabăra dracilor, rămâne nerănit de săgeţile 
acestora. Monahul care se întăreşte cu Crucea lui Hristos, va zdrobi capul balau? 
rului. 



Gura monahului să se deschidă cu cuvântul lui Dumnezeu, iar inima lui să 
cugete cuvintele Domnului fără de răspândire. 

Averea cinstită a monahului este fecioria, care străluceşte cu lumina 
milosteniei. Pe aceasta păzind-o monahul, cu întemeiere va intra în cămara cea 
de Mire. 

Monahule, păzeşte poruncile Celui Preaînalt; iar tu, pustnice, sârguieşte-te să 
păzeşti poruncile părinţilor, 

că acestea făcându-le te vei arăta moştenitor al împără?ţiei cerurilor. 

Monahul îndrăzneţ va cădea în ispite şi în cursa diavolului, iar pe cel blând îl 
va ajunge pacea şi cununa sfinţeniei. 

Monahul care se desfătează va fi întru amăgiri şi întru năluciri de noapte, iar 
a celui ce posteşte, patul îi este neîntinat şi somnul fără de nălucire. 

Pe monahul ce se teme de Dumnezeu, nu îl va întâmpina lucru rău, că pe 
unul ca acesta îl păzeşte Domnul, şi în ziua sfârşitului său va avea curăţire. 

Supunerea monahului nu faţă de cel mai mare se cunoaşte, ci în ispite se 
lămureşte. Răbdarea monahului întru necazuri, care se fac de cel credincios, îi 
pricinuieşte nădejde care nu ruşinează. Răbdarea monahului este până la cea mai 
de pe urmă răsuflare a lui, că cel ce va răbda până în sfârşit, acela se va mântui”. 

Cuvântarea de laudă a monahului să fie neîncetată, pentru că Serafimii 
neîncetat slavoslovesc. Laudă du?hovnicească să fie în gura ta, monahule, că îţi 
uşurează greutatea ispitelor ce vin asupra ta. 

Rabdă, monahule, că scurtă este vremea răbdării, dar sunt nemărginite 
veacurile desfătării. 

Monahul ascultător va sta cu bună îndrăzneală lân?gă Cruce, că Domnul este 
în Cruce şi în moartea Crucii. 

Glasul monahului să nu se înalţe către fratele său întru amărăciunea 
sufletului său. Glasul monahului întru blândeţea rugăciunii cu curăţenie să se 
trimită către Dumnezeu, prin buze nemişcate. 

Luminător adevărat pe pământ este monahul care nu a alunecat cu limba lui. 
Prieten al lui Hristos este unul ca acesta, şi cel care nu şi-a întinat trupul său cu 
păcatele. 

Frica lui Dumnezeu ţinând şi cuprinzând pe monah, este ca un turn nebiruit. 
Cel care nu are frica lui Dumnezeu va fi lesne prins şi robit de cei potrivnici. 

Lumină curată pe pământ este monahul la care nu s-a aflat pofta banilor. Că 
iubirea de argint, fiind rădăcină a tuturor relelor, nu naşte roade bune. 

Mai bine este monahului a mânca carne şi a bea vin, decât a mânca întru 
clevetiri cărnurile fratelui său. Mănâncă-ţi, monahule, pâinea ta cu miere şi te 



depăr?tează de amărăciune, şi îţi bea vinul tău cu lapte şi fii prunc cu duhul. Că 
mierea nu are amărăciune, iar laptele nu ştie de răutate. 

Aurul se lămureşte în foc, iar monahul se va cunoaşte între mulţimea 
monahilor. 

Mâinile monahului să fie întinse cu cuvioşie către Dumnezeu, că Moise, 
după ce a închipuit cu mâinile Crucea a biruit pe Amalic. 

Dar bun este peste monahul care se răstigneşte şi moare în fiecare zi, că se 
bucură de dânsul îngerii, primindu-1 întru împărăţia cerurilor. 

Frâu al patimilor monahului este postul, iar surpa?rea şi pierderea patimilor 
este rugăciunea cu milostenie. 

Precum grindina este făcătoare de stricăciune pentru via ce odrăsleşte 
lăstarii, aşa mâinile monahului care lucrează rău în mănăstirea nou înfiinţată. 

Mai strălucit decât zăpada este monahul care se află mai presus de poftele 
trupeşti, că cel ce în locul aurului iubeşte pe Hristos, îl va vedea pe El în ziua 
facerii de bine încununându-1 pe dânsul. 

Monahul şoptitor risipeşte mulţimea monahilor şi pe prieteni îi împrăştie, iar 
monahul care cântă adeseori va aduna prietenie duhovnicească. Şarpele, după ce 
a şoptit Evei, a izgonit-o din rai, iar monahul care şopteşte 

va fi asemenea cu acela, că şi sufletul aproapelui îl pierde şi nici pe al său 
nu-1 mântuieşte. Iar cel ce cântă cu pricepere întru inima sa, va fi auzit de 
Dumnezeu. 

Sufletul monahului să-şi aibă ochiul nerăspândit către Dumnezeu, că sufletul 
monahului care s-a lepădat de lume şi s-a făcut mireasă lui Hristos, pe cele 
pămân?teşti le va defăima. 

Monahul care este îmbrăcat cu lucruri bune, cu ză?bală va zdrobi capul 
balaurului; căci sufletul monahului, bine mirosind duhovniceşte, cu cuvioşie va 
astupa mirosirea balaurului, ca să nu miroase întru dânsul întinăciunea dulceţii. 

Cât de bun lucru este, fraţilor, a stăpâni dulceaţa şi dezmierdarea şi a fi mai 
înalt decât poftele trupeşti! Că cine are în inimă frica lui Dumnezeu, de acesta 
întinăciunea dulceţii nu se atinge. 

Frumoasă este în gura monahului lauda care din inimă curată se trimite lui 
Dumnezeu; ca nişte tămâie binemirositoare va fi primită rugăciunea acestuia. 

O, ce fel de întristare este între îngeri când monahul, pentru neluarea aminte, 
se aruncă afară din împărăţie! O, ce fel de chinuire este sfinţilor când pustnicul, 
pentru trufie, nu intră împreună cu Mirele în sfânta cămară! O, câtă bucurie este 
între sfinţi când păcătosul, prin pocăinţă, intră întru împărăţia cerurilor! O, câtă 
veselie este sfinţilor când păcătosul se întoarce din calea rătăcirii lui! Pe a căror 
credinţă urmând-o, împliniţi veselia cea cu bucurie. O, ce fericiţi copii ai lui 



Dumnezeu sunteţi voi, acei monahi pe care nu v-a biruit pofta trupului! Pe voi 
pământul nu vă va acoperi, ci cerul împreună cu îngerii vă va primi. 

Lui Dumnezeu însuşi să-I fie slava, în veci. Amin. 

SFĂTUIRE 

Ascultaţi acestea, voi, care sunteţi fii ai luminii, şi le păziţi. Că pricinuitoare 
de împărăţia cerurilor se va face vouă sfătuirea aceasta. 

Privegheaţi întru cuvintele acestea şi veţi afla odihnă sufletelor voastre, 
împuterniciţi-vă din neputinţă, întărindu-vă cu frica lui Dumnezeu! 

Rugăciunea voastră să fie curată către Dumnezeu, încă şi pentru mine vă rog. 
Moştenitori ai vieţii veşnice sunteţi dacă de sfătuirile acestea nu vă veţi lenevi. 

Fie cuvântul vostru „ce este da, da, iar nu, nu”, că evanghelicească este 
porunca. 

Moartea pe voi nu vă va stăpâni, că v-aţi mutat de la moarte la viaţă. Iisus 
Hristos este viaţa voastră, de Care dacă vă veţi lipi, nu veţi muri. Că este Domn 
al morţii şi al vieţii şi pe cei ce se apropie de Dânsul, îi va face vii. Dezleagă 
păcatele, curăţeşte nelegiuirile celor ce îl cheamă pe El. Pe cei ce se pocăiesc îi 
tămăduieşte şi pe cei ce se întorc îi sfinţeşte. Deci, înţelegeţi puterea pocăinţei, 
iar cei ce aţi păcătuit alergaţi către dânsa; căci vouă, o, iubiţii lui Dumnezeu, vă 
este străin chipul păcatului, şi nu va domni peste trupul vostru cel gândit păcatul, 
căci ne stricăciunea aţi luat-o asupra voastră. 

Afară de ispită sunteţi, fraţilor, fiindcă de amără?ciune v-aţi izbăvit, după ce 
graiurilor dumnezeieşti v-aţi încrezut. Pe cele pământeşti le-aţi defăimat, după ce 
Crucea pe frunte aţi luat-o şi sunteţi vedere înfricoşată pentru diavol, că aţi 
cinstit dreptatea şi curăţia aţi păzit-o, iar acum sunteţi în rai. 

DESPRE UNELE ÎNTREBĂRI 

Pentru cele despre care aţi întrebat, vrând să vă învăţaţi, voi zice pe scurt. 

Fără frica de Dumnezeu şi fără răbdarea cea desăvârşită, a isprăvi ceva bun şi 
a sfârşi din cele începute este cu neputinţă, fiindcă zice Apostolul: „De răbdare 
aveţi trebuinţă” (Evrei 10, 36), ca, făcând voia lui Dumnezeu, să luaţi 
făgăduinţele. Şi Domnul învaţă, zicând ucenicilor Săi aşa: „întru răbdarea 
voastră veţi câştiga sufletele voastre” (Luca 21, 19). Şi iarăşi: „Cel ce va răbda 
până în sfârşit, acela se va mântui (Matei 10, 22). Căci nu se cunoaşte de la 
început sfârşitul, ci la sfârşit se află rodul. De aceea, uniţi începutul cu sfârşi?tul 
ca, întru sfârşit, aflând biruinţa, să luaţi făgăduinţele. 

Deci, să păzim sfinţenia, că se va căuta aceasta mai ales la cei ce au luat 
asupra lor viaţa monahicească. Să nu fim măreţi în deşert, ca să nu ne zică şi 
nouă Domnul: Toate lucrurile lor le fac, ca să fie văzuţi de oameni. Că îşi lărgesc 
advarele şi îşi măresc poalele şi iubesc şederile întâi în adunări şi închinăciunile 
prin târguri şi a se numi de oameni «învăţătorule» Deci să fim smeriţi în cuvânt, 



în lucru, întru petrecere, ca să aflăm har de la Domnul, fiindcă Domnul 
binevoieşte întru smerenie. 

Ştiu pe un frate întru Domnul care, liniştindu-se într-un loc oarecare, era în 
mare supunere. S-a întâmplat 

în locul acela ca un frate să fie supărat de un drac prea rău. Şi a început să 
cheme pe acel frate liniştit, a striga şi a zice multe; şi se afla în biserică, fiind 
păzit de cei mai tineri. Iar fratele acela, pentru care striga dracul, era în chilia lui, 
liniştindu-se. 

După ce a văzut întâi-stătătorul multa strigare a dracului, a trimis să cheme 
pe fratele acela, ca să stea lângă cel ce pătimea. Venind, a aflat pe cel ce pătimea 
având o mică slăbire. Şi cum a vorbit cu dânsul, dintr-o dată, apucându-1 pe el 
necuratul duh, a început să strige şi să zică: „Tu iarăşi aici rău ai venit, pe cale 
rea; rele îţi sunt întâmpinările tale, rele să zici, rele să auzi, şi întâi tu m-ai scos şi 
m-ai legat pe mine cu smerenia ta”. Şi iarăşi a zis către dânsul: „Nu te înălţa, 
bunule cutare, nu te înălţa, că vei fi şi tu cercetat de mine, de nu vei fi acoperit, 
pentru smerenia ta. Că aceasta este care şi acum mă necăjeşte şi mă luptă pe 
mine”. 

Dacă chiar şi dracii mărturisesc, nevrând, că nu pot împotriva smereniei şi se 
tem de aceasta şi se înfricoşează, apoi pentru ce noi cu totul ne lenevim de o 
vrednicie ca aceasta? Pentru că semn duhovnicesc fulgeră dintru dânsa, pe care 
nu o pot suferi trufaşii draci, de vreme ce a zis Domnul: „învăţaţi-vă de la Mine 
că sunt blând şi smerit cu inima şi veţi afla odihnă sufletelor voastre”. 

Noi să zicem către Dânsul: „Mulţumim Ţie, Doamne, împărate a toate şi 
Dumnezeu, că Te-ai făcut nouă cale de mântuire. Tu, Doamne, şi pe draci îi 
înfrânezi şi scoţi din tot răul pe cei ce nădăjduiesc spre Tine”. 

Să nu încetaţi, rugându-vă pentru mine, ca să aflu milă de la Domnul când 
mă va apuca strâmtorarea şi sugrumarea morţii, şi să nu mă ruşinez când va 

descoperi Domnul cele ascunse ale întunericului şi va arăta sfaturile inimilor. 
Vai, celui ce se va ruşina în ceasul acela! Iar Stăpânul Dumnezeu şi Atotţiitorul, 
Cel ce cearcă tot graiul, să ne miluiască pe toţi, după mulţimea îndurărilor Sale, 
şi numele fiecăruia dintre noi să-l scrie întru împărăţia cerurilor. Că Lui I se 
cuvine slava, în vecii vecilor. Amin. 

SFĂTUIRE DESPRE RĂBDARE ŞI UMILINŢA SUFLETULUI 

Iubiţilor, să ne facem ca nişte ostaşi viteji, murind cu sârguinţă pentru 
împăratul nostru. Când eram în lume, şi întru lucrurile cele lumeşti ne învârteam, 
nu pătimeam acestea; nici nu ne supuneam sub nişte necazuri ca acestea. Iar 
acum, pentru că ne-am apropiat să bine plăcem Domnului, se ridică asupra 



noastră ispite şi necazuri de la cel viclean. Vedeţi, că pentru Domnul pătimim 
acestea. Că, pizmuindu-ne pe noi vicleanul şi luptându-se să ne scoată din calea 
vieţii, ne aduce întru trândăvire şi lenevire, ca nu cumva, bine plăcând 
Domnului, să ne mântuim. Iar dacă noi vom fi viteji şi sârguitori întru răbdare şi 
bărbăţie, fiind gata să răbdăm până la moarte pentru nădejdea cea întru Hristos, 
toate meşteşugirile vicleanului ce se ridică asupra noastră se vor risipi. Că avem 
pe Hristos, Sprijinitorul şi Apărăto?rul nostru, Care, atunci când suntem necăjiţi 
şi nădăj?duim spre Dânsul, ne dă răbdare şi pe aceia îi ruşinează, iar noi vom lua 
darurile de biruinţă ale ostenelilor, adică împărăţia Domnului. 

Deci, să ne facem ca nişte nicovale, bătându-ne şi nedându-ne în nici un chip 
la moleşeală sau lenevire sau trândăvire. Bătându-ne, să biruim pe împotrivă- 
luptă?torul prin răbdare, că şi Domnul nostru a trecut prin nevoinţa aceasta, fiind 
bătut, ocărât, batjocorit, scuipat, 

împroşcat cu pietre, mai pe urmă fiind dat şi la necin?stită moarte pe Cruce 
de cei fără de lege. Toate suferindu-le pentru mântuirea noastră, ne-a lăsat pildă 
de viaţă, ca prin calea necazului, a ispitelor şi a morţii, prin care El a călătorit, pe 
aceeaşi cale să călătorim şi noi, cei ce întru adevăr am crezut întru Dânsul şi 
voim să ne facem împreună moştenitori cu El. Că precum El, prin multe patimi, 
iar mai pe urmă murind pe Cruce, a biruit şi a omorât şi a osândit păcatul prin 
Trup, curăţindu-1, şi dezgolind puterile potrivnice, începătoriile şi stăpâniile, pe 
Cruce le-a vădit, dându-le la iveală prin Sine, aşa şi noi, toată ridicarea şi 
necazul care ne vin de la vicleanul, vitejeşte şi cu osârdie, chiar şi până la moarte 
de ar veni, dacă le vom răbda, atunci vom birui pe împotrivă-luptătorul, prin 
credinţă şi prin răbdare şi prin nădejdea cea întru Domnul. Şi aşa, aflându-ne 
iscusiţi de aici, ne vom învrednici izbăvirii şi ne vom umple de sfinţirea 
Sfântului Duh şi ne vom face moşte?nitori ai vieţii veşnice. Că în lupta cea 
duhovnicească biruinţa asupra potrivnicului se face prin pătimiri şi prin moarte. 

Astfel, pătimind şi omorându-ne pentru Domnul, cu osârdie vom birui toată 
puterea potrivnicilor, şi toate necazurile şi ispitele nu le vom mai socoti 
ostenitoare. De aceea, de bună voie să răbdăm toată ridicarea împo?triva noastră 
a vicleanului, cu dorire având totdeauna înaintea ochilor moartea Domnului. Şi 
precum s-a zis de Domnul, în fiecare zi Crucea Lui ridicând-o, care este moartea, 
să-I urmăm Lui, şi aşa, de bună voie, să răbdăm tot necazul, ori ascuns, ori 
arătat. 

Dacă vom aştepta a răbda moarte pentru Domnul şi înaintea ochilor 
totdeauna vom dori a o avea, apoi cu mult mai vârtos şi necazurile cele grele, cu 
vreme şi fără 

vreme, negreşit le vom răbda cu bucurie. Că pentru aceasta socotim 
necazurile grele şi ne aflăm cu nerăb?dare, căci moartea Domnului nu o avem 
înaintea ochilor nicidecum, şi mintea noastră nu o doreşte pe dânsa totdeauna. 
Că cine doreşte să-L moştenească pe Hristos, şi patima Lui o va socoti foarte 
mult dorită. Drept aceea, cei ce îl iubesc pe Hristos, întru aceasta se arată: când 
tot necazul ce vine asupra lor îl rabdă vitejeşte şi cu osârdie, pentru nădejdea cea 
întru Hristos. 

Deci, să rugăm pe Domnul ca să ne dea nouă pricepere ca să cunoaştem voia 
Lui şi cu osârdie să o săvârşim întru toată răbdarea şi îndelungata îngăduinţă, cu 
bucurie, pe care El ne o va dărui, împuternicindu-ne pe noi spre toată buna Lui 
plăcere. Ca, aflându-ne lămuriţi şi vrednici, să dobândim mântuire veşnică întru 
Hristos Iisus Domnul nostru, Căruia I se cuvine slava şi stăpânirea, în veci. 
Amin. 

CUVÂNT DESPRE ÎNVIEREA CEA DE OBŞTE 

Iubiţilor, nimic să nu cinstim mai mult decât dragostea cea nefăţarnică. 
Deoarece multe greşim în fiecare zi şi ceas, pentru aceasta să ne câştigăm 
dragos?te, că aceasta acoperă mulţime de păcate (Iacov 5, 20). Ce ne va folosi, 
fraţilor, dacă toate le vom avea, iar dragostea, care ne mântuieşte, nu o vom 
avea? Ce folos are cel care va face prânz şi va chema pe împărat şi pe boieri şi 
toate cele spre slujire le va pregăti, de nimic ducând lipsă, dar sare nu va avea? 
Au doară poate cineva să mănânce prânzul acela? Şi nu numai de cheltuială s-a 
păgubit şi osteneala a pierdut, ci şi ocară şi-a adus de la cei chemaţi. 

Aşa şi aici, fraţii mei, ce folos este că ne ostenim în zadar fără dragoste? Căci 
fără dragoste, tot lucrul este necurat. De ar avea cineva şi feciorie, de ar posti, ori 
de ar priveghea, ori de s-ar ruga, de ar primi săraci, de ar aduce daruri lui 
Dumnezeu, ori pârgă şi roade, de ar zidi biserici sau altceva mai mare de ar face, 
dar fără de dragoste, la Dumnezeu toate se vor socoti în zadar, că El nu 
binevoieşte întru dânsele. Deci, să nu voieşti a face ceva fără de dragoste, iar de 
vei zice: „Pe fratele meu îl urăsc, dar pe Hristos îl iubesc”, te afli mincinos, căci 
te vădeşte pe tine Ioan, Cuvântătorul de Dumnezeu, 

zicând: „Că cel ce nu iubeşte pe fratele său, pe care îl vede, cum poate să 
iubească pe Dumnezeu, pe Care nu L-a văzut? Deci, cel ce are ură asupra fratelui 
său şi i se pare că iubeşte pe Dumnezeu, este mincinos, şi pe sine se înşeală. Că 
zice iarăşi Ioan: „Această poruncă avem de la Dânsul, ca cel ce iubeşte pe 
Dumnezeu să iubească şi pe fratele său”. Şi Domnul zice: „întru aceste două 
porunci se cuprinde toată Legea şi proorocii (Matei 22, 40). 

O, minune minunată şi preaslăvită! Că cel ce are dragoste, toată Legea 
împlineşte: Că plinirea Legii este dragoste” (Romani 13, 10). O, putere a 



dragostei neasemuită! O, putere nemăsurată a dragostei! Nimic nu este mai 
cinstit decât dragostea, nici în cer, nici pe pământ! Această dumnezeiască 
dragoste este capul faptelor bune. Dragostea este pricina tuturor bunătăţilor; 
dragostea este sarea faptelor bune; dragostea este sfârşitul Legii. Aceasta s-a 
sălăşluit în inima lui Abel; aceasta a lucrat în Patriarhi; aceasta l-a păzit pe 
Moise; aceasta a locuit în Prooroci; aceasta l-a întărit pe Ioan. Şi ce, să nu zic şi 
cele mai mari? Aceasta L-a pogorât pe Fiul lui Dumnezeu din ceruri la noi. 

Prin dragoste, toate bunătăţile s-au arătat: moartea s-a stricat, iadul s-a robit, 
Adam s-a chemat. Prin dragos?te, îngerii şi oamenii s-au făcut o turmă. Prin 
dragoste, raiul s-a deschis şi s-a făgăduit împărăţia cerurilor. Aceasta i-a 
înţelepţit pe pescari; aceasta i-a întărit pe mucenici; aceasta a arătat pustietăţile 
cetăţi; aceasta a umplut munţii şi peşterile de cântarea psalmilor; aceasta a 
învăţat pe bărbaţi şi pe femei a umbla pe calea cea strâmtă şi necăjită. Dar de ce 
nu încetez cuvântul despre dragoste? Cine poate să povestească toate isprăvile 
dragostei? Nici îngerii nu le pot povesti după vrednicie! 

O, fericită dragoste, dătătoarea tuturor bunătăţilor! O, fericiţi şi de trei ori 
fericiţi sunteţi cei ce aţi câştigat adevărata şi nefăţarnica dragoste, precum a zis 
Stăpânul: Că mai mare decât această dragoste nimeni nu are, ca cineva să îşi 
pună sufletul său pentru prietenii săi“ (Ioan 15, 13). Având această dumnezeiască 
dragoste, Apostolul Petru zicea: „Dragostea nu lucrează nici un rău aproapelui, 
nu răsplăteşte rău pentru rău, nici ocară pentru ocară” (I Petru 3, 9). Cel ce a 
câştigat-o, nu se mândreşte în nimic, nu zavistuieşte, nu se mânie, nu cârteşte, nu 
urăşte pe fratele său niciodată. Cel ce o are pe aceasta, nu numai pe cei ce îl 
iubesc pe el îi iu?beşte, ci şi pe cei ce îl necăjesc. Această dumnezeiască 
dragoste având-o Ştefan, întâiul Mucenic, ruga pe Dumnezeu pentru cei ce îl 
omorau cu pietre, zicând: Doamne, nu le socoti lor păcatul acesta" (Fapte 7, 60). 

Fericit este omul care pe toate le-a defăimat şi a câştigat dragostea. Plata 
acestuia în fiecare zi creşte. Cununa acestuia este gătită. Pe acesta toţi îngerii îl 
fericesc. De acesta Stăpânul niciodată nu se desparte. Că Dumnezeu este 
dragoste şi cel ce petrece întru dragoste petrece întru Dumnezeu şi Dumnezeu 
întru dânsul”. Acestea am spus pentru dragoste. 

Iar noi să ne întoarcem la ce ne stă înainte, şi să grăim despre pocăinţă şi 
despre judecata ce va să fie. Pe acestea să le cugetăm, iubiţilor, noaptea şi ziua, 
către ceasul cel mai din urmă privind, şi să nu uitaţi văpaia care niciodată nu se 
stinge. Psalmul să fie neîncetat în gura voastră. Că Dumnezeu chemându-Se, 
alungă pe draci. Unde este psalmul, acolo este şi Dumnezeu, iar unde sunt 
cântări diavoleşti, acolo este mânia lui Dumnezeu şi iadul. Unde sunt sfinţitele 
cărţi şi citirile lor, acolo este veselia drepţilor şi mântuirea sufletelor, 

iar unde sunt lăute şi hore, acolo este întunecare a bărbaţilor şi a femeilor şi 
praznic al diavolului. 

Deci, ce folos este, fraţilor, aici un ceas a juca şi a prăznui, iar acolo, în veci, 
a ne munci? Să socotim că nimic nu ne vor folosi pe noi cele veselitoare ale 
pământului în ceasul acela. Să ne aducem aminte că acolo nimeni nu poate să 
ajute pe altul, ci fiecare, purtându-şi sarcina sa, va sta aşteptând hotărârea ce va 
veni asupra lui. 

Acestea avându-le în minte, iubiţilor, să vieţuim cu întreagă înţelepciune, cu 
dreptate şi cu evlavie în veacul de acum, precum Apostolul ne-a învăţat: „Să ne 
curăţim pe noi înşine de toată spurcăciunea trupului şi a duhului (II Corinteni 7, 
1). Să lepădăm lucrurile întu?nericului şi chipurile neamurilor şi să nu mai 
umblăm precum umblă celelalte neamuri. 

Săvârşind pomenirile sfinţilor, să ne aducem aminte de cei ce sunt întru 
neputinţe, de văduve, de sărmani, de străini, de săraci, de cei din temniţe, de cei 
din pustietăţi, din munţi, din peşteri şi din prăpăstiile pământului. Sărbătorile să 
le cinstim serbându-le, nu prăzniceşte, ci dumnezeieşte, nu lumeşte, ci mai 
presus de lume şi creştineşte. Nu să împodobim pridvoare, nici să facem dansuri, 
nici să desfătăm auzul nostru cu fluiere şi cu alăute, nici să ne îmbrăcăm cu 
haine moi, cu străluciri de aur, cu podoabe şi cu beţii. Acestea să le lăsăm 
elinilor şi iudeilor. 

Iară noi să ne împodobim pridvoarele în cinstita şi de viaţă făcătoare Cruce a 
Mântuitorului, zicând cu Apostolul: „Mie să nu îmi fie a mă lăuda, fără numai în 
Crucea Domnului nostru Iisus Hristos” (Galateni 6, 14). Şi pe uşile caselor 
noastre, pe frunţi şi pe piept, pe gură şi pe toate mădularele noastre, pe această 
făcătoare de 

viaţă Cruce să o însemnăm, şi să ne întrarmăm cu această nebiruită armă a 
creştinilor, biruitoarea morţii, nădejdea credincioşilor, lumina marginilor 
pământului, deschizătoarea raiului, surpătoarea eresurilor, întărirea credinţei, 
marea păzitoare şi lauda cea de mântuire a dreptcredincioşilor. 

Pe aceasta, creştinilor, în fiecare zi şi noapte şi ceas şi minut să nu contenim 
a o purta în tot locul. Fără de dânsa nimic să nu facem, ci cu făcătoarea de viaţă 
Cruce să ne împodobim toate mădularele noastre: şi dormind şi sculându-ne şi 
lucrând şi mâncând şi bând şi umblând şi pe mare călătorind şi peste râu trecând, 
şi nu vor veni către noi rele şi bătaia nu se va apropia de locaşurile noastre. Pe 
aceasta văzând-o puterile cele potrivnice se înfricoşează şi fug. Aceasta a sfinţit 
lumea; aceasta a izgonit întunericul şi a adus lumina; aceasta a surpat 
înşelăciunea; aceasta a adunat neamurile de la răsărituri şi de la apusuri şi de la 



miazănoapte şi de la miazăzi, şi pe toate cu dragoste le-a unit într-o Biserică, 
într-o credinţă şi într-un Botez. Ea este zidul cel nebiruit al dreptcredincioşilor. 

Care gură sau care limbă va lăuda după vrednicie arma cea nebiruită a 
împăratului Hristos? Aceasta este cea care s-a înfipt în locul Căpăţânii şi îndată a 
odrăslit Strugurul vieţii noastre. Cu această cinstită armă, Hristos, Mântuitorul 
nostru, a rupt pântecele cel prea nesăţios al iadului şi a astupat gura cea măiastră 
a diavolului. Pe aceasta văzând-o moartea, cea urgisită de Dumnezeu, pe toţi pe 
care îi avea, de la cel întâi zidit, i-a slobozit. Cu aceasta întrarmându-se fericiţii 
Apostoli, toată puterea vrăjmaşului au călcat-o; cu aceasta, ca şi cu o platoşă, 
îmbrăcându-se ostaşii şi mucenicii lui Hristos, au surpat toate izvodirile şi 
semeţiile tiranilor. Pe aceasta purtând-o 

cei ce se leapădă de lume, locuiesc cu multă osârdie prin munţi şi peşteri, şi 
îşi fac lăcaşuri în crăpăturile pămân?tului. 

O, nemăsurată bunătate a Iubitorului de oameni Dumnezeu! Câte bunătăţi a 
dăruit neamului omenesc prin Cruce! Aceasta iarăşi la sfârşitul lumii, întru a 
doua venire a Domnului, întâi se va arăta pe cer, cu slavă multă şi cu mulţime de 
oaste îngerească, înfricoşându-i şi necăjindu-i pe vrăjmaşi, iar pe cei credincioşi 
bucurându-i şi luminându-i, vestind venirea Marelui împărat. Acestea şi mai 
multe decât acestea, pentru cinstita Cruce. 

Iar despre cele după acestea, pe toate le voi po?vesti, cum vor fi, care mai 
presus de cuvânt şi de gând covârşesc toată povestirea şi înspăimântă tot auzul. 
Vai mie, fraţii mei iubitori de Hristos! Mi-am adus aminte de ceasul acela şi m- 
am cutremurat şi voiesc să încetez cuvântul, căci m-a cuprins multă frică, 
aducându-mi aminte de cele ce se vor descoperi în urma cinstitei Cmci! Că cine 
le va povesti pe dânsele, sau cine va îndrăzni să le spună? Care gură le va vesti? 
Care limbă le va grăi? Care glas le va arăta? Şi care auz va putea să audă cele pe 
care nici cerurile nu vor putea să le sufere? Că nişte minuni mari şi înfricoşate ca 
acestea nu s-au făcut de la începutul lumii, nici nu se vor mai face. 

Dacă acum, de multe ori vreun fulger sau tunet mare făcându-se, toţi ne 
speriem, şi toţi ne plecăm la pământ, îngrozindu-ne şi înfricoşându-ne, dar atunci 
cum vom suferi, când vom auzi glasul trâmbiţei, sunând înfricoşător şi 
deşteptând pe cei din veac adormiţi, drepţi şi păcătoşi? Atunci oasele omeneşti 
din mormânturi, auzind glasul trâmbiţei, vor alerga cu sârguinţă, căutându-şi 
încheieturile lor. Când vom vedea toată firea 

omenească sculată, pe fiecare din locul său, şi adunaţi de la marginile 
pământului la Judecată, ce frică şi ce fel de înfiorare ne va apuca pe noi atunci? 
Că la porunca Marelui împărat, îndată, cu cutremur şi cu sârguinţă, va da 



pământul pe morţii săi, marea pe ai săi şi iadul pe ai lui; şi fiară de i-a rupt, sau 
peşte de i-a zdrumicat, ori păsări de i-au răpit, toţi, într-o clipă, vor fi puşi înainte 
şi nici un fir de păr nu va lipsi. 

Când vom vedea râul cel de foc ieşind de la răsărituri cu mânie, ca o mare 
sălbatică, mâncând cu totul munţii şi văile, şi arzând tot pământul şi lucrurile 
cele din el, ce vom face? Atunci, iubiţilor, de focul acela izvoarele vor seca, 
râurile vor pieri, marea se va usca, aerul se va clăti, stelele din cer vor cădea, 
soarele se va întuneca, luna în sânge se va schimba şi cerul ca o carte se va 
strânge. Iar când vom vedea pe îngeri trâmbiţând şi cu sârguinţă alergând şi 
adunând pe robii cei aleşi ai lui Dumnezeu de la marginile cerului până la 
marginile lui, văzând întru înălţime arătându-se împărătescul şi înfricoşatul 
sceptru, vom cunoaşte că îndată se va arăta împăratul. Cine oare va întâmpina pe 
Hristos şi îi va da răspuns? Că dacă va şti întru sine păcate şi greşeli, va sta gol şi 
necăjit, aşteptându-şi hotărârea ce se va face asupra lui. Căci fiecare va vedea 
toate faptele sale stând înaintea lui: ori bune, ori rele. 

Atunci cei ce pe calea cea strâmtă şi necăjită au umblat, şi toţi cei ce curat s- 
au pocăit şi toţi milostivii şi primitorii de străini vor sta veseli, cu toată bucuria 
aşteptând fericita nădejde şi arătarea slavei Marelui Dumnezeu şi Mântuitorului 
nostru Iisus Hristos. Că vine să încununeze pe cei ce s-au nevoit întru privegheri 
şi rugăciuni, în postiri şi cântări de psalmi. Vine să fericească pe cei ce au plâns 
pentru greşelile lor; vine să 

veselească pe cei milostivi; vine să înalţe pe cei ce au sărăcit pentru Numele 
Lui, pe cei ce nu au iubit lumea şi cele din lume, ci pe toate le-au părăsit, şi 
numai Lui singur au urmat; vine, nu de pe pământ, ci din cer, ca un fulger 
înfricoşat. 

Atunci se va face mare strigare, zicând: „Iată, Mirele vine; iată, Judecătorul 
se apropie; iată, Judecăto?rul judecătorilor Se descoperă; iată, Dumnezeul 
tuturor soseşte să judece lumea şi să răsplătească fiecăruia după faptele lui”. 
Atunci, iubiţii mei fraţi, de strigarea aceea se vor cutremura rărunchii 
pământului, de la margini până la margini, şi marea şi toate adâncurile. Atunci, 
iubiţilor, frică şi cutremur şi spaimă va cuprinde pe tot omul de strigarea şi 
vuietul trâmbiţei şi a aşteptării celor ce vor veni peste lume. Atunci puterile 
cerurilor se vor clăti; atunci vor merge înainte fulgere; vor alerga oştile îngerilor; 
cetele arhanghelilor se vor găti; Heruvimii şi Serafimii, cei cu ochi mulţi, cu tărie 
şi cu glas vor striga: „Sfânt, Sfânt, Sfânt, Domnul Savaot, Cel ce este şi Cel ce 
era şi Cel ce vine, Atotţiitorul”. Atunci toată zidirea, în cer şi pe pământ, cu 
putere va striga: „Bine este cuvântat Cel ce vine întru numele Domnului” (Matei 
21, 9). 



Atunci se vor desface cerurile şi se va descoperi împăratul împăraţilor şi 
Domnul domnilor, ca un fulger înfricoşat, cu putere multă şi cu slavă 
neasemănată. Şi îl va vedea pe Dânsul tot ochiul, şi cei ce L-au împuns pe El, şi 
vor plânge de Dânsul toate seminţiile pământului. Atunci cerul şi pământul în 
fugă se vor întoarce, precum Ioan mai înainte a arătat, zicând: „Am văzut scaun 
alb mare şi pe Cel ce şedea pe dânsul, de a Cărui faţă au fugit cerul şi pământul” 
(Apocalipsa 20, 11). Dar vai de noi, păcătoşii! Unde vom sta? Atunci va şedea 
pe 

Scaunul Slavei Sale, precum însuşi a zis, şi se vor aduna înaintea Lui toate 
neamurile (Matei 25, 32). 

Oare, care suflet va putea răbda când se vor pune scaunele şi Judecătorul va 
şedea şi cărţile se vor deschi?de? Atunci vom vedea puterile cele fără de număr 
ale îngerilor stând împrejur cu frică. Atunci toate lucrurile fiecăruia înaintea 
îngerilor şi a oamenilor se vor citi şi la iveală se vor da. Atunci se va împlini 
proorocia lui Daniil, care zice: „Eu, Daniil, priveam, până ce scaunele s-au pus şi 
Cel vechi de zile a şezut. îmbrăcămintea Lui, albă ca zăpada. Părul capului Lui, 
ca lâna cea curată. Scaunul Lui, pară de foc. Picioarele Lui, foc arzând. Râu de 
foc curgea pe dinaintea Lui. Mii de mii Ii slujeau Lui, şi milioane de milioane îi 
stăteau înainte. Judecătorul a şezut, şi cărţile s-au deschis” (Daniil 7, 9-10). 

Mare frică, fraţilor, va fi în acel ceas, când se vor deschide cărţile cele 
înfricoşate, unde sunt scrise toate faptele şi cuvintele noastre şi câte am lucrat în 
viaţa aceasta şi am socotit că se vor tăinui de Dumnezeu, Cel ce cearcă inimile şi 
rărunchii. Acolo sunt scrise toate faptele şi gândurile oamenilor: ori bune, ori 
rele. 

O, de câte lacrimi avem trebuinţă pentru ceasul acela de care ne lenevim! Că 
prin lacrimi şi prin milostenii putem şterge greşelile cele scrise. O, cât vom 
suspina şi cu câtă jale vom lăcrima, când vom vedea împărăţia cerurilor cea 
negrăită! Şi iarăşi, în altă parte, vom vedea arătându-se înfricoşatele munci, iar în 
mijlocul acestora pe toată firea oamenilor de la Adam, cel întâi zidit, până la cel 
mai pe urmă decât toţi născut; şi pe toţi aceştia închinându-se cu feţele în jos. 
Atunci se va împlini cuvântul cel scris: Viu sunt Eu, zice Domnul, că Mie se va 
pleca tot genunchiul” (Isaia 45, 23). Şi iarăşi Apostolul: „întru numele lui Iisus 
Hristos, 

tot genunchiul să se plece: al celor cereşti, al celor pământeşti şi al celor 
dedesubt, şi toată limba va mărturisi că Domnul este Iisus Hristos, întru slava lui 
Dumnezeu Tatăl” (Filipeni 2, 10-11). Amin. 

întrebări şi răspunsuri 



te rugăm să ne înveţi şi cele următoare acestora, pe care de la tine le-am 
auzit. 

atunci, o, iubitorilor de Hristos, toatăomenirea va sta între împărăţie şi 
judecată, între viaţă şi moarte, între bucurie şi nevoie, aşteptând toţi înfricoşatul 
ceas al întrebării, că atunci nimeni nu va putea să ajute cuiva. Şi toţi, căutând cu 
frică în jos, vor vedea pe cei din faţa Scaunului stând şi întrebându-se. Şi mai 
ales cei ce au trăit întru lenevire, văzând acestea, vor privi în jos şi îşi vor aduce 
aminte de toate faptele lor. Fiecare îşi va vedea lucrurile sale înaintea sa: ori 
bune, ori rele. Şi cei ce vor avea lucruri bune, cu bucurie se vor apropia de 
Divan, ca unii ce vor primi cunună. 

Iar dacă cineva va avea păcate grele şi va pleca nepocăit din viaţă, atunci, 
văzându-le pe dânsele că stau înaintea sa, osândindu-1 şi mustrându-1, va zice, 
chinuindu-se: „O, cum nu m-am nevoit şi eu ticălosul, ci mi-am pierdut vremea, 
batjocorind şi batjocorindu-mă! Cum nu m-am pocăit! Pentru ce nu am miluit? 
Pentru ce am pizmuit, am urât, am ocărât şi cu fratele meu nu m-am împăcat? 
Am lucrat ca un fără de minte. Auzeam încă şi pentru muncile acestea; auzeam 
şi pentru această înfri?coşată zi. Pentru ce nu m-am pocăit în faţa Celui ce ridică 
păcatele lumii, ci, batjocorindu-mă, am petrecut viaţa mea? Pe cei ce posteau şi 
se rugau, văzându-i, îi 

luam în râs, iar acum stau luminaţi înaintea Judecăto?rului, cerându-şi 
plăţile. Oare, ce voi face acum, când vremea pocăinţei a trecut?”. De acestea 
aducându-şi aminte şi tânguindu-se, va auzi glasul Judecătorului, zicând: „Arată- 
ţi lucrurile şi ia-ţi plata!”. 

Iar în ceasul acela se vor clăti toate rânduielile şi stările creştinilor: Arhiereii, 
Preoţii şi Leviţii. Fiecare se va schimba întru a sa rânduială, după cum este scris. 
Se vor cutremura cu frică împăraţii şi boierii, puternicii şi înţelepţii, săracii, robii 
şi slobozii. Căci a sosit ceasul ca să se arate lucrul fiecăruia înaintea îngerilor şi a 
oamenilor şi să se descopere sfaturile inimilor, ca să-şi ia fiecare cele ce prin trup 
a lucrat: ori bune, ori rele. 



Unknown 


spune-ne, dascăle, şi cele după acestea. 

vai mie, fraţii mei iubitori de Hristos! Vreau să zic şi cele după acestea şi, 
fiind cuprins de frică, mă opresc, şi glasul meu lipseşte, şi lacrimile mele curg, 
căci înfricoşată este povestirea! 

spune, pentru Domnul, te rugăm, spre folosul nostru. 

atunci, o, iubitorilor de Hristos, se va cerceta pecetea creştinătăţii, pe care a 
luat-o fiecare în Sfânta Biserică, tocmelile şi făgăduinţele mărturisirii credinţei şi 
ale Botezului. Se va cere de la fiecare credinţa neîntinată şi neamestecată de nici 
un eres, pecetea nesfărâmată şi haina neîntinată, după cum este scris în psalm: 
Că toţi cei dimprejurul Lui vor aduce daruri înfricoşatului împărat” (Psalmul 75, 
11). Şi iarăşi, în alt loc, li se porunceşte: „Aduceţi Domnului slavă şi cinste”. 

toţi se vor întreba, şi mici şi mari? 

aşa, toţi care s-au scris cetăţeni în Biserică, fiecare după a sa putere; că cei 
tari, tare se vor cerca, după cum este scris: „Căruia s-a dat mult, mult se va 

cere de la dânsul”. Şi cu ce măsură va măsura fiecare, măsura i se va arăta lui 
acolo (Marcu 4, 24). Ori mare, ori mic, deopotrivă, toţi am mărturisit credinţa şi 
cinstita pecete am luat-o, şi toţi de diavolul ne-am lepădat şi l-am suflat şi l-am 
scuipat pe dânsul, dacă aţi înţeles cu adevărat puterea Tainei Botezului şi a 
lepădării de cel străin. 

te rugăm să ne înveţi despre puterea lepădării. 

lepădarea pe care o facem fiecare în vremea Sfântului Botez se arată mică, 
dar cugetând la ea este foarte mare, iar cel ce a putut să o păzească de trei ori 
este fericit. Că ne lepădăm prin puţine graiuri de tot lucrul rău, pe care îl urăşte 
Dumnezeu, nu de unul sau de două sau de zece, ci de tot răul pe care îl urăşte 
Dumnezeu. 

Adică, ce zic? „Mă lepăd de satana şi de toate lucrurile lui”. De care lucruri? 
Ascultă: de curvie, de preacurvie, de necurăţie, de minciună, de furtişag, de 
pizmă, de fermecătorie, de vrăjitorie, de descântec, de mânie, de iuţime, de hulă, 
de vrajbă, de ceartă; mă lepăd de beţie, de cuvântare deşartă, de mândrie, de 
trândăvie; mă lepăd de râsuri, de cântări în alăută, de cântări dră?ceşti, adică de 
cântece lumeşti, de strigări, de avorturi, de vrăjiri cu păsări, de întrebările 
duhurilor, de scrisori pe frunze; mă lepăd de lăcomie, de ura de fraţi, de răpire; 
mă lepăd de a mă îndeletnici cu jocuri de table, de noroc, după cum şi Sfinţii 



Apostoli, pe cei ce fac aceasta, poruncesc în canoanele lor să fie neîmpărtăşiţi, 
dacă vor fi mireni, iar dacă sunt clerici, să se caterisească. Mă lepăd de cele 
jertfite idolilor, de sânge, de sugrumat şi de mortăciune. 

Şi de ce zic multe? Că nu este acum vreme pe toate să le zicem, ci să trecem 
pe cele mai multe şi, 

scurt, să zicem: ne lepădăm de toate câte în soare şi în lună şi în stele se fac, 
în izvoare şi în copaci, în răspântiile căilor, în vopsele şi în pahare şi întru alte 
multe lucruri necuvioase, care este urât a le zice. De acestea toate şi de cele 
asemenea acestora ne lepădăm în vremea lepădării Sfântului Botez, pe care toţi 
le cunoaş?tem că sunt lucruri şi învăţături ale diavolului. 

Acestea toate fiind întru întuneric, mai înainte le-am învăţat sub stăpânirea 
diavolilor; mai înainte de a ajunge la noi Lumina, când eram bântuiţi de păcat. 
Iar când a voit Iubitorul de oameni şi Milostivul Dumnezeu să ne izbăvească pe 
noi dintr-o rătăcire ca aceasta, atunci ne-a cercetat pe noi Răsăritul cel dintru 
înălţime şi S-a arătat darul lui Dumnezeu cel mântuitor şi S-a dat pe Sine pentru 
noi şi ne-a răscumpărat pe noi din rătăcirea idolilor şi a binevoit a doua oară a ne 
naşte pe noi prin apă şi prin Duh. Deci, de acestea toate ne-am lepădat şi ne-am 
dezbrăcat de omul cel vechi împreună cu faptele lui şi ne-am îmbrăcat în Adam 
Cel nou. Pe aceste lucruri rele, care acum mai sus s-au zis, cel ce după venirea 
Darului le face, din Dar a căzut, şi Hristos cu nimic nu îl va folosi până când 
petrece în păcat. 

Aţi auzit, o, iubitorilor de Hristos, de câtă mulţime de rele v-aţi lepădat prin 
puţine graiuri? Deci, această lepădare şi bună mărturisire se cere în ceasul şi în 
ziua aceea de la fiecare din noi, căci scris este: „Din cuvintele tale te vei 
îndrepta”. Şi iarăşi, Domnul zice: Din gura ta te voi judeca pe tine, rob rău. 
Arătat este că din cuvintele noastre ori ne vom osândi, ori ne vom îndrepta în 
ceasul acela. 

dar în ce fel se vor întreba? 

se vor întreba păstorii, adică episcopii, şi pentru petrecerea şi viaţă lor şi 
pentru turma lor, şi se va cere 

de la fiecare oile cele cuvântătoare pe care le-a luat de la Hristos, începătorul 
păstorilor. Dacă din lenevirea episcopului va fi pierit vreo oaie, sângele ei din 
mâinile lui se va cere. Asemenea încă şi preoţii vor da seama pentru biserica lor, 
împreună încă şi diaconii, încă şi tot credinciosul pentru casa sa, pentru femeia şi 
pentru copiii săi şi pentm slugi şi slujnice, dacă i-a hrănit pe dânşii întru 
învăţătura şi sfătuirea Domnului, precum porunceşte Apostolul. Atunci se vor 
întreba împăraţii şi boierii, bogaţii şi săracii, cei mici şi cei mari pentru lucrurile 



pe care le-au lucrat, că scris este: Toţi vom sta înaintea divanului lui Hristos, ca 
să ia fiecare după cele ce a lucrat prin trup, ori bune, ori rele” (II Corinteni 5, 
10). Şi în alt loc este scris: „Că nu este cine să scoată din mâinile Mele 

te rugăm să ne spui cele ce vor urma acestora. 

voi grăi întru durerea inimii mele, că nu puteţi să auziţi cele ce se vor face pe 
urma acestora, ci să încetăm, o, iubitorilor de Hristos. 

au doară mai înfricoşate sunt decât cele mai înainte zise, pe care le-am auzit 
de la tine? 

mai înfricoşate, mai întristătoare, mai jalnice, de mai multe lacrimi şi 
suspinuri vrednice, pe care dacă în mijloc le voi aduce, va cuprinde cutremur pe 
cei ce le vor auzi pe dânsele. 

povesteşte-le pe acestea, prietene, dacă este cu putinţă, ca, auzindu-le pe 
dânsele, să ne sârguim mai mult a ne pocăi. 

să zic cu lacrimi, căci nu este cu putinţă fără de lacrimi să le povestim pe 
acelea, fiind cele mai de pe urmă. Dar de vreme ce poruncă avem de la 
Apostolul ca pe acestea să le punem înaintea oamenilor credincioşi, fiind voi 
credincioşi, pe acestea le pun vouă înainte, iar 

voi să învăţaţi pe alţii. Că mă doare inima pentru poves?tirea aceasta. însă, 
iertaţi-mă, fraţii mei binecuvântaţi. 

Atunci, o, iubitorilor de Hristos, după ce se vor afla şi se vor arăta lucrurile 
tuturor înaintea îngerilor şi a oamenilor, toţi vrăjmaşii se vor pune sub picioarele 
Lui şi se va surpa şi se va strica toată stăpânirea şi puterea şi se va pleca lui 
Dumnezeu tot genunchiul, după cum este scris. Atunci îi va despărţi pe unii de 
alţii, precum alege păstorul oile de capre. Că cei ce vor avea lucruri bune şi 
roade bune vor străluci ca soarele şi se vor despărţi de cei lipsiţi de roade şi de 
cei păcătoşi. Aceştia sunt cei care poruncile Domnului le-au păzit: cei milostivi, 
cei iubitori de săraci şi iubitori de sărmani, primitorii de străini, cei ce au 
îmbrăcat pe cei goi, cei ce au cercetat pe cei din temniţă, sprijinitorii celor 
obosiţi, ocrotitorii văduvelor, cercetătorii celor bolnavi, cei ce au plâns acum, 
după cum a zis Domnul; cei ce au sărăcit acum pentru bogăţia cea învistierită în 
ceruri, cei ce greşelile fraţilor le-au iertat, cei ce pecetea credinţei au păzit-o 
nesfărâmată şi neîntinată de tot eresul. Pe aceştia îi va pune de-a dreapta, iar 
caprele de-a stânga. 

Aceştia sunt cei neroditori, cei ce pe Păstorul Cel bun L-au întărâtat, cei ce 
nu au luat aminte la glasurile începătorului păstorilor, cei trufaşi, cei nepedepsiţi, 
cei ce în vremea aceasta, a pocăinţei, ca nişte iezi au jucat şi au săltat şi s-au 
desfătat, care au cheltuit în beţie şi în nemilostivire toată vremea vieţii lor, 
precum bogatul acela care niciodată nu a miluit pe Lazăr cel sărac. Pentru 



aceasta şi în starea cea de-a stânga se vor osândi, ca nişte nemilostivi şi 
neînduraţi şi care nu au roduri de pocăinţă; încă nici untdelemn în candelele lor. 

Cei ce untdelemn de la săraci au cumpărat şi şi-au umplut vasele lor, vor sta 
de-a dreapta, slăviţi şi veseli, 

având luminate candelele lor. Şi vor auzi fericitul şi milostivul glas: Veniţi, 
binecuvântaţii Părintelui Meu, moşteniţi împărăţia cea pregătită vouă de la 
întemeie?rea lumii” (Matei 25, 34). 

Cei de-a stânga, vor auzi hotărârea cea dureroasă şi întristătoare: „Duceţi-vă 
de la Mine, blestemaţilor, în focul cel veşnic care este pregătit diavolului şi 
îngerilor lui” (Matei 25, 41). „Precum nu aţi miluit, aşa nici acum nu vă veţi 
milui; precum nu aţi ascultat glasul Meu, aşa nici Eu acum nu voi asculta 
tânguirile voastre. Că Mie nu Mi-aţi slujit, nici când eram flămând nu M-aţi 
hrănit, nici când eram însetat nu M-aţi adăpat, nici ca pe un străin nu M-aţi 
primit, nici nu M-aţi îmbrăcat când eram gol, nici când eram bolnav nu M-aţi 
cercetat, nici în temniţă nu aţi venit la Mine, ci altui domn v-aţi făcut lucrători şi 
slujitori, adică ai diavolului. Pentru aceasta, duceţi-vă de la Mine, lucrătorii 
fărădelegii!”. Şi atunci se vor duce aceştia în munca cea veşnică, iar drepţii în 
viaţa cea veşnică. 

dar, oare, toţi se vor duce într-o muncă, ori sunt multe feluri de munci? 

multe locuri de munci sunt, după cum am auzit în Evanghelie. Că este 
întunericul cel mai dinafară; deci este şi altul mai dinlăuntru. Gheena focului 
este alt loc; scrâşnirea dinţilor este loc osebit; viermele cel neador?mit întru alt 
loc se află; iezerul cel de foc alt loc este; tartarul loc osebit; focul cel nestins, 
întru ale sale locuri este; cele mai de jos ale pământului, alt loc este; iadul, unde 
se întorc păcătoşii, şi adâncul iadului sunt locuri preacumplite. în aceste munci 
se vor împărţi ticăloşii păcătoşi; fiecare după asemănarea greşelilor lor, ori mai 
greu, ori mai uşor, după cea scrisă: Căci cu lanţurile păcatelor sale fiecare se 
strânge. în acest fel este încă 

şi cuvântul acesta: „Că se va bate mult şi puţin”. Şi precum aici sunt multe 
feluri de munci, aşa şi în veacul ce va să fie. 

Iar cei ce au vrajbă unii asupra altora, dacă se va întâmpla să se ducă din trup 
aşa, veşnică osândă vor afla în ceasul judecăţii, şi ca nişte urâţi se vor trimite în 
focul cel mai dinafară şi în întunericul cel nesfârşit, ca unii ce au defăimat 
pomnca cea lesne şi uşoară a Domnului, care zice: „Iubiţi-vă unii pe alţii şi 
iertaţi unii altora, până de şaptezeci de ori câte şapte”. 

Şi tot omul ce a păcătuit, nu trebuie să trăiască fără de grijă, nici iarăşi să 
deznădăjduiască, deoarece avem Mijlocitor către Tatăl pe Iisus Hristos, 



Dumnezeul Cel drept, şi El este curăţire pentru păcatele noastre. Nu pentru ale 
celor ce nu se îngrijesc, nici pentru ale celor ce stau cu faţa în sus sforăind, nici 
pentru ale celor ce se desfătează, nici pentru ale celor ce râd, ci pentru ale celor 
ce plâng şi se pocăiesc şi strigă către Dânsul ziua şi noaptea. Aceştia se vor 
mângâia de Mângâietorul. Iar peste cei ce au păcătuit şi îşi uită păcatele lor şi aşa 
se duc din trup, va cădea urgia aceea a lui Dumnezeu, pe care Manase a pomenit- 
o, zicând: „Şi nesuferită este mânia urgiei Tale asupra celor păcătoşi” (Manase 
5). 

Vai iubitorului de curvie! Vai beţivului şi ocărâtorului! Vai celor ce cu 
timpane, cu alăute şi cu fluiere beau vinul, iar de lucrurile Domnului nu caută, 
nici nuşi aduc aminte de cuvintele Lui! Vai celor ce ocărăsc Dumnezeieştile şi 
Sfintele Scripturi! Vai celor ce pierd vremea aceasta a pocăinţei şi a întoarcerii 
întru răs?pândiri şi râsuri, că vor căuta vremea pe care rău au cheltuit-o şi nu o 
vor afla! Vai celor ce întreabă duhurile înşelăciunii şi se duc la vrăji şi iau aminte 
la învăţăturile dracilor, că împreună cu dânşii se vor osândi în veacul 

ce va să fie! Vai celor ce scriu nedreptate! Vai celor ce fac cele iscoditoare, 
fermecătorii şi vrăji, stricări de copii, baiere şi vopsiri şi frunze, pe care le 
numesc păzitoare, iar după adevăr sunt stricăciune şi pierzare a sufletului şi a 
trupului! Vai celor ce lipsesc pe lucrător de plată, că cel ce opreşte plata 
lucrătorului este ca cel ce varsă sânge! Vai celor ce fac judecată cu nedreptate şi 
îndreptează pe cel necredincios şi nedrept, iar drep?tatea la cel drept nu o dă. Vai 
celor ce îşi spurcă sfânta credinţă cu eresuri, sau împreună cu ereticii se adună! 
Vai celor ce bolesc de patima cea nevindecată, adică de zavistie şi de pizmă! Şi 
ce zic multe şi nu sfârşesc mai degrab cuvântul? Vai tuturor celor ce se vor 
întâmpla de-a stânga în ziua cea înfricoşată, că se vor întuneca şi cu amar vor 
lăcrima, că vor auzi hotărârea cea dure?roasă, adică: „Duceţi-vă de la Mine, 
blestemaţilor ”! 

Alţii vor auzi hotărârea cea plină de chinuire şi de întristare: „întoarce-se-vor 
păcătoşii la iad”. Alţii vor auzi: „Amin, amin zic vouă, nu vă ştiu pe voi. Duceţi- 
vă de la Mine, lucrătorii nedreptăţii” (Luca 13, 27). Pizmătăreţii vor auzi: „Ia-ţi 
al tău şi te du”. Şi unde oare? Acolo unde s-au dus şi cei ce au auzit: Duceţi-vă 
de la Mine, blestemaţilor, în focul cel veşnic”. Alţii vor auzi: Legaţi-1 de picioare 
şi de mâini şi aruncaţi-1 în întune?ricul cel mai dinafară” (Matei 22, 13). Alţii, ca 
nişte neghine, se vor lega ca să ardă în cuptorul cel de foc. 

Şi precum sunt multe chipuri de mântuire, aşa şi multe locaşuri întru 
împărăţia cerurilor; şi precum sunt multe chipuri de păcate şi de greşeli, aşa şi 
multe feluri de munci. 

Câţi aveţi lacrimi şi umilinţă, plângeţi împreună cu mine, căci eu, fraţii mei 



binecuvântaţi, mi-am adus aminte de acea jalnică despărţire şi nu pot să sufăr. Că 

în ceasul cel înfricoşat se vor despărţi unii de alţii cu jalnică şi dureroasă 
despărţire, şi se vor duce şi întoarcere nu mai au. Cine este atât de împietrit cu 
inima, care nu va plânge de aici pentru ceasul acela? Că se vor despărţi episcopi 
de cei împreună episcopi, preoţi de cei împreună preoţi, diaconi de diaconi, 
ipodiaconi de ipodiaconi, citeţi de prietenii lor. 

Atunci se vor despărţi cei ce au fost oarecând împăraţi şi vor plânge şi se vor 
tângui ca nişte robi. Atunci vor suspina boierii şi bogaţii cei nemilostivi şi vor 
căuta în toate părţile, strâmtoraţi fiind, şi nimeni nu va fi cine să le poată ajuta: 
nici bogăţia se va arăta, nici linguşitorii nu vor mai sta înainte, nici milă nu vor 
afla, că n-au miluit, nici înainte nu şi-au trimis, ca să afle, după cum şi proorocul 
zice pentru unii ca aceştia: Că au adormit cu somnul lor, şi nu au aflat nimic 

Atunci se vor despărţi părinţii de feciori şi prietenii de prieteni. Atunci se vor 
despărţi cu durere soţiile care nu şi-au păzit patul lor neîntinat. Atunci se vor 
despărţi şi cei ce au fost feciorelnici doar cu trupul, iar cu năravul nemilostivi şi 
fără de omenie, că judecata e fără de milă celor ce nu au făcut milă. Ci să mă las 
de a zice cele multe, căci mă cuprinde frică şi cutremur întru povestirea aceasta. 

Şi, ca să zic în scurt, atunci aceia se vor alunga de la divan şi se vor duce de 
îngeri aspri şi nemilostivi, împingându-se şi cu dinţii scrâşnind şi adeseori 
întorcându-se să vadă pe cei drepţi şi locul de unde s-au despărţit. Şi vor vedea 
lumina aceea negrăită, vor vedea frumuseţile raiului, vor vedea pe cei cunoscuţi 
întru bucuria aceea, vor vedea darurile acelea mari, pe care le vor lua de la 
împăratul slavei cei ce bine s-au nevoit. Apoi, câte puţin despărţindu-se şi 
depărtându-se de toţi 

drepţii şi de cunoscuţii lor de aici, şi de însuşi Dumnezeu, se vor ascunde, 
nemaiputând să privească bucuria şi lumina aceea adevărată, şi se vor apropia de 
muncile cele mai sus zise, ca să se împartă şi să se risipească în dânsele. 

Atunci, văzând părăsirea cea de istov a lor şi cum că toată nădejdea lor a 
pierit şi că nimeni nu poate să le mai ajute sau să se roage pentru dânşii, că 
dreaptă este judecata lui Dumnezeu, atunci, cu prea amare lacrimi tânguindu-se, 
vor zice: „O, câtă vreme am pierdut! O, cum auzind Scripturile le-am batjocorit 
pe dânsele! Acolo, Dumnezeu grăia prin Scripturi şi noi nu luam aminte. Aici, 
noi strigăm şi El îşi întoarce faţa Sa de la noi. Ce ne-au folosit pe noi marginile 
lumii? Unde este tatăl ce ne-a născut? Unde este mama care ne-a prăsit? Unde 
sunt fraţii? Unde sunt fiii? Unde sunt prietenii? Unde este bogăţia? Unde sunt 
averile? Unde sunt gâlcevile? Unde sunt prânzurile? Unde este drumul cel lung 
şi deşert? Unde sunt împăraţii şi silnicii? Cum, din toţi aceştia, nimeni nu poate 



să ne mântuiască pe noi? Că nici noi nu putem nouă înşine să ne ajutăm, ci cu 
totul am fost părăsiţi, şi de Dumnezeu şi de către Sfinţi, iar acum şi de ai noştri 
ne despărţim. Ce vom face? Că nu mai este vreme de pocăinţă. Nu mai poate 
rugăciu?nea. Nu mai este folos de lacrimi. Nu se vor mai arăta scăpătaţii şi 
săracii, cei ce vând untdelemn. Că s-a spart şi s-a risipit târgul. 

Când aveam vreme şi putere şi cei ce vindeau cu lacrimi strigau „cumpăraţi”, 
noi, astupându-ne urechile, nu i-am auzit, nici n-am cumpărat. Iar acum noi 
căutăm şi nu aflăm. Nu ne-a mai rămas nouă, ticăloşilor, nici o izbăvire. Nu vom 
mai dobândi milă, că nevrednici suntem. Dreaptă este judecata lui Dumnezeu. 
Nu vom 

mai vedea rânduielile îngerilor. Nu vom mai privi Lumina cea adevărată. Ne¬ 
am făcut sărmani dinspre toţi. Şi acum ce vom zice? Să rămână sănătoşi drepţii, 
să rămână sănătoşi Apostolii şi Proorocii şi Mucenicii. Să rămână sănătoşi ceata 
Patriarhilor, să rămână sănătoasă rânduiala monahilor. Rămâi sănătoasă cinstită 
şi de viaţă făcătoare Cruce, rămâi sănătoasă împărăţia ceru?rilor, rămâi sănătos 
Ierusalimul cel de sus, maica celor întâi născuţi, rămâi sănătos raiul desfătării, 
rămâi sănă?toasă şi tu, Stăpână, Născătoare de Dumnezeu, Maica Iubitorului de 
oameni Dumnezeu. Rămâneţi sănătoşi părinţi şi maici, fii şi fiice. Nu vă vom 
mai vedea de acum pe nimeni din voi”. 

De aici se va duce fiecare în locul de muncă pe care şi l-a pregătit sieşi prin 
faptele sale cele rele, unde viermele lor nu doarme şi focul nu se stinge. 

Iată, aţi auzit, fraţii mei de Hristos iubitori. Iată, am făcut rugămintea voastră 
şi dorinţa voastră 

am împli?nit-o. Iată, aţi cunoscut ce ne pregătim nouă. Iată, aţi auzit ce 
dobândesc cei ce se lenevesc şi se trândăvesc şi nu se pocăiesc. Aţi auzit cum se 
ceartă cei ce batjocoresc poruncile Domnului. Aţi auzit cum amăgeşte şi înşeală 
pe cei mulţi viaţa aceasta de suflet stricătoare. Aţi cu?noscut cum se batjocoresc 
batjocoritorii Dumnezeieştilor Scripturi. Nimeni să nu se rătăcească, fraţii mei 
bine?cuvântaţi. Să nu zică cineva sau să creadă că sunt doar cuvinte goale cele 
ce se zic pentru judecată, ci cu din?adinsul şi cu întemeiere să creadă toţi 
Domnului, că este înviere a morţilor şi judecată şi răsplătire, şi pentru cele bune 
şi pentru cele rele, după Dumnezeieştile Scripturi. Iar pe toate cele vremelnice să 
le trecem cu vederea şi să le defăimăm şi să ne îngrijim de cele pentru darea 
răspunsului, pentru starea înaintea înfricoşatului Divan, 

pentru ziua aceea groaznică şi pentru înfricoşatul ceas. Că acesta este ceasul 
cel de multe suspinuri pricinuitor, cel mult primejdios şi mult dureros, cel mult 
necăjitor, care cearcă toată viaţa. 



Pentru această înfricoşată zi şi ceas, Sfinţii Proo?roci şi Apostoli mai înainte 
au propovăduit. Pentru ziua şi ceasul acesta, Dumnezeiasca Scriptură de la 
marginile lumii până la marginile ei, în biserici şi în tot locul, strigă şi 
mărturiseşte tuturor şi îi îndeamnă, zicând: Vedeţi, privegheaţi, luaţi aminte, 
treziţi-vă, rugaţi-vă, miluiţi, gătiţi-vă, că nu ştiţi ziua sau ceasul întru care 
Domnul va veni” (Matei 25, 13; Luca 12, 40; I Corin?teni 16, 13). 

Deci, toţi Părinţii purtători de Dumnezeu, cu durere şi cu lacrimi strigă, după 
cum am zis, mai înainte ves?tind nevoia zilei aceleia. Pentru ziua aceasta zice 
Isaia proorocul: „Iată Domnul vine să strice tot pământul şi pe păcătoşi să îi 
piardă de pe dânsul. Şi iarăşi, acelaşi prooroc zice: „Iată Domnul vine, şi plata 
Lui cu Sine, şi lucrul fiecăruia este înaintea Lui”. încă şi alt prooroc strigă, 
zicând: „Iată Domnul vine, şi cine va răbda ziua intrării Lui? Sau cine va sta 
înaintea arătării Lui?. Şi alt prooroc strigă, zicând: „Doamne, auzit-am auzul Tău 
şi m-am înfricoşat şi a intrat cutremur în oasele mele”. Altul strigă de către faţa 
Domnului, zicând: „în ziua izbândirii voi răsplăti şi nu este cine să scoată din 
mâinile Mele”. 

Pentru ziua aceea, dumnezeiescul părinte David zice: Dumnezeu arătat va 
veni, Dumnezeul nostru, şi nu va tăcea; foc înaintea Lui va arde şi împrejurul 
Lui vifor mare”. Pentru ziua aceea strigă şi Pavel apostolul: „în ziua în care va 
judeca Dumnezeu cele ascunse ale oamenilor, după bună vestirea mea". Şi iarăşi 
zice: 

„ Vedeţi cum umblaţi, că înfricoşat lucru este a cădea în mâinile 
Dumnezeului Celui Viu ”. Strigă încă şi fericitul Apostol Petru, verhovnicul 
Apostolilor, pentru ziua aceea, zicând: „Ziua Domnului va veni ca un fur, când 
cerurile vor pieri cu vuiet mare, stihiile arzând se vor desface, şi pământul şi 
lucrurile de pe el se vor mistui”. Şi ce zic pentru prooroci şi pentru apostoli? 
însuşi Stăpânul nostru şi Domnul, pentru ziua aceea mai înainte a mărturisit, 
zicând: Vedeţi să nu se îngreuieze inimile voastre cu mâncarea şi cu băutura şi cu 
grijile lumeşti, şi apoi fără de veste să sosească peste voi ziua aceea. Căci ca un 
laţ va veni peste cei ce locuiesc pe faţa a tot pământul. Deci, privegheaţi, că în 
ceasul în care nu socotiţi, Fiul Omului va veni. Şi nevoiţi-vă a intra prin uşa cea 
strâmtă care duce la viaţă”. 

Deci, să călătorim şi noi, fraţilor, pe calea aceasta, ca viaţa cea veşnică să o 
moştenim. Că cel ce umblă pe aceasta, arătat este că şi viaţa cea veşnică va 
moşteni, căci calea aceasta este viaţă. Că deşi sunt puţini cei ce o află pe dânsa, 
dar noi, iubiţilor, să nu ne abatem de la ea. Nimeni dintre noi să nu călătorească 
afară de dânsa, ca să nu se ducă întru pierzare, după cum şi proorocul zice: Ca nu 
cumva să se mânie Domnul şi să pieriţi din calea cea dreaptă”. Că auzim pe 



Stăpânul, zicând: „Eu sunt Lumina lumii. Eu sunt Păstorul cel bun. Eu sunt 
Viaţa. Eu sunt Uşa. Prin Mine de va intra cineva se va mântui. Eu sunt Calea. 
Cel ce îmi urmează Mie nu se va poticni, ci va avea lumina vieţii”. 

Deci, să călătorim pe această fericită cale pe care au călătorit toţi cei ce au 
iubit pe Hristos. Paşii acesteia sunt necăjicioşi, dar odihna fericită. Paşii acesteia 
sunt mâhnicioşi, dar răsplătirea bucuriei negrăită. Calea aceasta este strâmtă, dar 
sălăşluirea desfătată. Paşii 

acesteia sunt pocăinţa, postul, rugăciunea, privegherea, smerita cugetare, 
sărăcia cea duhovnicească, defăimarea trupului, îngrijirea sufletului, culcarea pe 
jos, nespălarea, mâncarea uscată, foamea, setea, golătatea, milostenia, lacrimile, 
pătimirea, suspinul, plecarea genunchilor, necinstirile, prigonirile, răpirile, 
pălmuirile, osteneala cu mâinile, primejdiile, bântuielile, a fi ocărât şi a răbda, a 
fi urât şi a nu urî, a pătimi rele şi a răsplăti cu bine, a lăsa datornicilor datoriile, a 
pune sufletul pentru prieteni. Şi, pe scurt, a-şi vărsa sângele pentru Hristos, când 
vremea va cere. 

Paşii acestei uşi strâmte şi ale căii celei necăjite de le va avea cineva, va lua 
acea fericită răsplătire, adică împărăţia cerurilor, care nu are sfârşit niciodată. 

Iar poarta este largă şi calea desfătată, care duce întru pierzare. Paşii acesteia, 
în vremea aceasta de acum, sunt pricinuitori de bucurie, dar acolo sunt 
pricinuitori de întristare. Aici dulci, dar acolo mai amari decât fierea; aici uşori, 
iar acolo grei şi dureroşi; aici se arată ca nişte lucruri nevrednice şi ca şi cum nu 
ar fi nimic, iar acolo ca nişte fiare sălbatice înconjoară pe cei ce i-au săvârşit aici 
şi nu s-au pocăit, după cuvântul proorocului: „în ziua cea rea fărădelegea 
călcâiului meu mă va înconjura”, adică plimbarea vieţii acesteia, care sunt paşii 
căii celei late, pe care şi Apostolul în parte i-a numărat, zicând care sunt: curvia, 
preacurvia, slujirea la idoli, cearta, iuţimea, mânia, împerecherea, zavistiile, 
uciderile şi cele asemenea acestora. 

Aceştia sunt paşii căii celei late. La fel încă şi râsurile, strigările, desfătările, 
lăutele, cântatul cu fluierul, jucările, scăldările, hainele cele moi, prânzurile cele 
scumpe, plesnirile mâinilor şi certurile, somnul cel fără de grijă, aşternuturile 
cele moi şi paturile de multe 

feluri, îmbuibarea pântecelui, ura de fraţi. Iar cel mai rău lucru decât toate 
este nepocăinţa şi a nu îşi aduce aminte niciodată de ieşirea din viaţa aceasta. 

Aceştia sunt paşii căii celei cumplite, pe care mulţi umblă. Pentru aceea vor 
afla şi sălăşluirea împotrivă. în locul desfătării, foamea; în locul beţiei, setea; în 
locul odihnei, chinuirea; în locul râsului, tânguirea; în locul lăutei, plângerea; în 
locul vrăjilor şi fermecătoriilor şi al celorlalte sârguinţe rele, întunericul cel mai 



dinafară, gheena focului şi cele asemenea acestora, care sunt păşuni ale morţii, 
unde îşi paşte oile sale şi ucenicii şi prietenii săi, care umblă pe calea cea lată şi 
desfătată, după cuvântul proorocului: Ca nişte oi în iad s-au pus, moartea îi va 
paşte pe dânşii”. 

Iar noi, iubiţii mei fraţi, abătându-ne de la calea cea cumplită, să ascultăm pe 
Domnul ce zice: „Nevoiţi-vă a intra prin poarta cea strâmtă; că zic vouă: mulţi 
vor căuta să intre şi nu o vor afla”. Şi multe altele ase?menea acestora strigă 
Domnul şi toţi Părinţii purtători de Dumnezeu. Ziua aceasta luând-o în minte, 
Sfinţii Mucenici nu şi-au miluit trupurile lor, ci au răbdat tot felul de munci, 
bucurându-se, cu nădejdea cununilor. Alţii, în pustietăţi şi în munţi, întru postire 
şi feciorie s-au nevoit. Şi acum se nevoiesc, nu numai bărbaţi, ci şi femei, partea 
cea mai slabă, şi prin uşa cea strâmtă şi calea cea necăjită umblând, au răpit 
împărăţia cerurilor. 

Deci, cine va răbda ruşinea aceea, când femeile se vor încununa în ziua aceea 
şi mulţi bărbaţi se vor ruşina? Că nu este acolo parte bărbătească şi femeiască, ci 
fiecare îşi va lua plata după osteneala sa. Şi nu numai în pustietăţi şi în munţi s- 
au făcut acestea, ci cu mult mai vârtos în cetăţi şi în sate şi în ostroave şi în case. 
Mul?ţimile celor sârguitori, care se mântuiesc, au strălucit 

fiecare întru a sa rânduială, păzind poruncile Stăpânului: episcopii, preoţii, 
diaconii şi celelalte rânduieli ale Bise?ricii, împăraţii şi boierii, conducătorii şi 
stăpânii. Căci nu a zis Stăpânul, nici deosebiri nu a făcut Dumnezeu, nici nu a 
cinstit mai mult un loc decât alt loc, ci aşa a zis: „Unde vor fi adunaţi în numele 
Meu, adică şi în pustietăţi şi în munţi, sau în peşteri, sau în cetăţi, sau în sate, sau 
în ostroave, sau în tot locul stăpânirii Mele, acolo sunt în mijlocul lor şi cu dânşii 
voi fi până la sfârşitul veacului şi în veacurile cele nemărginite”. 

La prea înfricoşatul acela divan şi la prea nemărginitul Judecător cugetând 
fericitul David, în toate nopţile îşi uda patul său cu lacrimile sale şi ruga pe 
Dumnezeu, zicând: „Doamne, să nu intri la judecată cu robul Tău, nici să ceri 
seamă de la mine. Că fiind lipsit de tot răspunsul, pentru aceasta rog bunătatea 
Ta să nu intri la judecată cu robul Tău. Că de vei voi să faci aceasta, nu se va 
îndrepta înaintea Ta tot cel viu”. 

Vedeţi, fraţilor, pe fericitul şi Sfântul David că se temea de ziua şi ceasul 
acela şi se pregătea să dea răspuns? Veniţi, dar, fraţilor iubitori de Hristos, mai 
înainte de a veni praznicul acela, mai înainte de a veni Dumnezeu arătat ca să nu 
ne afle pe noi nepregătiţi, spre a întâmpina faţa Lui întru mărturisire, întru 
pocăinţă, întru rugăciuni; să o întâmpinăm întru postiri, întru lacrimi, întru 
primirea de străini. Să nu încetăm a ne pocăi şi a-L ruga cu durere şi să ne 
pregătim a ieşi întru întâmpinarea Domnului, toţi împreună: bărbaţi şi femei, 



bogaţi şi săraci, robi şi slobozi, bătrâni şi tineri. 

Vedeţi să nu zică cineva: „Am păcătuit mult şi nu voi avea iertare”, căci cel 
ce zice aceasta nu ştie că Dumnezeu este al celor ce se pocăiesc, Care a venit 
pentru cei ce erau bolnavi! Nu ştie pe Cel ce a zis: „Că 

bucurie se face în ceruri pentru un păcătos ce se pocăieşte! ”, şi că: „Nu am 
venit să chem pe drepţi, ci pe păcătoşi la pocăinţă!”. Şi aceasta este pocăinţa cea 
adevărată, adică a te depărta de păcat şi a-1 urî, după cel ce zice: „Nedreptatea 
am urât şi am dispreţuit”, şi: „Juratu-m-am şi m-am hotărât să păzesc judecăţile 
dreptăţii Tale” (Psalmul 118, 106). Şi atunci Dumnezeu primeşte cu bucurie pe 
cel ce vine la Dânsul. 

Vedeţi să nu îndrăznească cineva să zică: „Nu am păcătuit”, căci cel ce zice 
aceasta este orb şi mincinos, amăgindu-se pe sine cu mintea, neştiind cum îl fură 
pe dânsul satana: prin cuvinte, prin lucruri, prin auz, prin ochi, prin pipăire şi 
prin gânduri. Şi cine se poate lăuda că îşi are inima curată şi toate simţurile sale 
neîntinate, când nimeni nu este fără de păcat? Nimeni nu este curat de 
întinăciune, nici măcar o zi de ar fi viaţa lui. Nimeni nu este nevinovat, cu totul 
desăvârşit, între oameni, fără numai singur Cel ce pentru noi a sărăcit, fiind 
bogat. El singur este fără de păcat, Cel ce ridică păcatul lumii, Cel ce voieşte ca 
toţi oamenii să se mântuiască, Cel ce nu voieşte moartea păcătoşilor, Iubitorul de 
oameni, Cel mult îndurat, Cel Milostiv, Cel Iubitor de suflete, Cel Atotputernic, 
Mântuitorul tuturor oamenilor, Tatăl săr?manilor şi Judecătorul văduvelor, 
Dumnezeul celor ce se pocăiesc, Doctorul sufletelor şi al trupurilor, Nădej?dea 
celor deznădăjduiţi, Mântuitorul celor înviforaţi, Ajutătorul celor neajutoraţi, 
Calea vieţii, Cel ce pe toţi îi cheamă la pocăinţă şi nu se întoarce de la nimeni 
din cei ce se pocăiesc. Către Acesta să alergăm şi noi, că toţi păcătoşii câţi au 
alergat la Dânsul au dobândit mântuire. 

Deci şi noi, fraţii mei, să nu deznădăjduim de a noastră mântuire. Am 
păcătuit, să ne pocăim. De nenumărate ori am păcătuit, de nenumărate ori să ne 

pocăim. De tot lucrul bun se bucură Dumnezeu, dar mai ales de sufletul ce se 
pocăieşte. Că spre acesta cu totul Se apleacă şi cu mâinile deschise îl primeşte şi 
pe toţi ne cheamă, zicând: „«Veniţi la Mine toţi cei osteniţi, că pe cel ce vine 
către Mine nu-1 voi scoate afară. Veniţi toţi cei osteniţi şi împovăraţi şi Eu vă voi 
odihni pe voi» în cetatea cea de sus, unde toţi sfinţii Mei în bucurie mare se 
odihnesc. Veniţi la acea bucurie negrăită, neasemă?nată, nepovestită, la acele 
bunătăţi nepovestite, la care doresc îngerii să privească; unde sunt cetele şi 
rându?ielile drepţilor; acolo unde sânul lui Avraam primeşte pe toţi cei ce au 
răbdat necazuri, precum pe Lazăr cel sărac; acolo unde se vor deschide comorile 



bunătăţilor celor veşnice; acolo unde este Ierusalimul cel de sus, mama celor 
întâi-născuţi; acolo, în pământul cel fericit al celor blânzi. «Veniţi la Mine toţi 
cei osteniţi şi Eu vă voi odihni pe voi», acolo unde sunt toate liniştite şi 
neamestecate; unde sunt toate luminate şi lui Dumnezeu plăcute; unde nu este 
nimeni să nedreptăţească, nici să tiranisească; unde nu este păcat, nici 
întinăciune; unde este lumină neapropiată şi bucurie negrăită. 

Plângeţi, pocăiţi-vă, întoarceţi-vă către Mine şi «Eu vă voi odihni pe voi», 
unde nu este durere, nici grijă, nici învăluire, nici tânguire. întoarceţi-vă, fiii 
oamenilor, şi «Eu vă voi odihni pe voi» acolo unde nu este parte bărbătească, 
nici femeiască; unde nu este diavol, nici moarte, nici post, nici întristare, nici 
ceartă, nici mânie, ci bucurie şi pace, veselie, odihnă şi inimă bună. întoarceţi-vă 
către Mine şi «Eu vă voi odihni pe voi» acolo unde este apa odihnei şi loc de 
verdeaţă şi via cea lucrată de Dumnezeul tuturor. 

Acolo este fericitul pământ al blânzilor, în care Eu, Via cea adevărată, 
odrăslesc, iar Tatăl este Lucrător. 

«Veniţi toţi cei osteniţi şi împovăraţi şi Eu vă voi odihni pe voi» acolo unde 
este viaţa cea nestricăcioasă şi veselia a toată bunătatea. «Veniţi toţi cei osteniţi 
şi Eu vă voi odihni pe voi» acolo unde este numai dragostea, bucuria cea 
neîncetată, veselia cea de-a pururea veselitoare, Lumina cea neînserată, Soarele 
cel neapus. «Luaţi jugul Meu asupra voastră şi vă învăţaţi de la Mine că sunt 
blând şi smerit cu inima, şi veţi afla odihnă sufle?telor voastre» acolo unde este 
glasul celor ce prăznuiesc, unde vistieriile înţelepciunii şi tainele cunoştinţei se 
descopăr. «Veniţi către Mine toţi şi Eu vă voi odihni pe voi» acolo unde este 
marea dăruire, bucurie neasemă?nată, odihnă neschimbată, veselie nemărginită, 
cântare de laudă neîncetată, slavoslovie netâlcuită, mulţumire necontenită, 
cuvântare de Dumnezeu necurmată, împă?răţie nesfârşită, bogăţie neasemănată, 
bucurie nemăr?ginită, adânc de îndurări, noian de milă şi de iubire de oameni, 
care de guri omeneşti nu se pot grăi, ci a se arăta numai prin asemănări. 

Acolo sunt milioane de îngeri, praznicele celor întâi-născuţi, scaunele 
Apostolilor, doririle Proorocilor, sceptrurile Patriarhilor, cununile Mucenicilor, 
laudele Drepţilor; acolo este plata a toată începătoria şi stăpânia, şi rânduiala este 
învistierită şi locul gătit. «Veniţi către Mine toţi cei ce flămânziţi şi însetaţi de 
dreptate» şi Eu vă voi umple pe voi de bunătăţile pe care le poftiţi, «pe care 
ochiul nu le-a văzut, urechea nu le-a auzit şi la inimă de om nu s-au suit». 

Acestea le-am pregătit celor ce se pocăiesc şi se întorc din calea cea rea; 
acestea le-am pregătit celor ce plâng întru pocăinţă; acestea le-am pregătit celor 
ce miluiesc şi celor săraci cu duhul; acestea le-am pregătit făcătorilor de pace; 
acestea le-am pregătit celor ce 

pentru Mine sunt prigoniţi şi urâţi, clevetiţi şi ocărâţi. «Veniţi către Mine toţi 
cei însărcinaţi şi îngreuiaţi”, şi lepădaţi de la voi sarcina păcatelor, că cine a 
alergat la Mine nu a rămas însărcinat, ci a lepădat obişnuinţa cea rea şi s-a 
dezvăţat de meşteşugul pe care l-a învăţat rău de la diavol, şi a învăţat de la Mine 
meşteşugul bun. Vrăjitorii, venind la Mine, au lepădat vrăjitoria lor şi s-au 
învăţat cunoştinţa de Dumnezeu. Vameşii au încetat a prigoni şi au primit a fi 
prigoniţi. Curvele au urât curvia şi au iubit întreaga înţelepciune. Tâlharul a lăsat 
ucide?rile, dezvăţându-se de obiceiul tâlhăresc, şi a luat din nou credinţa cea 
curată şi s-a făcut locuitor al raiului. Deci, veniţi şi voi către Mine, «că pe cel ce 
vine către Mine nu îl voi scoate afară»". 

Aţi auzit, iubiţilor, făgăduinţele cele bune şi glasurile cele dulci ale 
Mântuitorului sufletelor noastre? Cine a văzut vreun părinte iubitor de fii ca 
Acesta? Deci, veniţi să ne închinăm şi să cădem la Dânsul, mărturisindu-ne 
păcatele noastre. 

Slavă iubirii Lui de oameni, slavă bunătăţii Lui şi pogorământului Lui, slavă 
îndurărilor Lui, slavă împă?răţiei Lui, slavă, cinste şi închinăciune Numelui Lui, 
în veci. Amin. 

Iarăşi zic şi, zicând, nu voi înceta: Să nu ne trândăvim noi, păcătoşii, să nu ne 
temem, să nu ne lenevim, să nu încetăm strigând cu lacrimi către Dânsul, ziua şi 
noaptea, că este milostiv şi nemincinos şi va face negreşit izbândă celor ce strigă 
către Dânsul, ziua şi noaptea. Că El este Dumnezeul celor ce se pocăiesc: Tatăl, 
Fiul şi Duhul Sfânt, şi Lui I se cuvine slavă, stăpânire, cinste şi închinăciune, în 
vecii vecilor. Amin. 

POVESTIRE DESPRE DOAMNA NEBUNĂ 

în mănăstirea de femei a tabenisioniţelor a fost o fecioară care se făcea că 
este nebună şi îndrăcită. Şi până întru atât au urât-o pe dânsa celelalte, încât nici 
nu mâncau împreună cu dânsa. Deci, fiind rânduită la bucătărie, toată slujba o 
făcea. Şi era, ca să zic aşa, cu lucrul împlinind cuvântul cel scris: „De voieşte 
cineva să fie înţelept între voi în veacul acesta, facă-se nebun, ca să fie înţelept”. 

Aceasta, legând pe capul ei o treanţă (că toate celelalte erau tunse şi aveau 
scofii pe cap), aşa slujea. Nici una din cele patru sute ce erau acolo nu au văzut-o 
cândva necăjită sau supărată. Şi în toată vremea vieţii ei nu a stat la masă cu 
celelalte, nici nu s-a împărtăşit cu vreo bucată de pâine, ci cu firmiturile meselor 
pe care le curăţa şi cu rămăşiţele din oalele pe care le spăla, cu acestea se 
îndestula. Şi nu a ocărât vreodată pe cineva, nici nu a grăit vreun cuvânt, mic sau 
mare, nici nu a cârtit, chiar dacă din toate părţile era îmboldită şi urâtă de 
celelalte. 

Deci, Sfântului Pitirum, pustnicului şi bărbatului celui prea iscusit, i-a stat 



înainte îngerul Domnului şi i-a zis: „Pentru ce cugeţi înalt despre tine, ca şi cum 
ai fi cucernic, pentru că stai într-un loc ca acesta? Voieşti să vezi pe o femeie mai 
cucernică decât tine? Du-te în 

mănăstirea femeilor tabenisiotence şi vei afla acolo pe una având coroană pe 
capul ei. Aceea este mai bună decât tine. Că, luptându-se cu atâta norod, nu şi-a 
depărtat niciodată inima de la Dumnezeu. Iar tu, şezând aici, rătăceşti cu mintea 
prin cetăţi, deşi niciodată nu ai ieşit de aici”. 

Iar el, îndată sculându-se, a venit până la locul unde era mănăstirea şi a rugat 
pe dascălii lor să-l lase să intre în mănăstirea femeilor. Şi aceia, ca pe unul ce era 
slăvit şi bătrân, i-au îngăduit să intre. Intrând, a cerut să vadă pe toate surorile, 
dar aceea nu s-a arătat. Apoi le-a zis lor: „Aduceţi-mi-le pe toate, că lipseşte 
una”. Şi au zis lui: „Una nebună mai avem înlăuntru, în bucătărie”, că aşa o 
numeau pe ceea ce pătimea. Zis-a lor bătrânul: „Aduceţi-o şi pe aceea. Lăsaţi să 
o văd şi pe dânsa”. 

Iar ele, ducându-se, o strigau, dar ea nu a ascultat, poate simţind lucrul, ori 
poate şi i se descoperise ceva, însă ele o trăgeau cu sila, zicându-i: „Sfântul 
Pitirum voieşte să te vadă pe tine”; căci era renumit bărbatul. 

Deci, venind ea, a văzut treanţa pe fruntea ei şi, căzând la picioarele ei, zicea 
cu glas mare: „Binecuvintează-mă, maica mea”. Şi a căzut şi aceea asemenea la 
picioarele lui, zicând: „Tu mă binecuvintează pe mine, domnul meu, Awa”. Şi s- 
au spăimântat toate, şi au zis lui: „Nu îţi aduce ocară, Awa, că este nebună”. Zis- 
a lor bătrânul: „Voi sunteţi nebune, că aceasta este maică şi a voastră şi a mea 
căci aşa se numeau cele duhovniceşti. Şi mă rog să mă aflu vrednic de dânsa în 
ziua Judecăţii”. 

Auzind acestea, toate au căzut la picioarele ei, mărturisindu-se atunci în 
multe feluri: una cum a vărsat lături din strachină peste dânsa; alta: „că am 
îmboldit-o şi am înghiontit-o”; alta: „că i-am pus muştar la nas”, şi, 

în scurt, toate au spus că i-au adus ei multe feluri de ocări. 

După puţine zile, rugându-se pentru dânsele, a plecat, iar aceea, nesuferind 
slava şi cinstea de la surori şi răspunsurile, a plecat din mănăstire. Şi unde s-a 
dus, sau unde s-a ascuns, sau unde s-a săvârşit, nimeni nu a ştiut. 

Aceasta este nebunie după Dumnezeu şi ură de slavă, că, alungând de la sine 
slava oamenilor, s-a dus, dorind mai mult slava lui Dumnezeu, a Celui ce 
slăveşte pe cei ce îl iubesc pe Dânsul. Că Lui I se cuvine slava, în veci. Amin. 

MONAHUL SĂ FIE DESĂVÂRŞIT 

Anul trecut au venit la mine câţiva monahi, cerând să le fac vreun folos 
mănăstirilor lor. Atunci eu nu aveam îndeletnicire, nici nu mi-a dat mâna să le 



vorbesc, căci eram ţinut de o boală a trupului şi durerea mi s-a făcut pricină de 
tăcere, că văzând întinderea şi mărimea durerilor, au cunoscut pricina tăcerii. 

Acum mi-am adus aminte că au venit pentru aceasta şi de la alte mănăstiri. 
Deci, ce se cuvine să fac? într-un fel să le spun acestora şi în alt fel acelora? Sau 
printr-un cuvânt să fac îndestulare la amândouă părţile? încă mă ruşinez să 
vorbesc pentru cele deja împlinite de dânşii, ca să nu mă fac eu însumi osândit, 
căci este lucru necuvios ca cel prost să înveţe pe cei înţelepţi, precum şi săracul 
să se îndemne a ospăta pe cel bogat. Că eu sunt prunc cu înţelegerea, iar ei s-au 
făcut minunaţi cu sporirile. Şi nu cuvintele întăresc adevărul, ci s-a obişnuit ca 
adevărul să întărească pe cuvinte. Ştiu să alcătuiesc cuvinte adevărate, dar ca să 
arăt chipurile faptei bune, cea în multe feluri, nu este cu putinţă întru mine. 
Lucrul se face chip de faptă bună, iar cuvântul este umbră a chipului. Şi în 
umbră nici un caracter nu este, ci doar singură nălucirea caracterului. 

Deci, ce? Dacă ni se va cere, oare ne vom lepăda? Sau nu vom da răspuns, 
fiind rugaţi? Şi apoi, care va fi rodul nostru? Mulţi au primit ascultarea spre 
împlinirea faptei bune; iar dacă întru lucruri vom pieri, vom afla pe robi 
împrumutând pe stăpânii lor şi pe tineri sfătuind pe cei bătrâni şi pe bărbaţii cei 
nevrednici ajutând celor prea mari în unele lucruri. Poporul este adunat din 
multe feluri de oameni şi slava se face una. însă mai mare decât cei ce slăvesc 
este cel ce se slăveşte şi mijlocirea ce se face în amândouă părţile se străluceşte. 

Să facem iscusire cuvintelor, precum face oastea muştruluire înaintea 
generalului. Să se înveţe, că putem zice, chiar neavând faptă. Şi măcar această 
bunătate cunoaşteţi întru noi, că, dorind adevărul, ne prihănim pe noi înşine. Mă 
mâhnesc dacă nu voi face lucrul, pentru care am fost rugat, şi mă tem, făcându-1, 
să nu fiu lepădat afară ca un nevrednic. Ci pentru aceasta mă voi lepăda numai, 
că nu poate cel supus să stea împotriva judecătorilor. Mai multe ştiţi voi, fraţilor, 
care învăţaţi cu lucrul. Şi puţine poftiţi să vă învăţaţi, de cuvânt veselindu-vă. Să 
zic şi eu către voi, că rodul este mâncare, iar nu frunzele care umbresc. Cuvintele 
sunt ca nişte frunze, iar lucrul ca rodul. Voiţi să cunoaşteţi puterea lucrului? Din 
mâncare cunoaşteţi-o; că frunza amăgeşte prin asemănare. 

împlinesc cererea voastră, ştiind smerita voastră cugetare. Cunosc micimea 
mea şi mă minunez de blândeţea voastră. Să zic că a voastră este aflarea, că la 
voi se străluceşte. Săraci sunt cei ce duc porfira împăratului, şi cu toate acestea 
are trebuinţă de cei săraci. Cei ce fac coroana împăratului sunt cu mult mai 
nevrednici decât cel ce o împodobeşte pe dânsa, şi cu toate acestea fac ceea ce li 
se porunceşte. Ştiu cum 

515 

lucrătorii de pământ ară pământul cu pluguri şi cu boi, însă la lucru sunt cu 



mult mai neîndemânateci şi neiscusiţi. Mulţi sunt care cu deprinderea ştiu cele 
ale meşteşugului cu dinadinsul, dar a da cuvânt pentru dânsele nu pot. Alţii, prin 
obişnuinţă sporind, au aflat meşteşuguri sau pe cele ce au fost le-au împodobit. 
Aşa şi eu, vouă. Pentru viaţa voastră voi face cuvânt, pe unele ştiindu-le din 
deprinderea grăirii, iar pe altele şi din lucrarea ostenelilor, dăruindu-mi-se 
iscusinţă. 

Viaţa monahilor se aseamănă cu a îngerilor şi rânduiala lor este plină de 
slujbă dumnezeiască. în vremea vieţii de acum ei slujesc lui Dumnezeu şi dau ca 
împrumut viaţa lor, ca să ia dobândă viaţa veşnică. îi dau Lui dragoste şi se fac 
părtaşi slavei celei cereşti. în locul ostenelilor de acum nădăjduiesc câştigarea 
bună?tăţilor celor veşnice; împrumută, prin credinţă, cele pământeşti şi 
dobândesc cele cereşti. Pe pământ numai monahii ştiu aşezarea luptei 
dumnezeieşti. 

Când corăbierii înoată pe mare, suferă şi pătimesc. Monahii, petrecând în 
linişte se primejduiesc. Precum acelora le este marea, aşa acestora lucrarea cea 
din văzduh; precum pe aceia vânturile îi opresc de a merge înainte, aşa aceştia se 
luptă împotriva duhurilor celor potrivnice din văzduh. A zis şi Apostolul despre 
lupta aceasta şi le-a numit duhuri ale răutăţii. A pecetluit şi a întărit locul cu bune 
unsori şi invitări. Şi pe cei ce se ispitesc şi se apropie la lupta aceasta i-a plecat 
să ştie gândirea cea ascunsă. Monahii, nevăzând pe împotrivă luptători, se 
nevoiesc. Iar în ce fel sunt datori să fie unii ca aceştia, nu mă lepăd a zice ceea ce 
am cunoscut din lucrare. 

Prooroci sunt cei care au meşteşug duhovnicesc, de care trupul este neiscusit. 
Fac lucru nearătat, pe care 

nici cei ce îl fac nu îl văd. Nu se neguţătoresc întru cele care se dobândesc 
vremelnic, ci se ostenesc neîncetat întru cele care nădăjduiesc. Calea lor este 
înţelegerea, şi margine este împreună învoirea. Purced să se ducă la cer şi cad în 
nenumărate ispite. Mulţi, ascunzându-se, au scăpat de năvălire; alţii, 
neîmpotrivindu-se, au biruit. Unii, pentru frică, s-au întors; iar alţii, prinzându- 
se, au fost batjocoriţi. Mulţi însă au fost şi ucişi. Puţini cu totul trec călătoria 
aceea şi sunt rari negustorii care se întorc din călătorie cu câştig. Precum cei ce 
călătoresc printre barbari, aşa este şi calea monahilor. Pentru două pricini fac 
negustoria: ori nădăjduind mari dobânzi să câştige, dacă vor isprăvi fapta bună, 
ori şi averea pe care au dobândit-o să o piardă. 

Am văzut în cetăţi pe unii oameni care se luptau cu fiare. Tot la fel se luptă şi 
monahii. Că ori fără de veste s-au îmbogăţit, ori şi de viaţă s-au lipsit. Şi 
Apostolul Pavel a numit viaţa sa privelişte. Dar pentru a se întări cuvântul 
nostru, că staţi întru luptă, acelaşi Pavel a mai numit-o pe dânsa şi stadie şi a zis 



despre sine că se luptă cu pumnul. Prin pumnuire înţelege stadia, iar prin luptă 
pricepe nevoinţa. De la cei ce văd, înţelege în care lucruri este cel ce se vede. 
îngerii şi oamenii văd. Deci, după cuviinţă am zis că viaţa monahilor se 
aseamănă cu a îngerilor. 

Care sunt cele pe care le văd îngerii? Care altele, fără numai faptele cele 
ascunse, cursele cele cu închi?puire alcătuite, năravurile cele viclene, punerile 
asupră, meşteşugirile, măiestririle cele împletite în multe chipuri ale dracilor; 
cum le trec pe dânsele alăturea. Privesc cum năvălesc ca nişte fiare, cum îi 
biruiesc pe împotrivă-luptători, cum îi vădesc pe alţii, cum îi ucid pe prietenii cei 
făţarnici. Acestea le văd îngerii. 

Dar ce văd oamenii? Care sunt? Negreşit că sunt omeneşti; căci se ridică 
asupra lor prigoane, gânduri, sărăcii, lipsuri, boli, nestatornicii, prihăniri, 
clevetiri, netrebnicii şi cele asemenea acestora. 

Mult mai grea este viaţa monahilor. De va fi cu nebăgare de seamă, se 
furişează, fiindcă este amestecată, ca vinul cu apa, care degrab se schimbă şi, 
făcându-se oţet, nu este cinstit, ci prost; nici folositor, ci vătămător şi nu dă 
îndulcire, ci îngreţoşare. Viaţa noastră este datoare să se păzească la fel ca vinul, 
fără a o petrece la întâmplare. 

Să nu ne îndeletnicim întru cele pricinuitoare de râs, nici întru cuvinte multe, 
chiar dacă ar fi sănătoase; nici în obiceiuri prefăcute, chiar dacă ar fi simple; nici 
în privirile multor feţe, deşi nu aduc aminte de dulceaţă; nici în multa vorbire, 
chiar dacă ne vor ruga cei ce sunt împreună cu noi, că deşi nu se nedreptăţeşte 
cel ce a vorbit, dar câştig nu dobândeşte. 

Am văzut mulţi leneşi că s-au îmbolnăvit, iar pe alţii, ostenindu-se, că au 
dobândit odihnă. Şi cei ce se trudesc, deşi sunt bolnavi pentru osteneală, dar 
făcându-se sănătoşi, poartă împrejur şi câştigul şi lauda. Pavel, nu s-a lepădat de 
neputinţa trupului, dar cu toate acestea a mărturisit că îi este pregătită cunună. 
Cel ce s-a lenevit a se osteni este fără de durere, dar între cei viteji se judecă 
leneş. Acesta este cel ce nu s-a făgăduit vieţii monahiceşti. Pentru aceea nici nu 
are ceva, dar nici nu se defaimă că nu a câştigat. Iar cel ce a făgăduit, dacă se va 
lenevi, şi se bate şi i se cere fapta slujbei. 

Nu aţi văzut ce pătimeşte ostaşul cel leneş? Lui i se cere cu dinadinsul 
îngrijirea armelor, a calului şi de toată starea lui să poarte de grijă. Lucrare, 
supunere şi vitejie. Monahul ce se poartă cu nebăgare de seamă nu 

va putea să-şi dea seama bine de acestea. Precum nici lucrătorul de pământ 
care nu îngrijeşte bine pământul. Desţelenind şi arându-ţi trupul tău, monahule, 
seamănă întru tine îndulcirea rodului evanghelic. Să nu laşi trupul tău nelucrător, 



precum a făcut cel ce a luat un talant, că a luat iertare împreună cu darul, dar, 
nelucrând cu el, s-a osândit ca un vinovat. S-a făcut ostaş al lui Hristos, dar 
dobândind ostăşia cea împărătească s-a lenevit la lucru. 

Dacă a cruţat pe cel care a petrecut cu nebăgare de seamă şi s-a lenevit, şi pe 
monah îl va cruţa. Dacă cruţă stăpânul pe robul netrebnic, şi pe acela îl va cruţa. 
Dacă cruţă Stăpânul pe robul ce s-a lenevit, şi pe monah îl va cruţa. Lucrătorul 
de pământ este bătut pentru neîngrijirea semănăturii, iar ostaşul pentru ruginirea 
armelor. Oare, nu cu mult mai vârtos şi noi, monahii, dacă ne vom lenevi? 

Vinul s-a făcut rău, pentru că ori vasul este de vină, ori locul, ori ungerea. 
Stăpânul caută pricina şi, cunoscând-o, nu îl lasă să se vatăme. Poate şi ţânţarul 
cât de puţin să-i strice dulceaţa. Şi prihănirea se preface în intrigă. Pricină de 
nimic, de multe ori se face pricină de mari rele; şi din mică trândăvire se 
pricinuiesc răni mari şi de nevindecat. 

Să ştie monahii că sunt ca nişte robi şi lucrători de pământ şi ca nişte ostaşi ai 
lui Hristos, şi că sunt datori să fie gata la locurile cele zise. Şi toţi oamenii sunt 
robi. Unii au fugit şi, depărtându-se, slujesc altora, adică dracilor. Unii s-au 
rânduit la slujbă mică, iar alţii spre slujirea oamenilor, fiindcă s-au făcut robi ai 
robilor. Iar monahii sunt casnici şi slugi. 

Luaţi aminte la făgăduinţele voastre şi înţelegeţi că nu mint. Ascultaţi pe 
Apostolul, şi veţi şti cele spuse, că zice: „îmi trudesc trupul meu şi îl robesc” (I 
Corinteni 

9, 27), şi: „Grijă de trup să nu purtaţi”. Şi iarăşi: „îmbrăcaţi-vă cu toate 
armele lui Dumnezeu” (Efeseni 6, 11), că: „Aşa alerg, nu ca la întâmplare” (I 
Corinteni 9, 26). întâi a făcut şi apoi a învăţat. Aceasta este atotîntrarmarea lui 
Dumnezeu: ca cineva să fie de folos lui însuşi şi altora. Monahul de va fi 
pregătit, şi pe cel nepregătit îl va scoate din năvălirea balaurului. Monahii se 
cuvine să lucreze şi să bată război. 

Sufletul este împărţit cu mult mai mult decât trupul. Am văzut pe cineva şi 
lucrând şi război având şi ţinând. Şi în vremea lui Ezdra au fost unii ca aceştia; 
că zideau biserica şi mâinile drepte le pregăteau spre război. Şi seminţia lui 
Veniamin, cu amândouă mâinile săgeta şi bine nimerea. Cu mult mai mult 
mintea va fi îndestulată mai cu uşurinţă în multe lucruri duhovniceşti. 

Şi, dacă se cuvine, să vorbim şi din parte. Acum cele despre sămânţă voi 
tâlcui. Să zicem că arătura este cunoştinţa sufletului pe care a luat-o în dar de la 
Dumnezeu. Sămânţa evanghelică este ascultarea porun?cilor. Tu câştigă-ţi 
deocamdată ascultarea şi nu te îngriji pentru ploaia care creşte sămânţa! Dacă în 
vremea de acum va vrea Dumnezeu să îi dea creştere, vei hrăni şi pe alţii prin 
darul tău, iar dacă întârzie, în viaţa ce va să fie atunci vei secera şi buna rodire o 



vei lua necurmată şi veşnică. Lucrează darul ce este întru tine şi, când îl lucrezi, 
păzeşte-te de fiara ce se târăşte spre vătămarea lucrării tale, că şi furnicile în 
taină jefuiesc sămânţa, iar corbii, când dormi tu, răpesc sămânţa. 

Deci, să ai împreună cu instrumentele şi uneltele de lucrat şi cele de război. 
Cu sapa dezrădăcinează spinii, iar cu praştia alungă pe răpitori. Se întâmplă că şi 
balaurul năvăleşte asupra lucrării tale de pământ, însă să nu te temi, ci, 
apropiindu-te, izgoneşte-1 pe dânsul, ca să 

nu rămână întru tine. De vei lăsa balaurul întru tine, printr-însul îşi fac intrare 
şi celelalte fiare. Iar dacă te leneveşti împotriva mulţimii lor, fac ţarina ta 
buruienoasă şi nu vei putea să te îndulceşti din ostenelile tale, fiindcă balaurul şi- 
a făcut acolo pădure şi sălaş. Aşa multe ţarini s-au făcut neumblate şi multe 
holde au pierit cu totul din cauza fiarelor. 

A zis şi Puitorul de lege: „Cu câte puţin se cade a face uciderea lui Canaan, 
ca să nu năvălească asupra ta multe fiare ale pământului”. Dacă vă veţi lenevi, 
fraţilor, voi vă veţi face pricina pustiirii. Dacă va face sălaş întru voi vreo jivină 
târâtoare, îşi înmulţeşte naşterile şi face multe cuiburi, iar pământul tău îl face 
deşert, care, fiind pătruns şi găurit, nu poate să se semene, şi, semănându-se, 
pătimeşte pagubă. Că din pricina târâtoarelor se pierde buna rodire. 



Unknown 


Dacă nu vei ucide îndată patima ce s-a văzut întru tine, va lucra păşune. Dacă 
nu vei tămădui putrejunea cea mică, întru nenumărate se desparte şi va strica tot 
ipostasul tău. într-o parte îngrădeşti un cuib, şi, în altă parte, o târâtoare, care am 
zis că este patima, face deschidere. O intrare îi închizi tu, iar aceea multe ieşiri 
îşi deschide. Pentru aceasta nu puteţi să vă faceţi biruitori ai patimilor, căci 
păşune mare a intrat întru voi. 

A căzut ţarina voastră şi socotiţi că întru acest fel este firea oamenilor. 
Vorbeşte Scriptura pentru curăţie, iar voi socotiţi că grăieşte pentru alte trebuinţe 
şi uneltiri. Mărturiseşte isprăvi şi fapte bune şi nu credeţi. Vă minunaţi de 
cuvinte şi fapte nu arătaţi. Socotiţi că s-a scris pentru a se face minunat 
Dumnezeu, nu pentru ca să vă nevoiţi. Unii ca aceştia sunt aşa de leneşi, că s-au 
făcut ajutători împotrivă-luptătorilor. Sunt mai rău decât cei ce stau goi, căci 
aceştia surpă şi strică. 

Luaţi aminte, monahi, ce a făcut vrăjmaşul lui Iov, şi înţelegeţi cu câte lupte 
se întrarmează. Că, de vreme ce avea prea arătat gândirea celor târâtoare şi a 
fiarelor, pentru aceasta a făcut ca cel asemenea cu cel asemenea să se lupte, ca să 
întunece lupta cea bună. A stricat pe unii dintre monahi şi prin ei sileşte pe cei ce 
nu s-au stricat. Dacă va cădea cel asemenea, cel adevărat şi necăzut, nu suferă 
prihănirea de la mulţime. Dacă din mijloc nu îl va ridica, va avea război vrednic. 
Dacă se va umple de lepră şi de reaua putoare se va împărtăşi. Dacă o va lepăda, 
sminteala celor mulţi se face lui mai rea. 

Aceasta este prima şi cea mai mare meşteşugire a vrăjmaşului, ca să prefacă 
lupta cu dânsul întru tulbu?rare. Două lucruri îşi neguţătoreşte lui prin viclenia 
aceasta: să fie omul fără de grijă şi să nu se arate că el este vrăjmaş. Şi al treilea 
lucru este cumplit, căci se sârguieşte să facă pe oameni să creadă că cele bune 
sunt asemenea celor rele. Şi în multe chipuri s-a pus împo?triva adevărului. Aşa 
l-a împiedicat pe Adam; şi pe Cain la fel l-a surpat. Pe acela prin femeie, iar pe 
acesta prin fratele său. 

Nu ştiu cum să tâlcuiesc năvălirea lupului. Mă înspăimânt de voi, o, monahi, 
cum răbdaţi! Când mă gândesc, mă înspăimânt de cele pe care voi le pătimiţi, 
bătând război. Bine a zis Domnul: „Strâmtă este calea care duce la viaţă”. Că 
iată, strâmtorarea se arată, prin cuvânt, ca într-o oglindă. Amare sunt acestea de 
acum, monahilor. Avuţia bântuitoare, dobândirea dureroasă. Amară este 



supunerea, sărăcia chinuitoare, pustnicia ostenitoare, înfrânarea obositoare. 
Greşită este sârguinţa; tăcerea truditoare. Dacă va mustra, dator se face; dacă va 
tăcea, se veştejeşte din râvna lui Dumnezeu. 

Dacă va grăi, este potrivnic; dacă se va linişti, vătămă?tor. Nu poate să 
grăiască adevărul, şi, negrăindu-1, nu rabdă. 

Asemănarea balaurul întru toate a pus-o împotrivă. întru necâştigare a pus 
împotrivă pe vânzarea faptei bune, întru priveghere pe clevetire, întru pustnicie 
pe surpare, întru rugăciune pe nelucrarea cea prihănitoare, întru adevăr pe 
prihănire, întru dragoste pe grăirea de rău, întru iubirea de străini pe nebăgarea în 
seamă. Pe toate le-a amestecat, întru toate s-a împărtăşit. întru meşteşug şi întru 
prefacere s-a făcut lui fapta bună, şi numai în chip a adus pe evlavie. 

Se primejduieşte viaţa monahilor să se risipească şi să se strice. Capetele stau 
dedesubt împreună cu picioarele, ochii împreună cu mâinile pătimesc boală. 
Avuţia a veştejit credinţa şi grijile au schimbat pustnicia. Stăpânirea a depărtat 
smerenia şi grija cea vremelnică a răsturnat nădejdea. Ce veţi face voi, cei 
adevăraţi, întru atâta asemănare? Unde veţi fugi dintr-o înconjurare ca aceasta? 
în pustietăţi? Dar cum? Că şi acolo stăpâneşte mojicia. Egumenii şi povăţuitorii 
râvnesc schimbarea din cel mai bun în cel mai rău, căci nu iubesc bunătatea şi nu 
o au împreună luptătoare. 

Apropiaţi-vă de cele dinlăuntru şi veţi cunoaşte pe asemănare întru toate. Nu 
puteţi să vă socotiţi gunoi după fapta bună, căci mulţi poruncesc să mergeţi spre 
altă cale. Fapta trupului a întunecat lucrul sufletului. Grija trupului a întunecat 
mustrarea conştiinţei. Nu se îndeletniceşte ştiinţa ca să umilească mintea. Nu 
aleargă gândurile spre pocăinţă, nici spre plânsul greşelilor celor multe. Pentru 
aceea şi eu însumi, care vă îndrept pe voi cei adevăraţi, greşesc. închipuire a 
robiei este aşezarea aceasta de acum. Dacă ar fi avut toate 

închipuirea şi adevărul, apoi războaiele şi cele ce ies dintru dânsele s-ar fi 
adus spre închipuire şi adevăr. 

Ilie zicea că a rămas singur, dar Dumnezeu a însemnat că mulţimea era cu 
dânsul. Şi în vremea Ieremiei aşa ni se cuvine să înţelegem, că nu era singur, ci 
împreună cu dânsul erau mulţi. Aşa şi pentru voi se cuvine a crede, că sunteţi 
robi ai lui Dumnezeu şi nu vă arătaţi. Fiindcă în vremea lui Israel, cei nearătaţi 
erau asemenea cu Ilie, cel arătat. Arătat este că şi fapta o lucra. Şi voi, chiar dacă 
nu vă arătaţi, dar vă sârguiţi după cât este cu putinţă. Ştiu pe unii care sunt întru 
acest fel, însă puţini cu totul. Cred că sunt mulţi, dar nu cu toată râvna lucrând şi 
ostenindu-se. Plângea Ieremia pentru înconjurarea Ierusalimului. Şi voi, la fel 
făcând, rugaţi-vă pentru noi. V-aţi tulburat cu patimile noastre, dar şi de 



neputinţa noastră îngrijiţi-vă. 

Ştiu ce am zis dintru început, că sufletul cu uşurinţă se împarte în multe 
feluri de fapte, însă nu poate a face binele şi răul, ci prin cel bun lucrează pe cel 
rău. Prin post se măreşte în deşert şi prin înfrânare se trufeşte. A voi şi a alege 
între smerita cugetare şi înalta cugetare, nu poate. Şi Domnul a zis acestea: „Că 
nimenea nu poate să slujească la doi domni” (Matei 6, 24). Iar pentru cei ce în 
chipul binelui fac răul, a zis: Căci sunt lupi care vin în piei de oaie”. 

La fapta aceea căutând, precum mi se pare, şi socotind să nu greşească, Ilie a 
fugit în pământ străin, şi acolo s-a odihnit mintea sa. întru fapta bună singur a 
rămas, nu s-a tulburat, nici nu a lucrat vreun lucru necurat, nici nu a vieţuit cu 
nebăgare de seamă, ca un străin, nici nu a lăsat asprimea înfrânării, ca cel ce era 
necunoscut. 

Fericiţi sunt cei desăvârşiţi, căci petrec în tot locul ca nişte mărgăritare 
neîntinate. Fericiţi cei curaţi cu inima, căci şi în întuneric se arată luminoşi. Nu a 
întinat pe Ieremia noroiul din groapă; nu au nedreptăţit leii pe Daniil; pe cei trei 
tineri nu i-a vătămat focul Babilonului. Din cele simţite se arată că duhurile cele 
potrivnice nu pot să vă vatăme. Dacă în Babilon veţi fi, veţi învăţa şi pe 
stăpânitori. Dacă în Israel veţi fugi şi vă veţi ascunde, veţi mustra pe cei 
necredincioşi. înţelegeţi Pentru ce în Ierusalim sunteţi datori să vă ascundeţi iar 
în Babilon să îndrăzniţi. împăratul David vă va învăţa pe voi: pe Goliat îl avea 
vrăjmaş, iar lui Saul se smerea. A spus şi pricina, că s-a făcut uns al Domnului, 
iar pe Goliat ca pe un neînvăţat, l-a ucis cucernicia. Şi i-a înjunghiat pe cei care 
i-au vestit moartea unsului Domnului, iar pe cei ce erau datori să moară, i-a 
cruţat. 

Oare se cuvine să vă dezlegăm ghiciturile, ori să le lăsăm? Şi apoi, ce vor 
face cei mai proşti, care nu cunosc puterea lor? Voi, precum am zis, şi cu lucrul 
mai multe ştiţi, iar cei împreună cu voi au trebuinţă de tâlcuire. 

în biserică precum proorocii în Ierusalim, se cade să vă liniştiţi şi să tăceţi, 
iar între voi este de trebuinţă ca cei chemaţi să grăiască adevărul înaintea 
preoţilor sau a înţelepţilor, sau a celor binecredincioşi, se cade a cugeta smerit, 
după cum au făcut proorocii. încă şi înain?tea celor ce au trebuinţă de mustrare 
să nu vă făţărniciţi. 

Dacă cei aleşi de Domnul şi puşi mai mari ne vor izgoni pe noi, să fugim. 
Dacă cei din lume sunt tirani, noi să îndrăznim ca Daniil. 

Dacă cineva s-ar alege dintre slujitorii cei bine credincioşi, ca nişte morţi să 
ne socotim pentru cel ce i-a ales. 

Dacă şi în păcatul celor simpli unii s-ar face iubitori de vrajbă, noi să-i 



cruţăm pentru bunul neam şi să nu ne îndreptăţim, ci precum a făcut împăratul 
David, să trecem paguba cu vederea. 

Să ne sârguim cu dinadinsul pentru slujirea săracilor, precum Apostolii. 
Pentru masă strălucită să nu ne îngrijim nicidecum. Pentru prinosul cel sfânt să 
purtăm grijă precum Moise. Pentru cele ce sunt spre lăcomia pântecelui să ne 
lenevim. Pentru primirea străinilor, ca Avraam să ne sârguim. Pentru a face 
pogorământ fraţilor să ne sârguim cu dinadinsul, şi pentru a purta neputinţele 
celor neputincioşi să nu ne lepădăm, precum şi Apostolul a făcut corintenilor. 
Dacă este nevoie a schimba rânduiala mesei, după rânduiala Sfinţilor Părinţi, să 
o facem, însă pe noi să ne arătăm netrebnici. 

Când este trebuinţă, nici pe noi înşine să nu ne cruţăm, iar când pentru noi 
înşine purtăm grijă, doar pentru cât avem trebuinţă să ne îngrijim. 

Dacă vom fi biruiţi cândva, să nu deznădăjduim, iar dacă vom isprăvi cândva 
vreo bunătate, să nu ne îngâmfăm. întru amândouă părţile suntem datori sa 
aşteptăm schimbare. 

Pe fraţi să-i iscusim, ca şi cum ne-am învăţa, iar pe cei ce greşesc să-i 
îndreptăm, ca şi cum i-am învăţa. 

Pe mireni să nu-i vătămăm, vieţuind cu nebăgare de seamă, şi slava bunei 
credinţe cu lucrul să o învăţăm. Să îndemnăm cu faţă luminată şi să ne ospătăm 
împreună cu obicei cuviincios. 

Nici slava lui Dumnezeu să nu o ascundem, nici petrecerea noastră să o 
descoperim. 

Să nu lucrăm ca nişte proşti, ci să grăim ca cei mai proşti. Să nu ne sârguim a 
ne arăta dascăli, ci, înţelepţi, să dorim a ne învăţa. 

Să nu fim iscoditori când petrecem împreună, dar nici cu nebunie să 
răspundem. 

Să nu iubim osteneala pentru lucruri trecătoare, ci mai mult la cele 
dumnezeieşti să ne sârguim; nici, având îndeletnicire, să lăsăm slujba lui 
Dumnezeu. Dacă putem să facem amândouă, bine este, dar nicidecum pe una în 
loc de două să rânduim. Dacă bunul mai mic împiedică pe bunul mai mare, să nu 
ne închinăm bunului mai mic. 

Când se cuvine, să grăim, ca să cunoaştem pe cei ce grăiesc când nu se 
cuvine. Când se cade, să tăcem, ca să cunoaştem folosul liniştii. 

Lucrul cu ostenelile să-l numărăm şi vom cunoaşte care este folosul lui. 

Câştigul spre cele de nevoie şi de trebuinţă să-l căutăm şi vom şti care este 
folosul pustniciei. Dacă ne ostenim mai mult, dăm pricini nesăturării. Dacă 
pentru venituri bune ne veselim, întru lipsă suntem prinşi cu uşurinţă. Dacă 
poftim să luăm, apoi ne lepădăm să dăm. Dacă ne aflăm cu dulceaţă spre daruri, 



apoi către drep?tate nu ne vom afla cu dulceaţă. Când cineva îţi dă ţie, pentru 
Dumnezeu, primeşte, socotind că lui Dumnezeu este dat. Când cineva îţi 
dăruieşte pentru împărtăşirea evlaviei, tu, făcând asemenea, nu vei fi dator să dai 
seama. Dacă primeşti, la arătare primeşte, şi vei scăpa de iubirea de argint. Dacă 
dai, pe ascuns dă, şi de slava deşartă vei fugi. 

Dacă nu te vei bucura când eşti lăudat de cineva, nu te vei scârbi când vei fi 
ocărât. 

Dacă nu vei da cu împătimire, nici nu vei lua cu împătimire. 

Dacă nu faci bine pentru slavă, nu te vei înălţa când vei fi lăudat. 

Pe cei pe care îi cinsteşti, să nu-i cinsteşti pentru răsplătire şi nu vei cere 
cinste. 

Pe cei faţă de care te cucerniceşti, să nu-i momeşti pentru bogăţie. 

Pe cei pe care îi iubeşti, nu pentru vreo trebuinţă să-i iubeşti şi nu te vei 
socoti făţarnic. 

Spre câte te prefaci, nu pentru tine să te prefaci, şi vei scăpa de veninul 
iubirii de sine. 

Dacă faci bine pentru Dumnezeu, vei şti de ce este vrednic fiecare. 

Dacă vei umbla fără vicleşug, vei şti şi vei cunoaşte pe cei făţarnici şi 
amăgitori. 

Dacă din aşezare cea deopotrivă vei da, şi cucer?nicia, precum se cade, o vei 
păzi şi o vei cinsti. 

Dacă te vei osteni după ce ai păcătuit, vei cunoaşte odihnă când vei fi miluit. 

Dacă, fiind mustrat, vei primi cu dulceaţă, cu prietenie pe alţii vei mustra. 
Dacă vei răbda defăimare, vei şti calea îndelungii răbdări. Dacă vei suferi 
răutate, vei cunoaşte slobozenia bunătăţii. 

Dacă vei purta pe cel fără de minte, vei putea să îl faci pe el cu minte. 

Dacă nu vei vorbi cuvânt deşert, nu vei face faptă deşartă. 

Dacă nu vei urî pe cei fără de minte, nu vei putea să îndrepţi vreun suflet. 
Dacă nu vei iubi pe aproapele, nu ştiu cum te vei iubi pe tine. 

Dacă nu vei cinsti pe cel drept, nu vei înţelege slujba lui Dumnezeu. 

Dacă nu vei da celui ce are trebuinţă, nu te vei cunoaşte şi pe tine că eşti om. 

Când te întristezi pentru vreun mort, adu-ţi aminte de fire. 

Când pentru cei ce păcătuiesc nu te bucuri, pregăteşte-te de moarte. 

Când te vei sârgui a te învăţa pentru fapta bună, atunci vei înţelege prostimea 
minţii tale. învaţă-te de la sfinţi şi cere darul lui Dumnezeu spre lucrare. 

înţelege răutatea şi vei chema pe Dumnezeu spre ajutor. 

Pricepe-ţi firea şi nu te despărţi de darul lui Dumnezeu. N-ai cunoscut-o? Nu 



te scârbi ca un om. 

Ai isprăvit vreo bunătate? Nu te lăuda mai presus de om. 

Pentru sporiri să nu te lauzi şi nu te vei deznădăjdui pentru greşeală. Pentru 
dumnezeiescul dar nu te trufi şi la păgânătate nu te vei abate. Pentru slavă nu te 
înălţa şi nu vei cădea în deznădejde. 

Fugi de minciună ca de un balaur şi vei intra în rai. 

Nu crede degrab cele ce se zic, nici cu toţi cei ce vorbesc nu te învoi şi nu te 
tocmi. Cu zăbavă te făgăduieşte şi degrab săvârşeşte. Cu zăbavă crede şi degrab 
dovedeşte. 

Sârguieşte-te să te înveţi lucrul cel arătat. 

Ca să nu te osândeşti, să nu judeci, că dacă te vei depărta, pe tine te vei 
milui. Fugi de a judeca şi de cel nedreptăţit la judecată nu te lepăda. Dacă te faci 
judecător, fă-te ca un sfătuitor. 

Dacă eşti îndemnat spre sfătuire, ca un părinte ia bine seama. Nu hotărî în 
sfătuirea ta, neştiind cele ascunse ale lui Dumnezeu. Fii cu îndoială când 
povesteşti şi nu vei greşi degrab. învaţă pe alţii aşa cum tu te-ai învăţa şi vei 
folosi pe cei ce te vor auzi. Cu îndoială povesteşte cele pe care nu le ştii şi de vei 
cădea, întreg vei rămâne. 

Voieşte mai bine să mori decât să te supui zavistiei. 

Alege mai bine pagubă decât jurământ, că bunei credinţe nu-i lipseşte 
izbândirea. 

Râvneşte pe cel bun cu fapta şi la fel urăşte pe cel rău. 

De te vei jura la nevoie, vei avea răspuns întemeiat. 

Dacă de nevoie te vei face judecător, vei scăpa de osânda cea cu judecată. 

Dacă vei fi rănit, apără-te ca un om. 

Dacă vei cădea cu mintea, suferă-ţi firea. 

Mai bine să fii judecat ca un neînţelept, decât să fii prihănit ca un înţelept. 
Mai bine este să fii lepădat ca un neiscusit, decât ca un iscusit să grăieşti 
judecăţi. 

Dacă vei minţi, mărturiseşte minciuna. 

Dacă te afli în vreo patimă, să nu o ascunzi de duhovnic. 

Dacă vreun păcat ştii întru tine, să nu petreci fără de grijă. 

Dacă nu este cineva să pătimească durere împreună cu tine, ca unul singur, 
supune-te la mai multă osteneală. 

Să nu pregeţi să faci lucrul pe care doi sau trei vor să-l facă. 

Nu ascunde de oameni când te afli în greşeli, ci pe tine să te descoperi când 
va fi de trebuinţă. 

Nu ascunde de Dumnezeu când greşeşti, ca nu cumva şi El să Se ascundă de 



tine în vremea nevoii. 

Nu te lăuda pentru dreptate, ca să nu te osândeşti pentru săvârşirea ei. 

Nu te lăuda pentru înţelepciune, ca să nu fii încercat pentru vreo bănuială. 

Să vrei mai bine să calci pe sabie, decât să te biruieşti de mânie. Mai bine 
alege să te necăjeşti şi să strângi iuţimea mâniei întru tine, decât să o arăţi. 

Mai bine este să fii amăgit, decât să amăgeşti, însă dacă vei fi în 
dumnezeiescul dar, nimic nu vei pătimi. 

Mai înainte priveşte ceea ce va să fie, ca unul ce te ţii de cuvântare, şi pe cea 
de faţă urmăreşte-o, ca un om muritor. 

Ispiteşte şi încearcă pe prieteni, iar cu vrăjmaşii împacă-te. 

Mustră cu blândeţe şi cu buna credinţă împreună te învoieşte. 

Nici pe cei răi nu-i depărta cu totul, nici pe cei buni nu-i lăuda totdeauna. Nu 
te face cu totul arătat întru amândouă părţile, dar nici să fii neiscusit şi neştiutor 
al socotelii lor. 

Nu iubi cu împătimire şi nu vei fi urât. 

Nu te face privitor şi iscoditor şi nu vei fi socotit ca un vrăjmaş. Nu te sârgui 
să ştii pe ale tuturor şi nu te vei vinde pe tine. Nu voi să le înţelegi pe ale tuturor 
şi nu te vei scârbi. Nu te sârgui spre înţelegerea tainelor şi nu te vei socoti 
vânzător. 

Dacă se va face pentru tine sfadă, să nu spui cu dinadinsul pricinile. Dacă 
cineva, întru luptă aflându-se, se împotriveşte ţie, nu îl zădărî. Dacă te va ruga pe 
tine prietenul tău pentru izbândire, să nu-i ajuţi lui. Dacă vrăjmaşul te va îngrozi 
pe tine, să nu te împuţinezi cu sufletul. 

Dacă vei înţelege la cineva vreun vicleşug, să nu-1 mustri îndată. Dacă vei 
pricepe că mulţi te pândesc, să nu îi întâmpini prin cale aspră. Dacă s-ar ridica 
poporul asupra ta, să nu te nădăjduieşti în cuvântul tău. 

Dacă vei cădea în răutăţi, să nu stai împotrivă cu virtutea ta. 

Pentru despărţirea poporului nu mijloci din început, în lupta celor puternici, 
nu te face împotriva lor. 

în neorânduiala tinerilor să nu te apropii cu blândeţe, ci cu asprime. 

La cuvintele deşarte nu te învoi. La povestire pătimaşă nu şedea. în râs nu te 
veseli şi nu vei semăna întru tine trândăvie. 

De cei glumeţi nu te bucura, ca să nu cazi în răspândire. 

în căile cetăţii să nu mergi prea des, ca să nu te faci pătimaş. 

Urăşte adunările celor mulţi, că pricinuiesc sufle?tului tulburare. Iubeşte 
tăcerea, ca ştiinţa să fie întru tine ca un dascăl. Fugi de multa cuvântare, ca să nu 
te faci uitător. 



Depărtează-te de ospeţe, ca să nu te faci curvar fără de femei. Leapădă-te de 
întâlnirile fără de rost, ca să nu te faci judecător nedrept. Depărtează-te de 
vorbirile cu femei, ca să nu ai somnul pătimaş. Nu mânca adeseori, ca să nu se 
întunece mintea ta. Nu te împărtăşi de multe, ca să nu prefaci în tină trupul tău. 
Depărtează-te de pomenirea bucatelor de la străini, ca să nu te faci pătimaş. 

Depărtează-te de dulceaţa meselor, ca să nu te faci linguşitor al răutăţii. 
Fereşte-te de cele multe, ca să te înveţi folosul amândurora, când vei da peste 
dânsele. 

Nu te bizui tuturor, dar întâmpină pe toţi cei ce doresc. 

Nu iubi întâlnirile, ca să nu-ţi uiţi liniştea. Să nu lungeşti vorba, ca să nu te 
păgubeşti de vorbirea cu Dumnezeu. 

Când nu te rogi lui Dumnezeu, citeşte în linişte. Când vei începe a vorbi din 
Scriptura lui Dumnezeu, ca unul ce vrei să povesteşti cele pe care le-ai auzit, să 
ai grijă. 

Ia aminte să-ţi înfrânezi trupul, ca să nu trântească mintea pe călăreţ în 
primejdie. 

Priveşte la mădulare ca un ocărâtor, ca să nu se prăpădească frumuseţea 
faptei bune. 

Cercetează-ţi simţurile, ca nu cumva ca nişte arme de război să primească 
mgină spre stricăciune. 

Priveşte la suflet, ca să nu pătimeşti vânzare, prin bântuire şi vrăjmăşie. 

TÂLCUIRI DIN SFÂNTA SCRIPTURĂ 

„Şi nu a păcătuit Iov cu buzele”. 

De aici ne învăţăm că este cu neputinţă ca cei ce se tem de Domnul întru 
adevăr să fie stăpâniţi de diavol. Că acesta se apucă să tulbure, dar nu poate să 
dezrădă?cineze; precum s-a făcut şi la Iov. 

Iov s-a dat în mâinile ispititorului, dar nu a îndrăznit să se atingă de dânsul 
fără îngăduinţa lui Dumnezeu. Chiar dacă a luat stăpânire de la Dumnezeu ca să- 
1 ispitească pe dânsul precum va voi, dar nu a luat stăpânire asupra sufletului 
dreptului; că nici asupra porcilor nu are stăpânire vrăjmaşul, fără de îngăduinţa 
lui Dumnezeu. 

A biruit dreptul pe împotrivă-luptătorul, precum şi Pavel pe îngerul satanei, 
cel care i s-a dat ca un bold, numai cu dorirea, pe care o avea întru adevăr către 
Dumnezeu. 

Nu este biruit cineva atunci când este bolnav cu trupul, nici nu a căzut atunci 
când are pagube şi necazuri, ci când întru ispite se va afla neiscusit. 

535 



La Psalmul 93: „Să nu fie împreună cu tine scaunul fărădelegii” 

Cel ce doreşti să te nevoieşti după porunca lui Dumnezeu, vezi să nu 
locuiască întru inima ta puterea diavolului. 

Despre vameş şi fariseu 

începutul părăsirii omului este a se depărta pe sine de smerita cugetare. Şi cel 
ce a fost părăsit de Dumnezeu, va fi sugrumat, ca Saul, de duhul cel rău şi 
viclean. 

„Iar vameşul stând departe” 

Deci, dacă pofteşti viaţă dreaptă, nevoieşte-te la smerita cugetare, că fără de 
aceasta nu se dobândeşte. 

Călătorul care pierde începutul cărării, în altă ţară se rătăceşte. Şi cel ce s-a 
abătut pe sine din calea celor smeriţi, nu îşi va înfige cortul său în tabăra 
cuvioşilor. 

Deci, lucrează-ţi întru smerita cugetare toate lucrurile tale şi întru aceasta se 
va înălţa rodul tău la cer. Că trufia se aseamănă unui copac foarte înalt, 
putregăios, care din toate părţile îşi are rupte ramurile, iar cel ce s-a suit în 
dânsul a căzut dintru înălţime. 

La Schimbarea la Faţă 

„A strălucit faţa Lui ca soarele, iar hainele Lui s-au făcut albe ca lumina. A 
arătat că din tot trupul Lui izvora Slava Dumnezeirii Lui, şi din toate 

mădularele Lui a strălucit lumina Lui. Că nu era lumina Lui ca a lui Moise, 
care a strălucit trupul lui dinafară întru buna cuviinţă, ci dintru Dânsul izvora 
Slava Dumnezeirii Lui. Şi nu a arătat tot adâncul Slavei Lui, ci numai cât a 
încăput măsura luminii ochilor lor. 

Vedeau Proorocii pe Apostoli şi Apostolii pe Prooroci; s-au văzut acolo unii 
pe alţii. începătorii Legii celei Vechi pe începătorii Legii celei Noi. A văzut 
Moise cel sfânt pe Simon cel sfinţit. A văzut iconomul Tatălui, pe epitropul lui 
Dumnezeu. A văzut feciorelnicul cel vechi, pe feciorelnicul cel nou: Ilie pe 
Ioan. Cel ce s-a suit în căruţă de foc, pe cel ce a căzut pe pieptul cel de văpaie. S- 
a făcut muntele în chipul Bisericii, şi a unit Iisus întru Sine pe cele două aşeză? 
minte pe care le-a primit Biserica. Ne-a făcut pe noi să cunoaştem că El este 
Dătătorul amândurora: unul a primit tainele Lui, iar altul a arătat Slava lucrului 
Său. 

în acest fel a fost cuvântul privirii pentru Moise şi pentru Ilie, iar cuvintele 
lor grăite cu Iisus erau adevărate. Şi mulţumeau Lui că s-au împlinit cuvintele lor 
şi ale tuturor Proorocilor pentru venirea Lui. îi aduceau închinăciune pentru 
mântuirea care a făcut-o în lume neamului omenesc şi taina pe care au zugrăvit- 
o, iar El cu lucrul a împlinit-o. Bucurie Proorocilor şi Apostolilor întru sinea Lui 



s-a pricinuit în munte! S-au bucurat Proorocii, văzând omenirea Cuvântului; s-au 
bucurat Apostolii, văzând Dumnezeirea lui Iisus, iar mai ales Slava Dumnezeirii 
Lui. 

Că zice Hristos, poate către dânsul: „O, Simone, ce zici? Dacă aici vom 
rămâne, cuvintele Proorocilor cine le va împlini? Graiurile propovăduitorilor 
cine le va pecetlui? Tainele drepţilor cine le va săvârşi? Apoi: Străpuns-au 
mâinile şi picioarele Mele ”, la cine se va 

împlini? „împărţit-au hainele Mele loruşi şi pentru cămaşa Mea au aruncat 
sorţi ”, cui se potriveşte? Dat-au spre mâncarea Mea fiere, şi spre setea Mea M- 
au adăpat cu oţet”, cui se va întâmpla? „între cei mor ţi slobod", cine îl va 
adeveri, dacă vom rămâne aici? Zapisul lui Adam, cine îl va rupe? Datoria lui, 
cine o va plăti? îmbrăcămintea slavei, cine i-o va da lui înapoi? Dacă aici vom 
rămâne, apoi cuvintele pe care ţi le-am zis cum se vor face? Cum se va zidi 
Biserica? Cheile împărăţiei cerurilor, cum le vei lua de la Mine? Pe cine vei 
lega? Pe cine vei dezlega? Dacă aici vom rămâne, toate graiurile spuse de 
prooroci rămân deşarte”. 

A zis iarăşi: „Să facem trei corturi". Simon s-a trimis să zidească Biserica în 
lume şi el s-a gândit să facă corturi în munte, că încă omeneşte lua aminte la 
Iisus şi împreună cu Moise şi cu Ilie îl rânduia pe El. Şi îndată i-a arătat că nu 
are trebuinţă de cortul lui, că El era Cel care a făcut părinţilor lui cort de nor în 
pustie. „Şi încă vorbind El un nor luminos i-a umbrit pe dânşii”. Vezi, Simone, 
corturi fără osteneală, cort care opreşte arşiţa şi nu are întuneric, cort care 
străluceşte şi luminează? 

Şi ucenicii minunându-se, iată s-a auzit glas din nor de la însuşi Tatăl, 
zicând: „Acesta este Fiul Meu Cel iubit, întru Care bine am voit, pe Dânsul să-L 
ascultaţi”. împreună cu glasul Tatălui, Moise s-a întors la locul său, Ilie s-a dus 
în ţara sa, Apostolii au căzut cu faţa la pământ şi Iisus a rămas singur. Căci 
glasul acela s-a împlinit peste El singur. Au fugit Proorocii şi pe ucenici i-a 
învăţat Tatăl, că s-a împlinit proorocia lui Moise, aceea ca să-L asculte pe Fiul. 
Acela, ca un rob, a pregătit cele ce i s-au poruncit. Acesta a poruncit, ca un 
Stăpân şi Dătător de Lege, cele ce a voit. Că pentru 

aceasta i-a suit în munte pe ucenici, ca să audă de la Tatăl cine este şi al cui 
Fiu este. 

Când i-a întrebat pe dânşii: „Cine zic oamenii că sunt Eu, Fiul Omului?", I- 
au zis: Unii, Ilie, iar alţii Ieremia sau unul din prooroci”. Pentru aceasta i-a suit 
pe dânşii în munte şi le-a arătat lor că nu este Ilie, ci Dumnezeul lui Ilie. Nici 
Ieremia, ci Cel ce a sfinţit pe Ieremia în pântecele maicii sale. Nici unul din 



prooroci, ci Domnul proorocilor. Ca ceea ce nearătat a descoperit Tatăl lui Petru, 
aceasta să o mărturisească şi celorlalţi, cu lucrul şi cu graiul. 

Deci, i-a suit pe dânşii în munte şi le-a arătat slava Lui, mai înainte de 
necinstirea Lui; şi puterea Lui, mai înainte de patima Lui, ca, după ce Se va 
prinde şi Se va răstigni de iudei, să ştie că nu pentru neputinţă S-a răstignit, ci că 
El singur pe Sine S-a dat de bunăvoie pentru mântuirea lumii. I-a suit pe dânşii 
în munte şi le-a arătat lor Slava Dumnezeirii Sale, mai înainte de învierea Sa, ca, 
după ce din morţi va învia întru Slava Dumnezeirii Sale, să ştie că nu pentru 
osteneala Sa a luat Slava Sa, ca un lipsit, ci era a Lui mai înainte de veci, 
împreună cu Tatăl şi cu Duhul Sfânt. Precum a zis când venea spre patima cea de 
bunăvoie: „Părinte, proslăveşte-Mă cu slava care o aveam la Tine, mai înainte de 
a fi lumea". Deci, pe Slava Dumnezeirii Sale, care era nearătată şi ascunsă întru 
omenirea Sa, a arătat-o Apostolilor în munte, şi pe Tatăl îl avea împreună 
glăsuind şi zicând: „Acesta este Fiul Meu Cel iubit”. 

Despre Naşterea Domnului 

Deci, în luna ce se numeşte Xanticon (aprilie), cea luminată, a fost zămislirea 
Rodului Celui strălucit şi a dumnezeieştii Lumini. Atunci, alergând iute 
întunericul, nu a putut să întunece zămislirea cea luminoasă. Iar în luna Apelie 
(decembrie) s-a făcut Naşterea Luminii, care pe întunericul nostru l-a risipit. Şi 
în luna în care lipseşte întunericul, ne-a răsărit nouă Lumină biruitoare. Luna 
zămislirii Lui ne-a tâlcuit nouă închipuirea pe care Moise, prin Scripturi, a vestit- 
o. Şi la fel, luna naşterii Lui ne-a arătat nouă taina. 

Despre aşezarea duhovnicească 

în calea cea lată sunt acestea: reaua cugetare, învăluirile, lăcomia pântecelui, 
beţia, desfrânarea, înver?şunarea, cearta, mânia, îngâmfarea, nestatornicia şi cele 
asemenea acestora, cărora le urmează: necredinţa, neplecarea, nesupunerea şi, 
mai pe urmă de toate relele, deznădăjduirea. Cel ce întru acestea se învârtoşează 
şi petrece, se rătăceşte din calea adevărului şi s-a făcut pricinuitor de a sa pieire. 

Iar în calea cea strâmtă şi necăjită sunt acestea: liniştea, înfrânarea, întreaga 
înţelepciune, dragostea, răb?darea, bucuria, pacea, smerita cugetare şi cele 
asemenea acestora, cărora le urmează viaţa cea veşnică. 

